
LUMEA FLUVIULUI 


Pruup José FARMER s-a născut în 1918 în North Terre Haute, Indiana. A 
urmat Bradley University, absolvind în 1950 și obținând diploma în 
literatură engleză. Prima sa lucrare de ficțiune a fost publicată în 
1945 de revista Adventure. Prima povestire SF a fost o nuvelă, „The 
Lovers”, care a apărut în Startling Stories în 1952, încălcând tabuul 
revistelor SF de a nu publica lucrări cu scene de sex. În 1953, a câști- 
gat Premiul Hugo pentru „Cel mai promiţător tânăr autor” Farmer 
a publicat peste optzeci de povestiri și șaptezeci de cârți, lucrările sale 
fiind traduse în douăzeci și una de limbi. A fost recompensat cu nume- 
roase premii literare, printre care trei Premii Hugo, Premiul Nebula 
„Grand Master”, Premiul World Fantasy pentru întreaga carieră, Pre- 
miul First Fandom și Premiul Burroughs Bibliophile pentru contribuţi- 
ile aduse literaturii. 


A devenit faimos pentru seria Lumea fluviului (câștigătoare a Pre- 
miului Hugo), care povestește aventurile unor personaje celebre, ca 
Richard Burton, Hermann Göring și Samuel Clemens, într-o bizară 
viață după moarte, în care toți oamenii care au trăit vreodată sunt 
reînviați simultan de-a lungul văii unui fluviu ce se întinde pe o întreagă 
planetă. Fluviul Vieții (1971 — Editura Nemira, 2006), Vasul miraculos 
(1971 - Editura Nemira, 2006), Planul misterios (1977 - Editura 
Nemira, 2006) și Labirintul magic (1980 — Editura Nemira, 2007). 
Deși în 1980 Farmer intenţionase să încheie seria prin Labirintul magic, 
el s-a răzgândit și a scris încă un volum, în 1983, Zeii lumii fluviului, 
ce încheie fascinanta aventură. 

Traducere din limba engleză 
GABRIEL STOIAN 


NEMIRA 


PREFAȚA AUTORULUI 


Celor care nu au citit volumele precedente din seria 
Lumii Fluviului: Fluviul vieții (sau Înapoi la trupurile voas- 
tre răzlețite), Vasul miraculos, Planul misterios şi Labirintul 
magic, le recomand să consulte prezentarea generală de la 
sfârșitul cărții. Acolo, cititorii se pot familiariza cu unele 
evenimente ori aspecte menționate doar en passant în ro- 
manul de faţă. Am scris prezentarea ca să evit recapitulările 
lungi. Iar cei care cunosc seria ar putea să o parcurgă ca să-și 
împrospăteze memoria în privința anumitor întâmplări. 

În Labirintul magic, cel de-al patrulea volum, am afir- 
mat că el va încheia seria. Așa avusesem de gând, însă mi-am 
lăsat o portiță de scăpare în ultimul paragraf. Simțurile 
mele au perceput situația mai bine, astfel că m-au îndem- 
nat să plasez acea soluţie. La scurtă vreme după apariția 
cărții, m-am gândit la puterile uriașe deținute de oamenii 
care pătrunseseră în Turn și la tentațiile care se nasc în- 
tr-o asemenea situație. 

De asemenea, după cum știam, iar unii cititori chiar 
mi-au transmis acest lucru, la o adică, se putea întâmpla 
ca adevărurile dezvăluite în volumul patru să nu fie și 
cele definitive. 

Opiniile și concluziile despre economie, ideologie, po- 
litică, sexualitate și alte chestiuni ce țin de Homo sapiens 
diferă, în funcție de cunoștințele ori înclinațiile personaje- 
lor. Ele nu reprezintă în mod necesar părerile mele. Sunt 
sigur că toate rasele posedă un potenţial mental asemă- 
nător și că aceeași doză de prostie, mediocritate și geniu se 
regăsește la fiecare dintre ele. Toate rasele, am această con- 
vingere, prezintă un potențial similar pentru bine sau rău, 
iubire sau ură, sfințenie și păcătoșenie. După șaizeci de ani 
de lecturi și observaţii atente, mai sunt convins că viața 
omului a fost mereu sălbatică și de un absurd comic, însă 
nu suntem o specie iremediabil pierdută. 


DRAMATIS PERSONAE 


Treizeci și cinci de miliarde de oameni din toate țările 
și epocile istoriei Pimântului au fost resuscitați de-a lun- 
gul întortocheatului Fluviu de pe Lumea Fluviului. 
Cititorul va afla cu ușurare cd doar câțiva dintre aceștia 


vor juca un rol în prezentul roman. 


Loga: Nepot al Regelui Priam din Troia antică, născut în 
secolul al XII-lea î.e.n., ucis la vârsta de patru ani de un 
soldat grec în timpul cuceririi acelei cetăți. Resuscitat 
pe planeta Lumea Grădină de extratereștri non-umani, 
şi crescut acolo. A devenit membru al Consiliului 
celor Doisprezece Etici, având sarcina de a crea Lumea 
Fluviului și de a resuscita acolo toate ființele umane 
care muriseră între anul 99 000 î.e.n. și 1983. A deve- 
nit un renegat și a atras o serie de pământeni resuscitați 
în complotul lui de a-i răsturna pe ceilalți Etici și pe 
agenţii lor, pentru a modifica planul iniţial privind 
destinul celor renăscuți pe Lumea Fluviului. 


Richard Francis Burton: Englez născut în 1821, decedat 
în 1890. În cursul vieţii a fost o cause célèbre şi o bête 

noirel. Faimos explorator, lingvist, antropolog, tradu- 
cător, poet, scriitor și spadasin. A descoperit Lacul 
Tanganyka; a pătruns deghizat în Mecca, oraşul 
sacru al musulmanilor, (și, după experiența trăită, a 
scris cea mai bună carte publicată vreodată despre 
Mecca); a realizat cea mai cunoscută traducere a ope- 
rei O mie și una de nopți, plină de note explicative și 
eseuri, rezultat al vastelor sale cunoștințe privind 
ezoterismul vieții din Africa și Orient; a fost consi- 
derat unul dintre cei mai buni spadasini ai epocii 
sale; și a fost primul european care a intrat în Harar, 
orașul interzis din Etiopia - de unde a ieșit viu. 


Alice Pleasance Liddell Hargreaves: Născută în Anglia în 
1852, decedată în 1934. Fiica lui Henry George Liddell, 
capelan al Prințului Consort, vice-cancelar al Oxford 
University, decan al Bisericii lui Cristos, și co-editor al 
renumitului Lexicon grec-englez Scott-Liddell, care este 
și astăzi dicționarul clasic standard grec-englez. Când 
avea zece ani, Alice l-a inspirat pe Lewis Carroll să scrie 
Alice în Țara Minunilor, având-o pe ea ca model pentru 
personajului omonim. 


Peter Jairus Frigate: Scriitor american de science-fiction, 
născut în 1918 și decedat în 1983. 


Aphra Behn: Englezoaică, născută în 1640, decedată în 
1689. A spionat pentru regele Carol al II-lea în Olanda, 


1 Lb. fr. în original: sursd de scandal sau oaie neagră (n. tr.). 

iar mai târziu, a devenit o faimoasă romancieră, poe- 
tesă și autoare dramatică. A fost prima femeie din 
Anglia care și-a câștigat existența din scris. 


Nur ed-Din el-Musafir: Născut în Spania maură în 1164, a 
murit la Bagdad în 1258. Musulman, deși nu conser- 
vator, și sufist, membru al acestei discipline mistice, 
însă realiste, căreia i-a aparținut și Omar Khayyam. 


Jean Baptiste Antoine Marcelin, Baron De Marbot: Născut 
în 1782 în Franța, a murit tot acolo în 1854. Ca și 
Nur, scund de statură, însă foarte puternic și iute. 
A dovedit o bravură deosebită ca general sub Napo- 
leon și a fost rănit în numeroase rânduri. Memoriile și 
campaniile sale l-au atras atât de mult pe A. Conan 
Doyle, încât a folosit relatările și faptele lui De Marbot 
pentru a crea personajul brigadierului Gerard, curajo- 
sul soldat francez. 


Tom Million Turpin: American de culoare, născut în 1871 
la Savannah, Georgia; a murit în 1922 la St Louis. 
Pianist şi compozitor cu un talent considerabil; 
Harlem Rag a fost prima piesă compusă de un compo- 
zitor de culoare care s-a publicat, în 1897. A fost de ase- 
menea șef peste cartierul prostituatelor din St Louis. 


Li Po: Născut în 710 într-o regine de la marginea Chinei 
și având strămoși de origine turco-chineză; a murit în 
762, tot în China. Considerat de mulți drept cel mai 
mare poet al Chinei, a fost de asemenea un renumit 

spadasin, băutor, amant şi hoinar. În Labirintul magic, 
apare sub numele de Tai-Peng. 


Star Spoon: Femeie, contemporană cu Li-Po, care a sufe- 
rit mult atât în China, cât și în Lumea Fluviului. 


„Seminţiile și soarta pământenilor stau în puterea Ta 
Indiferent de rangul lor, 

Nenumăratele lor limbi și culoarea pielii lor 
Îşi aparțin, iar pe noi, dintre cei mulți, 

Ne-ai făcut altfel, Stăpâne al Alegeri.“ 


Imn egiptean antic 


„Întregul iad este mai mult decât jumătate din rai.“ 
EDWIN ARLINGTON ROBINSON, Luke Havergal 


„Când a izbit în stâncă, Moise a uitat să se tragă din fața 
apei, astfel că abia a scăpat de înec.“ 
Cartea lui Jashar 


Loga plesnise ca un ou. 

La ora 10:02, imaginea lui apăruse pe ecranele de 
pe pereţii apartamentelor celor opt locatari. Aceștia 
l-au văzut oarecum de sus, de la buric și până la 
câțiva centimetri deasupra capului. Laturile birou- 
lui aproape că se atingeau de marginea câmpului lor 
vizual, și se mai vedea o parte din peretele și podeaua 
din spatele lui. 

Loga arăta ca un Buddha roșcat și cu ochi verzi, 
care trăise ani de zile într-o fabrică de înghețată și 
nu reușise să se ferească de ispita prezentată de 
produsele acesteia. Deși pierduse peste opt kilo- 
grame în decurs de trei săptămâni, rămăsese totuși 
foarte gras. 

Era însă un Buddha foarte fericit. Zâmbind, și 
având fața mare cât un dovleac ce părea să sclipească, 
el a rostit în esperanto: 

- Am făcut o descoperire deosebită! Voi rezolva 
problema... 

Apoi a aruncat o privire spre dreapta lui. 

- Îmi pare rău. Am avut impresia că am auzit ceva. 

- Şi tu, și Frigate, a spus Burton, ați devenit pa- 
ranoici. Am cercetat fiecare dintre cele treizeci și 
cinci de mii șapte sute nouăzeci și trei de camere 
din Turn și... 

Ecranele au pâlpâit. Trupul și fața lui Loga au 
licărit, s-au alungit, după care s-au micșorat treptat. 
Întreruperea durase probabil cinci secunde. Burton 
a rămas uimit. Era prima oară când ecranul evi- 
denţia interferenţe sau o funcționare defectuoasă. 

Imaginea a revenit și a devenit limpede. 

- Da? a spus Burton pe un ton lenevos. Ce vă 
agitați atât? 

Imaginea electronică a devenit apoi o enigmă. 

Burton a tresărit și s-a prins cu mâinile de 
brațele fotoliului. Acestea constituiau singura legă- 
tură cu realitatea, întrucât ceea ce vedea pe ecran 
părea total ireal. 

Din colțurile buzelor lui Loga porneau crăpă- 
turi în zigzag, ajungând pe obraji, până spre păr. 
Acestea erau adânci și păreau să treacă prin piele și 
carne până în cavitatea bucală și spre partea osoasă. 

Burton a țâșnit din fotoliu. 

- Loga! Ce s-a întâmplat? 

Crăpăturile se extinseseră acum în jos, pornind 
dinspre fața lui, mergând spre piept, peste pântecul 
umflat, brațe și mâini. 

Sângele a țâșnit prin pielea lui bolnăvicioasă, stro- 
pind pupitrul. 

Încă zâmbind, s-a desfăcut ca un ou spart, și s-a 
prăbușit în lateral, către partea dreaptă a fotoliului 

tără braţe. Burton a auzit un sunet ca de sticlă 
spartă. Apoi n-a mai văzut decât partea superioară 
a unui braţ, fragmentele pătate, de parcă ar fi fost 
bucăți dintr-o sticlă de vin roşu, spartă. 

Carnea și sângele s-au amestecat. Nu au rămas 
decât niște băltoace strălucitoare. 

Burton încremenise, dar când l-a auzit pe Loga 
strigând, a sărit în sus. 

-I tsab u! 

Strigătul a fost urmat de un bufnet, ca și cum pe 
podea ar fi căzut un corp greu. 

Burton i-a convocat și pe ceilalți în camera lui 
Loga. Acolo n-au mai găsit nimic, în afara unor 
băloace roșiatice, care păreau a fi rămășițele Eticului. 

A rămas fără glas. 

Pe peretele camerei lui au prins viață șapte ecrane. 
Pe fiecare dintre ele a apărut imaginea câte unui lo- 
catar. De pe ecran, Alice s-a uitat la el cu ochi mai 
mari decât de obicei, iar chipul ei părea mai palid. 

~ Dick? Acela nu putea fi Loga! Insă era glasul lui! 

- Doar l-ai văzut! a spus Burton. Cum de-a mai 
putut striga? Doar era mort! 

Ceilalţi s-au apucat să vorbească în același timp, 
fiind atât de tulburați, încât fiecare și-a folosit limba 
maternă pentru a se exprima. Până și imperturbabilul 
Nur apelase la limba arabă. 

- Liniște! a strigat Burton, ridicând mâinile în aer. 

Imediat după aceea și-a dat seama că și el vorbise 
în limba maternă, engleza. Dar nu avea importanţă, 
pentru că oricine l-ar fi înțeles: 

- Nici eu nu știu ce s-a petrecut. Poate nici nu 
este adevărat. Ne vedem în fața apartamentului lui 
Loga. Imediat! Să vă aduceți armele! 

Dintr-un dulap, a scos două arme despre care 
crezuse că nu-i vor mai sluji vreodată. Fiecare avea 
patul ca al unui pistol, o ţeavă de aproape opt cen- 
timetri diametru și treizeci de centimetri lungime, 
iar la capătul de tragere, o sferă de mărimea unui 
măr bine crescut. 

De pe ecranul ei, s-a auzit glasul lui Alice. 

- Când se vor termina toate ororile? 

- Dispar doar pentru scurtă vreme. Așa e în 
viaţa asta, la fel ca și în cea dinainte. 

Faţa ușor triunghiulară a lui Alice și ochii ei negri 
alcătuiau imaginea tipică a unei expresii rezervate, 
pe care Burton nu o aprecia defel, motiv pentru 
care a rostit cu asprime: 

- Termină, Alice! 

- O să-mi revin. Ştii prea bine că așa va fi. 

- Nimeni nu-și revine pe deplin, a subliniat el, 
apoi s-a dus grăbit spre ușă. 

Dispozitivul cu senzori dădea semne că îl recu- 
noaște, însă nu deschidea decât după ce el rostea ex- 
presia de cod Sesam, deschide-te! în arabă clasică. 
Alice trebuia să i se adreseze ușii apartamentului ei 
cu Cine ești tu? a întrebat Omida. 

Uşa s-a închis în urma lui. În coridor se afla un 
scaun mare, dintr-un metal cenușiu și un material 
moale, vopsit în stacojiu. Burton s-a așezat pe el. 
Șezutul şi spătarul s-au înmuiat, luând conturul 

corpului său. A apăsat cu un deget pe centrul întu- 
necat al unui disc alb de pe braţul masiv din stânga 
fotoliului. Din discul alb de pe brațul drept a 
apărut o bară metalică, subțire. Burton a tras bara 
inapoi, de sub fotoliu a țâșnit o lumină albă, apoi 
s-a ridicat, oprindu-se la aproximativ șaizeci de cen- 
timetri deasupra podelei, după care el a lăsat bara în 
poziţie centrală. Apoi a răsucit-o; fotoliul s-a rotit, 
ajungând cu fața în direcție opusă. Folosind bara 
pentru a comanda mișcarea pe verticală, și apă- 
sând pe punctul negru din centrul discului negru, 
pentru a controla viteza, a pornit cu fotoliul de-a 
lungul coridorului. 

Imediat după aceea, plutind cu iuțeală prin drep- 
tul pereților pe care apăreau picturi murale ani- 
mate, s-a alăturat celorlalți. Aceștia au plutit cu 
fotoliile lor până când Burton a preluat conducerea, 
după care l-au urmat. A încetinit puțin fotoliul 
când a pătruns în puţul vertical de la capătul cori- 
dorului. Cu dezinvoltura căpătată după multă prac- 
tică, a descris o traiectorie curbă în susul puţului, 
către nivelul următor, ajungând apoi într-un alt cori- 
dor. La treizeci de metri dincolo de puț, a oprit la ușa 
apartamentului ocupat de Loga. Fotoliul s-a lăsat pe 
podea, iar Burton s-a dat jos. Ceilalți rămăseseră la 
câteva secunde depărtare în urma lui. Discutând 
între ei fără să-și arate starea de agitație, au coborât 
din fotoliile-vehicul. 

Peretele se întindea cale de treizeci de metri, de 
la puț până spre un coridor cu care se intersecta. 

Pei întreaga lui suprafaţă se derula un film ce părea să 
aibă imagini tridimensionale. Cerul era limpede. În 
depărtare se vedea un șir de munți înalți. În prim-plan 
se afla un luminiș dintr-o junglă, unde se înălța un sat 
alcătuit din colibe de lut. Printre acestea se mișcau 
oameni bruneți, cu trăsături de albi, purtând straie 
folosite de hinduși prin anul 500 î.e.n. Un bărbat 
tânăr și subțiratic, având doar o pânză petrecută peste 
coapse, stătea sub un copac bo. În jurul lui se așeza- 
seră vreo doisprezece oameni, bărbați și femei, toți 
ascultându-l cu mare atenție. Bărbatul era Buddha 
din istorie, iar acea scenă nu era o reconstituire. Fusese 
filmată de o femeie sau un bărbat, agent al Eticilor, 
care se dăduse drept unul dintre hinduși, și a cărui 
cameră de filmare și aparatură de captare a sunetului 
fuseseră ascunse într-un inel purtat pe un deget. Pe 
moment, conversaţia dintre ei era doar un murmur 
scăzut, însă prin folosirea unui cuvânt de cod, ascul- 
tătorul putea auzi ce se discuta. Dacă privitorul nu 
înțelegea hindi, putea apela la un alt cod, prin care se 
comuta pe o traducere în limba Eticilor. 

Un alt cuvânt de cod putea face imaginea să 
emită mirosurile predominante în apropierea came- 
ramanului, deși privitorul sigur ar fi preferat să fie 
scutit de ele. 

Exact în fața lui Burton se găsea un ciot de copac, 
pe care cineva pictase un simbol, un ochi verde 
încadrat de o piramidă trasată cu galben deschis. 
acest lucru nu figurase în filmul original; el marca 
intrarea în apartamentul lui Loga. 

- Dacă şi-a programat ușa doar pentru codul per- 
sonal, rămânem pe afară, a spus Frigate. Nu vom 
putea intra. 

- Dar a intrat cineva, a subliniat Burton. 

- Tot ce se poate, a confirmat Nur. 

Burton a vorbit tare, mult prea tare, de parcă ar 
fi putut activa mecanismul de deschidere doar prin 
forța glasului său. 

- Loga! 

În perete a apărut o crăpătură circulară cu dia- 
metrul de trei metri. Secțiunea s-a deplasat puţin 
înăuntru, după care s-a rostogolit într-un spațiu gol 
din perete. Scena ce se derula pe ea nu s-a stins, ci 
s-a rotit odată cu suprafața. 

- A fost setat să lase pe oricine să intre! a spus 
Alice. 

- Lucru nu prea înțelept, a precizat Burton. 

Nur, maurul micuț, negricios și năsos, a intervenit: 

- Probabil că intrusul a păcălit codul, iar apoi a 
reprogramat mecanismul. 

- Cum ar fi reușit? a întrebat Burton. Și în ce scop? 

- Cum, și de ce s-a întâmplat asta? 

Avându-l în frunte pe Burton, au pătruns cu pre- 
cauţie prin deschizătură. Camera era un cub cu la- 
tura de doisprezece metri. Peretele din spatele 
pupitrului era verde deschis, însă pe ceilalți se deru- 
lau scene în mișcare, una de pe planeta Lumea 
Grădină, una de pe o insulă tropicală văzută de la 
mare depărtare, iar una, spre care Loga stătea pro- 
babil cu fața, prezenta o furtună la vreme de zi, 


22 philip josé farmer 


văzută de la mare altitudine. Norii întunecați și 
furioși se învălmășeau, iar unii scuipau fulgere orbi- 
toare, dar mute, către alții. 

Total nepotrivite printre nori, pe perete atârnau 
ecranele încă în funcțiune și înfățișând imagini din 
încăperile locatarilor. 

Pe pupitru și pe podeaua de lemn sclipeau 
băltoace roșii. 

- Ia o mostră din lichid, i-a spus Burton lui Frigate. 
Computerul de acolo îi poate face analiza. 

Frigate a mormăit și s-a apropiat de un dulap să 
caute ceva cu care să preleveze mostra. Burton a dat 
roată încăperii, dar nu a remarcat ceva care să-i 
ofere un indiciu privitor la cele petrecute. Era păcat 
că nu funcționaseră celelalte camere. Deși cel care 
făcuse toate acestea se asigurase probabil că erau 
scoase din funcțiune. 

Nur, Behn și Turpin s-au dus să cerceteze încăpe- 
rile alăturate. Burton a activat ecranele pe care apă- 
reau imagini din respectivele camere. Fără îndoială că 
în ele se vor afla doar cei trei, dar ținea să-i suprave- 
gheze. Dacă o persoană se putea transforma într-un 
lichid, acelaşi lucru se putea petrece și cu altele. 

S-a aplecat și a trecut un deget prin pata umedă 
de pe podea. Când s-a ridicat a ținut vârful degetu- 
lui la câțiva centimetri în fața ochilor. 

- Doar n-ai de gând să-l guști?! a exclamat Alice. 

- N-ar fi indicat. În unele privințe, Loga era des- 
tul de otrăvitor. Ar reprezenta o formă ciudată de 
canibalism. Ori de împărtășanie creştină. 

Și-a lins degetul, s-a strâmbat și a zis: 

- Masa mesei este invers proporțională cu cre- 
dința pătratului. 

Alice n-ar fi trebuit să se arate şocată, mai ales 
după ce trăise atâtea experiențe pe lumea aceea. Nu 
a părut deranjată nici de gest, nici de cuvintele ros- 
tite de Burton. 

- Are gust de sânge, sânge uman. 

Nur, Behn și Li Po au revenit în cameră. 

- Nu mai e nimeni acolo, a spus chinezul. Nici 
măcar fantoma lui. 

- Dick, ce a spus Loga? a întrebat Aphra Behn. 

- Nu cred că mai era în stare să rostească ceva. 
Doar l-ai văzut cum a crăpat şi s-a topit. Mai putea 
scoate vreo vorbă după aceea? 

- Dar era glasul lui, a insistat Behn. Indiferent 
cine a rostit, ce înseamnă vorbele acelea? 

- I tsab u. Asta înseamnă „Cine ești?“ în Etică. 

- Așa a vorbit și Omida, a murmurat Alice. 

- Iar Alice din Ţara Minunilor nu i-a putut răs- 
punde, a rostit Burton. Toată treaba asta e o nebunie. 

Frigate i-a chemat să vină lângă o consolă aflată 
în colțul camerei. 

- Am pus mostra în fantă și am cerut o identifi- 
care. Uite ce am obținut. În 1983 nu se putea iden- 
tifica o persoană după sânge, dar acum... 

Pe ecranul consolei a apărut în engleză, așa 
cum ceruse Frigate: PERSOANA IDENTIFI- 
CATĂ: LOGA 

Dedesubt apăreau rezultatele analizei. Lichidul 
era compus din aceleași elemente ce alcătuiau și sân- 
gele uman, fiind în proporții normale. Carnea se 
transformase cu adevărat într-un lichid. 

- Dar dacă ne minte Computerul? a întrebat Nur. 

Burton s-a rotit cu faţa spre el. 

- Ce vrei să insinuezi? 

- E posibil să fi primit o comandă care are întâ- 
ietate față de toate celelalte. Poate i s-a spus ce să in- 
cludă în acest raport. 

- Cine să-i fi dat comanda? Doar Loga o pu- 
tea face. 

Nur a ridicat din umerii slabi și ciolănoși. 

- S-ar putea. Probabil că în Turn a pătruns vreun 
necunoscut. Nu uitaţi că lui Pete i s-a părut că a 
auzit ceva în timp ce noi sărbătoream victoria. 

- Pași pe coridorul din dreptul acestei încăperi! 
Frigate a spus că putea fi închipuire lui. 

- Dar oare a fost o închipuire? 

Era necesar să utilizeze consola. Burton i-a adre- 
sat Computerului - separat față de Computerele 
mici, auxiliare — câteva întrebări. Pe perete a apărut 
o secțiune circulară iluminată, plus câteva cuvinte 
care au indicat că în încăperea lui Loga nu pătrunsese 
nici O persoană neautorizată. De asemenea, cuvin- 
tele spuneau că nu fusese ignorată nici una dintre 
comenzile date de Loga. 

- Lucru perfect posibil, trebuie să recunosc, dacă 
acest necunoscut misterios i-ar fi cerut să procedeze 


teli lumii fluviului 25 


astfel. Dacă așa s-a întâmplat... atunci, pe Dumnezeul 
meu, am dat de bucluc! 

A cerut o reluare a scenei pe care o văzuseră pe 
ecranele lor. Nu exista așa ceva. Loga nu ceruse 
Computerului să o înregistreze. 

- Îmi închipuisem că de acum înainte totul avea 
să fie limpede, lipsit de mister și la vedere, a spus 
Frigate. Trebuia să mă gândesc că nu va fi așa. 
Niciodată nu se întâmplă asta. 

A tăcut o clipă, apoi a adăugat cu jumătate de glas: 

- A crăpat ca Humpty Dumpty, doar că ăla a ples- 
nit după ce a căzut, nu înainte. lar apoi s-a transfor- 
mat în apă ca Vrăjitoarea cea Rea din Apus. 

Burton, care murise în 1890, nu a înţeles ultima 
aluzie. Şi-a propus însă în sinea lui să ceară lămuriri 
americanului când își va găsi timp. 

Voia să ceară Computerului să trimită un robot 
pentru a îndepărta lichidul. După ce a analizat mai 
bine, a hotărât să lase încăperea așa cum o găsise. Va 
încuia ușa apartamentului folosind un cod cunoscut 
doar lui. Iar apoi, dacă acolo pătrundea cineva... 

Dar ce putea face? 

Nimic. Însă cel puţin va şti că există un intrus. 

- Presupunem că ceea ce am văzut s-a petrecut 
cu adevărat, a spus Nur. 

- Crezi că era o simulare pe Computer? l-a În- 
trebat Frigate. 


1 Personaj din Vrăjitorul din Oz, publicat de L. Frank 
Baum în 1900 (n. tr.). 


26 philip José former 


- E posibil. 

Dar cum explicăm lichidul? a intervenit 
Burton. Nu e simulat. 

- Ar putea fi sintetic, un indiciu contrafăcut. Iar 
glasul lui Loga putea fi reprodus ca să ne inducă în 
eroare și să ne deruteze. 

- Nu era mai simplu să-l răpească pe Loga? a 
întrebat Alice. Iar noi am fi crezut că e plecat cu 
vreo treabă. 

- Păi, de ce să facă așa ceva? a accentuat Burton. 

- Poimâine trebuia să ne întoarcem în Vale, a 
spus Li Po. Dacă voia să scape de noi, Loga ar fi 
avut suficient timp. Nu, lichidul acela... toată 
treaba... în Turn mai e cineva. 

- Înseamnă că în Turn se află zece persoane, a 
conchis Nur. 

- Zece? s-a mirat Burton. 

- Noi opt. Plus necunoscutul care s-a ocupat de 
Loga, deși poate treaba a fost rezolvată de mai mulți. 
La care se adaugă Teama. Cu ea, ajungem la zece. 

- Într-un fel, suntem zei, a spus Frigate. 

- Zei întemnițați, a subliniat Burton. 

Chiar dacă ar fi fost zei, pe fețele lor nu se citea 
siguranța și fericirea care trebuie că îi deosebește 
pe zei de muritorii de rând. După ce au părăsit 

apartamentul lui Loga, s-au dus la ultimul etaj al 
Turnului. Acolo, într-o încăpere uriașă, se afla han- 
garul Eticilor. Acesta adăpostea două sute de apa- 
rate de zbor aerian și cosmic, de diferite tipuri, iar 
fiecare dintre ele putea fi folosită pentru a ajunge 
in orice loc din Vale. Cu toate acestea, pentru a 
scoate vreun aparat din hangar, trebuiau deschise 
uși, iar Computerul refuza să execute această ope- 
rațiune. lar mecanismele ușilor nu funcționau în 
regim manual. 

Necunoscutul care îl lichefiase pe Loga introdu- 
sese o comandă care avea prioritate față de toate ce- 
lelalte. Doar el - sau ea - avea putinţa să deschidă 
porțile hangarului. 

Au rămas strânși laolaltă într-un colț al încăperii 
imense. Podeaua, pereții și acoperișul erau de un 
cenușiu monoton şi copleșitor, culoarea celulelor 
de închisoare. Mijloacele de evadare, de forma unor 
farfurii, cârnaţi, insecte, păreau să fi rămas căzute 
pe gânduri, în muţenie. Așteptau să fie folosite. Dar 
de către cine? 

Lângă peretele opus, la trei sute de metri depăr- 
tare, se găsea o navă de forma unui trabuc, cel mai 
mare dintre aparatele de zbor din hangar. Avea o 
sută cincizeci metri lungime și un diametru de şai- 
zeci de metri. Probabil că era folosită pentru zborul 
spre Lumea Grădină. Loga spusese că pentru a 
ajunge la destinație le-ar fi trebuit o sută de ani 
pământești. Nava era atât de automatizată și com- 
puterizată, Încât putea fi condusă și de o persoană 

cu inteligență medie și cu minime cunoștințe ştiin- 
țifice, mai adăugase el. 

Burton a spart tăcerea: 

- Avem de rezolvat câteva probleme presante. 
Trebuie să descoperim cine i-a făcut acel lucru 
îngrozitor lui Loga. Iar apoi, să găsim o modalitate 
de a anula comanda ce ne împiedică accesul la Com- 
puterul principal. 

- Intocmai, a întărit Nur. Dar înainte de asta, 
trebuie să stabilim cât control deținem asupra Com- 
puterului. Care ne sunt limitele. Când pornești la 
luptă, se cuvine să-ți cunoști punctele tari și slabe, 
la fel de bine precum îți descoperi defectele pri- 
vindu-te în oglindă. Doar așa poți vedea cum 
să depășești tăria inamicului și să te slujești de 
slăbiciunile lui. 

- Dacă ne este inamic, a adăugat Frigate. 

Ceilalți s-au uitaţi surprinși la el. 

- Asta este foarte bine, a spus Nur. Să nu te 
încrezi în vechile precepte. Mai înveți. 

- Ce altceva ar putea fi? a întrebat Aphra Behn. 

- Nu ştiu, a continuat Frigate. Am fost mani- 
pulați atât de mult de Loga, încât nu mai sunt con- 
vins sută la sută dacă el era de partea noastră ori dacă 
a avut dreptate în ceea ce a făcut. S-ar putea ca necu- 
noscutul să... să acționeze din motive întemeiate. 
Şi totuși... 

Dacă Loga a constituit singurul obstacol, 
atunci necunoscutul l-a îndepărtat, a spus Burton. 
Acum de ce nu apare în fața noastră? Ce-am putea 

face noi împotriva lui? În realitate, suntem ca niște 
copii. Nu știm să ne slujim de toate forțele aflate la 
dispoziția noastră. Nici măcar nu le cunoaștem. 

- Deocamdată, a subliniat Nur. Pete a propus 
altă modalitate de a privi lucrurile. Dar pentru mo- 
ment, aceasta încă nu ne folosește. Trebuie să presu- 
punem că necunoscutul este inamicul nostru până 
constatăm adevărul. Mă contrazice cineva? 

Evident, nimeni nu a afirmat altceva. 

- Ce spui tu e clar, a constatat Turpin. Dar cred 
că în primul rând ar trebui să ne protejăm. Să stabi- 
lim niște mijloace de apărare pentru a nu păți la fel 
ca Loga. 

- De acord, l-a aprobat Burton. Dar acest necu- 
noscut poate trece peste orice comandă dată de noi... 

- Trebuie să stăm laolaltă! a rostit Alice. Să fim 
mereu împreună și să nu scăpăm pe nimeni din ochi! 

- S-ar putea să ai dreptate, a spus Burton, ȘI tre 
buie să ne sfătuim asupra acestui lucru. Însă, în pri- 
mul rând, propun să ieșim din locul ăsta întunecat 
și apăsător. Să ne întoarcem în apartamentul meu. 

Uşa interioară a hangarului s-a deschis și, stând 
pe fotolii, s-au deplasat pe coridor până la cel mai 
apropiat puț vertical. Următorul nivel se afla la o 
sută cincizeci de metri mai jos, ceea ce l-a făcut pe 
Burton să se întrebe ce se afla între nivelul hangaru- 
lui și cel următor. Avea să-l întrebe pe Computer. 

Ajunși în apartamentul lui, după ce a închis ușa 
folosind parola, a început să se poarte ca o gazdă. 
Un perete s-a retras prin glisare, lăsând la vedere o 

masă foarte mare la un capăt. Aceasta a ieșit dintr-o 
fantă, s-a răsucit până când tăblia a ajuns în poziție 
orizontală, a plutit spre centrul încăperii, şi-a scos 
picioarele, care stătuseră până atunci pliate dede- 
subt şi s-a așezat pe podea. Cei opt și-au aranjat fo- 
toliile în jurul ei. Între timp și-au luat de băut din 
cabinetele convertoare energie-materie, aflate de-a 
lungul unui perete. Masa era rotundă, iar Burton s-a 
așezat în jilțul care ar fi fost al Regelui Arthur, dacă 
încăperea ar fi fost în castelul Camelot. 

A luat o gură de cafea fără zahăr și a început: 

-~ Alice a avut o idee bună. Asta înseamnă, totuși, 
că trebuie să locuim cu toții într-un singur aparta- 
ment. Acesta nu e suficient de spaţios. Propun să ne 
mutăm într-unul de pe același hol, lângă puţul liftu- 
lui. Are zece dormitoare, un laborator, cameră de co- 
mandă și o sufragerie mare. Putem lucra împreună, 
supraveghindu-ne unii pe alții. 

- Și călcându-ne pe bătături, a adăugat Frigate. 

- Eu vreau o femeie, a spus Li Po. 

- Și ceilalți vrem, mai puţin Marcelin și, poate, 
Nur, a susținut Turpin. Doamne, ce greu mi-a fost. 

- Ce facem cu Alice? a întrebat Aphra Behn. 
Are nevoie de un bărbat. 

- Nu vorbi în numele meu, i-a tăiat-o scurt Alice. 

Burton a trântit cu pumnul în masă. 

- Întâi să ne ocupăm de lucrurile esenţiale! a bu- 
buit el, după care a continuat cu glas ceva mai stă- 
pânit: Trebuie să facem front comun, să stăm unul 
lângă altul, indiferent care ar fi inconvenientele. 

Putem rezolva celelalte chestiuni fluierând, dacă 
pot vorbi astfel, chiar în acest moment. Am trecut 
prin multe împreună, și putem coopera. Alcătuim 
o echipă unită, în ciuda unor diferende care au pri- 
cinuit unele frecușuri în ultima vreme. E nevoie de 
conlucrare, altfel vom fi înlăturați unul câte unul. 
E cineva care nu vrea să coopereze? 

- Cel care va insista să locuiască singur devine 
suspect, a spus Nur. 

Imediat după aceea, ceilalți au început să vocife- 
reze, motiv pentru care Burton a bătut din nou cu 
pumnul în masă. 

- Aglomeraţia asta va fi iritantă, nici nu mă 
indoiesc. Dar am trecut prin situaţii şi mai supă- 
rătoare și, cu cât vom conlucra mai bine, cu atât 
mai curând vom fi liberi să ne vedem fiecare de 
treburile lui. 

Alice începuse să se încrunte, iar el şi-a dat 
seama ce gândea. De la ruptura definitivă dintre ei, 
îl evitase atât cât putuse. Acum însă... 

- Dacă suntem întemnițați, atunci ne aflăm în 
cea mai bună închisoare de pe ambele lumi, a spus 
Frigate. 

- Nici o închisoare nu e bună. Pete, ai fost vreo- 
dată în pușcărie? a întrebat Turpin. 

- Doar în aceea pe care mi-am făcut-o singur 
toată viaţa. Însă era la purtător. 

Afirmația nu exprima adevărul, a gândit Burton. 
Frigate fusese prizonier de câteva ori pe Lumea Flu- 
viului, ajungând chiar sclav al lui Hermann Göring. 

Însă el se exprima metaforic. Ştia să se exprime 
poetic. Alunecos, un păcălici verbal, ambiguu, lucru 
pe care l-ar recunoaște și singur cu zâmbetul pe 
buze, citând-o pe Emily Dickinson ca să se apere 
cu vorbele altcuiva. 


„Rostește adevărul, dar puțin pieziș, 
Căci reușita-i dată doar de straie.“ 


Citându-se pe sine, ar fi spus că „Omul cultivat 
cultivă prost realitătea.“ 

- Bine, Căpitane, atunci ce facem? a întrebat 
Frigate. 

Prioritatea de bază era ca fiecare să se ducă în 
propriul apartament ca să-și aducă puținele obiecte 
personale în apartamentul cel mare. Au plecat în 
grup, fiindcă nu era cazul să meargă singuri, apoi 
şi-au ales dormitoarele. Alice şi-a luat unul situat cât 
mai departe de acela ocupat de Burton. Peter 
Frigate a ales camera cea mai apropiată de a ei. Deși 
nu se vorbea de acest lucru, toată lumea știa că ame- 
ricanul era „amorezat“ de Alice Pleasance Liddell 
Hargreaves. Situația dura din 1964, când îi văzuse 
fotografiile la vârsta de zece și respectiv optsprezece 
ani, în biografia lui Lewis Carroll. Chiar scrisese o 
povestire polițistă, Valetul de treflă, în care Alice 
avea treizeci de ani și era detectiv amator. În 1983, 
Tom organizase o subscripţie publică pentru a înălța 
un monument la mormântul ei anonim din parcela 
familiei de la Lyndhurst. Timpurile erau grele, astfel 

că se strânseseră foarte puțini bani. Apoi Frigate 
murise, iar el încă nu aflase dacă proiectul se fina- 
lizase. Dacă da, atunci, peste mormântul lui Alice 
se ridica un monument de marmură, înfățișând-o la 
masă cu Iepurele de martie, Hârciogul și Pălărierul 
nebun, precum și capul Pisicii din Cheshire puțin 
deasupra şi în spatele ei. 

După ce o întâlnise în carne și oase, iubirea față 
de ea nu dispăruse, așa cum ar fi considerat un cinic, 
ci se aprinsese și mai aprig. Atracția la nivel literar 
devenise atracție carnală. Cu toate acestea, nu scosese 
nici o vorbă despre patima lui, nici față de ea, nici 
față de Burton. Ținea, ori ținuse la Burton prea mult 
ca să facă vreo mișcare dezonorantă spre ea. Alice 
nu-i arătase nici cel mai mărunt semn privind senti- 
mentele pe care le nutrea față de el. Asta nu avea o 
semnificaţie evidentă. În anumite situații, Alice era 
maestră în a-și ascunde sentimentele. Exista o Alice 
pentru sine și alta pentru restul lumii. Poate exista 
chiar o latură pe care nici măcar ea însăși nu și-o 
cunoștea. Pe care nici n-ar fi dorit să o cunoască. 

Cu două ore înainte de masa de prânz au reușit 
să se instaleze, deși încă erau tulburaţi de evenimen- 
tele dimineții. Burton hotărâse să nu facă uz de con- 
sola de comandă, care putea fi scoasă dintr-o fantă 
aflată în zid. În schimb, ceruse Computerului să 
pornească ecranul și tastatura de pe perete. La ce- 
rere, acest lucru putea fi reprodus luminos pe tavan 
ori pe podea. Podeaua era însă acoperită cu un 
covor gros, pe care necunoscătorii l-ar fi socotit un 

persan foarte scump. Modelul fusese țesut de fapt 
pe Lumea Grădină, iar o înregistrare a lui se adusese 
în Turn, iar Computerul reprodusese originalul ape- 
lând la conversia energie-masă. 

Burton s-a așezat în fața peretelui, având simula- 
rea la nivelul capului. Dacă ar fi început să se plimbe 
de colo-colo, simularea ar fi ținut pasul cu el. 

Burton a introdus numele lui Loga și codul de 
identificare și a cerut Computerului în engleză să 
precizeze unde se afla trupul viu al lui Loga. 

Computerul i-a răspuns că trupul nu putea fi 
localizat. 

- Deci e mort! a murmurat Alice. 

- Unde este înregistrarea trupului lui Loga? a 
întrebat Burton. 

După șase secunde, timp în care a scanat treizeci 
și cinci de miliarde de înregistrări stocate în Turn, 
Computerul a anunţat: 

- Nu poate fi localizat. 

- Of, Dumnezeule! Deci a fost șters! se văită 
Frigate. 

- Nu neapărat, a spus Nur. S-ar putea să existe o 
comandă prioritară care impune să se dea un aseme- 
nea răspuns. 

Burton știa că ar fi fost inutil să întrebe Compu- 
terul dacă așa stăteau lucrurile. Cu toate acestea, 
a făcut-o. 

- Ţi-a dat cineva comanda să nu te supui unei ce- 
reri de rang inferior? a întrebat el cu glas repezit. 

Nur a pufnit în râs. 

Of, Doamne! 

NU. 

Îi cer să consideri toate comenzile mele drept 
prioritare. 

SE RESPINGE. COMANDĂ NEFUNCȚIONALĂ. 

Cine este autorizat să stabilească aceste co- 
menzi prioritare? a întrebat Burton. 

l OGA. KHR-12W-373-N, 

Loga a murit, a spus Burton. 

Nu a primit răspuns. 

Loga e mort? a întrebat Burton. 

NU DEȚIN INFORMAȚIA. 

Dacă Loga ar fi mort, de la cine accepți 
„menzi? 

Pe ecran au apărut numele celor opt, urmate de 
parolele de identificare ale fiecăruia. Dedesubtul 
uumelor, a apărut scris intermitent: AUTORITATE 
LIMITATĂ. 

Cât de limitată? 

Nici un răspuns. 

Burton a reformulat întrebarea. 

Precizează limitele autorității celor opt opera- 
tut ale căror nume tocmai le-ai afișat. 

lcranul a rămas gol vreme de șase secunde. Apoi 
wa umplut cu o secvență de comenzi pe care 
t aumputerul le-ar fi acceptat din partea lor. Literele 
humnoase au ţinut un minut, fiind urmate de o altă 
haa. După încă un minut, a apărut încă o listă. În 
vlipa în care, în partea de jos a ecranului a apărut 
numărul 89, Burton și-a dat seama ce se petrecea. 


36 philip josé farmer 


- Treaba asta ar putea dura ore în șir. Ne pre- 
zintă o listă amănunțită a comenzilor pe care le 
putem da noi. 

I-a cerut Computerului să înceteze afișarea, și 
să tipărească o listă completă pentru fiecare dintre 
cei opt. 

- Nu îndrăznesc să îi cer o listă a ceea ce nu 
avem dreptul să facem. 

Burton a cerut apoi o scanare a celor 35 793 de 
camere din Turn şi a primit răspunsul anticipat. În 
nici o încăpere nu se afla vreo ființă înzestrată cu 
rațiune. Și nici vreun mort. 

- Loga avea niște camere secrete de care nici 
măcar Computerul nu ştia. Ori poate nu vrea să ne 
zică unde se află. Noi ştim unde se găseşte una. Dar 
unde sunt celelalte? 

- Consideri că necunoscutul ar putea fi în una 
dintre ele? a întrebat Nur. 

- Nu ştiu, dar este posibil. Trebuie să facem 
toate eforturile pentru identificarea lor. 

- Am putea compara dimensiunile Turnului 
cu circuitele existente, a spus Frigate. Însă, pentru 
Dumnezeu, asta ne-ar răpi multe luni! Iar încăpe- 
rile ar putea fi atât de inteligent ascunse, încât poate 
nu le vom găsi niciodată. 

- Treaba asta sună la fel de interesant ca și cură- 
țarea de scuipători, a adăugat Turpin, apoi s-a așezat 
la pianul de concert şi s-a apucat să interpreteze 
Cântecul coșmarului. 

Burton l-a urmat și s-a așezat alături de el. 

- Tuturor ne-ar face plăcere să te ascultăm - deși 
"a un neadevăr, nu-i plăcea muzica de nici un fel -, 
lar acum ținem o consfătuire, şi încă una foarte im- 
portantă, vitală, înţelegi? în adevăratul înțeles al cu- 
vântului, şi nu este momentul potrivit să ne distragi 
atenția. Avem nevoie de mintea limpede a fiecăruia. 
Altfel, s-ar putea să murim toți doar pentru că unul 
nu şi-a făcut datoria. 

/.âmbind, şi cu degetele alergând ca niște picioare 
le păianjen pe clape, Turpin a ridicat privirea spre 
Murton. Călătoria lungă, epuizantă și periculoasă 
până la turn îl făcuse să slăbească, aducându-l la 
wieutatea de optzeci de kilograme. Însă de când se 
alla în turn, se îndopase cu mâncare bună şi băutură, 
it faţa lui se împlinise binișor, ajungând ca o lună 
plină. Dinţii lui mari și sclipitori contrastau cu tenul 
intunecat — nu la fel de închis ca al lui Burton -, iar 
părul lui castaniu era ondulat, nu creț. Ar fi putut 
trece drept alb, însă pe Pământ el preferase să rămână 
in lumea negrilor. 

- A fi negru înseamnă o altă educație și o altă 
windire, obișnuia el să afirme. După cum spune 
t artea Sfântă, nu are rost să te zbați împotriva tică- 
lumlor, vorbea el, fără să se sinchisească dacă as- 
ultătorii înțelegeau că prin ticăloşi se referea la albi. 

M-am gândit să vă ofer vouă, cugetătorilor, 
nipte muzică de fond. Eu nu mă prea pricep la restul. 

- Ba ai o minte sclipitoare, a spus Burton, și 
avem nevoie de ea. Pe de altă parte, trebuie să acţio- 
ndm în echipă, ca soldații dintr-o mică armată. 

Dacă face fiecare ce vrea, fără a lua în seamă criza, 
ne transformăm într-o gloată fără țintă. 

- lar tu ești șeful, nu? a precizat Turpin. 

- Am priceput. 

Şi-a luat degetele de pe clape, corzile au amuţit, 
iar el s-a ridicat în picioare. 

- Lovește, Macduff!! 

Cu toate că s-a înfuriat, Burton nu a lăsat să se 
vadă. S-a apropiat cu pași mari de masă, avându-l pe 
Turpin pe urmele lui, și a rămas în picioare lângă 
scaunul său. Încă zâmbind, Turpin s-a așezat. 

- Sugerez să așteptăm până când vom stăpâni 
conţinutul lucrurilor de acolo, a vorbit Burton, 
făcând semn cu mâna către mecanismul care aduna, 
sorta și verifica hârtiile ce ieșeau dintr-o fantă aflată 
în perete. După ce vom înțelege pe deplin ceea ce 
putem face și ce nu, vom putea întocmi planuri. 

~ Ne va lua ceva timp, a spus De Marbot. Ar 
însemna să citim o întreagă bibliotecă, nu doar 
o carte. 

- Așa trebuie. 

Vorbeşti despre limite, a intervenit Nur, și 
acest lucru este necesar, dar și benefic. Însă în ceea 
ce noi denumim limite beneficiem de o putere pe 
care nici cei mai mari regi de pe Pământ nu au 
visat-o. Ne va da și nouă forță, însă va constitui și 
slăbiciunea noastră. Altfel spus, puterea ne va ispiti 
să o folosim în interes propriu. Mă rog lui Dumnezeu 


1 Macbeth, Act V, scena 8 (n. tr.). 

să fim suficient de tari să ne depășim slăbiciunile - 
dacă le avem. 

- Într-un fel, suntem zei, a spus Burton. Fiinţe 
umane cu puteri zeiești. Adică, semizei. 

- Semizei pe naiba! a sărit Frigate. 

Burton a zâmbit. 

- Am trecut prin multe când ne-am aflat pe 
Fluviu. Asta ne-a purificat, ne-a ales ca neghina de 
grâu. Așa sper. Vom vedea. 

- Marele dușman nu este necunoscutul, a glăsuit 
Nur. 

Nu era nevoie să explice ce voise să spună. 


3 


Un vechi filozof grec, Heraclit, a spus cândva: 
„Caracterul stabilește destinul omului.“ 

Burton se gândea la această maximă în vreme 
ce-și măsura dormitorul în lung și-n lat. Spusele lui 
Heraclit erau adevărate doar în parte. Fiecare avea 
un Caracter unic. Totuși, acesta era influențat de 
mediu. lar fiecare mediu era unic. Nici un loc nu 
semăna perfect cu altul. Pe de altă parte, caracterul 
unei persoane constituia o componentă a mediului 
în care se mișca. Modul în care acționa o persoană 
depindea de caracterul său, dar și de ocaziile ori res- 
tricțiile impuse de mediul în care trăiește, care 
îngloba și sinele persoanei. Acesta cuprindea toate 

mediile în care trăise vreodată persoana. Într-un fel, 
erau ca niște fantome, unele dintre ele având o ecto- 
plasmă ceva mai groasă decât altele, devenind astfel 
urmăritori puternici ai căminului mobil, persoana. 

Un alt înțelept antic, de astă dată de origine 
ebraică, nu grecească, afirmase: „Nimic nou sub 
soare.“ 

Bătrânul Propovăduitor nu auzise de evoluție, 
astfel că nu-i erau cunoscute speciile apărute în lipsa 
soarelui. În plus, trecuse cu vederea faptul că orice 
nou-născut era unic, așadar, nou, indiferent dacă se 
născuse sub soare sau lună. La fel ca orice Înțelept, 
Propovăduitorul rostise doar jumătăți de adevăruri. 

Când a afirmat că exista un moment potrivit 
pentru a acționa și altul pentru a nu acționa, el ros- 
tise adevărul complet. Asta dacă nu erai filozof grec 
și precizai că lipsa acțiunii reprezenta o acțiune în 
sine. Diferenţa dintre filozofia greacă și cea ebraică 
consta în atitudinea lor față de lume. Pe Heraclit îl 
interesa doar etica abstractă. Pe Propovăduitor, etica 
practică. Primul voia să știe de ce, iar al doilea voia 
să ştie cum se întâmplau anumite lucruri. 

Era posibil, i-a trecut lui Burton prin minte, să 
trăieşti în această lume și să te întrebi doar în trea- 
căt cum se petreceau lucrurile. Însă o ființă umană 
completă, una care se străduiește să-și realizeze 
potențialul deplin, va dori să știe de ce. Această 
situație impunea răspunsuri la cele două întrebări. 
Cum nu avea răspuns la prima, nu avea cum să 
acționeze în mod corespunzător doar cu a doua. 

Se afla alături de alți șapte pământeni, într-un 
Turn aşezat în mijlocul unei mări situate la Polul 
Nord al acelei lumi. Marea avea un diametru de 
aproape o sută de kilometri și era mărginită de un șir 
neîntrerupt de munți, cu înălțimea de peste șase mii 
de metri. În această mare, Fluviul își ceda aproape 
toată căldura, după care pornea din nou la drum, 
acumulând căldură. Negurile groase, semănând cu 
acelea de la poarta Iadului, ascundeau un turn care se 
înălța șaisprezece kilometri deasupra luciului apei. 
Sub nivelul mării și mergând adânc sub sol, Turnul se 
întinde probabil la opt kilometri în adâncul planetei. 

În centrul Turnului se afla un puț ce adăpostea 
câteva miliarde de wathani. Acesta era numele dat 
de Etici sufletelor artificiale create de o specie ce 
dispăruse de milioane de ani. Undeva, în apropierea 
Turnului, în adâncul planetei, se găseau încăperi ne- 
cuprinse, în care se păstrau evidențe ale trupurilor 
fiecăruia dintre cele treizeci și cinci de miliarde de 
oameni care locuiseră vreodată pe Pământ, înce- 
pând din anul 100 000 î.e.n., până în 1983. 

Pe Lumea Fluviului, când o persoană murea, fo- 
losind un convertor masă-energie și înregistrarea, 
resuscitatorul reproducea acel trup pe unul dintre 
malurile Fluviului. Wathanul, sufletul sintetic, enti- 
tatea invizibilă care cuprindea tot ce făcuse ca per- 
soana respectivă să fie înzestrată cu rațiune, apărea 
imediat în trup, atrasă ca fierul de un magnet. lar 
bărbatul sau femeia, chiar dacă ar fi decedat cu 
douăzeci şi patru de ore mai devreme, învia. 

Între cele peste treizeci și cinci de miliarde, 
Burton trecuse prin mai multe morți decât oricine 
altul. La un număr de șapte sute șaptezeci și șapte 
putea susține că înregistrase un record. Deși murise 
de mai multe ori decât oricine, puțini se puteau lăuda 
că trăiseră la fel de intens ca el pe Pământ sau pe 
Lumea Fluviului. Fuseseră puţine succese triumfale și 
momente de plăcere; în schimb, suferise nenumărate 
înfrângeri și nemulțumiri. Scrisese cândva că părțile 
bune și rele ale vieții manifestau tendința de a se echi- 
libra, dar propriul cont era mai curând în deficit, 
decât în câştig. Catastiful lui Burton prezenta un de- 
zechilibru pronunţat. Totuși, el refuza să accepte 
ideea de faliment. Nu înţelegea de ce continua lupta, 
de ce voia cu atâta disperare să trăiască. Pesemne pen- 
tru că dorea ca într-o bună zi să echilibreze conturile. 

Iar după aceea? 

La asta nu se gândise, însă întrebarea îi întreținea 
strădaniile. 

Așa se întâmpla şi în acele momente, pornit în 
urmărirea unei hoarde de fantome și simțindu-se 
plasat de forțe rămase neînțelese în clădirea din vår- 
ful lumii. Fusese înălțată cu un anumit scop, pentru 
a le oferi pământenilor o șansă de a dobândi nemu- 
rirea. Nu neapărat o eternitate fizică, ci o reîntoar- 
cere, poate o absorbție în sânul Creatorului. 

Iar acest Creator, dacă exista, nu îi înzestrase cu 
suflete pe pământeni, și nici pe alte ființe gândi- 
toare. Entitatea care figura atât de frecvent în mai 
toate religiile fusese imaginară, un fel de deziderat 

inexistent. Însă ființele înzestrate cu conștiință de 
wne puteau transforma în realitate ceea ce își imagi- 
naseră, iar posibilul devenise realitate. Burton și 
mulți alții se opuneau ideii de se cuvine. Eticii nu-i 
Intrebaseră pe cei readuși la viață dacă voiseră să fie 
wulați din morți. Nu li se oferise nici o șansă de a 
alege. Fie că le plăcea sau nu, ei deveneau renăscuţi 
“lin moarte. Nu li se comunicase modul de proce- 
dură, și nici motivul. 

Loga spusese că nu era suficient timp. Chiar 
dacă o mie de agenți ar fi primit sarcina de a întreba 
w mie de oameni pe oră dacă doreau sau nu să fie 
înzestrați cu suflete contrafăcute, proiectul ar fi 
«urat treizeci și cinci de milioane de ore. Dacă ast- 
Iel de interviuri ar fi fost desfășurate de cincizeci de 
mii de agenți, operațiunea tot ar fi durat jumătate 
«e milion de ore. Iar dacă sondajul ar fi fost făcut 
timp de douăzeci și patru de ore pe zi, lucru impo- 
sibil, ar fi fost nevoie de peste șaptezeci și cinci de 
„ui pentru a interoga fiecare persoană. 

Ce s-ar fi realizat la sfârșit? Prea puţine lucruri. 
Pesemne că zece sau douăsprezece milioane de oa- 
meni ar fi decis că nu vor să trăiască așa. Până și un 
wm ca Sam Clemens, care susținea că-și dorea pacea 
eternă și liniştea morții, ar fi optat pentru viață, dacă 
i s-ar fi oferit o asemenea șansă. Ar fi dorit măcar să 
încerce viața oferită, una în alte condiții decât cele 
«le pe Pământ. S-ar fi putut răzgândi dintr-o mie de 
motive. Același lucru s-ar fi aplicat și celor care, din 
diferite rațiuni, simțeau că viața de pe Pământ fusese 

respingătoare, nenorocită, plină de dureri și, în 
esență, nu meritase a fi trăită. 

- A trebuit să tratăm resuscitații în masă, expli- 
case Loga. Altfel ei nu ar putea fi manevrați. Am 
făcut, totuși, unele excepții. Tu ai reprezentat una 
dintre ele, pentru că am aranjat în secret să te trezești 
în zona de resuscitare cu foarte mulți ani în urmă. 
Ai devenit un caz special. La Viro, canadianul, a 
fost vizitat de unul dintre noi, și i s-au inoculat anu- 
mite idei pentru a înființa Biserica Celei de-a Doua 
Şanse. Misionarii acestei biserici au răspândit învă- 
țături care conțineau unele dintre adevărurile privi- 
toare la această situație. Ei au pus accent asupra 
rațiunilor etice referitoare la prezenţa resuscitaților 
aici; au insistat că fiecare persoană trebuie să pro- 
greseze din punct de vedere etic. 

- Dar de ce nu li s-a spus tuturor adevărul de la 
bun început? întrebase Burton. 

lar apoi, înainte ca Loga să apuce a deschide 
gura, Burton dăduse singur răspunsul. 

- Am înţeles. Din același motiv pentru care nu 
au putut fi întrebaţi toți dacă doreau să mai trăiască 
o dată sau dacă ar mai dori o șansă de viață. 

- Întocmai. Și chiar dacă noi, Eticii, am fi apărut 
în Vale și am fi rostit adevărul despre toate proble- 
mele, puțini ne-ar fi dat crezare. lar învățăturile noas- 
tre ar fi fost răstălmăcite, modificate și respinse de 
către mulți. Crede-mă, chiar dacă prezintă dezavan- 
taje și limite, calea aleasă de noi a fost cea mai bună. 
Știm asta datorită lucrurilor pe care ni le-au spus 

predecesorii noștri despre proiectele lor de resuscitare 
a altor ființe. Pe de altă parte, în ziua în care au fost 
reînviați, pământenii vorbeau o sută de mii de limbi. 
Mulți dintre ei nu ne-ar fi înțeles. Nu toți oamenii ar 
[i fost în stare să asculte mesajul, decât după ce Biserica 
Celei de-a Doua Şanse ar fi răspândit o limbă comună, 
esperanto, pe întreaga Lume a Fluviului. 

Apoi Burton spusese: 

- Aproape că mă tem să întreb, în proiectele pre- 
cedente câți, mai bine zis, ce procentaj a trecut mai 
departe? 

- Trei sferturi dintre cei crescuți pe Lumile Gră- 
dină. Restul de o cincime... Evidenţele privitoare la 
ei au fost dizolvate când au murit, după încheierea 
perioadei lor de grație. 

- Au murit ori au fost uciși? întrebase Burton. 

- Majoritatea s-au omorât între ei ori s-au sinucis. 

- Majoritatea? 

Loga se prefăcuse că nu aude. 

- O şaisprezecime dintre oamenii resuscitați ca 
adulți sau adolescenţi în proiectele precedente au 
trecut testul și au Continuat. Fiecare dintre proiecte 
a avut cel puțin două faze. Aici, după ce se încheie 
faza cu cei care au murit înainte ori în cursul anu- 
lui 1983, apoi cei care au murit după aceea vor fi re- 
suscitați pentru etapa a doua. Cea definitivă. 

- Dar din cauza amestecului vostru, prima fază 
va dura mai mult decât s-a planificat. 

- Da. Cred că... știu, de fapt, că procentajul celor 
care Continuă ar fi putut fi mai mare, mult mai 

mare, dacă resuscitații ar fi avut mai mult timp la 
dispoziție. N-am îndurat ideea că atâția dintre ei 
sunt sortiți pieirii, de aceea am devenit un renegat. 
Mi-am trădat semenii Etici. Eu... m-aș fi putut con- 
damna singur să... să nu Continui. Dar nu cred în 
asta. Am făcut-o de dragul umanității. 

Creștinii și musulmanii de pe Pământ crezuseră 
într-o reinviere fizică. Și așa s-au petrecut lucrurile 
aici. Însă scopul suprem al Eticilor a fost budist, ab- 
sorbția sufletului în Fiinţa Supremă. 

Ca și cum i-ar fi citit gândurile, Loga zisese: 

- Dick, spune-mi, te rog, chiar crezi în adâncul 
minții că vei Continua? 

Burton îl privise fix pe Loga. Apoi, fără să se 
grăbească, spusese: 

- Nu. Nu în înțelesul sugerat de tine. Nu pot 
crede în asta. Nu există nici o dovadă că există o 
Continuare. 

- Ba da, există! Instrumentele noastre nu pot per- 
cepe wathanul, ceea ce tu numești suflet, când pose- 
sorul lui a murit, după ce a atins o anumită etapă 
de... să o numim bunătate, în loc de progres etic. 

- Înseamnă doar că instrumentele nu-l pot de- 
tecta. Nu aveţi cunoștință de ceea ce se întâmplă în 
realitate cu wathanul în acel moment. 

Loga zâmbi. 

- În cele din urmă, trebuie să revenim la cre- 
dință, nu-i așa? 

- Atât cât am văzut din manifestările sale de pe 
Pământ, nu mai pun nici o bază în credință. De 

unde știi că wathanul, după cum îl numiți, s-a 
epuizat, pur și simplu? E ceva artificial, însă viața 
lui se poate încheia în mod natural, așa cum 
alirșesc toate lucrurile sintetice... și naturale. Nu 
este o entitate materială, așa cum cunoaștem noi 
lucrurile materiale, dar tocmai aceasta este pro- 
blema. Nu știm precis dacă este sau nu material. 
Sau ceva alcătuit din energie pură. Iar într-un ase- 
menea caz, o formă de energie necunoscută nouă. 
Dar cum ați putea ști dacă nu cumva trece într-o 
altă formă, pe care instrumentele voastre nu reușesc 
să o detecteze? 

- Ba trece! Întocmai! Trece în Nedetectabil! 
Cum altfel am explica faptul că wathanul trece de 
domeniul de sensibilitate al unui instrument, doar 
când posesorul său a atins o anumită etapă de pro- 
gres etic? Cei care nu ajung la acest prag, pot muri 
mereu, mereu, dar wathanul revine mereu, mereu, 
în trupurile lor resuscitate! 

- Poate există o explicaţie la care nu te-ai gândit. 

- Sute de mii de mii de minți, mult mai evoluate 
decât a ta, s-au străduit să găsească o altă explicație, 
ȘI nu au reușit. 

- S-ar putea să apară o minte care să nu mai 
dea greş. 

- Acum te bazezi iarăși pe credință. 

- Ba nu, pe istorie, logică şi probabilitate. 

Loga se simţise iritat, nu pentru că începea să-și 
pună la îndoială credințele, ci pentru că se temea că 
Burton nu va continua. 

După cum au evoluat lucrurile, Loga a fost acela 
care nu a Continuat. Evidenţele privind trupul lui 
fuseseră distruse, iar el nu mai avea posibilitatea de 
a atinge acel scop final. Cu toate acestea... doar el 
era vinovat că nu mai putea beneficia de șansă. 
Dacă nu ar fi dat experimentului alt curs, ar fi fost 
încă în viață, iar evidențele i-ar fi asigurat posibilita- 
tea de a se îndrepta spre evenimentul misterios cu- 
noscut sub numele de Continuare. 

Dar necunoscutul care îl trecuse pe Loga în ui- 
tare fusese unul dintre Etici, care reușise să supra- 
viețuiască uciderii în masă a tovarășilor săi de către 
Loga? Dacă da, atunci de ce nu se arăta? Se temea de 
cei opt resuscitaţi? Ori aştepta momentul potrivit 
pentru a-i omori şi a-i creşte în Vale, unde aceştia nu 
ar mai fi putut influența în vreun fel planul inițial? 

Cel care ştia cum să introducă în Computer co- 
menzi prioritare nu trebuia să se teamă de cei opt. 
Dar poate necunoscutul ştia ceva ce le rămăsese 
neştiut celor opt, dar ar fi putut afla. Dacă așa ar fi 
stat lucrurile, necunoscutul va încerca să se debara- 
seze de ei cât mai grabnic posibil. 

Cu toate acestea, era posibil ca unul - ori mai 
mulți dintre cei opt să fi făcut ca Loga să dispară. 

Burton tocmai se gândea la acest aspect, când pe 
un ecran de pe perete a apărut fața lui Nur. 

- Aș vrea să discut cu tine. 

Burton a rostit codul care îi îngăduia lui Nur să 
îl vadă. 

- Ce s-a întâmplat? 

Nur purta un turban verde, ceea ce sugera că 
la use pelerinajul la Mecca. Alegerea culorii era 
tutuși întâmplătoare, pentru că micuțul maur nu 
dădea importanță unor asemenea lucruri. Părul lui 
lung, drept și negru, cădea de sub turban peste ume- 
ui slăbănogi și negricioși. Pe faţa lui smeadă apăruse 
w expresie de emoție intensă. 

- Semnalul de inhibare împotriva resuscitării 
lui Monat și a tuturor Eticilor și a agenţilor aces- 
tora rămâne valabil. Numai că s-a petrecut ceva 
mult mai spectaculos! 

A făcut o pauză. 

- Ei bine? l-a invitat Burton să continue. 

- Mai ţii minte că în urmă cu trei săptămâni Loga 
ne-a spus că dăduse instrucțiuni Computerului să 
inceapă resuscitarea celor optsprezece miliarde de 
vameni pe care îi avea în evidențe? Am presupus cu 
toții că acest lucru s-a făcut. Nici vorbă! Se vede 
treaba că, din anumite motive, Loga s-a răzgândit. 
Pesemne că intenționa să aștepte până când vom 
pleca din Turn. În orice caz, de atunci încoace nu a 
fost resuscitat nici un om. 

Uimitoarea veste l-a redus pe Burton la tăcere. 
După ce s-a dezmeticit, a zis: 

- Câte trupuri sunt acum în așteptare? 

- În acest moment, optsprezece miliarde un mi- 
lion trei sute treizeci și șapte de mii o sută nouăzeci 
şi nouă. Ba nu. În această clipă... două sute șapte. 

- Nu cumva tu...? 

Anticipând întrebarea, lucru ce se întâmpla cu 
frecvență enervantă, Nur a explicat: 

- Da. Am apreciat că necunoscutul a impus Co 
puterului o comandă prioritară. Așteptarea contin 

- Dacă nu mă înșel cumva, cu doar tr 
săptămâni în urmă ne închipuiam că zbaterea 
îndelungată avea să se încheie. Credeam că toa 
disputele noastre majore vor dispărea şi că singure 
probleme vor fi cele de ordin personal. 

Nur nu i-a răspuns. 

- Prea bine. În primul rând va trebui să ne sup 
nem cu toții unui test al adevărului. Nu pute 
merge mai departe pornind de la presupunerea 
există un necunoscut decât după ce eliminăm orice 
suspiciune din cadrul grupului nostru. 

- Celorlalți nu le va plăcea. 

- Dar e logic să procedăm așa. 

- Oamenilor nu le place logica, dacă ea presupune 
disconfort sau pericole, a explicat Nur. Cu toate 
astea, se vor supune testului. Trebuie să accepte, ca să 
alunge orice suspiciune. 

Dacă evitarea unei minciuni a fost același lucru 
cu rostirea adevărului, rezultatele testului s-au dove- 
dit pozitive. Iar dacă minciuna ar constitui un indi- 
ciu că s-a spus adevărul, rezultatele au fost negative. 

Adevărate sau nu, potrivit indiciilor, cei opt 
păreau a fi nevinovați. 

Fiecare s-a așezat într-un cubicul închis, cu pereți 
transparenți și a răspuns la întrebările adresate de 
Burton și Nur. Câmpul generat în interiorul cubi- 
culului a arătat wathanul plutind deasupra capului 
persoanei interogate, legat de ea printr-un firicel lu- 
minos de culoare stacojie. Era o sferă care se umfla 
si scădea în volum, se rotea, sau cel puţin așa lăsa 
impresia, iluminată într-o diversitate de culori. 
Acesta era acel ceva invizibil care însoțea orice per- 
soană din momentul concepției, părăsind-o abia 
după moarte. Cuprindea tot ce ținea de respectiva 
persoană, reproducând conţinutul minții și siste- 
mului nervos și dându-i conștiința de sine. 

Burton a susținut testul, iar Nur i-a pus o serie 
de întrebări la care trebuise să dea răspunsuri pe 
zare le socotea adevărate. 

- Te-ai născut în Torquay, Anglia, pe 19 mar- 
ue 1821? 

- Da, a răspuns Burton, iar Computerul i-a foto- 
zrafiat wathanul exact în același moment. 

- Când şi unde ai murit pentru prima oară? 

- Duminică, 19 octombrie 1890, în casa mea din 
Trieste, acea parte a Italiei ce aparținea pe atunci 
imperiului Austro-Ungar. 

Computerul a mai făcut o fotografie și a compa- 
-a-o cu cealaltă. Apoi le-a comparat pe acestea două cu 
æle ce fuseseră făcute cu mulți ani în urmă, când Bur- 
zən fusese interogat de Consiliul celor Doisprezece. 

Nur s-a uitat la afișajul de pe ecran. 

- Adevărul. Așa cum îl cunoști. 

Era una dintre deficiențele testului. Dacă per- 
soana credea că spune adevărul, wathanul indica 
același lucru. 

- Acesta este adevărul, a spus Frigate. Am citit 
amănuntele acelea de multe ori pe vremea când 
trăiam pe Pământ. 

- Ai minţit vreodată? a întrebat Nur. 

- Nu, a spus Burton și a rânjit. 

Pe suprafața wathanului a apărut un fulger negru. 

- Subiectul minte, a comunicat Nur Computerului. 

Pe ecran a apărut: VERIFICAT ANTERIOR. 

- Ai mințit vreodată? a repetat Nur întrebarea. 

- Da. 

Zigzagul de culoare neagră a dispărut. 

- L-ai făcut pe Loga să dispară? 

- Nu. 

- Ai avut vreun amestec în distrugerea lui Loga? 

- După părerea mea, nu. 

- Din câte știi, acesta e adevărul, a spus Nur, 
după ce s-a uitat scurt la ecran. Ai idee cine ar fi 
putu să facă pe Loga să dispară? 

- Nu. 

- Te bucuri că a dispărut? 

- Ce dracu”? a exclamat Burton. 

El nu putea vedea imaginea propriului wathan. 
Se iluminase în oranj, care acoperise toate celelalte 
culori schimbătoare. 

Nu trebuia să-l întrebi asta, i-a reproșat Aphra 
Merlin. 

Aşa e, diavole, nu aveai nici un drept! a strigat 
Murton. Nur, ești un mișel, ca toți cei care au 
Imbrățişat sufismul! 

Dar te-ai bucurat, a spus Nur, netulburat. Am 
hânuit, Am o bănuială că mai toți am trăit același sen- 
ument. Eu nu m-am bucurat, dar voi îngădui să mi se 
pund întrebarea. S-ar putea să fi jubilat și eu, dar asta 
vua întâmplat în străfundurile minții mele animalice. 

- În subconștient, a murmurat Frigate. 

- Ce importanță are numele? Mintea animalică. 

- Dar de ce să se bucure cineva? a întrebat Alice. 

- Chiar nu-ți dai seama? a răcnit Burton. 

Alice s-a crispat în fața violenței verbale. 

După ce a trecut testul, fie și pentru moment, 
Burton a ieșit din cabină și l-a interogat pe Nur. 
După ce și maurul a părut a fi nevinovat, a venit 
rândul lui Alice. Burton a evitat să o întrebe dacă 
moartea lui Loga o bucurase. Se îndoia că ar fi fost 
așa. Însă când ea avea să-și găsească timp pentru a 
analiza ce ar fi putut face cu puterile de acolo, pro- 
babil că va înţelege de ce, spre rușinea lor, ceilalți se 
simţiseră entuziasmați. 

Unul după altul, și-au demonstrat inocența și 
ceilalți. 

- Dar Loga ar fi putut trece testul chiar dacă ar 
fi mințit ca un politician, a spus Nur. S-ar putea ca 
vreunul dintre noi să fi avut acces la aparatul de dis- 
torsionare a wathanului. 

- Nu cred, a precizat Turpin. Nici unul nu are 
priceperea să manevreze așa ceva. Și nici nu suntem 
pregătiți să trecem peste comenzile date de Loga. 
Cred că ne pierdem vremea, ca să nu mai spun că ne 
lăsăm cu toții insultați. 

- Dacă interpretez corect vorbele tale, vrei să ne 
anunți că nu suntem îndeajuns de inteligenți. Nu e 
adevărat. Avem inteligența necesară. Doar că nu 
deținem cunoștințele de care ar fi nevoie. 

- Da, la asta mă refeream. Nu avem cunoștințe 
suficiente. 

- Trei săptămâni sunt îndeajuns pentru ca o per- 
soană harnică să capete cunoştinţele trebuincioase 
de la Computer, a spus Burton. 

- Ba nu. Computerul nu va învăța pe nimeni cum 
să aibă prioritate față de comenzile date de Loga, a 
subliniat Turpin. Eu nu prea cred că e posibil. 

- Am putea efectua o verificare a memoriei tu- 
turor pe durata ultimelor trei săptămâni, a interve- 
nit Frigate. Asta ar dura, dar poate că merită. 

- Nu! a protestat Alice cu vehemență. Nu! M-aș 
simţi violată! Ar fi chiar mai rău decât o siluire! 
Nu vreau! 

-Îi înțeleg sentimentele, a spus Nur. Deși... 

Computerul putea derula amintirile oricui până 
la data nașterii, afișându-le pe un ecran. Procesul 
avea și anumite limite, deoarece nu putea reproduce 
gânduri nevizuale și neaudibile decât ca afișări elec- 
tronice, a căror interpretare rămăsese nesigură. 
Sistemul reușea să transmită amintiri tactile, olfactive 

p legate de apăsare. Totuși, memoria este selectivă 
pi se părea că ștergea multe evenimente pe care indi- 
vizii le socoteau neimportante. Totuși, rezulta cu 
+laritate ce văzuse, auzise sau rostise subiectul. La 
verere, puteau fi proiectate și câmpuri referitoare 
la emoţii și dureri. 

- N-aș vrea să mă vedeți când m-aș afla în toa- 
letă, s-a lamentat Alice. 

- De dragul nostru sau al tău, nimeni nu ar dori, 
a spus Burton, și a izbucnit în râs. 

Hohotele lui au răsunat ca salturile unei pietre 
aruncate cu iscusință pe apă. 

- Toţi scăpăm vânturi şi râgâim, și aproape ori- 
cine s-a masturbat măcar o dată sau s-a scărpinat în 
nas, și sunt convins că Marcelin și Aphra s-ar sinchisi 
dacă i-am vedea în pat. Însă nu este nevoie să vi- 
zionăm totul. Computerului i se pot da instrucțiuni 
să fie selectiv, să prezinte doar evenimentele care ne 
interesează. Orice altceva ar deveni irelevant și nu 
va fi prezentat. 

- E o pierdere de vreme, a vorbit Frigate. Cel 
care este suficient de inteligent să procedeze la fel 
ca necunoscutul nu ar ignora posibilitatea unei 
descărcări a memoriei. 

- Sunt de acord cu tine, a recunoscut Burton, deși 
nu mi se întâmplă prea des. Însă este unul dintre acele 
lucruri de rutină care trebuie făcute. Ce-aţi spune 
dacă vinovatul - dacă există așa ceva - a anticipat că 
noi am socoti inutilă o verificare a amintirilor? 

- Nu ar risca, a spus Li Po. 

- Şi totuși, insist să facem verificarea, a propus 
Burton. Dacă nu procedăm astfel, vom avea dubii. 

- Încă ne întrebăm când se va termina totul, a vor- 
bit din nou Frigate, pe un ton acru. Dar dacă trebuie... 

Căutarea ar fi putut fi derulată simultan, fiecare 
dintre participanți stând în câte un cubicul separat, 
însă în acest caz, cine ar fi supervizat fiecare subiect, 
să se asigure că nu dăduse comandă Computerului 
să anuleze anumite evenimente relevante? Burton a 
intrat primul și a ieșit după trei ore, cât i-a luat 
Computerului să extragă trei săptămâni de amin- 
tiri. Pe toată durata extracţiei, ecranul rămăsese alb. 

A rămas la fel, desigur, cât au fost examinați 
și ceilalți. 

Au trecut douăzeci și cinci de ore până când și 
ultimul dintre ei, Li Po, a ieșit din cubicul. Alții, 
unul câte unul, se duseseră la culcare cu mult timp 
înainte. Unii se trezeau când cei doi tocmai hotărau 
să se retragă la pat. Dar Burton dorea în primul 
rând să se asigure că nimeni nu putea pătrunde în 
apartamentul mare. 

- Necunoscutul ar putea sparge codul. 

- Şi cum sugerezi să blocăm ușa? a întrebat 
Frigate, căscând. Punem un pat în dreptul ei? 
Îngrămădim mobilă peste el? 

- Ideea nu e rea, pentru că ușa se deschide spre in- 
terior. Totuși, o să-i dau Computerului o comandă 
să instituie o alarmă pentru efracție. 

Burton a procedat în consecinţă. Cinci minute 
mai târziu, a scos dintr-un convertor energie-materie 

vinu douăsprezece elemente de echipament. A fixat 
loud cutii de perete, de fiecare parte a ușii și de aces- 
tea a legat alte câteva. La sfârșit, a reglat un cadran 
le pe una dintre cutiile mai voluminoase. 

- Gata, a spus el, făcând un pas înapoi, ca să-și 
„mire opera. Nimeni nu poate intra fără să de- 
“lanșeze o sirenă asurzitoare. Stau și mă gândesc. Ar 
lı preferabil să o testăm. Pete, ce-ar fi să ieși, să 
inchizi ușa şi apoi să revii? 

- Bine, dar sper să nu dispar cât voi rămâne pe hol. 

Burton a răsucit un buton plasat pe cutie. Frigate 
a rostit codul și, după deschiderea ușii, a ieşit. S-a 
intors, a spus cuvântul magic, iar uşa s-a închis. 
Burton a învârtit din nou butonul, iar câteva secunde 
mai târziu, ușa a început să se deschidă. Dinăuntrul 
cutiei a răzbătut o lumină oranj, foarte vie, și încă- 
perea a duduit de zgomotul unui motor de automo- 
bil. Aphra Behn și De Marbot au apărut în goană 
pe ușă. Turpin, care mânca micul dejun, și nu îi 
acorda prea multă atenţie lui Burton, a sărit de la 
masă, scăpând mâncarea din gură. 

- Dumnezeule mare! 

Burton a oprit alarma. 

- Necunoscutul ar putea afla de la Computer 
combinația. De aceea am cerut o alarmă pe care să 
o programez chiar eu. Computerul nu are cum să 
ştie ce combinație am ales, mai ales că în timp ce am 
introdus cifrul, m-am așezat cu spatele la ecran, ca 
să îi blochez vizibilitatea. 

- Admirabil, a socotit Frigate. Dar dormitoarele 
noastre sunt izolate fonic. Cum o să auzim alarma? 

Zidurile, podeaua și tavanele aveau o grosime 
de peste zece centimetri, și erau înțesate de cir- 
cuite și cabluri de tensiune, majoritatea nefolosite. 
Burton ar fi putut comanda Computerului să por- 
nească alarma în toate încăperile, când se declanșa 
cea de la intrare. Însă necunoscutul ar fi reușit să 
controleze circuitele. 

Burton tocmai se gândea cum să procedeze, când 
Frigate a spus: 

- Am putea pune Computerul să realizeze detec- 
toare de masă. Le vom instala în ușile dormitoare- 
lor, astfel încât, chiar dacă nu am auzi alarma 
camerei, nu ne-ar scăpa nici o persoană care ar dori 
să pătrundă în dormitor. Ele ar trebui să fie activate 
și dezactivate prin semnale făcute cu mâinile. S-ar 
putea ca necunoscutul să ne spioneze chiar acum 
prin intermediul Computerului. Probabil că asta și 
face. Dar, din câte știu, nu are posibilitatea de a ne 
vedea, decât dacă pune în funcțiune un ecran. Jar 
acest lucru nu ar trece neobservat. 

- Spui că nu știm nimic sigur, a intervenit Burton. 
N-ar fi posibil ca el să pornească un ecran, dar să-l 
facă invizibil pentru noi? 

- Cred că da. Nu ştiu prea multe lucruri despre 
știința Etică pentru a fi sigur de ce se poate realiza 
şi ce nu. 

- Înseamnă că necunoscutul ne-ar putea urmări 
şi acum. 

- Da. Propun să înălțăm un soi de cort în camera 
asta și, stând înăuntru, să comunicăm unii cu alții în 
scris. Sau punem Computerul să ne facă un cubicul 
izolat fonic. Până și podeaua ar fi izolată. Necazul 
este că s-ar putea ca la ordinul necunoscutului să se 
fi instalat detectoare în pereți. Și nu avem nici un 
mijloc de a le depista. Dacă mă gândesc mai bine, 
până şi un cort de pânză ar putea avea detectori. 

Burton s-a enervat: 

- Chiar nu putem face nimic? 

- Putem face tot ce socotim că e bine și pe urmă 
să sperăm că e de ajuns. 

- O să păstrăm alarma de la ușă, a spus Burton. 
O să scriu combinația pe hârtie. Voi o memorați, iar 
eu o să mă ocup de distrugerea peticelor de hârtie. 

- Trebuie distruse cu un fascicul, a propus Frigate. 
Dacă doar le arzi și fărâmiţezi ce rămâne, după care 
arunci totul în recipientul de reciclare, Computerul 
ar fi capabil să reconstituie combinaţia. 

Burton a spus că vor trebui să-și pună niște glugi 
pe cap, când vor reformula combinaţia. Iar ca să se 
asigure că glugile nu conţineau detectori, le vor face 
din cearșafuri. 

- Nu ne putem încrede în detectorii de masă, a 
adăugat el. Ni-i va face Computerul, dar necunoscu- 
tul ar putea ascunde în ele dispozitive de dezactivare. 

- Într-adevăr, a adăugat Frigate. Poate a instalat 
un asemenea dispozitiv și în alarma antiefracție. 

- Înseamnă că orice am face, Computerul ne 
va trăda? 

- Sigur. Chiar și în cazul mâncării. Necunoscu- 
tul ar avea posibilitatea de a pune otravă în ea. 

- Dumnezeule! Trebuie să găsim o soluție ca să 
putem lupta împotriva acestui diavol! 

Nur, care rămăsese în apropierea lor și-i ascul- 
tase cu un zâmbet pe față, a zis: 

- Dacă și-ar fi propus să ne ucidă, necunoscutul 
ar fi făcut-o până acum. Cum are prioritate față de 
comenzile date de Loga, înseamnă că trebuie să facă 
parte dintre Etici. Dacă așa stau lucrurile, de ce nu 
i-a resuscitat pe Monat și pe ceilalți? Așa ar fi tre- 
buit să gândească, și așa s-ar fi cuvenit să acționeze, 
bineînţeles, după ce ne imobiliza pe noi. Lucru pe 
care l-a reușit, nici nu trebuie să mai evidențiez asta. 
Singura problemă e că... 

A făcut o pauză lungă, iar asta l-a determinat pe 
Burton să-l îmboldească: 

- Da. Despre ce e vorba? 

- Să fi șters un Etic amprenta corporală a lui 
Loga? Eu cred că nu. Așadar... imposibil ca necu- 
noscutul să fie un Etic. Decât dacă... 

- Dacă ce? 

- Ai răbdare, amice. Graba strică treaba. Decât 
dacă... Loga a pus totul la cale. 

- Am mai analizat posibilitatea asta, a explodat 
Burton. De ce să facă așa ceva? 

Nur a ridicat din umerii slăbănogi şi înălțând pal- 
mele mâinilor lungi. 

- Nu știu. Mă îndoiesc că ar fi vorba de Loga. 
Şi-ar şterge singur amprenta corporală? Sigur nu. 

Dar poate are o cameră secretă de resuscitare 
undeva prin Turn, a spus Frigate. 

Asta voiam să spun și eu, a intervenit Nur. 
Încă nu am găsit o explicație pentru un comporta- 
ment atât de irațional. Dar mă tot gândesc la su- 
netele de paşi auzite de Frigate, pe coridor, când 
noi eram în camera aceea, sărbătorind victoria 
impotriva Computerului care funcționa cu erori. 
| oga a fost deranjat când Pete i-a spus despre asta. 
A fugit pe coridor până la holul ce se intersecta, și 
a privit în susul și-n josul puțului de lift. Apoi i-a 
„dresat Computerului câteva întrebări, dar în lim- 
bajul lui, și a vorbit atât de repede încât nu am 
ințeles nimic. 

- L-am întrebat ce îl tulburase atât de mult, a 
spus Burton. Mi-a răspuns că tulburarea îi trecuse și 
că experiența trăită îl făcuse atât de sensibil pe Pete, 
încât auzea sunete ce nu existau. Bănuielile lui Pete 
erau molipsitoare. Așa a zis Loga. 

- Asta-i ca și cum ai da cu pietre în ferestrele 
propriei case! a adăugat Frigate. Nimeni nu era mai 
paranoic decât Loga. 

- Dacă era, înseamnă că am fost de partea cui nu 
trebuia, a spus Nur cu un aer calm. Cei care ur- 
mează un dement sunt la fel ca el. Dar nu văd ce rost 
mai are să discutăm. Problema e ce facem acum? 

Realist vorbind, sarcastica propunere a lui Frigate 
de a îngrămădi mobila în dreptul ușii a rămas cea 
mai bună dintre toate. Punerea ei în practică presu- 
punea unele inconveniente dacă ar fi folosit uşa mai 

des, dar, pentru moment, își propuseseră să rămân: 
în apartament. 

Pe de altă parte, acum păreau să existe șanse re 
duse ca necunoscutul să le otrăvească hrana și apa 
Frigate și Nur au procurat diagramele simplificate 
ale convertoarelor energie-materie și le-au analizat 
Necunoscutul putea întrerupe alimentarea cu ener- 

ie a convertoarelor, făcându-i să moară de foame. 
Însă hrana se producea prin conversie e-m, cu aju- 
torul unor circuite pre-programate, pe care necu- 
noscutul nu le putea modifica. Prin urmare, nu 
avea cum să introducă otravă în ele. Însă apa de 
băut și de spălat venea pe ţeavă, iar necunoscutul ar 
fi putut strecura substanțe toxice pe acea cale. 

Frigate și Nur au aranjat ca apa să fie produsă de 
convertoarele din camere. Computerul nu a protestat 
pentru că trebuia să realizeze instalația sanitară nece- 
sară care să lege ţevile de convertoare. Cei opt s-au 
văzut siliți să se apuce de făcut instalația, dar lipsa lor 
de experiență a fost depăşită cu ajutorul instruc- 
țiunilor și uneltelor puse la dispoziţie de Computer. 
Până la terminarea lucrării, cei opt aveau să obțină apa 
din convertoare, păstrând-o în castroane și găleți 

- Mi se pare inutil și ridicol, a protestat Li Po. 
Există multe modalități prin care necunoscutul 
ne-ar putea elimina. 

- Chiar și așa, noi trebuie să facem tot posibilul 
pentru a dejuca orice șiretenie a lui, a subliniat Nur. 
Asta în cazul în care a pus așa ceva la cale. Și dacă 
există cu adevărat. 

- Mă duc la culcare, a anunţat Burton. 

- Mai întâi o să mănânc, a spus Nur. 

Micuţul maur arăta proaspăt ca după opt ore de 
somn odihnitor. În camera cea mare rămăseseră doar 
De Marbot și Behn. Burton i-a lăsat lui Nur sarcina 
de a explica motivele pentru care se blocase ușa, după 
care a plecat pe hol și, după câțiva pași, a intrat în 
apartamentul lui din cadrul apartamentului mare. 
Acesta cuprindea trei încăperi: o cameră de zi, cu su- 
prafața de douăzeci și patru de metri pătrați, mobilată 
luxos, putând fi însă folosită drept cameră de lucru, 
un dormitor și baie. Burton și-a desfăcut centura de 
care era prins tocul în care ținea arma cu fascicul, 
apoi și-a lepădat singurul articol de îmbrăcăminte, un 
kilt stacojiu, decorat cu forme de un auriu strălucitor, 
sugerând lei. Podeaua era acoperită cu un covor gros, 
asemănător celui din camera de la intrarea comună. 
Modelul țesut se deosebea, constând din trei cercuri 
care se întrepătrundeau. Pereții erau de un crem des- 
chis, însă un singur cuvânt din partea lui Burton către 
Computer, și culoarea se putea schimba în oricare 
alta, după dorință. Putea, de asemenea, să comande 
orice formă ori simbol, suprapus culorii de bază. Ici 
și colo se vedeau picturi care arătau ca originalele 
lucrate în ulei, însă ele fuseseră reproduse de 
Computer. Nici un specialist în artă nu ar fi reușit să 
deosebească originalele de copii, întrucât cele două 
erau identice până la nivel molecular. 

Burton s-a târât în pat și a adormit pe dată. S-a 
trezit simțindu-se ca drogat și păstrând amintirea 
vagă a unui coșmar. O hienă de două ori mai înaltă 
decât el îl ameninţase cu colții ca niște spade de oțel. 
Şi-a adus aminte că se apărase de colții aceia curbați 
cu o floretă de scrimă, iar hiena râsese de el. 
Hobhotele ei semănaseră uimitor de mult cu ale lui. 

- Mi s-a spus, fără nici o justificare, că aș fi o 
hienă umană, a murmurat el, și s-a rostogolit, co- 
borând din pat. Trebuia să-și facă singur patul, 
deși existau androizi - roboți alcătuiți din pro- 
teine - care să îndeplinească astfel de corvezi. Însă 
deocamdată, androizilor nu li se îngăduia accesul 
în apartament. Reprezentau un pericol potențial, 
deoarece necunoscutul le-ar fi putut ordona să îi 
atace pe cei opt. 

Burton a făcut gimnastică destul de intens vreme 
de o oră, apoi a comandat Computerului să-i aducă 
micul dejun. Cafeaua era cea mai bună care se pro- 
ducea pe Pământ; ouăle coapte, cele mai bune mân- 
cate vreodată; pâinea neagră prăjită exact cum 
trebuia şi unsă cu cel mai bun unt ce exista pe 
Pământ. Mai era un gem care i-a încântat papilele 
gustative, făcându-l să cadă în extaz, şi, un fruct ne- 
cunoscut pe Pământ, dar care avea un gust asemă- 
nător cu pepenele galben. 

Şi-a periat apoi dinţii şi, în ciuda posibilității ca 
apa să fie otrăvită, a făcut un duș nu prea cald. Așa 
cum spusese Frigate, dacă necunoscutul ar fi voit 
să-i elimine, ar fi făcut-o de multă vreme. 

A ales un kilt verde închis și o robă lungă și 
la:yă din material verde, împodobită cu un desen 
Imlăţişând păsări galbene dintr-o specie necunos- 
"tă. Apoi a activat un ecran-perete ca să vadă ce 
a" petrecea în camera de zi. Li Po, Nur, Behn şi 
Vurpin stăteau pe scaune şi citeau listele ce cuprin- 
leau limitele de comandă. Mobilierul rămăsese sti- 
vuit în dreptul ușii. 

Burton a întrat în camera mare, i-a salutat pe cei- 
lalu şi a întrebat: 

- Ceilalți vor veni? 

Nur a confirmat. Burton s-a dus la un Computer 
auxiliar și a activat ecranele din dormitoarele celor 
absenți. Nu-i putea vedea, dar i-a auzit spunând că 
vor veni imediat. Câteva clipe mai târziu, Alice, 
Frigate și De Marbot au apărut. Alice purta o robă 
largă, amintind de un strai chinezesc, de culoare sta- 
cojie cu balauri verzi și papuci de brocart având 
botul răsucit în sus. Părul ei scurt și negru strălucea 
ca şi cum ar fi fost periat îndelung. Se machiase 
doar pe buze cu puţin ruj. Burton s-a gândit că ar fi 
putut să-și pudreze puţin fața, să-și ascundă cear- 
cănele întunecate de la ochi. 

- N-am dormit deloc, s-a plâns ea, și s-a așezat pe 
un scaun. N-am reuşit să alung din minte ideea că 
cineva ar putea să mă urmărească. 

- Dacă am avea încredere în androizi, i-am pune 
să tapeteze cu hârtie pereții din dormitoare, a spus 
Frigate. În felul acesta, ecranele ar fi blocate. 

- Dacă, și iar dacă, a mormăit Burton. Mi s-a 
acrit de atâția „dacă“. M-am săturat să mă simt ca 
într-o cușcă. Imediat ce vom ști ce putem face și ce 
nu, o să organizăm o vânătoare. Va fi primejdios, 
dar eu unul nu vreau să mai stau ascuns ca un ie- 
pure în vizuină. Doar nu suntem iepuri. Suntem 
oameni. Iar ființele umane nu trebuie ținute în vo- 
liere, ca porumbeii. 

- lepuri și porumbei, a murmurat Frigate. 

Burton s-a răsucit cu fața spre el. 

- Ce naiba vrei să spui? 

- lepurii și porumbeii habar nu au de ce sunt 
ținuți în cuști. Nici nu știu că sunt puși la îngrăşat 
pentru a fi sacrificați. Dar noi nu știm de ce a fost 
îndepărtat Loga și nici ce soartă ni s-a rezervat. Ne 
aflăm într-o situație mai rea decât iepurii sau po- 
rumbeii. Măcar lor le lipsește mintea, și se simt fe- 
riciți. Noi suntem la fel neștiutori, dar nefericiți. 

- Te rog să vorbeşti în nume propriu, l-a pre- 
venit Nur. În caz că nu v-aţi gândit, aș dori să su- 
bliniez că lista poate fi incompletă. E posibil ca 
necunoscutul să fi lăsat anumite drepturi. Chiar 
dacă e așa, trebuie să ținem seama că le poate eli- 
mina oricând dorește. 

S-a lăsat o tăcere lungă. Ridicându-se, chinezul 
s-a dus la convertor și a comandat un pocal de 
whisky de orz. Burton s-a strâmbat, dar nu i-a zis 
nimic. Ar fi fost inutil, iar atitudinea sfidătoare a 
lui Li Po i-ar fi subminat autoritatea pe care o avea 

aupra celorlalți. Li Po a sorbit din tărie, a râgâit în 
winn de apreciere și a revenit la scaunul său. 

Am nevoie de o femeie! a spus el pe neașteptate. 

Burton crezuse că Alice trecuse de vârsta la care 
at li roşit auzind așa ceva, dar se părea că educația 
m victoriană încă persista. 

Va trebui să te abții, și gata, i-a replicat Burton. 
Avem destule probleme pe cap și numai resuscitarea 
unei femei ca să-ți satisfaci tu poftele ne mai lipsea. 

Alice a roșit și mai abitir. Aphra Behn a pufnit 
in râs. 

- E nefiresc, a insistat Li Po. Yang-ul meu are 
nevoie de un yin. 

Burton a râs, pentru că într-o limbă vorbită în 
vestul Africii, yang însemna excrement. Po l-a 
întrebat de ce râsese. După ce i s-a dat explicația, 
«hinezul a hohotit foarte zgomotos. 

- Ei, dacă nu pot avea o femeie, o să fac uitată 
dorința prin mișcare fizică. Ce-ai spune să luptăm 
vreo oră, două, cu floretele sau cu spadele? 

- Şi eu aș avea nevoie de puţin exercițiu, a spus 
Burton, dar tu eşti beat deja. Nu mi-ai fi un adver- 
var pe măsură. 

Li Po a protestat vehement și pe un ton certăreț, 
susținând că l-ar învinge cu orice armă alege, chiar 
dacă ar bea de două ori mai mult. Burton i-a întors 
spatele, iar chinezul s-a împleticit până la scaunul 
lui și, lăsându-se moale pe el, s-a pus pe sforăit. 
lrigate și Turpin l-au dus până la dormitorul lui. Ușa 
cra însă încuiată cu un cuvânt codificat, cunoscut 

doar lui Po, lucru pe care cei doi nu-l știau. De aceea, 
l-au lăsat pe podea şi au revenit în camera mare. 

- Cu toţii o să ajungem a ne purta ca Li Po, dacă 
va trebui să rămânem aici, a spus Turpin. 

S-a dus la un convertor și a comandat un pahar 
cu gin, cu o picătură de lămâie. Aphra, care își luase 
un pahar cu aceeași băutură, l-a ridicat și a spus: 

- Un toast pentru nebunie! Dacă asta este o 
închisoare, o lasă în umbră pe cea de la Newgate. 

Ştia despre ce vorbea: ajunsese de două ori în în- 
chisoarea datornicilor. 

Pe de altă parte, îşi putea îngădui o atitudine 
foarte relaxată, deși nu tocmai firească. Avea un 
amant, pe De Marbot, cu care era fericită, și se bu- 
cura de tot ce avusese vreodată pe Pământ, și multe 
altele pe deasupra. Cu excepția libertăţii. O absență 
care nu o deranja în acele clipe pe femeia adaptabilă 
și veselă. 

Posibilităţile oferite de listă îi împiedicau pe unii 
dintre ei să simtă primejdia. Deşi ar fi trebuit să 
analizeze ce le limita puterile, ei se gândeau ce re- 
compense li se ofereau. Cu toate că le înțelegea ne- 
astâmpărul, Burton era tulburat de nepăsarea cu 
care priveau pericolele, despre care se putea afirma, 
fără a greşi prea mult, că îi pândeau la orice colț. 

Judecând după expresiile de pe fețele lor, Nur 
era singurul care se gândea la inamicul neștiut. Lui 
Burton îi venea să-i ia în șuturi pe ceilalți. S-a 
abținut, bătând însă brusc din palme, făcându-i să 
iasă din starea de visare senină. 

- De ajuns cu prostiile. Situaţia e gravă. Mortală. 
Nu avem timp să ne gândim la altceva decât la felul 
In care să ripostăm inamicului. Dacă îl învingem, 
puteți apoi să vă jucaţi după pofta inimii. Până atunci, 
Insă... Necunoscutul are un mare avantaj asupra 
noastră prin faptul că știe să utilizeze Computerul 
mai bine decât noi. Însă dacă am învăţa cum să-l fo- 
losim împotriva lui, ne-ar putea deveni cel mai bun 
aliat. Daţi-mi voie să vă aduc aminte că nu e vorba 
doar o masă uriașă de nervi electronici şi proteine, 
«are se află la baza puţului central. Computerul este 
yi Turnul, această clădire în care locuim. Creierul 
este organul central, alcătuit din proteine, centrul 
vital. Dar majoritatea circuitelor sunt în podele, zi- 
duri și tavane. Noi suntem în inima, în nervii inami- 
cului. Și putem găsi modalităţi de a le lovi. Poate s-ar 
cuveni să spun că găsim soluţii pentru a le controla 
yi folosi ca arme. 

- Dacă te-ai gândit cumva să pui clopoței pisicii, 
a spus Alice, țin să te anunţ că nu știm care e pisica. 

- Ar putea fi nu știu ce şoricel care ne-a făcut să 
credem că e mâţă, a precizat Nur. Ă 

- Dacă, ar putea... a intervenit Burton. Încetaţi 
cu speculațiile. Să le abandonăm și să intrăm în 
acțiune. 

- Bine. Dar cum? a Întrebat Nur. Tot ce spunem 
sau vom spune poate fi auzit de cine trebuie. Poate 
suntem Și văzuți. 

- Am zis „fără dacă și poate“! a bubuit Burton. 

Frigate a început să râdă. 

- N-avem ce face, pentru că suntem cu toţii 
țicniți. Eu sunt țicnit. La fel şi tu. Sigur e așa, altfel 
n-am fi ajuns aici. 

- Ce tot aiurezi acolo? 

- Ei, na, parafrazează şi el conversaţia dintre 
Pisica din Cheshire și Alice, a explicat Alice. 

- Orice mențiune despre pisici mă duce cu gân. 
dul la Pisica din Cheshire, a spus Frigate. Într-un 
fel, necunoscutul e ca zâmbetul acela, care rămâne 
după ce pisica dispare. 

Disperat, Burton și-a repezit braţele în aer. 

- Ce păcat că nu v-am avut pe toți sub comanda 
mea în armată! 

S-a lăsat tăcere, dar Burton ştia că nu va ţine 
mult. Mai ales în acel grup. 

- Poate chiar de asta avem nevoie, a spus Frigate. 

- De ce anume? 

- De o armată. Putem cere Computerului să ne 
facă o armată de roboți şi androizi. Îi programăm în 
așa fel încât necunoscutul, să-l numim Snark, să nu 
poate avea prioritate față de comenzile noastre asu- 
pra roboților. Îi punem să-l caute pe Snark și să ne 
păzească pe noi. O să le ordonăm să prindă și ucidă 
pe oricine nu este din grupul nostru. Oricine altul 
devine inamic. Roboții și androizii vor reuși să facă 
în scurt timp ceea ce nouă ne-ar lua ani de zile. 

Burton s-a uitat fix la american. 

- Ai scris treburi din astea - cum se cheamă? - 
de science-fiction prea multă vreme. De aceea ţi-a 
putrezit creierul. 

Dar face parte din posibilitățile Turnului. Dacă 
viem să câştigăm, trebuie să gândim în stil mare. 
Miu că sună nebunește, dar ne trebuie o armată, și 
u putem avea. Cu o forță de, să zicem, o sută de mii. 

Câţiva au pufnit în hohote. Frigate a zâmbit la 
"4ndul lui, dar a zis: 

- Vorbesc serios. 

S-a dus la un pupitru și a tastat câteva cifre, 
lacând apoi o operaţiune matematică. O înmulțire. 
Ve ecran a apărut 107 379. 

- Trei soldați pentru fiecare cameră înseamnă o 
uită şapte mii trei sute șaptezeci și nouă. Am putea 
ubţine armata asta în câteva zile. Soldaţii ar veghea 
hecare încăpere cunoscută, depistând orice străin, și 
„dutând încăperi secrete. 

Surâzând, Nur a spus: 

Îţi admir creativitatea, dar nu și lipsa de 
măsură sau, altfel spus, disprețul față de realitate. 

- Ce vrei să insinuezi? a făcut Frigate. 

- Măsura folosește doar în situațiile care impun 
asta. Dar acum nu este cazul. Cât privește realita- 
tea, armata s-ar realiza cu ușurință. 

Nur a recunoscut că se putea obține lesne și un 
număr dublu de soldați. Dar androizii nu aveau 
conştiinţă de sine și nu erau prea inteligenți. Acţiu- 
nile lor trebuiau programate. Armata trebuia 
împărțită în grupuri restrânse, care să acționeze inde- 
pendent. Se impuneau niveluri de comandă alcătuite 
din subofițeri și ofițeri, androizi care să acționeze 
din proprie inițiativă când situaţia de la faţa locului 

nu era prevăzută în programarea lor. Liderii nu vor 
ști cum să procedeze. Se putea întâmpla ca ei să nu 
ştie nici măcar că trebuiau să acționeze. 

- În plus, a adăugat Burton, mă tot bântuie un 
sentiment de îngrijorare. Necunoscutul ar avea 
posibilitatea de a instala în roboți și androizi vreun 
fel de canal prin care să comande, având prioritate 
față de noi? 

- Pesemne că exact la asta se gândește acum, a in- 
tervenit Alice. Dacă ne urmărește, are putinţa de a 
anticipa orice mișcare a noastră. 

Apoi s-a cutremurat. 

- Răspunsul meu la obiecțiile tale este că am putea 
introduce anumite modificări în sistemul nervos al 
androizilor, a vorbit Frigate. I-am face astfel parțial 
mecanici. Prin asta vreau să spun că vom instala dis- 
pozitive mecanice în ei. De exemplu, o combinaţie si- 
milară celei de la seifuri, care va stabili comenzile 
noastre în mod mecanic, dar care le vor transmite în 
mod electric. Vom stabili combinaţiile după ce pri- 
mim schema generală de la Computer. În felul ăsta, 
nici Computerul, nici Snark nu vor fi în stare să con- 
troleze ce am realizat. Și... a, drace! Snark ar putea 
totuși introduce un complex nervos în android, care 
îi va comunica prin radio sau prin cine știe ce mijloc 
să ignore comanda pe baza combinației. 

- Necazul e că suntem la cheremul acestui Snark, 
a spus Nur. Nici nu e nevoie să ne atace. Nu trebuie 
decât să oprească alimentarea cu energie, și noi pie- 
rim de foame. lar dacă ar fi vrut, o putea face deja. 

Nu a recurs la o asemenea metodă, așadar putem 
presupune că nici nu va alege această soluție. A fixat 
anumite limite privind gradul de utilizare a Compu- 
terului, dar ne-a lăsat puteri considerabile. Există 
câteva lucruri pe care ni le refuză. În rest, nu se sin- 
chisește. Ne ignoră. Problema, dintre multe altele, 
este: „De ce?“ 

- Nu putem răspunde. E] va trebui să ne dea ex- 
plicația, dacă va catadicsi vreodată, a precizat Frigate. 

- Adevărat, l-a aprobat Nur. Cât voi aţi dormit, 
am pus Computerul să localizeze intrarea secretă pe 
care Loga a deschis-o cu mult timp în urmă. 
Intrarea pe care am folosit-o ca să pătrundem în 
Turn, după ce am traversat munții și am luat barca 
de la poalele Turnului. Am încercat să determin 
Computerul să o deschidă. Am avut impresia că ne- 
cunoscutul ar dori ca noi să părăsim Turnul, pentru 
a reveni în Vale. Nu a vrut să folosim avionul din 
motive evidente. Numai că ușa secretă nu s-a des- 
chis când am cerut. Înseamnă că necunoscutul nu 
vrea ca noi să plecăm. S-ar putea să vină momentul 
când ne va dori plecați, iar dacă se va întâmpla asta, 
ne va arăta o cale de ieșire. Până atunci însă suntem 
prizonieri. lar această închisoare este uriașă și, într-un 
anume sens, are mai multe comori de oferit decât 
Pământul pe care am trăit sau decât Valea Fluviu- 
lui. Aceste comori sunt fizice, mentale, morale și 
spirituale. Sugerez să le descoperim și să le folosim. 
Așa se cuvine. Doar n-o să rămânem închiși în apar- 
tamentul ăsta. Până atunci, totuși, o să încercăm să 

concepem căi pentru a dejuca Încercările necunos- 
cutului de a avea prioritatea comenzilor. Ceea ce 
stabileşte unul, poate fi demontat de altcineva. Doar 
nu vă închipuiți că necunoscutul e vreun zeu. 

- Sugerezi cumva să ne mutăm înapoi în aparta- 
mentele noastre și să trăim ca și cum nu ar mai 
exista necunoscutul? a întrebat Burton. 

- Spun că trebuie să părăsim această zonă, care e 
o mică închisoare și să ne mutăm în închisoarea mai 
spațioasă. La urma urmelor, Pământul a reprezen- 
tat o temniţă. La fel și Valea Fluviului. Dar dacă te 
afli într-un spaţiu suficient de mare să-ți creeze 
iluzia de libertate, atunci nu te mai socotești pri- 
zonier. Omul pe jumătate liber este acela care se 
socotește liber. Omul cu adevărat liber este acela 
care știe prea bine ce poate face în închisoare și 
acționează în consecință. 

- Asta e înțelepciune sufistă, a declamat Burton 
zâmbind, dar cu o doză de dispreț în glas. Arătăm 
foarte ridicoli, nu credeți? Ne aruncăm într-o groapă, 
apoi ne întrebăm de ce și considerăm că nu era nevoie. 

- Ne-am urmat instinctul, a spus Nur. Am pro- 
cedat greşit. Trebuia să găsim un loc unde să ne 
simțim în siguranță. Cel puțin, așa am crezut. Apoi 
am beneficiat de o liniște interioară relativă pentru 
a evalua situația. 

- Care s-a dovedit a fi altceva decât liniște inte- 
rioară. În fine, mă simt mai bine, nu ca un deținut. 
lar mormanul acela de mobilă mă irită. Să luăm lu- 
crurile alea de acolo. 

- Înainte de a ne apuca de treabă, vreau să vă 
spun ceva, i-a anunțat Frigate. 

Pornit deja spre ușă, Burton s-a oprit şi s-a răsucit. 

- Nur nu a fost singurul care a făcut o inves- 
tigație independentă. După cum știți, Monat nu 
poate fi resuscitat din cauza comenzii date de Loga, 
pe care Snark a confirmat-o. Matricea corporală a 
lui Monat este încă în fișier. Dar am cerut 
Computerului să localizeze wathanul lui în puț, iar 
cl mi-a comunicat că fusese acolo, dar a dispărut. 
Ştiţi ce înseamnă asta. Monat a Continuat, a mers 
mai departe. 

În ochii lui Burton au apărut lacrimi şi a simţit 
un amestec de suferință și uimire, aceasta din urmă 
apărută pentru că trecea printr-o asemenea sufe- 
rință. Până în acel moment nu-i fuseseră prea lim- 
pezi sentimentele pe care le nutrise față de Monat. 
Individul cu aspect ciudat, evident provenit din alt 
loc decât Pământul, fusese una dintre primele ființe 
întâlnite după întâia resuscitare. Acesta îl însoțise 
multă vreme pe Valea Fluviului și îl impresionase 
pe Burton prin compasiune şi înțelepciune. I se 
păruse cald. În întregime uman, în ciuda înfățișării, 
adică așa cum ar fi trebuit să fie oamenii. 

Într-un anume fel, Burton ajunsese să-l consi- 
dere pe Monat un părinte, o ființă mult mai puter- 
nică şi înțeleapră decât el, un dascăl, un educator 
care îl îndruma pe drumul cel bun. Iar acum, dispă- 
ruse pentru totdeauna. 


76 philip josé forme 


De ce să verse lacrimi și să suspine? Ar trebui s 
fie fericit, să trăiască o fericire extatică pentru & 
Monat atinsese etapa la care nu trebuia să ma 
îndure povara cărnii. 

Să se fi întâmplat pentru că trăise un sentimec: 
de pierdere? Socotise, în subconştientul cel întune 
cat, că Monat se va elibera într-un fel de tirania lu. 
Loga și va deveni, pe scurt, un salvator? Simţise ci 
va apărea din evidențe ca lisus, din mormânt, sau ca 
Arthur, din lac, sau precum Carol cel Mare, dir 
peşteră, ca să-i salveze pe cei înfrânți și asediați? 

Era ciudat să-i treacă asemenea gânduri prir 
minte. Pesemne că existaseră undeva în sine, aștep- 
tând doar momentul potrivit pentru a se elibera. 

Propriul tată nu-i fusese un adevărat părinte, ne- 
fiind ceea ce aștepta un fiu de la tatăl său. Așadar, 
într-un fel, Burton îl socotise pe Monat drept 
părinte, probabil pentru că nu ar fi acceptat un alt 
pământean în această calitate. Monat provenea din 
altă lume, deci nu era, cum suna acel cuvânt?... așa, 
pângărit. Ciudat cuvânt îi apăruse în minte. 

În orice caz, Monat nu mai putea fi atins de ni- 
meni din acea lume. Trecuse dincolo. Unde? 

Pentru a-și ascunde lacrimile, Burton s-a apro- 
piat de piesele de mobilier și a inceput să le tragă 
din dreptul uşii. Până să-i vină cineva în ajutor, 
Ochii i se uscaseră. 

A deschis ușa și a inspirat adânc. Aerul nu părea 
deloc mai proaspăt decât cel din apartament. Însă îi 
oferea senzația de libertate. 

În apropierea apartamentelor se găsea o încă- 
pere cu un bazin de înot lung de șaizeci de metri și 
lat de treizeci. Dacă nu se afla nimeni acolo, sala 
rămânea în beznă, dar detectorii de căldură aprin- 
deau luminile chiar și dacă pătrundea o singură 
persoană. Lumina era un soare simulat la zenit, pe 
un cer albastru, lipsit de nori. Pe pereți apărea o 
pădure ce înconjura bazinul, având în depărtare 
munți ale căror piscuri erau acoperite de zăpadă. 
Chiar dacă stătea la doi centimetri de perete, copa- 
cii îi apăreau oricărei persoane drept reali. Părând 
„a fel de reale ca arborii, păsărele zburau printre 
amuri ori se așezau pe ele, iar cântecul lor suna 
plăcut urechilor. Când și când, înotătorii puteau 
vedea câte un iepure sau vreo vulpe furișându-se 
printre copaci și, arareori, chiar și o fiară ce adu- 
zea a panteră sau urs, deplasându-se agale pe sub 
zamuri în lumina crepusculară. 

Apa era dulce, avea o temperatură de aproxima- 
ïv douăzeci de grade Celsius și o adâncime de doi- 
sprezece metri la capătul adânc. Acolo se adunau de 
regulă cei opt locatari vreme de o oră pe la mijlocul 
Zimineții pentru a înota. 

Burton studiase lista de limite operaționale până 
i ora unsprezece dimineața. A pătruns în sala 
zriaşă, ce răsuna de strigăte și plescăituri, şi a rămas 
-emișcat vreme de câteva clipe. Se aflau cu toții 
xolo, mai puţin Nur. Bărbații purtau slipuri de 

mici dimensiuni, iar femeile erau în bikini. Nu 
păreau să-și facă griji în legătură cu ceva, și nici nu 
lăsaseră pe cineva de pază. Cu toate acestea, pistoa- 
lele cu fascicul de raze stăteau așezate pe marginea 
bazinului, și a văzut și câteva la fundul apei, profi- 
late pe dalele de culoare roșie, neagră și verde. 

Burton s-a aruncat în apă și a înotat șapte lun- 
gimi de bazin. Apoi a ieșit și a așteptat până când 
De Marbot a trecut înot prin dreptul lui. L-a stri- 
gat, iar francezul s-a întors spre el, a venit până la 
marginea bazinului și a ridicat privirea. Burton i-a 
examinat ochii albaștri și vioi, părul negru, lipit de 
țeastă, fața rotundă și nasul teșit. 

Apoi s-a ghemuit şi i-a zis: 

- Vreau să fac o plimbare de explorare prin Turn. 
Eşti dispus să mă însoțești? 

- Ar fi interesant. 

L-a privit pe Burton printre gene și a zâmbit. 

- Speri să-l iei pe Snark prin surprindere? 

- Nu prea sunt șanse. Dar... l-am putea stârni să 
întreprindă ceva. Vom fi momeli umane. 

- Mă prind, a spus francezul, și a ieşit din bazin. 

Avea puţin peste un metru șaizeci și împărțea 
cu Nur meritul de cei mai scunzi membri ai gru- 
pului. Dar Burton îl alesese pe el drept însoțitor 
pentru că era din cale-afară de curajos și avea mai 
multă experiență în artele marțiale decât oricare din- 
tre ceilalți. Slujind sub conducerea lui Napoleon, 
participase la majoritatea marilor bătălii ale aces- 
tuia, fusese rănit de șaptesprezece ori, luptase în 

uite de mici confruntări și dusese o viață atât de 
plină de pericole, încât Arthur Conan Doyle scri- 
arse o serie de povestiri bazate pe aventurile și fap- 
tele lui de vitejie. Era un spadasin excelent, un 
untaş neîntrecut și reușea să-și păstreze calmul ca 
nimeni altul în toiul bătăliilor. 

S-au zvântat în anticameră, au îmbrăcat haine 
vurate, cămăși fără mânecă și șorturi, şi-au pus pis- 
malele cu fascicul în tocuri și au mers de-a lungul 
hazinului. Burton s-a oprit o clipă să-l anunțe pe 
l'urpin că plecau în explorare. 

- La ce oră vă-ntoarceţi? i-a întrebat, în timp ce 
mesteca ieruncă de Montana cu afine. 

- Pe la șase seara, a răspuns Burton, după ce a 
aruncat o privire la ceasul de la încheietură. 

- N-ar fi rău să dați raportul din oră în oră. 

- Nu cred c-o vom face, a vorbit Burton cu glas 
w ăzut, uitându-se la perete, de parcă acesta ar fi avut 
urechi; lucru perfect adevărat. Nu vreau să-i ușurez 
aarcina necunoscutului, dacă vrea să ne găsească. 

Turpin a surâs. 

- Da, ai dreptate. Sper să te revăd, a spus și a iz- 
bucnit în râs, împroșcând bucățele de pâine și carne. 

Pe Burton îl îngrijora starea lui Turpin, care 
pierduse mult în greutate în cursul traversării peri- 
“uloase și dificile a munților către marea polară de 
nord. Acum părea pornit să redevină la fel de gras 
«um fusese pe Pământ, când avusese aproape o sută 
patruzeci de kilograme. Mânca mereu, și se ţinea 
loarte aproape de Li Po în privința băuturii. 

- O să explorăm la întâmplare, a spus Burton. 
N-am nici cea mai vagă idee unde o să ne aflăm. 

- Noroc! le-a urat Turpin. 

Burton a dat să se îndepărteze, dar a realizat că 
francezul nu mai era alături de el. Privind în jur, l-a 
văzut discutând cu Aphra. Evident, îi explica de ce 
va lipsi ceva timp. De Marbot era invidiat pentru că 
avea o tovarășă de pat, însă și acest lucru prezenta 
dezavantaje. Trebuia să-i dea socoteală pentru tim- 
pul petrecut departe de ea şi, judecând după expre- 
siile de pe fețele lor şi după gesturi, probabil se certau 
pentru faptul că ea ar fi vrut să-l însoțească, iar el o 
refuza. Burton nu avea nimic împotrivă să o ia cu 
el cu altă ocazie; femeia era rezistentă, calmă şi pri- 
cepută la multe lucruri. Însă în acele momente nu 
voia decât un tovarăș de călătorie. 

Părând oarecum furios, De Marbot a revenit 
alături de Burton. 

- N-am auzit niciodată expresia: „Să satisfaci o 
gâsculiță din galopul calului.“ 

Apoi, cu iuțeala de minte care îl caracteriza, a 
pufnit în râs. 

- Ce prostie! Cum să reușești așa ceva? 

- E o chestiune de sincronizare, i-a sugerat Burton 
Și a rânjit. 

Au plecat din preajma bazinului și ușa s-a închis 
singură în urma lor. Zgomotul a dispărut brusc; co- 
ridorul era uriaș și mut. Era ușor să-și imagineze că 
cineva - ori ceva - îi pândea de după colț, ghemuit, 
gata să le sară în cale. 

Burton a făcut semn către De Marbot ca să-l in- 
lormeze că umpluse buzunarele din părțile laterale 
ale scaunelor cu cutii de energie pentru pistoalele 
vu fascicule. S-au așezat apoi pe scaune și le-au ridi- 
vat. Cu Burton în frunte și De Marbot rămânând la 
aproape patru metri în urmă au pornit în zbor către 
puţul vertical de la capătul holului. Folosindu-se de 
experiența căpătată în ultimele trei săptămâni petre- 
cute acolo, Burton a parcurs o traiectorie curbă de 
„bor, astfel că a pătruns în puț fără să piardă din 
viteză, după care a țâșnit. 

A ieșit din puț la următorul nivel cu o asemenea 
viteză, încât a trecut cu capul la câțiva centimetri de 
tavan. A coborât scaunul până ce tălpile i-au ajuns la 
treizeci de centimetri de podea și a gonit de-a lungul 
pereților pictați până când a ajuns la capătul corido- 
rului. Apoi s-a oprit, a pivotat scaunul și a zis: 

- Acum treci tu în frunte pentru o vreme. 

Francezul l-a dus prin fiecare pasaj de la acel etaj. 
Ușile tuturor camerelor erau încuiate. Din câte știa 
Burton, inamicul lor se afla dinapoia uneia dintre 
acele uși. Totuși, nu era convins. Evident, Snark ar 
fi fost informat de Computer, dacă aparatele de 
detecție ar fi depistat căldura degajată de cei doi 
bărbați. l-ar fi cerut Computerului să fie avertizat 
dacă ar fi pornit pe un drum care îi aducea aproape 
de el. Se putea ca el să fi activat și ecranele-perete, 
ca să îi urmărească îndeaproape. 

După ce au trecut prin nenumărate coridoare, De 
Marbot a oprit scaunul lângă un puț. 

- Plăcut mai e să simți vântul mângâindu-ți fața, 
părul fluturând și să vezi peisajul, atât cât e, defi- 
lând În goană pe lângă tine. Nu se compară cu mer- 
sul călare, dar se apropie. Și de unde să găseşti un cal 
care să se arunce într-un puț? 

Burton a preluat conducerea și s-a înălțat prin 
puț până a ajuns la ultimul etaj. Pe coridor se afla 
intrarea ce dădea în hangarul vizitat cu câteva zile 
mai devreme. Au pătruns pe intrarea foarte largă, 
ajungând în zona uriașă unde se găseau aparatele de 
zbor în așteptare. Burton le-a numărat și a consta- 
tat că numărul lor rămăsese neschimbat. Insemna 
că necunoscutul era încă în Turn. Dacă nu cumva 
avea o navă ascunsă altundeva. Întotdeauna apărea 
câte un dacă. 

- Cred că putem extrage benzile de navigaţie, a 
spus el, iar asta îl va împiedica pe Snark să folo- 
sească navele. Dar am convingerea că sunt memo- 
rate. Nu trebuie decât să pună Computerul să 
creeze unele noi. 

- Păi de ce ar folosi o navă spaţială? 

- Nu știu. Dar tare aș vrea să-i vâr o strâmbă ca 
să-i zădărnicesc planurile. 

- Asta ar fi ca o înțepătură de țânţar pentru unul 
ca el. 

- Regret, dar mai mult nu putem face. lar un 
țânțar poate ucide un om, dacă îi transmite malaria. 

În acele momente, nu făcea paradă de curaj. 
Credea că trebuia să existe o slăbiciune, o fisură, in- 
diferent cât de neînsemnată, în armura lui Snark. 

Au gonit în scaune către puţul central și au cobo- 
råt până la etajul imediat următor. Au pătruns într-o 
zonă circulară cu diametrul de patruzeci și cinci de 
metri și ziduri înalte de o sută cincizeci de metri, în 
care existau douăsprezece uși metalice pătrate, așezate 
la distanțe egale între ele. Conform diagramei prezen- 
tate de Computer, fiecare dintre ele permitea intrarea 
intr-o încăpere de formă triunghiulară, ca o felie de 
tort, având lungimea de opt mii șase sute de metri și 
inălțimea de o sută douăzeci de metri. 

Când văzuse diagrama, Burton voise să întrebe 
Computerul ce se găsea în încăperile uriașe. Fusese 
intrerupt de apariția unei urgenţe, apoi uitase să 
mai întrebe. Acum, dacă tot ajunsese aici, va vedea 
cu ochii lui ce conțineau. 

Pe mijlocul fiecărei uși se găsea un simbol auriu, 
precizând identitatea membrului din Consiliul Etic 
al celor Doisprezece ale cărui proprietăți stăteau 
dincolo de intrare. Simbolul din faţa lui Burton era 
alcătuit din două bare orizontale intersectate de 
două bare verticale ceva mai lungi. Acela îi aparținea 
lui Loga. După părerea lui Burton, putea fi conside- 
rat o dublă cruce. 

A transmis cuvântul codificat care îl identifica, 
iar deasupra barelor s-a format un ecran sclipitor. 

- Vreau să intru în încăpere, a spus Burton. Am 
nevoie de un cuvânt codificat pentru a deschide ușa? 

Pe ecran a apărut: DA. 

- Care este codul necesar pentru activarea ușii? a 
intrebat Burton. 

Se aștepta să primească din partea Computerului 
răspunsul că informaţia nu i se putea pune la dis- 
poziţie. Cu toate acestea, ea a apărut, în caracterele 
folosite de Etici: LOGA SPUNE. 

- Ce simplu a fost, s-a mirat De Marbot. 

Sperând că respectivele cuvinte nu erau identifi- 
cate conform amprentei vocale a lui Loga, Burton 
le-a pronunţat perfect. 

Uşa s-a deschis înspre afară, evidențiind o încă- 
pere nu prea mare, goală și bine iluminată. La 
capătul îndepărtat exista o scară care ducea spre o 
mică platformă. Au urcat, apoi Burton a deschis ușa 
de dimensiuni și formă obișnuite. Dincolo de prag, 
suprafața încăperii era strălucitoare, lumina aprin- 
zându-se imediat după deschiderea ușii. Au rămas 
câtva timp clipind să-și adapteze ochii la lumina or- 
bitoare, și abia după aceea au înţeles ce aveau în față. 

Cu toate că stăteau probabil alături de zidurile 
ce se curbau spre exterior, au avut iluzia că, spre 
stânga și dreapta, pereţii se întindeau pe kilometri 
întregi. Orizontul părea foarte îndepărtat. 

Cu toate acestea, distanța dinaintea lor nu era 
defel o iluzie. Încăperea aceea avea într-adevăr lun- 
gimea de opt mii șase sute de metri. 

- E o mică lume, a spus De Marbot încet. 

- Nu-i chiar mică. 

Mai toată suprafața era ocupată de un parc 
întins, bine întreţinut, cu numeroși copaci și iarbă 
tunsă. În față, la patru kilometri depărtare, se vedea 
un deal cu pante line, pe culmea căruia se înălța o 


“eli lumii fluviului 85 


«lădire ce lucea în soarele amiezii. Pesemne că vila 
era reală; soarele sigur era simulat. 

- Pare construită în stil roman, a spus Burton. 
Pun rămășag totuși că dacă ne apropiem vom des- 
operi diferențe ale detaliilor de construcție. 

Scaunele lor ar fi trecut prin ușă, dar Burton a 
decis să nu continue explorarea. Au revenit în zona 
“entrală și au cerut Computerului cuvântul de cod 
pentru încăperea alăturată. Aceasta îi aparținuse 
soţiei lui Loga și avea același fel de anticameră. Însă 
e acolo se pătrundea într-un peisaj care i-a uimit. 
Întregul spațiu gigantic era organizat ca un labirint 
de oglinzi mici și mari, într-un aranjament complex 
pe care nu îl puteau pricepe. Imaginile lor erau 
prinse de oglinzile apropiate și reflectat spre inte- 
riorul labirintului, proiectate fiind în depărtare. 
Sursa de lumină nu se vedea; lumina părea să vină 
le peste tot. În depărtare, abia perceput, se înălța 
un cerc alcătuit din piloni. Și aceştia erau reflectați, 
dar aranjamentul de oglinzi era organizat în așa fel 
incât şi-au văzut imaginile mici apărute în interio- 
rul cercului alcătuit de piloni. 

- Ce rost au toate astea? a întrebat De Marbot. 

Ridicând din umeri, Burton i-a răspuns: 

~ Va trebui să aflăm. Dar nu acum. 

Următoarea încăpere i-a introdus în ceea ce 
părea a fi un deşert din Arabia. Sub soarele arzător 
era o întindere de nisip și stânci, relieful fiind ca de 
«Ampie, dar cu movile ici şi colo. Aerul era mult 
mai uscat decât în primele două încăperi. Cam la 

cinci kilometri distanță se vedea ceva ce semăna cu 
o oază mare. Solul în care creșteau palmierii era aco- 
perit cu iarbă, iar Între copaci se afla un lac, ale cărui 
ape vălurite sclipeau î în soarele de dimineață. 

În apropierea lor erau trei schelete de animale. 
Burton a ridicat un craniu și a zis: 

- Leu. 

- C'est remarcable! a mormăit De Marbot, expri- 
mându-și mirarea în limba maternă; apoi a adăugat 
în engleză: Trei lumi diferite. Liliputane, da, însă 
îndeajuns de mari ca să slujească vreunui scop, deși 
eu nu-mi dau seama care. 

- Eu aș îndrăzni să cred că acestea sunt... sau au 
fost... refugii pentru membrii Consiliului. Un fel de 
locuri de vacanță. Fiecare și-a alcătuit propria lume, 
după dorință, în funcție de înclinațiile temperamen- 
tale, și se retrăgea aici din când în când pentru a găsi 
satisfacţii spirituale și, desigur, fizice. 

De Marbot ar fi dorit să viziteze toate încăperile 
uriașe, însă Burton a spus că vor avea timp din belșug 
mai târziu. În acele momente trebuiau să-și conti- 
nue patrularea. 

Francezul a deschis gura, cu gând să spună ceva, 
dar Burton i-a luat-o înainte: 

- Da, știu. Dar eu aș dori să trecem totul în re- 
vistă cât mai repede cu putință. E preferabil așa, 
decât să punem Computerul să ne arate totul, cât 
somnolăm prin camerele noastre. Pe de altă parte, 
cum știm dacă el ne arată totul? Poate șterge elemente 
după cum îi cere Snark, și nu avem cum să aflăm 

adevărul. Trebuie să facem o vizită la fața locului. 
() să organizăm o patrulă zburătoare, devenim 
păsări şi obținem o privire generală a tot ce există. 
După aceea avem tot timpul să mergem la detalii. 

- M-ai înțeles greșit. Eu voiam doar să spun 
ceva despre starea stomacului meu. Se plânge că a 
rămas gol. 

Au dirijat scaunele prin tubul din centrul pode- 
lei, către următorul etaj, s-au deplasat pe un cori- 
dor, până au ajuns în dreptul primei uși, au 
deschis-o, pășind înăuntru. Era un apartament ne- 
mobilat, având doar un convertor lipit de un pe- 
rete. De Marbot a ales melci à la Bourgogne cu 
pâine franțuzească și un pahar de vin alb. Treizeci 
de secunde mai târziu, a luat farfuriile și tacâmurile, 
precum și paharul și șervetul. Ochii lui albaștri s-au 
dilatat de admiraţie când a mirosit aroma delicată 
a mâncării. 

- Sacrée merde! Pe Pământ nu m-am bucurat de 
o asemenea perfecțiune ori un asemenea extaz. Cu 
siguranță că Eticii au obținut rețeta originală de la 
vreun bucătar parizian și au copiat-o! Cum s-o fi 
numit acel geniu? Tare-aș vrea să-l resuscitez, fie și 
numai pentru a-i mulțumi. 

- Într-o zi o să comand un fel de mâncare gătit 
prost în mod deliberat, doar ca să mai mâncăm și 
altceva. Nu te obosește această perfecțiune dusă la 
extrem? Fiecare masă reprezintă un triumf culinar. 

- Nicidecum! a exclamat De Marbot, dându-și 
ochii peste cap văzând meniul eclectic ales de 

Burton, constând din biscuiţi cu lapte bătut ș 
porumbei marinați în smântână, dar și o halbă de 
bere neagră. 

- Ce barbarie! Și eu, care credeam că nu-ți plăcei 
berea! 

- Îmi place, dar numai când mănânc şuncă sar 
pui de porumbel. 

- De gustibus non disputandum. Cine a zis asta á 
fost un idiot. 

O secțiune a peretelui s-a pliat, transfor- 
mându-se într-o masă, pe care au mâncat. 

- Delicieux! a exclamat De Marbot, plescăinc 
zgomotos din buze. 

Până în urmă cu trei ani fusese subțire ca o aţă. 
Acum fața lui arăta ca o lună plină, iar în jurul ta- 
liei făcuse un colăcel de grăsime. 

- Există şi carne de vitd în suc propriu pe care tre- 
buie să o încerc, a spus De Marbot. 

- Acum? 

- Nu. Doar nu-s porc. Mai târziu. Spre seară. 

Drept desert, franțuzul a comandat un sufleu de 
smochine și un pahar de vin roșu. 

- Superb! 

S-au spălat la baie şi au revenit la scaune. 

- Ar trebui să mergem pe jos, ca să mai slăbim 
după atâta mâncare, a sugerat Burton. 

- Înainte de cină, o să facem puțină mișcare cu 
spadele. 

Sălile iluminate prin care treceau fuseseră cu- 
mandate în beznă cu câteva clipe înainte de a ajunge 
+ ele. Detectoarele de căldură instalate în pereți 
“acționau la prezenţa trupurilor și activau comu- 
zatoarele ce aprindeau luminile în fața lor, stin- 
zându-le pe cele lăsate în urmă. Datorită acestui 
sstem, pesemne că necunoscutul știa permanent și 
zu exactitate unde se aflau. Nu avea decât să ceară 
Tomputerului să îi prezinte imagini ale oricărei 
zone iluminate. Cu toate acestea, nu putea să-și pe- 
eacă tot timpul doar urmărind ecranele; trebuia să 
zai şi doarmă. Dacă, totuși, prin cine ştie ce mij- 
„dace, locatarii reușeau să-i dea de urmă, putea fi tre- 
= de Computer. 

Cei doi au coborât pe un puț vertical şi au intrat 
=tr-o sală. La jumătatea acesteia, au oprit scaunele 
a au coborât din ele. Un perete transparent, încli- 
zat spre exterior, înconjura un puț uriaș, care 
srălucea puternic, iluminat fiind de o sursă aflată 
zedesubtul lor. Partea superioară a incintei era 
zoală, dar la vreo sută de metri mai jos se vedea o 
amină: o masă în permanentă mișcare şi răsucire, 
za într-un dans, executată de niște sori minuscul. 
Dintr-o cutie aflată pe un fel de raft, De Marbot a 
xos două perechi de ochelari cu lentile întunecate 
3 i-a întins una lui Burton. Acesta şi i-a pus și a pri- 
=t pentru a douăsprezecea oară cel mai minunat 
pectacol văzut vreodată, mai bine de optsprezece 

miliarde de suflete adunate și vizibile într-un singur 
loc. Eticii le numeau wathani, un cuvânt mai precis 
decât suflet. Erau entități de origine artificială, fie- 
care dintre ele anexate unei persoane de pe Pământ 
în momentul când spermatozoidul și ovulul se 
uneau, formând zigotul respectivei persoane. 
Rămâneau legați de capul fiecărui individ până la 
moarte, iar ei le dădeau oamenilor conștiința de 
sine și le păstrau partea nemuritoare. 

Fiecare wathan rămânea invizibil pentru ochiul 
liber, putând fi văzut doar cu un dispozitiv special, 
în această situație, materialul polarizat din care era 
confecționat peretele puțului. Erau sfere sclipitoare 
de multe culori și nuanțe, cu tentacule ce se lungeau 
și se contractau în vreme ce sferele se roteau. Mai 
curând lăsau impresia că se roteau. Burton şi De 
Marbot nu vedeau realitatea, întregul, ci doar ceea 
ce puteau percepe creierele lor, o reformulare încro- 
pită de sistemele lor nervoase. 

Wathanii, sufletele, dansau, ori păreau să danseze, 
rotindu-se, lucind, schimbându-și culorile, trecând 
unul prin altul, creând uneori impresia că se vor 
îmbina, dând naștere unui superwathan, care mai 
apoi, după câteva clipe, se desfăcea în sferele inițiale. 

Când erau eliberaţi de trupurile umane, care le 
slujeau drept gazde, erau oare conștienți? Gândeau 
când se aflau în stare liberă? Nimeni nu știa. Nimeni 
dintre cei care fuseseră morţi nu-și amintea de exis- 
tența lor atunci când era resuscitat și wathanul unit 
din nou cu trupul fizic. 

Cei doi au rămas îndelung acolo, fascinați de minu- 
nea copleșitoare care nu-și avea egal în tot universul. 

- Când te gândești că am făcut parte din acest 
spectacol, din această minune, de multe ori până 
acum, a murmurat Burton. 

- Da, şi când te gândești, a spus De Marbot, că 
trupurile noastre ar fi rămas țărână vreme de mii de 
ani, chiar și după ce țărâna ar fi dispărut, dacă Eticii 
nu ar fi făcut wathanii. 

Dedesubt, departe, distinsă neclar din cauza no- 
rului rotitor şi învârtejit, se găsea o masă imensă, de 
culoare cenușie. Părea fără de formă, dar Loga îi asi- 
purase că avea una. 

- Aceea este partea de sus a masei uriașe de pro- 
teină organizată care alcătuia centrul Computeru- 
lui, spusese el. Este creierul viu, dar lipsit de conștiință 
de sine, al cărui corp este Turnul și pietrele-potir și 
camera de resuscitare. 

„Creierul“ nu avea forma celui uman, din interio- 
rul cutiei craniene. 

- Mai mult decât orice, seamănă cu una dintre 
marile voastre catedrale catolice, cu pilaștrii lor de 
suporţi ai bolții și cu turlele lor, precum și cu exte- 
riorul, ușile şi ferestrele decorate cu gargui. Este 
învăluit în apă, care menţine zahărul în suspensie. 
Dacă s-ar scoate lichidul, creierul s-ar prăbuși, deve- 
nind o masă cenușie şi amorfă. Îşi face plăcere să-l 
vezi astfel și merită să faci asta câteodată. 

Cu siguranță era mare, dacă putea fi văzut din 
locul unde stăteau, și mai ales printre wathanii 

luminoşi. Se afla la aproape cinci kilometri dede- 
subtul lor, iar ei vedeau doar o parte a zonei lui 
superioare, ca pe un nor cenușiu. Restul ocupa o 
prelungire a puțului, un dom. 

Până în acel moment, locatarii nu se aventura- 
seră la etajul la care puteau vedea creierul în totali- 
tate. Nici Burton nu-și planificase să coboare până 
acolo. În schimb, se întorsese la scaun şi-l condusese 
pe însoţitorul lui până în partea cealaltă a Turnului, 
după care coborâseră într-un puț. A numărat etajele - 
procedase la fel în cursul ascensiunii de la nivelul de 
la care locuiau -, până când ajunsese la cel unde se 
afla camera ascunsă a lui Loga. 

Înainte de a ajunge la camera respectivă, Burton 
a oprit scaunul. Francezul a venit alături de el și 
l-a întrebat: 

- Ce s-a întâmplat? 

Burton a clătinat din cap și a dus un deget la buze. 
Nu vedea nici un ecran-perete mobil, dar necunos- 
cutul putea avea alte mijloace de supraveghere. 
Chiar dacă nu-i urmărea în acele momente, proba- 
bil Computerul le înregistra acţiunile pentru o vi- 
zionare ulterioară. 

Au pătruns într-un laborator mare, utilat cu 
echipament ale cărui funcţii îi erau necunoscute lui 
Burton - cu excepţia cabinetelor masive de metal 
cenușiu. Acelea erau convertoare energie-materie. 
Pereţii lor cuprindeau toate circuitele necesare. În 
realitate, pereţii reprezentau circuitele lor. Energia 
de alimentare venea prin cercuri portocalii aflate pe 


seii lumii fluviului 93 


podea, care aveau ca pereche cercurile oranj din 
centrul fișetelor. Două dintre acestea erau fixate 
permanent de podea, iar celelalte puteau fi scoase 
din încăpere. Dar nicidecum de doi oameni. 

Burton a întors scaunul și, urmat De Marbot, a 
ieșit în zbor din încăpere, ajungând pe coridor, lângă 
peretele în spatele căruia se afla camera ascunsă a lui 
Loga. De Marbot se mirase, desigur, că Burton se 
oprise acolo, dar a evitat să comenteze. Până să se 
intoarcă la etajul la care se aflau apartamentele lor, 
după ce goniseră în susul și-n josul puțurilor și de-a 
lungul coridoarelor alese la întâmplare, nu mai părea 
deloc nedumerit. Arăta în schimb plictisit. Dar când 
au ajuns în hol, a scos un carnețel din buzunarul aflat 
în partea laterală a scaunului și a scris ceva pe o filă. 

Burton a luat bileţelul și l-a ținut aproape de piept, 
acoperindu-l parțial cu mâna stângă. „Cât timp tre- 
buie să mai aștept până îmi spui ce planuri ai?“ 

Burton a scris cu un stilou pe care l-a luat din re- 
cipientul fixat în partea laterală a scaunului. 

„Probabil în seara asta.“ 

De Marbot a citit răspunsul și a zâmbit. 

- Deci voi avea ceva de așteptat cu nerăbdare, a 
murmurat el. 

A rupt biletul în bucățele minuscule, le-a aşezat 
pe podea și le-a aprins cu fasciculul de raze al pisto- 
lului. A strivit cenușa rămasă sub călcâiul sandalei 
și a suflat restul în toate părțile. 

Au aşteptat și, aproape imediat, un perete s-a 
deschis, formând un intrând, de unde a apărut un 

aparat de formă cilindrică, pe roți, având câteva ar- 
ticulații. S-a îndreptat spre cenușă, iar din partea sa 
frontală a ieșit prin glisare o prelungire semănând 
cu O cupă. Aceasta a stropit porțiunea murdară cu 
un lichid care s-a uscat imediat, formând nenumă- 
rate bile minuscule, pe care apoi le-a aspirat printr-o 
deschizătură aflată în cupă. O clipă mai apoi, apara- 
tul s-a retras în cavitatea de unde ieșise, iar intrân- 
dul respectiv s-a închis. 

De Marbot a scuipat pe podea, ca să vadă din 
nou robotul în acțiune. In timp ce acesta se retrăgea 
în bârlogul lui după ce făcuse curățenie, francezul i-a 
tras un picior. Netulburat, mecanismul a dispărut în 
spaţiul creat în perete. 

- Serios, prefer roboții în carne și oase, androi- 
zii, a spus De Marbot. Chestiile astea mecanice îmi 
dau fiori. 

- Pe mine mă deranjează aceia. 

- Da, sigur, dacă cineva le dă un picior, nu 
neapărat din dorinţa de a-i vătăma, înţelegi, ci doar 
pentru a stârni o trăire, ei simt durerea, întrucât 
sunt făcuţi din carne şi sânge. Însă nu reacționează 
negativ la insulte sau vătămări, iar asta îi face să fie 
lipsiți de umanitate. Cu toate acestea, nu trebuie 
plătiți, şi ştim prea bine că nici nu declară grevă. 

- Mie nu-mi plac ochii lor, a declarat Burton. 

De Marbot a pufnit în râs. 

- Nu sunt mai lipsiți de viață decât cei ai husari- 
lor mei, la sfârșitul unei campanii de durată. Vezi 
în ei o lipsă de viață ce nu există. La lipsă mă refer, 

esigur. Ştii bine că sunt fără de creier ori, ca să fiu 
mai precis, folosesc doar o mică porțiune din el. 
Dar asta se poate afirma și despre anumiţi oameni 
pe care îi cunoaștem amândoi. 

- Putem vorbi la nesfârșit, a spus Burton. Ne 
|ntoarcem la ceilalți? 

De Marbot a aruncat o privire la ceasul de mână. 

- Mai avem o oră până la cină. Poate reușesc să 
u mai înveselesc pe Aphra. Nimic nu-ţi strică buna 
dispoziție la masă ca posomorala partenerei. 

- Anunţ-o că va fi inclusă în următoarea fază a 
proiectului. Așa, sigur se va însenina. Dar să nu-i 
povestești ce am făcut decât dacă te slujești de ăsta. 

Şi a făcut semn spre carnețelul de notițe. De 
Marbot s-a strâmbat. 

- Cel care ne supraveghează sigur se întreabă ce 
punem la cale. Cum am putea ascunde ceva față de 
el? Nici un pârț nu vom putea trage fără ca el să știe. 

- Poate-l facem să se scape în pantaloni de frică. 
la figurat, desigur, a rânjit Burton. 

Cei opt s-au pus de acord ca fiecare să îi găz- 
duiască pe ceilalți cu rândul. În acea seară era rân- 
dul lui Alice, care i-a întâmpinat îmbrăcată într-o 
rochie de seară cu decolteu adânc, de culoare verde 
Lincoln, la modă în 1890. Burton s-a îndoit că ea 
purta pe dedesubt și numeroasele articole de lenje- 
rie în vogă la acea vreme. Se învățase cu hainele 
răcoroase și comode de pe Valea Fluviului, adică un 
prosop care să slujească drept fustă, și o fâșie subțire 
de pânză, care să fie folosită ca sutien. Încălțase 

pantofi eleganți cu toc, de culoare verde, dar și cio- 
rapi de mătase, deși aceștia din urmă abia de-i ajun- 
geau până la genunchi. Bijuteriile, puse la dispoziție 
de un convertor energie-materie, constau din cercei 
mici de aur, ca niște inele, fiecare având câte un 
smarald, la care se adăuga un șirag de perle. 

- Arăți încântător, i s-a adresat el, după care s-a 
aplecat și i-a sărutat mâna. Toate, de la 1890. Anul 
morții mele. Încerci să-mi sugerezi, în mod subtil, 
că sărbătorești acel eveniment? 

- Dacă așa s-a întâmplat, a fost fără să-mi dau 
seama. Să lăsăm glumele macabre, bine? 

- Macabru e un cuvânt din 1934, i-a spus Frigate 
lui Alice. Anul în care ai murit pentru întâia oară. 

- Și atât, slavă Domnului! Chiar trebuie să vor- 
bim despre Doamna cu Coasa? 

Frigate s-a înclinat şi i-a sărutat mâna întinsă. 

- Eşti de-a dreptul cuceritoare. O vorbă doar, şi 
al tău sunt. Ba nu, nici nu e nevoie să rostești cuvân- 
tul acela. Rămân al tău pe veci. 

- Eşti foarte galant, l-a asigurat ea. Dar și foarte 
insistent. 

Burton a pufnit și a comentat: 

- Nici vorbă de așa ceva. Doar când bea ceva 
mai mult. Curajul bețivanului. 

- In bourbono veritas, a spus americanul. Numai 
că te înșeli. Absolut. Am dreptate, Alice? 

- Alice e un castel situat pe un deal abrupt, încon- 
jurat de un șanț cu apă foarte lat, cu o garnizoană bine 
organizată, a spus Burton. Nu-l mina! Aruncă-te pe el! 

Americanul a roșit. Alice nu și-a pierdut zâmbe- 
tul, dar a a zis: 

- Dumnezeule? Cine sunt...? 

Doi bărbaţi în livrele de servitori stăteau în apro- 
pierea mesei. Dar nu erau bărbați, ci androizi. Unul 
avea fața lui Gladstone, iar celălalt, a lui Disraeli. 

- Nimeni n-a mai avut drept chelneri doi prim-mi- 
niştri ai Marii Britanii, a'spus Alice. 

Roșu de mânie și strâmbându-se, Burton s-a răsucit 
spre ea. 

- Alice! Doar am vorbit de pericole! Snark i-ar 
putea programa să ne atace! 

Ea i-a înfruntat cu calm ieșirea nervoasă. 

- Da, am vorbit. Dar ai mai zis că Snark are la 
dispoziție o mie de căi de a ajunge la noi. Încă n-a 
intreprins nimic, și dacă ar fi vrut, o făcea deja. Doi 
androizi sau o mie, totuna. 

- De acord! a intervenit Li Po cu glas puternic și 
strident. Bravo, Alice, pentru curajul de a face pri- 
mul pas. Și eu am niște planuri cu androizii. Poate 
o să le pun în aplicare deseară. Da, în seara asta! Li 
Po, gata cu suferința! 

Burton s-a văzut silit să recunoască, măcar în 
sinea lui, că Alice avea dreptate. Cu roate astea, 
nu ar fi trebuit să acționeze astfel fără consim- 
țământul celorlalți. Trebuia să se fi consultat 
măcar cu el. 

Dacă șeful grupului ar fi fost altcineva, poate că 
așa ar fi procedat. Burton trăia cu impresia că profita 
de orice prilej ca să-l sfideze. Dincolo de purtarea ei 

lipsită de vlagă, în ciuda ochilor mari, întunecați și 
blânzi, Alice era o femeie încăpățânată. 

De Marbot și Behn au sosit îmbujorați și uşor 
transpirați, de parcă abia ar fi coborât din pat ori 
s-ar fi aflat în toiul unei gâlcevi. Dacă era vorba de 
o ceartă, atunci își ascundeau foarte bine starea de 
spirit. Zâmbind și glumind, păreau să se simtă în 
largul lor. 

Burton i-a întâmpinat și i-a condus la o masă la- 
terală, încărcată cu sticle, pahare și o frapieră uriașă, 
plină de gheață. Androidul cu fața lui Gladstone s-a 
apropiat și l-a întrebat dacă dorea să-i toarne ceva, 
dar el i-a făcut semn să se îndepărteze. Alice reușise 
o treabă de minune, dacă reconstituise trăsăturile 
prim-ministrului din memorie. Probabil că așa pro- 
cedase, deoarece bărbatul cinase de câteva ori acasă 
la ea, pe vremea când părinţii ei trăiau. Sau, proba- 
bil, îi ceruse Computerului să localizeze fotografia 
lui Gladstone, după care îi dăduse instrucțiuni, iar 
el reprodusese acea ființă vie, dar lipsită de minte. 

~ Pe Dumnezeul meu, a murmurat, are până și 
vocea lui! 

A sorbit din paharul cu whisky de orz, ceva mai 
plăcut la gust decât pe Pământ, deși trebuie să fi fost 
o imitație după vreo marcă terestră, apoi s-a dus să 
stea de vorbă cu Nur. Micuţul maur iberic avea în 
mână un pahar cu vin de culoare gălbuie, de care 
avea să tragă toată seara. 

- Profetul a interzis băuturile alcoolice, mai puţin 
vinul făcut din curmale, îi spusese Nur odată lui 


teii lumii fluviului 99 


Burton, care deja știa asta. Discipolii lui, din exces 
de zel, au extins interdicția la tot ce conține alcool. 
Deşi am simţit că nu trebuia să mă supun regulilor 
instaurate de acei fundamentaliști ignoranți, nu 
m-am simțit atras mai niciodată de băuturile tari. 
Cu toate astea, am prins gust pentru acest vin chi- 
nezesc. Pe de altă parte, dacă aș fi mare băutor, ce 
rău mai mare mi-ar putea face Allah decât acela pe 
care mi-l fac singur? Cât îl privește pe Mahomed, el 
cine mai e? 

Burton și Nur au vorbit o vreme despre Mecca, 
iar apoi androidul Disraeli i-a anunţat că se puteau 
așeza la masă. Cum fiecare oaspete o anunţase pe 
Alice de dimineață ce ar dori să mănânce, meniu- 
rile se aflau în memoria Computerului. După o mi- 
crosecundă, mâncarea a apărut în interiorul unui 
convertor energie-materie; chelnerilor le-a trebuit 
ceva mai mult ca să așeze aperitivele pe masă. 
Burton comandase o salată cu un sos numit ploaia 
diavolului, urmată de sturion afumat à la musco- 
vite, iar drept desert două tarte umplute cu ru- 
barbă. La fiecare fel de mâncare i s-a servit vinul 
corespunzător. Burton, Behn și Li Po au pufăit din 
trabucuri din cel mai fin tutun cubanez. Nur și-a 
fumat obișnuita țigaretă de după cină, singura sursă 
de nicotină pe care și-o îngăduia. 

Burton s-a apropiat de franţuz, care s-a retras din 
calea lui. 

- Cruţă-mi preţioșii plămâni de otrava aceea 
puturoasă! a exclamat el. 

- Oricine ar muri fericit inhalând asemene. 
fum, a spus Burton. Cu toate astea, după cum sp: 
neai, non disputandum de gustibus. Ai înștiințat-o pe 
Aphra că, dacă doreşte, ni se poate alătura în urm: 
toarea aventură? 

- Da, desigur. Din păcate, nu i-am putut spun: 
în ce va consta aventura. 

Burton i-a întins un bilet. De Marbot l-a citit s 
a ridicat privirea. 

- Dar ce...? 

S-a apropiat de englez și, ridicându-se pe vârfur. 
i-a şoptit la ureche. Cu toate acestea, Burton a tre 
buit să se aplece spre franțuz. 

- Vom fi, sau în orice caz, eu voi fi gata. Dar.. 
nu vrei să-mi sugerezi ce ţi-ai propus să faci? 

- E preferabil să nu-ți spun. 

- Oho, ce interesant. Sper ca realizarea să se r+ 
dice la nivelul așteptărilor. Pericole, aventură ro 
mantică, înşelătorie, un atac deschis împotriv: 
inamicului sau o furișare în tăcere, teamă, nesigu 
ranță, o misiune ce solicită tot curajul şi nervi de 
oţel încordaţi la extrem. 

- Toate împreună, a confirmat Burton. Probabil 

La câteva minute după ora unu, Burton şi-a 
oprit scaunul în fața apartamentului ocupat de 

3ehn și De Marbot. Cum le ceruse, ușa era deschisă. 
A intrat în sufrageria spațioasă, iar iluminarea s-a 
activat imediat ce a trecut pragul. S-a apropiat de 
dormitor și a bătut la ușă. Cu glas adormit, De 
Marbot a strigat: 

- Quelle? 

- C'est moi, naturellement, a spus Burton. 

O clipă mai târziu, frecându-se la ochi, engle- 
zoaica și franțuzul au apărut clătinându-se în prag. 

- Mă lipsești de șase ore de somn, i-a reproșat 
“ranțuzul. Cum poți plăti o asemenea datorie? 

- Cu șase ore pierdute de mine, i-a răspuns 
Burton. Dar e și spre binele tău, așa că nu-ți sunt 
dator cu nimic. 

De Marbot purta un kilt dintr-un prosop, iar 
Aphra, un sutien delicat de dantelă și pantalonași 
scurți negri. 

- Hei, vărzuța mea, mergi îmbrăcată doar așa? a 
intrebat-o De Marbot. 

- Atâta port când am vreo misiune nocturnă. 

De Marbot a râs, după care a strâns-o în brațe și 
a sărutat-o pe obraz. : 

Roza mea englezească neînfrânată. Intot- 
deauna surprinzătoare, încântătoare. 

Însă ea glumise. S-a întors în dormitor și a reve- 
nit purtând o bluză subțire, o fustă scurtă și cizme 
până la glezne. În acest timp, Burton comandase la 
convertor trei căni cu cafea braziliană. Cât au sor- 
bit, le-a promis că le va spune ce vor face doar când 
vor ajunge la destinaţie. 

- Ordin în plic sigilat, a spus De Marbot. Însă ina- 
micul ne urmărește și ne ascultă. Suntem ca pisica 
pornind la vânătoare cu clopoței la gât. 

- Când vom pătrunde, nu va putea să ne vadă 
ori audă, a precizat Burton. 

De Marbot a ridicat din sprâncene și a zâmbit. 

- Aha! Abia aştept, vibrez și simt un vârtej inte- 
rior de atâta emoție. 

- Avem mult de muncă. Veţi obosi foarte curând. 

- Eu, în nici un caz. Sunt un om de fier, iar 
Aphra e tare ca platina și de două ori mai prețioasă 
decât greutatea ei în acel metal nobil. 

- Valoare ce tot crește, a adăugat ea, bătându-se 
pe coapsă. 

Burton a făcut un gest ce-i trăda nerăbdarea, astfel 
că au pornit pe coridor. Erau înarmați cu două pis- 
toale cu fascicul și cuțite, deși nu aveau nici un motiv 
să creadă că le vor folosi. S-au instalat pe scaune, iar 
Burton a pornit în frunte. Și-a dirijat scaunul în josul 
puțului, până la etajul de la același nivel cu suprafața 
mării reci şi întunecate ce înconjura Turnul. 

Când a oprit, De Marbot l-a întrebat: 

- Nu ne aflăm prea departe de încăperea secretă 
a lui Loga? 

Burton a confirmat cu un gest din cap și a făcut 
semn că trebuiau să intre în cea mai apropiată 
cameră, laboratorul pe care îl vizitaseră cu o zi 
înainte. Aphra s-a uitat în jur și a spus încet: 

-~ Cred că se întreabă ce punem la cale. E la fel 
de nedumerit ca mine. 

- Richard este generalul, a explicat De Marbot, 
yi ne spune nouă, soldaților de rând, cât mai puţine. 
|: o tradiție veche. 

Burton a ignorat remarca. S-a apropiat de cel 
mai mare convertor și a comandat componente de 
scări, cinci sute de atomizoare cu vopsea neagră, 
douăsprezece lămpi puternice și un mic generator 
de aer acționat de energia nucleară. 

- Mon Dieu! a exclamat De Marbot. lată-ne deve- 
nind zugravi! Ce altceva o să mai facem? 

Burton s-a apucat să scoată echipamentele, go- 
lind convertorul când a apărut prima comandă, a 
închis apoi ușa, a așteptat câteva secunde, până când 
s-a umplut de cea de-a doua comandă, apoi l-a golit 
din nou. Când a terminat, le-a spus celor doi să care 
atomizoarele cu vopsea, până asamblează el scările. 

De Marbot a ridicat din sprâncene către 
Aphra, parcă întrebând: „Ce urmează?“ Ea a înăl- 
țat din umeri și, transpirând, s-a apucat de treabă. 
Asudând și el de efort, De Marbot a zis: 

- Hei, vărzuțica mea, acum trebuie să plătim 
pentru mâncarea divină și vinul extraordinar. 

- Pentru toate trebuie să plătim, a adăugat ea. 

Gâfâind, Aphra s-a îndreptat de spate și a privit 
spre zidul din faţa ei. 

- Supraveghetorul este ca Dumnezeu. Ştie tot ce 
facem. Sper doar că, asemeni lui Dumnezeu, rămâne 
indiferent la strădania noastră. 

- Spre deosebire de Dumnezeu, Snark doarme, a 
precizat Burton. Şi este constrâns de trup, ca toți 

muritorii. Până și inteligența lui rămâne limitată, 
Chiar dacă e deosebită. 

- Ori poate nu există, la fel ca Dumnezeu, a spus 
De Marbot. 

- Posibil, l-a aprobat Burton. Gata! Am asam- 
blat scările. 

- De ce n-am pus androizii să ne ajute? a între- 
bat De Marbot. Sau să facă toată treaba? Iar noi am 
fi supraveghetorii care lenevesc, fără să se agite, în 
vreme ce sclavii trudesc în locul nostru. 

- Nu vreau să risc folosindu-i, a explicat Burton. 
Şi-acum, la treabă. Fiecare dintre voi începe de la 
un colț din capătul celălalt al încăperii. 

Solicitase Computerului să estimeze numărul de 
atomizoare cu vopsea de care ar fi avut nevoie pen- 
tru a acoperi toată suprafaţa aceea. Apoi a cerut 
două roabe, le-a scos din convertor și a umplut una 
cu atomizoare. În timp ce De Marbot și Aphra stă- 
teau în vârful scării și vopseau colțurile tavanului, 
el a dus pe coridor dozele de care nu era nevoie în 
cameră. După patru drumuri, i-a cerut Compu- 
terului să îi pună la dispoziție douăsprezece cutii de 
ciment cu priză rapidă. Primindu-le, le-a scos și pe 
acestea în coridor. Apoi a comandat numărul tre- 
buincios de cărămizi, de asemenea potrivit esti- 
mărilor Computerului. 

Urmărindu-l, De Marbot a zis: 

- Nimic nu-mi place mai mult decât să mă fo- 
losesc de slăbiciunile inamicului pentru a lupta 
contra lui. 

Înainte de a continua, Burton trebuia să se asi- 
jure de ceva, deși, indiferent dacă ușa de la camera 
lui Loga se mai deschide sau nu, el trebuia să încheie 
prima fază a proiectului. A bătut în perete, zicând 
„Ah Qaag!“ și a urmărit cum ușa a pătruns în spa- 
tul gol. Se temuse că Snark interzisese acea opera- 
țiune după precedenta vizită. Apoi a plasat un scaun 
in deschizătură, să se asigure că ușa nu se putea 
închide în caz că Snark se va răzgândi și va hotări să 
o blocheze permanent. 

Burton făcuse multe lucruri pe Pământ. Cu 
toate acestea, de zidărie nu se ocupase niciodată, 
dar observase lucrătorii arabi făcând ziduri din 
chirpici. În orice caz, nu era prea greu. A așezat 
un şir de cărămizi de la un perete la celălalt, situat 
la vreun metru de ușa ce dădea spre camera lui 
loga. A stropit coama șirului și a așezat încă un 
strat de cărămizi. Când a terminat de așezat ul- 
tima cărămidă pe şir, cimentul - de fapt, un ade- 
ziv = se întărise. 

Oprindu-se doar de două ori, cât să bea apă, a 
inchis acea zonă a coridorului, de la un capăt la 
celălalt, de la podea până la tavan. 

S-a dus apoi către cealaltă latură a intrării în la- 
borator și s-a apucat să așeze și acolo cărămizi. 
Aphra a scos capul pe ușă și a zis: 

- Aproape c-am terminat de vopsit pereţii. 

Sudoarea îi curgea pe față, udându-i și 
imbrăcămintea. 

A intrat în cameră și a privit roată. 

- Verific lucrarea făcută de voi. Aveţi grijă să 
vopsiți toată suprafața. După aceea, treceţi la podea. 
Iar când terminaţi, să-mi spuneți. 

Mimând oboseala, De Marbot a scos un geamăt 
și a mutat scara, după care a urcat pe ea să continue 
vopsirea. Burton s-a întors la treaba lui. Lucrând cu 
repeziciune și eficiență, a blocat acea parte a corido- 
rului. După ce a terminat, De Marbot a venit la el. 

- Gata. Nici un centimetru de zid, tavan sau 
podea nu a rămas nevopsit. Snark poate porni câte 
ecrane doreşte. Va rămâne la fel de orb pe cât sunt 
eu de neștiutor în legătură cu intențiile tale. 

Burton s-a dus în laborator și a zis: 

- Acum vopseşte ferestrele de la ușile convertoa- 
relor. Şi mută toate piesele de mobilier ce se pot 
mișca, și vopsiți și spaţiile pe care au stat. 

De Marbot a făcut semn către cele două conver- 
toare mobile. 

- Şi sub ele? 

- Da. 

- Dar cum să le mutăm? Am trudit ca Samson la 
Gaza, dar nu suntem la fel de puternici ca el. 

- Folosiţi-vă de scaunele zburătoare ca să le 
urniți. 

De Marbot s-a plesnit cu podul palmei peste 
frunte. 

- Bineînţeles! Ce nătâng! Nu sunt învățat cu 
munca fizică. Iar asta parcă m-a stors de inteligență. 

- Nu te mai frământa. Până la urmă, ai fi găsit și 
singur soluția. 

- Asta nu e treabă de militar, a spus franțuzul, ca 
p cum astfel se explica totul. 

Aphra a ieșit pe coridor împreună cu Burton. 

- Şi cum vom ieși de aici? 

- Cărămizile sunt obișnuite, de lut. 

Behn a făcut semn către pistolul cu fascicul, 
«poi s-a uitat spre Burton, care a confirmat cu un 
pest din cap. 

- Și-atunci cum îl va ține... departe... pe Snark? 

- Nu-l va ţine, a spus consultându-și ceasul. Mai 
avem multe de făcut. 

Aphra a clătinat din cap. 

- Tot nu pricep ce ţi-ai pus în minte. 

- Vei vedea. Toate la vremea lor. 

A lua o scară, a așezat-o în colțul zidului de 
cărămizi și s-a apucat să vopsească. După ce a 
ajuns până la ușa laboratorului, vopsind tavanul, 
pereții şi podeaua coridorului, s-a uitat înăuntru. 
Cablurile de alimentare legate de bazele celor 
«ouă convertoare mobile fuseseră deconectate, iar 
vabinetele fuseseră împinse pe o porțiune vopsită 
a podelei. A dat cu vopsea şi pe locurile rămase 
curate, iar în acest timp, colaboratorii lui au stat 
rezemaţi de perete și au băut apă. Aphra Behn își 
„prinsese un trabuc. 

- După ce vă odihniți, veniți să mă ajutați la 
vopsirea coridorului, i-a rugat Burton. 

Când a ieșit din cameră, De Marbot s-a oprit și 
a făcut ochi mari de mirare. 

- Mamă Doamne! Ai vopsit și zidul! 

- Da. Cărămizile doar par a fi din lut. Am spart 
una ca să o examinez. E însă posibil ca Snark să fi 
introdus material de transfer în ea. Vreau să fiu 
sigur că nu ne poate vedea prin zid. 

- Nu mi se pare posibil. 

- Nu vreau să riscăm nimic. 

- Of, ai naibii englezi, la toate vă gândiţi! Nu mă 
mai mir că am pierdut războiul cu voi. 

De Marbot se dovedea nesincer. Susţinea, cu 
mânie și foarte convins, având de partea argumen- 
telor lui și multe fapte, că greșelile comise de 
mareșalii lui Napoleon - dar și unele erori ale cor- 
sicanului  provocaseră prăbuşirea imperiului. 
Dacă bravii lui compatrioți ar fi fost conduși de oa- 
meni care ar fi luat întotdeauna cele mai bune deci- 
zii, ar fi rămas imbatabili. 

Până în acel moment, Burton se abținuse să afirme 
că același lucru era valabil pentru orice armată. 

Până să termine de vopsit coridorul și camera lui 
Loga, s-a făcut ora cinci dimineața. 

Lumina și aerul, asigurate de materialul perete- 
lui şi din suflante, fuseseră întrerupte, fiind înlo- 
cuite de lămpi şi de generatorul de aer. 

- Voilà! C'est fini! Aşa cred, a spus De Marbot. 

- Crezi greşit, l-a contrazis Burton. Acum o să 
mutăm convenorul cel mai mare în camera secretă. 

Au făcut acest lucru împingându-l cu un scaun 
zburător; Burton a rămas lângă scaun și a acţionat 
comenzile. Treaba le-a răpit zece minute, iar par- 
tea superioară și laturile s-au frecat de intrarea 

A 
rotunjită. Întrucât cu o zi în urmă luase dimensiu- 
mle convertorului și ale ușii, ştia că va trece mai 
reu, dar nu le va da prea mult de furcă. După ce 
| văzut așezat în camera secretă, l-a conectat la o 
arsă de alimentare. 

- Ai acoperit suprafața care detectează cuvântul 
„odificat pentru intrare. Cum o să procedezi dacă 
vrei să mai intri o dată? Ori lași ușa deschisă? 

- Putem șterge cu ușurință vopseaua de pe orice 
aprafață dorită, a explicat Burton. 

Franțuzul a făcut un semn către pereți. 

- Totul e impenetrabil. Snark nu ne mai poate 
vedea ori auzi. Poate ne spui şi nouă ce intenţii 
si acum? 

Lumina lămpilor așezate pe podea arunca umbre 
mari pe fețele lor, făcându-le să semene cu niște 
măşti. Măştile unor oameni obosiţi și disperaţi. 
Uchii albaștri ai lui De Marbot și Behn păreau totuși 
a) strălucească, radiind o lumină netemătoare. 
Voința lor nu slăbise câtuși de puţin. 

- Cablul de alimentare al convertorului este 
conectat la priza principală, a spus Burton. Dar nu 
este cuprins în fişierele cu diagrame din Computer, 
astfel că energia care trece prin cablu nu este detec- 
tată. Desigur, dacă Snark nu a efectuat nici o modi- 
licare. Putem face orice dorim, iar Snark nu va avea 
habar de acțiunile noastre. Își va da seama că punem 
«cva la cale, și va deveni îngrijorat. Dar nu va putea 
afla despre ce este vorba decât dacă va veni până 
aici. Va trebui să investigheze personal. 

- Ba nu-i adevărat, a intervenit Aphra. Ar putea 
trimite androizi. 

Dacă e ființă înzestrată cu rațiune, adică 
umană, va fi curios ca o maimuță. Va ţine să veri- 
fice el însuși. 

- Probabil. 

- Celorlalți le-ai destăinuit ceva? a întrebat De 
Marbot. 

- Nu. N-am considerat necesar. 

Franțuzul și-a consultat ceasul de la mână. 

- Peste aproximativ două ore și jumătate, unii 
dintre colegii noștri se vor întâlni la micul dejun. 
Tu ești mereu acolo. Nu te vor căuta? 

- Se poate. Și nu mă vor găsi. În cele din urmă, 
vor descoperi că și voi doi ați dispărut. 

- Vor socoti că ne-a răpit Snark! a vorbit Aphra. 
Îşi vor face griji. 

- Asta îi va scoate din letargie, a spus Burton. 
Măcar vor scăpa de plictiseală. 

- E o cruzime, a remarcat Aphra. 

- Şi vor porni în căutarea noastră, a adăugat De 
Marbot. 

- Nu prea au şanse să ne găsească, a precizat 
Burton. Mai ales când sunt de verificat 35 793 de 
camere. 

- Dar pot folosi Computerul, iar el le va scana 
în locul lor. Și când va prezenta răspunsul... 

S-a oprit şi a zâmbit. 

- A, acum înțeleg. Snark face totul să împiedice 
Computerul de a le spune unde ne aflăm. 

- Vor porni în căutare, iar Snark va trebui să îi 
urmărească, a explicat Burton. Sper ca ei să-i dis- 
trupă atenția. 

- Da, dar puteau proceda la fel dacă le sugerai, a 
apus Aphra, şi atunci nu și-ar fi făcut griji în legătură 
1u dispariția noastră. 

- Cu cât se știe mai puțin despre noi, cu atât mai 
ine. Dacă ei vor crede în mod serios că am 
«ispărut, nu se vor preface. Nu sunt sigur dacă 
\nark va reuși să depisteze nesinceritatea lor. La 
urma urmelor, le poate detecta emoțiile din glas și 
wana wathanii. Şi-ar da seama dacă se prefac. 

- E ca și cum te-ai lupta cu Dumnezeu, a remar- 
at Aphra. 

- Asta crezi tu. Dar eu v-am spus că Snark nu 
re Dumnezeu. Chiar dacă ar fi, îl fac să-și justifice 
atatutul. 

- Morbleu! a făcut De Marbot. Dar dacă nu vine? 
Dacă ne lasă să stăm aici, precum niște șoareci care 
pau construit singuri capcana? Ce facem atunci? 

- Tu vezi lucrurile în mod prăpăstios. Dar el nu 
ne poate vedea defel. 

O vreme, au rămas tăcuți. Se retrăseseră de bună 
voie într-un Colț întunecat, dar aveau tot ce le trebuia 
ia să aștepte acolo oricât ar fi fost În stare să reziste. 
Aveau o toaletă în camera lui Loga, și alte câteva în 
laborator. Puteau folosi convertorul din ascunză- 
tvarea lui Loga pentru a produce hrană sau orice ar fi 
avut nevoie. Acum, convertorul era legat la un mic 
+omputer auxiliar, conectat la cel principal. 

S-a făcut ora șapte. Schimburile de cuvinte din- 
tre ei erau sporadice și stângace. Îi apăsau cumplit 
așteptarea, tăcerea și iluminatul, care li se părea ciu- 
dat și nefiresc, după cel obișnuit, care nu lăsa nici o 
umbră. La șapte și jumătate, Burton le-a sugerat să 
ia dejunul. Puteau dormi pe patul mare, în vreme ce 
el stătea de gardă. 

La ora opt, cei doi au decis să mănânce, iar apoi 
să se odihnească. Dejunul le-a fost pregătit de con- 
vertorul din camera lui Loga. Burton a mâncat ceva 
ușor, nu voia să-și simtă stomacul greu, dacă ar fi tre- 
buit să intre în acțiune pe neașteptate. De Marbot şi 
Behn s-au culcat, dar franțuzul a zis: 

- Nu prea am chef de somn. S-ar putea să ai 
nevoie de mine. 

- Nici o problemă, a spus Burton. Știu că te 
trezești ușor. Pe de altă parte, nu cred că Snark va 
întreprinde ceva chiar imediat. 

- Nu ai de unde ști. 

- Adevărat. 

Burton s-a întors la postul lui, din apropierea 
intrării în camera secretă. Somnolent, temându-se 
că va ațipi, s-a apucat să patruleze încoace şi încolo 
prin dreptul ușii. Nu știa dacă avea să se întâmple 
ceva, dar dacă da, lucrurile vor fi în avantajul lui. 
Indiferent de eveniment, acesta urma să se petreacă 
pe neaşteptate. 

Poate acționa necugetat, prosteşte. Cu toate 
acestea, era preferabil să procedeze astfel, decât 
să nu întreprindă nimic. Dacă ar fi fost în locul 

necunoscutului, ar fi fost în stare să îi lase pe cei trei 
và stea nesupravegheați îndărătul unor ziduri? Nu 
sar fi întrebat ce puneau la cale acolo? N-ar fi încer- 
vat să anticipeze ceea ce ar fi fost în stare să facă? 
N-ar fi cerut Computerului să îi prezinte o listă a 
tuturor lucrurilor ce puteau fi făcute? 

Nu. Nu va face asta. Computerul nu era ființă 
înzestrată cu simțuri, nu avea imaginaţie. Reacţi- 
ile lui depindeau de informaţiile introduse. Prin 
asta, se deosebea de ființele umane, fiindu-le infe- 
nor. Măcar unora. 

Eşti prea cinic, și-a zis. Chiar aşa? Nu cumva mi- 
hoane, ba chiar miliarde de oameni sunt roboți 
alcătuiți din proteine? Aceștia se deosebesc doar 
prin faptul că simt tristeţea, suferința, dezamăgirea, 
iubirea, ambiția, deznădejdea, frustrarea, iritarea, 
amuzamentul, furia, simpatia, empatia... ei bine, nu 
mulți sunt în stare de așa ceva... imaginaţia... asta 
pentru unii... Vive la différence! 

Frigate spusese cândva că majoritatea oamenilor 
erau persoane, și doar puţini ajungeau la stadiul de 
ființe umane. „Eticii se străduiesc să transforme 
multe persoane în ființe umane. Le doresc să reu- 
yească, dar nu mă aştept la rezultate spectaculoase. 
Și aş fi primul gata să admită că încă nu am ajuns o 
ființă cu adevărat umană.“ 

Frigate vorbea mult despre principii filozofice 
in sine, dar făcea prea puţine pentru a le pune în 
practică. Și lui Nur îi plăcea să filozofeze, însă 

acționa în baza propriilor idei filozofice. „Dar tu, 
Burton? Tu, cum procedezi?“ 

Explorase continente și minți, mai puțin acelea 
ale legiunii de diavoli cunoscuţi sub numele de 
Burtonia. 

- Nu există decât o mare aventură, afirmase 
Frigate, iar aceasta este coborârea în sine. Cita, ori 
parafraza un scriitor din secolul douăzeci, Henry 
Miller, pe care America îl admirase, dar căruia el îi 
dispreţuise unele atitudini adoptate. Africa cea mai 
întunecată, Everestul cel mai înalt, abisul cel mai 
adânc al Pacificului se află în mintea ta. Așadar, de 
ce așa de puţini oameni pornesc să le cucerească? 

- Cum să-ți spun, e ca atunci când un peşte În- 
cearcă să descopere natura apei, răspunsese Burton. 

Vorbe, vorbe... Cuvinte rostite papagalicește. 
Limbajul devenea penajul ființelor umane. 

Cum putea omul să depășească barierele create 
de el însuși? 

În acelaşi moment, ceva a pătruns. S-a auzit o 
bubuitură și un muget. Burton a sărit în sus și s-a 
răsucit către direcția din care venea zgomotul, 
simțindu-și inima bătând tare, gata să acopere toată 
hărmălaia aceea. 

Când a privit pe după ușă, a văzut că pe coridor 
domnea întunericul, mai puţin lumina lămpii ce se 
strecura din camera lui Loga, prin ușa întredeschisă 
a laboratorului. Ba nu. Se mai vedea o rază de 
lumină, pătrundea printr-o bortă uriașă făcută în 
zidul de cărămizi. Acolo se putea percepe ceva mon- 

struos, un cilindru orizontal ce avea un bot conic, o 
masă întunecată ce se rostogolea pe roți către el. 


9 


Cu un salt, Burton s-a retras înapoia pragului, 
îar a scos capul suficient de mult ca să vadă obiec- 
zul. Acesta se deplasa încet, deși probabil că se 
=işcase foarte rapid pentru a face acea breșă în zid, 
Łe cărui cărămizi erau ţinute laolaltă de un ciment 
=ult mai rezistent decât orice altceva cunoscut pe 
Pământul vremii lui. Lumina de pe pereții corido- 
mlui, de dincolo de gaura mare, arăta că monstrul 
se deplasa pe zece roți. 

Burton a îndreptat pistolul cu fascicul spre un 
zanct situat puţin în spatele botului. Capătul 
-izei stacojii, de formă lineară, a lovit, însă chiar 
zacă putea găuri un blindaj de oțel aliat cu nichel 
zos de treizeci de centimetri nu a lăsat nici un 
=mn vizibil pe suprafața cenușie, cu aspect meta- 

S-a retras brusc din dreptul ușii și s-a azvârlit 
apoi, pe o parte, în momentul când din mașină 
; :zbucnit, trecând peste umărul lui, o rază de cu- 
are violetă. Au urmat și alte raze. După aceea, 
zipătul conic al monstrului a trecut de el. Făcân- 
=:-Și curaj să privească din pragul ușii, a văzut că 
-isciculele mari ale monstrului se îndreptau la 

unghiuri diferite, pornind din ambele laturi și din 
mai multe locuri. 

Când a ajuns la vreun metru de celălalt zid ce 
bloca holul, monstrul s-a oprit și a pornit înapoi. 
Fasciculele de raze încă loveau în stânga şi-n dreapta 
la intervale de câteva secunde. Unghiul de tragere se 
modifica mereu. Locurile lovite de fascicule 
rămâneau dezgolite. Vopseaua fusese arsă cu totul. 

Burton s-a retras dinapoia zidului. O rază s-a 
strecurat prin ușă și a pârjolit vopseaua de pe pere- 
tele îndepărtat. O alta, la un unghi ce țintea sus, a 
distrus altă porțiune vopsită. 

- Dick, eşti bine? a strigat De Marbot. 

- N-am pățit nimic! a răcnit Burton. Nu te expune! 

- Doar n-oi fi atât de prost! i-a strigat franțuzul. 

Însă era prost, măcar din punctul de vedere al lui 
Burton. 

De Marbot a alergat pe lângă el, ajungând în co- 
ridor, în apropierea mașinăriei. Burton i-a strigat să 
se oprească. Franțuzul nu a șovăit nici o clipă, 
sărind în spinarea fiarei mecanice, prinzându-se de 
O bară aflată aproape de partea superioară a acesteia. 
Burton se așteptase ca De Marbot să fie retezat de o 
rază, însă fasciculele încetaseră să mai apară imediat 
ce el ajunsese pe coridor. Ceva mai târziu, Burton 
s-a întrebat dacă razele lansate spre el avuseseră doar 
rolul de a-l descuraja să ajungă aproape de mașinărie 
sau de a o urmări. 

În acele momente, mașinăria se deplasa înapoi, 
trecând prin dreptul deschizăturii ce dădea spre 

Incăperea lui Loga. Ținându-se cu o mână și zâm- 
bind, De Marbot a fluturat mâna spre Burton. 

- Coboară de pe ea! a răcnit Burton spre el. Nu-i 
poți face nimic! Dă-te jos înainte de a te ucide! 

O să merg cu ea, indiferent încotro s-ar 
îndrepta! a urlat De Marbot. 

Imediat după aceea și-a pierdut din curaj, deoa- 
rece, după ce s-a oprit, mașinăria a pornit brusc 
inainte, cu pneurile scrâșnind, când s-au rotit ne- 
huneşte pe pardoseală. Toate fasciculele se stinseseră, 
insă acum din bot a țâșnit doar unul. Cu violența 
unei lănci, acesta a izbit în zidul de cărămidă și l-a 
străpuns, după care fasciculul a lărgit gaura, transfor- 
mându-se într-un con a cărui bază a topit cărămizile 
din apropiere, creând o deschizătură suficient de 
mare pentru ca mașinăria să poată trece pe acolo. 

Urlând, De Marbot slăbise totuși strânsoarea 
inainte de a se lovi de cărămizile de la marginea 
vpărturii. A rămas lat, cu fața la pământ, fără să 
scoată o vorbă. 

- Ce mașinărie blestemată! a exclamat Burton. 

Monstrul tocmai se pierdea după un colț, de- 
monstrând că nu era atât de rigid, ci poseda arti- 
culații care îi îngăduiau să cotească pe după ziduri, 
deși nu era tocmai lesne. De Marbot se ridicase deja 
în capul oaselor şi se ținea de cap. 

Burton s-a repezit, ajungând lângă el cu câteva 
clipe mai devreme decât Aphra. 

- Te-ai rănit? 

De Marbot s-a strâmbat, după care a surâs. 

- Mi-e rănit doar amorul propriu. M-am speriat 
Am țipat de frică. 

Ajutat de Burton, s-a ridicat în picioare. 

- M-am ales cu câteva zgârieturi, vânătăi și con 
tuzii. Am suferit mult mai rău în urma unor căderi 
de pe cal în perioada când luptam pentru gloria 
împăratului meu. Dar niciodată nu mi s-a întâmplat 
să cad atât de curând după ce încălecasem. 

Aphra şi-a petrecut braţele pe după el, lipindu-și 
fața de pieptul lui. 

- Mare prostănac mai ești! M-ai speriat de moanel 

- Eşti prea vie și gălăgioasă ca să te cred moană, 
a spus el, şi a strâns-o în braţe. Of, ce mă dor brațul 
şi umărul! Nu te pot îmbrățişa, vărzuţica mea, cu 
tăria şi iubirea pe care le-am dovedit mereu. 

Ea s-a eliberat, apoi și-a șters lacrimile cu degetele. 

Vărzuţica ta, pe naiba! Doar n-am ajuns o 
legumă, tot femeie am rămas! Una care e foarte fu- 
rioasă pe tine și pe faptele tale de vitejie! 

- Un trandafir cu ghimpi, nu-i așa? 

Burton s-a uitat într-o parte şi alta a coridorului. 
Nu a văzut pe nimeni. 

- De ce ai sărit pe mașinărie? Ce aveai de gând? 

- Să merg călare până în bârlogul ei, unde aș fi 
putut să-i descopăr stăpânul, pe Snark, așteptând-o. 
L-aş fi luat prin surprindere și l-aş fi făcut prizonier, 
ori l-aș fi ucis dacă trebuia. Numai că, în arșița bătăliei, 
am uitat că va face o bortă prin care să treacă doar ea. 

- Ai fost norocos că ţi-ai salvat creierul, atât cât e, 
și nu ți s-a făcut terci, a spus Burton, care împărtășea 

Intr-o oarecare măsură mânia exprimată de Aphra. 
|inea foarte mult la franțuz. Totul a fost minu- 
nat, dar nicidecum o dovadă de militărie care să 
merite laude. 

- Aha, ai început deja să mă gelozești pentru că 
nu te-ai gândit să faci singur o asemenea treabă. 

- Poate că ai dreptate, a răspuns Burton, pufnind 
În râs. 

Apoi a făcut semn către porțiunile unde vop- 
veaua fusese arsă. 

- Acum Snark ne vede și ne aude. 

- A naibii treabă! a exclamat Aphra. Tocmai 
ne-a arătat cât de slabi și de neajutoraţi suntem. 
Nici măcar nu ne putem ascunde de el! 

- Dar l-am silit să acționeze, a ripostat Burton. 
A trebuit să afle ce căutam aici. Nu ne-a disprețuit 
suficient ca să ne ignore cu totul. 

- Asta înseamnă că am trudit, dând cu vopsea 
și asudând ca un sclav, pentru nimica toată, a spus 
De Marbot. 

~ Da, dar te-ai ales cu o plimbare ieșită din comun. 

Franţuzul a zâmbit, făcându-și dinții să sticlească. 

- Adevărat! A meritat! 

Burton nu era foarte convins. Nu se descurcaseră 
prea grozav. Pe de altă parte, mașinăria avusese pro- 
babil camere de luat vederi, care îi arătaseră lui 
Snark ușa deschisă către încăperea secretă a lui Loga. 

- Şi acum ce facem? a întrebat Aphra. Ne 
furișăm înapoi în apartamentele noastre, ca nişte 
cățeluși plouați? 

Burton nu a mai apucat să-i răspundă, fiindcă 
din dreapta lor s-a auzit un strigăt. Un scaun 
zburător stătea suspendat în apropiere de inter- 
secția coridorului, iar vocea venise din locul unde 
fusese trasă perdeaua a ceva ce semăna cu un co: 
viltir fixat pe scaun. Construcţia avea un cadru 
peste care se așezase un clopot de plastic transpa- 
rent. Omul stătea pe scaun cu genunchii strânși 
la gură. 

- Cine-i ăla? a întrebat De Marbot. 

- Frigate, a zis Aphra, care recunoscuse glasul. 

Scaunul a țâșnit înainte și s-a așezat pe podea, 
după care Frigate a scos clopotul, un soi de cabină 
minusculă, de pe scaun. A coborât și a privit în jur. 

- Ce s-a întâmplat? 

Burton i-a explicat. Apoi americanul a trebuit să 
le spună lui De Marbot și Behn de ce se afla acolo și 
care era rostul acelui clopot la scaun. 

- Eu și Dick am stabilit să vin aici la opt ore 
după plecarea voastră. Improvizaţia asta are rostul 
de împiedica disiparea căldurii trupului meu, care 
putea fi detectată de Computer. 

De Marbot s-a uitat cu reproș la Burton. 

- Ai zis că doar noi doi știam. 

- Nu spun niciodată adevărul, dacă-mi slujește. 
Am socotit că ar fi mai bine dacă ne-ar urma două 
persoane, dar nu am pomenit despre asta. Nu 
voiam ca tu și Aphra să vorbiţi între voi. 

- Două persoane? s-a mirat De Marbot. Şi unde 
este cealaltă? 

- Nur trebuia să vină pe coridoarele din partea 
opusă, a explicat Burton și a făcut semn cu degetul 
In direcția în care se deplasase mașinăria. 

- De ce? a vrut să știe De Marbot. Crezi cumva 
«4 Nur va urmări mașinăria până în bârlogul ei? 

- Vom afla ceva mai târziu. 

Burton s-a întors către Frigate. 

- Dacă n-ai vorbit până acum, înseamnă că nu ai 
văzut nimic deosebit. 

- Exact. 

În labirintul de coridoare, mașinăria putea 
merge oriunde. Să așteptăm până vine și Nur. 

- Dacă nu cumva l-a prins Snark, a spus Frigate. 

- Eşti foarte optimist, a constatat Aphra. 

- Prefer să ţin cont de orice posibilitate, a subli- 
mat el, pe un ton destul de aprins. Nu e vina mea 
„A posibilitățile negative predomină întotdeauna. 

- Ba nu. E doar pentru că vezi mai degrabă părțile 
intunecate decât pe cele luminoase. 

Burton s-a uitat la ceas. Trecuseră deja cinci mi- 
nute de când mașinăria trecuse prin zid. Avea intenția 
de a aştepta jumătate de oră. Dacă Nur nu apărea în 
acest răstimp, urmau să plece la apartamentele lor. 
Acolo probabil vor aștepta o vreme până ce Turpin, 
Alice și Li Po se vor întoarce din căutare. Dacă pleca- 
seră după ei. Logica le putea dicta să rămână împreună 
intr-un singur apartament, unde s-ar fi apărat mai ușor. 

O voce i-a luat prin surprindere. Era a lui Nur, 
care apăruse pe neașteptate de cealaltă parte a zidu- 
lui de cărămidă. 

- Nu trageţi! Sunt eu, Nur! Am vești bune. 

- Să le auzim, l-a invitat Burton. 

Bărbatul micuţ a intrat. Şi-a îndepărtat de pe fai 
un soi de mască de material plastic, apoi şi-a scos 
mănușile și jacheta. 

- M-am încălzit. 

Burton s-a dat deoparte din prag. Scaunul lui 
Nur, echipat cu un scut de protecție ca al lui Frigate, 
era lăsat lângă perete. Burton a intrat, urmat de 
Nur, care zâmbea, expresie tipică pentru el. 

- Am prins-o pe Snark în fața camerei ei secrete, 
Am ieșit în viteză din partea întunecată a coridoru- 
lui și i-am strigat să se predea. A refuzat, ba chiar a 
dus mâna spre pistolul cu fascicul, pe care îl avea în 
toc. De aceea, am împușcat-o. 

- O femeie? a făcut Burton. 

- Da. Ştiam că persoana necunoscută putea fi de 
orice sex, dar am vorbit referindu-ne mereu la un 
bărbat, astfel că ne obișnuiserăm să socotim că nu 
putea fi femeie. Cel puţin așa aţi crezut voi. Eu, nu. 

Nur a zis că era preferabil să-i conducă la locul 
faptei, iar apoi să le povestească întâmplarea. L-au 
urmat în scaune prin spărtura din zid, au luat-o pe un 
coridor, au cotit și s-au oprit la vreo treizeci de metri 
de colț. Necunoscuta zăcea pe spate, cu ochii deschiși, 
gura la fel, având o rană cauterizată de mici dimen- 
siuni pe gât, acolo unde fasciculul armei lui Nur i-l 
străpunsese până în spate. Era scundă și zveltă, fiind 
îmbrăcată cu o fustă stacojie, pantaloni bleu precum 

"rul şi sandale galbene. Pistolul ei zăcea pe podea, 
lânpă mâna dreaptă. 

- Are trăsături mongoloide, a spus Nur. 

Faptul că ținea să evidențieze ceea ce observase 
toată lumea arăta că nu era chiar atât de calm pre- 
«wm părea. Nu-mi dau seama dacă e chinezoaică, ja- 
poneză ori de altă naționalitate. Poate ne spune Li 
bo. Deşi nu mai prezintă importanță. 

În zid se făcuse o gaură mare, de formă circulară, 
pentru că ușa alunecase în spațiul liber din perete. 
Imncolo se afla apartamentul în care se ascunsese 
„d se informase privind mişcările celor opt. 
lcranele-perete arătau toate încăperile din aparta- 
mentele lor. Paturile lui Alice, Turpin şi Li Po erau 
yale; pe un alt ecran apăreau toți la o masă, jucând 
“cărți, în apartamentul lui Turpin. Nu se vedea că 
sunt neliniștiți. Evident, socoteau că tovarășii lor 
«hispăruseră, deoarece Burton iniţiase unul dintre pla- 
nurile lui secrete, așa că, pentru mai multă siguranță, 
"ămăseseră laolaltă. După cum s-a confirmat, ei pre- 
leraseră să stea în apartament din ambele motive. 

Cu toate acestea, la întoarcere, Burton trebuia să 
le rabde reproșurile. Putea suporta cu ușurință, 
pentru că repurtase o victorie. 

În noaptea dinainte, Peter Frigate şi Nur 
el-Musafir se întorseseră în dormitoarele lor. 
Speraseră că Snark va dormi, iar Computerul o va 
trezi doar dacă detecta pe cineva plecând din apar- 
tament. Sperau că singurele detectoare în func- 
nune erau cele de căldură corporală. Se rugau ca 

pe peretele coridorului, chiar în faţa ușii, să nu 
existe vreun ecran. 

Cei doi au comandat de la convertoarele lor o 
pereche de costume și căști, iar pentru scaune, aco- 
perăminte. Pesemne că acest lucru îi fusese comuni: 
cat lui Snark, dar ei sperau că, în cazul în care le 
înregistrase acțiunile, Computerul nu le va pre: 
zenta acestuia decât atunci când avea să se trezească, 

Îmbrăcați în costumele ce împiedicau disiparea 
căldurii și vârâți în acoperământul de plastic pen- 
tru scaune, Frigate și Nur părăsiseră apartamen- 
tul. Iar senzorii din perete nu fuseseră activaţi. 
Necunoscuta, care nu anticipase o asemenea 
situație, continuase să doarmă. Spre deosebire de 
Computer, ar fi trebuit să prevadă asta, dar nu se 
întâmplase așa. 

- Am avut mare noroc, a spus Burton. Eveni- 
mentele s-au derulat în favoarea noastră, căci s-ar fi 
putut prea bine ca lucrurile să fi mers rău. De fapt, 
probabilitatea de reușită nu era prea mare. 

- Socotești că am fost norocoși, a vorbit Nur. 

Burton a așteptat dezvoltarea ideii, dar Nur a zis: 

- Primul lucru la care m-am gândit când am 
ucis-o... am vrut doar să o rănesc... era că probabil 
își aranjase O resuscitare automată și imediată. 

L-au urmat cu toții pe maur în cameră. Într-un 
colț se găsea un convertor, iar la vreun metru de 
acesta, întins pe podea, cu fața în jos, era cadavrul 
altei femei. Consola Computerului auxiliar fusese 
distrusă de focul pistolului cu fascicul. 

- Am pătruns în această cameră imediat ce am 
is-0, a spus Nur. Corpul ei tocmai se formase, și 
alerga spre masă, unde se afla un pistol. I-am spus să 
wr oprească. Nu m-a ascultat, și astfel am împiedicat 
vru de-a treia resuscitare. Din păcate, fasciculul a 
«itrus şi amprenta trupului ei. 

L-a condus pe Burton la fața locului și a arătat cu 
lepetul spre o secțiune ce fusese retezată. Înăuntrul 
acesteia se vedea un obiect negricios, pe jumătate 
topit, de mărimea unei afine, conținând tot ce era 
necesar pentru duplicarea corpului, până la nivel 
aubmolecular. 

- M-aș simți distrus de remușcare și durere dacă 
vam anulat pentru totdeauna orice șansă de a mai fi re- 
uiscitată. Dar sunt convins că trebuie să existe o altă 
amprentă în fișierele Computerului. Cu toate acestea, 
mă îndoiesc că pot ajunge la ea. Cred că i-a dat in- 
arucțiuni ca să nu ne permită găsirea amprentei. 

- Vom vedea, a spus Burton. Probabil ai dreptate. 

- Dar cine naiba era femeia asta? a întrebat 
lirigate. Ce căuta aici? Loga ne-a spus că Eticii și 
Agenţii lor au murit. Dacă avea dreptate, ea nu era 
nici una, nici alta. Dar cine a fost ea? 

- Duşman de-al lui Loga, altfel nu l-ar fi eliminat, 
a spus Nur. Dar dacă n-a fost nici Etic, nici Agent, 
ve motiv a avut să îl îndepărteze? Dacă dorea doar 
putere totală, de ce nu ne-a ucis pe noi? 

Aphra îi răspunse alene: 

- Pesemne că Monat Operatorul anticipase lu- 
crurile mai clar decât sperase Loga. Poate a aranjat 

ca un Agent, adică această femeie, să fie resuscita! 
dacă se petreceau anumite evenimente. La modul 
general, vreau să zic. Monat nu avea cum să antici 
peze toate întâmplările individuale. 

Burton i-a cerut Computerului să o identifice pr 
femeia moartă. Acesta i-a răspuns că nu deținea in 
formaţia respectivă, și a refuzat sau nu a putut si 
precizeze motivul. 

Burton a întrebat apoi dacă amprenta corporală 
a femeii se afla în evidențele Computerului. 

Acesta i-a comunicat că nu deținea datele. 

- Încă un mister, s-a văitat Frigate, și a scos un 
geamăt. 

Burton i-a cerut Computerului poziția maşi- 
năriei care străpunsese zidurile. Așa cum anticipasc, 
i s-a transmis că informația nu era disponibilă. 

- Am văzut toți roboții din Turn, a spus Burton. 
Am cerut Computerului să mi-i prezinte pe un 
ecran. Mașinăria aceea nu se afla printre ei. 

Probabil că femeia ceruse Computerului să-i rea- 
lizeze acea maşină doar pentru a dobori zidurile. 

Nur și Frigate au târât trupul din coridor şi 
l-au așezat alături de cel din apropierea cabinetului. 
Întinse cu fața în sus, cele două cadavre arătau ca 
gemene identice. 

- Să le dezintegrăm cu ajutorul convertorului? 
a întrebat Nur. 

- Doar pe unul, a sugerat Burton. Vom pune 
Computerul să-l examineze pe celălalt. 

- Ca să vezi dacă are cumva o bilă neagră în creier? 

Burton a făcut o grimasă. Nur mereu lăsa impre- 
aia că-i citea gândurile. 

- Da. 

Cei doi au plasat cadavrul într-un cabinet și au 
dat Computerului instrucțiuni să îl distrugă. 
Interiorul s-a umplut de o lumină albă și, când s-au 
uitat prin ferestruica practicată în ușă, era gol. Nu 
"4măsese nici măcar vreo urmă de cenușă. 

Au așezat celălalt cadavru pe o masă deasupra 
„dreia se găsea un dispozitiv uriaș, de forma unui 
dom. Fără nimic să acționeze vizibil, interiorul ca- 
“avrului a apărut pe un ecran într-o serie de imagini. 
furnon a pus Computerul să deruleze imaginile 
Inupoi, până a ajuns la cea pe care dorea să o exami- 
neze. În partea din faţă a creierului era o mică sferă 
e culoare neagră. Aceasta fusese implantată pe cale 
«hirurgicală și, rostind un cuvânt codificat subvoca- 
lizat, putea elibera o otravă în organismul purtă- 
torului, ucigându-l pe dată. 

- Așadar... femeia asta a fost Agent. 

- Dar tot nu ştim când a venit aici și nici care îi 
crau intențiile, a spus Frigate. 

- Deocamdată nici nu trebuie să ştim, a subliniat 
Burton. E suficient că am scăpat de Snark. Acum 
suntem singuri şi liberi. 

Însă îşi căpătaseră libertatea doar în anumite pri- 
vinţe. Burton a întrebat Computerul dacă o serie de 
comenzi prioritare date de femeie erau eliminate în 
acele momente. Acesta a spus că nu. 

- Când vor fi eliminate? 


128 phllip josé farme 


Computerul nu știa. 

- Suntem cu totul blocați, a spus Frigate. 

- Dar nu pentru totdeauna, i-a răspuns Burto= 

Cu toate acestea, nu era chiar atât de convins >: 
cât voia să dea de înţeles. 


10 


Pe acel Pământ, probabil pierdut pentru toi- 
deauna, aflat atât de departe în timp și spațiu, iz 
anul Domnului 1880, în orașul Londra, Anglia, : 
apărut o carte tipărită în regim privat. Se intitulz 
Qasida bagiului Abdû El-Yezdi, ceea ce înseamni 
Fundamentele Legii Supreme. Traducere şi note de 
Prietenul și Elevul său, F.B. Iniţialele erau pentre 
Frank Baker, un pseudonim al Căpitanului Richarc 
Francis Burton. „Frank“ reprezenta o variantă a 
prenumelui său, „Baker“ era numele de familie al 
mamei. Numele lui adevărat avea să fie tipărit abia 
după moarte. 

Se presupunea că poemul, scris în distihuri imi- 
tând forma arabă clasică, reprezenta opera unui su- 
fist persan, Hagiul Abdi, din orașul Yezdi din 
Persia. Hagiu era titlul purtat de orice musulman 
care făcea un pelerinaj la Mecca. Burton, care făcuse 
acel pelerinaj, deghizat ca musulman, se putea so- 
coti un hagiu. În respectivul poem, Burton își de- 
monstra înțelepciunea, pesimismul, cunoștințele 

vaste, dar și agnosticismul, prezentând Teoria bur- 
roniană a lumii ca viziune şi ca durere. În postura 
de Frank Baker, adăugase note la poemul lui „Abdû“ 
şi scrisese o postfață care exprima o părere destul de 
cinică și hazlie a propriei persoane. Cu toate aces- 
tea, râsul suna trist. 

Prefaţa rezuma filozofia sa, formată după cinci- 
zeci și nouă de ani de peregrinări pe singura planetă 
cunoscută lui — cel puțin așa socotea pe vremea aceea. 


CĂTRE CITITOR 


Traducătorul a avut îndrăzneala de a intitula 
Fundamentele Legii Supreme următoarea lucrare, 
ce se dorește a se situa înainte vremii ei, și nu s-a 
temut de primejdia ciocnirii cu forme neplăcute 
precum „Cultură supremă“! Principiile care justi- 
fică numele sunt următoarele: Autorul afirmă că 
Fericirea și Suferința sunt împărțite și distribuite 
în mod egal pe lume. 


(Referitor la această declarație, Frigate afirmase că 
sa era valabilă. Dar dacă Burton voise să spună că in- 
divizii beneficiau de o cotă egală de fericire și sufe- 
inţă, se înșela. Unii oameni abia rezistau sub apăsarea 
suferințelor și aveau puține momente de fericire ca 
să-şi ușureze povara. Alții aveau parte de mult mai 
multă fericire. În orice caz, Burton nu precizase ce 
intelegea prin fericire și suferință. Cu toate acestea, nu 
zra nevoie să precizeze ce însemna suferința. Toată 

lumea știa ce era. În schimb, ce era fericirea? O sim- 
plă eliberare de dureri şi necazuri? Ori o calitate? 
Satisfacția era totuna cu fericirea? Ori trebuia să te 
veselești pentru a fi considerat fericit?) 


El face din educarea de sine, cu tot respectul 
pe care îl datorează celorlalți, scopul unic și sufi- 
cient al vieţii umane. 


(Dar ce se întâmplă cu copiii tăi? a întrebat Alice. 
Trebuie să-i educi mai mult decât pe tine însuți, ast- 
fel ca ei să fie mai buni, mai fericiți și mai adaptați 
decât tine. Fiecare generaţie trebuie să reprezinte o 
îmbunătățire față de precedenta. Recunosc, totuși, 
că se întâmplă rareori. Poate ai dreptate spunând că 
nu-ți poți educa bine copii, dacă nu te-ai cultivat pe 
tine însuți. Dar tu n-ai avut nici un copil, așa e?) 

(Cultivarea de sine este un principiu major și 
vital, spusese Nur. Noi, cei care urmăm credința su- 
fismului, punem accent asupra acestui aspect, 
ținând seama că el impune disciplină personală, 
compasiune și înțelegere. Însă majoritatea oameni- 
lor duc asta la extrem și fac din cultivarea de sine un 
egocentrism. Nu e o surpriză. Omenirea a dus 
mereu lucrurile la extrem. Vreau să spun că majori- 
tatea oamenilor procedează astfel.) 


El sugerează că afecțiunile, simpatiile și „darul 
divin al Milosteniei“ reprezintă cele mai mari bu- 
curii ale omului. 

(O idee de milă dă savoare vieţii, a declarat Nur. 
Dacă e prea multă, gustul devine neplăcut. Mila 
poate conduce la sentimentalism și milostenie.) 

(Mila dă naștere unui sentiment de superioritate, 
aşa afirmase Frigate. În plus, ea conducea la mila de 
sine. Și nu s-ar pune problema că deplâng acest 
lucru. Poţi găsi o bucurie extraordinară în mila de 
vine, dacă ea se manifestează din când în când, ici și 
colo, iar tu te trezești râzând de propriile erori.) 

(Ai uitat să incluzi sexul, spusese Aphra Behn. 
Cu toate că, după mine, sexul constituie o parte a 
afecțiunilor și simpatiilor.) 

(Când creezi un lucru, o pictură, un poem, mu- 
zică, o carte, o statuie, o piesă de mobilier, naști, 
creşti un copil cum se cuvine, acestea constituie 
bucuriile cele mai mari ale unui bărbat și ale unei 
femei - adăugase Frigate. Cu toate că se pot spune 
o mulțime de lucruri și despre crearea unor prostii 
sclipitoare.) 


El ne recomandă să renunțăm la judecată și să 
manifestăm o neîncredere luminată față de 
„Fapte, cele mai comode superstiții“. 


(Vine însă o vreme când trebuie să judeci, comen- 
tase Nur. În primul rând, totuși, trebuie să te asiguri 
că eşti îndreptățit să judeci. Cine poate ști asta?) 

(Faptele unuia reprezintă superstițiile altuia, 
afirmase Frigate. Fiindcă veni vorba, ce înțelegem 
prin asta?) 

(Poți crede doar în ceea ce ești, spusese Li Po. $ 
nici măcar atunci nu poți fi sigur. Probabil că poz 
crede cu adevărat numai ceea ce nu ai văzut, ceea ce 
ţi-ai imaginat. Balaurii și zânele există doar pentr- 
că eu cred în ele. O piatră e un fapt, la fel și imz 
ginația mea.) 


a Li . . . . 
În cele din urmă, deși distructiv la prima ve- 
dere, omul este în esență capabil să reconstruiască. 


(Omul este singurul animal care se gândește ma: 
mult la ce ar trebui să fie decât la ceea ce este, co- 
mentase Nur. Din acest motiv, omul este singurul 
care modifică în mod conștient mediul pentru a se 
simți bine. Și, de obicei, îl deteriorează din cauza 
prostiei sau a exceselor. Desigur, există și excepții 
de la regulă.) 

(O afirmaţie de fineţe, spusese Alice. Dar Dick 
Burton fusese mereu auto-distructiv. Când va înceta 
să mai fie așa?) 


Pentru alte amănunte privind poemul și poe- 
tul, recomandăm cititorului curios să caute la 
sfârșitul volumului. 

Viena, noiembrie 1880 

F.B. 


(V-aţi gândit cumva că vă apropiați de sfârșitul 
cărții pe care o numiţi Richard Francis Burton? 
întrebase Nur. S-a publicat în două volume, 

Pământul-Burton și Lumea Fluviului-Burton. Acest 
Turn ar putea fi Sfârșitul.) 

(Înţelept ar fi să trăieşti ca și cum s-ar putea 
întâmpla să mori peste o oră, vorbise Frigate. Toată 
lumea este de acord cu această filozofie, dar singurii 
care o aplică sunt cei care știu că vor muri curând. 
Şi nici măcar atunci.) 

(De aceea îmi place să fac amor ori de câte ori se 
poate, spusese Aphra. Marcelin, în ce dispoziție ești?) 

(Până şi cel mai aprig soldat trebuie să se odih- 
nească din când în când, a precizat De Marbot. Iar 
in aceste momente mă simt ca un veteran bătrân, 
ostenit și parcă bătut de atâta mers călare.) 


11 


Şi Burton se simţea ca un veteran ostenit şi epui- 
zat de stat în șa. Călărise - asemeni celorlalți - prea 
mult și prea îndârjit. Acum, după ce trecuse de ul- 
“imele sute de obstacole ce trebuiseră înfruntate 
tără întârziere, simţea nevoia de odihnă și dis- 
-racţie. Problemele ce trebuiau rezolvate, acelea le- 
zate de Computer, puteau fi abordate și mai târziu. 

Totuși, a gândit el când s-a privit în oglindă, nu 
arăt ca unul care a trăit șaizeci și nouă de ani pe 
Pământ şi şaizeci și șapte aici. Nu am fața unuia de 
> sută treizeci și şase de ani. E chipul pe care îl 
zveam la treizeci și cinci de ani. Mai puțin mustața 

căzută, cu aspect diavolesc, ca o lună în creştere, dar 
de păr. Eticii stabiliseră ca bărbaţii resuscitați să nu 
prezinte păr facial, o situație pe care Burton nu o 
acceptase cu ușurință. Era adevărat că nu trebuiau 
să se bărbierească, dar de ce fuseseră ignorate senti- 
mentele, dar și drepturile, celor care doreau să 
poarte bărbi și mustăți? 

Acum, după ce am ajuns în Turn, i-a trecut prin 
minte, ce-ar fi să schimb aceste hotărâri despotice? 
Trebuie să existe o modalitate de a iniția creșterea 
părului pe față. 

Pe Pământ suferise - poate cuvântul era cam 
tare, mai degrabă fusese marcat — de un ușor stra- 
bism. Avea un ochi „alunecos“ In mai multe sen- 
suri. Computerul corectase acea mică deficiență când 
îl ridicase din morţi pe Valea Fluviului. 

Așadar, pierderea bărbii era compensată de co- 
rectarea focalizării ochilor. Dar de ce să nu le aibă 
pe amândouă? 

A decis să caute un răspuns la întrebare. 

„Frunte de zeu, falcă de diavol“, așa scrisese un 
biograf sensibil despre Burton. Era, totuși, o des- 
criere precisă. Una care desemna cele două tendințe 
ale personalității lui, una căutând reușita cu tot di- 
nadinsul, alta dorind înfrângerea. 

Asta dacă lucrurile scrise în cărțile despre el erau 
aprecieri corecte. 

Avea pe masă câteva. Ceruse unele dintre titlu- 
rile sugerate de Frigate, iar Computerul i le tipărise, 
legase și depusese reproduceri într-un convertor. 

După părerea lui Frigate, cea mai bună era 
Impulsuri diavolești, scrisă de o americancă, Fawn 
M. Brodie, publicată în 1967. 

Când a apărut cartea asta, am renunţat la 
intenția de a scrie o biografie a ta, precizase el. Însă 
excelența și caracterul ei cuprinzător nu i-au împie- 
dicat pe alții să abordeze biografia ta. Asta înseamnă 
că le lipsea dreapta judecată. Cu toate acestea, s-ar 
putea să nu-ți placă Impulsuri diavolești. Brodie nu 
va putut abține, şi te-a analizat în termeni freudieni. 
Pe de altă parte, poate îmi spui dacă a avut dreptate. 
Până la urmă, tu ești acela care ştie mai bine, nu? 

Burton încă nu citise cartea, dar se uitase la re- 
producerile unor portrete. Exista unul, de la 51 de 
ani, pictat de renumitul artist Sir Frederick Leighton, 
şi expusă în National Portrait Gallery din Londra. 
Acolo apărea fioros, elisabetan, ca un pirat. 
Leighton îl pusese să pozeze la un unghi care să-i 
permită să surprindă fruntea înaltă, culmea supra- 
orbitală, sprâncenele groase, expresia hotărâtă și 
nesățioasă a ochilor, bărbia proeminentă, pomeţii 
bine conturaţi. Se vedea bine și cicatricea făcută de 
o suliță somaleză; Leighton insistase ca ea să apară 
clar, iar Burton nu se opusese. O cicatrice, căpătată 
în mod onorabil, era ca o medalie, iar el, care ar fi 
trebuit să poarte pieptul încărcat de medalii 
adevărate, se simţise neluat în seamă. 

-În parte, e și vina ta, Îi spusese Frigate. Înţeleg 
şi te aprob. Şi eu am fost, ori sunt, înclinat să mă 
apăr singur. 

- Motto-ul familiei mele a fost „Onoare, nu 
onoruri“ 

Alături de portretul pictat de Leighton se găsea 
o fotografie a soției lui, Isabel, făcută în 1869, când 
avea treizeci și opt de ani. Arăta atrăgătoare, regală 
și plină de viață. Ca o mamă bună, dar dominatoare, 
a gândit el. Câteva pagini înapoi se afla un portret 
al ei, pictat de un artist francez, Louis Desanges, 
în 1861 când se căsătorise cu Burton. Acolo arăta 
tânără, iubitoare și optimistă. Dedesubt, era o pic- 
tură făcută tot de Desanges, înfățișându-l pe Burton 
în aceeași perioadă. Ea avea treizeci de ani, el, patru- 
zeci. Mustaţa îi ajungea până aproape de clavicule, 
arăta întunecat și fioros. Avea buzele foarte groase. 
Ceea ce le sugerase anumitor biografi, dar și altor 
persoane, o natură senzuală evidentă. Prin contrast, 
Isabel avea buzele subțiri, fin desenate și ținute 
strâns. Un defect pentru fața ei, altfel perfectă. Buze 
subțiri. Buze groase. Iubire, tandreţe și bună dis- 
poziţie față în față cu asprime, ambiţie și pesimism. 
Isabel, blondă, el, brunet. 

A întors paginile, ajungând la o fotografie a lui 
de la şaizeci şi nouă de ani, în 1890, şi alta, împreună 
cu Isabel, făcută în același an, în același loc, la 
Trieste, făcută de doctorul Baker, medicul lui perso- 
nal, sub un copac din curte. Burton stătea pe un 
scaun, care nu apare în fotografie, cu o mână pe 
măciulia bastonului său de metal, cu cealaltă așezată 
peste încheietura dreptei. Degetele arătau schele- 
tice, ca mâna morții însăși. Purta o pălărie înaltă, de 


teil lumii fluviului 137 


„uloare cenușie, guler țeapăn alb și o haină de dimi- 
neață, cenușie. Ochii de pe chipul tras par ai unui 
deţinut muribund. Căci, într-un anume înțeles, asta 
era în acea perioadă. Cu greu se putea depista acolo 
«eva din expresia aprigă din alte fotografii. 

Alături, privind în jos spre el, cu o mână albă ri- 
dicată, cu un deget întins, de parcă l-ar fi dojenit, 
mătea Lady Isabel. Grasă, grasă, și iar grasă. În 
vreme ce el se stafidea, ea se lăbărța. Cu toate aces- 
tea, potrivit lui Frigate, deși ea știa că Burton era pe 
moarte, ea însăși purtând în sine sămânța morții, 
un cancer. Nu-i spusese nici o vorbă lui Burton, nu 
voise să-l tulbure. 

Cu rochie neagră și bonetă, arăta ca o călugăriță; 
o călugăriță doică. Amabilă, dar fermă. Fără să ac- 
cepte compromisuri. 

A comparat chipul tineresc din oglindă cu cel 
din fotografie. Ochii bătrânești. Scufundați în or- 
bite, disperaţi, pierduţi. Ca ai unui deținut ce nu 
mai trage speranță de eliberare condiționată sau 
grațiere. Ca niște luni în eclipsă. 

Şi-a adus aminte cum în septembrie, la Trieste, 
in acea ultimă lună de viață, cumpărase din piață 
păsări ținute în colivii, le dusese acasă, unde le eli- 
berase. Şi cum, într-o zi, se oprise dinaintea unei 
maimuțe aflate într-o cușcă. „Ce crimă ai comis pe 
cealaltă lume, Jocko, de te-ai trezit întemnițată și 
chinuită, trăind o viață de iad?“ Clătinând din cap 
yi îndepărtându-se, mormăise: „Mă-ntreb ce a făcut. 
Oare ce-o fi făptuit?“ 

Dacă Fticii spuneau adevărul, Lumea Fluviului 
era un purgatoriu. Dintre cele trei lumi de după, 
rai, purgatoriu și iad, purgatoriul era cea mai aspră. 
În rai cunoșteai libertatea și extazul, știind că viito- 
rul va rămâne frumos pe vecie. În iad, deși sufereai, 
ştiai din capul locul și pentru totdeauna cum îţi va 
fi viitorul. Nu trebuia să te zbaţi ca să-ți găsești li- 
bertatea; ştiai sigur că nu vei reuși să o capeți. In 
purgatoriu fiind însă, ştiai că vei ajunge în rai ori în 
iad și că de tine depindea destinația viitoare. Având 
bucuria și libertatea drept stimulente, te chinuiai să 
obţii accesul în rai. Dar practica... vai, practica... 
asta îți scăpa. Te furai singur. 

Pe Pământ existaseră stimulente cu duiumul: fi- 
zice, mentale, spirituale, economice, politice. Prin- 
tre ele, unul dintre cele mai ademenitoare, dacă nu 
chiar cel mai grozav, era sexul. 

Frigate scrisese cândva o povestire în care 
Dumnezeu făcuse toate animalele, deci și oamenii, de 
același sex. Tuturor speciilor le lipseau masculii, exis- 
tau doar femele. Se fecundau singure, mâncând fructe 
dintr-un copac al spermei. Fertilizarea încrucișată 
presupunea o procedură foarte complicată în poves- 
tire; femeile eliminau gene prin excreție, iar copacii 
le preluau prin rădăcini. În acest fel, masculii nu 
erau necesari și nu fuseseră incluși în lumea paralelă 
imaginată de Frigate. 

La fiecare trei ani, femeile erau cuprinse de o fre- 
nezie arboricolă și mâncau fără să vrea fructe până 
rămâneau însărcinate. În rest, femeile se îndrăgosteau 

una de alta, conviețuiau amiabil, pătimaș ori supă- 
tate, se gelozeau, comiteau adulter şi, desigur, prac- 
twau deviații erotice. Una dintre acestea era 
umorezarea de câte un copac și consumul de fructe 
in afara sezonului. 

Acţiunea principală a povestirii descria gelozia 
ncbunească a unei femei care, socotind că fusese 
inşelată de copacul iubitei, l-a doborât. Neconsolată, 
ubita s-a călugărit. 

O acțiune secundară a povestirii prezenta o scrii- 
toare de science-fiction care își imaginase o lume în 
„are nu existau copaci de spermă. În schimb, femeia 
avea tovarăși care îi erau omologi din punct de ve- 
dere fizic, doar că nu aveau glande mamare, și erau 
dotați cu un organ ca un băț care împroșca semințe 
in uterul amantelor. 

După părerea scriitoarei de science-fiction din 
povestirea lui Frigate, această metodă era mult mai 
bună, şi elimina competiția pentru găsirea de copaci. 
Camarazii cu organul-băț semănau foarte mult cu 
copacii prin faptul că natura lor vegetală îi făcea 
supuşi femelelor. Numai că, spre deosebire de co- 
paci, ei mai slujeau şi la altceva decât la reprodu- 
vere. În timp ce femeile jucau bridge sau participau 
la activități politice ei făceau toate treburile în casă 
sau pe câmp Și îngrijeau copiii. 

În cele din urmă, creaturile cu organul-băț, fiind 
mai umane decât legumele și mai musculoase decât 
femeile, s-au răzvrătit și le-au transformat pe femei 
in servitoare. 

Auzind povestirea lui Frigate, Burton sugerase 
că ar fi fost o idee mai bună să facă oamenii de un 
singur sex, cel masculin, pentru ca ei să impregneze 
copacii. Masculii se vor hrăni în principal cu fruc 
tele copacilor. Cu toate acestea, fiind umani, mas 
culii vor dori putere și se vor război între ei pentru 
stăpânirea copacilor. Victorioşii vor fi răsplătiți cu 
haremuri arboricole întinse. Învinşii vor fi uciși, ori 
goniți în păduri pentru a-şi afla satisfacția cu specii 
inferioare de vegetație, precum tufișurile, cu care 
puteau face sex fără să rezulte copii. 

- Bună idee, spusese Frigate, dar cine se va mai 
ocupa de copii? Copacii nu pot. Pe de altă parte, 
masculul victorios, posesor de harem sau de vâl- 
cea, va avea mult de furcă să-şi apere copacii de alți 
masculi, astfel că-şi va neglija copiii. Majoritatea ar 
muri. Iar dacă ar fi învins de alt mascul, copiii ar fi 
lăsaţi să moară ori ar fi uciși de cuceritor, pentru că 
acesta nu ar voi să poarte de grijă copiilor altuia. S-ar 
părea că nu există mijloace perfecte de reproducere 
și îngrijire a sugarilor, nu-i așa? Poate că Dumnezeu 
a ştiut ce face când a lăsat să fie bărbat și femeie. 
Pesemne că nu a prea avut de unde să aleagă și a luat 
hotărârea cea mai potrivită. Probabil că perfecțiu- 
nea nu este posibilă în acest univers. Ori, dacă este, 
perfecțiunea exclude progresul. Amiba este perfectă, 
dar nu poate evolua, transformându-se în altceva. 
Ori, dacă o face, încetează să mai fie amibă și trebuie 
să renunţe la perfecţiune pentru anumite avantaje, 
în balanță sau nu cu anumite avantaje. 

Şi astfel, divizarea lui Homo sapiens în două specii 
iu lumea reală și toanele Sorţii i-au adus laolaltă pe 
tieneralul-locotenent Joseph Netterville Burton și 
pe Martha Baker, pe tatăl ipohondru și pedant și pe 
mama seducătoare, indulgentă, dar moralizatoare. Se 
“Asătoriseră după ce-și făcuseră curte în grabă, proba- 
Iul pentru că ofițerul pensionat, cu solda înjumătă- 
m4, se simțţise ispitit să o ia de soție având în vedere 
averea ei. Avusese și el bani cândva, dar nu se putea 
„pāta de ei. Cu toate că îi disprețuia pe cei împătimiţi 
(e jocurile de noroc, socotea că speculațiile de piață 
nu erau necreştineşti. 

Într-o noapte, probabil pe 19 iunie 1820, genera- 
lul-locotenent slobozise milioane de spermatozoizi 
in pântecul moștenitoarei, iar unul dintre ei, mai 
vioi, îi depășise pe ceilalți și ajunsese primul la ovu- 
lul ce aștepta în bârlog. Combinația aleatorie de 
pene îl procrease pe Richard Francis Burton, cel mai 
mare dintre cei trei copii, născut pe 19 martie 1821, 
la Torquay, Devonshire, Anglia. Mama lui avusese 
norocul să nu se infecteze şi să facă febră puerperală, 
care pe vremea aceea ucidea foarte multe femei 
după naștere. Iar Richard a avut noroc să nu con- 
tracteze decât una dintre bolile infantile care pe 
atunci omorau foarte mulți copii. Pojarul îl făcuse 
să sufere, dar supravieţuise nevătămat. 

Tatăl mamei s-a arătat atât de încântat când fiica 
lui i-a dăruit un băiat cu ochi albaştri și părul roșcat, 
incât s-a gândit să-și modifice testamentul pentru a-i 
lăsa partea cea mare a averii lui Richard, în loc să o 


142 philip jose forme: 


dea fratelui vitreg al Marthei. Doamna Burton s-a 
opus acestei idei, lucru pentru care Richard nu şi-a 
iertat niciodată mama. În cele din urmă, bunicul a 
decis să nu ia în seamă argumentele fiicei și a aran- 
jat ca iubitul lui nepot să-i fie moștenitor. Din nefe- 
ricire, domnul Baker a murit în urma unui infarct 
chiar când dădea să urce în trăsura ce urma să-l ducă 
la avocatul său. Fiul a primit banii, pe care i-a pier- 
dut, deoarece a fost tras pe sfoară de un escroc și a 
murit în sărăcie. La scurtă vreme după aceea, părul 
roșcat al lui Richard s-a făcut negru tăciune, iar 
ochii albaștri i-au devenit căprui închis. Aceasta 
fost prima dintre numeroasele lui deghizări, deși în 
cazul de față nu s-a petrecut în mod deliberat. 

Afecțiunea mamei față de fratele ei provocase 
prima dintre nenumăratele nenorociri ce l-au lovit. 
Cel puţin așa considerase Burton. Dacă ar fi avut o 
avere care să-i asigure independența, el, un bărbat 
extrem de indisciplinat și de certăreț, nu s-ar fi 
văzut silit să îndure atâta vreme viața de soldat ca să 
se întrețină. Nu ar fi fost lipsit de banii necesari 
pentru a reuși deplin în toate călătoriile de explo- 
rare din Africa. 

Iar hotărârea tatălui de a se stabili în Europa, 
unde viaţa era mai ieftină și unde ar fi putut găsi 
leac pentru bolile lui mai mult sau mai puțin imagi- 
nare, rupsese orice legături cu vechii prieteni și co- 
legi de școală, care l-ar fi putut ajuta pe fiul său să 
avanseze mai ușor în carieră. Asta îl făcuse pe Burton 
să devină un rătăcitor, un om dezrădăcinat, care nu 

w simțea niciodată acasă în Anglia. Deși era 
«levărat, așa cum arătase Frigate, că nu se simţea ni- 
„iodată în largul lui undeva. 

Nu suporta să rămână într-un loc mai mult de o 
aiptămână. După aceea, neliniștile îl îndemnau să 
plece altundeva. Iar când circumstanţele îl obligau 
+ rămână, suferea. 

Ceea ce însemna că pe Lumea Fluviului suferea 
mult. 

- Te-ai putea muta dintr-un apartament în altul, îi 
sperase Nur. Nu prea cred că te-ar mulțumi. Lumea 
de aici e mică, nu poți face decât plimbări scurte. Dar, 
de fapt, de ce să te muţi? Îţi schimbi apartamentul ast- 
fcl încât să pară altă lume. Iar când te plictisești de el, 
il modifici iarăși. În felul ăsta, poți călători din Africa 
până în America fără să faci nici un pas. 

- Te-ai născut în zodia Peștilor, spusese Frigate. 
Peşte. Dominat de Neptun și Jupiter și asociat cu 
vea de-a douăsprezecea casă. Principiul lui Neptun 
este idealismul, iar cel al lui Jupiter, expansiunea. 
Peştii se armonizează. Calitățile pozitive ale Peştilor 
te fac să fii intuitiv, înțelegător și cu înclinații artis- 
tice. Calitățile lui negative tind să te transforme 
intr-un martir, o persoană nehotărâtă și melancolică. 
Activitățile și caracteristicile celei de-a douăsprezecea 
case sunt inconștientul, instituțiile, băncile, închiso- 
rile, universitățile, bibliotecile, spitalele, dușmanii 
nedeclaraţi, intuiţia, inspirația, căutările solitare, 
visul și șabloanele de somn, iar animalele tale de 
vompanie sunt mari. 

- Astea-s vorbe goale, simple superstiții, repli- 
case Burton. 

- Da. Dar te-ai simțit mereu ca un pește scos 
din apă. Idealist, deși cinic. Expansiv, cu siguranţă. 
Te-ai străduit să faci de toate. Ai încercat să armo- 
nizezi multe domenii, să le sintetizezi. Eşti intui- 
tiv, înțelegător și cu înclinații artistice. Desigur, 
te-ai martirizat. Deseori te-ai dovedit nehotărât. Şi 
melancolic! Citește-ţi cărțile scrise și te vei con- 
vinge. Cât priveşte inconştientul sau subconștien- 
tul, ai fost mai mult decât un explorator al unor 
tărâmuri necunoscute. Ai cercetat și cele mai întu- 
necate Africi ale minţii umane. Ai avut mulți 
dușmani nedeclarați, dar și mulți declarați. Te-ai 
bizuit pe intuiție, pe simţuri, foarte des. Ţi-au 
plăcut foarte mult căutările singuratice: studiul și 
scrisul. În privința instituțiilor, nu ţi-a plăcut să 
lucrezi în cadrul lor, dar le-ai studiat și analizat. 
Iar visul și somnul te-au fascinat, devenind un hip- 
notizator priceput. Și am ajuns la animale mari de 
companie. S-ar părea că nu e adevărat. Ți-au plăcut 
îndeosebi bull terrierii, cocoşii de luptă și maimu- 
tele. Dar ai iubit caii. 

- M-aș fi putut naște sub orice semn zodiacal sau 
sub toate, spusese Burton rânjind, și ți-aş putea 
arăta cum fiecare dintre ele s-ar aplica persoanei 
mele. Sau ție. Numai că tu nu iubeşti caii. 

- Probabil, admisese Frigate. Dar e amuzant să 
te vâri în astrologie, fie și numai pentru a demon- 
stra că anumite lucruri nu se verifică. Deși... 

Nur și Frigate erau convinşi că universul era o 
plasă de păianjen de dimensiuni cosmice și că o 
wiză, așezându-se pe un fir, transmite vibrații în 
intreaga rețea. Cineva care ar strănuta pe o planetă 
uarecare ar putea face ca un țăran chinez să-și ju- 
lească un deget de la picior lovindu-se de o piatră. 

- Mediul este la fel de important ca genele, dar 
el e cu mult mai vast decât își închipuie oamenii. 

- Totul este mai mare, întărise Burton. 

Se gândise la asta când zidul dinaintea lui înce- 
puse să radieze lumină. S-a îndreptat de spate și s-a 
iezemat. Acel ecran avea să fie mult mai mare 
decât de obicei. Când a încetat să crească, avea trei 
metri lățime. 

- Ei, bine? a făcut el, când chipul așteptat, unul 
din șapte, nu a apărut. 

În schimb, lumina s-a micșorat până a devenit o 
pată neagră pe cenușiul peretelui. Dinspre el răzbă- 
teau zgomote slabe. 

A cerut Computerului să le amplifice și s-a aple- 
vat în față. Sunetele au rămas la fel de pierite. A re- 
petat comanda, însă Computerul nu a executat-o. 

Brusc, lumina a făcut o bortă cu o formă neregu- 
lată în centrul ecranului, iar sunetele au căpătat 
tīrie, deși au rămas neinteligibile. Borta s-a mărit, 
astfel că a ajuns să vadă ceva alb, cu dâre de sânge. 
Ceva udat cu altceva decât sânge. 

- Uite că vine micul diavol, s-a auzit cineva. 

Burton a țâșnit de pe scaun. 

- Dumnezeule mare! 

Vedea prin ochii altcuiva. Lucrul alb era o pânz: 
apa - cea care pornește înainte de naștere; dârec 
roșiatice, sânge. Glasul îi era necunoscut. Nu ṣi 
dat seama cum de a știut, însă țipătul care a acope 
rit vocea era al mamei lui. 

Brusc, ecranul i-a arătat mai multe, dar imaginez 
a rămas confuză. Se afla într-o încăpere înconjura 
de uriași. Ecranul s-a stins când ceva a trecut pnz 
dreptul lui. Iar când încăperea s-a rotit, iar el a între 
văzut brațele gigantice, goale de la coate, cu mâne 
cile suflecate. Și patul mare se rotea, iar în el stătez 
mama lui, transpirată, cu părul umed lipit de țeastă 
Mama lui era tânără. O mână uriașă i-a tras un cear- 
şaf peste stomacul dezgolit și căminul însângerat $ 
păros de unde fusese smuls. 

Acum stătea răsturnat cu capul în jos. A simţit c 
plesnitură scurtă. Un țipăt subțiratic. Prima lovi- 
tură primită. 

- Nu-i un mic diavol? s-a auzit glasul unui bărbat. 

Burton asista la propria naștere. 


12 


Burton a văzut și auzit ce i se întâmpla, mai cu- 
rând nou-născutului, dar nu-i putea simți reacțiile. 
Nu simţea nici o durere, decât prin empatie, poate, 
când i s-a tăiat cordonul ombilical. Nu a văzut 
operaţiunea în sine, dar, când a fost ridicat în aer, a 

-izut ombilicul pe un prosop. Nu a știut că urma Să 
2 curățat decât după ce un prosop i-a fost apăsat pe 
«caii de copil. După aceea, a fost infășat într-o pătu- 
-xå și aşezat în brațele mamei. Din toate acestea a 
-izut doar asistenta apropiindu-se cu pătura, șorțul alb 
3 scrobit, partea de sus a trupului mamei, apoi fața ei. 

Brusc, a intrat tatăl lui. Ce tânără părea fața aceea 
—mană, măsliniu închisă! Iar tatăl lui zâmbea. Se 
=-âmpla de obicei doar când domnul Burton sco- 
-za vreun profit de la bursă, și nu foarte des. 

S-a cutremurat când a văzut mâinile doctorului. 
_ erau şterse cu un prosop, nu spălate amănunțit. 
Firă îndoială că doctorul nu se deranjase să se 
vele pe mâini înainte de a asista nașterea lui. Era 
zudat totuşi că doctorul participase personal. 
Dacă nu se înșela, pe vremea aceea, majoritatea 
=edicilor dădeau ordine asistentelor sau moașelor, 
zar nu atingeau femeia cuprinsă de chinurile facerii. 
Inii nici măcar nu vedeau partea de jos a trupului 
=amelor, aceasta fiind acoperită de un cearșaf, și 
Zau despre desfășurarea travaliului de la moașă, 
zireia îi dădeau instrucțiuni. 

O mână uriașă, cea a tatălui său, a coborât și a ri- 
xcat ceva de pe el. Pătura. 

- Draga mea, mi-ai dat un fiu frumos, a spus 
zatăl lui. 

- E frumos, frumos, a rostit un glas răgușit. Cel 
2 mamei. 

- Gata, gata, de astă dată o voce gravă, iar faţa doc- 
-orului a apărut în câmpul vizual al lui Burton. Să nu 

o obosim prea mult pe doamna Burton. În plus, s-ar 
părea că micuțului diavol i s-a făcut deja foame. 

In momentul acela probabil că adormise. Urmă- 
toarele imagini cuprindeau un sân enorm, umflat, 
un sfârc de un roșu deschis, și mânuțele lui întinse 
în față. Apoi, cu un ochi, a văzut o suprafață roza- 
lie de piele și partea de jos a feţei doicii. Fiind o fe- 
meie de sânge nobil, doamna Burton, nu avea să 
hrănească la sân copilul. 

- Oare cine o fi fost? a mormăit Burton. Vreo 
irlandeză? 

Îşi amintea ca prin vis că mama lui menționase 
odată numele doicii. O oarecare doamnă Riley? 
Sau Kiley? 

Era șocat, dar nu într-atât cât să nu poată gândi 
logic. Computerul îi citise amintirea din înre- 
gistrările trupului, derulând-o așa cum un pescar 
trage la mal firul în cârligul căruia a prins un 
păstrăv. După ce stocase totul într-un fișier sepa- 
rat, Computerul îi prezentase filmul pe ecra- 
nul-perete. Prezentarea întregului episod, dacă s-ar 
fi făcut în acelaşi interval în care se petrecuseră 
evenimentele, ar fi ţinut o viață. Cu toate acestea, 
memoria nu reţine tot ce vede, aude, gustă, simte 
și gândește o persoană. Memoria este selectivă, ast- 
fel că apar goluri mari când persoana doarme, cu 
excepția situaţiei când visează, bineînţeles. În acest 
fel, nu dura chiar atât de mult pe cât ar fi fost de 
așteptat pentru a expune tot ce se găsea în banca de 
date a memoriei. 

Filmul, pentru că într-un fel era vorba de un 
lilm, putea fi derulat cu viteză mai mare ori cu 
incetinitorul, înainte și înapoi. Computerul pro- 
babil că făcea exact acest lucru în acele momente. 
Pe de altă parte, poate adormise la scurtă vreme 
după ce se născuse. 

Urmărind cum altă servitoare, o menajeră, îi 
schimbă scutecele, s-a întrebat de ce fusese coman- 
„lată acea etalare din memorie. Și cine ceruse? 

Până să poată întreba Computerul, câteva 
ecrane mici au albit diverse zone de pe perete. Pe 
cle au apărut fețele lui Frigate, Turpin și De Marbot. 
Toate arătau șocate. 

- Da, a spus el, înainte ca ei să deschidă gura, și 
pe mine mă urmărește trecutul. De la nașterea plină 
de sânge încoace. 

- Groaznic, a mărturisit Alice. Dar și minunat. 
Copleșitor. Îmi vine să plâng. 

- O să discut și cu ceilalți, să văd dacă asistă la 
același lucru, a vorbit Frigate, iar ecranul lui s-a 
stins, devenind cenușiu. 

Tom Turpin plângea. 

- Te asigur, să-mi văd mama și tatăl, și căsuţa 
noastră... Nu cred că rezist. 

Burton a aruncat o privire la ecranul mare. Se 
vedea din nou, ridicat la sânul gigantic. Şi-a auzit 
\ipătul de sugar înfometat. Scena s-a pierdut, fiind 
inlocuită de o vedere a unei cupole albastre, iar 
încăperea s-a cutremurat. Ba nu, o mână uriașă îi 
mişca leagănul. 

Curând s-au aprins și ecranele celorlalți. Pe ele 
au apărut șapte chipuri, fiecare exprimând o anu- 
mită trăire, fiecare privindu-l. 

Rânjind, Li Po i-a zis: 

- E ceva imposibil de descris, poate doar un 
poet, desigur, ar reuși să descrie scena în care sugi la 
sânul mamei. Dar... cine a cerut asta? 

- Aşteaptă o clipă, a cerut Burton, fiindcă vreau 
să întreb Computerul. 

- Am întrebat eu, s-a auzit Nur. Mi-a comunicat 
că nu sunt informaţii despre solicitant și motiv. Dar 
nu a refuzat să-mi spună data cererii. Comanda pen- 
tru începerea transmiterii amintirilor în cursul 
acestei dimineţi a fost făcută acum două zile. 

- Înseamnă că e vorba de femeia pe care ai ucis-o, 
a spus Burton. 

- Ea pare persoana cea mai plauzibilă. 

- Numai că nu pricep nicicum de ce a comandat 
expunerea amintirilor. 

-~ Mi se pare evident că s-a procedat astfel pentru a 
ne accelera progresul etic. Dacă suntem siliți să ne 
cunoaștem trecutul, modul în care ne-am comportat, 
cum s-au purtat alții, ne vom descoperi propriile 
slăbiciuni, greșeli şi vicii în modul cel mai amănunțit. 
De ne place ori nu, primim exact ceea ce am fost, ni 
se prezintă totul fără menajamente. Ni se imprimă în 
suflet. Urmărind acea dramă sau comedie de neevitat, 
am putea fi afectaţi, încât vom întreprinde eforturi 
pentru a elimina trăsăturile de caracter indezirabile. 
Iar apoi vom deveni ființe umane mai bune. 

- Ori am putea înnebuni, a intervenit Frigate. 

- Mai degrabă ne va face să găsim metode inge- 
nioase de a opri derularea, a spus Burton. Nur, i-ai 
cerut Computerului să o blocheze? 

- Da. Dar nu mi-a răspuns. Evident, ordinul dat 
de femeie are prioritate. 

- Ia staţi puţin! a exclamat Burton. 

A pornit spre coridor. Până la ieșirea lui, ecra- 
nul a alunecat de-a lungul peretelui încăperii 
spațioase. După ce le-a spus celorlalți ce se întâm- 
plase, a adăugat: 

- S-ar părea că nu vom putea să scăpăm de asta. 
Este ca albatrosul legat de gâtul bătrânului marinar!. 

Burton a strâns din gene. S-a auzit ţipând. După 
ce a deschis ochii, a văzut cupola deasupra capului, 
apoi a auzit, slab, glasul doicii: 

- Să ne apere sfinții! Ce s-a mai întâmplat? 

- Cred că dacă vrem să eliminăm expunerea, a 
vorbit el rar, va trebui să vopsim pereţii. Nu putem 
folosi Computerul în apartamentele noastre, deşi 
cred că ne putem sluji de Computerele auxiliare. Și, 
ca să putem dormi, va trebui să ne punem dopuri în 
urechi. Nu văd nici un mijloc de a evita acest lucru 
decât în afara apartamentelor. 

- O s-o luăm razna! a afirmat Frigate. 


1 Aluzie la poezia Povestea bătrânului marinar, a poetu- 
lui romantic englez Samuel Taylor Coleridge, în care un 
marinar este pedepsit să poarte agăţat de gât un albatros pe 
care l-a ucis (n. tr.). 

- E clar că asta dorea și femeia aceea, a spus Nur. 
Poate reuşim să găsim o scăpare în unele perioade 
ale zilei. La fel și noaptea. 

Burton le-a cerut lui De Marbot și lui Behn să 
precizeze poziţia ecranelor din camerele lor. 

- Unul este pe un perete, iar celălalt, pe peretele 
opus, a explicat franțuzul. Eu şi micuța mea neste- 
mată am putea sta cu rândul, ca să urmărim copi- 
lăria încântătoare a celuilalt. 

- Cum naiba să fac o cercetare serioasă în aseme- 
nea condiții? a bombănit Burton. 

După ce s-a înțeles cu ei să se întâlnească la bazi- 
nul de înot, și-a luat rămas-bun de la ceilalți. Com- 
puterul nu a refuzat să îi confecționeze o pereche de 
dopuri care să blocheze orice sunet. Singura modali- 
tate de a scăpa de imaginea peretelui era să privească 
fix la ecranul computerului auxiliar. A descoperit 
rapid că nu se putea concentra asupra activității. 
Era prea curios. Nu se putea abține, astfel că privea 
scene pe care nu și le amintea. Totuși, după un minut, 
s-a plictisit. Nu existau evenimente importante în 
viaţa unui sugar obișnuit, iar vederea părinților pe 
vremea când erau tineri l-a făcut să-și piardă intere- 
sul foarte curând. Când erau împreună discutau 
doar despre el, iar mama folosea doar un limbaj 
dezmierdător. Pe care el nu-l putea înțelege pentru 
că încă nu se dezvoltase îndeajuns, desigur, cu toate 
că probabil reacționa la chipul şi la tonalitatea gla- 
sului ei. Acum se săturase de ele. Iar asta nu pentru 
că ea petrecea multă vreme cu el. Persoanele pe care 

le vedea mai des erau doicile și cele două servitoare 
„are făceau cu rândul ca să-i schimbe scutecele și să-l 
ducă de colo-colo. 

La ora unsprezece dimineață s-a dus la bazinul 
de înot. Ecranul l-a urmărit de-a lungul pereților. 
Trecutul în imagini i-a urmărit și pe ceilalți. Ecra- 
nele au fost la început pe unul dintre pereții lungi, 
„poi au apărut pe toți pereții. 

- Familiaritatea duce la surzenie și orbire, așa 
«red, a spus Aphra când a ieşit din apă lângă Burton. 

- Niciodată nu va rămâne familiară, cu toate că 
are legătură cu familia, i-a răspuns el. Va naște doar 
ruşine, suferință și furie. Dar și umilință. Vrei să te 
vezi cum erai nevolnică și umilită? 

- Vai, dar n-am fost niciodată nevolnică. Și nici 
umilită nu m-am simțit, deși s-au găsit unii dornici 
să mă trateze de sus. 

Lui Burton nu i s-a părut că era netulburată, așa 
cum pretindea. Nimeni nu ar fi fost în stare de o 
asemenea detașare. 

Îi venea greu să înoate și, în același timp, să dis- 
cute și să se simtă bine. Nu reușea să-și dezlipească 
ochii de la ecrane. 

Frigate a apărut la suprafața apei, alături de Burton. 

- Ia te uită! Acum mă pot vedea. 

Mama lui, o femeie subțirică, având părul negru 
ca o indiancă, ochi căprui-închis, și pomeți înalți, își 
ținea sugarul în fața unei oglinzi. Peter era gol şi 
râmbea, ținând gura atât de larg deschisă, că arăta 
ca o broască. 


154 philip jose farmo: 


- E un mare șoc să te vezi cum arătai la vârsta 
aceea. Şi mă pot aştepta la mii și mii de imagini în 
oglindă, începând cu sugarul plângăcios și termi 
nând cu bătrânul de 65 de ani. Iisuse mare! 

În seara aceea, Frigate a întrebat Computerul 
când începeau înregistrările lui de viață. Acesta i-a 
răspuns că ele începeau din momentul procreării. 
Însă nu i-a putut spune de ce derularea nu începuse 
atunci. Frigate şi alți câțiva au socotit că se datora 
faptului că nouă luni petrecute în pântec însemna: 
seră întuneric și tăcere. Nu aveau să afle multe din 
acea perioadă, astfel că o puteau ignora. 

Cu toate acestea, când Frigate i-a cerut 
Computerului să deruleze perioada lui de gestație 
și să-i prezinte doar momentele când spre em: 
brion pătrundeau sunete, a rămas înmărmurit. De 
multe ori, deși erau înfundate, auzea sunetele din 
jurul mamei, precum și vocea ei. Mai răzbăteau şi 
altele, uruit de motoare, șuierat de locomotivă şi 
purjare de aburi, pocnet de focuri de artificii, zgo- 
mote de excreție, bufnetul paharelor sau farfuriilor 
scăpate pe jos şi spărgându-se, hohote puternice de 
râs și, jenant, părinţii lui făcând amor. După două 
ore, Frigate i-a cerut Computerului să oprească 
derularea. 

- Nu cred că femeia care a declanșat totul a făcut-o 
din răutate, a spus. Scopul ei a fost să ne vedem, fie că 
vrem fie că nu, slăbiciunile, vanitățile, micimile, mes- 
chinăriile, egoismele, gândirea prostească, preju- 
decățile și câte altele, tot ce este indezirabil la noi. 

Având în vedere un anumit scop, așa presupun. Ca să 
ne transformăm în bine. Să progresăm etic. 

- Probabil că e adevărat, a încuviințat Nur. 
Dar... de ce a ținut atât de mult să păstreze secretul? 
De ce l-a ucis pe Loga? 

- Va trebui să aflăm, a spus Burton. Dacă putem. 

Femeia care programase nemiloasele înregistrări 
„rătase totuși o oarecare înțelegere. La ora opt seara, 
ecranele s-au stins și nu au pornit decât a doua zi la 
opt dimineaţa. Beneficiau deci de o perioadă de răgaz. 

Seara, Burton s-a retras devreme în apartament. 
Dar pentru că suferise toată viața de insomnie, nu a 
reuşit să adoarmă. După ce s-a perpelit vreme de 
două ceasuri, chinuit de imaginile din trecut, deru- 
late mereu în minte, s-a ridicat din pat, s-a îmbrăcat 
și a părăsit apartamentul. Timp de trei ore, s-a plim- 
bat cu scaunul pe multe coridoare și prin încăperi, 
dar și în susul și-n josul multor puțuri. Hoinăreala 
a rămas fără vreo țintă anume până a decis să explo- 
reze în mod organizat. S-a gândit să obțină de la 
Computer un plan, și să pornească de sus, trecând 
pe la fiecare etaj și ajungând la partea de jos. Nu 
avea nici un scop, socotind că nu avea prea multe 
anse de a descoperi ceva nou. Era doar neliniștit, 
voia să se miște și, probabil, se putea întâmpla să 
păsească ceva nou sau util, ori și una, și alta. 

În drum spre hangar, punctul de pornire, s-a 
răzgândit din nou. Cele douăsprezece încăperi uriașe 
care constituiseră lumile personale ale Consiliului 
celor Doisprezece îl atrăgeau. Cu siguranță puteau 

să-i ofere diversitate, ceva diferit față de monoton: 
coridoarelor și încăperilor ce nu se deosebeau întz 
ele. Vizitarea lor i-a luat patru ore. Când a terminz 
turul, a înţeles că trebuia să le sugereze și celorlalr 
să exploreze acele lumi fascinante. 

A revăzut hangarul şi, din câte și-a putut ds 
seama, i s-a părut neschimbat. A numărat aparatele 
de zbor, să se asigure că nu lipsea nici unul. Asta nu 
însemna că Agentul-femeie nu folosise unul de la 
ultima lui vizită acolo. 

S-a întors în apartament la ora patru dimineața 
și a dormit de la 4:30 la 7:30. După duș, a decis să 
meargă pentru a mânca dejunul la Li Po. Întâi l-a 
apelat pe chinez, să fie sigur că era dispus să-l pri- 
mească. Faţa lui atrăgătoare, ușor mefistofelică, era 
zâmbitoare. 

- Da, abia aştept să te am ca oaspete. Ţi-am pre 
gătit și o surpriză. 

A întors capul și a rostit ceva în chineză. 

Alături de el a apărut un alt chip. Burton a 
tresărit. Era fața unei necunoscute, a unei chine- 
zoaice frumoase. 


13 


Unii oameni seamănă cu locomotivele cu abur, 
pufăind constant pe şine, încetinind la deal, dar 
continuând să meargă, şi gonind neîngrădit la vale. 

Alţii sunt ca niște motoare cu combustie internă ce 
urmează drumuri diferite, iar din când în când 
rămân fără combustibil și trebuie să se realimenteze. 

Li Po aducea cu o rachetă ce avea o rezervă ine- 
puizabilă de combustibil. Părea să explodeze, pro- 
pulsat încoace și încolo, zgomotos, uneori supărător, 
dar convingându-i pe cei din jur că nu trebuia să 
ămână neluat în seamă. Expresiile ce apăreau pe fața 
„ui, gesturile lui îi aminteau lui Burton de strofa 
nală din poemul Kubla Khan de Coleridge: 


„Ar striga toți: Înapoi! 

- Ochii vâlvoare, păr vâlvoi! 
În triplu cerc să fie-nchis! 

Şi cum de el să nu te sperii? 
Căci a sorbit lamura mierii 
Şi Laptele din Paradisl.“ 


Li Po, cunoscut și sub numele de Li T'ai-Po, sau 
i-Peng, se născuse în 701, în orașul Yarkand, aflat 
=2r-0 oază. La vremea când s-a născut, acel teritoriu 
æsertic nu ținea de vreun stăpân chinez. Yarkand se 
=sea pe drumul negustorilor dintre Persia și China, 
„= stră-străbunicul lui Li Po venise acolo din China. 
-aavit tradiţiilor familiei, fusese surghiunit din 
-zani politice. Şi-a adus cu sine soția și copiii, și fiul 
— zel mare s-a însurat cu o femeie dintr-un neam 


Traducere de Tudor Dorin, Editura Minerva, București 
- tr.). 

turcic, o uigură. Fiul lor cel mai:mare se căsătorise cu 
o chinezoaică; cel de-al doilea fiu din această căsnicie 
luase de nevastă o femeie de origine uigur-afgană. 

Familia devenise înstărită și, la cinci ani după ce 
s-a născut, Li Po a plecat cu părinţii în provincia 
Seciuan, din sud-vestul Chinei. S-au stabilit într-un 
oraș ce găzduia mulți străini, persani zoroaștri, 
hinduși, creștini nestorieni și musulmani din Persia, 
Afganistan și zona Mesopotamiei. Li Po ştia limbile 
tuturor acestor popoare, iar mai târziu a adăugat 
coreeana şi japoneza la cunoştinţele sale. 

Trecea de un metru și optzeci în înălțime, iar 
statura înaltă era atribuită de chinezi sângelui vene- 
tic ce-i curgea prin vene. A început să compună 
poeme şi să bea vin încă de la o vârstă fragedă. Deși 
ceva mai târziu în viață s-a bucurat de reputația de 
mare băutor, nimeni nu l-a condamnat. Beţia era 
endemică în rândul claselor de sus, se considera că 
băutura reprezenta un ajutor în deschiderea porții 
către inspiraţia divină. luţeala cu care putea com- 
pune poezie când era beat îi uimise pe contempo- 
rani. Lucru de mirare, versurile lui s-au dovedit 
suficient de frumoase pentru a fi socotit unul dintre 
poeţii de frunte ai Chinei. 

După împlinirea vârstei de douăzeci de ani, a 
început peregrinările care i-au făcut faimoşi pe mulți 
poeţi, oameni de stat și artiști chinezi. O vreme, a 
devenit cavaler rătăcitor, un călător care încerca să 
îndrepte nedreptățile cu spada. Cu timpul, a ucis 
câțiva războinici în dueluri, ducându-i-se vestea de 

diavol în mânuirea armei. La un moment dat, a fost 
întemnițat pentru că omorâse un bărbat în cursul 
unei încăierări dintr-o tavernă, dar a evadat înainte 
de stabilirea sentinţei. 

Cu toate acestea, era foarte studios și învățase, 
intre altele, toate cunoștințele de fizică și chimie ale 
vremii. 

În multe privințe, nu a fost doar un Byron, ci și 
un Burton al epocii sale. La fel ca acesta din urmă, a 
cutreierat peste tot, devenind savant și spadasin de 
clasă, s-a dovedit naiv în politică, se înfuria văzând 
tot soiul de suferințe, cunoștea bine multe limbi 
străine și nu era din cale-afară de discret ori politicos. 

Spre deosebire de majoritatea bărbaților chinezi, 
manifesta înțelegere față de starea de sclavie și de 
suferințele îndurate de femei. Ceea ce nu l-a împie- 
dicat să le exploateze. Chiar trecând peste lăudăro- 
şenia lui, se arăta extrem de viril. „Nici trei femei 
odată nu-mi ajung)!“ 

După perioada în care făcuse pe cavalerul 
rătăcitor, a trăit o vreme cu un sihastru pe nume 
Tung Yen-tsu pe Muntele Min din Țara Shu. 
Acolo și-a perfecționat cunoștințele de filozofie 
taoistă, devenind un fel de Sfânt Francisc. El și 
Tung au îmblânzit și crescut păsări sălbatice, învă- 
țându-le să vină la auzul glasului lor și să se lase 
hrănite din mâna lor. 

Sihaștrii chinezi nu semănau totuși cu cei din 
Occident. De obicei, erau oameni care se retrăse- 
seră din viața publică, dar trăiau împreună cu 

familiile şi suita de slujitori, iar deseori primeau 
în vizită prieteni și călători. 

Când a Împlinit douăzeci și cinci de ani, Li Po a 
părăsit Țara Shu și a călătorit prin provinciile răsă- 
ritene și nordice. Cel mai mult a zăbovit la Anlu și 
Hubei, pentru că se îndrăgostise de o femeie pe 
nume Hu. Ea i-a fost prima soție, și, până să moară, 
i-a adus pe lume câțiva copii. 

Odată, a călătorit cu un prieten până la un lac re- 
numit, dar acesta a murit acolo. Li Po a îngropat ca- 
davrul în apropierea lacului, dar, cum prietenul 
dorise să fie înmormântat alături de strămoși, Li Po 
l-a dezgropat și, după ce l-a înfășurat bine în pânză, 
l-a transportat cale de peste o sută cincizeci de kilo- 
metri, până în Wuchang, în provincia Hubei. 

- Nu am avut bani să-mi cumpăr cal. Îi dădusem 
pe toți săracilor. 

Reputația de poet a lui Li Po l-a făcut pe împă- 
ratul Hsuan Tsung, din dinastia Tang, să-l convoace 
la curtea sa în anul 742, deși arogantul poet refuzase 
să-și ia examenele pentru a deveni funcționar. Li Po 
s-a arătat dezgustat de lenea și destrăbălarea lui 
Hsuan, de corupția înalților oficiali de la curte, care 
aduceau astfel suferințe şi sărăcie asupra oamenilor 
simpli. Odată, când i s-a poruncit să vină dinaintea 
împăratului ca să recite din poemele lui, Li Po a 
apărut beat la palat și a insistat ca eunucul-șef, un 
funcționar foarte puternic, să îi scoată încălțările. 
Asta l-a făcut să nu aibă prieteni la curte și să fie su- 
pravegheat îndeaproape de spionii împăratului. 


teii lumii fluviului 161 


Tot asta l-a silit pe Li Po să călătorească în multe 
locuri ca să-și caute protectori. Asta nu-l deranja, 
pentru că-i plăcea să umble. 

Apoi i-a murit și cea de-a doua soție, iar cea de-a 
treia a divorțat prin asentiment comun, după o 
căsnicie foarte scurtă. Cea de-a patra soție avea să-i 
supraviețuiască. 

In 757, Prinţul Lin, cel de-al șaisprezecelea fiu al 
impăratului, a strâns o armată și o flotă, cu gând să 
pornească război împotriva rebelului An Lu-shan. 
Neștiind că Lin dorea să se răzvrătească împotriva 
împăratului, Li Po i s-a alăturat. 

- Aveam cincizeci și șapte de ani atunci, dar 
eram foarte puternic și agil pentru vârsta mea. Am 
socotit că nu eram prea bătrân să-mi câștig gloria 
ca războinic și că împăratul s-ar putea răzgândi, 
oferindu-mi vreo funcție înaltă. Ori să-mi dea măcar 
o pensie. 

Din nefericire, un frate mai mare a dat în vileag 
trădarea prințului, iar armata acestuia a fost 
măcelărită. Pe Li Po l-au condamnat la moarte - vi- 
novat de asociere la trădare —, dar împăratul a decis 
că era un poet prea mare ca să fie ucis. L-a surghiu- 
nit, dar l-a iertat când a împlinit vârsta de șaizeci de 
ani. În drum spre casă, la cea de-a patra soție, în timp 
ce călătorea cu o barcă, s-a îmbătat și a vrut să-și 
prindă propria imagine pe luciul apei. A căzut peste 
bord, a făcut pneumonie și a murit la scurtă vreme. 

- Chiar erai convins în acele momente că-ţi poți 
prinde imaginea pe apă? îl întrebase Frigate. 

- Da. Iar dacă aş mai fi băut o cupă de vin, 
sigur puteam. Nimeni n-ar fi fost în stare, dar eu 
aș fi reușit. 

- Și ce-ai fi făcut cu ea? l-a întrebat Nur, sec. 

- Aş fi făcut-o împărat! Unul ca Li Po nu poate 
fi înfrânt nici de cincizeci de oameni! Iar doi de Li 
Po ar fi cucerit toată China. 

Hobhotise atât de tare și mult, încât ceilalți au 
rămas convinși că și el își dăduse seama de lăudă- 
roșenia lui ridicolă. Cu toate acestea, nu erau întru 
totul siguri. 

- Cel mai mare beţiv din lume, spusese Frigate. 

Li Po se trezise din morți pe malul Fluviului. 
Pornise din nou în peregrinare, dar, aşa cum obiş- 
nuia să spună, se învățase cu o asemenea viață. Pe 
Pământ, călătorise de-a lungul mai tuturor fluviilor 
mari, dar și a multora de importanţă mai mică. 

Într-o noapte, pe când era în coliba lui, îl trezise 
un bărbat mascat, purtând o glugă. Acel necunos- 
cut era cel care îi contactase pe Burton și pe mulți 
alții ca să îi determine să-i susțină cauza. Dintre nu- 
meroșii recruți ai lui Loga, Eticul renegat, doar Li 
Po și alți câţiva reușiseră să ajungă în Turn. 

- Şi ce ai descoperit în timpul șederii pe Lumea 
Fluviului? îl întrebase Nur. Te-ai transformat în 
bine ori în rău? 

- Spre deosebire de tine, prietene musulman, 
chiar dacă ești eretic, eu nu credeam în viața de după 
moarte. Eram de acord cu Înțeleptul că tărâmul-spirit 
nu-i treaba noastră. Am crezut că după moarte o să 

putrezesc, după care voi deveni țărână și cu asta, 
basta. Când m-am trezit pe marginea Fluviului am 
avut un șoc, cel mai mare din viață. Unde erau zeii 
care mă sculaseră din morți, zeii în care nu cre- 
deam? Aici nu erau nici zei, nici demoni, ci doar 
ființe umane ca și mine, care, deși aflate pe altă 
lume, nu ştiau cu nimic mai mult motivele pre- 
enţei lor acolo, tot astfel cum nu avuseseră habar 
ce căutaseră pe Pământ. Sărmani nenorociți! Bieţi 
ignoranţi care bâjbâiau pe întuneric. Unde erau cei 
care ne aprinseseră din nou, pentru ca micile noas- 
tre flăcări să caute flacăra-mamă? 

- Unde-s zăpezile de odinioară!? a spus Frigate. 
Ușor de răspuns. S-au topit şi-au devenit nori, după 
care au redevenit zăpadă, cea de azi. 

La încheierea rătăcirilor lui de pe Pământ și de pe 
Lumea Fluviului, Li Po ajunsese la Turn. Nu părea să 
se fi schimbat, lucru care, după părerea lui Nur, era 
regretabil. Lumea Fluviului avea menirea de a-i 
schimba pe oameni. Bărbatul înalt, zvelt, atrăgător, cu 
faţă ca de diavol, ochi verzi și păr negru, prins într-un 
nod în creştet s-a mulțumit să râdă drept răspuns. 

- Perfecţiunea se poate schimba doar în rău. 

Își redecorase apartamentul, astfel că arăta ca pala- 
tul Gloriosului Împărat. Din fișierele Computerului 
reprodusese numeroase picturi chinezeşti și acum 


1 Aluzie la celebra Ballade des dames du temps jadis (Balada 
doamnelor de altădată), a lui François Villon, în care apare ver- 
sul „Mais où sont les neiges d'antan?“ (n. tr.). 

lucra la câteva picturi proprii. Acestea nu erau re- 
produceri ale creațiilor lui terestre, ci prezentau 
scene de pe lumea Fluviului. 

- Am tot ce avea împăratul, dar şi ceva pe deasu- 
pra. Doar că nu am milioane de supuși, desigur, și 
nici multe soții și concubine. De fapt, n-am nici 
măcar o soață și sunt mai sărac și năpăstuit decât ul- 
timul țăran. Dar asta nu va dura multă vreme. 

Exista o femeie despre care istoricii nu au știut 
nimic, deși Li Po scrisese două sute de poeme des- 
pre ea. Acestea erau, totuși, doar câteva între cele 
nouă mii de poeme pierdute. 

În provincia răsăriteană Lu, o parte din cea 
numită Shantung în secolul douăzeci, aflată în nor- 
dul Chinei, Li Po își construise o casă lipită de o 
tavernă ce aparținea familiei celei de-a patra soții. 
Iar în tavernă era o sclavă tânără care îi servea pe 
mușterii, se numea Hsing Shih. În traducere, însemna 
Star Spoon. 

- Cea mai frumoasă femeie pe care am văzut-o 
vreodată. Alice și Aphra, vă rog să mă iertați. Şi voi 
două sunteți uimitor de frumoase, dar am convin- 
gerea că îmi veţi da dreptate, de vreme ce sunteți 
cinstite și drepte, că s-ar putea să nu fiți cele mai fru- 
moase de pe lume. Star Spoon era discretă şi avea 
un glas catifelat și maniere elegante, ce nu se potri- 
veau defel în taverna aceea și rămâneau neapreciate 
de mușterii. Nu era țărancă. Mama ei fusese concu- 
bină a Gloriosului Monarh, şi se spunea că ea era 
fiica lui. Această paternitate era pusă sub semnul 

iudoielii totuși, pentru că mama ei fusese prinsă 
intr-o relație adulteră cu o gardă de la palat. Mama 
yi amantul ei fuseseră decapitați, iar Star Spoon, pe 
atunci în vârstă de nouă ani, a fost vândută unui 
neguțător bogat. A sedus-o la zece ani. După ce s-a 
săturat de fată, cei șase fii ai lui au profitat de ea cât 
crau adolescenți. Când negustorul și-a pierdut ave- 
rea şi a murit la scurtă vreme, Star Spoon a fost vân- 
dută socrului meu, proprietarul tavernei. A devenit 
concubina lui și a fost tratată bine, relativ vorbind, 
deși trebuia să muncească în tavernă. După ce m-am 
căsătorit cu fiica lui, am ajuns să o cunosc bine pe Star 
Spoon. M-am îndrăgostit pătimaș de ea. Bineînţeles, 
eu pun patimă în tot ce fac: A avut un copil cu 
mine, dar a murit de fierbințeală la câteva zile după 
naștere. Deși nu mă tem de nimic, nu am dorit să 
provoc necazuri în propria-mi casă. Soția mea era 
foarte geloasă și înclinată spre violență. Am avut 
Chiar și o cicatrice pe umăr de la o lovitură cu 
cuțitul primită de la ea. De aceea, nici eu, nici Star 
Spoon nu am spus cuiva cine era adevăratul tată. 

Dacă ar fi dorit doar o camaraderie apropiată, Li 
Po şi-ar fi ales un bărbat. Însă el avea nevoie de o fe- 
meie, iar gândurile lui se îndreptaseră spre Hsing 
Shih. Avea să-și găsească mai târziu tovarășii vechi 
pentru căldură bărbătească, destrăbălare și stimu- 
lare mentală. 

Prima problemă care se pusese pentru a o des- 
coperi pe Star Spoon era dacă exista în fișierele 
Computerului? 

Acestea începeau cu anul 97 000 î.e.n., când pre- 
decesorii Eticilor ajunseseră pe Pământ. (Loga spu- 
sese că ei începuseră în 100 000 î.e.n., dar referirea 
lui era generală, cu rotunjirea anilor.) Computerul 
a dat 97 000 î.e.n. ca Anul Unu în cronologia pro- 
prie. Astfel, cum Star Spoon se născuse în 721 după 
calendarul occidental, anul înregistrat de Computer 
pentru nașterea ei era 97 721. 

Li Po ceruse Computerului să caute în anul acela 
și în zona în care se născuse. Cum palatul Monar- 
hului Glorios era un loc foarte important din 
China, probabil că agenţii Eticilor îl fotografiaseră 
împreună cu locatarii lui. 

Cu toate acestea, înregistrarea era departe de a fi 
integrală. Probabil că se făcuseră foarte puţine filme 
în acel loc în perioada dinastiei Tang. Li Po recon- 
stituise, totuși trăsăturile lui Star Spoon, apelând la 
ajutorul Computerului şi la memoria proprie, care, 
asemeni celei a lui Burton sau Nur, nu scăpa nimic, 
de parcă ar fi înhăţat totul cu gheare de vultur. 

Apoi Computerul extrapolase chipul femeii, 
mergând în sens invers, desenându-i trăsăturile așa 
cum ar fi fost ele în copilărie. 

Având acest model, Computerul scanase fişierele 
din zona şi perioada indicate. Şi o descoperise, nu 
doar o dată, ci de trei ori. Deocamdată, Li Po avu- 
sese mare noroc. 

Wathanul ei era acum identificat de pe filme, care 
surprinseseră nu doar trupul. Folosindu-l ca element 
de referință. Computerul a scanat cele optsprezece 

miliarde de suflete din puțul central al Turnului. 
Dacă Star Spoon era în viață în Vale, wathanul ei nu 
sc găsea în puț, iar Li Po se putea socoti ghinionist. 
nsă Computerul a găsit-o. Cincisprezece minute 
mai târziu, a adus-o, prin intermediul convertoru- 
lui, direct în apartamentul lui Li Po. 

Ea s-a arătat derutată și uimită. Murise în zilele 
groaznice, când pietrele-potir de pe malul drept nu 
le oferiseră hrană locuitorilor de acolo. Împreună 
cu mii de alți oameni, traversase Fluviul într-o am- 
barcaţiune, ca să lupte pentru hrană cu locuitorii de 
pe malul stâng. La vremea aceea nu știa că resusci- 
tarea morților încetase, de aceea se așteptase să se 
trezească undeva pe mal. 

În schimb, deschisese ochii într-un loc ciudat, 
care nu se afla nicidecum în Vale. Și cine era cona- 
ționalul ciudat, care îi rânjea ca un demon? 

- Serios, la început a crezut că eram un drac, a 
spus Li Po. Se înșela doar pe jumătate. Nici măcar 
nu m-a recunoscut, decât după ce i-am vorbit. 
Apoi și-a adus aminte absolut totul, și de aceea a 
plâns îndelung. 

Îi trebuise mai toată noaptea să îi explice ce se 
întâmplase cu el și cu ea. După aceea, o lăsase să 
doarmă, deși abia aștepta să o ia în pat lângă el. 

- Nu sunt bărbatul care să silească o femeie. Ea 
trebuie să fie pregătită să mă accepte. 

Toată lumea a venit în apartamentul lui, să o cu- 
noască pe proaspăta sosită. Aceasta era cu adevărat 
frumoasă și grațioasă, înaltă cam de un metru și 

jumătate, cu o constituție delicată și zveltă, dar cu 
rotunjimi ademenitoare şi picioare lungi. Avea ochi 
uriași, căprui închis, și purta același tip de îmbrăcă- 
minte pe care îl avusese și pe Pământ. Nu era chiar 
atât de sfioasă pe cât o descrisese Li Po. Lumea 
Fluviului o schimbase. Însă vocea ei s-a dovedit dis- 
cretă şi mângâioasă, când li s-a adresat în esperanto. 
Vorbea cursiv peste douăsprezece limbi, însă prin- 
tre ele nu se număra și engleza. 

Burton era furios, dar de această dată s-a abținut. 
Star Spoon reprezenta un fapt împlinit. Dacă i-ar fi 
adus reproşuri chinezului pentru încălcarea înțele- 
gerii de a nu resuscita deocamdată pe nimeni, ar fi tul- 
burat-o pe femeie şi l-ar fi făcut pe Li Po să se certe cu 
el, ori, și mai grav, să-l provoace la duel. Acum, când 
situaţia se schimbase, după ce depășiseră pericolul, nu 
mai putea rămâne conducătorul acestui grup, în care 
fiecare membru avea o personalitate puternică. Aceștia 
vor dori să acționeze conform propriilor dorințe. 

Burton a reușit să zâmbească, însă glasul l-a trădat. 

- Câte persoane mai ai de gând să resuscitezi? a 
mârâit el. 

- Nu multe. Doar nu sunt maniac. 

Burton a pufnit. 

- Cei şase leneși din păduricea de bambușii, 
tovarășii mei nemuritori. Or să vă placă. Plus femei 


1 Cei șase din păduricea de bambuși au fost poeţi conduși 
de Li Po, care, în vremea dinastiei Tang, s-au retras în munți, 
unde au băut şi au scris poeme (n. tr.). 

pentru ei și alte câteva pentru mine. Și onorabilii mei 
părinți, surorile și frații mei, dar și o mătușă la care 
am ținut grozav de mult. A, și copiii mei. Desigur, 
Întâi va trebui să-i găsesc. 

- Asta e o adevărată invazie. lar ne paşte primej- 
dia galbenă, a gemut Frigate. 

- Poftim? a făcut Li Po. 

- A, nimic. Sunt sigur că ne vom simţi cu toții 
fericiți și încântați. 

- Abia aştept să-i cunosc pe cei resuscitaţi de 
tine, a spus Li Po. 

Frigate a rânjit şi l-a bătut pe umăr pe Li Po. 
Ţinea foarte mult la poet, cu toate că, la fel ca pe 
mulți alți oameni, uneori îl scotea din țâțâni. 


14 


Peter Jairus Frigate s-a născut în 1918, în 
North Terre Haute, Indiana, aproape de malurile 
râului Wabash. Deși s-a considerat rațional, a cre- 
zut, ori a susținut măcar, că fiecare zonă de pe 
Pământ are proprietăţi şi calități psihice. Astfel, 
solul din Comitatul Vigo absorbise calitățile spe- 
cifice ale indienilor care trăiseră acolo și ale pio- 
nierilor care îi alungaseră și se stabiliseră acolo. 
Propriul lui psihic, îmbibar de. efluviile amerin- 
dienilor şi ale celor ce trăiseră vreodată în Statul 
Indiana nu avea să se debaraseze niciodată de acestea, 

indiferent cât de mult se risipeau ele pe alte mer: 
diane și vremuri. 

- Într-un fel, în mine sălășluiesc pieile roșii și 
pionierii. 

Glasul lui le amintea celorlalți de Gary Cooper, 
acel actor de film născut în Montana, dar uneori în 
exprimarea lui apărea acea inflexiune tipică pentru 
cei născuți și crescuţi în Indiana. Uneori pronunța 
cuvintele mai ciudat, iar Illinois suna mai curând 
ca „Ellinois* 

În copilărie, suferise influențe ale Ştiinţei 
Creştine, acel amestec de filozofie hinduistă și bu- 
distă, transpusă în religia occidentală de acea Mary 
Baker Eddy, confuză la minte și nevrotică. Părinţii 
lui fuseseră inițial metodişti episcopali și baptiști, 
însă se produsese un „miracol“ când mătușa tatălui 
său fusese trimisă acasă de la un spital ca suferind de 
un cancer incurabil. Un prieten o convinsese să lec- 
tureze Cheia Scripturilor și, cât a citit din carte, can- 
cerul suferise o remisiune. Mai toți membrii familiei 
Frigate din Terre Haute deveniseră discipoli devotați 
ai lui Eddy și ai lui Iisus Hristos, Om de Știință. 

Copilul Peter Frigate confundase într-un fel figura 
lui Iisus cu cele ale oamenilor de știință despre care ci- 
tise la vârsta de șapte ani: Doctorii Frankenstein, 
Doolittle şi Van Helsing. Doi dintre aceştia aveau 
legătură cu morți ce reveniseră la viaţă, iar Doolittle, 
care mai târziu devenise una și aceeași persoană cu 
Sfântul Francisc, știa să le vorbească animalelor. 
Tânărul precoce şi înzestrat cu o imaginație extrem 

«le bogată şi-l închipuia pe Iisus Hristos cu barbă și 
bă lucrând într-un laborator, atunci când nu cu- 
teiera pe la sate ca să predice. 

- Iuda, începem operaţia? Cred că piciorul acela 
w potriveşte acolo, dar nu am habar de unde pro- 
vine ochiul ăsta ori unde trebuie să-l plasez. 

O asemenea conversaţie se desfășura când lisus 
incerca să-l readucă la viață pe Lazăr. Problema era 
„umplicată de celelalte cadavre ce fuseseră puse în 
mormânt înainte de înhumarea lui Lazăr. După ce 
răcuse trei zile într-o hrubă de piatră într-un climat 
torid, Lazăr se descompusese foarte mult, de aceea 
apăruse și deruta. Asta explica și măștile de gaze pe 
care Iisus și asistenții lui, Iuda şi Petru, le purtau 
peste măștile chirurgicale. 

În apropierea lor se găseau retorte uriașe, cu li- 
chide ce bolboroseau, și un generator electrostatic, 
între polii căruia străfulgera curentul, precum şi alte 
echipamente de laborator, foarte impresionante, cu 
aspect hollywoodian. Acestea nu proveneau dintr-un 
film cu Frankenstein, deoarece primul a fost făcut 
abia în 1931, ci dintr-un film serial mut, pe care 
Frigate îl văzuse la vârsta de șase ani. 

Iuda, trezorierul organizaţiei Doctorului Hristos, 
care depindea exclusiv de contribuții individuale, se 
agita din cauza cheltuielilor. 

- Operația asta o să ne ruineze, i-a spus el cu glas 
hârâit marelui om de știință. 

- Da, dar gândește-te la publicitate. Când milio- 
narul, Iosif din Arimateea, o să audă, o să ne umple 

de bani. Pe de altă parte, banii o să-i fie scăzuți din 
declarația de venit. 

Spre bătrânețe, gândindu-se la acea scenă, 
Frigate era convins că nu știuse mai nimic despre 
lucruri precum publicitatea și reducerile de impozit 
la declarația de venit. Pesemne că-și reconstituia și 
imaginația din copilărie. Însă imaginația funcționează 
și în sens invers, nu numai spre viitor, ba chiar pro- 
iectează trecutul în mod mai favorabil. 

Pesemne că această versiune a lui lisus ca om de 
știință l-a îndemnat pe tânărul Frigate spre lectura de 
science-fiction. Deși a citit masiv din Swift, Twain, 
Doyle, Jack London, Alexandre Dumas, Frank Baum 
și Homer, a parcurs şi Biblia, și o ediţie a scrierilor lui 
John Bunyan, ilustrată de Doré. Undeva, adânc în 
profunzimile frământate ale inconştientului, impul- 
surile lui religioase se amestecau cu credința în știință 
ca salvatoare a omenirii. Revistele și cărțile de la înce- 
puturile literaturii science-fiction, pe care le citise, 
porneau de la premisa că rațiunea, logica și ştiinţa vor 
scoate Homo sapiens din situația fără ieșire în care se 
vârâse în ultima sută de mii de ani. Pe vremea aceea 
nu aflase că, deși trăia într-o civilizație înzestrată cu o 
tehnologie superioară, Epoca de Piatră Timpurie, 
Epoca de Piatră Medie, Epoca de Piatră Târzie, 
Epoca Bronzului, Epoca Fierului și Evul Mediu se 
regăseau în orice nou-născut. Ca un bagaj ce însoțea 
orice persoană de-a lungul întregii vieți. Puţini erau 
aceia care reușeau să se debaraseze de acea povară, şi 
nimeni nu putea să scape de ea definitiv. 

În fine, Nur putea constitui o excepție. 

- Există anumite lucruri referitoare la epocile 
acelea ce sunt de dorit, spusese Nur. Eu nu m-am 
debarasat de ele. 

La vârsta de unsprezece ani, părinții lui Frigate 
au alunecat într-un soi de apatie religioasă. O vreme 
au încetat să mai frecventeze Întâia Biserică a lui 
liristos, Om de Știință de pe Bulevardul Hamilton 
din Peoria. Deși nu voiau ca fiul lor cel mare să oco- 
lească biserica, nu doreau să-l ducă în fiecare dimi- 
neață la biserică. De aceea l-au înscris la Școala 
duminicală a Bisericii prezbiteriene de pe Arcadia 
Avenue, care se afla la o distanță convenabilă, ce 
putea fi parcursă pe jos. 

Acolo a nimerit cu capul înainte și cu viteză 
teologică maximă în ideea predestinării. Încă nu-și 
revenise din comoția sufletească și din trauma filo- 
zofică ce rezultaseră din acea coliziune. 

- După aceea, pentru mine, întreaga lume a de- 
venit o rezervă destinată convalescenţilor, îi spusese 
cândva Frigate lui Burton. Desigur, cred că exage- 
rez într-o oarecare măsură. 

Până atunci, Frigate fusese convins că erai re- 
compensat cu Raiul dacă duceai o viață în care 
făceai o sumedenie de fapte bune, nutreai gânduri 
frumoase și manifestai o credință nezdruncinată în 
existența lui Dumnezeu și în adevărul Bibliei. 

- Prezbiterienii susțineau că nu avea nici o im- 
portanță dacă te socoteai plin de milostenie și erai 
un creștin model. Dumnezeu decretase cu mii de 

ani Înainte ca tu să te fi născut, înainte de facerea uni 
versului, de fapt, ca o anumită persoană nenăscută să 
fie mântuită, și ca alta să fie blestemată. Credinţa 
lor semăna cu teoria lui Twain privind predetermi. 
nismul. Din momentul în care primul atom se cioc: 
nea cu cel de-al doilea atom creat, se declanșa un lanţ 
de mișcări, ale căror direcţii erau stabilite de atomul 
prim ce se lovea de cel de-al doilea la un anumit 
unghi și de viteza cu care se deplasa în momentul 
când se ciocnea de celălalt. Dacă unghiul și viteza de 
ciocnire erau diferite, tot ce se petrecea din acel mo- 
ment era altfel. Așa se stabilea cursul vieții oricărui 
om. Orice ai fi făcut, nimic nu se putea schimba. 
Tot ce făceai era predeterminat. În limbajul de com- 
puter al secolului douăzeci, erai pre-programat. 

Şpilul era că nu-ți puteai pune întrebarea „Ce 
dracu'7“, iar apoi să duci o viață destrăbălată, lipsită de 
Dumnezeu. Trebuia să te porți ca un adevărat creştin. 
Mai grav era că trebuia să fii creștin. Trebuia să crezi 
cu adevărat, nu aveai dreptul să te porți ca un ipocrit. 

Dar nu știai decât după moarte dacă Dumnezeu 
te alesese să zbori spre rai sau să te prăbușeşti în 
flăcările veșnice ale iadului. 

- De fapt, dacă prezbiterienii aveau dreptate, pu- 
teai fi un păcătos și un rău toată viața. Dar dacă 
Dumnezeu te însemna ca unul dintre mântuiți, te 
căiai în ultima clipă și te înălțai, beneficiind de bi- 
necuvântarea eternă. Atunci cine era dispus să riște, 
sperând că așa se vor petrece lucrurile? Ar fi trebuit 
să le spun părinților mei despre suferinţele mele spi- 

utuale provocate de acest lucru. Ei m-ar fi îndrep- 
tat, spunându-mi că, de fapt, nu exista predestinare 
y nici iad. Măcar ar fi încercat să-mi ușureze con- 
miința. Numai că eu nu le-am spus nimic - ceea ce 
vă dă o idee privind comunicarea dintre noi - și am 
suferit. Ei nu aveau habar, desigur, despre ce învă- 
jam eu la biserica din apropierea casei. Era un drum 
scurt până la Disperare, Indoială și Iad. 

- Chiar ai suferit atât de mult? îl întrebase Burton. 

- Nu tot timpul. Când și când, rareori. La urma 
urmelor, eram un băiat sănătos și activ. Și am ob- 
servat că adulții ce frecventau biserica credeau în 
predestinare, dar nu se comportau ca şi cum ar fi 
fost convinși. Nu se lăsau obsedaţi de îndoieli și ne- 
cazuri în legătură cu acea doctrină stranie. Credeau 
doar din gură, în cadrul bisericii, și făceau totul 
uitat imediat ce ieșeau. Poate chiar mai devreme. 
De altfel, citind despre viața lui Mark Twain, am 
constatat că nici el nu credea în universul lui lipsit 
de Dumnezeu și strict mecanic. S-a purtat ca și cum 
ar fi acționat în baza liberului-arbitru, cu toate că a 
vorbit mereu despre lipsa lui din ființa umană. 

La vârsta de doisprezece ani, Frigate a devenit ateu. 

- Aș putea spune că am devenit mai curând un 
credincios înfocat în știință ca mântuitoare a noastră. 
Știința folosită de oameni raționali. Cu toate aces- 
tea, uitasem că Swift afirmase, sau sugerase, că ma- 
joritatea oamenilor erau Yahoo!. 


1 Neciopliţi (n. tr.). 

Se -grăbise să-și modifice spusele. Majoritatea va 
menilor semănau a Yahoo, doar o minoritate erau 
Yahoo autentici, de necontestat. Însă și acea mino 
ritate era prea numeroasă. 

- Ştiinţa ar putea fi mântuirea noastră într-un 
sens limitat, și în cazul în care nu facem abuz de ea. 
Însă acum totul este folosit abuziv sau anapoda. Nu 
am descoperit asta decât la vârsta de treizeci și cinci 
de ani. Pe la mijlocul vieții, ca și Dante, ajunsesem 
la porțile Iadului. 

~- I-a trebuit ceva timp să priceapă că oamenii sunt 
iraționali mai tot timpul, iar de obicei chiar mai des, 
spusese Nur. Asta zic și eu revelație uimitoare! 

- În noi continuă să trăiască nu doar Paleoliticul, 
ci și maimuța bipedă, comentase Burton. Nu ştiu 
însă dacă nu cumva prin asta le aducem o insultă 
maimuțelor. 

Vreme de mulți ani, Frigate susținuse că nu 
există ceva ce putea fi numit suflet. S-a gândit însă 
că dacă Dumnezeu nu-i dăduse suflet lui Homo sa- 
piens, atunci trebuia ca el să-și facă propriul suflet. 
A scris și o povestire pornind de la ideea suflete- 
lor artificiale, care le asigurau oamenilor nemuri- 
rea pe care Dumnezeu, dacă ar fi existat, uitase să 
le creeze. 

Din câte ştia el, nimeni nu concepuse o aseme- 
nea idee, și constituia o premisă foarte bună pentru 
un roman science-fiction. L-a făcut conștient că, un- 
deva în sinea lui, mai credea că doar umanitatea se 
putea salva pe sine. Nu exista vreun mântuitor care 

4 vină din Cer sau de pe altă planetă pentru a mân- 
tw umanitatea. 

- Greșeam, dar aveam totuși dreptate, spusese 
V'ripate. Mântuirea noastră a fost sufletul sintetic, 
ilar el a fost creat de o specie extraterestră. 

- Sufletul acela, wathanul, nu reprezintă mântui- 
tea noastră, subliniase Nur. El este doar un mijloc 
pentru atingerea unui scop. Mântuirea trebuie să 
vină din noi înșine. 

Ştiinţa și impulsul religios se combinaseră pen- 
tru a construi Lumea Fluviului şi wathanul, dar 
prin acestea nu puteai ajunge prea departe. În acest 
punct, știința se stingea ca lumina la apusul soare- 
lui, iar locul ei era preluat de metafizică. 

Până una, alta, trebuia să trăieşti clipă de clipă, 
să mergi înainte, dus de cursul timpului. De voie, 
de nevoie, trebuia să dormi, să mănânci, să excre- 
tezi și să-ți cultivi sinele, respectându-i în același 
timp și pe cei din jur. Poate-ți pui întrebări, dar 
dacă nu ai primit răspunsuri până acum, poți spera 
că se va întâmpla într-o bună zi. 

Frigate i-a fost prezentat lui Star Spoon și a stat 
de vorbă cu ea o vreme, deși a întâmpinat unele di- 
ficultăți ca să se înțeleagă. Vorbea esperanto, dar 
cum trăise într-o zonă ocupată cu precădere de chi- 
nezi din secolul al optulea și de sabine italiene din 
secolul al cincilea î.e.n., limba vorbită de ea folosea 
multe cuvinte de împrumut, nefamiliare. După o 
vreme, S-a scuzat și s-a retras în apartamentul lui. 
Ca și Burton, se simţea tulburat, deoarece Li Po 

nu-și consultase camarazii în legătură cu resuscita- 
rea fetei. Grupul avea nevoie de membri noi, opt 
nu erau suficienți pentru a atinge diversitatea și 
prospețimea necesară vieții. Erau apropiați datorită 
dificultăților traversate cât luptaseră să-și atingă sco- 
pul, dar această intimitate îi făcuse să se simtă o fa- 
milie, iar ca majoritatea familiilor, se mai călcau pe 
bătături din când în când și se certau din nimica 
toată. Nur era singura excepție. 

Frigate considera că era drept, dar și necesar să 
îi ridici și pe alții. Însă aceste persoane trebuiau 
analizate atent înainte de a fi primite în familia 
lor. Nu aveau nevoie de oameni care să dea naștere 
unor necazuri. 

Se putea ca Li Po să fi dezlănțuit o adevărată ava- 
lanșă. Cei din grup vor dori acum să-și resusciteze 
morţii, şi deocamdată nu exista o limită privind 
numărul celor ce puteau fi aduși în Turn și nici nu 
se stabilise ce pregătire ar fi trebuit să aibă aceştia. 

Burton gândea la fel ca Frigate şi, neîndoielnic, 
la fel ca ceilalți din grup. Totuşi, simţea că de- 
ocamdată nu avea puterea de a le porunci acelor 
oameni individualiști. Era curajos, puternic și 
cutezător, dar nu se dovedea un bun conducător 
decât în situații care impuneau acțiuni imediate și 
violente. Nu era nicidecum un administrator pri- 
ceput la vreme de pace. 

Nur-el-Musafir ar fi trebuit să devină liderul gru- 
pului acum, însă el nu se oferise să îndeplinească 
funcția şi pesemne că nici nu era dispus. Dintre toți, 

el avea viziunea cea mai clară. Știa că nimeni nu ar 
putea controla alunecarea inevitabilă spre anarhie. 


15 


Burton a observat cât de şocată a fost Star 
Spoon când un ecran i-a afișat data nașterii. Se 
așteptase, însă a rămas surprins că ea se emoţionase 
atât de mult din acest motiv. Ca majoritatea occi- 
dentalilor, îi considera pe chinezi drept „orientali 
de nepătruns“, o națiune care știa să-și controleze 
trăirile. Li Po era lipsit de inhibiții, aproape ma- 
niac, dar el reprezenta excepţia care punea la încer- 
care regula. Într-o conversaţie purtată în șoaptă, 
Burton îi spusese toate acestea lui Li Po. Chinezul 
hohotise bine dispus: 

- Probabil că pe vremea ta chinezii erau inexpre- 
sivi, în situaţia în care aveau în jur persoane necu- 
noscute ori se găseau în situaţii de pericol. Însă eu și 
Star Spoon aparținem secolului al șaptelea. Crezi că 
semănăm cu chinezii vremii tale, pentru că nici en- 
glezii din secolul al șaptelea nu ar fi aceiași ca pe 
vremea ta? 

- Mă simt dojenit și pus la punct. 

- S-ar putea ca ea să nu fie tulburată atât de mult 
de ceea ce vede acum, ci de ceea ce ştie că va apuca 
să vadă. 

Le era imposibil să se simtă În largul lor când 
trecutul era derulat fără nici o oprelişte. Burton le-a 
propus să aleagă un apartament neocupat, în care să 
ia masa pe viitor. Urmau să vopsească pereții, astfel 
încât să nu se vadă nici un ecran. Au convenit că 
ideea era excelentă, după care Burton a revenit în 
apartamentul lui. A comandat computerului doi 
androizi, roboți alcătuiți din proteine, apoi a 
transmis specificațiile și a aşteptat exact treispre- 
zece secunde pentru ca ei să apară în convertoare. 
Îl amuzase să dea unuia dintre ei faţa colonelului 
Henry Corsellis, din Batalionul Optsprezece Indian 
de Infanterie din Bombay, iar celuilalt, fața lui Sir 
James Outram, fost erou al Răscoalei Indiene și 
reprezentantul Maiestăţii Sale la Aden. Corsellis îi 
devenise dușman când, în timpul mesei luate în 
popotă, Burton improvizase versuri care să rimeze 
cu numele comesenilor. Îl i ignorase pe Corsellis, de- 
oarece ştia cât de irascibil și sensibil era comandan- 
tul. Însă când colonelul îi ceruse să facă un cuplet 
pornind de la numele lui, Burton recitase: 


Cadavrul lui Corsellis, știm cu toții, zace-ntr-un 
mormânt 

A i Asi 

În vreme ce restul, cred că-n laduri își 
are-așezământ. 


După cum era de așteptat, colonelul se înfuriase, 
și cei doi se certaseră. După aceea, Corsellis, atât cât 
a putut, i-a făcut mereu necazuri. 

- Lucruri pe care trebuia să le anticipez. 

Burton căzuse în dizgraţia lui Outram, pe atunci 
general în armata indiană, atunci când Sir Charles 
Napier, pe care îl admira foarte mult, a intrat 
intr-un conflict dur şi de durată cu Outram. Îl 
apărase pe Napier cu articole şi scrisori publicate în 
Karachee Advertiser, un ziar privat, dedicat susținerii 
acestuia. Outram nu gustase nicidecum acest lucru 
și îl făcuse cal de bătaie în orice împrejurare. După 
ani și ani, când Burton, pe vremea aceea căpitan în 
armata indiană, ceruse permisiunea de a explora 
Somalia, Outram îi refuzase solicitarea. Deşi supe- 
riorii îl sfătuiseră să cedeze, îi îngrădise lui Burton 
toate planurile de explorare. 

Acum îi avea în față pe cei doi androizi, botezați 
Corsellis și Outram. Primul purta o uniformă de 
colonel, cel de-al doilea era în civil. Feţele lor erau 
lipsite de expresie, zâmbeau doar la cerere şi doar 
dacă ar fi fost programați. 

Voi doi, neisprăviţilor, veți vopsi încăperile 
cum vi se va cere, folosind materialele pe care le 
puteți găsi în convertorul de acolo, le-a spus, arătând 
cu degetul. 

Androizii nu au întors capetele în direcția indi- 
cată, de aceea Burton le-a repetat: 

- Uitaţi-vă încolo. Unde vă arăt cu degetul. 
Lada aceea este convertorul despre care vorbeam. 
Vopseaua e în recipiente sub presiune. Ştiţi cum 
să le folosiţi. Iar scările sunt tot acolo. Ştiţi cum să 
asamblaţi secțiunile și cum să vă slujiți de ele. 

Burton se gândise să-i programeze pentru a-l 
pupa În fund Înainte de a porni la treabă, dar res- 
pinsese ideea copilărească și până la urmă lipsită de 
sens. Lucrurile ar fi stat altfel dacă i-ar fi resuscitat 
pe adevărații Outram și Corsellis. Însă ei ar fi refu- 
zat să execute un astfel de ordin. Pe de altă parte, cel 
puţin o vreme nu-i putea resuscita, chiar dacă l-ar fi 
încântat să-i transforme în slujitori. Erau ființe 
umane, și nu i-ar fi putut dezintegra după ce şi-ar fi 
făcut cheful cu ei. 

Cu toate acestea, a simţit o oarecare satisfacție, 
ba chiar a chicotit măgulit, când i-a văzut pe cei doi 
androizi îndreptându-se către convertor. I-a părut 
rău că nu putea face ca oamenii ce serviseră ca mo- 
dele să-i vadă măcar pe cei doi androizi. Ar fi fost 
scandalizați, indignați şi furioși. 

A suspinat. Acea formă de răzbunare era mes- 
chină, știa bine. Dacă ar vedea așa ceva, Nur ar 
zice: „E sub demnitatea ta. Nu ești cu nimic mai 
bun decât ei.“ 

„Păi, cum, să întorc şi celălalt obraz? a mormăit 
Burton, continuând conversaţia imaginară. Nu 
sunt creştin. În plus, n-am cunoscut încă vreun 
creştin care să întoarcă și celălalt obraz după ce a 
fost pălmuit.“ 

Trebuia așadar să păstreze pentru sine identitatea 
simulacrelor, iar asta îl lipsea de plăcerea pe care i-o 
dădea acel joc. Alice nu primise nici o critică pentru 
că dăduse androizilor ei chipurile lui Gladstone și 
Disraeli, iar asta pentru că nu avea pică pe ei. Pe ea 

o amuza, pur și simplu, să fie servită la masă de doi 
prim-miniștri. 

Și-a părăsit apartamentul pentru o vreme, deși 
nu era sigur dacă putea lăsa androizii nesuprave- 
gheaţi. Dacă aceștia întâmpinau vreo problemă ce 
putea fi rezolvată doar de o ființă vie, fie ar fi trecut 
peste ea, fie s-ar fi oprit, aşteptând instrucțiuni. Îl 
înfuriau evenimentele de pe ecranul ce prezenta tre- 
cutul, mai precis evenimentele ce încă nu fuseseră de- 
rulate. Înșiruirea nu era în ordine cronologică, sărise 
la vârsta de trei ani, când fusese biciuit de precepto- 
rul său. „N-am făcut decât să-i spun că respirația îi 
mirosea ca a unui câine bolnav, spusese Burton. Și că 
scăpa prea multe vânturi. Asta a fost tot.“ 

La vârsta aceea nu putea citi, însă instructorul se 
apucase să-l învețe a vorbi în latinește. La zece ani, 
Burton avea să ştie limba mult mai bine decât medi- 
tatorul lui, vorbind-o cursiv. 

„Dar nu s-a întâmplat datorită lui, ci, dimpo- 
trivă, am procedat în răspăr. Manifestam un dar 
înnăscut pentru învățarea limbilor străine, iar un pe- 
dant cu purtări brutale nu avea cum să-mi ia această 
calitate. Din nefericire, mulți şcolari urau disciplina 
la fel de mult cum detestau băţul educatorului. În 
mintea lor, cele două se confundau. 

Ecranul cu trecutul lui apăru pe perete lângă 
ușă, după ce aceasta se închise. S-a așezat în scaunul 
zburător parcat la intrare și l-a răsucit astfel încât să 
stea cu spatele la perete. Ecranul s-a materializat 
imediat pe peretele din față. Burton şi-a pus peste 

urechi nişte dispozitive ce amuțeau orice sunet și 
şi-a tras peste ochi un cozoroc lung. Dacă își ținea 
ochii plecați, nu avea cum să vadă ecranul. Evident, 
computerul nu primise instrucțiuni să mute ecranul 
pe podea. În acest fel, Burton putea citi cartea pe 
care o ţinea aproape de piept, fără să vadă sau să 
audă ce se derula pe perete. 

Cartea era gramatica limbii etrusce scrisă de 
împăratul Claudius, pe care Burton o găsise și îi 
ceruse computerului să o reproducă. Se pierduse 
prin Evul Mediu, dar un agent etic fotografiase un 
exemplar al ei la scurtă vreme după ce Claudius o 
terminase. În vreme ce Lingviștii de pe Pământ de- 
plângeau pierderea ei, ea stătuse o mie de ani în 
arhivele Eticilor. 

În ciuda faptului că era absorbit de carte, îi era 
imposibil să nu arunce totuși câte o privire spre 
ecran. Acum, tot copil, fusese răsucit să stea cu 
fața spre chipul roșu de furie al lui McClanahan, 
meditatorul lui. Deși nu-l auzea pe bărbat, îi putea 
citi vorbele pe buze. Şi, brusc, și-a amintit alte oca- 
zii când McClanahan îi azvârlise invective și acuzaţii 
şi profeția că va ajunge în Iad după moarte - dacă 
nu cumva chiar mai curând. 

Burton nu-și vedea propriile buze, dar striga: 
„Ne întâlnim acolo!“ apoi imaginea s-a schimbat. Se 
uita în cealaltă parte, iar dascălul îl bătea din nou. 
Nu voia să plângă ori să țipe; îşi ținea buzele strânse 
cu îndărătnicie, astfel ca meditatorul să nu aibă satis- 
facția de a ști ce dureri îi pricinuia elevului. Asta nu 

reușea decât să-l înfurie și mai rău pe McClanahan, 
care sporea forța cu care îi administra loviturile. Se 
temea totuși să-l biciuiască pe băiat pe cât de 
sălbatic ar fi dorit. Deşi aproba metoda de a instala 
iubirea de carte și supușenia cu nuiaua, tatăl lui 
Burton nu ar fi fost de acord cu biciuirea până la 
moarte. Preceptorul știa că băiatul nu ar fi pipat decât 
în clipa morții, poate nici atunci. 

A întors capul concentrându-și privirea cu 
ascuțimea unei spade, al cărei vârf a măturat 
rîndurile cărții. A parcurs două pagini, apoi a închis 
ochii și a proiectat paginile, de parcă ar fi fost un 
film, pe ecranul minţii lui. După aceea, a deschis 
ochii ca să verifice exactitatea memorizării. A surâs. 
Memoria lui se dovedise perfectă. 

Învăţarea unei limbi din cărți reprezenta un pas 
înainte spre stăpânirea ei. Însă ar fi trebuit să resus- 
citeze un etrusc ca să deprindă vorbirea vie. Dar - 
întotdeauna apărea câte o rezervă — la ce i-ar fi slu- 
jit limba aceea după ce ar fi învăţat-o? 

Abia atunci s-a gândit la posibilitatea de a citi 
evidențele morților din fișiere. Ce-ar fi să pună 
computerul să le deruleze amintirile? Poate că 
morții aveau să-i vorbească. 

Folosind un cuvânt de cod, a cerut computeru- 
lui să formeze un ecran pe podea. Acesta i-a dat as- 
cultare, iar el i-a adresat întrebări. Computerul i-a 
răspuns că amintirile puteau fi extrase din evidențe 
şi proiectate. Totuși, unele evidențe nu erau dispo- 
nibile din pricina unor comenzi prioritare. 

Şi-a consultat ceasul. Androizii îşi terminaseră 
aproape sigur treaba. 

În acele momente, derularea trecutului său ajun- 
sese prin salturi la Napoli, unde familia lui s-a oprit 
o vreme În cursul peregrinărilor ei neîncetate prin 
sudul Europei. Era din nou biciuit de un dascăl, de 
astă dată de Dupré, absolvent de Oxford. 

Așa cum spusese Frigate, viața lor era un film, 
dar, înainte de a rula acțiunea principală, li se ofe- 
reau prezentări promoționale. 

Va fi jenant când computerul va ajunge la eveni- 
mentele de dinaintea acestui incident. El şi tovarășul 
lui de joacă se masturbaseră unul în fața celuilalt. 

Avea să fie neplăcut când vor fi derulate nenumă- 
ratele excreţii, iar scenele de sex ar fi de-a dreptul de 
nesuportat. Tocmai de aceea Burton socotise că nu 
ajungea ideea de a se vopsi apartamentul în care se 
vor reuni cu toții. Și propriul apartament trebuia 
vopsit și, dacă ceilalți aveau cât de cât bun-simț, îi 
vor urma exemplul. 

A intrat pe ușă şi ecranul a rămas ascuns sub stra- 
tul de vopsea. Transpirând, androizii tocmai termi- 
nau de vopsit dormitorul. Nu le spusese să vopsească 
toate camerele, pentru că existau unele în care nu 
avea motiv să calce. Adică ar fi intrat doar dacă ar fi 
dorit să-și vadă trecutul, și era convins că vor exista 
ocazii când nu va reuși să reziste tentației. Putea, 
totuși, să vizioneze ceva doar dacă avea poftă. 

A scăpat o sudalmă și a pocnit din degete. 

Poate că nu. 

S-a dus la consola computerului auxiliar, care nu 
fusese vopsită. Activând-o, s-a uitat la ecran. A zâm- 
bit. Computerul tocmai prezenta imaginile detes- 
tate. Evident, primise instrucțiuni să folosească 
doar pereții pentru proiectarea amintirilor. 

Androidul semănând cu Outram l-a anunțat că 
terminaseră. Burton le-a spus să depoziteze în dor- 
mitor scările și dozele de vopsea rămase, și să pună 
cutiile folosite în convertor. Le-a dezintegrat, apoi 
le-a ordonat şi celor doi androizi să intre în conver- 
tor. Aceștia au pătruns în cutia uriașă, el a închis 
ușa, a pornit energia și din androizi nu a rămas nici 
măcar un grăunte de cenușă. 

Pesemne că doar imaginaţia l-a făcut să creadă că 
văzuse ochii lor umezindu-se. Androizii nu aveau nici 
conştiinţă de sine, nici instinct de autoconservare. 

Pereții, podeaua și tavanele erau de un alb ca de 
ou, îngrozitor, dar voia să execute picturi murale 
peste ele. 

Frigate l-a apelat prin intermediul ecranului 
consolei. 

- Am explorat lumile mici de la cel de-al doilea 
nivel din vârf, l-a anunţat el. Am descoperit că în 
cle nu se prezintă trecutul nostru. Nu înțeleg de ce, 
dar cred că Eticii au impus niște limitări pe care nici 
măcar Snark nu a putut să le ignore. În orice caz, în 
afară de asta, mai sunt şi alte motive care să justifice 
mutarea noastră acolo. Creează iluzia spaţiului natu- 
ral deschis, mă simt mult mai liber decât într-un 
apartament. O să le sugerez şi celorlalți să ne mutăm, 

iar cine dorește, să le remodeleze. Eu așa vreau să 
procedez, chiar dacă ceilalți nu țin să schimbe ceva, 
dar ar fi plăcut dacă toată lumea s-ar apuca de trans- 
formări. Am fi mai aproape unii de alții și am putea 
folosi zona centrală pentru întruniri sociale și alte 
asemenea treburi. 

Seara s-au adunat în zona centrală a etajului 
numit „speranță deșartă“ ca să analizeze propunerea 
lui Frigate. 

- Va trebui să vedeţi cu ochii voştri locurile, a 
vorbit Frigate. Sunt extraordinare. 

Americanul le-a amintit că secțiunea circulară 
era împărțită în segmente de câte treizeci de grade 
fiecare. Vârfurile acestor segmente de cerc se întâl- 
neau în uriașa zonă din centru. 

- Mi-am dat seama că, văzut din aer, cercul 
arată ca o hartă zodiacală. E divizată în douăspre- 
zece careuri, douăsprezece case, Vărsător, Berbec, 
Taur, Gemeni și așa mai departe - dacă vreți să le 
priviți în acest fel. Mă gândeam că fiecare dintre 
noi ar putea alege zona care corespunde cu data 
nașterii sale. 

- De ce? a întrebat De Marbot. 

E o vanitate de-a mea. Totuși, cum data 
nașterii ar putea determina zona precisă în care 
trăim, nu ar mai fi nevoie de argumente, dacă folo- 
sim metoda zodiacului. Desigur, nu avem nici un 
motiv să ne ciorovăim, pentru că toate careurile vor 
arăta la fel după ce se elimină elementele existente. 
E doar o idee. 

Ceilalți au spus că acea metodă de alegere a zonei 
de locuit era la fel de bună ca oricare alta. 

- Doar nu crezi în prostiile acelea astrologice? a 
intrebat Turpin. 

- Nu. Nu prea. Deși știu câte ceva despre subiect. 
Uite, Po, în baza calendarului occidental, tu te-ai 
născut pe 19 aprilie 701. Asta te face să fii Berbec, 
prima casă, al cărei principiu este energia. Doar ești 
energic, nu poți nega asta! 

- Și încă tare de tot! a spus chinezul. 

- Exact. Prima casă include căutătorii, iar tu ai 
fost un pionier în domeniu. Calitățile tale sunt sin- 
ceritatea, originalitatea și dinamismul. 

- Întocmai! Trebuie să aflu mai multe despre 
astrologia occidentală. 

- Defectele, a continuat Frigate, zâmbind, sunt 
temeritatea nesăbuită, independența redusă și ten- 
dința de a-i trage pe sfoară pe alții. 

- Cum? Eu? Poate că sunt nechibzuit prin teme- 
ritate, deși eu aș prefera să numim asta drept curaj. 
Dar cum poţi susține că nu sunt independent, mă 
cunoşti chiar atât de bine? 

- Eu îţi spun ce susține astrologia despre semnul 
sub care te-ai născut. În orice caz, defectele există 
pentru a fi depășite, și, evident, tu ai reușit să le treci 
în plan secund. 

- S-ar putea spune că în lupta asta a lui s-a 
depăşit pe sine, a spus Burton pe un ton sec. 

- Casa Berbecului îţi convine? l-a întrebat Frigate. 

- De ce nu! Doar e prima! 

Apoi Frigate i s-a adresat lui Alice. 

- Tu te-ai născut pe 4 mai 1852. Asta Înseamnă 
că eşti Taur. Dominată de Venus, adică de emoții. 

- Ha-ha, a făcut Burton, iar Alice l-a fulgerat cu 
privirea. 

- Taurul construiește. Calitățile te fac să fii fidelă, 
serioasă și răbdătoare. Dar trebuie să lupți împo- 
triva mândriei excesive, a mulțumirii de sine și a 
lăcomiei. 

- Din câte ştiu eu, nu, a spus Alice încet. 

- În a doua casă îți convine? 

- Desigur. 

Frigate i s-a adresat apoi lui Thomas Million 
Turpin, care fuma o panatelă și avea în mână un 
pahar cu bourbon. 

Te-ai născut pe 21 mai 1873, sub semnul 
Gemenilor. Eşti dominat de Mercur și ești bun la 
comunicare. Eşti versatil, jovial și creator. 

- Ține-o tot așa, domnule! 

- Însă trăsăturile tale negative... hm... eşti dupli- 
citar, superficial şi instabil. 

- Asta-i o minciună! N-am fost niciodată duplici- 
tar, ci direct și sincer. De unde-ai scos prostia asta? 

- N-a zis nimeni că și ești așa, a subliniat Frigate. 
Asta arată că a trebuit să domini aceste tendințe. 

- Dar nu-s duplicitar. Sunt doar discret şi politi- 
cos. Nu are rost să jignești pe cineva dacă nu este 
cazul. Nu merită. 

- A treia casă îți convine? 

- Toate sunt cam la fel, dacă nu mă-nșel. 

- Nu avem pe nimeni născut în zodia Racului, a 
continuat Frigate. Deocamdată, mai bine zis. Cea 
de-a cincea casă este a Leului, reprezentând vitalita- 
tea şi fiind sub semnul Soarelui. Leul dramatizează. 
Aşa ești tu, Marcelin. Te-ai născut pe 18 august 1782. 

- Până aici e bine, a spus De Marbot. Toate mă 
caracterizează. 

- Un leu este regesc... 

- Adevărat! 

„amuzant... 
- Foarte adevărat! 
„Şi poruncitor. 

- La fel de adevărat! 

- Dar, vai, trăsăturile negative sunt îngâmfa- 
rea, dorinţa de a-i domina pe alții și superioritatea 
vanitoasă. 

Francezul a roșit și s-a strâmbat, ceilalți au iz- 
bucnit în hohote. 

- Te-a lovit unde te doare mai rău! a spus Turpin. 

- Leul, cea de-a cincea casă, de acord? a întrebat 
Frigate. 

- Numai dacă se înţelege că doar ne amuzăm cu 
acest joc de societate de astrologie şi că nu sunt do- 
minator, deși aș putea să fiu lider, nu sunt vanitos, 
deși am multe lucruri cu care să mă laud, dar nu o 
fac, și defel îngâmfar! 

- Nimeni nu ţine să se certe cu tine, i-a spus 
Frigate cu dublu înțeles. Și acum am ajuns la cea de-a 
șasea casă, Fecioara. Sub semnul lu: Mercur, mesa- 
gerul. Fecioara analizează. Asta te caracterizează, 

Aphra, născută pe 22 septembrie 1640. Fecioara este 
practică, analitică şi intelectuală. 

- N-am avut asemenea calități, a vorbit Aphra. 

- Cei născuți în zodia Fecioarei sunt de aseme- 
nea critici, ipohondri şi prețioși. 

Ea a hohotit zgomotos. 

Eu, cu reputația mea și cu dramele mele 
licențioase? 

- Îşi surâde casa a șasea? 

- De ce nu? 

- De ce nu? s-a mirat Marbot. Trăim împreună, 
vărzuța mea, iar eu sunt încântat și mulțumit. 
Acum... la naiba... n-o să mai împărțim acelaşi pat 
și acoperiș. La asta te-ai gândit? Dacă nu, de ce nu? 
Te-ai săturat de mine? 

Ea l-a bătut ușor pe braț. 

- Câtuși de puţin, cocoșelul meu, câtuși de 
puţin. Dar... cum să spun... suntem mereu împre- 
ună, nu ne scăpăm o clipă din ochi. La urma ur- 
melor, suntem oameni, iar o astfel de intimitate 
atât de apropiată și de continuă ar putea să mai 
pălească puţintel. Pe de altă parte... îmi surâde 
ideea de a avea propria mea lume. Ne putem con- 
strui o lume după pofta inimii și sta împreună ori 
de câte ori vrem. O noapte în lumea ta. Urmă- 
toarea în lumea mea. Ne putem preface că sun- 
tem un rege și o regină, care își fac vizite de stat 
unul altuia. 

- Nu prea înțeleg. 

Aphra a ridicat din umeri. 

- Ei, dacă nu merge așa, putem convieţui ca 
inainte. Ia spune, Marcelin, nu cumva te temi de 
aventura asta? 

- Eu? Să mă tem? Nici gând! Prea bine, Peter, o 
să mă instalez în casa a cincea, iar Aphra, în a șasea. 
La o adică, vom fi măcar vecini ușă-n ușă. 

- Dar cu un zid gros între voi. Zidurile groase 
fac vecinătatea bună. 

- Dar strică relațiile amoroase, a intervenit Burton. 

- Eşti prea cinic, prietene, a spus De Marbot. 

- Balanța și Scorpionul, casele a șaptea și a opta, 
vor rămâne libere deocamdată, a anunțat Frigate. 
Cea de-a noua este Săgetătorul, arcașul, dominat de 
Jupiter, dispoziţia generală fiind cea de expansi- 
une. Săgetătorul filozofează. Ceea ce se potrivește, 
fiindcă tu, Nur, ești un Săgetător. Potrivit acestei 
vechi științe, ești binedispus, profetic şi logic. 

- Şi nu numai, a adăugat Nur. 

Caracteristicile negative sunt sinceritatea 
frustă, fanatismul și intoleranţa. 

- Le-am avut. Dar le-am depășit spre sfârșitul 
tinereții. 

- Trebuie să sărim peste Capricorn, Vărsător, 
semnul meu, a spus Frigate, este a unsprezecea 
casă. Vărsătorul, aducător de apă, este dominat de 
Saturn, care simbolizează învățătura, și de Uranus, 
care reprezintă șansele. Vărsătorul umanizează. 
Vărsătorul este diplomatic, altruist și inventiv. Din 
păcate, trăsăturile negative îl fac egoist, excentric 
și impulsiv. 

- Te recunoşti vinovat de toate? l-a întrebat 
Burton. 

- Mai mult sau mai puţin. Așa, Dick, am ajuns 
și la tine, la Peşti, pentru că te-ai născut pe 19 mar- 
tie 1821. Peştii aduc armonia, ha-ha! Sub semnul lui 
Neptun sau idealismul și al lui Jupiter sau expansiu- 
nea. Nimic de reproșat. Trăsături pozitive: intuiție, 
compasiune, simţ artistic. 

- Mi-ai spus, și chiar de mai multe ori, că sunt 
un martir autocreat, a spus Burton. 

- Şi uite-așa, a încheiat Nur, purtându-ne în 
spate sacul cu trăsături bune sau rele, ne ducem fie- 
care la casa lui cea nouă. Păcat că nu putem lăsa la 
ușă sacul cu cele rele. 


1 6 


Mutarea în camerele numite „speranțe deșarte“ 
impunea multe pregătiri. Locatarii trebuiau să efec- 
tueze un tur al micilor lumi şi să decidă dacă păstrau 
decorul sau „mediul“ existent ori dacă îl transfor- 
mau. Cu excepția lui Nur, pe care îl intriga încăpe- 
rea plină de oglinzi întunecate, fiecare a sfârșit prin 
a-și modifica interiorul. Cât grupuri mari de an- 
droizi și roboți se ocupau de această treabă, locatarii 
au hotărât ce fel de lume voiau. La urma urmelor, 
trebuiau să transmită computerului specificaţii 
foarte detaliate privind modificările dorite. 

Nur s-a răzgândit. Voia să rămână în apartamen- 
tul deținut înainte, deși avea intenția de a vizita din 
când în când și lumea-oglindă, ca să mediteze. 

Burton i-a uimit pe toți, manifestând o rezervă 
greu de explicat de a-și schimba domiciliul. Fusese 
mereu un rătăcitor, care devenea neliniștit dacă 
rămânea mai mult de o săptămână într-un anumit 
loc. Totuși, acum refuza să se mute până nu trans- 
forma lumea respectivă exact așa cum dorea. Ajuns 
la jumătatea transformării, s-a oprit din lucru și a 
luat-o de la început. După multă vreme, a început 
cel de-al doilea proiect, dar l-a abandonat și pe 
acesta după două săptămâni. 

- Pesemne nu vrea să termine, deoarece ar repre- 
zenta ultima casă, a sugerat Nur. După ce se mută 
acolo, unde s-ar mai putea duce? 

În după-amiaza în care cei șase urmau să se 
mute, toți opt au organizat în zona centrală o pe- 
trecere de despărțire. Nu era pe deplin o ocazie de 
bucurie, deoarece De Marbot și Behn se certaseră 
cu puțin înainte de a-și ocupa noile lumi. Fran- 
cezul era extrem de iritat de refuzul Aphrei de a 
trăi alături de el în lumea lui, şi, după ce băuse 
ceva mai mult vin decât îi era obiceiul, a acuzat-o 
că nu-l mai iubea. 

- Am dreptul la lumea mea, cea pe are am 
creat-o, a spus ea cu un aer semeț. 

- Locul femeii este alături de bărbatul pe care-l 
iubește. Se cuvine ca ea să-l însoțească oriunde 
s-ar duce. 


196 philip josé forme: 


- Am mai discutat subiectul de multe ori. M-am 
săturat. 

- Trebuie să stai sub acoperișul meu. E dreptul 
meu. Cum pot avea încredere în tine? 

- Nu e nevoie să mă ţii sub supraveghere clipă 
de clipă. Dacă nu poţi avea încredere în mine, 
dacă-ți închipui că voi sări în patul altui bărbat 
imediat ce trec de colț... E vorba doar de mine ori 
nu ai încredere în nici o femeie? Când erai militar 
ai lipsit de lângă nevastă luni în şir. Atunci ai avut 
încredere în ea? Pesemne că da, altfel... 

- Soţia mea era deasupra oricărei bănuieli! a stri- 
gat De Marbot. 

- Ave, Cezar! a spus Aphra cu dispreț în glas. 
Scumpul meu cu pretenții nemăsurate, până și soția 
adevăratului Cezar i-a pus coarne acestuia! Așadar, 
dacă soția ta a fost la fel de bună ca și a lui Cezar... 

În timp ce el răcnea, Aphra s-a îndepărtat, intrând 
în cea de-a șasea casă. 

Lăcrimând, a lăsat ușa să se închidă în urma ei. Se 
simțea ca și cum i-ar fi trântit pentru vecie ușa în față 
iubitului ei, deși avea suficientă experiență ca să ştie 
Că în acele momente vorbeau sentimentele, nu rațiu- 
nea. De câți bărbaţi se despărțise, socotind că nu-i va 
mai vedea niciodată? Acum i se părea că fuseseră o 
sută, dar în realitate fuseseră cel mult douăzeci. Și nici 
nu-și putea aminti numele unora dintre ei. Cu toate 
acestea, avea să și le aducă aminte când îi va apărea 
din nou în ochi ecranul pe care trecutul ei se derula 
cu încăpățânare. Acolo putea măcar să scape de el. 

A urcat treptele, iar ușa s-a deschis când a ajuns 
sus, după care a pășit în lumea ei. Acolo se afla un alt 
scaun zburător, s-a așezat pe el, s-a ridicat la o înăl- 
time de peste treizeci de metri și a pornit spre inte- 
rior. Dedesubtul ei se găsea jungla tropicală joasă din 
America de Sud, cu râuri șerpuitoare și înguste, sti- 
clind în lumina lunii false. "Țipetele păsărilor de 
noapte răsunau dedesubt, un liliac a țâșnit pe lângă ea 
şi a plonjat spre coroanele întunecate ale copacilor, 
aflate la câțiva metri sub ea. Luna era plină, solicitase 
ca în fiecare noapte să fie astfel, iar lumina ei era de 
două ori mai puternică decât pe Pământ. Stelele, așa 
cum se puteau vedea de la ecuatorul Americii de Sud, 
erau de trei ori mai strălucitoare decât cele adevărate. 
Pe o noapte atât de luminoasă, a văzut o siluetă stre- 
curându-se de-a latul unui luminiș. Un jaguar. A mai 
auzit și strigătele aligatorilor. 

Vântul a răcorit-o, fluturându-i rochia în timp ce 
se îndrepta spre lacul mare din mijlocul junglei. 
Apele lui străluceau în jurul palatului plutitor așezat 
în centru. Reconstituise palatul din amintirea pe 
care avea dintr-o viziune trăită în timpul unei călă- 
torii de la Anvers la Londra. Apăruse brusc în fața 
corabiei, de parcă ar fi fost așezată acolo prin farmece, 
iar imaginea îi șocase și-i speriase pe toți cei aflați la 
bord. Clădirea misterioasă de formă pătrată avea trei 
etaje, fiind făcută din marmură de diferite culori și 
înconjurată de șiruri de coloane canelate și răsu- 
cite, năpădite de iederă, flori și ghirlande ce flutu- 
rau în briză. Fiecare coloană avea sute de Cupidoni 

sculptați, care păreau să urce cu ajutorul unor aripi 
ce băteau mărunt și des. 

Toţi cei de la bordul corabiei văzuseră palatul. 
De unde apăruse? Dacă era un miraj, ce clădire re- 
flecta? Nici în Anglia, nici în Europa nu exista un 
asemenea palat fantastic, în stil rococo. 

Viziune inexplicabilă o bântuise tot restul vieții 
de pe Pământ și persistase și pe Lumea Fluviului. Îi 
ceruse computerului să îi explice fenomenul, însă 
căutările nu descoperiseră decât o referire la acea 
întâmplare în biografia ei, scrisă de John Gildon. 
Această operă postumă o intrigase, dar o și dezgus- 
tase pe Aphra, datorită inexactităților și minciunilor 
pe care le conținea. Ceruse atunci toată literatura 
existentă în ce o privea și citise relatările unor critici 
sau istorici precum Montague Summers, Bernbaum 
sau Sackville-West. Aceşti autori fuseseră preo- 
cupaţi în principal de încercarea de a separa adevă- 
rul de povestiri romanţioase sau speculaţii, și de 
obicei dăduseră greș. Nimeni nu-i putea învinui că 
nu se străduiseră. Mărturiile și documentele oficiale 
despre ea erau puţine, iar obținerea de informaţii 
despre ea din romane, piese de teatru și poeme nu 
ducea nicăieri. 

Aphra știa, ori i se spusese, că era fiica unui 
bărbier, James Johnson din Canterbury. Mama ei 
murise la câteva zile după ce o născuse, iar ea, sora 
și fratele ei fuseseră adoptați de rude, John şi Amy 
Amis. Nici ea, nici familia Amis nu putuseră anti- 
cipa, desigur, că fetița va deveni într-o bună zi prima 

femeie din Anglia care reuşise să se întrețină doar 
din scris. Şi nici faptul că poemele ei vor fi incluse 
în antologii vreme de secole după aceea, iar un 
roman de-al ei va rămâne clasic, chiar dacă de im- 
portanță minoră. 

Pătrunderea ei în domeniul literar, dominat până 
în acele momente de bărbați, îi șocase pe mulți, care 
simţiseră că li se adusese un afront. Șocul cel mai 
mare fusese resimţit de scriitori și critici, mai toți 
bărbaţi. Remarcile lor părtinitoare şi răzbunătoare, 
precum şi politizarea vorbelor acestora o înfuriaseră 
pe Aphra, care le răspunsese pe același ton, şi pe 
drept cuvânt. A suferit toate necazurile, săgețile şi 
remarcile răutăcioase pe care le primea orice deschi- 
zător de drumuri, dar a făcut astfel loc multor femei 
talentate care şi-au câștigat existența cu pana. 

În copilărie, fusese agitată și plină de imaginaţie, 
dar şi bolnăvicioasă. Totuși, a supraviețuit călătoriei 
aspre și primejdioase, lungi de zece mii de kilometri, 
tocmai până în Surinam, o posesiune britanică din 
Oceanul Atlantic, situată în nordul Americii de 
Sud. Tatăl ei adoptiv, John Amis, nu a fost la fel de 
norocos. A pierit pe drum, căzând victimă unei 
„fierbințeli“ Fusese numit guvernator general al 
Surinamului, datorită intervenției unei rubedenii, 
Lordul Willoughby de Parham. În ciuda faptului 
că-și pierduse tatăl, Aphra s-a bucurat de viață şi a 
profitat din plin de ţinutul exotic. A cunoscut un 
sclav negru care fusese răpit din mijlocul tribului său 
din Africa și dus tocmai în Surinam. Adevărate ori 

nu, poveștile lui despre țara de baştină și rangul im- 
portant pe care el îl deținea acolo, au constituit sursa 
acelui roman romantic pe care ea avea să Îl scrie mulți 
ani mai târziu: Oroonoko, sau Sclavul de viță regală. 

- Aceia au fost anii cei mai fericiți ai vieții mele. 
Atunci am simțit că era mereu primăvară, întot- 
deauna aprilie, mai și iunie. Copacii aveau deopo- 
trivă frunze şi fructe în diverse stadii de dezvoltare. 
Existau dumbrăvi de portocali, lămâi, alți copaci de 
citrice, smochini, nucșoare și arbori aromatici, care 
degajau parfumuri în permanență. Papagali macao și 
de alte feluri, dar și canari săgetau pe deasupra nufe- 
rilor din lagune și șanţurilor cu apă. Pasărea twa-twa 
avea un țipăt aducând cu un gong lovit. O pasăre 
părea să țipe: Qu'est que tu dit? Qu'est que tu dit? Am 
început să pricep limba ciudată a negrilor, pe 
jumătate africani, pe jumătate britanici, și am aflat 
de Gran Gado, Marele Zeu, de soţia lui Maria, și de 
fiul lor Jesi Kist. Indienii coborau din munţi adu- 
când saci cu praf de aur. 

- Nu chiar totul era încântător și paradiziac, desi- 
gur, pentru că m-am îmbolnăvit de malarie și era 
cât pe ce să mor. 

În 1658, la vârsta de optsprezece ani, Aphra a re- 
venit la Londra. La nouăsprezece ani, s-a căsătorit 
cu un bărbat mult mai în vârstă, un negustor olan- 
dez pe nume Jans Behn. Deși fără bani, trăsăturile 
ei atrăgătoare, spiritul și educaţia l-au făcut pe dom- 
nul Behn să o iubească. Prin legăturile sale, el şi-a 
prezentat soția la curtea regelui Carol al II-lea. 

~ Este adevărat că ai fost amanta regelui? a Între- 
bat Frigate. 

- Majestatea-Sa mi-a propus să mă culc cu el, a 
spus Aphra, dar eram căsătorită. Pe vremea aceea 
aveam concepția, pe care ulterior am abandonat-o, 
că adulterul reprezenta un păcat. Mai mult, mi-am 
iubit soțul, și nu era doar ceva de fațadă, și știam că 
i-aş fi adus o jignire îngrozitoare dacă l-aș fi înșelat. 

În 1665, soțul ei a pierdut o avere imensă din 
cauza scufundării, în urma unor' furtuni, sau cap- 
turării de către pirați, a câtorva corăbii pe care erau 
transportate mărfurile lui. A murit în urma unei 
crize de inimă la începutul anului 1666, lăsându-și 
văduva cu doar cincizeci de lire. Până să reușească să 
obțină o slujbă, îi mai rămăseseră doar patruzeci. Cu 
ajutorul unor prieteni de la curte, a devenit spioană 
şi a plecat la Anvers. I s-a spus că orice informaţie 
privitoare la flota olandeză va fi bine primită. Însă 
misiunea ei principală a fost să îl spioneze pe un en- 
plez renegat care trăia în Olanda. Acolo se aflau 
mulți oameni care fugiseră din Anglia și conspirau 
să răstoarne monarhia existentă atunci. 

- Un James Bond femeie? spusese Frigate. 

- Poftim? 

- A, nimic. 

- Mi s-a dat sarcina specială de a mă împrieteni 
de un exilat, William Scott, ca să-l îndemn să revină 
în Anglia. El nu voia să se întoarcă, decât dacă i se 
oferea graţierea, dar spre sfârșit a convenit să cola- 
boreze cu mine. Eram falită, așa că i-am scris lui 

James Halsall, paharnicul regelui, care era superio- 
rul meu nemijlocit. I-am cerut să-mi trimită bani 
pentru a continua să desfășor activitatea de spion. 
Nu am primit răspuns, de aceea i-am trimis o a 
doua scrisoare, spunându-i cât de scumpă era viaţa 
la Anvers și că reușisem să mă întrețin și să-mi asi- 
gur o locuință doar amanetând un inel. Nici atunci 
n-am primit răspuns. l-am scris încă o dată lui 
Halsall şi, în același timp, lui Thomas Killigrew, 
care făcea parte din serviciul secret. I-am anunțat că 
aveam nevoie de cincizeci de lire ca să-mi achit da- 
toriile. Le-am trimis de asemenea știri despre 
numărul şi dispunerea corăbiilor olandeze, despre 
armata olandeză și despre progresele obținute în 
relaţia cu Scott. Cum nu am primit răspuns nici de 
data asta, total deznădăjduită, i-am scris secretarului 
de stat, Lordul Arlington. l-am povestit tot ce 
făcusem, cât de săracă eram și că voi sfârși curând 
într-o închisoare a datornicilor din Olanda. Dar 
nici el nu mi-a răspuns. 

— Şi nu te-ai gândit atunci să treci de partea olan- 
dezilor? o intrebase Burton. 

- Eu? Niciodată! 

- Guvernul britanic îi trata cu dispreț şi-i neglija 
pe soldaţii săi și pe spioni până și pe vremea aceea, 
spusese Burton. 

- L-am scris din nou Lordului Arlington şi l-am 
implorat să-mi trimită o sută de lire ca să-mi plătesc 
datoriile şi să revin în Anglia. Din nou, tăcere. Așa 
s-a întâmplat să rămân fără nici un bănuț ca să mă 

scap de datorii și fără nici o vorbă de la șefii mei. Ce 
mai căutam eu acolo? Săracă lipită-pământului, ajun- 
sesem de râsul tuturor. În cele din urmă, am reușit să 
obțin un împrumut de o sută cincizeci de lire de la 
un prieten din Anglia, Edward Butler, și am plecat 
inapoi spre casă în ianuarie, anul Domnului 1667. 

La capătul puterilor, bolnavă și îndatorară până 
peste cap, Aphra a traversat Canalul Mânecii de la 
Anvers la Londra. Ajunsă acolo, a apucat să vadă 
ruinele orașului devastat de Marele Incendiu. Insă 
îngrozitoarea pălălaie adusese și ceva bun. Ucisese 
și sutele de mii de șobolani și milioanele de păduchi 
care răspândiseră Marea Ciumă. Cu toate acestea, 
Aphra nu prea avea timp să se gândească la incen- 
diu sau la ciumă. Domnul Butler insista ca ea să-i 
înapoieze banii, iar Lord Arlington și regele igno- 
rau rugăminţile ei de a i se plăti serviciile aduse. 
Curând s-a produs inevitabilul: s-a trezit azvârlită 
în închisoarea datornicilor. 

- Acolo, spusese Aphra, dacă nu aveai bani să-ți 
cumperi mâncare, piereai de foame. Asta, dacă nu 
te răpunea mai întâi vreuna dintre bolile ce bântu- 
iau prin închisoare ca niște piei roşii ieșite la atac. 
Molimele erau democratice, totuși. Te ucideau indi- 
ferent de erai de sânge nobil ori ba, de aveai bani în 
pungă ori ba, de erai tânăr ori bătrân. 

Toate temniţele din oraș fuseseră mistuite ori 
afectate grav de Marele Incendiu. Autoritățile au re- 
parat degrabă Newgate, dar Aphra s-a trezit trimisă 
la Caronne House din South Lambeth. Mizeria şi 

supraaglomerarea caracterizaseră temnița și înainte 
de incendiu. Acum condițiile de acolo erau de zece 
ori mai rele din cauza lipsei de închisori și a mare- 
lui număr de oameni care își pierduseră casele și bu- 
nurile. Neputând să-și plătească datoriile, și aceştia 
ajunseseră în închisoarea datornicilor. 

- Am supravieţuit, deşi apăreau momente când 
îmi doream să mor. Duhoarea trupurilor şi hainelor 
nespălate, putoarea răspândită de cei bolnavi de di- 
zenterie, mirosul pestilenţial al canalelor de scurgere 
neacoperite, plânsetele copiilor bolnavi şi speriați, 
furturile, răcnetele celor nebuni și furioși, horcăielile 
și hârâielile, bătăile, brutalitatea, lipsa totală de orice 
intimitate... dacă voiai să te ușurezi ori să faci treaba 
mare, erai nevoit să stai în fața a zeci de oameni care 
te urmăreau sau râdeau de tine... dacă mama mea nu 
s-ar fi îndatorat ca să-mi trimită de mâncare, din care 
jumătate era confiscată de gardieni pentru burțile 
lor... m-aș fi topit din picioare, și aș fi devenit prea 
plăpândă ca să mai rezist molimelor ce pluteau prin 
aerul acela de iad. Indiferent ce păcate aș fi făptuit 
până să ajung în temniţă, dar şi după, le-am plătit cu 
vârf şi îndesat. Am trecut printr-un purgatoriu fără 
de flăcări, pentru că am fi binecuvântat flăcările care 
ne-ar fi ţinut de cald. 

Doi gardieni s-au oferit să îi dea o masă cu carne 
și legume, plus vin, în fiecare zi, dacă accepta să aibă 
relaţii sexuale cu amândoi în același timp. 

- Dacă mama nu mi-ar fi trimis suficient, ca să 
nu mor de foame, cred că, mai devreme ori mai 

târziu, aş fi consimțit să le satisfac poftele. Vântul 
îmi bătea prin burtă, și atunci mi-am zis, cu toate că 
nu credeam asta pe deplin, că era preferabil să-i su- 
port pe cei doi gardieni decât să mor. Însă, pe lângă 
faptul că era neobișnuit de mizer, chior de un ochi, 
cocoşat și cu dinţii stricați, unul dintre gardieni 
avea şi boala franțuzească. Nu știu dacă... 

- Sifilis ori gonoree? întrebase Frigate. 

- Amândouă, cred. Dar ce importanță mai avea? 
În orice caz, graţie mamei, nu a lui Dumnezeu, am 
scăpat de ei. Şi, în cele din urmă, Killigrew mi-a dat 
destui bani ca să scap de datorii și să pot trăi o 
vreme. Dar nu foarte mult. 

Făcuse o pauză, apoi spusese cu un zâmbet (și 
devenea frumoasă când zâmbea): 

- Am minţit când am spus că voiam să mor în 
temniță. A, poate am analizat în treacăt avantajele 
sinuciderii. Dar, nu, am socotit întotdeauna că viaţa 
merită trăită, și nu mi-a plăcut niciodată să ridic 
steagul alb al capitulării după orice înfrângere sufe- 
rită. Şi nici nu am recunoscut vreodată că am fost 
înfrântă. Moartea nu mă învinsese, tot astfel cum 
nici viața nu reușise asta. M-a făcut doar să mă trag 
deoparte. Şi uite așa, ieșită din închisoare, pipernicită 
și fără de vlagă, cu datoriile achitate, rămânând înda- 
torată doar mamei, și nu mai aveam să-i plătesc nici 
un sfanț decât dacă rămâneam fără hrană, adăpost, 
cosmetice, haine și cărți. 

Se apropia de treizeci de ani într-o perioadă când 
o femeie de această vârstă arăta - de obicei - mult 

mai vârstnică decât o femeie de la sfârșitul secolului 
al nouăsprezecelea. Majoritatea rămâneau fără 
dinți, iar respirația le duhnea. O femeie fără soț, 
tată, frate, unchi sau văr, care să îi ofere protecție, 
era considerată o pradă ușoară. Dacă era nedrep- 
tățită, putea apela la legea care era de partea celor 
înstăriți şi privilegiați. Judecătorii, avocații, jurații, 
erau dispuși să accepte mită — cu foarte puţine excep- 
ţii — şi se lăsau lesne convinși de cei bogați și nobili. 
Se mai auzise de femei-scriitor, dar acestea nu făcu- 
seră din scris o profesiune. Erau fiice ale unor pre- 
oți de țară, care scriau în timpul liber, ori femei nobile 
care doreau să-și facă un „nume“. Nici o femeie din 
Anglia nu încercase până atunci să-şi câştige exis- 
tența din scris. 

Aphra ştia că putea scrie cursiv, spiritual și fer- 
mecător, și că avea imaginaţie. Citise foarte mult și 
considera că se putea descurca la fel de bine ca un 
bărbat dacă era vorba de a născoci romane, poeme 
și piese de teatru. Dar, pentru că era femeie, pornea 
cu un handicap în acea cursă literară. 

Cu toate acestea, poate ca o compensație pentru 
acel handicap, arăta mai bine decât majoritatea fe- 
meilor epocii ei. Nu-și pierduse nici un dinte, poate 
pentru că-și petrecuse prima parte a vieții în 
Surinam, iar mineralele din alimentele de acolo o 
ajutaseră să-i păstreze întregi. Deși scundă, avea pi- 
cioare lungi, dar fustele ce se purtau pe vremea 
aceea nu lăsau să se vadă acest lucru. Avea sâni mari 
și atrăgători, pe care îmbrăcămintea ce se purta pe 

vremea aceea nu îi ascundea defel. Avea părul blond 
și frumos, ochi mari şi albaștri, cu sprâncene groase 
care-i scoteau în evidență chipul atrăgător, în ciuda 
nasului mare și a maxilarului inferior, ceva mai scurt 
decât ar fi trebuit. Avea un farmec deosebit, dove- 
dea o voinţă a cărei forță era ca a unei caleşti trase 
de șase cai ce galopează la vale. 

În plus, hotărâse să nu se căsătorească. De fapt, 
scrisese cândva: „Căsnicia este o piedică în cale iubi- 
rii, aşa cum și împrumutul strică prietenia; nici nu 
voi cere ceva cu împrumut, nici nu voi face vreun 
jurământ în fața altarului.“ 

Tot ea a scris și versurile: 


„Dac-ascultăm de-ale onoarei legi de fier, 

S-ar cuveni iubirea să fie frumuseții recompensă, 

Iar nu meschina neguțare a cine știe cărei averi, 

Ori minciuna ieftină a ceremoniei bisericești. 

Infamă e aceea care în patul ei va lua, din propriu interes, 
Vreun prostănac grețos pe care-n sine Îl detestă; 

Iar dacă prețu-ar fi o pensie pe viaţă, ori vreun jurământ 
Asta ar face-o să fie doar o târfă scumpă... 

Ia-ţi înapoi cel aur și dă-mi doară iubire, 

Comorile-ți din suflet, nu-acele-n pungi ținute.“ 


A . . . . . . . 

În ciuda acestor versuri, și-a dăruit inima omului 

nepotrivit, un avocat pe nume John Hoyle, care s-a 

slujit de ea în mod meschin, i-a răpit iubirea și 

banii, oferindu-i în schimb necredință și dispreț, și 
ri A A A A A pa A 

ajungând până acolo încât era cât pe ce să-i frângă 

inima. (În 1692, după moartea ei, Hoyle a pierit ca 
urmare a unei încăierări petrecute într-o tavernă. 
Frigate îi povestise ce s-a întâmplat.) 

- Nu mai țin minte cine, dar cineva a spus des- 
pre Hoyle că era ateu, un sodomit recunoscut, 
corupător de tineri și unul care îl hulea pe Iisus. 

- Şi Socrate a fost acuzat de toate acestea, mai 
puţin de ultima vină, replicase Aphra. Nu mă su- 
păra că avea atâtea păcate, plus cine știe câte altele. 
Dar... nu mă iubea precum îl iubeam eu... nu mă iu- 
bise deloc, decât la începuturi. 

- Şi ce-ai face dacă l-ai întâlni acum? o întrebase 
Frigate. 

- Nu știu. Nu-l urăsc. Cu toate acestea... poate 
că i-aș trage un șut în boașe, după care l-aș săruta. 
Cine știe? Sper să nu-l revăd. 

Aphra a devenit faimoasă, sau infamă, fiind bo- 
tezată Astraea, după numele fecioarei din mitolo- 
gia grecească, fiica lui Zeus și Themis, sau probabil 
a titanului Astraeus și a lui Eos. În epoca de aur, 
Astraea le oferea tuturor binecuvântarea ei. Însă la 
începutul epocii de fier, a părăsit pământul plină 
de dezgust, iar zeii au așezat-o printre stele drept 
constelația Fecioarei. 

La curtea ei se strânseseră mari figuri literare și 
suitele acestora, precum și tineri poeți și drama- 
turgi. Unii dintre ei au avut norocul de a-i deveni 
amanți. 

- Cu toate acestea, așa cum am spus, mulţi bărbați 
m-au urât pentru reușite, iar numeroși critici mi-au 

«ondamnat piesele pentru că erau scrise de o fe- 
meie. Să-i ia naiba cu creierele lor îmbibate de rom 
yi cu ochi înroșiți de poșirca băută și cu sculele bol- 
nave de sifilis, toți bărbații spuneau că piesele erau 
licențioase și obscene. Așa și erau, dar dacă le-ar fi 
scris un bărbat, cei care-mi găseau pricină nici n-ar 
fi deschis pliscul. De ce ar fi obscenitatea și limba- 
jul slobod domeniul strict al bărbaților? Sunt 
cumva femeile îngeri sau Eve neștiutoare? 

Cu toate acestea, a făcut o avere, care s-a topit, 
pentru că îi plăcea să trăiască pe picior mare și să se 
arate generoasă, având mulți amanți, deși, după cum 
spunea, nu se alegea cu multă iubire din partea lor. 
La patruzeci și șase de ani a suferit o serie de crize 
dureroase de artrită, care erau cât pe ce să o ucidă. 

- Cred însă că efectele sifilisului erau la fel de 
ucigătoare, doar că lucrau ceva mai insidios. 

Cu toate că mâna cu care trebuia să scrie o durea 
şi existau momente când pana îi scăpa dintre dege- 
tele slăbite, ea scria furibund, astfel că romanul care 
avea să-i asigure un loc respectabil în literatura en- 
gleză, Oronooko, a fost publicat înainte de moartea 
ei. Bătălia cu prejudecățile, pizma, bârfa și ura puri- 
tanilor și ipocriților s-a încheiat la 16 aprilie 1689. 

William de Orania, prințul olandez care devenise 
monarh al Angliei nu a plăcut-o pe doamna Behn. 
Totuși, deși a fost socotită o femeie răutăcioasă și scan- 
daloasă, a fost înmormântată în Westminster Abbey. 

- Cum s-a întâmplat? Să fiu înmormântată între 
cei mai mari dintre cei mari? Eu? 

- Pe vremea mea, nimeni n-a ştiut de ce, a spus 
Frigate. 

- Nici pe vremea mea, a adăgat Burton. Ar tre 
bui să resuscităm vreun contemporan de-al tău ca să 
aflăm motivele. 

- Lui Byron i s-a refuzat dreptul de a fi înmor 
mântat în Westminster Abbey, a spus Frigate. L-au 
socotit prea blasfemator și imoral ca să i se acorde 
o asemenea cinste. Totuși, tu ai reușit. 

- Şi mie, a spus Burton. Şi mie mi s-a refuzat 
onoarea. O meritam mai mult decât mulți dintre 
cei înhumați acolo, dar Negrul Dick nu trebuia pri- 
mit între zidurile sfinte. 

Aphra avusese parte de multe perioade nenoro- 
cite și înspăimântătoare pe Valea Fluviului, dar 
viaţa aproape că merita trăită. Nu era nici o plăcere 
în a fi mort. Așadar, acum se afla în Turn și tocmai 
se despărțise de un alt amant. Poate avea să con- 
viețuiască din nou cu De Marbot, deși, în acele mo- 
mente, nu i se părea plauzibil. Va vedea. Pentru că 
nu avea de gând să rămână singură multă vreme. 


17 


Peter Jairus Frigate nu a lenevit cât a așteptat 
construirea micii sale lumi. A constatat că nu dorea 
să întrerupă cu desăvârşire „filmul memoriei“. Era 
prea curios în legătură cu propriul lui trecut, avea 

e lămurit multe întrebări la care nu credea că ar fi 
putut găsi vreodată răspuns. Cu toate că va suferi 
vazându-și trecutul, era hotărât să rabde orice du- 
tere. Acum, ca și atunci. De aceea, a îndepărtat vop- 
waua de pe un perete din apartamentul lui și a 
inceput să-și petreacă o oră acolo în fiecare zi. În 
momentul când apărea în faţa ecranului, trecutul se 
trezea la viață, pe care o vedea și auzea. 

Experimentând, a descoperit ceva: computerul 
nu insista să-i prezinte totul potrivit programului. 
[Dacă cerea o anumită perioada, asta primea. 

De asemenea, computerul sincronizase un ceas 
cu ora din amintirea subiectului. Dacă Frigate știa 
la ce dată se petrecuse un eveniment, pentru că se 
uitase în calendar ori cineva menționase data, com- 
puterul alegea exact acel eveniment. În caz contrar, 
trebuia să estimeze data aproximativă și efectua o 
scanare, întâi pentru zonă, iar apoi pentru dată. 

După cum a putut constata curând, în „film“ 
existau numeroase goluri. A cerut o dată la întâm- 
plare, 27 octombrie 1923. Pe atunci, își făcea de 
lucru încercând să-și analizeze viața. Ziua aceea 
rămăsese albă, în memorie nu-i rămăsese nici o 
amintire. 

Computerul i-a explicat și motivul. 

În celulele lui de memorie nu exista suficient 
spaţiu pentru a înmagazina întreaga viață. Un me- 
canism din complexul mnemotehnic ștergea ce i 
se părea lui nesemnificativ, lăsând astfel mai mult 
spațiu pentru lucruri importante. Deseori insă, 

inconştientul considera demn de a fi memorat cer, 
ce conştientul socotea lipsit de importanţă. 

Wathanul trebuia să fi reținut toate expr 
riențele de viață ale individului. Nimic nu era läs, 
neînregistrat. Această teorie nu a putut fi confi 
mată deoarece, deocamdată, nu s-a reuşit examina 
rea vreunui wathan. Exteriorul său strălucitor yı 
multicolor a rămas invulnerabil la studiere. Ca yı 
Sfinxul, era frumos şi inspira teamă și respect, da 
a rămas mut. 

Computerul a calculat că până în acel moment 
trăise 55 188 000 minute. Dintre acestea, 22 075 200 
de minute erau disponibile pentru vizionare. Cifra 
era totalul, dar nu însemna că fiecare minut putea fi 
derulat integral. Existau multe fragmente ținute la 
păstrare. Dacă Frigate ar fi ținut să știe câte fragmente 
și cât de lung era fiecare dintre ele, putea primi in- 
formaţia de la computer. Dar nu dorea să afle. 

- Şaizeci și cinci la sută din filmul vieții mele a 
ajuns pe masa de montaj, a mormăit. Iisuse! Dacă 
mă așez să urmăresc tot filmul, de la un capăt la 
celălalt, mi-ar trebui 15 330 de zile de câte 24 de ore. 
Ar însemna patruzeci și doi de ani. 

Cum reușea creierul uman, cantitatea aceea mică 
de materie cenușie, să conțină atâtea amintiri, atâtea 
informații, atâtea milioane, probabil chiar miliarde 
de kilometri de film? 

Frigate a rugat computerul să-i arate unitatea de 
stocare în care se găsea „filmul“. Indatoritor, acesta 
i-a făcut pe plac, iar Frigate a văzut pe ecran o sferă 

yilbuie de mărimea unei afine. Care era plină doar 
pe jumătate. 

'Ținea cel mai mult să vadă o perioadă foarte tim- 
purie din viața lui — dar ar fi vrut în același timp să 
evite asta. Avea în jur de un an și trăia într-o casă din 
North Terre Haute, Indiana. Bunica din partea 
mamei se afla atunci în vizită la ei, venind tocmai din 
Kansas City, Missouri, să-și ajute fiica la creșterea su- 
parului. Frigate avea impresia că bunica îl maltra- 
tase cât îi purtase de grijă. Credea că femeia nu 
lacuse asta pentru că ar fi fost crudă ori sadică, ci 
pentru că-și ieșea din pepeni cu multă ușurință. Îşi 
baza speculația pe viziunile pe care le avea despre ea 
în cursul unor ședințe de tratament cu un psihana- 
list din Beverly Hills. În timp ce încerca să-și son- 
deze amintirile din copilărie, se convinsese că 
bunica Îl tratase într-un anumit fel pentru a-l face să 
devină ascultător, supus și temător. Ori că ea pusese 
bazele acestor atitudini care se vădiseră în mod 
pregnant în adolescenţă. 

Evident, psihanalistul nu dăduse prea multă cre- 
zare afirmațiilor, dar îi îngăduise să facă efortul de 
a-şi aminti. Probabil că analistul studia posibilitatea 
de a încerca să arunce vina pe bunică. 

Șovăitor, Frigate a derulat filmul cu mare viteză, 
până a localizat perioada exactă în care bunica îl 
avusese în grijă. 

A avut nevoie de o săptămână să ajungă la con- 
vingerea că se înșelase. Desigur, nimic din purtarea 
bunicii nu justifica nici pe departe închipuirea lui. 

Pentru că era vorba de o închipuire. Bunica nu-l 
zdruncinase, nici nu răcnise la el, nici nu-l plesnise 
ca să nu mai plângă și nici nu-l maltratase în vreun 
fel. Se văicărise doar către sine din cauza plânsete- 
lor, dar Frigate nu înțelegea decât vreun sfert din 
spusele ei, deoarece, de obicei, ea vorbea singură 
în germană. Ar fi putut cere computerului să îi 
traducă, dar nu s-a mai deranjat. La vârsta aceea, 
nu ar fi fost afectat de ce se vorbea în preajma lui, ci 
de felul în care se rosteau cuvintele. Tonul nemul- 
țumirii nu ar fi însemnat mare lucru pentru el, 
deoarece femeia nu îi spunea copilului că era 
nemulțumită de el. Și îi cântase cântece de leagăn 
în germană, deși nu-l ținuse mult în brațe. 

„Ei, la naiba! şi-a zis Frigate. Altă teorie infir- 
mată. Pesemne voi descoperi că deficiențele de ca- 
racter se datorează mai curând predispoziţiilor 
genetice, decât mediului familial.“ 

I-a povestit lui Nur despre căutările lui. Micuţul 
maur a râs. 

- Nu trecutul contează, ci prezentul. Nu poți 
acuza trecutul pentru eșecurile și slăbiciunile tale 
din prezent. Momentul prezent există pentru ca tu 
să schimbi ce ai fost și ce ești. 

- Da, dar filmul memoriei reprezintă un instru- 
ment psihanalitic extraordinar, a spus Frigate. 
Mare păcat că el nu a existat pe Pământ. Pacientul 
şi medicul ar fi reușit să exploreze orice zone care 
dădeau naștere unor îndoieli, limpezind astfel 
toate problemele. Pacientul ar fi putut vedea ce 

va întâmplat în realitate, reușind să separe adevărul 
de închipuire, nesemnificativul de semnificativ. 

- Se poate. Dar nu neapărat. Acum ştii ce ești. 
Măcar așa s-ar cuveni, dacă nu cumva te autoamă- 
peşti, fiindcă se poate întâmpla. Partea bună a acelui 
film al memoriei este că îţi spulberă imaginea pe care 
ţi-ai făcut-o despre tine, demonstrându-ți că te-ai 
înșelat când socoteai că ai perfectă dreptate. Ori te 
poate convinge că ceilalți nu erau chiar monştri sau 
egoişti când te-au tratat într-un anumit fel. Ori ți-ar 
arăta situațiile când s-au purtat monstruos sau egoist. 
Cu toate acestea, pe lângă satisfacerea curiozității, iar 
acest lucru poate fi foarte dureros și umilitor, ori pe 
lângă satisfacerea dorinţei de a vedea chipurile pe 
care le-ai iubit sau urât cândva, filmele nu reprezintă 
decât o pierdere de vreme. Prezentul e cel care con- 
tează, el este piatra de hotar de pe care faci saltul spre 
viitor. Ce ai fost și ești nu reprezintă ce trebuie să 
devii. Eviţi să întreprinzi ceva în privința prezentu- 
lui prin scufundarea în trecut. Trecutul trebuie să fie 
doar o lumină proiectată spre viitor. Ori un etalon al 
progresului făcut. Doar atât. 

- Tu nu te uiţi la filmul memoriei tale? l-a între- 
bat Frigate. 

- Nu. Nu mă interesează. 

- Nu vrei să-ți vezi părinţii, pe vremea tinereții 
lor, prietenii de joacă. 

Nur s-a lovit ușor cu palma peste frunte. 

- Sunt cu toții aici. Îi pot face să reînvie oricând 
doresc. 

- Păi, dacă filmul este o pierdere de vrem, 
atunci de ce s-a îngrijit necunoscuta să îl vedem în 
fiecare clipă cât suntem treji? 

- Nu necunoscuta a hotărât. Ea a aranjat ca nui 
să putem vedea filmul memoriei doar dacă dorim. 
Şi-a dat seama că există posibilitatea ca noi să vop 
sim pereții, ca să blocăm imaginile. Poate că vop 
sind pereții am picat un test. 

- Şi care ar putea fi pedeapsa pentru ratarea 
testului? 

Nur a ridicat din umeri. 

- Cred că pedeapsa și-o stabileşte fiecare. Este 
neputinţa de a progresa. 

- Dar ai afirmat că nu ai nevoie să-ți vezi trecutul, 

- Întocmai. Dar eu nu semăn cu tine sau cu ceilalți. 

- Asta nu e cumva aroganță? 

- Aroganţa unuia este realismul altuia. 

- Voi, cei de credință sufistă vă croiți drum prin 
viață cu ajutorul proverbelor, a spus Frigate. 

Nur s-a mulțumit să zâmbească. Asta l-a făcut pe 
american să se simtă ca și cum ar fi ratat examenul. 
O vreme, suferise crezând că îl trădase pe Nur - dar 
și pe sine — pentru că renunțase să-i mai fie discipol. 
Îşi pierduse credința în propria capacitate de a 
atinge statutul superior al lui Nur ca stăpân pe sine, 
eliberat de nevroze și slăbiciune, întotdeauna logic, 
însă înțelegător. Pur și simplu nu reușise. De aceea, 
decâr să dea greș și să se simtă umilit când Nur l-ar 
fi descărcat de obligații, respingându-l, Frigate pre- 
ferase să renunțe a mai fi discipolul lui. 

Un sufist nu se teme de eșec, spusese Nur. 
Dar dacă mă răzgândesc și te rog să mă iei din 
nou ca discipol? 

- Vom vedea. 

- Am abandonat o mulțime de lucruri, ori am 
fost silit să renunţ la ele. Dar am revenit mereu și 
am încercat să repar situaţia. 

- Cred că ar fi vremea să renunți la obiceiul ăsta de 
a abandona și relua. Trebuie să-ți creezi un elan psihic 
pentru a nu mai da bir cu fugiţii chiar atât de ușor. 

- Cei mari, poate. 

- Ce vrei să spui? 

Frigate nu și-a dat seama, iar asta l-a iritat. 

- Încă nu ai învățat, nici după o sută treizeci și 
doi de ani să-ți combini tendinţele contrarii pentru 
A deveni un tot care să funcționeze fără probleme, 
ii spusese Nur. Ai avut mereu în străfundurile 
ființei o latură conservatoare, lucru care nu este ni- 
cidecum rău în sine, și o latură liberală, ceea ce nu 
e deloc rău. Mai sălășluiește în tine o tendință spre 
lașitate și alta spre curaj. Urăști și te temi de vio- 
lență, însă ai în tine unele elemente de violenţă, 
ceea ce reprezintă persoana pe care ai încercat să o 
reprimi. Nu ştii să-ți faci violența să devină crea- 
toare, cum să o controlezi astfel încât ea să te con- 
ducă pe calea cea bună. Tu... 

- Spune-mi și ceva ce nu știu, îl îndemnase Frigate, 
apoi se îndepărtase. 

Se alegea câteodată cu predici filozofice asemă- 
nătoare din partea lui Li Po. Chinezului îi plăcea 

să-i vorbească despre procesul de „rotunjire“, adică 
transformarea persoanei într-un om „deplin“. In care 
ying și yang, caracteristicile pozitive şi cele negative 
să coexiste în echilibru. Numai că, după părerea lui 
Frigate, Li Po nu era câtuși de puțin echilibrat. Îi 
admira energia și creativitatea poetică, precum și 
înțelegerea și încrederea în sine, stăpânirea mai mul- 
tor la limbi străine și curajul lipsit de orice umbră 
de teamă. Pe de altă parte - fiecare om era ambidex- 
tru în mai multe sensuri -, Li Po manifesta o ten- 
dință excesivă de a domina, era prea mult preocupat 
de sine și nu reușea nicidecum să priceapă că respec- 
tivele calități îl făceau să devină deseori obositor şi 
supărător. Pe de altă parte, bea prea mult, deși Frigate 
nu mai cunoscuse unul asemenea lui. 

Considera că, în ciuda superiorității, Li Po nu 
avea șanse mai mari decât el să Continue. Adevărat, 
dintre cei opt, doar Nur, probabil Aphra Behn și 
Alice erau în acele momente candidați promițători la 
șansa de a Continua. Ceea ce putea fi sau nu de dorit. 
Teoria spunea că o asemenea stare reprezenta țelul 
final și deplinătatea, deoarece putea fi atinsă doar de 
cel ce era perfect sau aproape perfect din punct de 
vedere etic. Wathanul unei asemenea persoane dis- 
părea din toate detectoarele și astfel, cel puțin așa suna 
raționamentul, era absorbit în Capul-lui-Dumnezeu 
sau Dumnezeu sau Allah sau cum doreai să-i spui. 

Teoria mai susținea că wathanul devenea atunci 
o parte a Creatorului, pierzându-și individualitatea 
şi trăind din acel moment înainte o eternitate a ex- 

tazului. Un extaz de nedescris, imposibil de cunos- 
cut în stare fizică. 

„De unde să ştiu eu, s-a gândit Frigate, dacă nu 
cumva wathanul dispare pur şi simplu? Se evaporă 
ca o capsulă celulară? E un lucru pe care să ţi-l doreşti 
cu fervoare? Prin ce se deosebeşte starea asta de 
aceea de mort? Eu cred că există și lucruri bune ce 
se pot spune despre moarte. Scapi de cunoaștere, de 
griji, de suferinţe fizice şi mintale, nu te mai sinchi- 
sești de frustrări și înfrângeri, de singurătate. Unde 
iți este, moarte, boldul tău?!“ 

Dar moartea nu are nici un bold. Pe de altă parte, 
ea nu are nici o energie. 

Câștigi ceva, pierzi ceva. Aceasta era legea imua- 
bilă, economia neschimbată a universului. 

„Să fi devenit paranoic? Trăiesc un mare joc al 
înşelătoriei? În ce scop? Un înșelător se aşteaptă să 
câştige ceva. Cine ar scoate vreun profit dintr-o ase- 
menea situaţie? Şi ce-ar fi de câștigat?“ 

Uneori, gândurile lui învolburate îi umflau cre- 
ierul, ori asta era senzația, până când avea impresia 
CĂ țeasta lui, ca un balon supus unei presiuni insu- 
portabile, avea să plesnească. Poate pentru că și gân- 
durile îi erau prea încinse. 

„După o sută treizeci și doi de ani, s-ar cuveni să 
fi devenit mai înțelept, și să nu mă las antrenat 
într-o asemenea stare. Oare o să trec de clasa întâi?“ 


1 Epistola către corinteni a Sfântului Apostol Pavel, 
15:55 (n. tr.). 

Începător în viaţă, cel înțelept-ridicol, nu a fost 
în stare să urmeze sfatul lui Nur de a se debarasa de 
asemenea gânduri, de a le lepăda ca și cum ar fi fost 
balastul care, odată aruncat, face un balon să se ri- 
dice. În loc să procedeze astfel, el le dădea deoparte, 
trimițându-le pe vreo linie secundară a Marilor Căi 
Ferate P.J. Frigate, devenind pentru o vreme meca- 
nic al trenului expres Pietrele-Potir-de-pe-Fluviu. 

Descoperise ceva ce Loga, Eticul, nu menţio- 
nase, deși sigur ar fi făcut-o dacă ar fi trăit ceva mai 
mult. Mai precis, faptul că pietrele potir de pe ma- 
lurile Fluviului nu erau doar dispozitive care, prin 
descărcări electrice, asigurau energia ce se convertea 
în hrană și băuturi, precum și în diverse bunuri 
pentru locuitorii Văii. Ele erau și echipamente de 
observare, mașinării de spionat fapte și vorbe. 
Orice persoană din Turn putea să îi vadă şi audă pe 
oamenii din raza de acoperire a fiecărei pietre-potir. 

După ce descoperise acest lucru, Frigate și-a sa- 
tisfăcut curiozitatea până a ameţit, devenind con- 
fuz. A scanat Valea de pe malul drept cu o frecvență 
de o piatră-potir la fiecare două secunde, începând 
cu prima din zona polară. După o vreme, dându-și 
seama că în acest ritm îi vor trebui două sute trei- 
zeci și două de zile ca să ajungă de la un capăt la 
celălalt, a început să sară din douăzeci în douăzeci 
de pietre-potir, urmărind cu pornire de la cea de-a 
douăzeci și una timp de zece secunde. În acest fel, 
imaginile trupurilor umane și ale Fluviului, câm- 
piei și munților au început să se vadă mai clar, nu 

doar ca un vârtej. Chiar și așa, tot a amețit ușor 
după o oră. Trebuia să-și abandoneze planul de a 
vedea defilând întreaga umanitate, şi să observe 
totul din doar două treceri. Ba nu, aici se înşela. În 
Vale nu se mai aflau peste optsprezece miliarde de 
oameni; mulți fuseseră retrași, deocamdată, în evi- 
dențele computerului și în puţul unde se aflau wat- 
banii. Însă și aşa numărul celor prin dreptul cărora 
trebuia să treacă era ameţitor. 

„Mereu prea impresionant, Frigate, și-a zis el. 
Numai că tu nu eşti suficient de mare. Ambiţia ta o 
ia cu un an-lumină înaintea capacităților. Imaginaţia 
ta e ca Sleipnir, bidiviul cu opt picioare al lui Odin, 
numai că tu, ca și Odin, ai căzut de pe el cu o mie 
de leghe mai înainte. 

Îi era greu să „stabilească naționalitatea oamenilor 
pe care îi vedea. În afara celor goi-puscă, și din aceștia 
erau extrem de mulți, toți își purtau prosoapele 
drept kilturi sau feşe de picioare, iar femeile foloseau 
bucăți de pânză mai mici și mai subțiri drept sutiene. 
De obicei rasa era identificabilă, deși în unele cazuri 
nu era sigur. Unele chipuri erau clar mediteraneene, 
spanioleşti, italienești, grecești, arăbești și așa mai de- 
parte. Cu toate acestea, era posibil să se şi înșele. 

Limba reprezenta o cheie, dar existau mii de limbi 
pe care nu le putea identifica nici măcar dacă le-ar fi 
ascultat vorbite. Pe de altă parte, mai toți oamenii 
vorbeau esperanto sau diverse dialecte ale acesteia. 

După două ore de observare, a obosit. 

„La naiba! Să trecem de la colectiv la personal.“ 

Cum În apropierea pietrei unde s-a oprit nu a 
văzut pe nimeni care să-i atragă atenția, a mutat 
punctul de observație cu câte o piatră spre sud, 
făcând câte o pauză de douăzeci de secunde la fie- 
care. Se făcuse deja după-amiază, iar oamenii de pe 
malul drept mâncaseră de prânz și acum își omorau 
timpul. Unii stăteau în picioare, alții Jos, și discu- 
tau. Unii practicau diverse jocuri. Mulți înotau sau 
pescuiau. O parte dintre ei se retrăseseră în colibe, 
astfel rămânând ascunși privirii. Cei aflați pe o rază 
de o sută de metri puteau fi văzuţi de aproape, dar 
și auziți. Piatra, la fel ca o cameră de televiziune, 
avea putinţa de a mări anumite detalii și era dotată 
cu amplificatoare direcționale de sunet. 

Computerul putea de asemenea arăta ceea ce 
oamenii nu reușeau să vadă. Pe ecranul lui Frigate 
au apărut, în deplina lor splendoare multicoloră, 
wathanii anexaţi de capetele oamenilor, rotindu-se 
deasupra creștetelor. Avea deja suficientă expe- 
riență ca să-și dea seama dintr-o privire când un 
wathan prezenta culori „rele“ sau o structură nefe- 
ricită, deși acest lucru nu însemna neapărat „rău“ 
Benzile late de negru și roșu puteau indica slăbi- 
ciuni ale caracterului, dar și trăsături „rele“ Vari- 
aţiile în intensitate, precum și răsucirea lor reflectau 
tensiunile emoțional-mentale, dar și modificările ce 
se petreceau în conștiință și în subconștient. O per- 
soană bolnavă putea avea mult negru în wathan. 
Acea entitate nu putea fi interpretată cu ușurință; 
doar o persoană foarte instruită sau computerul 

putea analiza în mod corect un wathan, dar chiar 
și atunci evaluarea putea fi eronată. 


18 


În acel moment, privirea i-a fost atrasă de un 
bărbat al cărui wathan era aproape complet negru 
cu roşu, având pe ici, pe colo, câte o licărire violetă. 
Era alb, de aproape un metru optzeci înălțime, bine 
clădit, blond, cu ochi albaștri și, dacă fața lui nu ar 
fi fost îmbujorată și distorsionată, ar fi arătat des- 
tul de atrăgător. Striga în engleză la o femeie mult 
mai scundă, care părea speriată. Cu ochii holbaţi 
de teamă, se tot trăgea îndărăt, în vreme ce, ame- 
nințând-o cu pumnii, bărbatul se îndrepta spre ea. 
Cu toate că vorbea foarte rapid și înghițind silabele, 
astfel încât nu a reuşit să înțeleagă prea bine ce spu- 
nea, Frigate și-a dat seama că o acuza de infidelitate. 
Oamenii din jur îi urmăreau temători, dar nimeni 
nu făcea vreo încercare de a interveni. 

Pe neașteptate, wathanul bărbatului s-a innegrit 
complet, iar el a reușit să o prindă pe femeie de 
părul lung, și s-a apucat să o lovească cu pumnul 
drept. Ea s-a lăsat moale în genunchi și a incercat 
să-şi ducă palmele la față drept apărare. Smucind-o 
cu sălbăticie de păr, a izbit-o cu pumnul în creştet, 
după care a lovit-o peste nas și gură. Ea a tăcut şi 
s-a înmuiat, ținută fiind doar de păr. Din gura cu 

buzele sparte, sângera; iar câțiva dinți i-au căzut În 
băltoaca de sânge formată pe iarbă. 

Câțiva bărbați au sărit asupra lui și l-au tras de- 
oparte, deși el Încă nu-și vărsase toată furia. Femeia 
a rămas nemișcată la pământ. 

Dintr-o colibă a venit în goană un bărbat, care s-a 
oprit când a ajuns lângă femeie, a îngenuncheat și, 
gemând, a ridicat-o în brațe. A legănat-o vreme de 
câteva momente, apoi a lăsat-o cu blândețe înapoi pe 
pământ, s-a ridicat și a pornit înapoi spre colibă. 
Ceilalți l-au eliberat pe bărbatul care o lovise pe fe- 
meie, iar acum acesta își cerea iertare pentru vio- 
lența lui. Era o stricată, o târfă, o destrăbălată, dar 
rămânea femeia lui, și el nu-i îngăduia să se culce cu 
altul. Merita corecția pe care i-o administrase. Ba 
mai mult. În ce-l privea pe Tracy, bărbatul care o 
avusese pe femeia lui, el, Bill Standish, avea să îl 
ucidă la vremea cuvenită. 

- Dacă o să faci asta, i-a spus unul dintre bărbații 
care îl ținuse, o să termini în ștreang. Dar o să fii 
spânzurat oricum. 

Bărbatul care se retrăsese în colibă a apărut cu o 
suliță cu vârf de piatră și a pornit la atac. Standish l-a 
văzut şi a rupt-o la goană către Fluviu. Cel care îl 
amenințase cu spânzurătoarea a răcnit la Tracy să lase 
jos sulița, dar acesta nu l-a luat în seamă. A ocolit gru- 
pul în fugă și a azvârlit sulița, al cărui vârf i-a pătruns 
lui Standish în spate, în apropiere de omoplat. S-a 
prăbușit pe burtă în apa mică, dar s-a zbătut să se ri- 
dice, a întins mâinile spre spate și a reușit să prindă 

intre ele capătul suliței. Tracy s-a aruncat asupra lui și 
l-a doborât. Câţiva dintre bărbați au alergat către cei 
doi, prinzându-l de brațe pe Tracy, care răcnea, și 
indepărtându-l. Deja livid, Standish, cu gura căscată 
de efort, și-a smuls vârful de cremene din spinare. 
Până să apuce restul bărbaților să-l oprească, a înfipt 
vârful de piatră în pântecul lui Tracy. 

Frigate a trăit o senzație de vomă, dar a reușit să 
urmărească drama până la capăt. Avea anumite pla- 
nuri în ce-l privea pe Standish. 

Unul dintre bărbaţii care fugiseră după Standish 
avea în mână o bâtă mare de lemn de stejar. L-a 
izbit cu ea în cap. Standish a părut că se topește din 
picioare și s-a prăbușit în apă. Câţiva l-au târât 
afară, aducându-l la mal, dar capul i se bălăbănea 
fără viață. Unul dintre bărbați l-a examinat și, ridi- 
când ochii spre cer, a zis: 

- Ben, nu trebuia să-l lovești atât de puternic. 
A murit. 

- Și-a căutat-o cu lumânarea. Oricum îl înălțam 
în ştreang. 

- Nu puteai şti sigur dinainte. 

- Standish merita din plin să moară, a spus un 
altul, iar cei din grup l-au aprobat. 

Frigate își dăduse seama înaintea tuturor celor- 
lalți că Standish murise. Văzuse wathanul dispărând, 
smuls de acolo de neîntrecuta prestidigitatoare care 
este moartea. 

A oprit filmul cu scena aceea și a cerut compu- 
terului să fixeze imaginea pe wathanul lui Standish. 


226, philip josé farme: 


Acest lucru nu era tocmai ușor deoarece acesta mu 
rise de foarte scurtă vreme. În decurs de două mi 
nute alți șaptesprezece wathani ajunseseră în puț. 

Frigate a rugat computerul să îi spună daca 
Standish mai fusese ucis înainte. Computerul i-a răs 
puns că mai murise de trei ori pe Lumea Fluviului. 

Oare computerul scanase și înregistrase vreo amin 
tire de-a lui Standish din aceste perioade de viață? 

După ce i-a explicat ce este violența, Frigate i-a 
cerut computerului să verifice sumar toate perioa- 
dele de violență din viața lui Standish. 

- Începând cu vârsta de cincisprezece ani, a 
precizat el. 

Asta însemna că întâi trebuia stabilit momen- 
tul când Standish avusese acea vârstă. Computerul a 
făcut o analiză, însă i-a luat o oră să localizeze pe- 
rioada care să ofere dovada clară. Din fericire, în 1965 
familia sărbătorise ziua de naștere a lui Standish. 
(Asta însemna că se născuse în 1950, a concluzionat 
Frigate.) A cerut să i se deruleze filmul petrecerii. 
Mama lui Standish era o femeie șleampătă, foarte 
grasă și scundă, tatăl era un bărbat burtos cu fața 
congestionată. Amândoi abia se țineau pe picioare 
de beți ce erau. În aceeași stare ajunseseră și oas- 
peții, dintre care mulți erau colegi de şcoală cu 
Standish. În casă domnea mizeria, iar mobilierul 
sărăcăcios arăta jalnic. Potrivit unor remarci făcute 
de un invitat, tatăl era un dulgher care nu se prea 
omora cu munca. Spre seară, Standish a vărsat de-a 
valma tot ce vârâse în el: bere, crochete și sendvișuri 

bolognese, iar petrecerea s-a isprăvit când părinții 
su început să-şi arunce insulte și obscenități. Se 
părea că mai aveau puţin și se luau la păruială, dar 
lirigate a oprit derularea filmului. 

l-a explicat computerului că era un exemplu de 
violență verbală. El voia să vadă violență fizică. 
După aceea, Frigate s-a dus la întrunirea de seară, 
ținută în apartamentul lui Li Po. Computerul a 
continuat căutarea, care se limita deocamdată la o 
perioadă de zece ani, cuprinsă între 1965 și 1975. 

La petrecere, Frigate a aflat că și alții desfășurau 
căutări. De pildă, Alice încerca să-și descopere cei 
trei fii, părinții, dar și fraţii și surorile. 

- Ai de gând să-i resuscitezi? a întrebat-o Frigate. 

Ea l-a privit cu ochi întunecaţi, în care el a des- 
coperit tulburarea. 

- Sinceră să fiu, nu știu. Cred că doar aș vrea să 
mă asigur că sunt bine. Adică, fericiți. Sigur, s-ar 
putea ca unii dintre ei să fie morți. Și atunci... 

Prin asta dădea de înțeles că cei înscriși în evi- 
dențe, având wathanii în puţul central, nu puteau 
trăi din nou decât dacă îi resuscita ea. Însă nu știa 
precis ce efect ar avea prezenţa lor asupra ei, modul 
cum o vor privi. Sau care va fi reacția lor față de 
ceea ce devenise ea. Şi ce vor crede dacă ar afla că ea 
conviețuise cu acel om mârșav, Dick Burton? 

Pe de altă parte, revederea dintre părinți şi copii 
putea crea momente de nefericire. Părinții aveau obi- 
ceiul de a-și domina copiii, asta fiind o regulă pe vre- 
mea când trăise Alice. Acolo însă nu se evidențiau 

semne ale vârstei, părinții arătau la fel de tineri ca 
odraslele. În plus, după o separare atât de îndelun- 
gată, atât părinții, cât și copiii erau schimbaţi în mod 
considerabil. Practic, între ei se căsca o prăpastie 
uriașă cât lumea, pe care puţini o puteau traversa. 

Cu toate acestea, Alice își iubise mama, tatăl, fiii, 
frații și surorile. 

Frigate a observat că nu a adus deloc vorba de 
fostul soț, Reginald Gervis Hargreaves. A păstrat și 
el tăcerea. 

- Şi n-ai reuşit până acum? a întrebat. 

Alice a sorbit o gură de vin din cupa de cristal 
gravat și i-a răspuns: 

- Nu. Am comunicat computerului numele, 
data deceselor, mai puţin data morţii fiului meu 
Caryl. N-o știam, dar sunt convinsă că aș putea 
găsi în evidențe o carte sau vreun ziar care să mă 
lămurească, și mă uit și la fotografiile pe care com- 
puterul le compară cu fișierele lui. Toate astea du- 
rează, înţelegi? Dacă vreunul dintre ei figurează în 
evidențe, vor fi găsiți. Dar dacă trăiesc, există prea 
puţine șanse de a fi localizaţi. Computerul poate 
efectua o scanare la pietrele-potir. Cu toate astea, 
dacă ai mei nu sunt în apropierea pietrei în timpul 
scanării, nu vor fi găsiți. Și poate nici dacă sunt 
prin preajmă. 

„Dacă nu-i găsești, a gândit Frigate, o să fii scu- 
tită de răspunderea pentru resuscitarea lor.“ 

Dar pe Lewis Carroll, adică pe domnul 
Dodgson, l-ai căutat? a întrebat. 

- Nu, i-a răspuns ea sec, și nu a mai comentat, 
iar Frigate și-a dat seama că ar fi fost ofensată dacă 
i-ar fi cerut o explicație. 

Frigate a plecat de la „bairam“ şi s-a dus în apar- 
tamentul lui. În loc să se culce, a derulat alte câteva 
scene din trecutul lui Standish. Acestea l-au tulbu- 
rat În asemenea măsură încât după aceea nu a putut 
„dormi. Standish era un bărbat josnic, brutal, mur- 
dar, ticălos şi lipsit de inteligență. Cu toate acestea, 
două zile după aceea, Frigate s-a îngrozit atât de 
mult, încât a renunțat o vreme să mai urmărească 
acel film al amintirilor. 

Standish era de obicei șomer, și trăia împreună cu 
wra lui şi fiica acesteia într-un apartament dintr-un 
oraş situat în Vestul Mijlociu al Americii. Sora lui 
avea douăzeci şi unu de ani, și ar fi fost atrăgătoare 
dacă s-ar fi spălat mai des şi ar fi dat vreun semn de 
inteligență. Fiica ei de trei ani era blondă, cu ochi 
albaştri, și ar fi fost frumoasă dacă nu s-ar fi îngrăşat 
din cauză că se îndopa cu mâncare proastă și bea 
enorm de mult Cola. În acea amintire, Frigate urmă- 
rea interiorul sărăcăcios al sufrageriei prin ochii lui 
Standish. Maizie, sora lui, stătea pe o canapea 
deşelată şi bea bere. Pe jumătate ascunsă de un scaun 
dintr-un colț, fetița se juca cu o păpușă zdrențuită. 
Din când în când, Frigate vedea cutia de bere pe care 
Standish o ţinea în mână. Judecând după ceea ce dis- 
cutau, cei doi adulți păreau să bea bere de dimineață. 

- Unde-i Linda? a întrebat Standish, uitându-se 
în jur cu ochi lăcrimoşi. 


230 philip jose farmer 


- Uite-o colo, a spus Maizie şi a făcut un semn 
cu mâna spre scaun. 

- Mda. Vino aici, Linda! a strigat Standish. 

Reticentă, fetița a ieşit de după scaun ţinând 
păpuşa la piept. Standish și-a desfăcut șlițul, 
scoțându-și penisul din pantaloni. 

- Linda, ai mai văzut așa ceva? 

Fetiţa s-a tras înapoi. Bărbatul a răcnit la ea să 
stea pe loc. Nesigură pe picioare, Maizie s-a ridicat 
de pe scaun. 

- Ce mama dracu” faci? 

- O să i-o pun Lindei. 

Frigate a simţit că i se face rău, dar a continuat 
să privească, în timp ce greața îi urca din stomac. 
Maizie a continuat să se certe cu fratele ei, dar în 
cele din urmă a zis: 

- Ei, ce dracu”, la o adică tot trebuie să o facă 
într-o bună zi. Ce mi-e acum sau mai târziu. 

- Da, vezi că ştii? Și tu ai fost înțepată când aveai 
șapte ani, nu? 

Maizie nu i-a răspuns, iar Standish a zis: 

- Linda, vino aici. 

Văzând că fetița clatină din cap, el a urlat la ea: 

- Vino la mine, ce dracu’! Vrei ca unchiul Bill 
să-ți mai tragă o bătaie ca seara trecută? Vino odată! 

Frigate nu a mai suportat să privească. A oprit 
filmul. Tremurând de furie neputincioasă, a cerut 
computerului să ruleze filmul cu trei zile mai târ- 
ziu. Și așa a văzut, prin ochii lui Standish, celula în 

care fusese închis. Era cu alți doi deținuți și se lăuda 
cum se distrase cu fetița surorii lui. 

- Micuța ticăloasă voia, așa că i-am dat ce a cerut. 
E ceva rău în asta? 

- Sărmana fetiță, a murmurat Frigate. Dumnezeule! 

Computerul rămăsese blocat pe înregistrarea lui 
Standish. Frigate trebuia doar să dea instrucțiuni 
computerului să o distrugă. Standish va rămâne 
mort pe veci, mai puţin wathanul lui, iar acela va 
rătăci orbește, fără țintă, prin univers. 

Mușcându-și buzele, tremurând, simțind că arde 
pe dinăuntru, Frigate s-a ridicat de la consolă și a 
inceput să umble furios de colo, colo, bolborosind: 

- La dracu”! La dracu”! Merită aruncat în fundul 
ladului! În Iad cu el! 

În cele din urmă, s-a repezit la consolă și a urlat: 

- După ce-ţi dau codul, să-l distrugi pe Standish! 

Însă asta presupunea și alte lucruri. Trebuia să 
identifice evidenţele individului potrivit codului 
computerului, să confirme de trei ori că dorea să 
distrugă datele și să stabilească un cod. 

- Dar pe moment vreau ca Standish să rămână 
suspendat, a cerut Frigate. 

Câteva ore mai târziu, fără nici un motiv rațional, 
a trăit un sentiment de rușine. Cine era el să-i judece 
pe alții? Cu toate astea... cel care violează un copil... 
merita să fie trecut în uitare. 

În ziua următoare, șovăitor, i-a povestit lui Nur 
ce făcuse. 

Maurul a ridicat din sprâncene și a zis: 

- fi înțeleg furia. Nu am văzut scenele, dar și eu 
sunt îngrețoșat şi scârbit. Individul pare să o fi apu- 
cat pe o cale fără întoarcere și a dovedit că nici aici 
nu e cu nimic mai bun decât pe Pământ. Dar are 
timp să devină un om mai bun. Îmi dau seama că 
nu crezi posibil așa ceva, și probabil că ai dreptate. 
Totuși, Eticii au oferit tuturor suficient timp ca să se 
mântuiască, iar Loga a prelungit perioada. Indiferent 
ce sentimente nutreşti, nu trebuie să intervii. 

- Nu merită să mai apară între oameni. 

- Nu merită, probabil, nici să rămână cu el în- 
suşi. Dar va apărea. Pe tine te mână acum doar dorința 
de răzbunare. Lucru de înțeles. Însă nu avem voie, 
există și un motiv. 

- Ce motiv? 

-Îl ştii și tu. Unii dintre oamenii cei mai tică- 
loși, ce par a fi imposibil de salvat, s-au mântuit ca 
ființe umane, devenind oameni autentici. Uită-te la 
Göring. Şi sunt convins că vei găsi și alții dacă vei 
căuta bine. 

- Standish a murit la vârsta de treizeci şi trei de 
ani, a spus Frigate. Beat fiind, a trecut pe roșu și a 
lovit în plin altă mașină. Nu ştiu dacă a rănit ori 
ucis pe cineva din celălalt vehicul, dar aș putea afla. 
Cred însă că nu are importanță. Ceea ce contează e 
că n-a tras nici o învățătură, nu s-a căit niciodată, nu 
și-a găsit vreo vină și nici prin cap nu i-a trecut să se 
schimbe. Și nici nu se va întâmpla. 

- Te cunosc. Dacă faci asta, vei trăi un sentiment 
de vinovăție. 

- Eticii nu au suferit de așa ceva. Au știut că va 
veni vremea ca oameni precum Standish se vor con- 
damna singuri la uitare. 

- Chiar de-ar fi justificate, indignarea și mânia îţi 
intunecă mintea. Tocmai ai menționat motivul 
pentru care nu ar trebui să te amesteci. 

- Da, dar... Eticii ne-au pus la dispoziţie doar o 
anumită perioadă de timp. Cine ne poate spune că, 
dacă am avea mai mult timp la dispoziţie decât 
ne-au îngăduit ei, unii nu ar reuși să atingă ținta? 
Poate încă un an, o lună, o zi, ar fi suficient. 

- Așa a gândit Loga, iar el s-a amestecat în pla- 
nurile celorlalți Etici, și de aceea evenimentele au 
luat o întorsătură neplăcută. Poate că am greşit tre- 
când de partea lui Loga. 

- Acum te contrazici. 

Nur a zâmbit și i-a răspuns: 

- Mi se întâmplă foarte des. 

- Nu ştiu ce să spun. Deocamdată, Standish este 
blocat. Nu mai poate face rău nimănui. Dar când... 
dacă... dacă va sosi ziua în care cele optsprezece 
miliarde de oameni vor fi resuscitaţi în Vale, eu îl 
voi dizolva. 

- Fetiţa ar trebui să facă asta. Întreab-o pe ea 
dacă dorește acest lucru. 

- Nu pot. A murit de o boală de ficat când avea 
aproape cinci ani. 

- Înseamnă că a fost crescută pe Lumea Gră- 
dină. Ar putea fi Agent blocat în evidențe și, deci, 
de negăsit. 

De ce fac eu toate astea? s-a Întrebat Frigate. Din 
alt motiv decât cel evident. Trăiesc un sentiment de 
putere pentru că am În mână soarta acelei brute? 
Îmi face plăcere acest sentiment de putere? Nu, ni 
ciodată nu am ţinut la putere. Sunt prea conștient 
de răspunderea pe care o presupune. Ori ar trebui 
să o presupună. Iar eu m-am străduit mereu să scap 
de răspunderi. În limite rezonabile, desigur. 


19 


Poate că alții nu știau sigur pe cine ar fi vrut să 
resusciteze pentru a-și popula lumile personale, dar 
Thomas Million Turpin nu se număra printre 
aceștia. El îi dorea pe Scott Joplin, Louis Chauvin, 
James Scott, Sam Patterson, Otis Saunders, Artie 
Mathews, Eubie Blake, Joe Jordan. Şi pe mulți 
alții, cei cunoscuţi și iubiți de pe vremea muzicii 
ragtime, cu toții mari muzicieni, deşi cei mai gro- 
zavi erau Joplin şi Chauvin. Tom cânta îngerește la 
pian, dar ceilalți doi se găseau cu trei cercuri mai 
sus în Rai, și ținea la ei. 

Dar femeile? Mai toate cele cunoscute pe Pământ 
erau târfe, însă cu unele se înțelesese foarte bine și 
arătau grozav. Când ajunsese în Valea Fluviului, se 
îndrăgostise de o femeie pe care nu reușise să o uite: 
o egipteancă din antichitate, pe nume Menti. Poate 
că se găsea în fişierele computerului; dacă era 

adevărat, atunci o putea resuscita. Au trecut trei- 
sprezece ani de când n-o mai văzuse, dar nici ea nu-l 
uitase. Avea trăsături de albă, dar cu un ten mai 
inchis decât al lui, şi nu avea prejudecăți în ce pri- 
vea negrii. Era fiica unui negustor din Memphis, 
din Egipt, nu din Tennessee. Va pune computerul 
să O caute în mod prioritar. 

Compusese până și o piesă pentru ea, Frumoasa 
mea egipteancă, pe care i-l va cânta după ce se va 
adapta la viața de acolo. 

Noul lui local, Rosebud, va fi aşezat exact în 
mijlocul lumii, pe nume Turpinville. Nu va semăna 
cu originalul, acea clădire de formă rectangulară de 
cărămidă, de pe Market Street 2220, din cartierul 
negru, rău famat, din St. Louis. Va fi un bloc de zece 
etaje, rotund, cu ziduri din aliaj de aur, doldora de 
diamante și smaralde. Iar acoperişul va fi dintr-un 
aliaj de aur cu inițiala T. De la Turpin. 

Străzile din jur vor fi pavate cu dale de aur, iar 
în apropierea clădirii vor fi parcate doar automo- 
bile Rolls Royce, Cadillac, Studebaker, Mercedes, 
Stutz Bearcat, Cord. 

Micuţul oraș va avea şi alte clădiri, înalte de trei 
etaje, de asemenea făcute din aliaj de aur şi încrus- 
tate cu pietre scumpe. Va face o adevărată risipă de 
pietre. Va avea şi o fântână arteziană în fața cafene- 
lei, din care va curge whisky zi şi noapte, stropind 
o statuie de aur închinată pianului. Va face și alte 
arteziene, care să împrăștie șampanie și gin, dar şi li- 
chioruri pe statuile reprezentându-i pe Joplin, 

Chauvin şi Turpin. Decorațiile și mobilierul din 
clădiri îl vor face pe ].P. Morgan să moară de invidie. 
Cu toate că bătrânul pirat nu va apuca să le vadă. 

În Turpinville vor exista o mie de piane, dar şi 
viori, trompete, tobe, toate instrumentele trebuin- 
cioase. Servitorii vor fi androizi, toți albi, iar ei li se 
vor adresa oaspeților cu Stăpâne, indiferent de sexul 
lor. Dar Tom va fi singurul căruia aceștia i se vor 
adresa cu Șefu'. 

În afara orașului cu patruzeci de clădiri, lumea 
va cuprinde o pădure, un fluviu, râuri, câteva mla- 
știni uriașe și dealuri cu pante abrupte, pe ici, pe 
colo. Prin pădure va şerpui o șosea betonată, astfel 
ca Tom și amicii lui, împreună cu femei ispititoare 
să se poată plimba cu mașinile lor scumpe pe acolo 
ori de câte ori le-ar veni cheful. Pădurea, mlaștinile 
și râurile vor geme de iepuri, mistreți, vulpi, rațe, 
gâște, fazani, potârnichi, curcani și peşti, țestoase și 
aligatori. Tom se dădea în vânt după vânătoare, 
abia aștepta să se întoarcă acasă cu tolba încărcată 
de iepuri și rațe. 

- Ţi-ai pus în minte să te distrezi etern? l-a Între- 
bat Nur. 

- Nu pe vecie, i-a răspuns Tom. Cât mai mult 
posibil. 

Expresia de pe fața lui Nur l-a făcut să se ne- 
liniștească, deși nu și-a dat seama de ce. 

- Are să fie o lume țopăitoare, i-a explicat lui Nur, 
iar după aceea, de fiecare dată când se referea la uni- 
versul său personal, l-a numit „Planeta țopăielnică“. 

- Ai făcut un drum lung, băiete, și-a vorbit lui 
însuși. 

- Poftim? s-a mirat Nur. 

- Am bătut cale lungă. M-am născut într-o colibă 
dărăpănată din Savannah, Georgia, dar tatăl meu a 
lost un om mare, mare în multe feluri. A câștigat 
bani cu nemiluita, aşa că ne-am mutat într-o casă 
imensă și elegantă, nu mă refer la o casă de târfe, ci 
o casă frumoasă, ca acelea în care locuiau albii. Dar 
apoi cei de la Ku-Klux-Klan au început să ne facă ne- 
cazuri, de aceea, tatăl meu a hotărât să plecăm în 
Mississippi. În Savannah chiar a existat o stradă nu- 
mită Turpin Hill, după tata și frații lui. Asta te poate 
lămuri ce om mare a fost el. 

În Mississippi au avut necazuri și mai mari cu 
albii, de aceea şi-au continuat drumul spre St Louis. 
Ajunși acolo, s-au stabilit în cartierul bordelurilor cu 
negrese, iar „John cel Cinstit“ Turpin s-a îmbogățit 
ținând Silver Dollar Saloon și o herghelie de iepșoare. 

- Tăticu” meu zicea că după ce s-au eliberat scla- 
vii, el nu a muncit nici o clipă pentru altul, și că nu 
s-a bătut niciodată cu pumnii. Cu toate astea, îi 
plăceau încăierările. Obișnuia să-și prindă adversa- 
rul de încheieturile mâinilor și-l izbea cu capul în 
frunte. Tăticu” avea cea mai dură ţeastă din pinu- 
tul de la vest de Mississippi, ba chiar şi de la est. 
Întotdeauna îl dobora pe cel lovit. Omul se bălă- 
bănea de colo, colo, ca orbetele şi vedea stele verzi 
vreme de-o săptămână. Nimeni nu avea vreo șansă 
în faţa lui taică-meu. 

La fel ca mulți alți muzicieni de culoare, Tom 
fusese autodidact, dar, spre deosebire de majoritu 
tea, ştia să cânte după note. 

- Când aveam optsprezece ani, eu și fratele meu 
Charlie am plecat spre vest ca să vedem ţara, pur vi 
simplu. Am căutat și aur, că pe vremea aceea sr 
găsea mai peste tot, deși nu era ușor să-l scoţi din 
miezul pământului. Am petrecut un an în Nevada, 
numai că tot aurul acela stătea ascuns, al naibii, când 
eram noi pe-acolo. Am murit pe 13 august 1922 
Bătrâna moarte avea capul mai tare decât taică-meu, 
și n-am reuşit s-o păcălesc. Bătrâna moarte, 
rămăsese singura persoană cinstită din St Louis. N-a 
mers s-o mituiesc, n-a primit nimic pe furiș. Asta e, 
are și ea o treabă de făcut, și n-o lasă nefăcută. lar cu 
nu aveam copii, deși cei din St Louis m-au numit 
părintele ragtime-ului. 

- Știu că soția ta a fost mai mult decât înstărită, 
iar fratele tău, Charlie, a trăit bine, a spus Frigate. 
Era polițist, primul negru care a ocupat această 
funcție în Missouri. Când a murit, cred că asta s-a 
întâmplat de Crăciun, în 1935, a lăsat o sută cinci 
mii de dolari într-un fond pentru familie. Pe vre- 
mea aceea, ăștia erau bani, nu glumă. 

- Pentru un negru, ăștia erau bani, desigur, 
întărit Tom. În 1935, ziceai? 

- O să întreb computerul dacă are o carte intitu- 
lată Au cântat cu toţii ragtime, a promis Frigate. 
O să-ți facă plăcere lectura ei. Se vorbește mult des- 
pre tine. O să te simți tare mândru. 

- N-am nevoie de vreo carte pentru asta, dar o 
«A mă uit prin ea. 

În ziua când computerul l-a anunțat că Lumea 
|opăielnică era gata, Tom Turpin a şi pătruns în ea. 
Ve făcuse ora zece dimineața; cu excepția câtorva 
norișori subțiri, de un alb ca bumbacul, aflați la mare 
inâlțime, cerul era albastru. Tom a coborât treptele 
se duceau spre ea și i-a descoperit, așa cum dăduse 
ordin, pe șoferul său și automobilul Mercedes-Benz 
«lecapotabil de culoare roz din 1920, care îl așteptau. 
Soferul android avea un metru și nouăzeci, pielea 
albă, ochi albaștri și părul blond. Era și cel mai urât 
alb pe care îl văzuse vreodată, asta pentru că fața lui 
fusese desenată chiar de Tom. Purta o uniformă 
obişnuită de șofer, doar că era roz. 

- Ca să se asorteze cu mașina, le-a spus Tom 
celorlalți. 

S-a așezat pe bancheta din spate, şi a zis: 

- Acasă, James. 

Frumuseţea aceea de mașină a pornit cum nu 
se poate mai bine, cu motorul torcând, după care 
au parcurs drumul întortocheat prin tunelul 
alcătuit de coroanele copacilor ale căror ramuri 
se împleteau. 

- Nu trebuia să fac drumul atât de îngust, a 
hombănit Tom. Dar, ce naiba, n-o să întâlnim ni- 
ciodată vreo mașină apărând din sens opus. 

După o vreme, pădurea s-a mai rărit, și au mers 
de-a lungul malului unui lac. Luciul acestuia era 
presărat cu rațe, gâște, stârci și berze, care stăteau în 

apa puțin adâncă să prindă pește. Locul era zgomo: 
tos cu atâtea cârâieli, pipete și strigăte ciudate. 

Drumul s-a îndepărtat de Turpinville, ducându-i 
spre marginea uriașei încăperi. 

- Dacă n-aş fi știut dinainte nu mi-aş fi dat 
seama, a spus Tom. S-ar părea că acolo se află alte 
păduri şi dealuri. N-am de gând să ating peretele. 
Vreau să rămân cu iluzia. 

De la intrare, drumul drept către Turpinville ar 
fi fost sub patru kilometri și jumătate. Însă drumul 
gândit de Tom până în oraş avea aproape șaispre- 
zece kilometri, și ar fi putut alege o bifurcație care 
îl făcea să devină de treizeci și cinci. Din când în 
când surprindea câte o imagine a acoperișurilor din 
oraș, iar atunci inima Îi tresălta de mândrie. 

- Al meu, totul e-al meu. 

După ce au ieșit din întunecimea pădurii în 
Turpinville, a regretat că nu aranjase să fie întâmpi- 
nat de o orchestră mare, gen big band, și o mulțime 
numeroasă. Locul era prea pustiu, prea tăcut. 

- Un oraș-fantomă prematur. În fine, curând va 
vibra de muzică ritmată și de lume. 

Automobilul a tras în fața localului Rosebud, iar 
Tom a coborât. A traversat piața către arteziana din 
centrul ei, a luat o cupă de argint atârnată într-un 
cui lângă fântână, a afundat-o în lichidul puternic 
mirositor și a băut. 

- Dom'le, mai bun nici că se poate! Numai că 
am nevoie de lume ca înainte, de muzică, țigări, 


teli lumii fluviului 241 


hohote... ce mai, de prieteni. N-are nici un haz să 
bei de unul singur și să vorbeşti la pereți. 

A intrat în Rosebud, a luat liftul împodobit care 
l-a dus până la etajul trei, a pătruns în apartamen- 
tul lui, unde se găsea o consolă mare și s-a apucat 
de căutare. 

Trei săptămâni mai târziu, avea în jur nu doar 
patruzeci de oameni, așa cum intenționase inițial, ci 
două mii. 

- E raiul negrilor, le-a spus foștilor camarazi, în 
timpul uneia dintre rarele ocazii când a participat la 
seratele lor. Parcă am fi la circul puricilor. Toată 
lumea țopăie. 

Tom s-a amuzat când Frigate s-a crispat auzind 
de „Raiul tuciuriilor“. Frigate era liberal și socotea 
respingători asemenea termeni. Nici Tom nu ar fi 
tolerat asemenea cuvinte din partea altora, decât 
dacă ar fi fost negri, însă el nu ezita defel să le folo- 
sească. Când Frigate l-a întrebat de ce proceda ast- 
fel, Tom i-a zis că așa îi era felul. Nu reușise să se 
dezbare de acel obicei. 

Dar ai trăit suficient de mult pe Lumea 
Fluviului ca să te dezveți, i-a spus Nur. 

- Asta mă ajută să uit de durere. 

- Autoflagelarea reprezintă o metodă curioasă 
de a scăpa de răni, a observat Frigate. 

Se părea că la această replică nu exista răspuns. 

- Când o să-ți vedem lumea? a intervenit Aphra. 

- Vă propun vinerea viitoare, le-a sugerat Tom. O 
să vă simţiți bine. Și o să vă distrați. Le-am povestit 

prietenilor mei despre voi, iar pe ei nu-i deranjează 
sosirea voastră. Apoi a pufnit în râs. Atâta vreme 
cât vă cunoaşteţi lungul nasului. 

După plecarea lui Turpin, Frigate a remarcat: 

- După șaizeci și şapte de ani petrecuţi aici, ve- 
chile rele de pe Pământ continuă să prospere. 

- Nu va reuși Continuarea atâta timp cât răul 
mai persistă în el, a spus Nur. Mai bine zis, efec- 
tele răului. 

Ceea ce se născuse pe Pământ nu pierea în mod 
necesar pe Lumea Fluviului. Cu toate că, așa cum 
afirmase Nur, umanitatea în general înregistrase 
progrese etice și psihice. 

- Ca să ne exprimăm mai limpede, a spus Burton, 
vrei să sugerezi că mulți au devenit ființe umane 
mai bune. 

- Întocmai. Lumea Fluviului este un reformator 
cam aspru, dar schimbarea apare rareori fără durere. 
Nur a rămas tăcut o vreme, apoi a intervenit: 

- Tom are multe calități. De obicei, este binedis- 
pus, curajos, te înţelegi ușor cu el, dacă nu-l calci 
pe bătătură, ceea ce mi se pare firesc. Numai că 
nu a afirmat niciodată că regretă faptul că a fost 
proxenet. Un om care se slujeşte de prostituate 
este el însuși o târfă, și se ocupă de treburi violente 
și necurate. Trebuie să fie dur şi nemilos, să-și mân- 
jească uneori mâinile de sânge. Îi lipseşte capacita- 
tea de înțelegere. 

S-a lăsat altă tăcere, întreruptă de Frigate, care a 
întrebat: 

- Chiar așa? 

- Nu mă gândesc numai la Tom. V-aţi izolat fie- 
care în lumile voastre mărunte. Poate cineva să 
vrească în vid? 

- Sigur că putem, a afirmat Frigate. 

- Vom vedea, a spus Nur. 

Doar el se răzgândise în legătură cu mutarea. 
| lotărâse să rămână în apartament. 

- Care pentru mine este o lume suficient de 
vuprinzătoare. 

- lar asta înseamnă necazuri, a subliniat Burton. 
Unii dintre cei proaspăt resuscitați vor dori aceste 
lumi pentru ei și vor fi în stare de vărsare de sânge 
ca să le obțină. 


20 


Burton, Frigate şi Behn discutau despre standar- 
dele necesare pentru resuscitarea oamenilor în Turn. 

- Să nu alegeţi actori de teatru, de film ori te- 
leviziune, i-a prevenit Frigate. Sunt toți plini de 
sine, niște egoiști, oportuniști, oameni care nu ne 
merită încrederea. S-ar putea ca o vreme să fie ca- 
marazi amuzanţi, dar vor rămâne centraţi pe pro- 
pria persoană. 

- Toți? a întrebat Burton. 

- Toţi, a întărit Behn. Eu știu cel mai bine. Doar 
am scris piese de teatru, am avut mult de-a face cu ei. 

- Trebuie să existe și excepții, a spus Frigate. Cu 
toate acestea, nu există excepții în rândul pro- 
ducătorilor, iar ei sunt și mai nemiloși şi reci decât 
actorii. Să nu resuscitați producători, mai ales din- 
tre cei hollywoodieni. Nu-s deloc umani. 

- Eu i-aș încadra în aceeași tagmă cu politicienii, 
a adăugat Burton. 

- A, sigur. Fără politicieni și oameni de stat. 
Sunt cu toții niște mincinoși și oportuniști. 

- Toți? s-a mirat Behn. 

- S-ar cuveni să știi și asta, a spus Burton. 

- Nu i-am cunoscut pe toți, așa că nu i-aș putea 
judeca în mod drept. 

- Crede-mă pe cuvânt, a sfătuit-o Burton. Să nu 
văd picior de politician aici. Ce facem cu preoții? 

- Oamenii în sutană, preoți, vicari, rabini, mu- 
lahi, vraci, trântori din ăștia, totuna, sunt cu toții 
frați prin uniformă. Adevărat, nu seamănă între ei. 
Există și unele ființe umane în rândul lor, când și 
când, pe ici și colo, a precizat Frigate. Dar trebuie 
să fim bănuitori față de oricine se socotește destul 
de bun pentru a deveni lider spiritual. Care-i este 
adevăratul scop? 

- Papii sunt excluși, a întărit Burton. Ei sunt po- 
liticieni, mincinoși, manipulează lumea cu sânge 
rece, pervertesc creştinismul pentru binele Bisericii. 
Aşadar, fără papi aici. 

- Nici rabini-șefi, mulahi-șefi ori arhiepiscopi de 
Canterbury şi neamul lor, a continuat Frigate. 
Ce-am stabilit despre papi e valabil şi pentru ei. 


zeii lumii fluviului 245 


- Şi stareţe? 

- Fără! a strigat Burton, împungând cu un deget 
spre tavan. 

- Dar nu există și excepții? 

- Nu sunt destule pentru a merita să ne pierdem 
vremea cu ele, a insistat Burton. 

- Dar vânzători de mașini la mâna a doua? Sau 
femei care au avut aceeaşi meserie? a întrebat 
Frigate. Burton și Behn s-au privit nedumeriți. 

- Ăsta a fost un fenomen din secolul douăzeci, 
le-a explicat Frigate. Să trecem peste. Dacă va fi 
nevoie, o să stau cu ochii pe ei și vă avertizez. Dar 
nu cred că va fi. 

- Doctori? 

- Nu putem aplica o regulă unică în situația lor. 
Dar majoritatea sunt niște suflete pierdute în lumea 
asta, unde nu e nevoie de ei, şi nu se bucură de nici 
o autoritate. Să fiți totuşi precauți. 

- Avocaţi? 

- Unii dintre ei sunt cei mai buni oameni din 
lume, unii, niște ticăloși. Să fiți atenți. A, apropo, l-am 
localizat pe Buddha, a anunțat Frigate. Siddhartha, 
Buddha cel istoric. 

- Şi ce legătură are asta cu avocaţii? a întrebat 
Burton. 

- Nici una. Dar Buddha... eh... e trecut în evi- 
dențe, există multe scene filmate cu el, dacă vreți 
să-l vedeţi pe Buddha cel viu, Gautama, cereți-i com- 
puterului să vă arate. El a trăit doar pe Pământ. Nu 

a fost resuscitat pe Lumea Fluviului. Când a mun 
pe Pământ, a beneficiat de Continuare. 

- Aha! a făcut Burton, de parcă ar fi înțeles 
dintr-odată multe lucruri ce-i rămăseseră ascuns 
până atunci. În urmă cu câteva zile, l-am localizat 
pe lisus Hristos cel istoric. 

~- Şi eu! a spus Frigate. 

- Atunci știi că a fost resuscitat pe Fluviu, a 
murit de câteva ori, ultima oară acum douăzeci de 
ani. Iar acum, și el se bucură de Continuare. S-a 
părea că Buddha a fost mai avansat decât el din punct 
de vedere etic. 

- Buddha a trăit pe Pământ mai mult decât Iisus. 

- Dar nu am atacat pe nimeni, ci doar am evi- 
dențiat un anumit element. 

- L-am găsit și pe Sfântul Francisc din Assisi. 
A fost resuscitat pe Fluviu, însă acum zece ani, când 
a murit, a Continuat. 

- Câţi papi şi cardinali, câte fețe bisericești de 
toate confesiunile au beneficiat de Continuare? a 
întrebat Aphra Behn. 

- Nici una, a spus Frigate. Cel puţin așa am sta- 
bilit eu, înţelegi? Nu i-am localizat pe toți. Mai pre- 
cis, computerul nu a reușit să-i găsească. l-am dat 
instrucțiuni să mai caute. Şi a descoperit doar vreo 
doisprezece dintre papi... 

- Inclusiv pe primul, Sfântul Petru? a întrebat 
Burton. 

- Nu a fost primul papă, ci doar primul episcop al 
Romei. Ca să fim preciși din punct de vedere tehnic. 

- A, înseamnă că a fost chiar la Roma? 

- Da, a fost executat de romani acolo. Dar... e 
Incă pe Fluviu. A murit de trei ori și tot nu a 
Continuat. 

- Înseamnă că-l putem resuscita ca să aflăm ade- 
vărul despre Iisus şi creștinism, nu? a spus Burton. 
Adică adevărul aşa cum îl cunoaște el, ceea ce pro- 
babil nu reprezintă adevărul obiectiv. 

- Mărturiile privindu-l pe Iisus sunt încă acolo, 
a spus Frigate. Wathanul lui a dispărut, dar viața lui 
a rămas acolo, pentru a fi derulată. 

- Și Sfântul Pavel? 

- A, Sfântul Pavel! a exclamat Frigate și a zâm- 
bit. Întâi a fost un iudaic fanatic, apoi un creştin 
fanatic, reușind probabil mai mult decât oricine să 
pervertească învăţăturile întemeietorului, iar acum 
a devenit un membru fanatic al Bisericii celei de-a 
Doua Șanse. Ori, mai curând, a fost. Biserica dorește 
oameni fideli, dar nu fanatici, de aceea, recent, a 
fost alungat. Acum manifestă interes față de învă- 
țăturile Dowiștilor. 

- Cine mai sunt și ăștia? 

- O să-ți spun cu altă ocazie. Pavel trăiește un- 
deva pe Fluviu. L-am descoperit şi l-am urmărit o 
vreme. E un individ mic și urât, dar un orator con- 
vingător. Nu mai e celibatar, a socotit că arde, și 
doreşte o femeie să-i stingă flacăra. 

Frigate le-a arătat trei bărbați pe care îi localizase 
datorită răutăţii lor de necontestat și a notorietății 
de care se bucuraseră pe vremea lui. Burton auzise 

de ei cât umblase prin Vale, dar nu știuse mai nimic 
despre ei. Adolf Hitler se născuse cu un an înainte 
de moartea lui Burton, Iosif Djugaşvili, cunoscut 
mai bine sub numele de Stalin, se născuse cu un- 
sprezece ani înainte de moartea lui Burton, iar Mao 
Zedong, la trei ani după 1890. 

- Acum sunt închiși în fişiere, a spus Frigate. Nu 
am avut prea mult timp să mă uit la viața lor 
post-pământească, dar am văzut suficient ca să fiu 
sigur că ei nu s-au schimbat în bine. Natura lor este 
ca a lui Ivan cel Groaznic. Pe care l-am localizat, că 
tot veni vorba de el. 

Crezi că nu există nici o speranță în ce-i 
priveşte, că nu se vor schimba nicicând în bine? a 
întrebat Nur. 

- Da. Așa se pare. Au fost și au rămas răi, sadici 
și ucigași cu sânge rece, criminali nemiloși, lipsiți de 
iubire. Psihopaţi. 

- Dar Loga a zis că pe Lumea Fluviului nu 
există psihopaţi adevăraţi. A zis că adevărații psi- 
hopaţi au existat doar din cauza dezechilibrelor 
chimice din organismul lor. Aceste dezechilibre, 
aceste deficienţe, au fost eliminate când trupurile 
le-au fost resuscitate. 

Frigate a ridicat din umeri. 

- Da, ştiu. Bine, dar... acum ce scuze mai au? 
Nici una. Au ales să se poarte astfel din proprie voință. 
Doar ei și numai ei răspund de propriile fapte. 

- Tot ce se poate, l-a aprobat Nur, dar nu tu ești 
acela care trebuie să-i distrugă, să le scurteze timpul 

acordat. Cine știe? S-ar putea ca la un moment dat 
să sufere o schimbare radicală de caracter. Să vadă 
lumina, cum s-ar zice. Amintiți-vă de Göring. 

- Göring a început să aibă remușcări și să se 
simtă vinovat cu ani în urmă. Aceste creaturi... 
Stalin, Hitler, Mao, Ivan cel Groaznic... sunt încă 
pregătiți... chiar dornici... să ucidă pe oricine le 
stă în cale. Cale sau marș permanent către puterea 
de a-i domina și controla pe alții și de a-i strivi pe 
toți cei care li se opun. Ori care li se pare lor că 
sunt opozanți. Aceștia sunt cu adevărat paranoici, 
înțelegeți? Deși fac efortul de a modela realitatea, 
şi de multe ori reușesc, ei nu au nici o legătură cu 
ea. Vreau să spun că oamenii ăștia nu percep lu- 
crurile așa cum sunt. Sunt mânaţi de dorința bol- 
navă de a modela realitatea așa cum socotesc ei că 
ar trebui să arate. 

- Mai toți oamenii sunt animați de aceeaşi dorință. 

- Există rele mari și mici. 

- Poate vrei să spui răufăcători mari și răufă- 
cători mici. Nu există rău abstract. Răul constă 
întotdeauna din acte concrete și făptași concreți. 

Burton, care până acum se mulțumise să asculte 
discuția, și-a pierdut răbdarea: 

- Adevărata filozofie nu constă în discuții, pe 
care majoritatea filozofilor le socotesc filozofie, ci 
în acțiune. Pete, vorbeşti mult despre ceea ce vrei 
să faci. De ce? Pentru că ţi-e teamă să acționezi, 
iar teama provine din senzația că nu găsești justi- 
ficarea interioară? 

- Gândul mi-e mereu la zicerea Nu judecați ca să 
nu fiți judecați’: 

- Crezi vreo clipă că nu vei fi judecat dacă te 
fereşti să-i judeci pe alții? l-a întrebat Burton pe un 
ton disprețuitor. Mai mult, e imposibil să nu judeci 
pe cineva. Nici măcar sfinții nu pot evita judecarea 
altora, indiferent cât de mult s-ar strădui. E un reflex 
și apare atât în mod conștient, cât şi inconștient. De 
aceea, eu zic să judecăm în dreapta și-n stânga, pe 
toți și pe oricine! 

- Dar să nu dai sentințe, a spus Nur, râzând. 

- De ce nu? a întrebat Burton, rânjind sălbatic. 
De ce nu? 

- Am localizat un judecător adevărat, adică unul 
în adevăratul sens al cuvântului, a spus Frigate. Un 
om care a fost judecător itinerant la tribunalul din 
Peoria, orașul meu natal, în timpul Prohibiţiei. Ţin 
minte că am citit despre el când eram mic; și-mi 
amintesc și ce spuneau tata și amicii lui despre el. 
Făcea parte din sistemul municipal foarte corupt de 
pe vremea aceea și a condamnat la închisoare mulți 
traficanţi de alcool, sau i-a amendat pe cei găsiți cu 
băutură în casă sau în localuri. Cu toate astea, el 
ținea o pivniţă plină de whisky şi gin, marfă cum- 
părată de la traficanţi. Pe unii îi făcuse scăpați deoa- 
rece îi erau furnizori direcți. 

- Dar văd c-ai fost foarte ocupat, a constatat Nur. 

- N-am putut rezista. 


1 Evanghelia după Matei, 7:1 (n. tr.). 

Burton înțelegea fascinația lui Frigate, ori, 
măcar își închipuia că o pricepe. Oamenii răi exer- 
cită un anumit magnetism care atrage pe toată 
lumea, răi, buni sau așa și așa. Întâi atracția, apoi re- 
pulsia. De fapt, în mod paradoxal, repulsia este 
aceea care provoca atracția. 

- Partea curioasă este că nici unul dintre aceştia, 
Hitler, Stalin, Mao, Țarul Ivan, judecătorul din 
Peoria şi violatorul de copii despre care v-am po- 
vestit, nici unul dintre aceștia nu se socotește pe 
sine rău, a spus Frigate brusc, de parcă s-ar fi gân- 
dit la asta demult, dar până atunci respinsese o 
asemenea idee. 

- Göring se socotea vinovat, iar acesta a fost pri- 
mul pas făcut în a se îndepărta de rău, a spus Nur. 
Oamenii aceştia... Hitler, Stalin și alții... ce intenții 
ai privinţa lor? 

- I-am pus pe Așteptare, a spus Frigate. 

- Încă F H an ce să faci cu i? 

- Nu. Dar când computerul va începe să plaseze 
cele optsprezece miliarde de oameni în Vale, pe oa- 
menii aceştia îi va ocoli. Ascultă! Am văzut ce au 
făcut. Am văzut prin ochii lor, şi prin ai celor ce au 
suferit din cauza lor. 

Frigate se îmbujorase la față și ochii mari îi stră- 
luceau sălbatic. 

- Nu vreau ca ei să repete faptele rele! De ce să 
scape de justiție tocmai acum? Au făcut rău pe 
Pământ, dar aici lucrurile stau la fel. Există motive 
pentru a-i ţine blocaţi în fișiere și pentru ca noi să 

avem dreptul de a-i judeca. Şi de a-i condamna, ba 
chiar executa, dacă va fi nevoie! 

- Nu intervenția, și nici intenția divină nu a pro- 
vocat blocarea, a spus Nur. A avut loc un accident. 

- Serios? s-a mirat Frigate. 

Nur a zâmbit și a ridicat din umeri. 

- Poate că nu. Cu atât mai mult se cuvine să 
acționăm cu discreție, rațiune și precauție. 

- De ce, mă rog? a bubuit Burton. Cui îi pasă? 

- Aha, a făcut maurul, ridicând degetul arătător și 
uitându-se la vârful lui, de parcă acolo s-ar fi aflat 
răspunsul. Cine știe? Nu mai trăiești senzația, din când 
în când, că suntem supravegheați? Nu mă refer la com- 
puter, ci la cineva care foloseşte computerul. 

- Dar cine ar putea fi acela? 

- Habar n-am. Dar n-ai avut sentimentul ăsta? 

- Nu. 

- Eu, da, a răspuns Frigate. Dar asta nu înseamnă 
nimic. Mereu am trăit senzaţia asta... toată viața, de 
fapt... că cineva stă cu ochii pe mine. 

- Şi cine îl veghează pe veghetor? Cine-l judecă 
pe judecător? 

- Voi, sufiştii ăștia... a spus Burton cu dezgust. 

- Problema este că oamenii aceştia, a continuat 
Frigate, Hitler, Stalin, Mao, Ivan cel Groaznic și 
alții, au deținut o putere imensă în viața dusă pe 
Pământ. Au fost figuri istorice extrem de impor- 
tante. Iar acum... 

- Acum tu, neînsemnatul, îi ai în puterea ta, a 
spus Nur. 

- Îmi pare rău că nu au fost ei în puterea mea 
atunci când erau la începuturile carierelor de crimi- 
nali, a subliniat Frigate. 

- Ai fi apăsat pe butonul Distruge atunci? 

- Iisuse! Nu știu. Așa s-ar fi cuvenit să fac! 
Numai că... 

- Dar dacă cineva ar fi avut puterea de a apăsa 
butonul acela pentru tine? l-a întrebat Nur. 

- Păcatele mele nu au fost chiar atât de mari. 

- Mărimea lor ar depinde de atitudinea celui 
care apasă pe buton, a spus Nur. Ori în mintea 
celor loviți de păcatele tale. 

Burton i-a părăsit în acest punct al discuţiei, dar 
s-a oprit o clipă să îi ureze noapte bună lui Li Po și 
femeii lui, Star Spoon, și amicilor acestora. Li Po 
descoperise și resuscitase șapte poeți și pictori care 
Îi fuseseră prieteni la cataramă. 

Când Burton s-a întors spre ușă, Star Spoon i-a 
zis, încet: 

- Trebuie să ne mai vedem. Chiar curând. 

- Desigur! Bineînţeles! 

- Dar singuri, a spus ea și a plecat înainte ca cei- 
lalți să observe că ea i se adresase. 

Lui Burton nu i-a venit să creadă că ea dorea 
doar să stea de vorbă cu el. În alte circumstanţe, s-ar 
fi arătat încântat. Numai că Li Po îi era prieten și 
înclinat spre gelozie, chiar dacă nu avea nici un 
drept să fie atât de posesiv. Nu ar fi fost onorabil să 
o întâlnească singur. 

Însă ea este o ființă liberă, şi-a zis Burton. Li Po 
a readus-o la viață, dar prin asta nu a devenit 
stăpânul ei. Decât dacă ea socotește că așa stau lu- 
crurile. Dacă ea dorește să mă întâlnească, și o va 
face cu siguranță, iar Li Po ar afla... 

Chinezului foarte plin de sine nu-i va veni să 
creadă că ea ar prefera un alt bărbat. Va urma proba- 
bil o scenă, cu multe țipete şi vorbe mari, și pesemne 
că Li Po îl va provoca la duel. Acea provocare și 
eventuala acceptare din partea lui ar fi ambele niște 
prostii copilărești. Li Po se născuse în 701, iar Burton 
în 1821, dar nici unul nu mai era legat de codurile 
onoarei din acele vremuri și, de fapt, ei nu fuseseră 
niciodată oameni ai epocilor în care trăiseră. Ar fi 
fost ridicol să se bată pentru o femeie. Li Po își va da 
seama. Evident. Dar nu-i va mai rămâne prieten. lar 
Burton ținea la prietenia lui. 

Pe de altă parte, Star Spoon nu era un robot, iar 
când a resuscitat-o, Li Po trebuia să-și dea seama că 
nu o va putea stăpâni. Nu mai era o sclavă. 

Mişcarea coapselor ei era ca dangătul unui clo- 
pot carnal. Bing, bang! Bang, bang! Burton a sus- 
pinat și a încercat să se gândească la altceva decât 
la fiorul simţit de carnea lui. Inutil. Trecuse prea 
multă vreme. 

Dar dacă ajungea să o cunoască bine, și nu în 
înțeles biblic, o va plăcea? Pesemne că nu merita 
întreaga tevatură pe care o va provoca relația dintre 
ei, iar Burton era convins că ea va crea necazuri. 

Un bătrân în trup tânăr poate da naștere unor 
conflicte, a gândit el. Hormonii urlă în mine, în 
ciuda experienţei mele îndelungate. E adevărat că 
sexul nu știe ce e aceea conștiință. La fel de adevărat 
e că nu are nici minte. 

Cu toate acestea, Star Spoon nu rămăsese sin- 
gura femeie de pe acea lume. Teoretic vorbind, avea 
la dispoziţie în jur de nouă miliarde și jumătate de 
femei. Din nefericire, în acel moment, Star Spoon 
rămăsese femeia pe care o dorea. Nu era „îndrăgostit“ 
de ea, nici nu credea că se va mai „îndrăgosti“ vreo- 
dată, pentru că un bărbat care trăise o sută treizeci și 
șase de ani și avea cât de cât minte nu s-ar fi lăsat dat 
gata de o iubire romantică. În orice Caz, aşa ar tre- 
bui să se întâmple. 

Dintre cei opt miliarde și jumătate de bărbați cu- 
prinși în fișiere, probabil că o şaisprezecime aveau 
aceeași vârsta ca el. Dintre aceștia, despre o șaispre- 
zecime se putea afirma că erau suficient de inteli- 
genţi ca să lase deoparte amăgirile iubirii romantice. 
El unul, nu se bucura prea mult de compania cuiva. 

Pe moment, singura lui companie rămăsese ecra- 
nul de vizionat amintiri, plasat pe perete, alături de 
scaunul său zburător. Computerul sărise cu aminti- 
rile la vârsta de treizeci și nouă de ani și alesese o 
scenă foarte dureroasă. La vremea respectivă se găsea 
la Londra, pregătindu-se pentru călătoria secretă 
până la Mecca. Cum aveau să existe destul de multe 
ocazii când penisul avea să-i fie expus în faţa musul- 
manilor alături de care trebuia să facă pelerinajul, 

era nevoie să fie circumcis. În caz contrar, o simplă 
privire la prepuţul lui l-ar fi dat de gol drept un 
câine necredincios, şi ar fi fost ucis, poate chiar sfâr- 
tecat în bucăţi, iar asta pe loc. Deşi bărbaţii musul- 
mani se lasă de obicei pe vine pentru a urina, iar 
roba le acoperă părțile ruşinoase, puteau apărea mo- 
mente când nu ar fi scăpat nevăzut. De aceea, a fost 
circumcis, iar singurul anestezic de care a avut parte 
a fost aproape jumătate de litru de whisky. 

Burton şi-a oprit scaunul. Scena a încremenit 
odată cu el. Fără să-şi dea seama de ce proceda ast- 
fel, i-a cerut computerului să proiecteze câmpul ner- 
vos-emoțional. 

Pe dată a simţit o durere usturătoare când medi- 
cul i-a tăiat prepuţul. 

A strâns din dinţi ca să nu urle de durere, așa 
cum strânsese între dinți trabucul în timpul 
operaţiei reale. 

În același timp, a trăit o senzaţie de ameţeală și 
lentoare. Câmpul îl învăluia cu senzaţii trăite la vre- 
mea respectivă, iar el fusese beat. Dar nu atât de 
beat pe cât ar fi trebuit. 

- Ajunge! a răcnit el. Îndepărtează câmpul. 

Durerea a dispărut imediat. Sau i se părea? Nu 
cumva era vorba de stafia ori umbra cuiva care 
dispărea treptat? i 

Burton nu era masochist. Işi produsese o durere 
doar pentru ca dorința lui față de Star Spoon, pen- 
tru orice femeie, de fapt, să dispară. Reuşise. Dar 
efectul nu putea fi de durată. 

Cu multă vreme în urmă, Frigate îi spusese lui 
Burton că pe Pământ nu se reușise identificarea lui 
Jack Spintecătorul. Însă cum acesta trebuia să se afle 
în Vale, putea fi găsit. Cu toate acestea, șansele de a 
da de el erau extrem de reduse. Pe de altă parte, 
bărbatul care ar fi recunoscut crimele putea să 
mintă. În realitate, soluționarea enigmei era mai 
probabilă aici decât pe Pământ. 

Frigate afirmase asta cu mult timp înainte ca el şi 
Burton să fi ajuns la Turn. Acum se găseau într-un 
loc unde probabilitatea de a-l descoperi pe bărbatul 
poreclit Jack Spintecătorul era mare. Frigate știa 
care erau candidaţii, deşi se putea ca Spintecătorul 
să nu se găsească printre ei, şi probabil computerul 
putea să îi localizeze pe toţi în fișierele lui. 

Frigate nu mai apucase să-și înceapă proiectul pe 
care şi-l propusese, deoarece era prea ocupat cu alte 
cercetări, inclusiv cu trasarea genealogiei familiei 
sale. Turnul acela, spusese el, reprezenta paradisul 
oricărui specialist în genealogii. El nu trebuia să re- 
curgă la evidențe dificil de găsit şi deseori rătăcite 
ori pierdute: testamente, declaraţii de venit și de te- 
renuri, evidențe și dovezi de la tribunale pentru or- 
fani, recensăminte, istorii ale satelor, ziare, pietre 
de mormânt, evidențe militare și de pensionare, și 
toate celelalte urme înșelătoare care ar putea sau nu 
să fie strămoșii tăi. Aici însă, puteai pune compute- 
rul la treabă, începând cu tine, iar el lucra înapoi în 

timp, găsindu-ți părinții și restul rudelor. Aveai po- 
sibilitatea de a vedea pe ecran cum arăta un părinte 
sau altul, unde se afla, de a le viziona viața prin 
ochii lor și felul în care arătau în ochii altora. 
Câteodată, trebuia să aştepte cât computerul folo- 
sea wathanul vreunui strămoș pentru a-l căuta prin 
fişiere pe cel pereche și apoi identifica wathanul 
părinților acelei persoane. Dacă apăreau dubii privi- 
toare la paternitatea unui copil, computerul com- 
para trăsăturile genetice ale copilului şi părintelui 
îndoielnic, stabilind relația adevărată. Dacă se dove- 
dea că un copil putea fi vlăstarul unui anumit adult, 
computerul examina genele celor bănuiţi a fi posi- 
bilii taţi. Aceştia puteau fi identificați cu ușurință, 
deoarece computerul avea posibilitatea de a exa- 
mina trecutul mamei și stabili cu exactitate când și 
cu cine avusese o relație sexuală. După aceea, evi- 
dențele suspectului sau suspecților erau examinate 
pentru a se stabili identitatea genetică. 

Lui Burton aceste lucruri i se păreau interesante, 
însă pentru moment el nu ținea să-și stabilească ar- 
borele genealogic. Se lăsase însă mereu fascinat de 
poveşti privind crime, mutilări şi torturi și citise 
relatările din ziare referitoare la crimele din 
Whitechapel. După ce a decis să lanseze Operațiunea 
Spintecătorul, după cum voia să o boteze, a cerut 
computerului o bibliografie a tuturor cărților în en- 
gleză din memoria sa, care făceau referiri la Spin- 
tecător. Agentul sau agenții Etici care primiseră 
sarcina de a obține literatură privitoare la Spintecător 

se dovediseră foarte minuţioși. Frigate a renunțat 
pentru câteva minute la propria activitate ca să le 
verifice și le-a indicat pe acelea despre care a soco- 
tit că Burton le-ar găsi mai interesante ca puncte 
de plecare. 

În primul rând, aş citi o carte de Stephen 
Knight, Jack Spintecătorul. Soluţia finală, publicată 
în 1976. Asta m-a impresionat nu doar prin cerce- 
tare foarte amănunțită și prin raționamente sclipi- 
toare și convingătoare - o asemenea lucrare l-ar fi 
făcut mândru până și pe Sherlock Holmes -, dar 
prin faptul că părea singura carte care putea da 
răspunsuri adevărate. Cu toate acestea, unii critici 
au descoperit punctele slabe ale cărții. Dacă e rău 
sau bine sau doar așa și așa, ea este destul de bună să 
o foloseşti drept trambulină pentru a plonja în 
oceanul roșu-sângeriu al misterelor. 

Era ciudat să țină între degete o carte care fusese 
copiată după un exemplar publicat optzeci și șapte 
de ani după moartea lui. Nu s-a minunat multă 
vreme, pentru că minunile erau atât de multe, încât 
trebuiau să rețină atenţia doar scurtă vreme. A citit 
mai bine de 270 de pagini în trei ore. Când a lăsat-o 
deoparte, ar fi fost în stare să repete pasaje lungi 
fără multe scăpări, iar acestea ar fi însumat cel puţin 
un sfert din text. 

Dacă ar fi fost publicată în cursul vieții lui de pe 
Pământ, Burton ar fi fost scandalizat de absur- 
ditățile cuprinse în acea carte. Ori poate nu. Dacă 
s-ar fi gândit mai bine, știind ceea ce știa despre 

manevrele secrete ale celor de la vârf pentru a 
ajunge la putere, cunoscând faptele inumane și total 
injuste comise de guvern și de indivizii din clasele 
conducătoare în lupta pentru a se menţine la pu- 
tere, nu ar fi socotit concluziile trase În urma eve- 
nimentelor descrise în carte drept adevărate? 

După o documentare profundă și extinsă și după 
deducții iluminate și lămuritoare, domnul Knight 
ajunsese la următoarele concluzii: 

În 1888, masele, oamenii săraci din Anglia, Scoţia, 
Țara Galilor și Irlanda erau, ori păreau să fi ajuns în 
pragul unei revoluții. Radicalii de stânga, socialiștii și 
anarhiștii, exprimau răspicat nemulțumirea, sufe- 
rințele și oprimările la care era supusă clasa munci- 
toare. Guvernul nu era doar alarmat, ba chiar era 
speriat de-a binelea, iar mulți oameni din clasa con- 
ducătoare socoteau că până și monarhia va fi ame- 
nințată. Aceşti oameni au reacționat în mod 
disproporționat; necunoașterea psihologiei maselor 
i-a făcut să nu-și dea seama de profundul conserva- 
torism al poporului. Oamenii nu voiau o schim- 
bare în structura monarhiei, ci să aibă de lucru 
permanent, să fie bine plătiţi, să aibă de mâncare, să 
beneficieze de condiții decente de locuit și să se bu- 
cure de o oarecare securitate economică. Voiau să 
ducă un trai uman, nu să se simtă niște șobolani. 

Clasa conducătoare a socotit că Regina Victoria 
nu avea să fie detronată, însă în acea perioadă ea era 
bătrână și nu se bucura de popularitate. Când a 
murit, fiul ei Edward („Bertie“) avea să devină rege. 

Iar el era un bărbat desfrânat, încăpățânat și total 
imoral, ale cărui activități nu puteau fi ascunse de 
ochii publicului. 

În eșaloanele superioare ale guvernului britanic 
erau pe atunci mulți masoni, între aceștia numă- 
rându-se marchizul de Salisbury, prim-ministrul. 
Knight susținea că acești masoni erau de fapt puterea 
ce susţinea tronul, iar ei se temeau că dacă monarhia 
va cădea, ei și societatea lor secretă aveau să dispară. 

Cel mai mare fiu supravieţuitor al prințului 
Edward, ducele de Clarence și Avondale, Albert 
Victor Christian Edward, „Eddy“, pentru prietenii 
lui intimi, avea să urce pe tron dacă tatăl său ar fi 
murit. Era o creatură demnă de toată mila (din 
punctul de vedere al epocii victoriene), întrucât îi 
plăcea să se amestece, sub un nume de împrumut, 
prin mediile artistice și boeme, era bisexual și frec- 
ventase o dată un bordel unde erau doar bărbați. Ba 
Chiar mai rău, după ce se îndrăgostise de o 
vânzătoare, Annie Elizabeth Crook, care îi fusese 
prezentată de pictorul Walter Sickert, ducele se căsă- 
torise cu aceasta în cadrul unei ceremonii secrete. În 
anumite privinţe, era o căsătorie ilegală, dar partea 
cea mai ofensatoare dintre toate era că Eddy luase 
de soție o femeie de credință romano-catolică. 
Potrivit legii, nici un monarh englez nu se poate 
căsători cu o catolică. Eddy nu era rege, dar putea 
deveni lesne, și destul de curând. Existaseră mai 
multe tentative de asasinat la adresa reginei; era 
bătrână, iar tatăl lui Eddy, Prinţul Edward, putea 

muri din cauza exceselor alimentare și a băuturii, a 
unei boli venerice, a vreunui glonț tras de un soț 
gelos, de mâna unui revoluționar sau maniac, ori din 
pricina oricărei boli împotriva căreia pe atunci nu 
existau măsuri preventive și pentru care nu exista 
tratament în afara rezistenței naturale a suferindului. 

În aprilie 1888, Annie Crook a dat naştere fiicei 
lui Eddy, ceea ce venea ca picătura ce umplea paharul 
faptelor rele ale prințului. Copila era stră-strănepoata 
Reginei Victoria și vară primară cu bărbaţii ce aveau 
să domnească sub numele de Edward al VIII-lea și 
George al VI-lea. 

Era prea mult pentru regină, care i-a transmis o 
notă furioasă prim-ministrului, lordul Salisbury, 
cerându-i ca ziarele şi publicul să nu afle faptele 
scandaloase. 

La rândul său, Salisbury, l-a însărcinat pe medi- 
cul reginei, Sir William Gull, mason şi el, să 
mușamalizeze toată afacerea. Potrivit standardelor 
victoriene, Gull era un om sclipitor şi un mare 
medic, dar se remarcase și printr-un simț grotesc și 
pervers al umorului și printr-o schizofrenie evi- 
dentă (care va fi remarcată abia de generația urmă- 
toare). Se arăta foarte amabil şi înțelegător, dar 
alteori era rece, crud și bădăran. Acest din urmă 
comportament era însă evident doar când se ocupa 
de pacienţi și familii din clasele umile. Se dovedea 
un stăpân foarte blând cu animalele sale de compa- 
nie, însă se străduise să justifice faptul că apela la 
vivisecții, ba chiar băgase, în mod experimental, 

câini În cuptoare ce se încălzeau încet până când 
animalele mureau. 

Respectând ordinele secrete ale lui Gull, trans- 
mise prin comisarul șef al poliției, și el mason, 
agenţi speciali de poliție au organizat un raid la 
apartamentele lui Walter Sickert, vechi prieten 
de-al lui Eddy și Annie Crook. Aceștia l-au trans- 
portat în grabă pe Eddy de la apartamentul lui 
Sickert până la palat și au dus-o pe Crook la un azil. 
Gull a confirmat că Annie era nebună, deși pe vre- 
mea aceea încă nu era, iar ea și-a petrecut restul 
vieții în ospicii şi case de corecție. Eddy nu a mai 
văzut-o după aceea. 

Poliţia intenționase să o ridice și pe Mary Kelly, 
o tânără irlandeză, care fusese martoră la căsătoria 
celor doi. Probabil Gull ar fi emis și pentru ea un 
certificat de nebunie. Indiferent ce i-ar fi pregătit fe- 
meii, a rămas cu buzele umflate. Ea a reușit să scape 
din năvodul aruncat de poliţie, pierzându-se în labi- 
rintul de străduţe din East End. Ulterior, ea s-a ocu- 
pat o vreme de Alice Margaret, copilul lui Eddy și 
Annie. Ambele l-au însoțit pe Sickert în călătorii 
lungi până la Dieppe. Cât a stat în Franța, Mary Jane 
Kelly și-a schimbat numele în Marie Jeanette Kelly. 

În cele din urmă, Kelly a trebuit să se ascundă 
din nou în mulțimea de oameni din East End. 
Acolo a început să se scufunde treptat, devenind 
una dintre miile de prostituate alcoolice și bolnave 
care duceau o viață mizerabilă și lipsită de orice spe- 
ranță. Ca și surorile ei întru profesiune, se putea 

socoti norocoasă dacă reușea să câștige suficienți 
bani cât să-și cumpere gin pentru a obține o stare 
de amorțeală de câteva ore, sau suficientă mâncare 
cât să nu moară de foame, și să aibă un acoperiș 
deasupra capului. 

Kelly nu era chiar lipsită de prieteni, cei mai 
apropiaţi fiind Mary Ann Nichols, Anne Siffey, 
alias Chapman, și Elizabeth „Long Liz“ Stride, toate 
bețive, bolnave, malnutrite și sortite să moară cu- 
rând, chiar dacă „Jack Spintecătorul“ nu ar fi exis- 
tat. Când Kelly le-a cunoscut pe acestea în taverne 
ori în locuinţele lor insalubre, iar ginul făcea să dis- 
pară orice discreție sau precauţie în valurile aurii ale 
ameţelii, ea le-a dezvăluit acestora despre legătura 
dintre Prinţul Eddy și Annie Crook și despre 
urmările îngrozitoare ale acesteia. Astfel, în timpul 
uneia dintre aceste discuții înfocate, s-a născut ideea 
de a-l şantaja pe Prinţul Eddy. 

Knight sugerase că cele patru femei încercaseră 
să apeleze la acel plan de extorcare deoarece fuse- 
seră silite de un grup de răufăcători periculoși, aso- 
ciaţi în Banda Old Nichol. 

Indiferent de motivație, ideea era foare primej- 
dioasă și prostească. Salisbury lăsase vânătoarea după 
Kelly să se stingă, deoarece nu mai auzise nimic de 
ea, iar spionii poliției nu constataseră vreo dezvă- 
luire a ei în legătură cu toată afacerea. Atâta vreme 
Cât îşi ținea gura, ea nu reprezenta un pericol pentru 
orânduirea pe care o reprezenta Salisbury. Acum, 
însă, după ce primise un mesaj prin care se cereau 

bani pentru păstrarea tăcerii, Salisbury a pus în 
mişcare mașinăria represivă. 

Îndemnat de Salisbury, Gull nu a mai şovăit nici 
o clipă și a acționat. Prim-ministrul îi dăduse ordin 
să mușamalizeze situația, însă el nu avea deloc 
habar de modul în care avea să procedeze Gull. 
Desigur, chiar dacă era disperat să-i reducă la tăcere 
pe șantajiști, tot ar fi fost îngrozit dacă ar fi ştiut ce 
intenții avea Gull. Una era să întemnițezi o femeie 
de condiție modestă în ospicii și case de corecție 
pentru toată viaţa, un lucru regretabil, dar necesar, 
din punctul de vedere al lui Salisbury. După ce a 
început seria de crime, Salisbury nu a mai avut 
încotro, şi a lăsat lucrurile să continue, făcând tot 
posibilul să îl protejeze pe „Jack Spintecătorul.“ 

John Netley era vizitiul care îl dusese pe Prințul 
Edward la domiciliul lui Sickert și în alte locuri 
unde Eddy făcea lucruri pe care un prinţ al regatu- 
lui nu s-ar fi cuvenit să le comită. Gull își asigurase 
tăcerea lui prin ameninţări și mită după răpirea lui 
Eddy și a lui Alice Crook. Cunoscând caracterul lui 
Netley, Gull i-a prezentat, în termeni generali, ce 
planuri făcuse în privința șantajiştilor. Netley s-a 
arătat „dispus să-l slujească. Și cum Sickert le 
cunoştea pe personajele principale ale întregii afa- 
ceri, și știa bine West End-ul şi acceptase bani ca să 
păstreze tăcerea în legătură cu Eddy și Crook, 
Sickert a fost recrutat de Gull. Cu toate rezervele 
referitoare la participarea sa la crimă, şi-a dat seama 
că dacă refuza avea să fie ucis şi el. 

Trăsura, condusă de Netley, avându-i ca pasageri 
pe Sickert și Gull, a pătruns în zona Whitechapel. 
După o serie de incursiuni de recunoaștere, solici- 
tându-i serviciile, Gull și Sickert au ademenit-o pe 
Mary Anne Nichols în trăsură. Flatată că doi gen- 
tlemeni atât de eleganți catadicsiseră să se uite la ea, 
dar și întrebându-se ce perversiuni aveau aceștia în 
gând, Nichols a urcat. Gull i-a oferit un pahar de 
vin conținând un drog (Knight sugerase că se folo- 
siseră struguri otrăviți) și, după ce ea și-a pierdut 
cunoștința, i-a tăiat beregata de la stânga spre 
dreapta, i-a scos intestinele şi a înjunghiat-o. Sickert 
s-a aplecat din trăsură și a vărsat. 

După aceea, trăsura a ajuns pe strada Bucks 
Row, în acele momente întunecoasă și pustie, unde 
Netley și Sickert au scos cadavrul și l-au așezat pe 
trotuar. Cunoșteau programul polițistului ce făcea 
de patrulă prin zonă, dar chiar și așa au reușit să 
părăsească acel loc doar cu câteva minute înainte de 
trecerea acestuia. 

Cei trei au lovit din nou opt zile mai târziu. 
Anne Siffey, cunoscută și sub numele de Chapman, 
a fost găsită moartă în curtea de pe Hanbury Street, 
numărul 29. Avea beregata tăiată tot de la stânga la 
dreapta. Intestinul subțire și o parte din carnea de 
pe abdomen zăceau în dreapta ei, în apropierea 
umărului, încă legate printr-o șuviță de restul intes- 
tinelor. Două porțiuni de carne, provenite din re- 
giunea abdominală inferioară, stăteau pline de 
sânge, azvârlite peste umărul stâng. 

De astă dată, Gull dusese femeia în stare de incon- 
știență în curte, unde realizase acea mutilare rituală 
în lumina slabă a lunii. 

Pe 29 septembrie, Gull a ucis două prostituate. 
Prima crimă a fost comisă în grabă, deoarece Long 
Liz Stride refuzase să urce în trăsură. Netley și 
Sickert coborâseră, o prinseseră, ținând-o cât Gull 
i-a tăiat beregata. Însă medicul nu a mai apucat să 
procedeze așa cum ar fi voit. A auzit glasuri în 
apropiere și nu voia să riște prin transportarea cada- 
vrului în trăsură. Cei trei au plecat grăbiţi de la 
locul crimei. 

În aceeași seară, ceva mai târziu. Au comis cea 
de-a doua crimă, având acum timp suficient pentru 
a o executa. Catherine Eddowes a fost descoperită 
în Mitre Square (care nu făcea parte din cartierul 
Whitechapel), cu o parte a nasului tăiată complet, 
lobul urechii drepte aproape detașat și cu beregata 
sfârtecată cu un obiect ascuţit, cu măruntaiele 
scoase și fără uter și rinichiul stâng. 

Din nefericire, din punctul de vedere al lui 
Gull - și al lui Eddowes -, Sickert o confundase pe 
această femeie cu Marie Kelly. Aceasta nu fusese 
confidenta lui Kelly, nu avea absolut nici o 
legătură cu afacerea Eddy-Crook și a murit doar 
pentru că pictorul, în lumina scăzută, avusese im- 
presia că era Marie Jeanette Kelly. Deși eroarea fu- 
sese descoperită imediat după ce doctorul îi tăiase 
gâtul, acesta din urmă a insistat să realizeze ritua- 
lul cunoscut. De ce să-și mai piardă vremea? Pe de 

altă parte, femeia era doar o târfă, și dacă, din 
întâmplare, vreun polițist ar fi avut unele bănuieli 
privind planul general, moartea ei ar fi constituit 
o pistă falsă. 

În noaptea de 9 noiembrie, ultima, și cea mai 
importantă țintă, a fost supusă celei mai sălbatice 
măcelăriri dintre toate. Ritualul a durat două ore. 
După aceea, seria de crime comise de Jack Spinte- 
cătorul a încetat. 

Burton localizase matricile lui Gull, Netley, 
Kelly, Crook, Sickert, Salisbury, Prințului Eddy 
și Stride. Din anumite motive, pe care computerul 
nu le-a dezvăluit, matricele lui Chapman și Nichols 
nu erau disponibile. Cu toate acestea, computerul 
continua să le caute. 

Burton a vizionat evenimentele, de la întâlnirea 
dintre Eddy și Annie Crook, până la uciderea lui 
Kelly, prin ochii și urechile înregistrărilor. A reluat 
unele dintre ele de câteva ori, deși a vomitat în două 
rânduri în timp ce a asistat la disecarea lui Kelly. 
Crezuse că poate suporta orice, dar supraestimase 
toleranța stomacului său. 

Apoi a pus computerul să deruleze câteva dintre 
episoadele din viața de pe Lumea Fluviului a fiecă- 
ruia dintre participanții la afacerea Spintecătorul. 
Annie Elizabeth Crook fusese resuscitată pe Fluviu 
în perfectă stare mintală, dar fără amintiri între anii 
1888 și 1920. 

Schizofrenia lui Sir William Gull părea să fi fost 
eliminată. La douăzeci de ani după prima resuscitare, 

fusese convertit la o sectă religioasă, cea a Dowişti- 
lor, înființată de Lorenzo Dow. 

John Netley, vizitiul, fusese profund afectat de 
șocul înecării în Tamisa, pentru ca apoi să se trezească 
pe malul Fluviului. Vreme de șase luni, purtarea lui 
ar fi putut fi descrisă drept creștinească (potrivit idea- 
lului, nu practicii majorității creştinilor). Imediat 
după ce depășise starea de șoc, a rămas convins că 
nu avea să fie pedepsit pentru păcatele lui, revenind 
la purtarea de pe Pământ, devenind oportunist, vi- 
cios, interesat doar de propria persoană și un crimi- 
nal cu sânge rece. 

Pictorul Walter Sickert s-a convertit încă de la înce- 
put la credința promovată de Biserica celei de-a Doua 
Şanse şi a ajuns treptat până la demnitatea de episcop. 

Long Liz Stride şi Marie Kelly au fost resuscitate 
în Vale la câțiva metri una de cealaltă. Vreme de 
cinci ani, au fost bune prietene şi vecine apropiate. 
Nici una nu și-a continuat viaţa ca prostituată, deşi 
au avut o serie de amanți şi beau cât de mult se 
putea. Apoi Stride a devenit credincioasă și s-a ală- 
turat unei secte budiste foarte cunoscute, nichi- 
reniții. Kelly o părăsise, plecând în susul Fluviului 
şi, după numeroase aventuri, s-a stabilit într-o zonă 
pașnică. Amândouă muriseră în cursul îngrozitoare- 
lor momente de după nefuncţionarea pietrelor-potir 
de pe malul drept al Fluviului. 

Deocamdată, lunga călătorie a tuturor se încheiase. 
Ajunseseră blocați în evidențele fizice şi în wathanii 
care se învârtejeau în pupul central. 


270 philip josé farme: 


22 


Îşi încheiase investigația în afacerea Spintecă- 
torul, misterul se rezolvase. Acum se putea instala 
fără grijă în lumea sa privată, dar, dintr-un motiv de 
neînțeles, deocamdată se ferea să se retragă acolo. 
Totuși, nu mai putea amâna multă vreme mutarea. Îl 
irita că se opunea acestui lucru în mod inconștient, 
nu tolera așa ceva. 

Înainte de a pleca, a analizat, detașându-se com- 
plet, situaţiile prin care trecuse în ultimele două 
săptămâni. Rămăsese cutremurat și îngrozit, îndeo- 
sebi de lumea pe care o văzuse prin ochii prostitua- 
telor. Asistase la multe acte de sălbăticie și josnicie 
și la multă nedreptate și oprimare, dar nici una nu 
se compara cu inumanitatea și grozăvia celor ce se 
petrecuseră în East End, în Londra anului 1880. 

În acea zonă relativ mică locuiau claie peste 
grămadă opt sute de mii de oameni, toți flămânzi 
mai tot timpul, mâncând lături și fiind fericiți dacă 
le aveau și pe acelea, beţi, dacă-și puteau permite 
băutură, și deseori nu puteau, locuind în cămăruțe 
murdare şi cu pereți igrasioși, pline de tot soiul de 
insecte, purtându-se cu cruzime unii față de alții, 
ignoranți, superstițioși și, suferința cea mai mare 
dintre toate, lipsiți de orice speranță. 

Burton știa că viața celor din East End era cum- 
plită, dar numai după ce a trăit acolo, fie și într-un 
mod mijlocit, s-a simțit îngrețoşat şi vinovat de sim- 
pla existență a acelui iad pe pământ. Vinovat pentru 


zeii lumii fluviului 27] 


că înțelesese că el ca şi alții care ignoraseră o aseme- 
nea situație se făceau răspunzători de ea. 

Dintr-un anumit punct de vedere, pervertit, însă 
valabil, Spintecătorul făcuse un act de milostenie 
când le scutise pe acele prostituate flămânde, 
slăbite, bolnave și deznădăjduite de suferințele lor. 

De asemenea, fără să vrea, el silise Anglia din 
afara cartierului East End să vadă infernul pe care pu- 
blicul dorea să-l ocolească. Rezultatul fusese o cerere 
imperioasă de schimbare, iar multe dintre clădirile 
de acolo fuseseră demolate pentru a se face loc unor 
locuinţe decente. Însă cu timpul, sărăcia şi durerea 
reveniseră la nivelul dinainte - pentru că acesta nu 
se ridicase prea mult - iar East End a fost uitat de 
cei care nu erau obligaţi să trăiască acolo. 

După ce Burton i-a vorbit despre rezultatele in- 
vestigației sale, Frigate a fost intrigat. 

- Ar trebui să îi depistezi pe acei proprietari nepă- 
sători care au făcut bani pe seama celor săraci lipiți 
pământului și să îi faci uitaţi la o nouă resuscitare. 

- Bine, dar ăsta ar fi marxism. 

- Am disprețuit comunismul ca practică, dar el 
era animat de câteva idealuri mărețe. Dar am dis- 
prețuit și capitalismul ca practică sau, oricum, 
multe aspecte ale lui. 

- Dar şi el avea idealuri, a remarcat Burton. 

Îl privise pe Frigate și apoi izbucnise în râs. 

- S-a apropiat vreodată un sistem socio-poli- 
tico-economic de idealurile pe care şi le-a propus? 
Nu au fost toate corupte? 

- Bineînțeles. Aşadar... corupătorii ar merita 
pedepsiți. 

Nur-el-Musafir precizase ceea ce ştiau, dar 
nu dăduseră prea mare importanță. 

- Nu contează ce au făcut ei... adică noi... pe 
Pământ, ci ceea ce facem acum. În situația când 
corupătorii şi corupții s-au schimbat în bine, atunci 
ei ar merita recompensați la fel de mult ca mereu 
virtuoşii. Acum, dați-mi voie să definesc virtutea și 
persoana virtuoasă... 

Și a surâs. 

- Nu, cred că nu. Te-ai săturat de înțeleptul din 
Turn, după cum mă numeşti uneori. Adevărurile 
rostite de mine te fac să devii neliniștit, chiar dacă 
ești de acord cu mine. 

- Apropo de chestiunea asta de a stabili pe cine 
să resuscităm pentru a ne fi companioni, a spus 
Frigate. Să ne referim la Cleopatra, de pildă. Amân- 
doi am dori să o vedem în carne şi oase ca să-i ascul- 
tăm povestea, să descoperim adevărul celor petrecute 
pe vremea aceea. Însă ei îi făcea plăcere să înfigă ace 
ascuțite în sânii sclavelor, ca să se bucure de țipetele 
și zvârcolirile lor. Shakespeare a ignorat asta când a 
scris Antoniu și Cleopatra. La fel şi George Bernard 
Shaw în piesa Cezar și Cleopatra. Din punct de vedere 
literar, ei au fost îndreptățiți. Putea cineva crede în 
geniul și măreția Cleopatrei și a lui Cezar, ori ar fi 
suferit în fața tragediei lor dacă ar fi asistat la sadis- 
mul lor barbar sau la tendinţele lor ucigașe? Noi 
trăim, totuși, în lumea reală, nu în cea a ficţiunii. 

Așadar, ţi i-ai dori pe Cleopatra, Cezar sau Antoniu 
drept vecini? 

- Nur ar spune că depinde de felul în care se 
poartă ei acum. 

- Are dreptate, bineînţeles. Are mereu dreptate; 
Cu toate astea... 

Apoi i s-a adresat lui Nur. 

-~ Tu ești un elitist. Tu crezi. Și probabil ai drep- 
tate, dar prea puțini au capacitatea înnăscută de a 
deveni sufiști sau echivalentul etico-filozofic al 
unuia. Susţii că foarte puţini se vor bucura de 
Continuare. Majoritatea oamenilor nu posedă 
calitățile intrinseci pentru a atinge nivelul etic nece- 
sar ca să Continue. Mare păcat, dar asta este situația. 
Natura se arată risipitoare cu trupurile noastre, dar 
face aceeași risipă și cu sufletele. Ea a aranjat ca mai 
toate muștele să devină hrană pentru păsări și 
broaște, și tot ea a făcut în așa fel încât mai toate su- 
fletele să nu atingă mântuirea și, chiar dacă nu vor 
pieri ca muștele, nu vor reuși să atingă nivelul dorit 
pentru a trece mai departe. Puțin obțin Continuarea, 
astfel că majoritatea seamănă cu muștele, devenind 
hrana cuiva. 

- Diferenţa este că muștele nu au creier sau su- 
flet, a spus Nur, iar ființele umane sunt înzestrate 
cu suflet și conștiente de ceea ce trebuie să facă. Ori 
aşa s-ar cuveni. 

- Cum de poate Natura, sau Dumnezeu, dacă 
vrei, să facă o asemenea risipă, să dovedească atâta 
cruzime? 

- Dumnezeu a oferit omenirii liberul arbitru. 
Nu Dumnezeu se face vinovat de o asemenea risipă. 

- Da, dar chiar tu ai spus că defectele genetice, de- 
zechilibrele chimice, accidentele cerebrale și mediul 
social pot influența comportamentul unei persoane. 

- Da, îl pot influența. Dar nu determina. Trebuie 
să limpezim lucrurile. Există anumite situații și 
condiții în care o persoană nu poate apela la liberul 
arbitru. Însă... acest lucru nu este valabil aici, în 
Lumea Fluviului. 

- Dar dacă Eticii nu ne-ar fi acordat o a doua șansă? 

Nur a zâmbit și a ridicat palmele spre interlocutori. 

- Vai, dar El a aranjat ca Eticii să ne acorde încă 
O şansă. 

- Pe care, după tine, mai toți oamenii O ratează. 

- Sunteţi siguri? 

Burton şi Frigate au trăit un sentiment de jenă. 
Așa se simțeau mereu când discutau cu Nur pe 
teme serioase. 

Aceasta era ultima conversație pe care o purtase 
în apartament. Imediat ce ecranele se stinseseră, 
Burton a ieșit pe coridor. Vreme de o clipă, s-a gân- 
dit să anuleze codul, astfel încât acele camere să 
poată fi folosite şi de altcineva. Cu toate acestea, se 
putea întâmpla să aibă nevoie de un loc de refugiu, 
un loc unde să nu-l găsească nimeni. 

Neavând asupra lui alte obiecte în afara pistolu- 
lui cu fascicul, purtând doar un prosop drept kilt și 
sandale, a trecut pe ușă. Imediat după aceea, pe pe- 
retele de pe cealaltă parte a coridorului a apărut un 

ecran. Fără să ia în seamă imaginea - prezentându-l 
pe tatăl lui, ce se apropia amenințător, deși Burton 
nu-și amintea motivul —, a dat să se așeze pe scaunul 
zburător, parcat lângă perete. Apoi și-a întors ochii 
de la el, privind de-a lungul holului. Din acea direc- 
ție răzbătea un muget. A dus mâna spre pistol, dar 
s-a oprit, pentru că a recunoscut sunetul. 

Brusc, o motocicletă uriașă, de culoare neagră, a 
trecut cu viteză ameţitoare colțul holului la câteva 
sute de metri depărtare. Pilotul ei aplecase vehicu- 
lul foarte mult pe o parte pentru a putea lua virajul 
cu viteză mare. Apoi „motorul“ s-a îndreptat și, 
însoțit de un ecran-perete prezentând un eveniment 
din trecutul motociclistului, s-a îndreptat spre 
Burton. Cel din șa, un negru masiv, purtând o cască 
având vizor și un costum negru, i-a zâmbit, 
arătându-și dinţii orbitor de albi. 

Burton a rămas în picioare lângă scaun, refuzând 
să se miște, deși capătul ghidonului a trecut pe lângă 
el la mai puţin de un deget. 

- Fii atent, ticălosule! a răcnit bărbatul, iar ho- 
hotele lui de râs au reverberat înapoi spre Burton. 

Acesta a slobozit o înjurătură și a pus compute- 
rul să formeze un ecran pentru a putea să îi transmită 
ceva lui Tom Turpin. A trebuit să aștepte câteva mo- 
mente până când a apărut fața lui zâmbitoare. Era 
înconjurat de anturajul său, bărbaţi și femei purtând 
îmbrăcăminte elegantă, în culori vii, vorbind tare și 
strident şi hohotind pe un ton supărător. Tom era 
îmbrăcat cu un costum la modă la începutul secolului 

douăzeci, cu un model pepit țipător şi strălucitor, 
plus o pălărie stacojie în banda căreia se afla o pană 
albă. În gură ținea un trabuc uriaş. Se îngrășase cu 
cel puţin cinci kilograme față de ultima oară când 
îl văzuse. 

- Cum îţi merge, puiule? 

- Nu mă distrez la fel de bine ca tine, i-a răspuns 
Burton cu glas acru. Tom, am o nemulțumire, per- 
fect justificată. 

- E clar că nici unul nu dorim să avem clinciuri 
nelegitime, corect? a spus Tom, și a pufăit din tra- 
buc, scoțând un fum verzui. 

- Amicii tăi gonesc pe holurile astea călare pe mo- 
tociclete, la volanul unor automobile și Dumnezeu 
ştie în ce mai aleargă. Nu numai că era să fiu izbit 
de două ori, dar putoarea de fum și de balegă a de- 
venit insuportabilă. Spune-le să se potolească. Au 
devenit periculoși și supărători. 

- Ei, drace, nu te pot ajuta, i-a răspuns Tom, încă 
zâmbindu-i. Sunt oamenii mei, sigur, şi eu le sunt 
rege. Dar nu am la dispoziție forțe polițienești, În- 

yelegi? Pe de altă parte, roboții curăță balega de cal, 

iar ventilatoarele elimină fumul. În plus, îi ii poți auzi 
venind, nu? Dă-te şi tu la o parte. În orice caz, cred că 
vă plictisiți al dracu” de rău acolo jos. Oamenii ăștia 
nu vă transmit nici un fior, nu vă fac să vă simțiți că 
nu ați rămas singuri? Uite care-i treaba, Dick, ai trăit 
prea multă vreme singur. Asta te-a făcut să fii acru. 
De ce nu-ți cauţi o femeie? Ba, la naiba, ia-ți patru. 
Poate-atunci n-o să mai fii atât de cârtitor. 

- Deci, n-ai de gând să intervii? 

- Nu pot. Şi nici nu vreau. Negrișorii ăștia sunt 
tare aroganți, a spus el și a rânjit. S-a terminat cu 
bunele relații de vecinătate, da? Să-ţi spun ceva, 
Dick. Data viitoare când te supără, împușcă-i, pur 
și simplu. Nimeni n-o să-ți poarte pică. O să-i resus- 
citez și o să ne distrăm pe cinste cu toții. Sigur, data 
viitoare s-ar putea ca ei să te împuşte pe tine. Pe cu- 
rând, Dick. ți doresc o zi bună. 

Şi imaginea de pe ecran s-a stins. 

Burton a simţit că dă în clocot. Nu putea să facă 
mai nimic pentru a îndrepta situația decât dacă 
dorea să declanșeze un mic război. Și voia să evite 
acest lucru. Cu toate astea... s-a suit pe scaun și a 
pornit spre lumea lui privată. Acolo nu-l putea de- 
ranja nimeni și, după ce o va popula, se va asigura 
că tovarășii lui vor fi nu doar suportabili, ci vor da 
dovadă de bun-simţ. Îi plăceau totuși discuțiile în 
contradictoriu și considera certurile violente extrem 
de satisfăcătoare. 

Luând colțul de după care apăruse motociclistul 
negru, Burton aproape că a dat cap în cap cu cinci 
oameni. Luat prin surprindere, a acționat comen- 
zile de pe brațul scaunului, iar acesta s-a înălțat dea- 
supra lor. Şi ei se aplecaseră, dar dacă scaunul ar fi 
zburat o idee mai jos, i-ar fi lovit pe toți. 

Cu inima bătându-i tare din cauza apariţiei 
neașteptate a acelor oameni în faţa lui, a oprit scau- 
nul, l-a făcut să se răsucească și l-a așezat pe podea. 
Nu-i cunoștea pe cei doi bărbaţi şi pe cele trei 

femei, însă nu se simțea amenințat. Toți erau goi 
puşcă, astfel că nu aveau unde să ascundă arme. În 
plus, toți membrii acelui grup se speriaseră și nu 
știau cum să reacționeze. Nu s-au apropiat de el, 
deși i s-au adresat în engleză. Engleză britanică, 
unul având accent de persoană cultivată, altul cu un 
accent cockney, unul cu o pronunție scoțiană, altul 
cu o intonaţie irlandeză, iar altul cu o pronunție de 
străin, probabil fiind de origine scandinavă. 

Burton făcuse deja doi paşi spre ei, dar s-a oprit 
brusc. 

- Dumnezeule! 


Recunoscuse persoanele. Erau Gull, Netley, 
Crook, Kelly și Stride. 


23 


De obicei, Burton reacționa cu repeziciune 
la orice situaţie și rareori își simţea picioarele 
făcându-se ca piftia când era copleșit de uimire sau 
spaimă. Însă vederea celor cinci acolo se petrecuse 
atât de neașteptat și i se păruse atât de imposibilă, 
încât, vreme de câteva secunde, a rămas cu ochii 
holbați la ei. Dacă nu i-ar fi cunoscut, ar fi fost 
doar surprins, dar faptul că îi știa atât de bine, și 
îi socotea pe toți blocaţi în evidențele computeru- 
lui, l-a făcut să rămână ca îngheţat, incapabil să 
mai gândească. 

Cei cinci erau într-o stare mai proastă decât el, 
desigur. Nu aveau habar unde se aflau și nici de ce 
luseseră resuscitați. Judecând după expresiile de pe 
fetele lor, nu li se spusese nimic. Cel care îi resusci- 
tase îi abandonase. Pesemne, a gândit Burton, mo- 
ment În care mintea i s-a dezgheţat, ba chiar a 
început să pâlpâie ușor, pesemne că nu e o coinci- 
dență că ei au ajuns în apropierea mea. Dar cine... 
Cine putea face așa ceva? Și de ce? 

Gull căzuse acum în genunchi şi se uita în sus, 
ținând palmele împreunate ca într-o rugă, iar buzele 
i se mișcau ușor. Netley părea un animal încolțit, 
arătându-și colții, ghemuit, gata să sară la atac în 
cazul în care ar fi simțit vreun pericol. Cele trei 
femei căscau ochii la el. A descifrat teamă și spe- 
ranță pe feţele lor, teama că şi el ar putea fi cine știe 
ce creatură oribilă, speranța că ar putea deveni mân- 
tuitorul lor. 

Zâmbind, a coborât de pe scaun și s-a apropiat 
incet de ei. Când a ajuns la vreun metru și jumătate, 
s-a oprit. A ridicat mâna și a vorbit: 

- Nu aveţi de ce să vă temei. Dimpotrivă. V-aş 
ruga să nu vorbiţi fără noimă și să mă urmaţi, o să 
vă spun ce vi s-a întâmplat. Vă voi ajuta să vă simțiți 
în largul vostru. Apropo, numele meu este Richard 
Francis Burton. Nu-i nevoie să vă prezentaţi. Știu 
cine sunteți. 

S-a îndreptat spre o ușă deschisă, pesemne cea pe 
care ei tocmai ieşiseră. Ei l-au urmat, moment în 
care s-a auzit un urlet slab și îndepărtat. Burton a 

recunoscut zgomotul motorului de motocicleta. În 
loc să îi roage să se așeze, așa cum își propuse 1 
rămas în cadrul ușii. Ceilalți s-au ghemuit în spa 
tele lui. Brusc, coridorul a vibrat de hărmălaie, im 
motocicleta s-a aplecat pentru a da colțul, apoi v u 
îndreptat și a trecut ca vântul pe lângă ei. Negrul 
aflat în șa a fluturat mâna înmănușată. 

- Ţi-a plăcut figura, măi, bulache? 

Burton s-a răsucit și a observat că protejaţi lui 
erau nedumeriți și extrem de speriați. Nici nu er. 
de mirare. Nici unul dintre ei nu mai văzuse o mo 
tocicletă până atunci și, de fapt, nici vreun moto! 
cu ardere internă. Nici el nu văzuse așa ceva până la 
data morții, dar se învățase cu ele văzând filme și ci 
tind cărți după ce ajunsese în Turn. 

- O să vă explic mai târziu. 

Apoi i-a invitat să se așeze, iar ei i-au dat ascultare, 
dar încercând să i se adreseze cu toții în același timp. 

- Știu că aveţi multe întrebări de pus, dar vă rog 
să mai așteptați. O să găsim și răspunsurile, la vremea 
potrivită. Întâi de toate, cred că vreți să beţi ceva. 

Ba nu, întâi trebuia să le procure kilturi, sutiene 
și pături de la un convertor. Pentru moment, ei 
erau prea șocați ca să-și facă griji în privința 
nudității. În orice caz, după ce văzuse nenumărate 
persoane în pielea goală pe malurile Fluviului, 
aproape sigur că nou-sosiţii nu erau chiar îngri- 
jorați de goliciunea lor. S-au bucurat să primească 
haine și pături și au mulțumit în șoaptă, după care 
s-au îmbrăcat. Deși expresia dementă îi dispăruse 

ile pe față, Netley a continuat să-l măsoare cu ochi 
hanuitori pe Burton. 

- Cred că și tu vrei ceva de băut. Ce anume? 

Nici unul nu părea să fi jurat abstinență. Netley, 
Mride și Kelly au cerut gin simplu. Gull a coman- 
idat whisky cu apă, iar Annie Crook, vin. După ce 
le-a dat ce şi-au dorit, Burton a zis: 

- Aveţi burta goală, dar îmi închipui că nu vă 
mai este foame. Dacă vreți de mâncare, puteți căpăta 
orice, și oricât de mult. Spre deosebire de situația 
voastră de pe Fluviu, nu mai sunteți obligaţi să ac- 
veptaţi ce vă oferă potirul. 

Au dat de dușcă băuturile atât de repede, încât 
Burton le-a mai oferit un rând. Acum paloarea le 
dispăruse de pe fețe și nici nu mai erau speriați, ast- 
fel că păreau dispuși să-l asculte. 

Gull i s-a adresat cu un glas de bariton plin: 

- Nu eşti cumva Sir Richard Burton, renumitul 
explorator al Africii și lingvist? 

- La dispoziția dumneavoastră. 

Pe Dumnezeul meu, eram aproape sigur. 
Arăţi exact ca el, dar mai tânăr, desigur. Am asis- 
tat la câteva dintre prelegerile tale de la Societatea 
Antropologică. 

- Ţin minte, a confirmat Burton. 

Gull a făcut un gest larg cu mâna în care ținea 
cupa de cristal fațetat, vărsând câteva picături de 
whisky. 

- Bine, dar... toate acestea... ce rost au? 

— Toate la vremea lor. 

Gull și Netley se cunoșteau, bineînțeles, chiar 
dacă trecuseră mai bine de patruzeci de ani de când 
nu se mai văzuseră. Burton se îndoia însă că cei doi 
le recunoșteau pe cele trei femei. Gull o văzuse pe 
Crook doar câteva clipe, cât îi confirmase boala 
mintală, atunci ea purta îmbrăcăminte victoriană, 
iar acum își scurtase mult părul negru. (Semăna 
întrucâtva cu Prințesa Alexandra, mama lui Eddy, 
motiv pentru care Eddy, care manifestase înclinații 
oedipiene, se îndrăgostise de ea.) John Netley o 
văzuse de multe ori pe Annie Elizabeth Crook, 
amanta Prințului Eddy, şi dacă o recunoscuse în 
acele momente, purtarea lui nu dădea de înțeles 
acest lucru. Poate nu voia să confirme. lar dacă ea 
nu-l recunoștea, cu atât mai bine. Pe de altă parte, de 
ce nu-l recunoscuse Crook? Nu mai avea mustață, 
dar chiar şi așa... Poate că șocul și lipsa ţinutei victo- 
riene, precum şi timpul trecut de la ultima lor întâl- 
nire explicau incapacitatea ei de a-și aminti. 

În ce o privea pe Kelly, ea fusese agățată de 
Sickert și Gull pe o stradă întunecoasă, vârâtă într-o 
trăsură fără lumină și i se dăduse să bea otravă. Şi 
Stride îi văzuse pe Netley și Gull pe semiintuneric, 
și doar pentru scurtă vreme. 

Lui Burton i-a venit greu să decidă dacă întâi ar 
trebui să le explice despre Turn şi despre modul în 
care îi găsise, ori dacă s-ar fi cuvenit ca mai întâi să 
facă prezentările. A gustat din plin reacțiile lor când 
și-au dat seama în compania cui se aflau. Se temea însă 
că entuziasmul de moment ar fi amânat mult orice 

explicație. Pe de altă parte, explicațiile aveau să du- 
reze, iar în acest timp ei ar fi ajuns să se recunoască. 

Hotărându-se, a zis: 

-În primul rând, trebuie să vă cunoașteți unul 
cu altul. 

- Nu e nevoie, drăguțule, cel puțin pentru mine 
și Annie! a vorbit Kelly. Suntem prietene de multă 
vreme. Și mă cunosc și cu Liz de ceva timp. 

- Chiar și așa, a spus Burton, cu un zâmbet, e 
vorba doar de politețe, iar bărbaţii ar trebui să vă 
fie prezentați. | 

A făcut o pauză — vai, ce încântare! — și a continuat: 

- Elizabeth Stride, Mary Jane Kelly şi Annie 
Elizabeth Crook, vi-i prezint pe Sir William Gull și 
pe John Netley! 

Ceea ce a urmat i-a confirmat aşteptările. Gull a 
pălit și, deși se afla aproape de buze, buza cupei cu 
whisky a rămas înclinată spre gura lui. Nu a mai apu- 
cat să soarbă. Și Netley s-a albit la față și, după o clipă 
de încremenire, a făcut un salt înapoi, a mai bătut un 
pas în retragere şi a rămas cu ochii ațintiți la femei. 

Annie s-a ridicat precipitată de pe scaun și a 
exclamat: 

- Acum te recunosc! Tu erai! Și a împuns cu de- 
getul spre Gull. Tu eşti ticălosul de doctor care tot 
spunea că aș fi nebună! Iar tu, şi a arătat cu dege- 
tul spre Netley, tu l-ai luat pe Eddy al meu când a 
venit poliția. 

- Tot el a încercat de două ori să-ți ucidă fiica, a 
adăugat Burton. Și, doamnelor Stride și Kelly, acest 

om, şi a făcut un semn către Gull, e cel care v-a ucis. 
Cu ajutorul acestui om. 

- Doamne, iartă-mă! a exclamat Gull, şi a căzut 
în genunchi. Dumnezeu să mă ajute și să mă ierte, 
așa cum sper că o să mă iertați și voi. 

- Asta s-a întâmplat demult, a spus Netley, rân- 
jind. Ce importanță mai are? Acum sunteți toate vii 
și întregi, nu? Așadar, ați pățit ceva rău? 

- Din păcate, a continuat Burton, Stride și Kelly 
ştiu că voi le-aţi ucis, dar vreme de ani, cât au trăit 
pe malurile Fluviului, nu au întâlnit pe nimeni care 
să vorbească despre crimele săvârșite de Jack 
Spintecătorul. De aceea, ele... 

- El e? s-a mirat Kelly, arătând cu degetul spre 
Gull. El e Jack Spintecătorul? 

- Nu există o asemenea persoană, cu alte cuvinte, 
Jack nu a fost unul singur, ci trei bărbați care au 
conlucrat. Cu toate astea, el, Gull, a redactat scriso- 
rile care au făcut ca numele să capete notorietate, și 
el a conceput întregul plan. Kelly, nici nu ai habar 
ce ţi-a făcut după ce te-a ucis. Îţi mai aduci aminte 
cum a fost mutilată Catherine Eddowes? Nici nu se 
compara cu modul în care Gull te-a măcelărit pe 
tine. Vrei să-ți descriu? 

Gull s-a ridicat în picioare şi a răcnit: 

- Nu! Nu! Nici acum, după ce mi-am găsit pacea 
cu Dumnezeu, nu pot uita ce-am făptuit! 

- Şi eu? a întrebat Stride. Mie ce mi s-a întâmplat? 

- Ți s-a tăiat beregata, atâta tot. Gull n-a avut 
vreme să-şi desfășoare tot ritualul în ce te privea. 

- Atâta tot! a strigat Stride cu glas sfredelitor. 
Atâta tot! Și asta nu-i de ajuns? 

Urlând, s-a repezit cu mâinile întinse spre fața 
lui Gull, ținându-și degetele ca pe niște gheare. El 
nici nu a încercat să fugă, deși s-a crispat când ea și-a 
înfipt unghiile în fața lui. Netley făcuse un pas în 
față, ca şi cum ar fi vrut să-l ajute pe Gull, apoi, 
după o uşoară şovăire, s-a tras deoparte. 

Burton a smuls-o pe femeia care răcnea de lângă 
doctor. Acesta și-a pipăit obrajii însângerați, dar nu 
a scos o vorbă. 

- Tare-aș vrea să-i smulg maţele și să i le țin dina- 
intea ochilor cât mai trăieşte, a strigat Kelly. 

Apoi s-a apropiat de Stride, care suspinând a 
prins-o pe după umeri și a condus-o deoparte. 

- Ajunge cu dramele, pedepsele şi reproșurile. 
E treaba voastră ce faceţi când rămâneţi singuri, 
doar dacă nu cumva îi amestecați și pe cei care nu 
au nici o legătură cu voi. Deocamdată, vă rog să vă 
purtați cumsecade și să mă ascultați cu atenţie. 
Aveţi nevoie de instruire și, cu toate că nu-mi su- 
râde, se pare că trebuie. Mi-e peste putinţă să vă las 
să descoperiţi singuri adevărul. 

În primul rând, i-a pus să descrie felul în care 
apăruseră în convertor. Se petrecuse în cubul uriaș 
dintr-un colț al acelei camere. Se treziseră din morţi 
în acel convertor şi, după câteva momente de 
derută, deschiseseră ușa și ieșiseră, ajungând în altă 
încăpere. Exploraseră și alte camere, după care 

ajunseseră pe coridor. Iar Burton apăruse de după 
colț în scaunul lui zburător. 

- Să înţeleg că nu aţi văzut pe altcineva? 

I-au răspuns că nu. 

Burton l-a dus pe Gull în baia apartamentului 
alăturat și, așa cum se așteptase, a găsit o sticluță cu 
un lichid pe care să-l aplice pe zgârieturile de pe 
față. A oprit sângerarea și, în decurs de douăzeci și 
patru de ore, avea să vindece complet. 

I-a întrebat apoi dacă le era foame. Netley și fe- 
meile au spus că voiau să mănânce, însă Gull a 
clătinat din cap. Burton a luat comenzile și le-a 
transmis către convertor. După ce s-au așezat să 
mănânce la măsuțele aflate în încăpere, Burton a tre- 
cut la o prezentare amănunțită a Lumii Fluviului, a 
eforturilor făcute de el și de alții ca să ajungă la 
Turn și ce se petrecuse ulterior. Până să termine 
prezentarea, a băut două cupe mari de whisky, iar 
ei erau deja bine afumați. 

-~ Vedeți, așadar, cum se prezintă situaţia. Știu că 
aveți de pus nenumărate întrebări și că vă va trebui 
ceva timp până să învățați a folosi computerul. 
Până atunci însă, vă sugerez să vă găsiți un loc pen- 
tru înnoptat - vă pot găsi pastile de dormit, dacă 
doriți — și ne vedem mâine. Tot atunci o să vă pre- 
zint celor opt camarazi ai mei. Poate nu chiar per- 
sonal, ci prin intermediul ecranelor-perete. 

Abia îngăimând, Mary Kelly i-a zis: 

- De unde ştii că ticăloșii ăia doi n-or să încerce 
să ne ucidă din nou cât dormim? 

- Nici măcar prin vis nu mi-ar veni ideea de a 
făptui așa ceva! a declarat Gull. M-am schimbat, nu 
mai sunt cel dinainte! Credeţi-mă, doamnelor, re- 
gret profund crimele făptuite şi am încercat = și 
încă încerc — să duc o viață creștinească. Nu numai 
că nu vă voi face nici un rău, dar vă voi apăra con- 
tra oricui ar încerca să vă atingă. 

- Frumoase vorbe, a vorbit cu dispreț Liz Stride. 

- Am vorbit foarte serios, doamnă, zău! 

- Eu cred în sinceritatea lui, a spus Burton. În 
orice caz, vă sfătuiesc pe voi, cele trei femei, să 
dormiți într-un apartament separat de cel al 
bărbaţilor. O să vă dau un cod care va împiedica 
pe oricine din afară să intre pe ușă, în afara mea și 
a voastră. 

După ce i-a învăţat pe toți cum să-și procure 
hrană și băutură de la convertoarele avute la dis- 
poziție, precum şi modul în care puteau să-l ape- 
leze, Burton a revenit la apartamentul lui. A doua 
zi trebuia să le arate cum să se miște prin lumea 
aceea, aşa că trebuia să rămână apropiat de ei. 

La întoarcere, a analizat problema cea mai im- 
portantă: cine îi resuscitase pe cei cinci? Cel care o 
făcuse avea un simţ ciudat al ironiei. Dar cine era 
acea persoană? Doar Frigate și Nur erau la curent 
cu investigația pe care o desfășura în cazul Spinte- 
cătorului, și nici unul dintre ei nu i-ar fi adus acolo 
pe cei cinci. Și atunci? Loga și Agentul mongol mu- 
riseră. Să mai fi existat... nici măcar nu îndrăznea să 
se gândească... vreun alt Snark? 

Burton tocmai se retrăsese În pat, când pe perete 
a apărut un ecran. Pe-el a apărut fața deznădăjduită 
a lui Star Spoon. 

Vorbind rapid în esperanto şi cu lacrimi curgân- 
du-i pe obraji, l-a întrebat pe Burton dacă putea să 
vină până în apartamentul lui. 

- Bine, dar de ce? 

- M-am săturat să stau alături de Po împreună 
cu alte cinci femei, deși el ne acordă fiecăreia 
foarte puţin timp. E prea ocupat ca să bea cu ami- 
cii lui sau să studieze. Pe de altă parte... nu doresc 
să-i simt îmbrățișările. 

Burton nu trebuia să o întrebe ale cui îmbrățișări 
le prefera. 

~- Po știe că pleci la mine? 

- Da. I-am spus acum o oră. A făcut scandal și a 
răcnit, iar apoi... 

- Nu te-a bătut? 

- Nu, nu bate femei, trebuie să-i recunosc atâta 
merit. Adică nu le pedepseşte fizic, vreau să spun. 

- Și atunci? 

- Atunci? A! Da, mi-a zâmbit şi a zis că speră să 
fiu fericită cu tine. A stricat însă totul afirmând că 
se îndoia că voi alege această cale. 

Burton a coborât din pat și a îmbrăcat un kilt 
dintr-un prosop. 

- Aş vrea să stau de vorbă cu el. 

Brusc, ea l-a privit cu ochii ei mari și negri. 

- De ce? Crezi te mint? 

- Nu, sigur că nu. Numai că n-aș vrea să-și închi- 
puie că mă tem să dau ochii cu el. Şi mai vreau să mă 
asigur că nu a avut impresia că l-am atacat pe la spate. 

- Vai, dar nu crede așa ceva. I-am zis că nici măcar 
nu ţi-ai dat seama că te doream. 

- Asta e o minciună, a spus Burton, dar nu ca un 
reproș direct. 

Existau minciuni și minciuni, iar aceasta făcea 
parte din categoria celor nevinovate. În plus, cine 
era el ca să critice pe cineva pentru minciună? 

- Dacă e treaz, o să stau de vorbă cu el. 

- A, e treaz, dar nu vrea să fie tulburat. E cu o 
femeie. Una pe care a resuscitat-o. Sărmana de ea. 

- Tot ce se poate. Deocamdată însă ea i se va 
arăta foarte recunoscătoare pentru că a salvat-o 
din morți. 

Nu se îndrăgostise de chinezoaică. Cu toate aces- 
tea, nu socotea iubirea drept o condiţie prealabilă 
pentru o legătură strânsă între un bărbat și o fe- 
meie. Sigur, fusese îndrăgostit de Alice, și iată ce li 
se întâmplase amândurora. 

- Vino aici. O să dau instrucțiuni computerului 
să-ți îngăduie intrarea. 

Star Spoon a încetat să mai verse lacrimi și să se 
smiorcăie, şi a zâmbit ca un soare în zori. 

- Imediat ce-mi refac machiajul și-mi strâng 
obiectele personale. Mă dorești, adevărat? 

- Dacă n-ar fi așa, ţi-aș spune-o? 

Nu a apucat să adoarmă decât la ora cinci dimineaţa. 

Burton a stabilit legătura cu cele trei femei, în 
camera lor, şi cu cei doi bărbați, care dormiseră în 
încăperi separate. După ce le-a urat bună dimineața, 
le-a spus că transmisese instrucțiuni computerului 
să îi înveţe cum să lucreze cu el. De asemenea, i-a in- 
vitat la întrunirea săptămânală a celor opt = care se 
înmulțiseră - din acea seară. 

- După aceea, faceţi ce doriți. Cu toate acestea, 
O să vă caut ori, dacă sunt bine-venit, O să vă vizitez 
din când în când. Iar voi mă puteţi căuta dacă aveți 
vreo problemă. 

Nu le-au plăcut vorbele lui. Aveau impresia că 
trebuia să le dedice tot timpul, să se asigure că ei se 
adaptau la situaţie. Dar nu puteau face nimic. 

El și Star Spoon au luat micul dejun, mâncând 
ouă prăjite în unt, brioşe cu afine și curmale cu 
frişcă. Apoi au zburat spre mica lui lume, Theleme, 
denumită astfel după statul mitic din Gargantua și 
Pantagruel de Rabelais. In opera bătrânului franțuz, 
motto-ul său era, Faceţi ce doriți. lar motoul lui Burton 
suna: Faceţi ce vrea Burton. Acea lume putea fi 
numită însă și Bagdadul-din-Turn. Burton ridicase 
în mijlocul ei un mic oraș și un castel, care arătau 
de parcă ar fi reprezentat un loc din O mie și una de 
nopți în concepţia unui suflet romantic sau a unui 
producător de la Hollywood. Prin încăpere, de la 
apus spre răsărit, curgea un fluviu care dădea ocol 
orașului și apoi șerpuia spre răsărit, dispărând în 

nisipurile deșertului, nu departe de intrare. În afara 
orașului cutreierau câţiva lei, leoparzi şi multe ga- 
zele, antilope, struți și alte creaturi ale deșertului. În 
fluviu înotau hipopotami şi crocodili, iar porțiunile 
de junglă gemeau de maimuțe, zibete și păsări. 

Pentru moment, în Theleme trăiau doar el și 
Star Spoon. Plănuia să aducă mai târziu şi alți oa- 
meni, însă nu se grăbea. 

La ora opt seara, el și Star Spoon s-au dus la pe- 
trecere, dar nu fără să fie afectaţi de un incident. 
Motociclistul de culoare, de astă dată având pe șa, 
în spatele lui, o femeie de culoare, a trecut în urlet 
de motor pe lângă ei. Bărbatul i-a făcut un semn cu 
mâna lui Burton, dar l-a salutat mai curtenitor. 

- Hei, Burton, ce mai zici? 

Câteva clipe mai târziu, au trecut peste un porc 
mare care se plimba pe acolo, tropăind din copite. 

- Dumnezeule! a făcut Burton. Oare la ce ne mai 
putem aştepta? 

- Nu ştiu, i-a răspuns Star Spoon. Am vorbit cu 
Aphra în după-amiaza asta, iar ea mi-a zis că dă nas 
în nas cu oameni pe care nu i-a văzut nicicând. 
Majoritatea sunt din lumea lui Tom Turpin. Cel 
puțin așa crede, pentru că sunt cu toții negri. Dar a 
zburat și pe lângă vreo doisprezece oameni care 
arătau a țigani. 

- Țigani? Cine i-a resuscitat? 

Au intrat în apartamentul lui Nur, unde era gălă- 
gie, pentru că toată lumea vorbea și râdea. Era pre- 
zentă şi Alice, care purta haine la modă în anii '20, 

la care ținea extrem de mult. I-a zâmbit uşor, dar nu 
a făcut nici un efort, nici atunci, nici mai târziu, să 
stea de vorbă cu el. Burton se aşteptase să uimească 
pe toată lumea, apărând cu chinezoaica. Se vedea 
treaba, totuși, că Li Po le povestise tuturor. Iar dacă 
era gelos, Li Po nu s-a trădat defel. Era îndeajuns de 
realist să-şi dea seama că o scenă de gelozie ar fi fost 
inutilă, dar l-ar fi făcut să scadă în ochii celorlalți. 
Pe de altă parte, nu suferea de lipsa companiei sau a 
sexului. Resuscitase deja patruzeci de bărbați şi pa- 
truzeci şi șapte de femei, toate fiind cunoștințe 
de-ale lui de pe Pământ. Șapte dintre femei erau ale 
lui, câte una pentru fiecare zi a săptămânii. În acea 
seară venise însă însoțit doar de una. 

- Stau la rând să mă însoțească la astfel de întru- 
niri, i-a spus el lui Burton. 

- Până la urmă, se vor sătura să facă de serviciu 
așa, și vor resuscita bărbați numai pentru ele, i-a re- 
plicat Burton. Atunci ce vei face? 

- Nimic, i-a răspuns Li Po cu un zâmbet. Nu 
sunt un tiran. Când se va întâmpla, o să resuscitez 
altele care să le înlocuiască. E bine că se întâmplă 
așa, pentru că, mai devreme ori mai târziu, o să mă 
satur de ele sau, ceea ce e mai greu de conceput, s-ar 
putea ca ele să se sature de mine. 

Burton și-a imaginat suprapopularea lumii lui Li 
Po. Când se va atinge punctul de saturație, persoa- 
nele de prisos vor trebui să locuiască în apartamente. 
Același lucru se întâmpla şi în lumea lui Turpin. 


zeii lumii fluviului 293 


- Nu ştiu, dom'le, a spus Turpin, clătinând din 
cap. Totul a început cu oamenii pe care i-am adus 
eu, după care lucrurile au scăpat de sub control. 
Aceștia au resuscitat alți oameni care, la rândul lor, 
i-au înviat pe alții, iar acum și ăștia resuscitează la 
rândul lor, de parcă altfel nu se poate. 

Burton i-a pomenit de motociclistul de culoare. 
Turpin a rânjit. 

- Acela e Bill Williams. Nu știu cine dracu” l-a 
adus. Aș putea afla, dar ce importanță mai are? Nu 
e un negru american, înţelegi? E rus. 

- Rus? 

- Da. Are o poveste foarte interesantă. N-ar fi 
rău să-ți faci timp pentru a sta de vorbă cu el. 

Burton îi observase pe Gull, Netley, Crook, 
Stride și Kelly de cum intrase. Stăteau așezați în 
două colțuri ale încăperii, bărbații într-unul, fe- 
meile în altul, și se vedea că nici unii, nici alții, nu 
reușeau să se apropie de alți invitați. Burton i-a plim- 
bat prin încăpere şi i-a prezentat. Se părea că Frigate 
răspândise deja vestea. Se stârnise curiozitatea față 
de nou-sosiți, dar mulți se simțeau stânjeniți în pre- 
zenţa lui Netley și Gull. Oricine s-ar fi simțit la fel 
în compania a două treimi din tripleta care contri- 
buise la propagarea mitului „Jack Spintecătorul“ 
Netley era atât de afectat de notorietatea de care se 
bucura, încât a plecat devreme de la petrecere. 
Burton a intrat în holul din apropierea sălii mari, 
unde a rămas neobservat, și a dat ordin computeru- 
lui să îl urmărească pe Netley. 

Remarcând sfiiciunea celor trei, Stride, Crook și 
Kelly, Nur s-a apropiat de ele și curând le-a înveselit. 
El se simţea în largul lui alături de cei de obârşie înaltă 
sau umilă, de cei educați ori neşcoliți, de cei bogați ori 
săraci, și se adapta imediat în orice mediu, deși își 
păstra întotdeauna aerul demn. După o vreme, i s-au 
alăturat Aphra Behn și Frigate, şi Nur s-a îndepărtat, 
ajungând să discute cu Gull. Curios, Burton s-a invi-. 
tat singur pentru a participa la conversaţie. 

Gull tocmai îi povestea maurului despre Lorenzo 
Dow, bărbatul care îl convertise. Dow se născuse în 
Coventry, în comitatul Tolland din Connecticut, în 
1777. Un tânăr extrem de plin de imaginaţie şi im- 
presionabil, el devenise un credincios înfocat după ce 
văzuse un înger. Ori cel puţin așa susținuse. Imediat 
ce a devenit adult, s-a făcut predicator itinerant, 
având oarecare legătură cu Biserica Merodistă. Între 
toți preoții rătăcitori de la începuturile istoriei ame- 
ricane, el călătorise cel mai mult, ajungând să fie cel 
mai cunoscut. Se bucura de un bun renume din Maine. 
până în Carolina de Sud și de la New York până în 
zonele sălbatice din preajma Fluviului Mississippi. 
Dacă auzea de existenţa câtorva oameni undeva, se 
ducea până la ei cu pluta, călare sau pe jos, și le ținea 
predici, mai întotdeauna excentrice. 

Când fusese renăscut din morți în Lumea Flu- 
viului, rămăsese uimit, dar nu șocat. 

- M-am înşelat în unele privințe, le-a spus el celor 
pe care îi convertise. Dar am avut şi dreptate în ma- 
joritatea privinţelor. 

Era convins că îngerul pe care îl văzuse în copi- 
lărie era unul dintre cei care făcuseră din această 
Lume a Fluviului un stadiu prin care cei demni tre- 
buiau să treacă pentru a ajunge într-o lume mai 
bună. La fel ca membrii Bisericii celei de-a Doua 
Şanse, credea că toți trebuie să facă efortul de a de- 
veni mai buni din punct de vedere moral și spiritual. 
Spre deosebire de primii, el nu credea că scopul su- 
prem era absorbția în Dumnezeu. Nu, acea lume era 
un soi de purgatoriu în care Dumnezeu și îngerii Săi 
le oferiseră tuturor o nouă șansă. Dar cei care 
reușeau marea schimbare spirituală cerută aveau să 
ajungă în altă lume, unde vor fi resuscitați din nou 
fizic. Cu toate acestea, cei care nu reușeau, vor muri 
aici, devenind țărână pe vecie. 

- I-am întâlnit pe acești îngeri de care vorbeşti, a 
spus Burton, și am văzut că sunt simpli bărbaţi și 
femei. De fapt, cu excepţia unuia, toți s-au născut pe 
Pământ și au murit acolo când erau copii. Excepţia 
era Monat, un extraterestru, care răspundea de acest 
proiect. Arată Turnul ăsta ca și cum ar fi fost con- 
struit de îngeri? 

- Desigur, i-a răspuns Gull. Acest Loga de care 
vorbeşti, el... cred că e un înger căzut. 

- Eşti smintit, domnule, i-a trântit-o Burton și 
s-a îndepărtat. 

- Omul acela, a spus Star Spoon, va resuscita pe 
alții care îi împărtășesc credinţa, și nici nu vom mai 
reuși să ieșim în holuri fără să ne ciocnim de ei. Cei 
care-i seamănă n-o să-ți mai dea pace. 

- O să rămânem în Theleme. Acolo nu vor 
pătrunde. 

- Nimeni şi nimic nu va rămâne inviolabil. 

Star Spoon se adaptase la modul de viaţă al lui 
Burton de parcă ar fi fost un pantof nou ce se mo- 
delează pe picior. Analogia nu era doar de dragul 
comparaţiilor. Când se descălța, Burton nu trebuia 
să mai acorde atenţie pantofilor decât când dorea să 
îi poarte din nou. Femeia arăta mulțumită şi când 
era ignorată, când el studia ori lucra la computer. 
Uneori, ea stătea la consolă alături de el. Era un 
companion excelent, o persoană dispusă oricând să 
converseze, dovedindu-se de multe ori amuzantă, și 
nu insista niciodată peste măsură și nici nu-l între- 
rupea. Era inteligentă, cunoștea poezia chineză, 
picta bine și cânta minunat la alăută. Era pătimașă, 
cunoscătoare a tuturor lucrurilor legate de sex, lip- 
sită de inhibiţii și, totuși, când Burton nu făcea dra- 
goste cu ea vreme de o săptămână, pentru că era 
adâncit în studiile lui, ea nu părea să fie deranjată. 

Star Spoon se plângea de un singur lucru, acela 
că nu putea să-şi aducă și părinţii în acel loc. Işi 
găsise mama, care trăia în Vale. Nu reușise totuși 
să-și găsească tatăl. 

- Sper că nu te superi dacă i-aș aduce aici, a spus 
ea. Poate că într-o bună zi voi reuși. Ar avea apar- 
tamentul lor, şi nu ţi-ar pricinui nici o neplăcere. 
l-aș vizita doar cu consimțământul tău. 

- Cum să mă supăr? Adu-ţi și surorile şi frații. 
Mătuși, unchi și veri. 

Nu ar fi reuşit să o împiedice nici dacă ar fi vrut, 
dar nu avea de gând să-i spună. De ce să-i strice bu- 
curia doar ca să-și facă el ambiția. Star Spoon era o 
pereche perfectă pentru el. 

Când i-a povestit lui Frigate, americanul a zis: 

- După ce a trăit atâta vreme în Vale, mă sur- 
prinde că nu s-a învățat să fie mai independentă. 
A fost educată conform culturii chineze a secolului 
al optulea, dar cred că a fost influențată și de alte 
culturi din Vale. De obicei, viața acolo le face pe 
femei să se emancipeze. 

- Nu întotdeauna și nu în mod necesar, a sus- 
ținut Burton. A avut o viață grea, iar acesta e doar 
jumătate de adevăr. Doar știi povestea ei pe Pământ. 
În Valea Fluviului a fost violată în câteva rânduri, 
dar nu pare să fi suferit traume. 

- Nu pare, dar ştie să se controleze foarte bine. 

- A, da, orientalii în sufletul cărora nu poți 
pătrunde. 

- E foarte frumoasă. 

- Minunată. Și, recunosc, mă simt flatat că m-a 
dorit cu atâta înfocare. Cu toate astea... Aș prefera o 
blondă, nu prea deşteaptă, care să-mi fie credincioasă. 

- Dacă descoperi vreuna și o resuscitezi, să 
te fereşti de Star Spoon. E mai focoasă decât lasă 
impresia. 

La câteva zile după petrecere, Burton şi Star 
Spoon, folosind scaune proiectate special de el, au 
mers să viziteze lumea lui Frigate. Mai încăpătoare, 
scaunele erau înconjurate de o emisferă de plastic, 

groasă de peste șapte centimetri. "Ţevile armelor cu 
fascicul ieșeau de sub acea carapace, cu posibilitatea 
de tragere în față şi în spate, dar și în sus sau jos. 

Când le-a văzut, Star Spoon murmurase: 

- De cine ţi-e teamă? 

- Nu mi-e teamă de nimeni, dar am încredere în 
foarte puţini oameni. Văd prea mulți necunoscuți, 
oameni de nimic, bântuind pe coridoare. Pe de altă 
parte, încă nu avem certitudinea că nu mai există 
vreun Etic ascuns pe aici. 

S-au ridicat cu scaunele pe deasupra minaretelor 
și domurilor construite din aliaj de aur și sclipind 
de pietre prețioase uriașe, după care au gonit pe dea- 
supra fluviului şi a junglei, către ieşire. Burton a 
apăsat un buton aflat pe consola scaunului, care a 
transmis o comandă codificată prin radio pentru 
deschiderea ușii. Vehiculului lui Star Spoon îi lipsea 
acel buton deoarece refuzase să îi dea drept de acces 
la cod. Cu un aer nesigur, ea voise să ştie motivul, 
iar el îi spusese că nu dorea să riște, în caz că ar fi 
fost răpită și silită să divulge codul. 

- Dar cine să facă așa ceva? a întrebat ea cu un 
aer calm. 

- Poate că nimeni. Dar există posibilitatea. 

- Dar dacă te-ar prinde pe tine şi te-ar sili să dai 
codul în vileag? 

- Am anticipat Și situația asta. 

Ea nu l-a mai întrebat ce măsuri de precauție 
luase. Evident, dacă ar fi știut, putea fi silită să di- 
vulge și acea informaţie. 

Cu excepția câtorva roboți care făceau cură- 
tenie, zona circulară era pustie. Oprind scaunul în 
fața intrării în lumea lui Frigate, Burton l-a strigat 
pe nume. După câteva clipe, fața americanului a 
apărut pe un ecran. Ușa s-a deschis spre exterior, iar 
ei au intrat unul după altul. În acea lume, soarele 
trecuse cu zece grade dincolo de zenit, temperatura 
era de aproape treizeci de grade Celsius, iar aerul era 
umed. Au zburat rapid peste o junglă foarte deasă și 
luxuriantă, un fluviu și câteva pâraie, precum și pe 
deasupra câtorva luminișuri mari. Creaturile din 
apă, dintre care unele se soreau, erau cu precădere 
crocodili, toți mari și cu colți înspăimântători. Din 
când în când, au zărit și câte-o reptilă cu cap uriaș și 
gât foarte lung și, la un moment dat, un saurian cu 
platoșă a traversat greoi un luminiș. Prin preajma 
lor zburau reptile înaripate: pterodactili. Acestea 
nu fuseseră create conform informaţiilor deținute 
de computer, deoarece Eticii sosiseră pe Pământ la 
şaptezeci de milioane de ani după dispariția dino- 
zaurilor. Insă Frigate pusese computerul să producă 
replici vii ale acelor fiare puternice, iar acestea dom- 
neau acum în jungla bogată. În mijlocul încăperii 
uriașe se înălța un monolit de piatră, înalt de șaizeci 
de metri, cu laturi alunecoase, ceea ce îl făcea impo- 
sibil de escaladat. În vârful acestuia se afla fortăreața 
lui Frigate, având suprafața de patru hectare, cu un 
conac construit în stil sudist dinainte de războiul de 
secesiune, plasat în centrul unei insule înconjurate 
de un șanț lat cu apă, în care înotau rațe, gâște și 

lebede. Burton și Star Spoon au aterizat pe peluza 
verde din fața conacului. Peter Frigate stătea pe ve- 
randă într-un balansoar şi asculta Muzica apelor, a 
lui Händel, bând un julep și înconjurat de trei câini. 
Ținea în poală o pisică siameză. Câinii, animale ade- 
vărate, nu teroizi, au sărit şi au pornit lătrând spre 
Burton. Au început să țopăie şi să-și miște cozile și 
fundurile, scheunând când el i-a mângâiat. Unul era 
un rottweiler uriaș, altul, un ciobănesc german, și 
ultimul, un sheltie. Frigate s-a ridicat, pisica sărindu-i 
din braţe, pentru că nu mai avea unde să se cuibă- 
rească, și i-a întâmpinat. Purta o vestă albă de pânză, 
brodată cu hieroglife egiptene, şi un kilt tot de pânză 
albă, care îi venea până la genunchi. 

- Bun venit în Țara lui Frigate! le-a urat el zâm- 
bind. Luaţi loc, și a făcut semn către două balan- 
soare. Ce vreți să beți? 

A bătut din palme o dată şi pe ușa principală a 
conacului au apărut doi androizi. Purtau uniforme 
de majordomi. 

- Nu cred că-i recunoașteți, a spus. Arată exact 
ca doi preşedinţi pe care nu i-am iubit deloc. l-am 
numit Tricky Dicky şi Ronnie. Cel care pare să se 
furișeze neobservat e Dicky. 

A făcut o pauză, apoi a adăugat: 

- Doamna casei va cobori peste câteva clipe. 

Burton a ridicat din sprâncene. 


1 Este vorba de preşedinţii americani Richard Nixon 
(1913-1994) și Ronald Reagan (1911-2004) (n. tr.). 

- Aha, așadar te-ai hotărât să-ți alegi o parteneră 
de viață. 

- Da. Câinii și pisicile sunt niște tovarăși splen- 
dizi, pentru că nu-ți răspund obraznic. Dar am 
simţit nevoia să conversez cu cineva și nu numai. 

Servitorii au adus băuturile, scotch pentru 
Burton și vin pentru Star Spoon. Burton a scos din 
buzunar o havană fină, iar Dicky s-a grăbit să scoată 
o brichetă, ținând flacăra în dreptul havanei fără 
să-i tremure mâna. Ronnie a procedat la fel pentru 
ca Star Spoon să-și poată aprinde țigareta. 

- Asta zic și eu viață, a spus Frigate. Zbor prin 
lumea asta și-mi studiez dinozaurii, ba chiar îmi 
face plăcere să-i văd. Îi împiedic pe tiranozauri să 
mănânce toți brontozaurii dându-le carne la un loc 
de hrănire de la baza monolitului. Chiar şi așa, e 
greu de menținut echilibrul între prădători și pradă. 
Într-o bună zi o să mă plictisesc. Iar când se va întâm- 
pla, o să şterg cu buretele perioada Jurasică și o voi 
înlocui cu cea Cretacică. Am în plan să trec prin toate 
erele istorice în diferitele lor faze, până voi ajunge la 
Pleistocen. Când o voi face şi pe asta, mă opresc. Am 
ținut mereu la mamuți și tigri cu colți-sabie. 


25 


Cu un gest, Burton a alungat o muscă. 
- Trebuia să mergi atât de departe cu realismul? 

- A, există şi țânțari. La apusul soarelui, din cauza 
lor trebuie să mă retrag în conac. Nu vreau ca viața 
de aici să fie un paradis cu aer condiționat și lipsit 
de insecte mărunte. A fost o vreme când și eu bles- 
temam muștele, țânțarii și furnicile și mă-ntrebam 
de ce ni le-a pus Dumnezeu pe Pământ să ne chinu- 
iască? Acum știu. Ele sunt o sursă de plăcere. După 
ce te sâcâie de-ți vine să bâzâi și tu - gluma a fost in- 
voluntară - și scapi de ele, ajungând undeva unde 
nu te mai pot atinge, descoperi că prezenţa lor zero 
este o plăcere extraordinară. Eu le tolerez ca să mă 
pot bucura de absenţa lor. 

Star Spoon s-a uitat la el, găsind straniu acel rațio- 
nament. Cu toate acestea, Burton l-a înțeles. Pentru a 
cunoaște plăcerea deplină, trebuia să cunoști lipsa 
plăcerii. Existenţa răului putea fi justificată. Fără ea, 
cum ai putea şti că binele e bine? Probabil, totuși, că 
acest lucru nu era necesar. Dacă ar fi fost, de ce s-ar fi 
străduit Eticii atât de mult să elimine răul? 

În acea clipă, din casă a ieșit o femeie. Era impre- 
sionant de frumoasă, cu păr roșcat, ochii verzi, pie- 
lea albă, cu picioare lungi, sâni plini, talia delicată. 
Faţa ei avea o formă ușor neregulată, nasul părea o 
idee prea lung, buza de sus un pic prea scurtă, iar 
ochii prea adânciţi în orbite. Cu toate acestea, felul 
în care se integrau trăsăturile o făceau să aibă un 
chip frumos și pregnant, care nu se uita cu una, cu 
două. Avea cam un metru şaptezeci și purta o ro- 
chie albă dintr-un material sclipitor, cu decolteu 
adânc şi crăpată până la coapsă pe partea stângă. 

Pantofii albi cu tocuri înalte erau decupați. Nu 
purta bijuterii și nici perle, doar o brățară argintie 
în jurul încheieturii mâinii stângi. 

Zâmbind, Frigate a prezentat-o. 

- Sophie Lefkowitz. Am cunoscut-o la o con- 
venție a scriitorilor SF din 1955. Am corespondat 
și ne-am întâlnit ocazional la alte convenţii. A murit 
de cancer în 1979. Bunicii ei au venit din Rusia şi 
s-au stabilit la Cleveland în 1900, iar tatăl ei s-a 
căsătorit cu descendenta unei familii de evrei sefarzi 
care venise în New Amsterdam în 1652. Partea amu- 
zantă este că l-am întâlnit cândva pe imigrantul 
inițial, Abraham Lopez. Nu ne-am plăcut deloc, 
era un bigot înrăit. Ea era casnică, dar activa 
într-o mulțime de organizaţii, inclusiv în Organi- 
zația Naţională a Femeilor. A câștigat o groază de 
bani scriind literatură pentru copii cu pseudoni- 
mul Begonia West. 

- Sunt uimit, a spus Burton, și nu minţea defel. 
Numai că m-ai avertizat în legătură cu resuscitarea 
scriitorilor, sau ai uitat? 

- Nu sunt toți niște jigodii. 

Sophie era vioaie și inteligentă, numai că-i 
plăceau prea mult jocurile de cuvinte. Pe de altă 
parte, părea să-i fie foarte recunoscătoare lui Frigate 
că o trezise din morți, iar el părea încântat de ea. 

- Bineînţeles, o să mai resuscităm și alte per- 
soane. Ne-am călca unul pe celălalt pe bătături, dacă 
nu am avea și alți oameni în jur. Numai că ne va lua 
mult timp să judecăm candidații. 

- El caută perfecțiunea, și n-o va descoperi, a 
vorbit Sophie. Cei perfecţi au Continuat. După 
părerea mea, trebuie aleși cei care par suficient de 
compatibili, iar dacă dezamăgesc, pot să plece. 

- După cum se desfășoară lucrurile, a intervenit 
Star Spoon, Turnul va începe curând să geamă de 
lume. Toți cei care sunt resuscitați se apucă să-i rea- 
ducă la viață pe alții. 

- Aici pot locui confortabil peste două milioane 
de oameni, a spus Sophie. 

- Dar dacă fiecare resuscitat mai aduce patru per- 
soane, în ritmul ăsta exponențial nu va trece multă 
vreme și Turnul se va umple, a adăugat Burton. 

- Nu doar atât, a intervenit Frigate, dar situația 
se poate înrăutăți. Mai zilele trecute am vorbit cu 
Turpin. El a zis că două perechi din lumea lui 
încearcă să aibă copii. Au cerut computerului să 
elimine din dieta lor substanţele chimice contra- 
ceptive care îi fac să fie sterili. Tom s-a înfuriat. 
Le-a zis că dacă femeile rămân însărcinate, vor tre- 
bui să părăsească Ţara lui Turpin. Dar ele au zis că 
nu le pasă. 

Înmărmuriţi de o asemenea veste, au rămas 
tăcuți o vreme. Eticii avuseseră grijă ca pe Valea 
Fluviului să nu se nască nici un copil, deoarece nu 
exista spaţiu suficient pentru o populație în creş- 
tere. Pe de altă parte, trebuia golită scena, ca să spu- 
nem așa, pentru ca și cei născuți pe Pământ după 
anul 1983 să poată fi resuscitaţi. 

- Tot proiectul se duce de râpă, a spus Frigate. 

- Ba se duce dracului și se alege praful de el, a 
plusat Burton. Dacă nu cumva s-a și întâmplat. 

Sophie a zâmbit. 

- Ceea ce văd în jur nu seamănă a iad. 

Și a făcut semn către lumea lor privată. Din 
apropiere se auzea cânt de păsărele, un element ana- 
cronic, deoarece în mezozoic nu existau păsări, iar 
sforăitul celor câțiva ratoni era nelalocul său. De 
dincolo de marginea monolitului s-au auzit răgetele 
adânci și gâlgâite ale brontozaurilor și vuietul ca de 
tren expres scos de un tiranosaur, amintind de o 
avalanșă de zăpadă. Pteradonii, cu aripile a căror 
anvergură avea peste nouă metri scoteau sunete ce 
aminteau de cârâielile unor ciori bolnave de astm. 

- Doar pentru moment, a spus Burton. 

Androizii Ronnie și Dicky au adus alte bău- 
turi. Probabil inspirați de prezenţa lor, Frigate și 
Burton s-au apucat să discute despre determinism 
și liber-arbitru, un subiect drag lor. Frigate a insis- 
tat că liberul-arbitru juca un rol mai mare în viața 
oamenilor decât elementele mecanice, chimice ori 
nervoase. Burton susținea la fel de insistent că ale- 
gerile făcute de majoritatea oamenilor erau deter- 
minate de condiționările din copilărie şi de 
chimismul persoanelor. 

Însă unii oameni îşi schimbă caracterul în 
bine, a subliniat Frigate. Ei realizează asta în mod 
conștient și cu eforturi. Voința lor reușește să învingă 
condiționarea la care au fost supuși, ba chiar și tem- 
peramentul de bază. 

- Accept că liberul-arbitru joacă uneori un rol 
important În cazul unor oameni, a spus Burton. Cu 
toate astea, doar câțiva se slujesc de el în mod efici- 
ent, și de multe ori nu reușesc. Chiar și așa, într-un 
anumit sens, majoritatea oamenilor sunt roboți. 
Ne-roboții, puţinii fericiți, ar putea reuși să-și 
exercite liberul-arbitru doar pentru că genele lor le 
permit. Astfel, chiar și liberul-arbitru depinde de 
determinismul genetic. 

- N-ar fi rău să vă spun acum, deși ar fi trebuit 
să vă anunț mai de mult, dar am întrebat compute- 
rul dacă Eticii au făcut unele lucrări în domeniul li- 
berului-arbitru și al determinismului. Nu în înțeles 
filozofic, ci ştiinţific. Iar el mi-a zis că deținea un 
volum enorm de date, deoarece primii Etici, adică 
oamenii care l-au precedat pe Monat, lucraseră pe 
această temă, la fel ca oamenii lui Monat și succeso- 
rii acestora, Copiii Pământeni crescuţi pe Lumea 
Grădină. Nu am avut timp să verific toate in- 
formaţiile, nici măcar o parte, şi chiar dacă mi-aş fi 
găsit timp, pesemne că nu aș fi înțeles. Am cerut un 
rezumat al concluziilor. Computerul mi-a comuni- 
cat că proiectul era încă în desfășurare, dar că mi-ar 
putea pune la dispoziţie rezultatele obținute până 
în prezent. Cu multă vreme în urmă, Eticii au car- 
tografiat toți cromozomii, au stabilit funcția lor 
exactă și au analizat inter-relațiile dintre gene. Au 
cartografiat domeniile lor individuale și de inte- 
racțiune. Din acest motiv, când ne-au resuscitat, ge- 
nele care funcționaseră prost până atunci au fost 

înlocuite cu unele sănătoase. Am fost renăscuţi în 
stare fizică, psihică și chimică perfectă. Desigur, 
condiționările noastre psihice şi sociale nu au fost 
eliminate. Depindea strict de individ dacă aveau să 
fie eliminate și acestea. Dacă voia, individul putea 
să se slujească de liberul său arbitru. 

- Şi de ce nu mi-ai spus și mie? l-a întrebat Burton. 

- Nu te supăra. Doream să-ți ascult părerea, și 
abia după aceea să-ți arăt adevărul. 

- Voiai să risc o părere, pentru ca apoi să mă 
contrazici, nu? 

- De ce nu? a spus Frigate zâmbind. Eşti un vor- 
bitor atât de copleșitor, cu păreri atât de rigide, atât 
de dogmatic și plin de sine, încât... în fine, m-am 
gândit că măcar o dată te-aș putea face să asculți, în 
loc să încerci să domini conversaţia. 

- Dacă asta te ajută să te debarasezi de resenti- 
mente, a spus Burton, zâmbind la rândul lui. A 
existat o vreme când m-aș fi supărat pe tine. Dar 
m-am schimbat și eu. 

- Da, dar o să mă faci să plătesc într-o bună zi. 

- Ba nu, a protestat Burton. Mă voi sluji de libe- 
rul-arbitru ca să deprind această lecție. Voi ține minte 
şi voi prețui totul. 

- Vom vedea. În orice caz... 

- Concluziile! 

- O să încerc să mă exprim cât mai simplu și lim- 
pede. Nu suntem niște roboți, așa cum susțineau Sam 
Clemens și celălalt scriitor despre care ţi-am poves- 
tit. După ei, gândurile și comportamentul nostru 

erau influențate complet de trecut și de substanțele 
şi reacțiile chimice ce se petrec în organismul nos- 
tru. Teoria lui Clemens spunea că tot ce s-a petre- 
cut în trecut, dar totul, influențează ceea ce se 
petrece în prezent. Viteza și unghiul la care primul 
atom de la începutul universului s-a ciocnit de cel 
de-al doilea atom au declanșat un lanț de eveni- 
mente într-o anumită direcție. Noi am rezultat în 
urma acelei prime ciocniri. Dacă primul atom s-ar 
fi ciocnit de al doilea la altă viteză și unghi, atunci 
am fi fost altfel. Vonnegut nu a spus nimic despre 
asta, dar a afirmat că acționăm și gândim așa cum o 
facem din cauza a ceea ce el a denumit „chimicale 
rele“ Clemens și Vonnegut au vociferat împotriva 
răului, dar au ignorat faptul că propriile lor filozo- 
fii eliminau vinovăția pentru răul comis de 
răufăcători. După părerea lor, nimeni nu se poate 
sustrage felului în care acționează. Așadar, de ce 
scriu ei atât de mult despre răufăcători și îi con- 
damnă, când ei nu sunt de fapt răspunzători? Pot fi 
consideraţi răspunzători criminalii, se pot abține 
bogații de la exploatarea săracilor, se pot abține 
săracii de la a se lăsa exploataţi, poate fi învinuit de 
brutalitate cel care bate copii, poate fi învinuit pu- 
ritanul pentru intoleranța lui și pentru moralitatea 
lui mărginită și rigidă, pot fi învinuiți libertinii 
pentru excese, judecătorul pentru că se lasă corupt, 
membrul Klu-Klux-Klan-ului pentru prejudecățile 
lui rasiale, liberalul pentru orbirea lui față de sco- 
purile declarate în mod deschis și față de metodele 

sângeroase ale comuniștilor, fascistul și capitalis- 
tul pentru folosirea unor mijloace perfide ca să-şi 
atingă scopurile aşa-zis generoase, conservatorul 
pentru disprețul manifestat față de oamenii de rând 
și pentru justificările că-i exploatează? Ar putea 
Ivan cel Groaznic și Gilles de Rais, Stalin şi Hitler, 
Chiang Kai-Shek și Mao Zedong și Menahem Begin 
și Yasser Arafat și Gingis Han și Simon Bolivar și 
teroristul IRA care pune o bombă în cutia poștală 
și lasă un copilaș fără picioare, poate fi învinuit 
vreunul dintre aceștia? Nu, dacă accepți filozofia de 
bază a lui Clemens și Vonnegut. Ucigașul și cel care 
molestează copii, violatorul și rasistul nu pot fi 
învinuiți pentru acțiunile lor nici cât cei care fac 
numai bine și trebuie lăudați. Toți se comportă așa 
cum o fac datorită genelor sau chimismului sau 
condiționării psiho-sociale. Așadar, de ce-și mai bat 
capul să scrie despre rău, când ei înșiși nu pot să-i 
învinovățească pe răufăcători? Potrivit filozofiei 
lor, răufăcătorii au procedat așa pentru că fuseseră 
determinaţi să acționeze în acel sens. În acest fel, ei 
nu au nici un credit moral. 

Burton așteptase răbdător rezultatele. 

- Cei doi au spus, așadar, că suntem doar niște 
mingi de biliard ce așteaptă să fie lovite de alte mingi, 
ca să fie trimise în buzunarul ce le este determinat? 

- Exact. 

- Cunosc filozofia asta. După cum știi, am scris 
un poem pe această temă. Totuşi, chiar și cei ce nu 
cred în liberul-arbitru acţionează întotdeauna ca și 

cum ar crede în el. S-ar părea că acest lucru stă în 
firea animalului. Poate că genele noastre determină 
asta. Și acum, ce-ar fi să treci la subiect? 

- Ar fi mai multe aspecte, nu doar unul, a spus 
Frigate. În primul rând, studiile Eticilor dovedesc 
că potențialul mintal este egal la toate rasele. Toate 
dețin aceleași rezerve de indivizi geniali, de oameni 
foarte inteligenți, inteligenţi, destul de inteligenți și 
proști. În 1983, când am murit eu, existau o mulțime 
de controverse. Testele de inteligență păreau să de- 
monstreze că, în medie, inteligența negrilor era cu 
câteva puncte mai mică decât cea a albilor. Aceleași 
teste au indicat, de asemenea, că inteligența mongo- 
lilor era cu câteva puncte deasupra celei a albilor. 
O mulțime de oameni susțineau că testele nu erau 
precise și că ignorau condiționarea socială, oportu- 
nitățile economice, părtinirea față de o rasă sau alta și 
așa mai departe. Cei ce ridicau asemenea obiecțiuni 
aveau dreptate. Analizele efectuate de Etici demon- 
strează că toate rasele au un potențial intelectual 
egal. Asta contrazice observaţiile tale de pe Pământ, 
Dick. Tu ai afirmat că negrii sunt mai puțin inteli- 
genţi decât albii. A, ai recunoscut că probabil negrii 
americani ar putea să devină mai civilizați și mai 
deştepţi decât cei din Africa. Dar prin asta dădeai de 
înțeles că negrii din America aveau și sânge de alb, 
adică gene de alb din amestecurile rasiale. 

- Pe Pământ am afirmat multe lucruri despre 
care acum recunosc că erau greşite, a spus Burton 
cu un aer înfierbântat. După șaizeci și șapte de ani 

de socializare intimă, deși uneori forțată, cu toate 
rasele, națiunile și neamurile pe care ţi le poți închi- 
pui, plus câteva pe care nu aveai cum să ţi le imagi- 
nezi, m-am răzgândit în multe privințe. Sunt foarte 
dispus să-l numesc frate pe negrul Sambo. 

- Eu n-aş folosi numele ăsta. Dovedește urme de 
gândire rasistă. 

- Dar ai înțeles prea bine ce-am vrut să spun. 

Da. Ţin minte un vers din poemul tău, 
Conversaţie cu o stâncă, în care criticai albii ameri- 
cani pentru că nu vor să-l socotească pe Sambo... 
drept frate al lor. Nu aveai dreptul să dai primul 
cu piatra. 

- Nu mai sunt același om. După ce mi-am fre- 
cat coatele cu atâția oameni, m-am mai schimbat. 
Și invers. 

Ţi-ai frecat coatele de mulți și pe Pământ. 
Foarte puțini au călătorit atât de mult ca tine, și 
puţini au venit în contact atât de mult cu oameni 
din toate clasele, atât bogați, cât și săraci. 

- Nu a fost de ajuns. Nu numai că diferă condi- 
țiile, dar aici nu a fost vorba doar de frecușuri cu 
alții. Am fost cutremurat și șocat. Asta modifică 
într-un fel mașinăria, înţelegi? 

- Să nu mai folosim termeni mecaniciști, a pro- 
pus Frigate. 

- Maşinăria psihică este termenul cel mai potrivit. 

- Psihicul nu este un motor, ci un câmp com- 
plex și subtil de unde. Multe câmpuri, de fapt, un 
supercâmp. Ca și lumina, poate fi descris ca fiind 

atât câmp, cât şi particulă, o unduliță psihică, o 
undă ce formează un supercomplex. 

- Rezultatele. 

- În regulă. Orice persoană este un semirobot. 
Mai precis, fiecare depinde de cerințele mașinăriei 
biologice, organismul. Dacă ţi-e foame, mănânci sau 
încerci să găseşti hrană. Nimeni nu se poate ridica 
deasupra propriei condiții atât de mult, încât să re- 
nunţe la mâncare fără să moară de foame. Vătămările 
provocate sistemului nervos central, cancerul, deze- 
chilibrele chimice, toate pot aduce modificări ale men- 
talității, produce nebunia, provoca modificări ale 
motivaţiilor și atitudinilor. Voința nu poate elimina 
efectele sifilisului, otrăvurilor, lezările creierului și 
așa mai departe. În plus, fiecare se naşte cu un set de 
gene, care determină direcția anume în care se 
îndreaptă interesele sale. Chiar și gusturile la mân- 
care. Nu tuturor le plac fripturile de vacă sau roşiile 
sau scotch-ul. De asemenea, unii se nasc cu structuri 
cromozomiale care îi fac să fie mai rigizi din punct 
de vedere emoțional decât alții. Ei nu se pot adapta 
la situaţii noi sau la schimbări la fel de bine ca alții. 
Manifestă tendința de a se agăța de vechi și de ele- 
mente culturale care i-au afectat când erau tineri. 
Alții sunt mai adaptabili, mai puțin rigizi. Însă 
uneori rațiunea, logica pot afecta voința, iar per- 
soana își poate depăși rigiditatea, se poate defosiliza, 
ca să spun așa. Să luăm exemplul unei persoane care 
a crescut în credința creștină fundamentalistă. Cu 
alte cuvinte, o sectă care crede fiece cuvânt al Bibliei 

şi o interpretează literal. Astfel, lumea a fost creată 
în șase zile, a existat un potop universal, un Noe și 
o arcă, Dumnezeu a oprit Pământul din rotație pen- 
tru ca Iosua Navi să beneficieze de lumina zilei ca 
să-i ucidă pe amoriţii setoşi de sânge. Eva a fost 
sedusă de un șarpe și, la rândul ei, l-a ispitit pe 
Adam să mănânce din fructul pomului cunoașterii 
binelui și răului. lisus a mers pe apă. Și așa mai de- 
parte. Ca și alții din acea sectă, ea ignoră acumularea 
de informaţii ce stabilesc etapele evoluției. Citeşte 
Biblia, dar nu înțelege că, deși ea nu afirmă nicăieri 
că pământul este plat, dă de înțeles că ar fi. Și nici 
nu ia literal interdicția lui lisus de a-ți uri mama și 
tatăl. Le ignoră. Le plasează într-un colțișor separat 
al creierului. Ori le șterge de parcă ar fi înscrise pe 
o bandă. Dar unii fundamentaliști întâlnesc dovezi 
pe care ar dori să le ignore. Fierul izbește în cremene, 
iar scânteile cad pe material inflamabil. Incendiul cu- 
prinde toate rasele, ca să zic așa. El mai citește și alte 
dovezi, și probabil se detestă pentru curiozitatea 
„păcătoasă.“ Dar învață tot mai multe. În cele din 
urmă, rațiunea îl convinge că s-a înșelat. Și atunci 
devine un creștin liberal sau ateu sau agnostic. Ceva 
anume din sistemele lui de apărare genetică a pro- 
dus o fisură ori aceasta exista deja, aşteptând doar 
apa care să pătrundă pe acolo. În orice caz, a putut 
să-și folosească rațiunea doar pentru că structura lui 
genetică i-a permis asta. 

- Mi s-a părut că l-ai considerat pe Homo sapiens 
robot, a spus Burton. Tu descrii roboți sută la sută. 

- Ba nu. Roboții nu sunt înzestrați cu rațiune. Ei 
pot apela la logică, dacă sunt programați. Dar dacă li 
se prezintă noi dovezi, care susțin că programarea 
lor este greșită, ei nu pot respinge programul deja in- 
stalat. Oamenii pot. Câteodată. Roboții nu pot nici 
să-și justifice rațional modul în care se comportă. 
Ei acționează pur şi simplu, dar oamenii trebuie să 
explice de ce fac una sau alta. Ei își construiesc un 
sistem logic pentru a-și motiva comportamentul. 
Sistemul se poate baza pe premise false, dar de obicei 
el este logic în propriul său cadru de referință. Deși 
acest lucru nu este întotdeauna valabil. Eticii susțin, 
și pot dovedi, că până şi cea mai rigidă persoană din 
punct de vedere genetic, până şi cel mai strict con- 
diționat om, posedă capacitatea de a se elibera - 
măcar parțial - de aceste constrângeri, de aceste 
matrice. Faptul că puțini reușesc, în vreme ce mulți 
nu... Eticii afirmă că este o demonstraţie de liber-ar- 
bitru. Cel restricționat, cel ţinut în cămașă de forță, 
nu vrea să se schimbe. Este fericit în nenorocirea lui. 

- Pot să dovedească? 

- Da. Recunosc, nu sunt suficient de educat ca să 
le confirm constatările. Nu înțeleg matematica su- 
perioară şi nici problemele de biologie, extrem de 
încurcate. Le accept totuşi probele. 

- Nu există ceva absolut sigur sau evident cert? 
Dacă nu poți vedea limpede, ca prin cristal, dovada 
pe care o prezintă, nu vei ști că au găsit adevărul, așa-i? 

- Exprimat în felul acesta, nu. Unele lucruri tre- 
buie acceptate pe cuvânt. 

Burton a izbucnit într-un hohot zgomotos de râs. 
Americanul a roșit. 

- Exceptând situațiile în care poți reface experi- 
mentele, de unde știi că tot ce ai citit în cărțile de 
chimie, astronomie sau biologie era adevărat? Chiar 
și atunci poți greși sau te poți agăța de punctul de 
vedere contrar, deoarece... 

- Deoarece manifestăm o tendință genetică spre 
așa ceva? a întrebat Burton cu dispreț în glas. 
Pentru că suntem predeterminaţi să credem într-un 
anumit lucru și nu în altul? 

- O atitudine ca a ta îi face pe oameni să nu mai 
creadă în nimic. 

- Corect, a mormăit Burton. 

- Când erai pe Pământ, sigur ai exprimat destule 
păreri bazate pe observaţii ale altora. Deseori aceste 
păreri erau foarte greșite. 

- Asta s-a întâmplat pe Pământ. 

Au rămas tăcuţi o vreme. Femeile discutau des- 
pre mamele lor. Frigate şi-a dat totuși seama că 
Sophie îi asculta în același timp și pe ei. I-a făcut un 
semn ștrengăresc din ochi şi un gest pe care el nu 
l-a înţeles. 

Frigate a reluat subiectul de parcă ar fi fost o 
minge și tocmai se pregătea să facă o cursă de nouă- 
zeci de metri. Cu încăpățânare, a spus: 

- Prin 1978, cred că atunci s-a întâmplat, am citit 
într-o carte de psihologie că unul din zece oameni 
este un lider înnăscut. Se sugera astfel că trăsătura 
era predeterminată din punct de vedere genetic. 

Studiul Eticilor a confirmat afirmaţia şi, ceea ce este 
mai important, a identificat complexul genetic 
răspunzător. Studiul a mai arătat că zece la sută din 
Homo sapiens manifestă o anumită înclinaţie către 
homosexualitate. Nu toți cei zece la sută practicau 
homosexualitatea, dar dispoziția exista. Așa era 
încă de când Eticii au început să ţină evidențe ale 
umanității. Şi s-a presupus că acest lucru era valabil 
încă de la apariția lui Homo sapiens. Tendinţa este 
determinată genetic. Pe mine mă interesa faptul că în 
1983 homosexualii militanți susținuseră că ei 
făcuseră liberi și în mod conștient alegerea de a fi ho- 
mosexuali. Cu alte cuvinte, ei nu se născuseră cu acea 
tendință, ci aleseseră în mod deliberat să fie astfel, de- 
oarece preferau acel mod de viață sexuală. Vorbeau 
de parcă, atunci când ajungi la vârsta gândirii raţio- 
nale, hotărăști asupra căii de acțiune. Ignorau, ori 
nu țineau seama de faptul că, dacă era adevărat, 
atunci heterosexualii luau decizia de a fi heterose- 
xuali în mod liber și conștient. Dar nu este adevărat. 
Heterosexualul este astfel pentru că așa s-a născut. 

- Dar cum ex...? a dat să întrebe Burton. 

- Voiai să întrebi cum explicăm purtarea celor 
care manifestă tendințe homosexuale, dar se com- 
portă în mod heterosexual? Ori a celor care sunt 
bisexuali? Ori cei care se căsătoresc cu femei, dar 
au relații homosexuale în afara căsniciei? Există dife- 
rite grade de homosexualitate... și de heterosexuali- 
tate... desigur. Și în orice societate în care este 
primejdios să fii homosexual declarat, acesta trebuia 

să-și ascundă înclinația. În orice caz, homosexuali- 
tatea ori heterosexualitatea nu este o chestiune ce 
ține de alegere. E vorba de ceva înnăscut. Asta nu 
contează. Homosexualitatea nu mai reprezintă o 
chestiune de moralitate. Nu este vorba de o decizie 
a persoanei. Contează ce faci cu homosexualitatea 
sau heterosexualitatea ta, aici intervine latura morală. 
Violul, sadismul, violența sunt rele, chiar de ești 
ori nu homosexual. 

- Mi-a fost imposibil să nu vă aud, a spus Sophie, 
mai ales că aţi vorbit atât de tare. Ce înseamnă 
toată discuţia asta despre liberul-arbitru, determi- 
nism, gene și alegere? Și pe mine m-au atras subiec- 
tele acestea când am intrat la universitate. Mă 
interesau foarte serios. Mă pasionau, și mă amuza 
să-i întărât pe cei care nu erau de acord cu părerile 
mele, socotindu-i niște proști! Dar după ce am ab- 
solvit, ba nu, chiar cu câtva timp înainte, mi-am 
dat seama că era... hm... ridicol să-ți închipui că 
poți rezolva ceva discutând filozofie sau alte con- 
cepte. În felul acesta nu mai termini niciodată și 
nici nu ajungi la o concluzie de nezdruncinat. O fi 
distractiv, pesemne, dar fără nici un rezultat. 
O treabă de boboci. Serios. De aceea, am renunțat 
să mai discut pe tema asta. Dacă voia cineva să stea 
de vorbă despre asemenea lucruri, încercam să 
schimb subiectul ori plecam, dar străduindu-mă să 
nu mă port nepoliticos. 

- Sigur, aşa este! a încuviințat Frigate. Aveai 
dreptate! Problema este că Eticii au plasat aceste 

subiecte dincolo de domeniul discuţiei sau al opinii- 
lor. Le-au dovedit. Nu mai suntem neștiutori! 

- Probabil. Trebuie să-i dau dreptate lui Dick în 
privinţa asta. Probabil. Dar nu are importanță. Cum 
spunea Buddha? „Să-ţi obţii mântuirea cu răbdare.“ 
Oricine ar fi acest domn Răbdare. Íl caut de multă 
vreme. Am împrumutat şi lampa lui Diogene ca să 
mă descurc. Lampă de care, apropo, bătrânul grec 
nu avea nevoie. Era cinstit, și atunci de ce să mai 
caute altă persoană cinstită? În orice caz, așa cum 
spunea Dick, ne vom comporta ca și cum am bene- 
ficia de liberul-arbitru. Dar cui îi pasă dacă există așa 
ceva? Știu doar că eu, doar eu, răspund de purtarea 
mea morală. Ereditatea și mediul sunt simple scuze. 
Scuze, alibiuri: lucruri de disprețuit. Rasa, naționa- 
litatea, neamul, părinţii, religia, societatea: scuze. Eu 
hotărăsc ce sunt. Și cu asta, basta! 

- De aceea ai ars sufleul ieri? a întrebat-o Frigate. 
Înseamnă că nu ai uitat să-l supraveghezi. Ai decis 
să-l incinerezi? 

Frigate și Lefkowitz au izbucnit în râs. 

- Gătiţi? a întrebat Burton. 

- Da, sigur, i-a răspuns Sophie. Îmi place să 
gătesc. Când nu mi se cere, mai precis. Seara trecută 
pregăteam cina şi am uitat sufleul pe foc. Citeam o 
carte și... 

S-au apucat să discute despre mâncare, așa au 
ajuns la alte subiecte și, în cele din urmă, la cină. 
Luarea mesei împreună era un obicei mai vechi 
decât conversaţia. 

26 


În ziua de Crăciun, mulţi oaspeţi stăteau în fața 
uşii pe unde se pătrundea în lumea lui Turpin. 
Burton nu era singurul surprins de numărul mare de 
prieteni ai lui Gull. Erau cel puţin patruzeci, toți 
Dowiști pe care Gull îi cunoscuse în Valea Fluviului. 
Cu togi lungi şi albe și purtând sandale, arătau ca 
niște romani, dar era puţin probabil ca nişte romani 
adevăraţi să poarte banderole cu un mare D de alu- 
miniu pe cap. 

- D, a spus Gull. De la Dow și de la Dezrobire. 
Şi de la Dumnezeu, 

- Și decesul, și damnarea încep cu aceeași literă, 
a bombănit cineva. 

Gull nu s-a simţit ofensat ori, în orice caz, nu a 
lăsat impresia. 

- Adevărat, prietene, oricine ai fi, a vorbit el cu 
un aer demn. Deces şi damnare pentru cei ce nu ur- 
mează adevărata cale. 

- Dezgustător, s-a auzit acelaşi bărbat. 

- Dondăneală, a intervenit altul. 

- Dubios de-a dreptul, a spus un al treilea. 

- Devastator de dobitocește! 

- Ne-am obişnuit cu insultele și cu criticile pros- 
teşti din partea oamenilor neimpliniţi. Dar Bună- 
voința din belșug îi este oferită doar celui mai mare 
dintre păcătoși. 

- Ce vrea să spună cu oameni neimpliniţi? a 
întrebat o femeie. cu glas slab. 

- Nu știu, i-a răspuns Burton. Dar nu Înseamnă 
care nu e plin, dacă așa crezi. Gull și credincioșii lui 
refuză o explicație. Ei susțin că atunci când înţelegi, 
Bunăvoința a venit la tine și devii unul dintre ei. 

- Era o expresie peiorativă folosită de Lorenzo 
Dow pentru a-și descrie dușmanii, a precizat Frigate. 
Nu-i descria prea bine, dar suna amenințător, pentru 
că dușmanii nu reușeau să o priceapă. 

- Am făcut o greşeală să-i invităm, a bombănit 
De Marbot. Nu se poate purta o discuție cumsecade 
cu ei. Vor doar să te convertească. Tom trebuia să-și 
dea seama. 

- Cine l-a resuscitat pe Gull? a întrebat Sophie. 
Cineva în toate mințile n-ar fi făcut așa ceva. 

- Nu se ştie, a spus Burton. Am cerut compute- 
rului să-mi precizeze identitatea persoanei care i-a 
readus din morţi pe Gull, Netley, Crook, Stride și 
Kelly, iar el mi-a zis că informaţia era disponibilă 
doar unei persoane. N-a precizat cui. 

În cercul de lumină de pe ușă a apărut fața cuiva. 

- Moş Crăciun! a exclamat Frigate. 

Omul purta o căciuliță mare şi roşie, tivită cu 
blană albă, avea o barbă uriașă și stufoasă. Tenul era 
cam negricios ca să semene cu moşul obișnuit. 

- Da, eu sunt Moș Crăciun, a recunoscut Turpin. 
Tom Ho-ho-ho. Turpin în persoană, mai precis. 

- Crăciun fericit! au strigat câțiva. 

- Crăciun fericit și vouă! le-a urat Turpin. Avem 
multă zăpadă, oameni buni, dar nu e așa cum o ştiați 
voi. Eu așa cred. Ce băieți buni sunteți, ha-ha-ha! 


zeil lumii fluviului 321 


Ușa s-a dat în lături și imediat s-a creat un blocaj, 
deoarece oamenii din față au încercat să intre călare 
pe scaunele zburătoare, toți deodată. Erau Li Po și 
trupa lui, dintre care majoritatea erau doborâți deja 
de băuturi de toate felurile. Până să-i invite Turpin, 
nu auziseră de Crăciun, dar abia așteptau să afle mai 
multe despre o asemenea sărbătoare. După ce s-au 
înghiontit și s-au blestemat în mod amical, Li Po a 
reușit să facă ordine, și cei din față au intrat câte 
unul. Burton și oamenii lui au intrat următorii. l-au 
urmat Dowiștii; ei așteptaseră politicoși intrarea 
primelor două grupuri și apoi comanda lui Dow. 
Burton a observat că schimbau priviri încărcate de 
dispreț și întristare între ei. Evident, nu le plăcea 
purtarea zgomotoasă a chinezilor. 

După Dowiști, au urmat Stride, Kelly și Crook, 
îmbrăcate cu rochii elegante, chiar dacă prea bătă- 
toare la ochi, și purtând cercei cu diamante, smaralde 
și safire. Nu a rămas surprins să vadă alături de ele 
fețele unor bărbați necunoscuți. Annie Crook era 
însoțită de unul singur, celelalte avea câte unul agăţat 
de fiecare braț. 

La aproape șase metri în urma lor se afla Netley, 
îmbrăcat ca un bișnițar la raliuri, sclipind de bijute- 
rii, încadrat de două femei. 

În spatele lor era un grup care l-a făcut să tre- 
sară. Așadar, era adevărat că țiganii fuseseră resus- 
citați. Purtau straie exotice, cunoscute lui, pentru 
că se amestecase printre ei în Europa și Anglia. 
Dorea să-i întrebe dacă știau cine le era binefăcătorul, 

dar n-a mai apucat. Până să-și aducă aminte, era 
prea târziu. 

Petrecăreții au intrat într-un șir lung şi dezlânat 
sub soarele de început de după-amiază, mergând 
prin pădure, mlaștini, drumuri, șine de cale ferată. 
Turpin își făcuse cale ferată! Au ajuns în zona 
pregătită pentru petrecere, pe strada Louis Chauvin, 
având un capăt blocat cu frânghii de-a curmezișul, 
ca loc de aterizare. Micul St Louis sau Turpinville 
strălucea de lumini și podoabe de Crăciun și gemea 
de petrecăreți gălăgioși. Burton a avut impresia că 
populaţia de două mii de oameni despre care auzise 
în urmă cu câteva săptămâni ajunsese deja la patru 
mii de suflete. Străzile erau înțesate de dansatori și 
participanţi la diverse parade, îmbrăcați în costume 
care mai de care mai fistichii. Sărbătoarea semăna 
mai mult a Joie Dulce decât a Crăciun. Cinci orches- 
tre cântau cinci feluri diferite de muzică: ragtime, 
dixieland, hot j jaz, cool jaz și spiritual. În jurul lor 
alergau zeci de câini ce lătrau tot timpul. 

Grupul şi-a croit loc prin mulțime, în vreme ce sti- 
clele de băutură, țigarete și țigări cu marijuana circu- 
lau din mână în mână. Mirosul de băutură și droguri 
era amețitor, şi toți participanții aveau ochii înroșiți. 

Încă îmbrăcat în costumul de Moş Crăciun, 
Turpin stătea pe veranda din față a conacului său 
uriaș de cărămidă și îi saluta pe oaspeți. 

- Localul tresaltă, băieții sunt veseli, muzica e 
tare! a strigat Turpin. Să văd puţină acțiune, fraților 
şi surorilor! 

Frigate a fost probabil singurul care ştia la ce se 
făcuse referire. A ridicat mâna cu palma deschisă și 
Turpin a plesnit-o. 

- Aşa, frate! 

În vreme ce ceilalți îi urmau exemplu, Frigate 
i-a explicat lui Burton că acolo fuseseră resuscitați 
negri care trăiseră la sfârșitul secolului douăzeci. Salu- 
tul ciudat cu plesnirea palmelor își avea originea în 
acea eră. 

- De aceea spunea că vom avea destulă zăpadă 
pentru Crăciun. 

A făcut semn către doi negri care stăteau pe 
trepte şi priveau înainte fără să vadă nimic. 

- Au consumat heroină, căreia i se mai zice și 
zăpadă, în limbajul străzii. 

Turpin era ambalat la maximum, însă dispozi- 
ţia lui de zile mari nu părea să fi fost produsă de 
alcool. Avea ochii limpezi și vorbea fără să se 
împleticească. Toți ceilalți erau pulbere într-un fel 
sau altul și, prin urmare, vulnerabili, dar nu și viclea- 
nul Tom. 

Au intrat în localul Rosebud și în vestibulul 
acestuia, care era aproape la fel de spațios ca gara 
Grand Central. Acolo se afla o mulțime uriașă, iar 
la douăzeci de baruri lungi de mahon lustruit sau de 
aur stăteau să servească băuturi douăzeci de bar- 
mani-androizi cu piele albă, îmbrăcați în frac. Ca 
să-l poată urma pe Turpin, Burton s-a văzut silit să 
păşească peste câţiva bărbați şi câteva femei, care se 
prăbușşiseră la podea şi păreau să-și fi pierdut 


324 philip jose farmer 


cunoștința după atâta băutură. Au luat liftul mare și 
au ajuns la etajul trei. Au intrat într-un birou, des- 
pre care Alice a zis că semăna cu salonul de recepții 
de la Palatul Buckingham. 

Tom i-a invitat să ia loc. A rămas în picioare, în 
fața biroului lung de şase metri şi i-a măsurat pe 
oaspeţi înainte de a vorbi. 

- Eu sunt șeful aici, și conduc totul ca pe un tren 
în plină viteză, fiind și mecanic. Așa trebuie. Dar 
să-i lăsăm pe oameni să se distreze. Majoritatea sunt 
băieţi de treabă, se poartă cum se cuvine, nu depășesc 
limitele pe care le-am decretat. Din păcate, ştiu că 
unora le-ar plăcea să fie șefi, așa că stau cu ochii pe 
ei, așa cum puricii nu-l slăbesc din ochi pe câine. La 
treaba asta mă ajută computerul. Problema e că nu 
eu i-am ales pe toți cei care au ajuns aici. Am studiat 
trecutul tuturor celor pe care i-am resuscitat perso- 
nal. Dar nu puteam şti ce oameni vor resuscita cei 
aleși de mine. În afara celor care ar dori să se așeze 
pe tronul meu, mai sunt două feluri de oameni aici. 
Cei mai mulți se dovedesc băieţi de viață, și pe 
Pământ au fost târfe ori peşti. Dar unii sunt pro- 
povăduitori penticostali, membri ai Bisericii celei 
de-a Doua Şanse ori Creștini Noi. Ei fac scandal în 
privința scandalagiilor, iar scandalagiii se revoltă 
împotriva lor, socotindu-i băgăreți. 

- De ce nu te debarasezi de toți, ca să o iei de la 
început? l-a întrebat Star Spoon. 

Burton a rămas surprins. Dacă nu era întrebată 
direct sau dacă nu i se cerea părerea, ea vorbea 

rareori din proprie inițiativă. Pe de altă parte, pu- 
sese o întrebare ciudată, care nu se potrivea cu ceea 
ce știa despre caracterul ei. 

Turpin a ridicat mâinile cu palmele în față. 

- Şi cum să fac? 

- Trebuie să existe soluții. Computerul... 

- Eu nu-s ucigaș în masă. Chiar dacă pe vremea 
mea am avut ieșiri urâte, n-o să măcelăresc oamenii 
doar ca să-mi găsesc puţină linişte și tihnă. În plus, 
ţinerea lor în frâu îmi oferă ceva de făcut. 

Apoi a rânjit şi a continuat: 

E vremea să-i adunăm de pe stradă și să-i 
băgăm în local. O să dăm petrecerea aici, și n-o să 
fie ușor să-i mân încoace. 

S-a apropiat de peretele din spatele biroului și a 
rostit câteva cuvinte, după care pe zid a apărut un 
punct rotund şi luminos. Apoi a mai rostit câteva 
cuvinte ale unui cod. 

S-a întors, rânjind și mai larg, 

- Dom'le, ce putere am! Sunt în același timp 
Merlin Magicianul şi Vrăjitorul din Oz şi scot fum ca 
o havană de zece dolari. Sunt marele Zeu Turpinus, 
Zeus de culoare, Puternicul Thor Tunătorul, Omul 
care aduce ploaia, Marele vânzător de Ulei de șarpe, 
și domnul Oase Păpuşarul. 

După trei minute, stratul de nori, tot mai groși 
şi întunecaţi, a acoperit soarele cu totul. Vântul a 
început să șuiere printre barele de metal de la feres- 
trele deschise, ridicând togi, kilturi și fuste. 

- Vor veni înăuntru mai repede decât apuci să-i 
spui zât unei pisici. Vor mârâi că se udă puţin, dar 
nu contează. 

- Am văzut câţiva care și-au pierdut cunoștința, 
a spus Alice. Cu ei ce faci? 

- Trebuie să rişte puţin. Pe de altă parte, le va 
prinde bine. Unii au nevoie de un duș rece. Oricum, 
aici nimeni nu face pneumonie. 

Le-a dat apoi câteva sfaturi pentru a evita scan- 
dalurile, dacă s-ar fi întâmplat să aibă necazuri din 
cauza celor beți. 

N-ar trebui să se întâmple nimic neplăcut. 
Le-am dat ordin să vă trateze frumos, chiar dacă 
sunteți albi. 

- Dar cu noi ce se întâmplă? a întrebat Li Po. 
Noi nu suntem albi. 

- Pentru ei, da. Cine nu e negru, e alb. E o ches- 
tiune de deosebire semantică, de fineţe, dar nu chiar 
atât de subtilă. 

Această ultimă afirmație l-a amuzat, dar l-a și iri- 
tat pe Burton. Turpin pendula mereu între engleza 
vorbită de oameni educați și limbajul de ghetou, de 
parcă şi-ar fi propus să-și enerveze ascultătorii. Ori 
poate pentru a face pe clovnul. Ori din ambele mo- 
tive. Turpin manifesta un soi de dispreț de sine ce-și 
avea originea în sistemul dominat de albi pe vremea 
lui. Pesemne că nu era conștient de acest lucru, dar el 
exista. După părerea lui Frigate, negrii americani de 
la sfârșitul secolului al douăzecilea depăşiseră această 
situaţie, ori încercaseră măcar să o depășească, și 

susțineau că se simt mândri de culoarea pielii lor. Însă 
Turpin continua să facă un joc deloc de actualitate. 

Însă, așa cum afirmase Nur, nu trebuie să te mân- 
drești că ești negru sau alb. Merită să te mândrești cu 
calitatea de ființă umană bună, iar această mândrie 
trebuie să vegheze împotriva oricăror poticneli. 

Turpin răspunsese: 

- Da, dar trebuie să parcurgi câteva etape ca să 
ajungi acolo, iar una e mândria de a fi negru. 

- Bună remarcă, răspunsese Nur. Totuşi, nu tre- 
buie să rămânem închistați într-o anumită etapă. Să 
urcăm spre următoarea. 

Au coborât spre vestibul, după cum numea 
Turpin sala uriașă. Cu mult înainte de a ajunge, i-a 
izbit parcă în piept muzica asurzitoare, vacarmul 
discuţiilor, hohotele sfredelitoare de râs și valurile 
de alcool, droguri ce se fumau și fumul de tutun. 
Toată lumea se strânsese acolo, inclusiv cei care se 
aflaseră la pământ mai devreme. Aceștia fuseseră 
aduși înăuntru de androizi și stivuiți de-a lungul 
unui perete. 

- Amestecaţi-vă, oameni buni! a strigat Turpin 
și a fluturat o mână spre mulțime. 

N-a simţit nevoia de a-și prezenta oaspeţii: le 
arătase feţele și numele pe ecrane de computer. Cu 
toate acestea, oaspeții săi au șovăit. Nu era ușor să te 
apropii de un grup şi să pornești o conversaţie cu 
membrii lui. Dowiștii erau oripilați și scandalizați și, 
evident, regretau că veniseră acolo. Văzând situaţia, 
Turpin a făcut un gest către un grup mic de oameni 

ce stătuseră până atunci la capătul Îndepărtat al ba- 
rului. Aceștia și-au croit drum prin aglomerație, 
apropiindu-se de oaspeţi și au început să stea de 
vorbă cu ei. Gazda îi alesese pentru a sparge gheața, 
și procedase bine. Cel puţin așa a părut la început. 
Unii dintre ei erau membri ai Bisericii celei de-a 
Doua Şanse sau Creștini Noi; aceștia s-au apropiat 
de Dowiști. Deși între ei existau deosebiri în pri- 
vința unor principii fundamentale, toate cele trei 
religii erau pacifiste și, în teorie, tolerante față de 
alte credințe. De asemenea, mai aveau un element 
comun, prin faptul că respingeau consumul excesiv 
de alcool, dar şi tutunul sau alte droguri. 

Bărbatul care primise misiunea de a-i ţine com- 
panie lui Burton avea aproape un metru nouăzeci, 
umeri largi, piept lat, braţe și picioare masive. Purta 
o bandă în jurul capului, o centură cu o cataramă 
mare de argint pe care, în altorelief, se vedea un cap 
de lup, o vestă, pantaloni și cizme care îi ajungeau 
până sub genunchi. Toate piesele de îmbrăcăminte 
erau albe și din piele de căprioară. Avea fața lată, cu 
pomeţi înalți, și nasul mare, lung, acvilin. Arăta 
mai curând ca Sitting Bull! decât ca un negru, cu 
excepția buzelor lăsate în jos și a părului creț. Când 
zâmbea, era foarte atrăgător. 

Omul s-a prezentat cu o strângere de mână 
obișnuită, anunțând cu o voce profundă de bas că 


1 Indian sioux, ucis de poliție în 1890, în timpul încercării 
de a-l aresta (n. tr.). 

îl chema Bill Williams și era încântat să-l cunoască 
pe Căpitanul Sir Richard Francis Burton. Acesta 
din urmă nu a reușit să-și dea seama dacă folosirea 
titlului său onorific nu era cumva menită să-l 
măgulească. 

- Tom Turpin nu m-a ales ca să-ți slujesc de 
călăuză indiană şi de pază de corp, a spus el, zâm- 
bind. Eu m-am oferit. 

- Serios? a făcut Burton, ridicând mirat din sprân- 
cene. Aș putea întreba de ce? 

- Poţi. Am citit despre tine și mi-ai stârnit inte- 
resul. Pe de altă parte, Turpin mi-a povestit multe 
lucruri despre felul cum i-ai condus peste munți, 
până aţi ajuns în Turn. 

- Sunt măgulit. Există, totuși, o chestiune pe 
care vreau să o lămuresc cu tine. De ce ai vrut să dai 
cu motocicleta peste mine? 

Willaims a pufnit în râs și i-a răspuns: 

-~ Dacă aș fi vrut, sigur aș fi reuşit. 

- Şi cu peiorativele ce-a fost? 

- Așa mi-a venit. Există uneori câte ceva care 
stârneşte ce-i mai rău în mine. Pe de altă parte, am 
vrut să văd ce-ţi poate pielea. Nu a fost ceva personal. 

- Îţi face plăcere să-i sâcâi pe albi? 

- Câteodată. Dacă ești perfect obiectiv, nu-mi 
vei găsi motiv de vină. 

- Cei șaizeci şi șapte de ani petrecuţi pe Fluviu 
nu ți-au schimbat deloc atitudinea? 

- Există unele lucruri de care nu te dezbari nicio- 
dată. Dar nu mă las copleșit de asemenea nimicuri. 

E ca o durere surdă de dinți cu care te înveţi. Vrei 
ceva de băut? 

- Vin alb. De orice fel. 

Burton hotărâse să rămână treaz. 

- Să bem un păhărel într-o încăpere de sus. 
Acolo e mai liniște și nu va trebui să răcnim ca să 
ne facem auziţi. 

- Foarte bine, a aprobat Burton, întrebându-se 
ce plănuia Williams. 

Au nimerit în lift cu câțiva indivizi care râdeau, 
strigau și chicoteau. În timp ce urcau, s-au auzit cå- 
teva țipete de protest când călătorii s-au apucat să se 
pipăie. Cineva a scăpat un vânt înainte de a ajunge 
la etajul doi, și ceilalți au strigat la vinovat cu gla- 
suri revoltate și amuzate. Când s-au deschis ușile, 
bărbatul vinovat a fost azvârlit cât colo pe podea. 

- Toată lumea se simte bine, chiar foarte bine, a 
murmurat Williams. Ceva mai târziu însă, lucrurile 
n-o să mai fie la fel. Eşti înarmat? 

Burton s-a lovit peste buzunarul hainei. 

- Am un pistol cu fascicul. 

Cu excepţia uneia, toate încăperile prin care au 
trecut gemeau de lume și hărmălaie. Acolo, vreo 
doisprezece bărbaţi și femei stăteau jos și urmă- 
reau un film proiectat pe un perete-ecran. Curios, 
Burton s-a oprit să arunce o privire înăuntru. Era 
un film cu Stan și Bran vânzând pomi de Crăciun 
în Los Angeles, în luna iunie, pe care Frigate in- 
sistase să-l vizioneze. Spectatorii hohoteau să se 
prăpădească. 

Ăştia sunt Noi Creștini, a spus Williams. 
Oameni liniștiți, inofensivi. Sunt atât de politicoşi, 
că n-au putut refuza invitaţia lui Turpin. Dar nu 
aprobă multe din lucrurile care se petrec aici. 

Au găsit o încăpere pustie ceva mai departe, un- 
deva după colț. În drum spre ea, Burton a admirat 
reproduceri ale unor picturi în ulei. Rembrandt, 
Rubens, Moartea lui Marat de David, multe pânze 
de artiști ruși: Kiprenski, Surikov, Ivanov, Repin, 
Levitan și alții. 

- De ce atât de mulți artiști slavi? s-a mirat 
Burton. 

- Din anumite motive. 

Au primit paharele cu băutură de la un conver- 
tor. Burton s-a așezat şi și-a aprins un trabuc. După 
câteva momente de tăcere, Williams a spus: 

- Știi, eu nu sunt american. 

Burton a pufăit din trabuc. 

- M-ai fi păcălit, dacă Turpin nu mi-ar fi spus că 
eşti rus. 

- Numele meu este Rodion Ivanovici Kazna și 
m-am născut în ghetoul negru din Kiev, în 1949. 

- Uimitor, a recunoscut Burton. Nu știam că 
trăiau și negri... ba nu, retrag. Au existat câțiva sclavi 
negri în Rusia. Pușkin este descendentul unuia. 

- Un lucru ştiut de foarte puţini oameni, pe care 
guvernul rus s-a îngrijit să-l ascundă bine, a fost că 
în diferite zone segregate din orașele rusești au trăit 
în jur de douăsprezece milioane de negri. Erau des- 
cendenţii sclavilor negri. Rusul de rând nu voia să 

aibă de-a face cu ei, tot astfel cum nici albii din ame- 
rica nu țineau să se amestece cu negrii lor, iar guver- 
nul, în secret, aproba și aplica această politică. 
Totuși, ca întotdeauna, au avut loc relații sexuale 
între rase. Imposibil să păstrezi sângele pur, indi- 
ferent cât de mult te străduiești. O sculă țeapănă 
rămâne nepărtinitoare, știi bine. Unul dintre stră- 
bunicii mei a fost un rus alb, iar un bunic, uzbek. 
A rămas mongol, vorbea o limbă turcică, așa că n-a 
învățat nici o boabă de rusă. Mi s-a inculcat doc- 
trina marxistă. Am devenit un susținător credincios 
al principiilor lui Marx. Așa cum le-a stabilit el, nu 
cum s-au practicat și aplicat ele în Rusia. Am deve- 
nit membru de partid, dar nu mi-a trebuit multă 
vreme să aflu că nu aveam să ajung prea sus în ierar- 
hie. Trebuia să mă mulțumesc de fiecare dată cu un 
loc secund și să fac treburile cele mai neplăcute, ca 
să zic așa. Aș fi putut să încerc o carieră în armată, 
numai că negrii erau întotdeauna trimiși în Siberia, 
să apere frontiera cu China. Cei din Biroul Politic 
nu voiau ca vreunul dintre noi să apară pe frontul 
de vest. Am fi atras atenţia, iar orice investigaţie ar 
fi evidențiat că eram ţinuţi în umbră. Nu le-ar fi 
creat o imagine favorabilă sovieticilor, pentru că ei 
țineau mereu să accentueze asupra inegalității în 
drepturi a negrilor din America. De aceea, păstrau 
tăcere asupra acestui aspect. Am avut rezultate foarte 
bune în școală, cu toate că școlile noastre erau infe- 
rioare celor frecventate de albi. Mă mâna ambiția 
de a mă ridica până sus pe scara socială, dar nu era 

singura mea motivație. Voiam să învăţ, să ştiu totul. 
Citeam mai mult decât mi se cerea, am avut rezul- 
tate deosebit de bune la limbi străine. Acesta a fost 
unul dintre lucrurile care m-au făcut să mă simt 
atras de tine, înţelegi? Faptul că stăpâneai atâtea 
limbi străine. Șefii cei mari au auzit de mine, deoa- 
rece căutau negri pe care îi puteau trimite ca agita- 
tori şi iscoade în Statele Unite. Mi-au cerut să-mi 
ofer serviciile, iar eu am acceptat. În aparență însă 
nu m-am arătat prea dornic să plec. Nu doream să-și 
închipuie că țineam să plec și să-mi pierd urma prin 
Harlem. In realitate, nici nu aveam intenţia să-i 
trădez. fi cunoşteam, știam cum mă desconsiderau, 
dar eu eram un marxist rus și detestam capitalis- 
mul. Mi-am dat seama pe deplin de un lucru, anume 
că visul lui Marx referitor la diminuarea rolului sta- 
tului după ce proletariatul va deține controlul asu- 
pra lumii nu era realizabil. Mai curând aș fi crezut 
în revenirea pe Pământ a lui Iisus; asta, cel puţin, s-ar 
putea întâmpla, deși probabilitatea este foarte redusă. 
În momentul când o clasă ajunge să dețină puterea, 
nu-i mai dă drumul din mână. Asta se întâmplă doar 
dacă revoluționarii îi smulg puterea, dar apoi noii 
conducători fac tot posibilul pentru a rămâne la 
putere. Diminuarea firească a rolului statului, dispa- 
riția legilor, a forțelor polițienești, ori a birocraţiei, 
guvernarea tuturor prin iubire, bunătatea inimii și 
altruism total, toate sunt niște vorbe goale. Nimeni 
nu credea cu adevărat în ele, deşi membrii de partid 
se prefăceau că le au la suflet. Nimeni nu ducea 

dogma chiar atât de departe. Dacă te arătai prea 
entuziasmat În aplicarea ei, erai imediat luat drept 
neghiob ori contrarevoluționar. 

Williams coborâse pe furiș de pe un cargou po- 
lonez şi ajunsese în sălbăticia din Harlem. Acolo 
și-a desfășurat activitatea de propagandă și agitație 
în rândul unor grupuri liberale ale albilor și negri- 
lor. Însă la trei săptămâni după sosire se alesese cu 
o gonoree. 

- A fost prima doză cu care m-am pricopsit, dar 
nu şi ultima. Soarta îmi era potrivnică. Nici nu 
m-am lecuit bine de mizeria aceea de boală, că am 
luat-o din nou. Mă aflam în Statele Unite ale 
Gonococului, şi nu mai aveam scăpare. După ce 
m-am însănătoșit și a doua oară, am ales abstinența 
sexuală. Nu mi-a mers. Mă excitam una, două. Și 
atunci mi-am zis că am pățit-o de două ori, așa că, 
gata, sunt imun. Este o improbabilitate statistică să 
contractez din nou infecția. Dar am luat-o. 

Legătura lui din KGB a aflat despre îmbolnă- 
vire, a raportat superiorilor și i-a transmis un mesaj: 
„Bolile tale sociale îți afectează siguranța și efi- 
ciența. Nu te mai apropia de femei și toalete mur- 
dare, altfel o păţeşti!“ 

După aceea, de fiecare dată când se întâlnea să 
prezinte raportul şi să primească instrucţiuni, 
legătura lui îl întreba dacă are gonoree. Williams, 
care evita femeile, căpătând astfel treptat reputație 
de homosexual, îi putea spune cu mâna pe inimă că 
nu suferea de sculament. Din fericire, legătura nu 

l-a întrebat dacă luase sifilis. Pentru că, la vremea 
aceea, Williams suferea de atacul ucigaș al temutei 
Spirochaeta pallida. 

- Jur că nu ştiu de unde m-am pricopsit. Fuse- 
sem la fel de cast ca Robinson Crusoe - până când 
l-a întâlnit pe Vineri. Habar n-am. Unii oameni 
sunt predispuşi accidentelor. Puteam fi una dintre 
acele puține și nefericite persoane, blestemate de 
Soartă sau de Materialismul Dialectic, care să fie 
infectate de bacterii aduse de vânt și strecurate pe 
gaura cheii? Eram predispus la boli sexuale? Gră- 
nicerul sexual solitar ce era sortit să dea peste bandiți, 
un Jesse James al germenilor? Știu un singur lucru. 
Sigur nu am reușit să fac prea mult spionaj, agitație 
și propagandă. Îmi pierdeam prea multă vreme în 
cabinetele medicale. 

Când a aflat că tipii de la FBI, probabil și CIA, 
discutaseră cu doctorul lui despre el, Williams i-a 
raportat legăturii. În mai puţin de o oră, a primit 
ordin să plece la Los Angeles şi să se infiltreze în 
rândul Musulmanilor Negri. Omul de legătură i-a 
dat lui Williams un bilet de autobuz cu o explicație 
simplă: KGB-ul nu-și putea permite să-i ofere un 
bilet de avion. 

Cât a durat călătoria spre vest, ca orice tânăr 
care se respectă, Williams a contractat gonoree pe o 
banchetă din spatele unui autobuz Greyhound. 

- Da, iarăși ai pufnit în râs, Burton! Acum pare 
amuzant. Dar, crede-mă, pentru mine nu era deloc 
o distracție. 

Prin nenumăratele ei detalii, prin meandrele 
complicate și prin comentariile paralele și lungi, po- 
vestea lui Williams a durat o oră. Pe Burton îl inte- 
resa viaţa omului, dar simţea că stătuse prea multă 
vreme departe de ceilalți. 

Bill Williams reuşise să devină membru al orga- 
nizației Musulmanii Negri. Însă când aceştia au 
aflat că suferea de gonoree - contractată în Los 
Angeles, după ce doza căpătată în Greyhound îi tre- 
cuse —, l-au dat afară. Apoi, descoperind că era 
spion - inițial, îl luaseră din greşeală drept agent 
FBI -, au pus un asasin pe urmele lui. 

Din acest moment, povestea lui a devenit oare- 
cum confuză. Lui Burton i-ar fi prins bine să facă o 
schemă a întâmplărilor, ca să păstreze claritatea, mai 
ales că era vorba de fugi, reveniri, confruntări cu 
arme și alte întâmplări prin care trecuse Williams. 
Fugise întâi la Chicago, apoi la San Francisco, unde 
nimerise într-o încăierare la un bar de homosexuali, 
fusese bătut și violat. Suferind de gonoree și din 
prova, și din pupa, după cum s-a exprimat el, ajun- 
sese într-un oraș din Oregon. Asta abia după ce-şi 
finanțase călătoria până acolo atacându-și legătura 
din KGB, care refuzase cu desăvârșire să-i dea bani. 

Star Spoon a apărut în ușă. 

- Te-am căutat peste tot, a spus ea. 

- Vino înăuntru. L-ai cunoscut pe Bill Williams, nu? 

Ea s-a înclinat. 

Încântată să vă revăd, domnule Williams. 
Dick, pari foarte cufundat în această conversație. 

Scuze pentru întrerupere. O să mă întorc la petre- 
cere, dacă nu vă supăraţi. 

Burton a întrebat-o unde o va găsi, iar ea i-a 
răspuns că Turpin, împreună cu un grup de amici 
apropiaţi, se găsea în apartamentul său. El o rugase 
să-l găsească și să-l invite acolo. 

- O să vin curând, a asigurat-o Burton. 

Ea s-a înclinat din nou, și-a luat rămas-bun de la 
Williams, și a ieșit. 

- Frumoasă femeie, a spus: Williams, apoi a 
suspinat. 

- Și se pricepe să facă un bărbat fericit. 

- Dar tu te pricepi să o faci fericită? 

- Desigur! i-a răspuns Burton. 

- Nu te aprinde fără motiv, te rog, nu e vorba de 
ceva personal. Am impresia că e o ființă profundă. 
Mă pricep bine să analizez caracterul oamenilor 
fără mâăre efort. A trebuit să învăţ asta. Chestiune 
de supraviețuire. 

- A dus o viață foarte grea, a precizat Burton. E 
de mirare că a rămas cu mintea întreagă. 

- Încerci cumva să fii subtil și să-mi dai de înțeles 
că nu sunt singurul care a dus-o greu? 

- Ai devenit excesiv de sensibil, amice. 

Lui William i-a trebuit încă un sfert de ceas ca 
să-și încheie povestea. Se căsătorise cu o negresă 
profund religioasă, care, din nefericire, nu reușea să 
spună nu preotului ei, extrem de pătimaș. Urmarea: 
Williams a luat din nou gonoree. Depășindu-şi 
dorința de a o găsi și ucide, hotărâse să meargă la 

vânătoare ca să-și sublimeze dorința de violență, 
Împuşcând păsări şi iepuri. Cât se afla în pădure, a 
fost rănit mortal de împuşcătura cuiva aflat înapoia 
unui tufiș. În timp ce murea, s-a întrebat care din- 
tre numeroșii candidați îl doborâse. Un agent KGB, 
de la CIA, Musulmanii Negri, albanezii ori Armata 
Salvării? În realitate, nu aceasta din urmă avea ceva 
cu el, ci un soldat din rândurile ei. Pe vremea cât 
stătuse în Los Angeles, se lăsase chipurile convertit la 
creștinism în cursul unei slujbe oficiate de un anume 
maior Barbara. Apoi intrase în Armata Salvării, dar 
o femei caporal, Rachel Goggin, se îndrăgostise de el, 
şi el de ea. În perioada aceea se socotea curat, lecuit 
de gonoree, dar după ce el și Rachel făcuseră amor, a 
descoperit că soarta potrivnică îl lovise din nou. 
Lucru și mai grav, Rachel luase boala de la el. 

Williams promisese că o ia de soție, însă duş- 
manii îi erau pe urme, astfel că o părăsise ca să-și sal- 
veze pielea. Caporalul Goggin înnebunise din cauza 
dispariției lui inexplicabile și a fricii de infecția care 
pentru el devenise deja ceva obişnuit. Ulterior, pe 
când se afla în Portland, auzise că o femeie ce 
semăna cu Rachel se interesa de el și că avea mereu 
la ea un pistol. 

- Cu excepţia celor de la Goodwill Industries!, 
deși nu eram sigur nici în privința lor, toți porniseră 
pe urmele mele. 


1 Reţea de organizaţii locale care asigură servicii de instruire și 
de găsire de locuri de muncă pentru persoane dezavantajate (n. tr.). 

- Și ce ai învăţat din aceste experiențe demne de 
un Candid!? 

- Acum vorbeşti ca Nur. 

- Ai discutat și cu el? 

- Sigur, a spus Williams. Cunosc pe toată lumea 
de aici. Chiar foarte bine. 

- Bine, dar care a fost lecţia? l-a întrebat Burton. 

- Că fusesem mereu o jucărie a vieții, dar nu mai 
voiam să mă las purtat de valuri. Am avut grijă pe 
Fluviu, unde am luptat pentru putere și am 
obținut-o. După ce fusesem mereu în situații umili- 
toare, am învăţat foarte curând să fiu stăpân pe 
situație. Mă săturasem să tot fiu dat la o parte, să o 
încasez mereu. Așadar... 

- Aici nimeni nu te-a victimizat, corect? a spus 
Burton, ridicându-se de pe scaun. 

- Şi nici n-o va face nimeni. 

Williams a zâmbit, expresia de pe fața lui fiind 
un amestec curios de amuzament și malițiozitate. 

- Mai stai o clipă. După aceea, poți pleca. Nu 
te-a mirat nimic în ultimele două săptămâni? Ceva 
ce nu-ți poți explica? 

Burton s-a încruntat. 

- Nu-mi amintesc. Apoi fruntea i s-a descrețit. 
Doar dacă... da... m-am mirat... dar imposibil să ai 
vreun amestec... m-am întrebat cine i-a resuscitat pe 


Netley, Gull, Crook, Stride și Kelly. 


1 Aluzie la personajul nuvelei filozofice Candid sau optimis- 
mul (1759), de Voltaire (n. tr.). 

- Te referi la cei amestecați în cazul celebrului 
Jack Spintecătorul? 

Burton a tresărit, dar s-a străduit să n-o arate. 

- De unde ştii cine sunt aceste persoane? 

- A, te-am urmărit când le verificai fişierele de 
memorie. 

Cu fața schimonosită de furie și îmbujorată, 
Burton s-a ridicat brusc de pe scaun. 

- Lua-te-ar naiba! M-ai spionat! De ce-ţi închipui 
că ai dreptul să...? 

Încă zâmbind, deşi ținea ochii cu pleoapele apro- 
piate, Williams s-a ridicat de pe scaun. 

- Ia stai puţin! Dacă socoteşti că tu ai dreptul să-i 
spionezi pe alții, de ce nu te-ar spiona şi alții pe tine? 
Nu arunca cu pietre, dacă te știi vinovat, amice. 

Vreme de un moment, Burton a rămas fără grai, 
apoi a spus: 

- E o diferenţă uriașă. Eu îi studiam pe morți. 
lar tu îi spionezi pe cei vii, pe vecinii tăi! 

- Și tu nu i-ai observat pe cei vii, de la pie- 
trele-potir aflate de-a lungul Fluviului? 

- Mi-ai pângărit intimitatea! 

- Nu poți pângări pe cel deja pângărit. 

Încă zâmbea, dar atitudinea lui arăta că era 
pregătit să respingă orice atac. 

- Prea bine. Încă nu mi-ai spus de ce ţi-ai îngăduit 
să îi scoli din morți pe acei ucigași patologici. 

- Au fost așa, dar nu mai este cazul. l-am resus- 
citat deoarece... sunt colecționar și studiez tipurile 
de oameni religioşi. Am manifestat interes și pe 

Pământ, doar aveam o experiență bogată în privința 
unor astfel de oameni, înţelegi? Marxiștii... și ei 
sunt religioși, deşi neagă, Musulmanii Negri, 
Armata Salvării, budiștii, metodiștii sudiști, doar 
știi cu câți am avut de-a face. Și eu sunt religios, dar 
nu în înțelesul obișnuit. Eu i-am resuscitat pe Noii 
Creștini, și pe Nichireni, și pe cei din Biserica celei 
de-a Doua Şanse care locuiesc în Turpinville, și tot 
eu l-am sculat din morți și pe Gull Dowistul. L-am 
lăsat pe el să-l resusciteze pe tovarășul lui, iar el a 
făcut-o. Şi plănuiesc să-i mai aduc la viață și pe alții. 

Burton nu ştia dacă era cazul să-i dea crezare. A 
pufnit și a pășit hotărât afară din încăpere. 

- Nu pleca atât de înfuriat, Sir Richard! a strigat 
Williams după el și a râs în hohote. 


27 


În drum spre lift, Burton a aruncat o privire 
înapoi, de-a lungul holului. Williams cobora scările, 
probabil să se alăture mulțimii de petrecăreți din 
vestibul. Omul a ridicat ochii și i-a făcut un semn cu 
mâna printre stâlpii balustradei. Zâmbea ca și cum 
s-ar fi simțit extrem de bine. Îi spusese adevărul, ori 
fantazase? Lumea Fluviului era un loc în care băr- 
baţii și femeile n-ar fi trebuit să mai găsească motive 
pentru a minţi. Fuseseră eliberați de societățile și in- 
stituțiile care îi siliseră, ori îi făcuseră să creadă că 

erau forțați, să își creeze imagini publice și alter 
ego-uri protectoare. Însă mai nici unul nu părea să 
fie conştient de asta, ori li se părea greu să renunțe 
la obiceiuri vechi și inutile. 

Dar urcarea scării era o idee bună. Avea nevoie de 
mișcare. A trecut de colț, pe lângă lift, și a mers pe 
holul lung, către scară. Muzica și vocile pe care le au- 
zise slab pe celălalt hol s-au stins. Singurul sunet 
rămânea cel al propriilor paşi. Însă când a trecut prin 
dreptul ușii de lângă scară, i s-a părut că aude un țipăt. 
S-a oprit. Nu fusese prea puternic. Se auzise atât de 
slab, încât poate și-l închipuise. Ba nu! Țipătul a 
răsunat din nou, și părea să vină de dincolo de ușă. 

Încăperile erau izolate fonic, însă nu perfect, la 
fel ca zidurile Turnului. Şi-a lipit urechea de ușa 
sculptată cu finețe. Acum nu mai auzea ţipete, ci un 
bărbat care răcnea. Cuvintele nu răsunau clar, dar 
tonul era limpede. Amenințător și furios. 

A încercat clanța. S-a răsucit, dar ușa nu s-a des- 
chis. A șovăit. Poate că cele două persoane dinăuntru, 
dacă erau doar două, nu doreau să fie tulburate. 
Dacă se.supărau pe el, pentru că se amestecase într-o 
chestiune care îi privea pe ei ca amanți, ar crea o 
situație jenantă. Pe de altă parte, el nu se jena cu 
una, cu două, și simţea că ar fi fost o nepăsare con- 
damnabilă din partea lui dacă ar fi stat deoparte 
când, de fapt, ar fi putut împiedica o crimă. 

A bătut cu putere în ușa de lemn, după care a dat 
de două ori cu piciorul în ea. A auzit o femeie 
țipând, brusc redusă la tăcere. 


zeii! lumii fluviului 343 


- Deschide! a strigat Burton, și a lovit din nou 
în ușă. 

A urmat strigătul unui bărbat. A sunat ca un 
„Du-te dracului, jigodie!“, dar Burton nu avea cum 
să fie sigur. 

Şi-a scos pistolul cu fascicul și a tăiat un cerc în 
jurul încuietorii. După ce a detașat clanța și încuie- 
toarea, împingându-le înăuntru, s-a dat deoparte. 
A făcut mișcarea cea mai înțeleapră. S-au auzit ime- 
diat trei Împuşcături, iar gloanțele au străpuns lem- 
nul gros. Bărbatul - bănuia că doar un bărbat putea 
trage - avea un pistol mare, probabil unul automat, 
de calibrul 45. 

- leşi fără armă! Cu mâinile pe cap! Am un pis- 
tol cu fascicul! 

Bărbatul a slobozit o serie de înjurături și a ame- 
nințat că ucide pe oricine ar încerca să pătrundă 
în cameră. 

- Nu are nici un rost! Eşti prins! a strigat Burton. 
Ieși cu mâinile pe cap! 

- Poţi să te... 

Vorbele bărbatului au fost întrerupte brusc de o 
bufnitură și un zdrăngănit. După aceea, s-a auzit 
glasul ascuţit și tremurător al lui Star Spoon: 

- L-am doborât, Dick! 

Burton a împins ușa și a năvălit în încăpere, 
având pistolul gata de tragere. Un negru masiv, în 
pielea goală, zăcea cu faţa în jos pe covorul persan 
de lână, cu sângele șiroindu-i pe ceafă. Alături de el 
zăcea o statuetă de aur, mânjită de sânge. 

A scăpat o înjurătură. Și Star Spoon era goală, 
având vânătăi pe faţă și brațe. Un ochi începuse să 
i se umfle. Hainele îi zăceau în zdrențe pe podea, 
împrăștiate prin toată camera. Plângând, suspinând 
și tremurând, a venit în fugă spre Burton, care a 
strâns-o la piept. Văzând însă că bărbatul dădea să 
se ridice de la podea, a împins-o deoparte. A ridicat 
pistolul automat de jos, l-a luat de țeavă, și l-a izbit 
pe bărbat cu patul în ceafă. Fără să scoată un sunet, 
acesta s-a lăsat moale ca o cârpă pe podea. 

- Ce s-a întâmplat? a întrebat Burton. 

Ei îi venea greu să vorbească. A condus-o până 
la masă și i-a turnat un pahar de vin. A băut, deși 
mare parte din vin i s-a scurs pe bărbie și gât. Încă 
scâncind, i-a povestit printre lacrimi ceva ce deja 
bănuia. Se îndrepta către scară, când un bărbat 
ieșise în calea ei, pe ușa unei camere. Zâmbind, o 
întrebase cum o chema. Ea îi răspunsese, apoi încer- 
case să-și continue drumul, dar omul o prinsese de 
braț. Voia să petreacă, îi zisese. Nu mai avusese 
vreodată o chinezoaică, iar ea arăta ca o păpușă pen- 
tru el. Și așa mai departe. 

Star Spoon se zbătuse, când el o trăsese în cameră. 
Răsuflarea lui, duhnind a whisky, o îngrețoșase 
când voise să o sărute. După ce încercase să pipe după 
ajutor, i-a astupat gura, a trântit ușa și a împins-o atât 
de tare încât a căzut pe podea. Apoi a încuiat ușa și 
i-a smuls hainele de pe ea. 

Până la sosirea lui Burton, bărbatul o violase de 
trei ori. 

Burton s-a asigurat că bărbatul era legat fedeleș, 
a obținut un tranchilizant de la convertor și i l-a dat 
lui Star Spoon cu un pahar cu apă. A dus-o la duș și 
i-a ținut irigatorul vaginal cât, tremurând și plân- 
gând, s-a spălat. 

După ce a șters-o cu un prosop, a comandat niște 
haine convertorului, a ajutat-o să se îmbrace și a așe- 
zat-o pe canapea. A folosit consola Computerului 
să-l apeleze pe Turpin. Auzind despre cele petre- 
cute, acesta s-a strâmbat. 

- ÎL învăţ eu minte pe ticălos! 

S-a uitat spre bărbatul ce zăcea pe podea. 

- Acela e Crockett Dunaway. Un scandalagiu și 
jumătate. Sunt cu ochii pe el de câtva timp. Stai 
până ajung eu acolo. 

Câteva minute mai târziu, urmat de alți partici- 
panţi la petrecere, Turpin a intrat. Alice, Sophie şi 
Aphra au luat-o de îndată pe Star Spoon în grija lor 
și au dus-o în camera alăturată. Turpin a luat o se- 
ringă cu adrenalină și a înfipt acul într-o fesă a lui 
Dunaway. După o clipă, acesta a scos un geamăt și 
s-a ridicat pe palme şi genunchi. Când i-a văzut pe 
ceilalți, a căscat ochii cât cepele. 

- Ce căutaţi aici? a cârâit. 

Turpin nu i-a răspuns. Dunaway s-a ridicat și, 
bălăbănindu-se, a ajuns la un scaun pe care s-a aşezat, 
apoi s-a aplecat în față, ținându-se cu mâinile de cap. 

- Dom/le, am o durere de cap care mă ucide! 

- Nu doar asta o să te ucidă, i-a spus Turpin cu 
glas aspru. 

Dunaway a ridicat capul. Cu ochi injectați, ușor 
încrucișați, s-a uitat spre Turpin. 

- Ce tot spui acolo? Târfa aia a venit la mine, 
s-a apucat să răcnească după ajutor. Nu mă puteți 
Învinui pe mine pentru ce-a făcut târfa asta cu 
ochi oblici. Pesemne că l-a auzit pe omul ei ve- 
nind, și atunci s-a prefăcut că nu voia să aibă de-a 
face cu mine. 

- Nu avea cum să mă audă, a precizat Burton. Nu 
am făcut nici un fel de zgomot pe hol. Dacă nu i-aş 
fi auzit țipetele, aș fi trecut prin dreptul ușii fără să 
bănuiesc nimic. Eşti cât se poate de vinovat, omule. 

- Jur dinaintea lui Dumnezeu că nu-s, a spus 
Dunaway. Târfa mi-a zis că vrea să se distreze 
cu mine. 

- N-are nici un rost să mai discutăm pe tema 
asta, a vorbit Turpin. O să-ți derulăm memoria și 
vom obține adevărul. 

Dunaway a gemut şi a ţâșnit din scaun. Pornise 
ca săgeata spre ușă, dar picioarele i-au cedat și s-a 
năruit la podea. 

- Aha! a făcut Turpin. Mi-am închipuit eu. 
Nimeni n-o să scape așa de ușor dacă-i vinovat de 
viol. Ai încurcat-o, omule! 

Dunaway a ridicat capul. Din gura căscată i se 
prelingea salivă. 

- Nu, jur pe Dumnezeu... 

Turpin le-a cerut celor două gărzi de corp ale 
sale să îl lege de scaunul aflat în fața consolei 
Computerului. 

- O să aflăm în două minute ce și cum! 

A încercat să se zbată, dar cele două lovituri pri- 
mite în cap îl lăsaseră fără vlagă. A fost așezat pe 
scaun, iar una dintre gărzi a cerut Computerului să 
extragă amintirile lui din ultima oră și să le deru- 
leze. Dunaway a stat tremurând şi bâiguind fără 
sens cât vinovăția i-a fost expusă. 

- Nu numai că o să te omor, a spus Turpin, dar 
o să distrug și evidenţa privind trupul tău. N-o să 
mai apuci să-i faci așa ceva vreunei femei. Ţi-ai găsit 
nașul, Dunaway! 

Răcnetele omului au fost întrerupte de fasciculul 
pornit din pistolul lui Turpin. Vinovatul s-a pră- 
buşit în faţă, având o gaură mică și cauterizată la 
margini, de fiecare parte a capului. 

Aruncaţi-l în convertor și incineraţi-l, le-a 
cerut Turpin celor două gărzi. 

- Chiar ai de gând să-i dizolvi matricea? a Între- 
bat Nur. 

- De ce nu? Oricum ar rămâne la fel în caz de re- 
suscitare. 

- Dar nu ești Dumnezeu. 

Turpin a făcut o strâmbătură, apoi a râs. 

- Eşti tare insidios, Nur. Mi-ai împuiat urechile 
atâta vreme cu gogorițele tale filozofice și reli- 
gioase, că m-ai ameţit. Bine. Deci, să nu-l distrug? Și 
atunci, când se întoarce în Vale, va viola și chinui și 
alte femei. Vrei să ai asta pe conștiință? 

- În înțelepciunea lor, Eticii au stabilit că ori- 
cine, indiferent cât de ticălos ar fi fost, va trăi până 

se va încheia acest proiect. Fără excepție. Am încre- 
dere în judecata lor. Sigur ştiau ce fac. 

- Zău? a făcut Turpin. Dacă sunt așa de isteți, de 
ce nu s-au prins de Loga? Cum de n-au anticipat 
existența unuia ca el? Le-a stricat programul. 

- Nu sunt convins că nu au luat în calcul așa 
ceva, a spus Nur cu glas calm. 

- Ce-ar fi să explici? l-a invitat Turpin. 

- Acum nu pot găsi o explicaţie. 

Tacticos, Tom Turpin și-a aprins un trabuc. 

- Bine. O să-ți accept sfatul. Până la un punct. În 
momentul ăsta nimeni nu mai este trimis în Vale, 
astfel că Dunaway nu are să facă nimănui vreun 
rău. Dar când... în cazul în care... Computerul va 
începe să-i trimită înapoi, pe el o să-l trimită doar 
când o să zic eu. Adică niciodată, pesemne. Nu știu 
cum voi proceda când va sosi momentul. 

- Există milioane de oameni ca el, niște hiene 
prefăcute, care așteaptă să fie eliberați, a spus 
Burton. La ce slujește să judeci doar unul? 

- Dar femeia ta a fost răpită. 

- Nu e proprietatea mea, și nu vorbesc în nu- 
mele ei. Şi... cum ea este victima, ce-ar fi să o lași pe 
ea să judece? 

Alice, care tocmai se întorcea din dormitor, i-a 
auzit vorbele. 

- Bravo, Dick! Deci nu e proprietatea ta și să vor- 
bească în nume propriu! Vi-l imaginați pe Richard 
Burton vorbind astfel! Chiar că te-ai schimbat! 

- Cred că da. 

- Mare păcat că nu s-a întâmplat înainte, şi nu 
după ce ne-am despărțit. Nu mă face să mă simt prea 
bine. 'Trăieşti cu chinezoaica de foarte puţină vreme, 
dar uite că a reușit să te schimbe. 

- Nu are nici o legătură. 

- Atunci, cine? Dumnezeu? Uf, eşti imposibil. 

- Cum se simte? a întrebat Nur. 

- Cât se poate de bine după... așa ceva. Eu, 
Aphra şi Sophie o vom îngriji câteva zile. Dacă nu 
te deranjează, Dick? 

- Sigur că nu mă deranjează, a răspuns el, destul 
de țepos. Sunteţi foarte generoase... și înțelegătoare. 

Star Spoon adormise după ce i se administrase 
un medicament recomandat de Computer. Burton 
şi Frigate au cărat-o cu o brancardă pe intrarea late- 
rală şi au așezat-o pe bancheta din spate a unui 
imens automobil Dobler, acționat de puterea abu- 
rului. Turpin i-a dus pe drumul întortocheat până 
la intrare. Acolo, Burton a transferat-o pe Star 
Spoon pe scaunul lui şi, ținând-o în brațe, a parcurs 
în zbor distanța scurtă până la intrarea în lumea lui 
şi apoi distanța mai mare până la castelul din O mie 
și una de nopți. Ceilalți l-au urmat. După ce femeile 
au dezbrăcat-o pe Star Spoon şi au așezat-o în pat, 
Alice și Sophie au ieșit din camera ei. 

- Când se va trezi are să se simtă bine, a spus 
Sophie. Din punct de vedere fizic, mai bine zis. 
Mental şi emoțional... nu știu. 

Femeile aveau să se ocupe de Star Spoon cu schim- 
bul. Imediat după ce se va trezi, aveau să-l cheme 

pe Burton. El a susținut că nu era nevoie. Va sta 
lângă ea până se va trezi şi va face tot posibilul ca 
să o liniștească. 

- Lasă-ne și pe noi să facem ceva, a cerut Sophie. 

Burton a spus că le va face pe plac; înţelegea de 
ce insistau atât de mult. Se simțeau apropiate de 
Star Spoon, deoarece și ele fuseseră violate, și nu 
doar o dată. Simţeau nevoia să o îngrijească; dorința 
obsesivă, dacă se putea vorbi astfel, făcea parte din 
firea lor. 

- Asistente medicale înnăscute, i-a spus Burton 
lui Frigate. 

- Nici nu se putea să fii mai norocos. 

Americanul nu glumea deloc. Ii invidia pe oame- 
nii care doreau să se pună la dispoziţia altora. 

Star Spoon s-a trezit cam la ora dejunului. Deși 
a băut doar puțin ceai şi a mâncat numai o bucată 
de pâine prăjită, se simţea destul de bine ca să parti- 
cipe la discuţie. Părea încântată să le aibă alături pe 
cele trei femei, care au și reușit să o facă să râdă în 
câteva rânduri. Cu toate acestea, nu l-a lăsat pe 
Burton să o ţină de mână, iar la încercările lui de a 
întreţine o conversaţie a răspuns prin propoziţii in- 
complete sau cu gesturi din cap. 

După trei zile, cele trei femei au plecat. Star 
Spoon a încetat aproape imediat să privească în gol 
și a început să-și umple timpul cu diferite proiecte 
la care avea nevoie de Computer. 

- Se retrage, le-a spus Burton lui Nur și Frigate. 
N-aș putea spune că se retrage în sine. Pare să-și 

găsească refugiul în muncă. Uneori se oprește din 
treabă - nu vorbește prea mult despre ceea ce face - 
și ascultă ce îi spun. Dar mi-am petrecut ore și zile 
încercând să o fac să semene cu cea dinainte, însă nu 
am reușit. 

- Bine, dar a mai fost violată în trecut, a subli- 
niat Frigate. 

- S-ar putea ca asta să fie trauma definitivă. 
Ultima rană, cea de neîndurat. 

Nu le-a spus că își recăpătase vioiciunea și mani- 
festase un interes sincer când o întrebase ce dorea să-i 
facă lui Dunaway. Spusese că nu voia ca matricea lui 
să fie distrusă. Merita să treacă pentru totdeauna în 
uitare, dar nu se îndura să facă mai mult. Dunaway 
trebuia pedepsit, cu condiția să învețe ceva din asta. 
Se îndoia însă că se va întâmpla aşa. În cele din urmă, 
a spus că va uita de orice pedeapsă sau orice fel de 
răzbunare. Își dorea să uite de el, însă nu putea. 

Apoi pe fața ei a apărut o expresie de durere 
surdă, vocea i s-a stins, și a redevenit tăcută. 

Nur a discutat cu ea, dar a anunţat că nu putea 
descoperi nici o breșă prin care să aducă puţină 
lumină și veselie în viața ei. Sufletul ei se întune- 
case. Spera să nu rămână astfel. 

- Dar nu știi dacă... dacă va rămâne la fel, nu? a 
întrebat Burton. 

Nur a ridicat din umeri. 

- Nimeni nu ştie. Poate doar Star Spoon. 

Burton s-a simţit frustrat, și de aceea s-a enervat. 
Nu-și putea vărsa furia pe ea, astfel că și-a revărsat-o 

pe Frigate şi Nur. Înţelegând ce-l rodea, o vreme, 
cei doi i-au răbdat insultele. Apoi Nur a zis că îl va 
revedea pe Burton când îşi va veni din nou în fire. 
Frigate a simţit că trebuia să îndure mai multe decât 
Nur, asta de dragul vremurilor trecute ori poate 
pentru că, într-un fel, îi plăcea să fie muștruluit. 
La o oră după plecarea lui Nur, Frigate s-a ridicat 
de pe scaun, și-a azvârlit paharul pe jumătate plin 
de perete și a zis: 

- Gata, eu plec de aici. 

Şi aşa a făcut. 

Star Spoon a intrat în cameră câteva clipe mai 
târziu. S-a uitat la peretele ud de whisky şi la fața lui 
melancolică. Apoi, în mod surprinzător, s-a apro- 
piat de el și l-a sărutat pe buze. 

- Mă simt mult mai bine. Cred că pot redeveni 
femeia veselă pe care o vrei, pentru că şi eu doresc. 
De azi înainte nu mai ai motive să-ţi faci griji din 
pricina mea. Doar că... 

- Mă bucur foarte mult. Așa cred. Te frământă 
ceva? 

- Nu... încă nu sunt pregătită să mă culc cu 
tine. Aș vrea, dar nu pot. Cred, totuși, că va veni 
și vremea când voi putea, Dick, și voi fi foarte 
dornică. Te rog să ai răbdare cu mine. Va veni şi 
vremea aceea. 

- Păi, ţi-am spus, sunt foarte fericit. Pot aştepta. 
Doar că totul vine prea brusc. Ce anume a produs 
metamorfoza? 

- Nu știu. Așa s-a întâmplat. 

- Foarte curios. Poate vom afla într-o bună zi. 
Până atunci însă, sper că nu te superi dacă ne mai 
sărutăm puţin, da? Îţi promit să nu mă las pradă 
simțurilor. 

- Sigur că nu mă supăr. 

Pentru Burton viața revenise la rutina dinainte 
de violul comis de Dunaway. Star Spoon devenise 
mai vorbăreață, uneori chiar agresivă în timpul pe- 
trecerilor. Agresivă din punct de vedere verbal, în 
sensul că era dornică să discute'în contradictoriu, 
să-și prezinte părerile. Cu toate acestea, stătea mult 
timp în fața Computerului, așa cum se întâmplase 
când fusese profund tulburată. Pe Burton nu-l de- 
ranja. Și el avea propriile proiecte. 


28 


Toate ființele umane aveau impresia că timpul 
se scursese mult mai încet în copilărie, s-a gândit 
Nur. Timpul începuse să treacă ceva mai repede 
când deveniseră pre-adolescenţi, căpătase ceva viteză 
când intraseră în perioada adolescenței și mărise și 
mai mult pasul când deveniseră adulți. Odată trecuți 
de şaizeci de ani, ceea ce fusese până atunci o apă 
liniștită, un curent ușor şi un fluviu lat era perceput ca 
un râu îngust și tumultuos, încorsetat de maluri. 
După șaptezeci de ani, se transforma într-o cascadă nu 
tocmai înaltă, iar timpul se scurgea cu repeziciune. 

La optzeci de ani, era o cataractă adâncă de munte, 
iar apa, chiar timpul însuși, trecea amețitor de re- 
pede, dispărând dincolo de marginea vieții, aflată 
chiar la picioarele omului, o prăpastie peste care 
timpul se năpustea de parcă ar fi voit să se autodis- 
trugă. Și distrugându-l și pe om. 

Când erai trecut de nouăzeci de ani și priveai 
retrospectiv, copilăria îţi apărea o autostradă 
lungă, lungă de tot, mergând spre un orizont aflat 
la o depărtare inimaginabilă. Insă ultimii patruzeci 
de ani de viață... ce scurți se dovediseră, ce repede 
trecuseră... 

Apoi omul murea și se trezea pe malul Fluviului, 
iar trupul lui era cel avut la douăzeci și cinci de ani, 
doar că defectele fizice îi erau remediate. Atunci se 
părea că, fiind din nou tânăr, el va trăi timpul ca pe 
un fluviu ce curge încet. Copilăria nu i se părea atât 
de îndepărtată în amintire, și nici nu îi apărea atât 
de lungă precum fusese înainte de implinirea vârstei 
de douăzeci și cinci de ani. 

Nu era adevărat. Organismul tânăr avea un 
creier tânăr ca țesuturi, însă bătrân prin amintiri 
și experiență. Dacă pe Pământ aveai optzeci de ani 
la data morții și trăiseși patruzeci de ani în Lumea 
Fluviului, având astfel o sută douăzeci de ani, tim- 
pul consta, în realitate, dintr-o serie de praguri pe 
un râu iute, care vâjâia pe lângă tine, te trăgea cu 
el și te împingea. 

Mergi înainte, tot Înainte. Fără nici o clipă de 
odihnă. Nu ai timp. Și nici clipe de tihnă. 

Corpul viu al lui Nur exista de o sută şaizeci de 
ani. Astfel, când îşi amintea copilăria, o vedea ca pe 
o întindere ce nu se mai termina. Cu cât îmbătrânea, 
cu atât mai lungă i se părea copilăria. Dacă avea să 
trăiască până la o mie de ani, se va gândi că avusese 
parte de şapte sute de ani de copilărie, perioada de 
tânăr adult ținuse două sute de ani, vârsta de mijloc, 
cincizeci și nouă, iar perioada scursă de atunci, cel 
mult un an. 

Când și când, tovarășii lui vorbiseră de acest fe- 
nomen, dar nu insistaseră. Din câte știa, doar el îl 
analizase. Rămăsese șocat când Frigate spusese că se 
aflau acolo doar de câteva luni. În realitate, trecu- 
seră aproape șapte luni. Vreme de câteva săptămâni, 
Burton renunțase să se mai ducă în lumea lui perso- 
nală. Cel puțin așa afirmase. De fapt, situaţia durase 
două luni. 

Ceea ce îi ajuta pe ei — dar și pe el - să nu-și dea 
seama de scurgerea timpului era faptul că nu se mai 
uitau la calendar. I-ar fi putut cere Computerului să 
afișeze luna și ziua pe perete în fiecare dimineaţă, 
însă acolo, unde timpul avea aceeași semnificație ca 
și pentru mâncătorii de lotus din Odiseea lui Homer, 
ei neglijaseră să facă asta. Ar fi trebuit să se cutremure 
când Turpin anunţase că sărbătorea Crăciunul, însă 
ei nu aveau nici un punct de referință ca să măsoare 
trecerea timpului. 

Această neputinţă de a observa scurgerea timpu- 
lui, această impresie de înghețare a timpului, îi făcuse 
pe toți să amâne ceva ce doriseră cu ardoare să facă 

la scurtă vreme după ce ajunseseră în Turn. Era 
vorba de resuscitarea acelor camarazi care muriseră 
în timpul încercării de a ajunge acolo. Titantropul 
Joe Miller, Loghu, Kazz - omul de Neanderthal, 
Tom Mix, Umslopogaas, John Johnston și mulți 
alții. Aceştia își câștigaseră dreptul de a fi aduși în 
Turn, iar cei opt care reușiseră avuseseră acea 
intenţie. Ei vorbeau despre asta din când în când, 
deşi nu foarte des. Într-un fel, din anumite motive, 
amânau în continuare. 

Nur nu-și ierta faptul că se lăsase antrenat alături 
de ceilalți în cursa măcinătoare a timpului. Și el ne- 
glijase acel lucru foarte important. Era adevărat că 
se lăsase absorbit mai mult decât ei de diferite pro- 
iecte de cercetare, însă Computerului nu i-ar fi tre- 
buit mai mult de două ore ca să-i localizeze - dacă 
puteau fi găsiți — și câteva minute ca să facă toate 
aranjamentele legate de resuscitarea lor. 

Pentru cel care ar fi trăit un milion de ani, copi- 
lăria i s-ar fi părut așadar să fi durat şapte sute cinci- 
zeci de mii de ani? Iar ultimii două sute cincizeci de 
mii de ani i s-ar fi părut lungi cât un secol? Putea min- 
tea să-și joace o asemenea festă gigantică? 

Văzut în mod obiectiv, timpul se scurgea mereu 
cu aceeași viteză. O mașinărie care ar fi urmărit acti- 
vitățile de zi cu zi ale oamenilor din Valea Fluviului 
i-ar fi văzut având la dispoziție același volum de 
timp în fiecare zi ca să facă orice ar fi dorit. Dar, 
înlăuntrul acestor oameni timpul nu şi-ar fi sporit 
viteza trecerii? Şi ei n-ar fi făcut tot mai puține 

lucruri în fiecare zi? Poate că nu, în acțiuni fizice 
exterioare, precum luarea mesei, îmbăierea, mișcarea 
fizică și așa mai departe. Dar ce se întâmpla cu pro- 
cesele mentale și emoționale? Ar fi fost acestea înce- 
tinite? Nu avea să fie încetinit şi procesul de a se 
schimba în bine, scopul evident stabilit de Erici? 
Dacă așa stăteau lucrurile, Eticii ar fi trebuit să le 
pună la dispoziție mai bine de o sută de ani pentru 
a atinge perfecțiunea morală și spirituală necesare 
pentru a Continua. 

Exista, totuși, un motiv realist de necontestat 
pentru care o sută de ani reprezentau limita acordată 
acestui grup de oameni. Energia necesară pentru 
umplerea potirelor, funcționarea Turnului, resusci- 
tarea morţilor, se obținea din căldura emanată de 
miezul de nichel și fier al acelei planete. Energia 
existentă era în cantități enorme, dar consumul era 
pe măsură. Poate că Eticii stabiliseră că într-o sută 
de ani pentru acest grup, oameni ce trăiseră între 
anul 100 000 î.e.n. și 1983, și încă o sută de ani pen- 
tru următorul grup, cei care trăiseră după 1983, se va 
consuma aproape toată energia existentă pe planetă. 
Având în vedere ce cantitate de căldură extrăgeau 
convertoarele termice, după două sute de ani de con- 
sum, se putea ajunge la răcirea miezului până acolo 
încât acesta nu va mai putea asigura energia necesară. 

Loga, Eticul, nu adusese niciodată vorba despre 
această limitare impusă de considerente energetice. 
Pesemne că știa de problemă, și îi provocase senti- 
mente de tristețe şi vinovăție. După ce se gândise la 

acest aspect, Nur ceruse Computerului să-i calcu- 
leze cantitatea de energie necesară pentru cele două 
proiecte. Iar răspunsul fusese cel anticipat de Nur. 
Da, până și miezul planetei, ceva mai mare decât 
acela al Pământului, își va pierde strălucirea albă și 
orbitoare, devenind roșu și căpătând o culoare 
închisă după două sute de ani. 

Părinţii, copiii şi verii lui Loga se aflau încă în 
Valea Fluviului. Fiecare dintre aceștia fusese ucis 
cel puţin o dată, şi nici unul nu Continuase. Loga 
intervenise în proiect și se descotorosise de colegii 
săi Etici şi de Agenţii Eticilor, astfel ca familia sa să 
poată trăi mai mult decât perioada ce li se alocase. 
Și, sperase Loga, să atingă acel nivel de la care să 
poată Continua. 

Asta nu însemna totuși că primul proiect nu se 
va încheia după scurgerea celor o sută de ani. Îi 
putea salva pe cei dragi lui asigurându-se că matri- 
cele trupurilor acestora nu vor fi şterse şi că watha- 
nii lor vor fi eliberaţi să plutească atâta timp cât va 
dăinui universul, dacă nu mai mult. Putea încheia 
cu primul grup și începe cu următorul conform 
programului. Ușoara modificare a procedurii va fi 
aceea că familia sa va continua să trăiască în Vale. 
Membrii ei vor face parte din grupul următor, 
câştigând astfel încă un secol de viață. 

Dacă aşa stăteau lucrurile, de ce nu aranjase 
Loga astfel încât Computerul să nu raporteze că 
anumite persoane care ar fi trebuit să dispară erau 
încă în viață? Loga reuşise să intervină în așa fel, 


zeii lumii fiuviului 359 


încât Computerul făcuse operaţiuni ilegale în ca- 
zuri mult mai flagrante. 

Probabil că Loga nu dorise să riște de a înșela pe 
cineva cu o chestiune minoră = care era însă majoră, 
din punctul lui de vedere. Trebuia să-și asigure con- 
trolul deplin, chiar dacă, în încercarea de a realiza 
acest lucru, făcea ca riscurile să devină mai mari. 
Ştia că înainte cu un an sau doi de încheierea aces- 
tui proiect, acolo avea să sosească o navă de pe 
Lumea Grădină. Cu un echipaj format din Etici, pe 
ea trebuiau să se afle matricele corporale ale oame- 
nilor din cel de-al doilea proiect. Loga ținea să se 
asigure că nou-veniţii nu-i vor influența planurile. 
Stabilise lucrurile în așa fel, încât nou-veniții aveau 
să fie prinși sau uciși când coborau din navă, fără a 
bănui nimic. 

Din nefericire, cineva ajunsese la Loga și-l omo- 
râse, după care ștersese matricea trupului său. 

Toate dovezile o indicau ca făptaș pe femeia cu 
trăsături mongoloide, care fusese ucisă de Nur. Dar 
avea prea puţine probe ca să continue investigația. 
Nu avea habar cum ajunsese ea în Turn și nici dacă 
nu se ascundea și acum undeva pe acolo. 

Era de presupus că Nur și camarazii lui vor cer- 
ceta până la rezolvarea misterului. Cu toate acestea, 
în afara lui, toată lumea părea să fi uitat. Erau prea 
ocupați să se bucure de puterea și plăcerile oferite 
de Turn. Neindoielnic. Intenţionaseră să facă o 
încercare de a soluţiona enigma; dar nu aveau idee 
de scurgerea timpului. 

Nur s-a Întrebat dacă avea vreun rost să le atragă 
atenția asupra acelui act de neglijență. În ciuda efor- 
turilor de a clarifica problemele cu ajutorul Compu- 
terului, nu reuşise nimic. Oare ei ar fi avut mai 
mult succes? 

Cu toate acestea, la scurtă vreme după ce pătrun- 
seseră în labirintul magic și în Turnul care era și 
Computer, Alice Hargreaves gândise modalitatea de 
a păcăli Computerul. Ea, nu el, Nur, şi nici altcineva 
dintre ei. După ce-i studiase pe toți, știa, totuși, că ei 
nu considerau că rezolvarea misterului prezenta 
urgență. De fapt, nimic nu li se părea urgent, decât să 
se bucure de comorile deținute de Computer. Și nu 
se grăbeau să le obțină pe toate deodată. 

Greșeau gândind astfel. Nur a simțit altă criză ce 
gonea spre ei. O declanșase Li Po când resuscitase 
oameni fără să se gândească prea mult la consecințe. 
Turpin resuscitase apoi pe mulți dintre cei pe care 
îi cunoscuse pe Pământ, precum și pe unii întâlniți 
în Valea Fluviului. La rândul lor, aceştia îi ridica- 
seră din morţi pe cei pe care şi-i doriseră aproape. Și 
așa mai departe. Turpinville devenise deja un oraş 
aglomerat; Turpin se pregătea să izgonească tot mai 
mulți nou-veniți. Acestora nu le păsa, se mutau 
într-una dintre lumile neocupate ori în apartamente. 
Şi aveau să continue popularea Turnului. 

Extrem de mulţi dintre cei aduși acolo nici măcar 
nu auziseră de Computere, nici de tehnologiile pri- 
mitive de pe Pământ. Acolo li se prezenta o mași- 
nărie care îi făcea, într-un anume înțeles, semizei. 

Dar, oameni fiind, mulți vor folosi anapoda această 
putere, accidental sau cu intenție. Williams, de 
exemplu, îi resuscitase pe cei amestecați în crimele 
cazului Jack Spintecătorul doar ca să facă o glumă 
răutăcioasă. Nur nu vedea vreun rău în asta, doar 
că se putea întâmpla ca Netley să facă abuz de pu- 
tere. Ceilalți păreau oameni bine-crescuți. Gull 
renăscuse, după cum suna o ciudată exprimare creș- 
tină, iar cele trei femei nu erau vicioase ori hăme- 
site după putere. Bărbaţii pe care îi resuscitaseră 
să le țină companie păreau a reprezenta altă pro- 
blemă. Mulţi dintre cei aduși în Turpinville păreau 
să nu se fi schimbat față de felul în care fuseseră 
pe Pământ. Un oraș ce gemea de oameni care pe 
Pământ fuseseră proxeneți, prostituate, traficanţi 
de droguri, brute și ucigași plătiți prezenta multe 
pericole. Îndeosebi dacă s-ar fi priceput să se slu- 
jească de Computer. 

Nur încercase, dar nu reușise, să le vâre camarazi- 
lor în cap ideea că acel Computer era un geniu scăpat 
din sticlă sau un demon ce fusese eliberat de sub con- 
strângerile impuse de sigiliul lui Solomon. Ori, așa 
cum se exprimase Frigate, un Frankenstein cu o 
carte de credit cu valoare nelimitată. Persoana care ar 
folosi acele puteri ar putea descoperi pe neașteptate 
că o alta le utiliza împotriva ei. Posibilităţile oferite 
de Computer rămâneau deocamdată necunoscute. 
Pentru a-l folosi în siguranță, trebuia ca utilizatorul 
să înveţe tot ce putea face acesta, iar asta avea să 
dureze foarte multă vreme. 

De exemplu, Burton, în timp ce îi urmărise pe 
cei amestecați în cazul Spintecătorul, nu avusese în 
vedere că se putea să fie urmărit cât îi supraveghea 
pe alții. Dacă ar fi anticipat o asemenea posibilitate, 
ar fi instituit o interdicție în ceea ce privea spiona- 
rea lui de către altcineva. Acum, când știa că acest 
lucru se putea face, dăduse comandă Computerului 
să-i asigure intimitatea atunci când se slujea de el. 
Însă era cam târziu. Deja fuseseră resuscitați cei cinci 
oameni, dintre care unul, Netley, putea reprezenta 
o primejdie pentru ceilalți. În plus, dacă Williams 
s-ar fi gândit, ar fi putut cere Computerului să nu ia 
în seamă instrucțiunile de secretizare cerute de 
Burton, fără ca omul să știe. 

Cel care avea acces primul la Computer putea 
avea întâietate față de ceilalți. 

Se putea proteja pe deplin doar cineva care știa 
pe de rost lista lucrurilor pe care le putea face 
Computerul. Dar îi putea proteja și pe ceilalți. 
Chiar și așa, poate că era deja prea târziu. Se putea 
întâmpla ca vreo persoană să i-o fi luat înainte, 
dând comenzi Computerului, și atribuindu-și ca- 
nale de control despre care să fie sigur că le erau 
refuzate celorlalți. 

Nur intenționa să examineze lista posibilităților, 
să le înveţe pe de ros, iar apoi să ia măsuri, astfel 
încât Computerul să refuze controlul oricui ar fi 
putut să folosească în sens nociv anumite puteri. 
Asta îi va conferi, desigur, puterile cele mai mari 
din Turn. Știa însă că nu le va folosi în scopuri rele. 

Deocamdată totuși avea alte lucruri de făcut. 
Orele alocate pentru activitate se terminaseră pe ziua 
aceea. Trebuia să meargă la masă cu femeia pe care o 
resuscitase, soția lui de pe Pământ, alături de care nu 
petrecuse prea mult timp, deoarece călătorise mereu 
în căutarea cunoașterii și Adevărului. Îi datora multe, 
iar acum își putea repara greșeala. 


29 


Alice a organizat Ceaiul nebunilor pe 1 aprilie, 
ziua păcălelilor. 

Era de asemenea o petrecere de rămas-bun, dar 
nu ea pleca, ci „decorul“ lumii ei și androizii aces- 
teia. Plictisită de Ţara Minunilor, care cuprindea 
motive și din Lumea în Oglindă, avea intenția să o 
modifice. Oaspeţii îi vor arunca o ultimă privire, 
după care va pune Computerul să îndepărteze mai 
toate elementele, înlocuindu-le cu altele, conform 
ordinelor ei. Deocamdată, spunea ea, avea câteva 
idei privind redecorarea. Spera ca pe parcursul pe- 
trecerii oaspeții să-i ofere și altele. 

În primul rând însă, trebuia să alcătuiască o listă 
a invitaţilor, iar asta îi dădea dureri de cap. Voise 
să-i invite doar pe cei șapte camarazi și pe perechile 
lor. Li Po a spus că dorea să-și aducă toate „soțiile“. 
Ea i-a răspuns că prefera doar una. Putea fi tovarășa 
lui de pat în acea zi, 1 aprilie. Li Po i-a precizat că 

celelalte soții şi prietenii lui împreună cu perechile 
lor vor lua drept jignire refuzul de a primi invitații. 
La urma-urmelor, avea suficient loc pentru puținele 
persoane pe care le va aduce el (în jur de o sută, 
după estimările lui). Cei patruzeci de înţelepţi 
(ajunși acum cincizeci) și soțiile lor fermecătoare 
ştiau să se poarte. Chiar dacă ar fi devenit mai zgo- 
motoase, după cum le era felul, nu-i așa că Alice 
voia o petrecere plină de vioiciune? 

Alice putea deveni uneori foarte încăpățânată. 
Ținea însă la Li Po, chiar dacă socotea că el bea prea 
mult și era din cale-afară de desfrânat. Pe de altă 
parte, era amuzant şi părea hotărât să apară însoțit 
de prietenii săi. În cele din urmă, a cedat şi i-a dat 
mână liberă chinezului în privinţa persoanelor care 
să-l însoțească. 

Frigate a spus că el şi Sophie vor fi încântați să 
răspundă invitației. Totuşi, Sophie, care era foarte 
gregară, resuscitase până la acea dată zece bărbaţi şi 
zece femei, cu permisiunea lui, desigur. Erau prie- 
teni foarte buni, pe care îi avusese în New York, 
Los Angeles şi, de credeţi ori nu, vă rog să vă 
abțineţi hohotul de râs, în Kalamazoo, Michigan. 

Nedumerită, Alice l-a întrebat de ce și-a închi- 
puit că ar râde. Frigate a suspinat. 

- Kalamazoo era, la fel ca alte nume de locuri 
din America, Peoria, Podunk și Burbank, un cu- 
vânt rizibil, un ghiont în coaste şi un chicotit 
scăpat pe neveste. Ca englezul Gotham, de la 
sfârşitul Evului Mediu, germanul Schildburg, 

Chelm din poveștile idiși, Beoţia grecilor antici. 
Ei, bine, Kalamazoo și alte orașe americane nu 
sunt asemenea celor menţionate. Diferenţa e că... 

Alice, care ascultase politicoasă, a intervenit: 

- Ai vrut să mă întrebi dacă îi voi invita pe ami- 
cii lui Sophie, dar după aceea te-ai îndepărtat de 
subiect. Da, sunt bineveniţi, pentru că sunt doar 
douăzeci. 

Frigate i-a mulțumit, însă ea a depistat o oare- 
care şovăială în glasul lui. In vreme ce Sophie era 
gregară, el nu avea nimic împotriva acestui lucru, 
dar nu îi semăna defel. Fără îndoială, se bucurase că 
el şi Sophie aveau acum câţiva camarazi. Pe de altă 
parte, începea să se simtă puţin încolțit şi tras pe 
sfoară. Lumea nu-i va mai oferi prea mult spaţiu, 
prea multă libertate de mișcare. 

De Marbot şi Behn voiau să aducă oamenii pe 
care îi resuscitaseră recent. Alice a zis că puteau 
veni și aceștia, dar când a făcut socoteala invitaţilor, 
a început să ofteze. La început, plănuise în jur de 
treizeci de oameni. Acum ajunsese la o sută trei. Și 
nu era cifra definitivă. 

Bine măcar că Burton nu crea probleme din 
acest punct de vedere. El și Star Spoon încă nu re- 
suscitaseră pe nimeni. 


1 Toate aceste nume de orașe se regăsesc în poveşti idiş des- 
pre proști. Gotham, în Anglia, Schildburg, în Germania, 
Chelm în Polonia. De asemenea, Podunk a ajuns să însemne 
orice oraş insignifiant (n. tr.). 

- Ba da, a spus Alice. Am o surpriză. 

~- Pentru toți, sau doar pentru mine? a Întrebat el. 

- A, pentru toată lumea, deși s-ar putea să te 
afecteze mai mult pe tine decât pe ceilalți. 

- Te ştiu, a vorbit el, zâmbind și, ca și în alte 
ocazii, arătând ca Mefisto. Îți cunosc expresiile 
feţei. Tocmai ai regretat că ai adăugat ultima frază. 
Ţi-e rușine că ai procedat astfel. Care este sur- 
priza, alt bărbat? 

- Ia du-te dracului! i-a trântit Alice, și a dat co- 
mandă Computerului să întrerupă legătura. 

Se schimbase în multe privinţe. Pe Pământ, nu 
s-ar fi adresat astfel nimănui, indiferent cât de fu- 
rioasă ar fi fost. Nici măcar soțului. 

După ce s-a plimbat agitată de colo, colo, să se 
liniștească, l-a căutat pe Nur. 

- Felicitări, Alice! Ce plăcere să te văd... Pot să 
te apelez eu peste câteva momente? Tocmai stăteam 
de vorbă cu Tom Turpin. Avem... a ezitat, apoi a 
adăugat: Dar să lăsăm asta. 

- Îmi pare rău că v-am întrerupt. Numai că... în 
regulă. Revin peste jumătate de oră. 

Și-a muşcat buzele și s-a întrebat dacă era cazul 
să îi invite pe Gull și pe tovarășii lui Dowiști. La o 
adică, fusese medic al Reginei Victoria și baronet. 
Cu toate acestea, ea se debarasase de ideea dis- 
tincţiilor de clasă, pe care le respectase cu sfințenie 
pe Pământ, dar și pe Lumea Fluviului pentru o 
vreme, astfel ca legăturile lui sus-puse să nu fie 
luate în considerație. De asemenea, fusese ucigaș și 

mutilator. Se căise și devenise diacon al Bisericii 
Dowiste. Iar ea, care nu mai credea în creștinism, 
dar încă se străduia să se poarte creştinește, nu tre- 
buia să îngăduie ca trecutul lui, la care el renunțase, 
să o influențeze. Reușea să fie un partener intere- 
sant de conversaţie atâta vreme cât se abţinea de la 
prozelitism. Într-o asemenea situație, ar fi devenit o 
pacoste și un om supărător. Însă va insista ca 
Dowiştii să nu încerce promovarea religiei lor, dacă 
participau la petrecere. 

În cele din urmă, l-a apelat. S-a arătat încântat 
să-i răspundă la invitaţie, devenind aproape patetic. 

- O să le invit și pe Annie Crook, Elizabeth Stride 
și Marie Kelly, dacă nu te deranjează prea mult. 

— A, sigur că nu. E petrecerea ta, iar eu și doamna 
Stride ne înțelegem bine acum, deşi avem anumite 
dezacorduri în chestiuni teologice. Doamna Cook și 
doamna Kelly sunt cam reci, lucru de înţeles, dar sper 
să le îmbunez într-o zi. Te asigur că nu voi strica acest 
eveniment social printr-o purtare necuviincioasă. 

Alice le-a apelat apoi pe cele trei femei, iar ele s-au 
arătat încântate să vină. Puteau să-și aducă „drăguţii“ 
cu ele? Cu toate că nu prea avea chef să-i vadă, a zâm- 
bit și a spus că vor fi bineveniți. Așadar, ajunsese la 
o sută cincizeci de oaspeți, întrucât Gull venea cu 
soția și cu alte treizeci şi două de persoane. Stride și 
Crook veneau fiecare cu câte un bărbat, iar Kelly, ca 
de obicei, va fi însoţită de câte unul la fiecare braţ. 

A doua oară când a încercat să discute cu Nur, 
acesta era pregătit să o asculte. I-a mulțumit pentru 

invitație și a zis că el şi Ayesha vor fi încântați să 
vină. Tocmai discutase foarte înfocat cu Tom 
Turpin. Amândoi erau tulburați din cauza celor 
două femei ce rămăseseră însărcinate. Prima naștere 
va avea loc peste patru luni, iar cea de-a doua, două 
săptămâni mai târziu. 

- Tom le-a spus în repetate rânduri că bebeluşii 
nu vor avea wathani. Cum nu au avut în intenție 
nașterea de copii acolo, Eticii nu au prevăzut condiții 
pentru crearea acestora. Am întrebat Computerul 
dacă deține schema pentru construirea unui genera- 
tor de wathani şi mi-a răspuns că nu există așa ceva 
în datele lui. Asta înseamnă, după cum cred că ţii 
minte, că bebelușii, neavând wathani, nu vor avea 
nici conștiință de sine. Văzuţi din afară, se vor com- 
porta ca orice copii. Dar nu vor fi conștienți de 
sine. Vor deveni nişte maşini biologice, superioare, 
ce-i drept, dar mașinării. 

- Da, îmi dau seama, a spus Alice. Dar ce poți face? 

- Dacă femeile acelea doresc să nască și să crească 
niște copii care sunt echivalentul unor androizi, e 
treaba lor. Dacă ar fi vorba doar de atât. Cu toate 
acestea, exemplul lor poate stimula alte femei să le 
urmeze, având copii. In cele din urmă, Turnul va de- 
veni supraaglomerat cu oameni, dintre care o bună 
parte vor fi lipsiţi de suflet. Ce se va întâmpla când 
suprapopularea va da naștere unor lupte pentru 
spațiu? Război. Suferinţe. Moarte. Nu este nevoie 
să dezvolt mai departe subiectul. 

- Da, dar... a făcut Alice. 

Turpin a ameninţat că le aruncă afară dacă 
rămân gravide. Nu se sinchisesc. Se vor muta într-un 
apartament cu bărbații lor și vor locui acolo. Insă 
această mică problemă va crea mari necazuri. 
Cineva... adică noi... va trebui să ia măsuri drastice 
pentru a pune capăt fenomenului, asigurându-se că 
nu se va repeta. 

- Cum adică... să ucidem copiii? 

- Nu-mi face plăcere să mă gândesc la asta, mă 
doare nespus, dar va trebui. Cum am spus, copiii sunt 
adevărați androizi, şi nu trebuie să avem remușcări 
mai mari decât atunci când distrugem androizi. Arată 
perfect umani și, într-o anumită măsură, se comportă 
ca niște oameni. Dar ei nu sunt conștienți de sine, 
nu posedă ceea ce îl face uman pe Homo sapiens. 
Bebelușilor nu trebuie să li se permită să devină 
copii, trebuie eliminați acum, înainte de a-și da 
seama ce se petrece. 

Alice ştia că moartea lor avea să fie instantanee 
și lipsită de dureri. Vor fi puși într-un convertor și 
transformați în atomi într-o microsecundă. Cu 
toate acestea, ideea o oripila. 

Fără îndoială că și inimosul Nur nutrea aceleași 
sentimente. Ştia însă că acest lucru trebuia făcut, și 
avea să procedeze în consecinţă. Chiar dacă Turpin nu 
găsea tăria să treacă la fapte, Nur sigur avea să o facă. 

- Dacă am avea un generator de wathani... a spus 
Nur. Atunci, aș insista... Cred că aproape toată 
lumea va fi de acord cu mine... că acești copii vor fi 
excepția. Ne vom îngriji să primească wathani, dar 


370 philip jose farmer 


nu mai vrem alte naşteri aici. Femeia care a folosit 
Computerul pentru a deveni fertilă va fi ucisă, iar 
corpul ei va fi păstrat în evidențe până în ziua 
când... dacă va veni vreodată... când Computerul va 
reîncepe resuscitarea oamenilor în Valea Fluviului. 
Iar bărbații care au lăsat însărcinată vreo femeie cu 
bună știință vor fi uciși. Totuși... 

- Da? 

- Allah! Nu va fi nevoie. Trebuia să mă fi gândit. 
Se poate da comandă Computerului să nu mai facă 
nici o femeie fertilă. Cum de nu m-am gândit mai 
de mult? Timpul... 

- Timpul? s-a mirat Alice. 

Nur a făcut un gest cu mâna, parcă pentru a 
alunga ideea. 

- Atunci nu văd nici un motiv pentru care am 
distruge bebeluşii, a spus Alice. Sigur nu vor consti- 
tui o problemă. 

Nur a oftat ușurat, deși încă părea tulburat. 
Pesemne că din pricină că îi trebuise atâta timp ca 
să ajungă la concluzia ce se dovedise atât de simplă 
și evidentă. A clătinat din cap. 

- Există o. posibilitate pe care trebuie să o exami- 
nez de îndată. Ce ar fi dacă cineva a dat deja o co- 
mandă Computerului ca orice femeie care doreşte 
să rămână însărcinată, să și devină mamă? Aceasta 
ar fi comanda prioritară, care se realizează. Singurul 
care ar putea avea prioritate asupra unei asemenea 
comenzi ar fi Loga sau femeia pe care am ucis-o... 
dacă am ucis-o cu adevărat. O clipă. Să văd. 

Alice ar fi putut trage cu urechea, însă nu ar fi 
făcut niciodată așa ceva, doar dacă i s-a fi dat voie. 
O clipă mai târziu, ecranul dinaintea ei a pâlpâit şi 
pe el a apărut fața lui Nur. Judecând după expresia 
de furie, și-a dat seama imediat ce se întâmplase. 

- Cineva tocmai a făcut ceea ce speram că nu se 
va întâmpla. El... sau ea... în fine... a permis fertili- 
tatea pentru femeile care doresc. Computerul a re- 
fuzat să-mi pună la dispoziție numele persoanei 
care a dat comanda. 

- Dumnezeule! a exclamat Alice. Dick mi-a spus 
despre negrul acela, Bill Williams, care i-a resuscitat 
pe Gull și pe ceilalți. Crezi cumva că..? 

- Nu ştiu. Probabil că nu vom afla niciodată. E 
posibil ca acest lucru să fi fost făcut de Wandal 
Goudal sau Sarah Kelpin, femeile care au ales să 
aibă copii. În orice caz... 

Deşi rareori i se întâmpla lui Nur să nu găsească 
vorbele potrivite, de data aceasta a rămas mut. 

- Trebuie să-l anunțăm pe Tom. El va ști cum să 
procedeze. 

- O să-l apelez chiar acum, a spus Nur. 

Ea s-a așezat cu gând să aștepte, socotind că va 
avea veşti de la Nur peste zece sau cincisprezece mi- 
nute. Cu toate acestea, ecranul de pe consola ei s-a 
aprins peste mai puţin de şase minute. A rămas sur- 
prinsă văzând nu faţa lui Nur, ci pe aceea a lui Tom 
Turpin. Era împurpurată pe sub pielea neagră, dar 
şi încruntată. 

- Contactez pe toată lumea! a strigat. 

Prin asta se referea la cei șapte tovarăși, a înțeles 
Alice. Dar ce căuta în zona centrală, care forma sala 
rotundă de la capetele lumilor private, fiecare de 
forma unei felii de tort? Și de ce se aflau acolo femeia 
lui preferată, Diamond Lil Schindler, și amicii lui, 
Chauvin, Joplin și alți muzicieni, dar și femeile lor? 

- Așa! Văd că sunteți toți acolo! Dom'le, sunt fu- 
rios! Furios, m-auziți? 

S-a auzit apoi vocea calmă și liniștitoare a lui Nur. 

- Potoleşte-te, Tom. Spune-ne ce s-a întâmplat. 

- M-au azvârlit afară! a răcnit el. Gărzile mele 
de corp au fost copleşite, apoi m-au prins pe mine 
și pe prietenii mei şi ne-au dat afară! Au spus că nu 
mai sunt Regele Tom! Sunt terminat! Nici măcar 
nu mă pot întoarce acolo! Adio, pa-pa, adios, 
ticălosule! 

- Despre cine vorbeşti? a întrebat Burton. Șeful 
răzvrătiților a fost Bill Williams? 

- Nu, nu el! El s-a mutat acum două zile într-una 
dintre lumile libere! Jonathan Hawley şi Hamilton 
Biggs au făcut asta! Ei au fost capii! 

Alice fusese probabil prezentată celor doi, dar 
nu-și amintea numele. 

- Era de așteptat să se petreacă așa ceva, a spus 
Nur. Nu prea... nu avem ce face, Tom. De ce nu te 
muţi într-una dintre lumile vacante? Și fii mai precaut 
data viitoare când hotărăști să resuscitezi pe cineva. 

- Nici măcar asta nu pot face! a răcnit Tom. Și-a 
ridicat braţele în aer și apoi le-a coborât violent, 
plesnindu-se cu palmele pe coapse. Nici atâta lucru 

nu pot! Williams a ocupat una dintre lumi. Iar țiga- 
nii au luat-o pe cealaltă liberă! Știu asta pentru că 
i-am văzut ieșind din ea. Și nici nu pot pătrunde în 
vreuna dintre celelalte patru. Cineva le-a încuiat fo- 
losind coduri. Nu știu cine, dar presupun că ar fi 
vorba de Hawley și Biggs. Le păstrează pentru popu- 
laţia în exces, ori cine știe pentru ce. Poate au pro- 
cedat așa doar ca să mă enerveze. 

- Se putea și mai rău. Te-ar fi putut ucide, a 
spus Nur. 

- Da, Pollyanna, se putea și mai rău! 

Turpin s-a pus pe plâns. Femeia masivă de cu- 
loare, Schindler, l-a îmbrățișat. El i-a suspinat pe 
gât, iar ea a zâmbit, expunându-și pietrele prețioase 
sclipitoare montate în dinți. Pe Pământ, fusese una 
dintre cele mai importante animatoare din cartierul 
Tenderloin din St Louis și una dintre amantele lui 
Turpin. 

Alice a aşteptat până ce acesta s-a desprins din 
îmbrățișarea lui Diamond Lil. 

- Tom, tu şi prietenii tăi puteți sta la mine. 

Ceilalți, Burton, De Marbot, Aphra, Frigate și 
Nur s-au grăbit să lanseze și ei invitații similare. 

- Nu, a refuzat Turpin, ștergându-și ochii cu o 
batistă uriașă, de culoare violet, nu este nevoie, dar 
vă mulțumesc. O să ne mutăm în apartamente. 

A ridicat mâna făcută pumn și a început să urle: 

- Vă prind eu, Hawley, şi Biggs, Iude ticăloase 
ce sunteți! Pun eu mâna pe voi! O să vă pară rău, ji- 
godiilor! Să vă feriți de Tom Turpin, ați auzit? 

Ea nu a văzut ecranul ce trebuie să fi apărut pe 
perete, în fața lui Turpin. Dar a auzit hohotele pu- 
ternice de râs şi cuvintele triumfătoare: 

- Ia mai du-te de-a dura, grăsan plin de osânză! 

Tom a scos un urlet de furie și necaz şi s-a apu- 
cat să lovească în pereți. Alice a închis ecranul. 
Oare ce va urma? 

Într-adevăr, ce anume? Era doar unul dintre eve- 
nimentele supărătoare dinaintea petrecerii pe care o 
dădea. Care, aşa cum avea să spună ea ulterior ori- 
cui stătea să o asculte, și erau puțini care să scape, 
urma să fie cea mai nefericită petrecere dată de ea, 
și nu exagera nicidecum. 


30 


În dimineața zilei de 1 aprilie, Burton și Star 
Spoon au luat micul dejun pe balconul dormitoru- 
lui lor. Cerul era senin, iar briza era blândă și 
răcoroasă, deoarece Burton ceruse acest lucru. 
Când și când, se auzea câte-un elefant scoțând un 
țipăt ca de goarnă, urmat de un răget de leu. Umbra 
unei păsări roc le-a trecut peste masă. Era pasărea cu 
o anvergură de doisprezece metri, gândită de Burton 
și realizată de Computer. Star Spoon a tresărit când 
le-a întunecat masa. 

- N-o să ne facă nici un rău, e programată să nu 
ne atace, a spus Burton, zâmbind. 

- Ar putea fi un semn rău. 

Nu ţinea să se certe cu ea. Li Po și bărbații și fe- 
meile din secolul al optulea pe care îi adusese acolo 
erau inteligenți și experimentați, însă nu se debara- 
saseră de superstiții. Li Po era probabil cel mai ma- 
leabil, dar până și el reacționa câteodată față de ceva 
de care ar fi trebuit deja să râdă ori să nu-i dea nici 
o importanță. 

S-a întrebat dacă omul trebuie să se lepede singur 
de superstiții înainte de a putea Continua. Ce legă- 
tură avea agățarea de credințe absurde cu dobândirea 
unor calități precum compasiunea sau empatia, sau 
a eliberării de ură și prejudecăți? Avea multe, dacă 
dădeau naștere spaimei, cruzimii și comportamentu- 
lui irațional. Dar se putea cineva teme că va avea ghi- 
nion dacă Îi tăia calea o pisică neagră şi să rămână, în 
acelaşi timp, o persoană „bună“? Nu, nu dacă per- 
soana azvârlea cu o piatră după pisică ori își trata 
rău prietenii doar pentru că era prost-dispusă din 
cauza anxietăţii. 

- Şi tu te temi, a spus Star Spoon. 

- Poftim? a întrebat el şi a privit-o fix. 

- Ai bătut în lemn de trei ori. În tăblia mesei. 

- Ba nu. 

- Dick, îmi pare rău că trebuie să te contrazic. 
Dar așa ai făcut. Nu am nici un motiv să mint. 

- Chiar am bătut? a întrebat Burton și a râs cu 
poftă. 

- Ce găseşti atât de amuzant? 

El i-a explicat, iar ea a zâmbit. Era, după părerea 
lui, prima oară, după multe zile, când ea abando- 
nase expresia de posomorală. Ei, dacă trebuia să o 
scoată din starea aceea de sobrietate făcându-se de 
râs, pe el nu-l deranja. 

- Nu te-am Întrebat cum te simți. 

- Mă simt bine. 

- Sper să fii curând fericită. 

- Mulţumesc. 

Burton se gândea să-i propună localizarea în 
mintea ei, cu ajutorul Computerului, a tuturor 
experiențelor brutale, în special violurile suferite. 
Se puteau extrage așa cum un chirurg exciza un 
apendice bolnav. Deşi ştergerea episoadelor ar fi 
eliminat multe din memoria ei, poate chiar ani de 
zile, dacă perioadele de timp ale evenimentelor 
erau totalizate, ea va scăpa de gânduri triste. Pe de 
altă parte, deși amintirile vor dispărea, impactul 
lor emoțional va persista. Computerul nu putea 
elimina și asta. Star Spoon putea să manifeste re- 
pulsie față de actul de amor, dar fără să mai aibă 
habar de ce. 

Mintea trebuia să opereze asupra ei însăși, însă 
ea rareori se dovedea un chirurg iscusit. 

Burton l-a blestemat în gând pe Dunaway, do- 
rindu-și să existe iad, pentru ca individul să fie tri- 
mis acolo. 

Star Spoon a dus la gură furculița în care avea o 
bucată de păstrăv, a mestecat și s-a uitat lung la 
grădinile de la poalele castelului, la fluviul din 

junglă şi la deșertul de dincolo de aceasta. După ce 
a înghițit, a zis: 

- Aş vrea să-ți aduci altă femeie, Dick. Una care 
să se ocupe de nevoile tale. Care să râdă și să facă 
dragoste. Nu mă deranjează, nu mă supără, ba chiar 
aș fi încântată. 

- Nu. Eşti foarte generoasă — și gândești ca o chi- 
nezoaică. Admir cultura și înțelepciunea poporului 
tău, dar eu nu sunt chinez. 

- Nu ține de naționalitate. E vorba de bun-simț. 
Nu are rost să fiu - cum spuneai mai zilele trecute? 
- câinele...? 

- Câinele grădinarului. Unul care are ceva ce 
nu-i folosește la nimic, dar nu-i lasă nici pe alții să-l 
folosească, pentru că e egoist. 

- Aşa, câinele grădinarului. Nu sunt asta. Te 
rog, Dick, mă va face mai puțin nefericită. 

- Dar n-aş fi eu fericit. 

- Dacă ţi-e jenă să aduci altă femeie aici, insta- 
leaz-o într-un apartament şi o vizitezi acolo. Ori... 
pot pleca eu. 

El a pufnit în râs: 

- Ființele umane nu sunt androizi. Nu aș putea 
resuscita o femeie ca să o întemniţez pentru a-mi sa- 
tisface plăcerile. În primul rând, s-ar putea să nu mă 
placă. In al doilea, chiar dacă m-ar plăcea, poate ar 
prefera compania altcuiva. Ar dori să fie liberă, nu 
o odaliscă ținută într-o colivie. 

Ea a întins mâna peste masă, lăsându-și palma 
peste a lui. 

- Foarte rău. 

- Ce anume? Legat de ce discutam? 

- Și asta, și altele. Totul. A fluturat din mână, ca 
şi cum ar fi vrut să cuprindă întregul univers. Rău. 
Totul e rău. 

- Ba nu. Nu e. O parte-i bine, o parte-i rău. Doar 
CĂ tu ai avut parte de mai mult rău. Mai ai timp, 
mult, mult timp, ca să te bucuri și de bine. 

Ea a clătinat din cap. 

- Nu. Eu nu. 

Burton și-a împins deoparte farfuria pe jumătate 
plină. Tăcut, un android a luat-o de pe masă. 

- O să rămân şi stăm de vorbă, dacă vrei. Am 
ceva de lucru, dar mai importantă eşti tu. 

- Şi eu am treabă. 

Burton s-a ridicat, a ocolit masa de aur masiv și 
a sărutat-o pe obraz. Era curios să afle ce lucra pe 
Computer, însă când a întrebat-o, i-a răspuns că nu 
era vorba de ceva interesant și că prefera să audă 
despre studiile lui. 

Cu toate acestea, când au părăsit castelul în 
scaunele zburătoare blindate, ea părea să manifeste 
interes față de petrecere. A flecărit despre unele 
întâmplări amuzante din copilărie, ba chiar a și râs 
în câteva rânduri. Burton a socotit că nu-i făcea 
bine să stea atât de multă vreme singură sau cu el. 
Însă când se duceau la întrunirile săptămânale, se 
arăta tăcută şi retrasă. 

În timp ce zburau, Burton i-a spus prin radio- 
emiţător lui Star Spoon: 

În cursul dimineții, am încercat să apelez 
Turpinville. Deşi cred că are alt nume. Nu am pri- 
mit răspuns. Se pare că deținătorul de acum nu 
primește apeluri. 

- De ce i-ai apelat? 

- Din curiozitate. Voiam să aflu dacă persoana 
care domneşte acolo are intenţii agresive. E posibil, 
înţelegi, ca el.. sau ei... să nu se mulțumească doar 
cu Turpinville. S-ar putea să plănuiască preluarea 
puterii peste întregul Turn. 

- Ce sens ar avea o asemenea acțiune? 

- Dar ce sens are să-l alunge pe Turpin și să-i ia 
locul? L-am căutat și pe Tom, să văd în ce ape se scaldă. 
Era negru de supărare. Ori, mai bine zis, era stacojiu la 
față. Jură să se răzbune, dar știe că nu are nici o șansă. 
Cei care i-au luat locul stau închiși în lumea lor. 

Au plutit pe ușă, ajungând în zona centrală. 
Turpin era cu Louis Chauvin, Scott Joplin și alți 
prieteni muzicieni, care în urmă cu două zile fuse- 
seră în Micul St Louis. Evident, şi aceştia se trezi- 
seră aruncaţi din mica lume doar cu hainele de pe 
ei. Mai erau vreo sută de negri, iar el i-a recunoscut 
pe unii. Și lui Frigate, Lefkowitz și prietenilor lor li 
se întâmplase ceva. Gesticulau furioși și strigau ceva 
ce nu se putea înțelege din cauza gălăgiei. La asta se 
adăugau vocile puternice ce se auzeau dinspre ecra- 
nele de pe perete, care prezentau trecutul lor. 

Li Po și tovarășii lui şi-au părăsit lumea exact 
atunci, iar întrebările lor se adăugau la hărmălaia 
generală. 

Burton şi Star Spoon şi-au lăsat scaunele pe 
podea. El s-a ridicat și a răcnit: 

- Ce se petrece aici? 

Cu toate acestea, doar cei din apropiere l-au auzit. 

Frigate îmbrăcase un costum bizar pentru petre- 
cere. Un papion uriaș de culoare stacojie, o vestă 
galbenă ca lămâia, cu nasturi argintii enormi, o cen- 
tură mare de culoare bleu, pantaloni albi strânși pe 
picior și cizme înalte, de culoare galben deschis. 
Pielea lui căpătase nuanţa papionului. 

- Am ieşit din apartamentul nostru, şi i-am găsit 
pe Netley și încă zece persoane aici. Aveau pistoale 
cu fascicul și alte arme, iar Netley mi-a spus că ne 
împușcă pe toți dacă nu-i dau codul. Şi atunci i l-am 
dat! Trebuia, n-am avut de ales. El și banda lui au 
intrat şi au închis uşa! Am rămas pe dinafară! 
Suntem deposedați! Mi-a luat frumoasa lume! 

- Să nu mai vorbim că ne-a lăsat pe mine şi pe 
prietenii mei fără ea, a adăugat Sophie, care era 
îmbrăcată într-un costum egiptean antic, de pe vre- 
mea Cleopatrei. O bandă metalică în jurul capului, 
torsul gol, expunându-i sânii mari și rotunzi - ce 
părere va avea Alice despre asta? - şi o fustă lungă, 
despicată în față până aproape de vintre. Avea până 
și un toiag cu o cruce tau la capăt. Amicii ei purtau 
costume ce evocau diverse perioade istorice asiatice 
ori europene. 

Trebuia să fi fost mai precaut! a strigat 
Frigate. Trebuia să verific zona de afară înainte de 
a ieși pe ușă! 

- Se trezește și el să încuie hambarul după ce i 
s-au furat caii, a spus Sophie. Degeaba plângi după 
ce-a dat laptele-n foc. Iartă-mi clișeele, dar crizele ne 
aduc întotdeauna în minte doar clișee. Asta pentru 
că situațiile nu sunt defel creatoare, verbal vorbind. 

Îmbrăcat cu frac şi purtând joben, Tom Turpin 
s-a apropiat de ei. 

- E săptămâna hoților! Lor le merge bine. 

- Ce-i cu ăia? a întrebat Burton, arătând către 
negrii ce plângeau și aveau expresii nedumerite. 

- Aia? Sunt băieți de treabă, bisericoșii, de la Bise- 
rica celei de-a Doua Şanse, Noii Creştini, Baptriştii 
Liberi și Revizuiţi, Nichirenii. Boggs și Hawley 
i-au azvârlit şi pe ei afară, la câteva minute după ce 
i s-a răpit lumea lui Pete. 

În aceeaşi clipă, Stride, Crook, Lekky și băr- 
bații care le însoțeau au ieșit din lift. Burton a 
lăsat în seama altora să le povestească despre cele 
întâmplate. A cerut instalarea unui ecran pe pe- 
rete şi a chemat-o pe Alice. Ea a făcut ochii mari 
când a văzut scena din spatele lui şi a auzit hăr- 
mălaia iscată de atâta lume. Burton i-a spus ce se 
petrecuse, apoi a adăugat: 

- Mă tem că asta-ți va strica petrecerea. 

- Nicidecum. N-o să îngădui. Cred că lui Tom și 
Peter le va trebui ceva timp să se calmeze, dar vor 
reuși, știu. În ce-i priveşte pe sărmanii oameni 
aruncați afară de ticăloşi, ei bine, spune-le că pot 
veni la petrecere, dacă doresc. Poate îi va face să se 
simtă mai bine. Invită-i în numele meu. Îi aştept. 


382 philip josé farmer 


Burton s-a apropiat de exilații ce forfoteau, a 
cerut să se facă liniște și, după ce i s-a dat ascultare, 
le-a transmis invitația lui Alice. Au acceptat cu toții. 
Nu aveau scaune zburătoare, dar le puteau comanda 
convertorului din anticamera lumii lui Alice. 

Frigate a cerut convertorului din anticameră să 
pregătească şi câteva băuturi, pentru ca oamenii 
să-și îndulcească șocul cu ceva tare în timp ce erau 
în drum spre destinaţie. Sophie a acceptat un pahar 
înalt cu gin, dar a spus: 

- Pete, nu știu dacă în aceste momente ar mai fi 
cazul să ne distrăm. S-ar cuveni să verificăm posibi- 
litățile Computerului și să instalăm toate interdicțiile 
posibile. Trebuie să prevenim orice stratagemă mur- 
dară la care s-ar putea gândi jigodiile acelea. 

- Bună idee, a vorbit Burton, deși nu lui i se adre- 
sase recomandarea. "Totuși, Alice se va supăra dacă 
nu veniţi la petrecerea ei. Şi sunt convins că uzurpa- 
torii vor ține atât de mult să sărbătorească, încât o 
vreme nu vor mai pune la cale și alte nenorociri. 

- S-ar putea să ai dreptate, a acceptat Sophie. 
Dar cred că mâine ar trebui să ne punem mintea 
la contribuţie și să anticipăm tot ce ar putea face 
nenorociţii. 

- De obicei, mintea nu face multe parale a doua 
zi după o petrecere tare, a precizat Burton. O să vă 
convoc pe voi şi pe ceilalți mâine dimineață pe la 
zece pentru marele sfat. 

Nur şi femeia lui au intrat în anticameră, s-au 
oprit, au privit în jur, apoi şi-au croit drum prin 

mulțime spre Burton. Nur a prezentat-o pe Ayesha 
bin Yusuf, o femeie brunetă și slăbuță, chiar mai 
scundă decât el. Deși nu era frumoasă, arăta foarte 
fermecător când zâmbea. 

- O să-ți explic mai târziu, i-a spus Burton. 
Trebuie să ieșim din hărmălaia asta. 

Când s-a răsucit să se așeze pe scaunul lui, i-a 
văzut pe Gull şi pe alți Dowiști intrând, toți pur- 
tând robe albe și largi. Cu toții păreau năuciți. 

Burton a înălțat scaunul și l-a făcut să țâșnească 
prin uşa lată. A urcat până a ajuns la şaizeci de 
metri înălțime și a gonit peste pădurea deasă de ste- 
jari și pini, numită Pădurea 'Tulgeyi, şi peste fluviul 
Issus, îndreptându-se către uriașul luminiș de la 
poalele colinei înalte pe care stătea conacul lui Alice. 
Câmpul rectangular, cu latura de trei sute de metri, 
era perfect plat şi acoperit cu iarbă de un verde stră- 
lucitor, ce nu trebuia tunsă niciodată. Pe o latură a 
acelui câmp se găsea o uriașă roată panoramică și un 
montaigne russe, iar restul era ocupat de călușei, un 
mic patinoar, multe mese pline de mâncare și bău- 
turi, corturi cu pereți detașabili, un podium pentru 
orchestră, pe care androizii cântau un vals, clădiri 
mici, asemănătoare vilelor romane, despre care a 
presupus că erau locuri de odihnă, un teren de cro- 
chet, fileuri pentru badminton și alte echipamente, 
plus un ring de dans de lemn lustruit și mulți servitori 


1 Cuvânt inventat de Lewis Carroll, însemnând „întune- 
cat“ (n. tr.). 

androizi, aproape toți arătând ca personajele din cele 
două cărți faimoase scrise de Lewis Carroll. 

Sub un stejar gigantic, aflat la marginea acestui 
câmp, se vedea o casă cu hornurile de forma unor 
urechi de iepure şi cu un acoperiș acoperit cu blană 
de iepure. În fața acesteia se găsea o masă mare 
pregătită pentru ceai, având multe scaune în jur. La 
masă stăteau un lepure de Mai de mărimea unui 
om, Pălărierul Nebun și o fetiță. Deși era îmbrăcată 
așa cum o desenase ilustratorul Tenniel pe Alice, nu 
avea păr lung și blond. Alice comandase o androidă 
care arăta la fel ca ea când avea zece ani. 

- S-a gătit cum nu se putea mai bine, a mormăit 
el, când a dirijat scaunul către poalele dealului. 

Ea stătea pe un scaun care arăta ca un tron pre- 
gătit pentru o încoronare la Westminster Hall. 
Lângă acesta era un alt scaun asemănător, pe el 
stătea un bărbat înalt, cu păr blond. 

- Surpriza! Ştiam eu! 

S-a simţit jignit, dar și furios pe sine pentru că 
putea fi jignit. Aşadar, se minţise singur când îşi 
spusese că nu mai simțea nimic pentru ea. 

Alice era frumoasă. Imbrăcase hainele ei prefe- 
rate, acelea la modă în anii '20. Ar fi trebuit să poarte 
și pălărie, deoarece era o petrecere dată după-amiaza, 
dar regulile terestre nu se aplicau acolo cu strictețe. 
Părul ei negru, prins într-un coc, strălucea minunat 
în soare. Judecând după statura lui Alice, bărbatul 
avea în jur de un metru nouăzeci. Purta uniforma 
unei căpetenii scoțiene, cu kilt, tartan, sporran și 

așa mai departe. Când a coborât, Burton a distins 
pe kilt pătrățelele negre și roșii ale lui Rob Roy. 
Bărbatul era un descendent al binecunoscutului re- 
negat scoțian, care era o rudă îndepărtată a lui 
Burton. Cu umeri laţi și foarte musculos, avea un 
chip atrăgător, însă cu trăsături aspre. Văzându-l pe 
Burton cu turban și robă, bărbatul a zâmbit și, ca o 
sabie tăind un odgon ce eliberează un pod mobil, 
zâmbetul i-a deșteptat amintirile lui Burton. Era Sir 
Monteith Maglenna, un baronet și moșier scoţian. 
Îl cunoscuse în 1872, când se afla la Londra ȘI vor- 
bise dinaintea Asociaţiei Naţionale Britanice a 
Spiritualiștilor. Burton își șocase publicul datorită 
afirmației lui foarte hotărâte că nu credea în fan- 
tome și că nu le-ar lua în seamă nici dacă ar exista. 
Tânărul baronet purtase o discuţie cu el la petrece- 
rea ce se dăduse după prelegere. Amândoi călăto- 
riseră prin Vestul american, iar scoțianul era, ca și 
Burton, arheolog amator. Au petrecut o jumătate 
de oră interesantă, în vreme ce alții, sperând să 
găsească prilejul de a apăra spiritualismul, se agitau 
pe lângă ei. 

Zâmbind - să fi fost ceva malițios în acel zâm- 
bet? -, Alice i-a prezentat pe Burton și pe Star 
Spoon. Burton i-a strâns mâna și a zis, în același 
timp cu Maglenna: 

- Ne cunoaștem. 

Au discutat câteva minute, reamintindu-și 
felul în care se cunoscuseră, timp în care șirul de 
oameni care așteptau să o salute pe gazdă sau să fie 

prezentați se lungea, după care Burton a între- 
bat-o pe Alice: 

- Ascultă, cum de-ai aflat de el? 

- A, l-am cunoscut pe Monty în 1872, când eu 
aveam douăzeci de ani, iar el, treizeci, la un bal dat 
de contele de Perth. Am dansat de câteva ori 
împreună... 

- Și ce-am mai dansat, a adăugat Monteith. 

„„Și l-am mai întâlnit de câteva ori după aceea. 
Apoi el a plecat în Statele Unite, unde era cât pe ce 
să moară, pentru că l-a împușcat un bandit, însă din 
greșeală, și nu a mai revenit în Anglia decât în 1880. 
La data aceea mă căsătorisem. 

- Nu am putut continua corespondența cu ea, a 
precizat Maglenna. l-am scris despre infirmitatea 
mea, dar scrisoarea nu a ajuns. Şi astfel... 

La un semn făcut de Alice, câțiva androizi au 
luat scaunele pe care sosiseră Burton și Star Spoon 
și le-au dus pe partea cealaltă a câmpului, spre 
capătul de est. Ar fi fost mai rapid și mai eficient 
dacă le-ar fi dus în zbor până în zona de parcare, dar 
nu avusese timp, ori nu dorise să piardă timp pro- 
gramând roboții să manevreze scaunele. 

Burton a ascultat-o pe Alice povestindu-i amă- 
nunțit lui Star Spoon cât de nefericită fusese când 
își închipuise că Maglenna își pierduse orice interes 
față de ea. Pe la jumătatea relatării, Burton a soco- 
tit că auzise mai mult decât simțea nevoia. S-a scu- 
zat și a umblat de colo, colo, până când Star Spoon 
i s-a alăturat. 

- Ai știut de Maglenna? A 

- Nu! a răspuns el cu glas fioros. În toți anii cât 
a stat cu mine, nu a adus niciodată vorba despre el. 

- Mare noroc pe ei că s-au reîntâlnit. Gândește-te 
numai, dacă n-ai fi fost tu, nu s-ar mai fi regăsit. 

Star Spoon zâmbea, ca și cum ar fi fost fericită. 
Asta pentru că Alice era fericită? Ori, ființă neferi- 
cită ce era, Star Spoon găsea o satisfacție știind că el 
nu era nicidecum încântat de prezența lui Maglenna. 
Unii oameni sufereau atât de profund, încât se bu- 
curau doar când alții sufereau. 


31 


Au făcut o cursă cu montaigne russe, dar lui 
Star Spoon i s-a făcut rău În timpul urcărilor, co- 
borârilor, răsucirilor și a vomitat cât era Încă pe 
scaun. Androidul care se ocupa de mașinărie a che- 
mat alți doi androizi să curețe mizeria, după ce 
Burton i-a cerut. 

- Pari mai agitată astăzi. 

- Din cauza acestor creaturi ciudate, a spus ea, 
făcând un semn cu mâna. 

Desigur, nu era familiarizată cu fiinţele cu care 
Lewis Carroll populase cărțile cu Alice și pe care 
Alice cea reală le adusese la viață. Ele o făceau să se 
simtă nesigură, deoarece nu fusese condiționată să le 
suporte prezența prin lectura cărților. O îngrijora 

îndeosebi Jabberwock, acesta arătând exact ca în 
ilustrațiile lui Tenniel. Corpul lui solzos era cel al 
unui balaur mai mic, avea aripi, însă gâtul excesiv de 
lung și subțire, precum și fața îngustă, care arăta ca 
a unei babe rele, dar și degetele absurd de lungi ale 
labelor din față îl făceau să nu aibă seamăn în mituri, 
legende ori literatura de ficțiune. Era uriaș, capul 
ajungându-i la înălțimea de patru metri când ținea 
gâtul întins în sus. Însă Jabberwock nu se aventura 
pe câmp, ci se învârtea într-un spațiu îngrădit de sub 
un stejar gigantic, biciuind nervos aerul cu coada. 

- Mă sperie, a spus Star Spoon. 

- Să ştii că e programat să nu facă nimănui 
vreun rău. 

- Da, ştiu. Dar dacă se întâmplă ceva neprevă- 
zut? Uită-te la dinții ăia îngrozitori. Are doar patru, 
doi sus, și doi Jos, dar gândește-te ce-ţi pot face dacă 
te mușcă. 

- Ar trebui să bei un păhărel, a hotărât el, și a 
condus-o către o masă. 

Androizii care serveau acolo erau Valetul-Pește, 
Valetul-Broască și un Iepure Alb. Primii doi purtau 
straie tipice pentru secolul al optsprezecelea, cu pe- 
ruci pudrate, așa cum le concepuse Tenniel. Iepurele 
Alb avea ochii roz, un guler alb și scrobit, cravată, 
haină în picățele și vestă. Un lanț de aur petrecut 
printr-o butonieră de la vestă avea legat la celălalt 
capăt un ceas mare, ţinut într-un buzunar al ves- 
tei. Din când în când, lepurele Alb își scotea ceasul 
și îl consulta. 

- Excelent, a spus Burton zâmbind. 

- Nu-mi plac, i-a şoptit Star Spoon, ca și cum ar 
fi avut vreo importanță dacă animalele ar fi auzit. 
Uite ce ochi uriași și holbați. 

- Ca să te vadă mai bine, scumpa mea. 

A ridicat ochii, deoarece în acel moment pe de- 
asupra lor a trecut o umbră. Fusese aruncată de 
scaunul lui De Marbot, care conducea un grup de 
prieteni, vreo treizeci la număr. Purta uniformă de 
husar, la fel și câțiva prieteni de-ai lui. Alții erau 
îmbrăcați ca feldmareșali, deși unii nu ajunseseră ni- 
ciodată la acel grad militar. Majoritatea femeilor 
erau îmbrăcate după moda anului 1810. 

Câteva minute mai târziu, au ajuns Aphra și alte 
douăsprezece persoane. Sosiseră toți cei invitați, a 
gândit Burton. Cu toate astea, se înșela. La scurtă 
vreme după ce ultimul membru al grupului condus 
de Behn s-a desprins de lângă cele două gazde, pe 
câmp a apărut, mugind, o motocicletă. Pe șa stătea 
Bill Williams și ținându-se strâns de el, în spate era fe- 
meia de culoare pe care Burton o văzuse cu el pe co- 
ridor. Williams purta o căciulă neagră de Astrahan, 
tipic rusească, dar își vopsise fața ca un vraci, tor- 
sul îi era dezgolit, având doar un colier alcătuit din 
oase de la degete umane și purtând pantaloni negri 
de piele și cizme. Femeia rivaliza cu Sophie, nu 
purta nimic în afară de un colier cu diamante 
uriașe și un desen complex, alcătuit din multe si- 
luete viu colorate, care îi acopereau corpul în față, 
spate și picioarele. 

Burton nu ştiuse că Alice Îl invitase și pe Williams. 
Judecând după expresia de pe faţa ei, îi părea rău că o 
făcuse. I-a zâmbit, totuşi, aşa cum e de așteptat din 
partea unei gazde, apoi a prezentat perechea lui 
Maglenna. Acesta a făcut ochii cât se poate de mari 
și a zâmbit larg atunci când i-a strâns mâna femeii. 
Burton a regretat că nu se afla mai aproape, ca să 
audă conversaţia dintre ei. 

Frigate s-a apropiat de Burton și a făcut semn 
către ultimii sosiți. 

- O adevărată senzație, desigur. Cei din urmă 
vor fi primii. 

- Întocmai, l-a aprobat Burton. 

- Sophie nu știe dacă e cazul să fie încântată sau 
furioasă. 

Prin apropierea lor a trecut Cavalerul Alb, 
călare pe mârţoaga lui albă şi jalnică. Fără coif pe 
cap, avea o față ce arăta exact ca aceea a lui Carroll, 
cu excepția mustăţii albe și lungi, pe oală. La cen- 
tură îi atârna o teacă în care se afla o sabie dreaptă 
cu două tăișuri, iar bâta mare cu mâner de lemn, 
având capătul masiv și înțesat de ghimpi, era înde- 
sată cu mânerul în jos într-o cizmă ce atârna 
legată de șa. De spatele armurii era prinsă o lădiţă, 
cu fundul în sus și capacul bălăbănindu-se. În car- 
tea Prin oglindă, aceasta era invenţia Cavalerului 
Alb, un recipient pentru sandvișuri și haine. 
Numai că lădiţa era ţinută cu susu-n jos ca să nu 
plouă în ea, astfel că lucrurile dinăuntru căzuseră 
la pământ. 

În spatele lui călărea Cavalerul Roșu, pe un 
armăsar murg. Era o figură sinistră, cu armură sân- 
gerie, coif de forma unui cap de cal şi o bâtă mare 
cu ţepi. 

Discutând, Morsa şi un Dulgher cu pălărie de 
hârtie și şorț de piele mergeau prin apropiere. 
Pășind pe piciorușe subțirele, în urma lor veneau 
cam patruzeci de stridii, fiecare având ochi pe cape- 
tele ce le ieșeau din cochilii. 

Cred că i-a răpit mult timp toată această 
pregătire, a spus Frigate. Gândește-te doar la deta- 
liile pe care a trebuit să le introducă în Computer. 

- Vai, uitați-vă! a exclamat Sophie, arătând cu 
degetul spre un copac. Nici nu-mi vine a crede! 
Pisica din Cheshire! 

Când s-au apropiat de copac, pisica, de mărimea 
unui linx mare, a început să dispară. Coada s-a mis- 
tuit, apoi partea din spate a corpului, după care faţa, 
gâtul, şi la urmă capul. În afara rânjetului, care plutea 
în aer deasupra crengii pe care stătuse mai devreme, 
pisica dispăruse. Au trecut pe dedesubt, căutând din 
ochi vreun mecanism, dar nu au văzut nimic. 

- Trebuie s-o întreb pe Alice cum a realizat asta, 
a spus Burton. Probabil că nici ea nu știe. Compu- 
terul a primit comanda și a realizat numărul de 
magie ştiinţifică, fără să dea nici o explicație. 

Conversând, Grifonul și Falsa Ţestoasă au tre- 
cut pe lângă ei. Grifonul era o creatură având corp 
de leu și capul şi aripile unui vultur. Țestoasa avea 
trup de țestoasă uriașă, cântărind probabil trei sute 

de kilograme, și capul și picioarele din spate ca ale 
unei vaci. Se târa cu încetineală, dar la un moment 
dat s-a oprit și s-a împins cu picioarele din față, extra- 
ordinar de puternice, reușind să se înalțe. Pendulând 
pe capătul cochiliei, cu picioarele de vacă încor- 
date și cu copitele scurmând în pământ, cu lacrimi 
ce-i alunecau pe față, ea a cântat cu o minunată 
voce de contralto: 


Frumoasă supă, bună și verde fiere 
Ce ne-așteaptă în supiere. 


Însă când a ajuns la partea în care intervine 
corul, începând cu „Fruuu-moasă supă“, și-a pier- 
dut echilibrul și a căzut greoi pe spate, continuând 
să cânte. Toată lumea a rămas consternată, apoi șase 
androizi au intervenit şi au răsucit-o. După aceea, 
Ţestoasa a continuat să înainteze cântând. 

- Cred că o să mă așez puţin, Dick, a spus Star 
Spoon. Am obosit, iar animalele astea, şi a făcut 
semn către Grifon, par foarte primejdioase. Știu că 
nu sunt, dar... 

- Prea bine, o să te caut mai târziu. 

A urmărit-o îndreptându-se către partea de apus 
a câmpului şi așezându-se pe un scaun foarte comod. 
Un android foarte gras, chel și părând bătrân - era 
probabil Părintele William - a apărut alături de ea. 
Pesemne că o întrebase dacă dorea ceva, pentru că a 
dat din cap şi a mișcat din buze, semn că spusese ceva. 

Burton a dat o raită și s-a uitat la Regina de Cupă 
și la alți androizi modelaţi astfel încât să simuleze 
pachetul viu de cărți. Din față, aceștia arătau exact 
ca în desenele lui Tenniel, dar prezentau un profil 
mult mai gros, cam de șapte-opt centimetri, după 
aprecierea lui. Doar atât putea face Computerul 
pentru a transforma fantezia în realitate. Fusese ne- 
voie de spaţiu pentru mușchi, organe şi sânge. Feţele 
lor erau pictate pe trupurile alungite, dar, deși gurile 
pictate nu se mișcau, cărțile de joc aveau voci. 

- Minunat! a exclamat Burton. 

Din întâmplare, în apropierea lui apăruse Aphra 
Behn. 

- Da, chiar sunt minunate, nu-i așa? Deși totul 
mi se pare de o îngâmfare copilărească. Nu c-aș vrea 
să o vorbesc de rău pe Alice. Ne-am chinuit atât de 
mul: să ajungem aici, am îndurat atâtea pericole și 
îndoieli, încât ne relaxăm și redevenim copii pentru 
o vreme. Trebuie să ne jucăm și noi, adevărat? 

- Din păcate, ora de joacă e pe sfârșite. Ceea ce 
li s-a întâmplat lui Turpin și Frigate ne-ar putea lovi 
și pe noi. 

S-a dus la o masă și a comandat un pahar de 
scotch de la una dintre piesele vii de șah, un Turn. 
A căpătat și o panatela cubaneză fină. Cu trabucul 
într-o mână și cu paharul în cealaltă, s-a îndreptat 
spre terenul de crochet. Acesta arăta ca în carte, cu 
androizi-carte de joc îndoiți și cu coarde, slujind 
drept arce, păsări flamingo slujind drept ciocane de 
lemn și arici făcuți ghem drept mingi. Cum Alice 

nu era crudă ori nemiloasă, probabil că realizase 
unele modificări în sistemul nervos al păsărilor și 
animalelor, să nu sufere dureri. 

Turpin părea să fi uitat de necazuri, se distra de 
minune jucând crochet. 

A trecut astfel o oră. Burton a mai băut două pa- 
hare de scotch. S-a plimbat cu călușeii, apoi a făcut 
o cursă pe montaigne russe și a urmărit o vreme 
concertul dat de o orchestră. Majoritatea muzi- 
canților erau Valeţi-Broască sau Peşte, însă dirijor 
era Bill Șopârla, un saurian uriaș care trăgea dintr-un 
trabuc și purta o șapcă bleagă pe cap. Fuseseră pro- 
gramaţi să cânte orice gen de muzică, de la valsuri 
la dixieland și chiar clasică. În acel moment, cântau 
foarte tare o piesă barbară despre care Burton și-a 
închipuit că trebuia să fi fost rock-and-roll, un gen pe 
care i-l descrisese Frigate. După ce a ascultat o vreme, 
a înțeles de ce acesta se simţise ispitit să șteargă acest 
fel de muzică din arhive. Ducesa cea urâtă și Regina 
de cupă au trecut legănându-se pe lângă el. 

- 'Tăiaţi-le capetele! Jos cu capetele lor! 

- Bate-l până strănută! 

Burton s-a întors la terenul de crochet, a făcut 
un joc, s-a plimbat, oprindu-se să schimbe câteva 
cuvinte cu niște oameni, iar apoi a urmărit un 
timp Ceaiul nebunilor. Copila-android ce juca rolul 
lui Alice era fermecătoare, în ochii ei mari și negri 
se citea aerul visător al adevăratei Alice. Burton a 
înțeles de ce domnul Dodgson se îndrăgostise de 
fetița de zece ani. 

Când Pălărierul nebun a zis: „Și de atunci, el nu 
vrea să mai facă nimic din ce îi poruncesc! Acum e 
mereu ora şase“, Burton s-a îndepărtat. I se părea 
amuzant să îi vadă jucând scena aceea o dată, dar 
prin repetiție devenea plictisitoare. 

Simţind nevoia de mișcare, a jucat o vreme volei. 
Jocul era distractiv și plin de vigoare, și îi plăcea să o 
vadă pe femeia lui Bill Williams sărind în sus ca să lo- 
vească mingea peste fileu. Apoi, pentru că transpirase, 
s-a dus la un scaun și s-a așezat. Un 'Tweedledee și un 
Tweedledum l-au întrebat ce dorea. A comandat un 
julep cu mentă. Cei doi androizi grotesc de grași s-au 
apropiat de o masă și au început să se certe - progra- 
mat, desigur - pentru a hotărî cine să-l servească. În 
timp ce între ei se desfășura o discuție animată și 
înflăcărată, Burton a urmărit omida albastră stând pe 
o ciupercă uriașă și fumând din narghilea. Într-un fel, 
a gândit el, era păcat că toate acestea aveau să fie dis- 
truse. Dar înțelegea de ce Alice se săturase de ele. 

Apoi, câtva timp, a privit ringul de dans. 
Orchestra cânta un gen de muzică pe care nu l-a re- 
cunoscut. Cum s-a nimerit ca Frigate să se afle în 
preajmă, Burton l-a chemat. 

- Ce fel de muzică e asta, și ce-i cu răsucirile pe 
care le execută dansatorii? 

- Nu ştiu cum se cheamă respectiva piesă, i-a 
răspuns Frigate. E din anii '20, şi-mi sună familiar, 
dar n-aş putea spune exact ce e. Dansul se cheamă 
Fundul Negru. 

- De ce a primit un asemenea nume? 

- Habar n-am. 

Alice și Monteith păreau să aprecieze mișcările 
nebuneşti ale dansului. În cele din urmă, ea şi-a găsit 
un partener cu care să împărtășească dragostea pen- 
tru dans. Burton nu se dăduse niciodată în vânt. De 
fapt, dansase doar de câteva ori în viață, şi doar ca 
să-i facă pe plac vreunui șef de trib din Africa. 

Pe lângă el au trecut cei doi școlari gemeni și 
graşi, Tweedledee și Tweedledum. Nici unul nu 
avea vreo băutură pe tava dusă în mână. 

- Ce...? a făcut Burton. 

În același moment, în plin avânt, muzica a 
amuţit. Burton s-a ridicat și a privit atent către po- 
diumul muzicanților. Aceștia își lăsaseră deoparte 
instrumentele și coborau. 

- Ce se petrece? a întrebat Frigate. 

Alice se uita nedumerită la muzicanțţii care se 
îndepărtau. 

- E ceva neprevăzut, a constatat Burton, şi a 
simțit că-l cuprinde un fior de gheață. 

Cu ochii lui albaștri căscați cât cepele, De 
Marbot, micuțul francez, a dat fuga spre Burton. 

- S-a întâmplat ceva rău, a spus el. 

Burton s-a răsucit și a privit de jur împrejur. 
Androizii se grăbeau să pătrundă în pădure, mer- 
gând din ce în ce mai iute. Singura excepție era Țes- 
toasa care căzuse din nou pe spate şi urla dând din 
picioare. Ba nu, nu toți androizii se îndreptau spre 
pădure. O parte dintre ei se răspândiseră spre capătul 
vestic al câmpului, acolo unde începea dealul. Printre 

ei se numărau Cavalerul Alb și Cavalerul Roșu, călare 
pe bidiviii lor, Leul și Unicornul, precum și Grifo- 
nul. Aceștia s-au oprit chiar înainte de a ajunge la 
poalele dealului și s-au întors să se uite spre câmp. 

Androizii dispăruseră deja în umbra adâncă de 
sub stejarii masivi. 

Burton a aruncat o privire către teaca de la brâul 
lui De Marbot și la mânerul săbiei. 

- Îndrăznesc a spune că s-ar putea să-ți foloseşti 
sabia, Marcelin. Câţi dintre... Sunt înarmați husarii tăi? 

- Da, sigur. Avem douăsprezece săbii cu totul. 

- Dă-le ordin să le scoată din teacă, l-a sfătuit 
Burton. Ascultă, Marcelin, cred că vom fi atacați. 
Am convingerea că cineva a instalat un program 
prioritar în androizii aceştia. Alice nu a planificat 
aşa ceva. 

A privit apoi în jur. Probabil că Star Spoon gân- 
dea la fel, pentru că pornise în fugă spre montagne 
russe. Apoi s-a uitat spre De Marbot. 

- Tu ai experiența militară cea mai bogată. Preia 
comanda. 

De Marbot s-a răsucit și a început să răcnească: 

Toată lumea, adunarea la mine! Repede! 
Fuga marș! 

Câţiva oameni din mulțime s-au apropiat în 
fugă. Alții au rămas ca împietriţi, restul a pornit în 
pas agale spre el. 

Trăgând-o de mână pe Alice, Maglenna a alergat 
spre Burton. 

- Ce se petrece? 

- Nu știu sigur, a răspuns Burton și s-a uitat la 
Alice. Nu ai nici o idee? 

Ea a clătinat din cap. 

- Nu. Să fie mâna lui Snark? Și acum ce putem face? 

- Asta depinde de Marcelin, a spus Burton. Dar 
cred că ar fi bine să ne îndreptăm spre scaune. Tu şi 
Monteith puteți să vă aşezaţi în braţele cuiva. Nu 
putem ajunge la ele - și a arătat cu degetul spre fia- 
rele amenințătoare care păzeau latura vestică - fără 
să înregistrăm pierderi serioase. 

Cu un aer precipitat, De Marbot le vorbea în 
franceză prietenilor lui. S-a oprit brusc și a privit 
spre marginea sudică a câmpului. Androizii ieşeau 
din pădure cu arme în mâini: sulițe, săbii, ghioage, 
bâte și pumnale. 

Burton s-a răsucit ca să examineze laturile de 
nord şi de est ale câmpului. Androizii ieșeau și din 
umbrele copacilor de acolo și erau înarmaţi la fel. 
Iar cei dinspre latura de est se grăbeau să se așeze 
între oaspeţi şi vehiculele lor zburătoare. 

- Prea târziu, a spus Burton. 

De Marbot striga ordine în esperanto, astfel 
încât să fie înțeles de toată lumea. S-au apucat să 
alcătuiască un careu aproximativ, având husarii pe 
latura dinspre est. 

- Mă duc să mai aduc nişte arme, l-a anunțat 
Bunton. 

- Ce arme? s-a mirat De Marbot. 

- Instrumentele muzicale. Unele dintre ele pot 
fi folosite ca bâte. 

Urmat de alți câțiva bărbați, a fugit spre podiu- 
mul orchestrei. Androizii aflați la nord nu au mărit 
pasul și nici nu au scos vreun sunet. Dacă ar fi aler- 
gat, ar fi reușit să le taie calea lui Burton și celorlalți 
bărbați. Așa însă, el a reușit să-și ia un saxofon, iar 
ceilalți s-au înarmat cu chitare, contrabasuri, flaute, 
corni franțuzeşti și tot ce se putea mânui ca armă 
într-o luptă. 

Au revenit în fugă la careul format la ordinul 
lui De Marbot. Acesta tremura de dorința de a lupta 
și ochii lui albaștri străluceau, iar pe față i-a apărut 
un zâmbet. 

- Vai, dragii mei! le-a strigat el husarilor. Le veţi 
arăta acestor monștri cum ştiu să lupte oștenii lui 
Napoleon! 

Vocea lui a înghețat când s-a auzit un răget șuie- 
rător şi asurzitor. Toţi au privit spre latura sudică a 
câmpului, unde Jabberwock se ridicase în două pi- 
cioare, întinzându-și gâtul ca de șarpe înainte, și 
ținând botul căscat, arătându-și cei patru colți 
ascuțiți. Cu toate acestea, nu s-a grăbit să atace, aşa 
cum se temea Burton. S-a lăsat în patru picioare şi a 
pornit la pas către ei, scoțând însă răgete. 

Burton se afla pe latura vestică a careului, cu faţa 
către fiare și cavalerii de acolo. În momentul în care 
Jabberwock a început să înainteze, fiarele şi caii ca- 
valerilor au pornit încet către oameni. 

Venind din cele patru laturi, tăcuţi, androizii se 
apropiau în formație. 

Brusc, Burton și-a dat seama că Star Spoon nu 
era alături de ceilalți. Se urcase pe montaigne russe 
și stătea cocoțată în partea superioară, pe o traversă. 

Era prea târziu să se ducă după ea. lar dacă ar fi 
strigat-o, ar fi atras atenția androizilor asupra ei. Așa, 
poate că ei nici nu o vor observa. În orice caz, ea 
rămăsese singură. Ba nu. Dacă reușea să ajungă la un 
scaun, putea zbura până la ea și să o ducă de acolo. 

- Suntem copleșiți numeric în proporție de trei la 
unu, a spus Burton cu voce tare către cei care-l puteau 
auzi. Fiarele mari și cavalerii ne reduc șansele. Încer- 
cați să le smulgeți sulițele și ghioagele. Dacă se-ntâm- 
plă ca vreunul dintre ei să cadă, luaţi-le armele. 

De Marbot a repetat recomandarea către între- 
gul grup. O negresă, membră a Bisericii celei de-a 
Doua Şanse, a țipat cu glas ascuţit: 

Vai, Doamne, ce putem face noi? Nu avem 
voie să vărsăm sânge! Suntem pacifiști și vrem pacea 
Domnului! 

- Ce naiba, femeie? s-a răstit Burton la ea. Chestiile 
astea care ne atacă nu sunt umane! Sunt mașini! Nu-i 
nici un păcat să lupți împotriva lor ca să-ți salvezi viața! 

- Adevărat! a răcnit un negru. Nu e nici un păcat! 
Luptaţi, frați și surori! Luptaţi în numele Domnului, 
că nu e păcat! Sfâșiaţi fiarele! 

Un grup, care după părerea lui Burton ţinea de 
Baptiștii Liberi Revizuiți, a început să cânte un imn 
spiritual. Apucaseră să cânte doar câteva măsuri, 
când De Marbot a urlat la ei să facă liniște. 

- Dacă veți cânta, nu veți putea să auziți ordinele! 

Cu francezul în frunte, careul de oameni a por- 
nit să se miște către scaune. Aflat în urmă, Burton a 
aruncat mereu priviri peste umăr. Cavalerii și fiarele 
nu măriseră deloc pasul. Se părea că erau programați 
să se apropie de grup într-un ritm prestabilit. 

Jabberwock se afla aproape de capătul șirului 
de androizi și venea dinspre latura sudică a câmpu- 
lui. Monstrul era cel mai primejdios, trebuia ata- 
cat de cel puțin șase spadasini. Burton a slobozit 
un blestem. Dacă ar fi avut în mână o spadă, în 
locul saxofonului... 

Grupul, având femeile spre interior, cu bărbaţii 
alcătuind un cerc împrejurul lor, a pășit repede spre 
rândurile de creaturi care stăteau în fața scaunelor. 
Acolo se găseau în jur de două sute, poate mai 
multe, fiind cea mai mare concentrare de trupuri. 
Cel care plănuise totul, indiferent cine ar fi fost, 
bănuise că oamenii vor încerca să ajungă la vehicu- 
lele lor. Dacă ar fi încercat să urce dealul pentru a 
intra în casă, ar fi trebuit să atace fiarele mari și ca- 
valerii, iar înfățișarea acestora era atât de înspăimân- 
tătoare, încât oamenii ar fi preferat să pornească în 
direcție opusă. 

Brusc, oamenii din fața lui au scos țipete de 
deznădejde. A sărit în sus ca să vadă mai bine ce 

anume Îi speriase. A văzut cum scaunele se ridicau 
în aer fără ocupanți, și a scos un geamăt. Androizii 
ascunși în spatele liniilor defensive făceau scaunele 
să se înalțe. Chiar dacă oamenii ar fi biruit, nu : 
mai fi găsit scăpare pe calea aerului, ar fi trebuit să 
înainteze până în pădure. Iar acolo ar fi fost vânaţi 
unul câte unul. 

De Marbot a înțeles imediat. A ordonat oame- 
nilor să se oprească. Aceștia au continuat, totuşi, să 
pășească înainte, împingându-se și bulucindu-se, 
până când spadasinii lui De Marbot au reușit să-i 
oprească. În același timp, francezul a dat roată gru- 
pului, ajungând în spate, care acum a devenit par- 
tea din față. 

- Trebuie să le străpungem apărarea și să ajun- 
gem pe deal și în casă! a strigat De Marbot. Dick, 
preia comanda oamenilor din flancul stâng. Ai 
onoarea de a ne apăra împotriva lui Jabberwock! 

Burton și-a format grupul de cum primise ordin. 
Androizii continuau să înainteze încet și fără să 
scoată un sunet. Ajunseseră deja la vreo douăzeci de 
metri de oameni. 

De Marbot a ridicat sabia şi a strigat: 

- Şarjaţi! 

El și spadasinii lui au sărit în fața celorlalți, 
cărora le-a trebuit ceva mai mult timp ca să câștige 
viteză. Erau indisciplinați și înspăimântați, de aceea 
unii au fugit mai repede decât alții, împingându-i pe 
cei din fața lor, astfel că unii, în mod inevitabil, au 
căzut la pământ, iar alții i-au călcat în picioare. 

Burton abia dacă a apucat să arunce o privire la 
mulțimea învălmășită, care țipa, şi la franţujii care 
angajau lupta cu Cavalerul Alb și Cavalerul Roșu, 
Leul, Unicornul, o Morsă, Grifonul și un Humpty 
Dumpty. Apoi, cu cei patru colți rânjiți, și cu saliva 
scurgându-i-se de pe buza de jos, Jabberwock a re- 
pezit capul spre Burton. Acesta a azvârlit saxofonul 
cât de tare a putut în gura fiarei, iar aceasta a închis 
în mod automat fălcile. L-a izbit însă cu botul în 
piept pe Burton, făcându-l să cadă pe spate și să 
rămână aproape fără suflare. S-a rostogolit deoparte 
şi a încercat să-și recapete suflul, dar câteva femei 
s-au prăvălit peste el. 

Scuipat din bot, saxofonul a căzut lângă mâna 
lui dreaptă, care rămăsese întinsă pe pământ. Una 
dintre negresele care se zbăteau deasupra lui Burton 
a scos un țipăt scurt când a fost ridicată de 
Jabberwock. Colții lui i-au străpuns trupul, ea s-a 
înmuiat brusc și a tăcut. Scuturând brusc din cap, 
monstrul i-a aruncat trupul cât colo, după care-a 
mișcat șerpeşte din gât, aplecându-l și prinzând în 
colți altă femeie care a scos un răcnet ascuțit. 

Cu toate că încă nu reușise să-și tragă sufletul, 
Burton a împins-o deoparte pe femeia care îl strivea, 
s-a rostogolit și a alergat pe lângă uriașul picior din 
față al lui Jabberwock. Un Tweedledee și un 
T'weedledum înaintau calmi către el, ţinând sulițe 
lungi în mâini și fără să aibă nici o expresie pe fețele 
mari. Răcnind, Burton i-a atacat în fugă, pregătit să 
le administreze lovituri de saxofon. 

Aceştia erau programaţi să facă doar anumite 
mișcări, dar și acestea erau destul de multe. De 
exemplu, nu li se dăduse comanda de a se feri din 
raza de acţiune a cozii lui Jabberwock, ceva ce un 
om ar fi făcut în mod conștient, fără să-i spună ni- 
meni. Drept urmare, cei doi gemeni au fost trântiţi 
cu forță la pământ de enorma coadă solzoasă a fia- 
rei. Dar nu doar trântiţi la pământ. Lovitura de 
coadă le rupsese câteva oase. Acum, gemenii stăteau 
prăbușiți pe iarbă și gemeau. 

Burton a aruncat o privire înapoi și în sus. 
Jabberwock nu-i simţise prezenţa, era ocupat să 
mai omoare o femeie. Burton a fugit spre flancul 
din spate și a așteptat ca bestia să-și miște coada spre 
stânga. În același timp, a zărit capul și umerii lui 
Williams, care alerga spre zona unde fuseseră depo- 
zitate scaunele. Cu mare stângăcie, androizii încer- 
cau să-l străpungă cu sulițele, sau să-l hăcuiască 
folosind săbii, iar el, disperat, alerga în zigzag. Apoi 
Burton nu a mai găsit răgazul să se uite în urmă, a 
făcut un salt în față, a aterizat, s-a ghemuit și a 
smuls o suliță scăpată de un Tweedledee sau de un 
Tweedledum. S-a ridicat, a făcut o piruetă și a sărit 
din nou spre flancul monstrului, unde era prote- 
jat. A ridicat sulița cu ambele mâini și a vârât-o în 
burta fiarei. Aceasta a pătruns pe jumătate în trup, 
sângele a țâșnit afară din burtă, pe lângă băţul 
suliței. Mugind asurzitor, fiara s-a ridicat pe pi- 
cioarele dinapoi, scăpând dintre colți femeia pe 
care abia o înhățase. 

Burton s-a întors cu gând să se îndepărteze în 
fugă. Capătul cozii a biciuit aerul trecând la câțiva 
centimetri de el. A fost apoi atacat de un porc 
verde, ai cărui colți încovoiați erau umezi și gălbui. 
Burton a făcut un salt și a aterizat pe spatele lui, dar 
a alunecat și a căzut pe iarbă amortizând șocul cu 
palmele. Una dintre cărțile-android, un trei de cupă, 
zăcea cu fața în jos în apropierea lui, dând agoni- 
zant din picioarele ca niște fuse. Burton s-a ridicat 
în picioare, a ridicat sulița scăpată de muribund și a 
înfipt-o în pântecul Pălărierului Nebun, care tocmai 
îl atacase cu sabia, dar nu-l nimerise. Bălăbănin- 
du-se, Pălărierul a făcut câțiva pași în spate, ducând 
mâinile spre coaste, în loc să reacționeze instinctiv 
ca un om, care ar fi încercat să prindă bățul suliței 
pentru a o scoate din trup. Cu toate acestea, fața lui 
arăta suferință. 

Burton a dat drumul suliţei și a înșfăcat sabia pe 
care Pălărierul o scăpase din mână. Acum nu se mai 
simțea chiar atât de vulnerabil și neajutorat, avea o 
armă pe care o mânuia ca nimeni altul. Imediat a fost 
atacat de un Lacheu-Broască, o bufniță uriașă şi o 
Ducesă urâtă. Mărimea și ciocul ascuţit, dar și aripile 
ce băteau aerul făceau pasărea cu atât mai fioroasă. I-a 
retezat o aripă, a rupt băţul suliței cu care încerca să-l 
împungă Valetul, apoi a tăiat capul bufniței cu o lo- 
vitură din încheietură și a parat încercarea Ducesei 
de a-l străpunge cu sulița și i-a vârât sabia în burtă. 

Întregul câmp era un vălmășag de trupuri încleș- 
tate, luptele ducându-se acum individual, dar și în 

grupuri mici. Mulți dintre oameni înșfăcaseră arme. 
Deşi copleșiți numeric, aveau un avantaj asupra 
androizilor. Aceștia nu erau mânuitori iscusiți ai 
armelor, nici nu se pricepeau să acționeze la inspi- 
rație. Știau doar să împungă înainte cu sulițele sau 
să lovească în stânga și-n dreapta cu sabia, iar pricepe- 
rea lor de a para vreo lovitură era zero. Drept urmare, 
oamenii care erau înarmați reușeau să-i înfrângă pe 
adversari, şi din ce în ce mai mulți își găseau arme. 
Pe de altă parte, fiind inferiori numeric, nu-și puteau 
apăra flancurile și coastele așa cum s-ar fi cuvenit. 

Întâi de toate trebuiau răpuse fiarele mari și 
Cavalerii. Apoi, lucru posibil - doar prin luptă în- 
dârjită - oamenii puteau stârpi creaturile mai mici. 

Vreme de câteva momente, Burton a scăpat de 
orice atac. Profitând de această situaţie, a privit iute 
în jur, încercând să evalueze sorții bătăliei. Nu a 
văzut-o pe Alice, iar Star Spoon era încă sus pe mon- 
tagne russe. Ar fi trebuit ca ea să coboare şi să dea o 
mână de ajutor, dar nu o putea învinui că-i era 
teamă. Câmpul răsuna de strigăte răgușite, răcnete, 
gemete şi urlete. Cavalerul Alb și cel Roșu erau încă 
pe cai, ridicând braţele și coborându-le, după cum 
loveau cu ghioagele ghintuite în capetele oamenilor. 
Cavalerul Alb nu-și mai pusese coiful pe cap, fața 
lui era la fel de nepăsătoare și placidă, de parcă ar fi 
vorbit cu cineva despre vreme. 

Unicornul fusese ucis, după ce își înfipsese cor- 
nul în pieptul unui husar. Deocamdată, nimeni 
dintre tovarășii acestuia nu luase sabia căzută. 

Răcnind, Leul s-a ridicat în două picioare și a sfâr- 
tecat pieptul unei femei cu ghearele unei labe, 
făcând-o să se prăbușească la pământ. Cu toate aces- 
tea, sângele îi picura din rănile primite în coaste și 
gât, în apropierea coamei. Chiar în timp ce Burton 
se uita la animal, un husar a ridicat sabia cu ambele 
mâini și i-a înfipt-o în gât, prin coama stufoasă. 

O negresă călărea pe spinarea unei Morse, ținân- 
du-se cu o mână de ea şi împungând-o mereu cu un 
pumnal. Apoi Morsa s-a ridicat şi s-a prăbușit pe 
spate, strivind-o pe femeie. Era însă rănită prea grav 
ca să mai poată face altceva decât să fluture din 
înotătoare și să geamă. 

Acum Jabberwock avea înfipte în el trei sulițe, 
dar încă făcea ravagii în jurul lui. Burton a văzut 
cum a sfârtecat un bărbat în două în doar o clipă. 

Cu aripile desfăcute și fluturând, un flamingo l-a 
atacat pe Burton, încercând să-l sfâșie cu ghearele. 
Burton i-a retezat capul, s-a răsucit și a parat lovitura 
de suliță a unui Iepure Alb, a făcut un pas în față, l-a 
prins pe acesta de laba înmănușată și l-a făcut să-și 
piardă echilibrul. Până să-și recapete poziția normală, 
Burton i-a tăiat gâtul pe jumătate cu sabia. 

Apoi s-a răsucit ca să se apere de un tove, o crea- 
tură de mărimea unui câine, arătând ca o com- 
binație de bursuc, șopârlă și tirbușon. Nasul lung 
de aproape un metru îi crea necazuri, deoarece tre- 
buia să se ridice pe picioarele din spate ca să-și dea 
nasul la o parte și să poată mușca. Burton i-a retezat 
nasul și s-a năpustit la trei cărți de joc vii, un doi de 

cupă, un patru de caro și un valet de treflă. Aceştia 
stăteau unul lângă celălalt și erau înarmaţi cu sulițe, 
dar Burton intenționa să îl atace pe cel din partea 
stângă și să-l ucidă înainte ca ceilalți să se poată 
așeza în spatele lui. A alunecat însă într-o băltoacă 
de sânge de pe iarbă, astfel că s-a dus sanie, cu tălpile 
înainte și s-a proptit în picioarele celui din centru. 
Patrul de caro s-a prăbușit în față, însă corpul lui 
plat și lat a acționat ca un planor, astfel că a zburat 
pe deasupra lui Burton. Ceilalți s-au întors încet și 
cu stângăcie. Burton s-a rostogolit, îndepărtându-se, 
a înălțat sabia deasupra capului și, ridicându-se în 
picioare, i-a despicat pe cei doi. 

Apoi de el s-a apropiat lepurele de Martie având 
într-o mână un luceafăr de dimineață. Era o armă 
medievală alcătuită dintr-un mâner de lemn la care 
era atașată o bucată de lanț, de capătul căruia era 
prinsă o bilă de oțel cu ghimpi. Dacă era mânuită 
cum trebuia, putea zdrobi o armură. Burton s-a 
văzut silit să bată în retragere în fața acelei arme, 
aruncând priviri în jur, ca să se asigure că nu va fi 
atacat din spate ori din flancuri. Apoi a sărit în față, 
ferindu-se din calea ghimpilor și, cu o lovitură de 
sabie, a retezat laba în care se afla arma. Iepurele de 
Martie a scos un răcnet, așa cum fusese programat 
să facă dacă ar fi fost rănit, dar nu a rupt-o la fugă, 
așa cum ar fi procedat un om. A rămas acolo până 
când pierderea masivă de sânge l-a făcut să se 
prăbușească fără vlagă. 

Burton a mai văzut o morsă, ultima, căzând din 
cauza numeroaselor tăieturi făcute de trei oameni. 
Apoi Cavalerul Alb i-a atacat pe aceștia și a doborât 
doi dintre ei, timp în care Burton a trebuit să se 
întoarcă pentru a se apăra de un Dulgher și de un 
țânțar de mărimea unei găini. După ce i-a doborât 
pe amândoi, a atacat-o pe Regina de Cupă din spate, 
i-a tăiat capul încoronat și s-a răsucit pe călcâie exact 
la țanc pentru a se apăra de Pisica din Cheshire. 
Capul enorm al acestei creaturi de mărimea unui 
linx era mânjit de sânge, se vedea că făcuse destule 
victime. Miorlăind, a sărit la el, cu ghearele scoase din 
teci și picurând de sânge, însă Burton a lovit-o cu 
sabia drept între ochi, despicându-i țeasta. A fost 
răsturnat, dar când s-a ridicat, a văzut că felina fu- 
sese scoasă din acţiune pentru totdeauna. 

Pe neașteptate, a primit o lovitură din spate. 
Năucit, aproape orbit de durere, fără să mai ştie 
cine era și unde se afla, s-a prăbușit în genunchi. 
Acum devenise o pradă ușoară pentru oricine l-ar fi 
lovit, însă un bărbat pe care nu l-a recunoscut a tre- 
cut în goană mare pe lângă el. A auzit zgomot de 
armă lovind altă armă, apoi a căzut în patru albe și 
a scuturat din cap. Curând după aceea, a simțit braţul 
cuiva care îl ajuta să se ridice. Și-a revenit treptat, 
dar avea o durere înfiorătoare la ceafă. Bărbatul care 
îl salvase era Monteith Maglenna. Avea în mână o 
sabie cu două tăișuri, însângerată. Hainele îi erau 
zdrențuite și străpunse, sângerând din câteva răni. 

- A fost cât pe ce să te pierdem, a spus el cu glas 
răgușit. 
Burton s-a uitat către Bill Șopârla și la șapca lui 
turtită, dar și la bâta aflată pe pământ, alături de 
cadavru. 
- Mulţumesc. Îmi revin eu. 

- Foarte bine, a răspuns Maglenna. Trebuie să-l 
lichidăm pe blestematul acela de Jabberwock. Vino 
să ne dai o mână de ajutor după ce-ţi revii. 

Bldndul masiv s-a îndepărtat în fugă, ținând sabia 
sus deasupra capului, de parcă ar fi fost o sabie lungă 
scoțiană. Jabberwock dădea deja semne că ar suferi 
de Sp fe interne de la atâtea sulițe înfipte în burtă, 
dar avea și alte răni. Sângele care-i curgea din bot nu 
putea proveni doar de la victimele lui. Se ghemuise 
pe GE A cele patru picioare, iar coada biciuia la fel de 
viguros ca și până atunci. Întorcea capul într-o parte 
şi-n alta, și mugea către oamenii primejdioși care îl 
înconjurau. Însă aceștia încă nu aveau curaj să rămână 
în predjma lui, săreau spre el, apoi se retrăgeau gră- 
biți, lovindu-l, dar fără a îndrăzni să rămână în raza 
de acțiune a colților lui ucigași. În spatele celor care 
îi distrăgeau atenţia se găsea un șir de oameni care 
țineau tech deoparte, apărând spatele celor care 

g 


îl atacau pe Jabberwock. Reușiseră, în cele din urmă, 
să se organizeze cât de cât. 

S-a răsucit, încercând să alunge starea de ame- 
țeală și greața. Cavalerul Alb și calul lui fuseseră do- 
borâți, însă Cavalerul Roșu și câteva cărți de joc, 
Părintele William, câțiva Vulturași, doi Iepuri Albi, 

câțiva tovi și un Dulgher sfărâmau căpăţâni în 
stânga şi-n dreapta. A lunecat de câteva ori în bălțile 
de sânge, dar s-a redresat de fiecare dată, trecând 
peste mormanele de cadavre. Îngrețoşat, a scos un 
geamăt. Câte trupuri umane... Și rămăseseră foarte 
mulți androizi întregi. Unii nici nu luptau, ci uci- 
deau oamenii răniți. Pesemne primiseră ordin să-i 
lichideze pe cei doborâți pentru ca ei să nu mai 
opună rezistență. 

A zărit-o şi pe Alice. Ținea în mână o sabie, iar 
hainele îi erau însângerate. Se desprinsese din 
învălmășeală și ar fi putut fugi în casă. Poate se gân- 
dise, deoarece s-a uitat de câteva ori cu jind către 
deal. S-a întors însă, a coborât panta în goană şi i-a 
înfipt unui Dulgher sabia în spinare. 

Star Spoon cobora de pe montagne russe. Burton 
nu a mai avut vreme să vadă dacă ea cobora de acolo 
ca să ia parte la luptă sau ca să fugă. 

S-a întors și a urcat în spinarea unei păsări Dodo 
care decapita oameni răniți. Pe sub aripi avea brațe 
scurte, la capătul cărora erau mâini de om, la fel ca în 
ilustraţia lui Tenniel. Scurtimea brațelor făcea ca lo- 
viturile de sabie să fie ineficiente, silind-o să izbească 
de mai multe ori până reușea să secționeze complet 
gâtul victimelor. Burton a retezat capul păsării toc- 
mai când se pregătea să decapiteze un chinez. 

Burton s-a întrebat unde dispăruse Li Po. Nici 
nu şi-a pus bine întrebarea, că a și aflat răspunsul. 
A văzut un chinez înalt pe o masă mare, respingând 
cu sabia atacul a trei cărți de joc. Acestea încercau 

să-l împungă cu sulițele din trei părți, însă el dansa 
și șopăia, sărind în aer ca să evite loviturile, lovind 
cu piciorul în mânerele armelor și încercând să-i 
străpungă cu vârful sabiei. Apoi Frigate, mânjit de 
sânge, s-a apropiat ținând în mână o armă ciudată. 
Pentru o clipă, Burton nu și-a dat seama ce era. După 
ce Frigate a lovit una dintre cărțile de joc. Burton a 
recunoscut-o. Era hookahul Omizii. În doar câteva 
clipe, Frigate zdrobise două dintre cărțile de joc, iar 
Li Po străpunsese alte două. 

Burton s-a întors ca să-i ajute pe cei ce luptau cu 
Jabberwock. Maglenna tocmai alerga spre monstru 
cu sabia deasupra capului. 

Cu lama vorpalului!, a gândit Burton. 

În j jur de zece bărbați și femei zădărau monstrul, 
și tot pe atâţi le apărau spatele. În timp ce Maglenna 
fugea, garda de apărare a fost redusă la şase oameni, 
iar câțiva androizi s-au și repezit imediat asupra oa- 
menilor, ca să omoare răniții. Patru dintre ataca- 
torii lui Jabberwock au fost atacați din spate, iar 
restul oamenilor au fost surprinși între marea 
fiară şi ceilalți androizi. Maglenna i-a ignorat pe 
toţi. A făcut un salt de pe un cadavru exact în 
clipa când Jabberwock își cobora gâtul ca să ia 
între fălci capul unui om. Burton a auzit de pe par- 
tea cealaltă a câmpului de bătălie strigătul de luptă 
al scoțianului. Maglenna avea să reteze gâtul fiarei, 


1 Cuvânt inventat de Lewis Carroll, însemnând „spadă“, și 
folosit în poezia absurdă Jabberwocky (n. tr.). 

fără nici o îndoială. Din nefericire, cadavrul pe care 
l-a folosit ca trambulină pentru salt s-a răsucit puţin 
sub tălpile lui, astfel că vârful spadei doar a ciupit 
gâtul solzos. Scoţianul a căzut lat, iar spada i-a zbu- 
rat din mână. S-a ridicat imediat, căutându-și arma, 
dar Jabberwock a desfăcut fălcile, dând drumul ca- 
davrului, care s-a prăbușit peste Maglenna. Acesta 
l-a împins deoparte și s-a ridicat. Fălcile gigantice 
l-au prins de umeri și cap, iar trupul lui zvârco- 
lindu-se, a fost ridicat în aer. A ajuns din nou la 
pământ, dar fără cap și umeri, pe care monstrul le-a 
scuipat un moment mai apoi. 

În ciuda vacarmului general al luptei, a auzit țipă- 
tul lui Alice, l-ar fi recunoscut dintr-o mie datorită 
propriei experiențe. Întorcându-se, a văzut-o stând 
îngrozită, cu dosul palmei ținut peste gură, ochii ei 
negri fiind ca niște lacuri uriașe și întunecate. 

L-a văzut apoi pe Cavalerul Roșu venind la 
galop, şarjând către el cu măciuca ghintuită ţinută 
sus, gata să lovească. Armura sângerie și coiful de 
forma unui cap de cal erau înspăimântătoare. Iar 
duduitul copitelor calului era ca darabana tobelor 
înainte ca trapa spânzurătorii să cadă în gol. 

Burton a trecut sabia în mâna stângă, s-a oprit, a 
ridicat o suliță și s-a încordat pentru aruncare. Nu 
tintea în Cavaler, ci în cal. Când animalul cu armură 
a ajuns la aproape zece metri de el, a aruncat sulița, 
iar capătul ei ascuţit şi lat a pătruns în umărul calu- 
lui. Acesta s-a prăbuşit în față, răsucindu-se cu pi- 
cioarele în sus. Călărețul a zburat prin aer și a 

aterizat pe iarbă, scoțând un puternic zăngănit me- 
talic. Burton a trecut sabia în mâna dreaptă și a aler- 
gat către cal, care dădea să se ridice, și i-a retezat 
jugulara. Și el fusese programat să ucidă, mușcase și 
dăduse cu copitele când călărețul său mânuise 
ghioaga, trebuia făcut inofensiv. 

Cavalerul zăcea lat, fără să se clintească. Burton a 
întors cadavrul greu și a desfăcut baretele ce țineau 
coiful pe cap. Trebuia să se asigure că era mort, nu 
doar inconștient. Văzându-i fața, s-a tras înapoi cu 
oroare. Cavalerul avea chipul lui. 

- Una dintre glumele lui Alice. 

S-a ridicat, a privit trăsăturile împietrite ale mor- 
tului și s-a gândit cât de straniu era să se vadă pe sine 
ca pe un cadavru. Și-a aruncat privirea roată peste 
câmpul dintre el și poalele dealului. Cadavrele 
zăceau pretutindeni, unele în mormane. Singura per- 
soană rămasă în picioare în direcția aceea era doar 
Alice, care își scotea sabia dintr-un Humpty Dumpty. 
Lacrimile îi spălau sângele de pe față. 

Apoi a văzut-o pe Star Spoon coborând dealul cu 
câte un pistol cu fascicule în fiecare mână. Fugise, 
dar numai pentru a aduce din casă armele ce aveau 
să le asigure victoria, deşi se putea ca ea să rămână 
singura ființă umană în viață. 

S-a răsucit. Mai erau zece androizi în picioare, 
fără a mai ține seama de Jabberwock. Mai luptau 
trei oameni: Li Po, un negru și o femeie albă, una 
dintre prietenele lui Aphra Behn. Femeia a fost 
doborâtă curând chiar sub ochii lui, de o ploaie de 

lovituri de sabie. Respirând icnit și dureros, 
Jabberwock s-a târât spre grupul de oameni și an- 
droizi încleștaţi în luptă. S-a întors când a ajuns 
aproape, şi a lovit cu coada, izbind trei androizi și 
pe negru. Li Po a străpuns-o cu floreta pe Regina 
Albă, care se afla în fața lui, și a fugit spre zona de 
parcare, unde se mai găseau trei scaune. 

Frigate a apărut de undeva şi a pornit şi el spre 
scaune. Înainte de a porni în urmărirea celor doi oa- 
meni, androizii rămași l-au îmbucățit pe negrul 
căzut la pământ. 

Jabberwock și-a mișcat capul de la stânga la 
dreapta, l-a văzut pe Burton și a pornit împleti- 
cindu-se către el. 

Câmpul era deja tăcut, însă brusc, Burton a auzit 
un zgomot de motor. Acest sunet a fost urmat de o 
serie de explozii, iar Bill Williams, plin de sânge, 
dar numai un zâmbet, a apărut pe motocicletă din 
spatele căsuţei cu hornurile ca urechile de iepure și 
cu acoperișul acoperit cu blană. Burton nu știa ce 
făcuse Williams şi nici cum de ajunsese cu motoci- 
cleta acolo. Pesemne că o adusese împinsă în timpul 
încăierării, intenționând să o șteargă cu prima ocazie 
favorabilă ce avea să se ivească. Ori poate, și acest 
lucru era mai plauzibil, așteptase o șansă pentru a o 
folosi. Ori îşi ascunsese motorul și apoi leșinase din 
cauza rănilor. După ce-și revenise, își urmase planul 
inițial. Indiferent ce se întâmplase, iar Burton nu 
avea să afle nicicând, individul făcea acum ceea ce 
gândise doar el. 

În timp ce monstrul înainta către Burton, fără a 
întoarce capul să vadă de unde venea zgomotul, 
Williams a accelerat. Ocolind cadavrele, uneori tre- 
când peste câte un braţ sau picior, Williams a gonit 
exact spre o latură a lui Jabberwock, izbind cu pu- 
tere în coatele lui. 

Impactul s-a dovedit atât de grozav, încât Jabber- 
wock a fost mutat câţiva centimetri într-o parte. 
Williams a zburat cu capul înainte, trecând peste 
spinarea monstrului, căzând greu la pământ. Fiara a 
ridicat capul cât i-a permis gâtul, a scos un răget 
sfredelitor și a murit. 

Burton a dat fuga spre Williams, pe care l-a întors 
cu faţa în sus. Murise, avea fața zdrobită și gâtul frânt. 

Deși sortiţi pieirii, androizii au înaintat către 
Burton, așa cum fuseseră programați. Dar nu au 
mai apucat să ajungă la el. Frigate și Li Po i-au izbit, 
dărâmându-i de câteva ori până când nu s-au mai 
putut ridica. Apoi cei doi au coborât de pe scaune 
şi au isprăvit treaba. Burton a auzit o exclamație în 
spatele lui. Întorcându-se a văzut că Star Spoon alu- 
necase și căzuse pe burtă. Scăpase pistoalele cu fas- 
cicule ca să-şi amortizeze căzătura, lăsându-se pe 
palme. S-a apropiat de ea și a ridicat-o. Suspinând, 
ea s-a lăsat cuprinsă în brațe. 

În afara suspinelor și plânsetelor lui Alice, Star 
Spoon şi a lui Frigate, pe câmp nu se mai auzea nici 
un sunet. Supraviețuiseră doar el, cei trei şi Li Po. 
Ba nu. Rămăseseră în viață Omida Albastră, care 
stătea pe o ciupercă uriașă, alături de o libelulă 

legănătoare, o creatură prea fragilă ca să fie progra- 
mată pentru a ucide. Dar ele nu mai contau. 

S-a simțit mai obosit, mai golit ca niciodată în 
îndelungata lui viață. Trăia un șoc profund, rămă- 
sese mut, iar lumea din jurul lui părea străină, 
îndepărtându-se de el. 

- Cine putea face un lucru atât de oribil? a între- 
bat Alice printre hohote de plâns. 

Chiar, cine? 

În aceeași clipă, William Gull a gemut și s-a scu- 
lat din morți. 


33 


Deși era plin de sânge din cap până-n picioare, en- 
glezul rămăsese teafăr, având doar un cucui la ceafă. 

- Am căpătat o lovitură care m-a năucit, iar 
câțiva morți au căzut peste mine acoperindu-mă, de 
aceea androizii nu m-au văzut. 

Apoi și-a atins ușor cucuiul și s-a strâmbat. 

- Mare noroc ai avut, a spus Burton pe un ton 
mohorât. Cred că ești singurul care, doborât fiind, 
a scăpat cu gâtul întreg. 

Cum de avusese Gull un asemenea noroc? De 
ce nu avuseseră aceeași șansă și Nur, De Marbot 
ori Behn? 

Nu, acum nu mai avea importanță. Puteau fi 
resuscitaţi. 

Şi atunci a înțeles că ucigașul se asigurase, proba- 
bil, că vor rămâne morți. De ce s-ar mai fi deranjat 
să-i ucidă dacă dr fi putut fi readuşi la viață? Ar fi 
fost absurd. 

Trebuia să sẹ lămurească. Acum însă, avea ne- 
voie să-şi revină|din starea de epuizare și șoc. După 
aceea, venea trânsformarea morților în cenușă și 
curățarea urmelor măcelului. 

- Să mergem în casă, a propus. Aici nu mai avem 
ce face. 

În primul rând trebuiau luate măsuri pentru 
protejarea sa și a celorlalți. A ridicat cele două pis- 
toale cu fascicul, 

- Star Spoon, erau androizi în casă când le-ai luat? 

- N-am văzut nici unul, a răspuns cu glas lipsit 
de orice expresie, după cum îi era şi faţa. 

- Va trebui să facem totul singuri. Nu mai putem 
avea încredere în androizi. 

S-a oprit. Pistoalele i se păreau cam uşoare. A des- 
chis partea de jos a patului, s-a uitat la locașul pen- 
tru baterii și a scos o înjurătură. Era gol. 

I le-a arătat lui Star Spoon. 

- Ar fi fost inutile. 

- Îmi pare ră, a spus ea, cutremurându-se. Eram 
prea agitată ca să bag de seamă. Bine că nu a trebuit 
să apelăm la ele. 

- Da. Dar cel care a făcut asta este foarte şiret. 
Doar dacă nu cumva... 

Urcau dealul încet, simțind că, la fiecare pas, pi- 
ciorul li se afunda într-o substanță foarte densă și li- 
picioasă, de parcă ar fi înaintat prin miere. 

- Ce anume? a Întrebat ea. 

- De ce nu i-a pus ucigașul pe androizi să ia pis- 
toalele din casă și să ne ucidă cu ele? Ar fi fost foarte 
uşor. N-ar mai fi riscat nimic. 

Li Po auzise discuția fără să vrea. 

- Poate că ucigașului îi place vederea sângelui. 
Ori a vrut ca noi să suferim sau să ne închipuim 
că vom reuși să supraviețuim. După cum s-au 
încheiat lucrurile... 

- Nu se va opri. 

- A dat greș, a spus chinezul. Nu avem decât să-i 
resuscităm pe prietenii noştri, şi vom fi... (Apoi a 
rămas cu gura căscată.) Au! Dacă a inhibat resusci- 
tarea lor? 

- Exact, a precizat Burton. În fine, vom afla 
imediat. 

Frigate i-a ajuns din urmă, dar a întors capul, și 
Burton s-a întors să vadă la ce se uita. Gull se afla 
departe în spatele lor, urcând panta cu încetineală. 

- Poate că am început să fiu prea suspicios, a vor- 
bit americanul, dar nu vi se pare ciudat că nu a fost 
ucis după ce a căzut la pământ? Nu am nici o dovadă 
în susținerea bănuielilor, dar, la urma urmelor, el a 
fost Jack Spintecătorul. Poate s-a asigurat că androi- 
zii îl vor cruța. Poate i-a programat să-l lovească 
doar ușor în cap, dacă se vădea că noi vom câștiga 

bătălia. Nu-mi place să fac asemenea afirmații, dar 
acum nu ne putem asuma și alte riscuri. 

- Şi eu m-am gândit, a recunoscut Burton. Ver- 
siunea lui ar putea fi totuși adevărată. 

Au făcut restul drumului în tăcere. Cerul era 
încă senin și, judecând după poziţia soarelui, ar fi 
trebuit să fie ora şase. S-a gândit la ce ar fi spus 
Pălărierul Nebun: „Aici este mereu ora şase.“ 

Păsările reîncepuseră să cânte în păduri, şi o ve- 
veriță furioasă se certa cu cineva, pesemne vreuna 
dintre pisicile lui Alice. Probabil că animalele sălba- 
tice se speriaseră și rămăseseră mute auzind tumul- 
tul și vacarmul bătăliei, dar acum, când liniștea se 
înstăpânise, îşi reluaseră viața normală. Hărmălaia și 
babilonia de pe câmpul acela nu însemnau nimic 
pentru ele. Creaturile nevinovate trăiau doar în pre- 
zent, trecutul trecea în uitare. 

Burton le invidia pentru nevinovăția și capacita- 
tea lor de a nu lua în seamă scurgerea timpului. 

Ca să-și recapete suflul, s-au oprit câteva clipe în 
frumoasa și întinsa grădină de flori de pe culmea dea- 
lului. Burton a măsurat din ochi cerul, întrebându-se 
dacă scaunele puse în mișcare de androizi presau în 
continuare zidul albastru. Probabil că vor fi propul- 
sate spre zid până când bateriile de acumulatori se vor 
descărca, după care vor cădea, așezându-se pe copaci. 

Au intrat în casa uriașă și pustie - cel puţin așa 
spera - şi au verificat fiecare încăpere, având armele 
la îndemână. Convingându-se că nimeni, nici oa- 
meni, nici androizi, nu stătea ascuns pe undeva, 

s-au dus să facă duș. După ce și-au schimbat hainele, 
îmbrăcând robe simple, s-au întrunit în biblioteca 
mare. Până în momentul începerii discuţiilor, pas- 
tilele antișoc recomandate de Computer își făcuseră 
datoria. Erau în continuare epuizați și demoralizați. 
Nici băutura nu părea să-i ajute prea mult. Nici 
foame nu le era. 

- Ei bine, nu are nici un rost să mai amânăm, a 
spus Burton și s-a așezat în fața consolei Compu- 
terului. Deși îl îngrozea ideea de a adresa întreba- 
rea, nu avea încotro. Și nici nu voise să audă ceea ce 
i-a comunicat Computerul. 

Morţii, adică Nur, Turpin, Sophie, De Marbor, 
Aphra, toți cei uciși, nu puteau fi resuscitați. Cineva 
anulase procesul, iar Computerul refuza să precizeze 
cine era acea persoană. 

- Vai, Dumnezeule! a exclamat Alice, și a gemut. 
L-am avut pe Monty doar vreme de șase zile, iar 
acum a dispărut pe vecie! 

- Eu n-aş spune pe vecie, a corectat-o Burton. 
O să găsim noi o modalitate de a anula aceste prio- 
rități. Va veni și ziua aceea. 

- Trebuie să-i prevenim şi pe ceilalți, a propus 
Alice. 

— Care ceilalți? s-a mirat Burton. A, te referi la cei 
din Turpinville... La Netley şi oamenii lui, la țigani. 

- Să le spunem doar țiganilor, a propus Frigate. 
Lăsaţi-i pe cei care ne-au azvârlit pe Tom și pe mine 
din lumile noastre. Nu merită să fie avertizaţi. Ar 
merita să... 

- Îşi înțeleg sentimentele, a spus Burton, dar, 
într-un fel, ne sunt aliați. Snark, oricine ar fi ucigașul, 
nu ne va ataca doar pe noi. 

- De unde ştii? a întrebat Frigate. 

- Nu ştiu, dar trebuie să-i anunțăm. 

A încercat întâi să ia legătura cu Turpinville. 
Deşi ecranul a fost activat, nu a primit răspuns, 
apoi au văzut doar o lumină difuză, de culoarea 
ambrei. 

Burton era pe punctul de a lua legătura cu 
Netley, când Li Po a intervenit: 

- Stai puţin, mi se pare că am zărit ceva. 

- Ce anume? a întrebat Burton, privind printre 
gene, ca şi cum asta l-ar fi ajutat să vadă. 

- Ceva întunecat. Mișcându-se. 

Ceilalți s-au strâns în jurul consolei. Și ei au pri- 
vit printre gene. 

- Nu văd nimic, a spus Burton. 

- Păi, nu ai ochii mei vultureşti, s-a lăudat Li Po, 
și a arătat cu degetul. Uite! Nu vezi? E ceva întune- 
cat, şi se deplasează, deşi foarte încet. Stai. 

Brusc, Burton a reușit să distingă o formă neclară, 
întunecată. Se umfla aproape pe nesimţite, parcă apro- 
piindu-se în zbor lent, cu mare încetineală. După 
secunde bune, conturul a devenit ceva mai precis. 
Alice a scos un sunet de uimire. 

- E un bărbat! 

Burton a cerut Computerului să lumineze mai 
mult zona. Fluidul - sigur era un fluid, pentru că 
bărbatul plutea în el — s-a iluminat puţin. Au mai 

trecut câteva clipe, apoi au putut vedea fața unui 
bărbat negru, cu ochii holbați și cu gura căscată. 

- Nu-mi dau seama ce s-a întâmplat, a spus 
Burton, dar e vorba de ceva oribil. Ecranul pentru 
primirea mesajelor din exteriorul lumii lui Turpin 
se află în încăperea alăturată biroului său. Evident, 
e plină cu apă sau cu vreun lichid. 

- Nu se poate! a vorbit Star Spoon. 

- Ba da. Computerul poate face aproape orice. 

- Încearcă la Netley, a propus Frigate. 

Burton a încercat să ia legătură. De astă dată, 
ecranul le-a arătat un lichid ceva mai limpede. Nu 
puteau vedea prea departe prin el, dar au distins o 
formă umbrită ce semăna cu o canapea. În apropie- 
rea acesteia era un obiect negricios, prea neclar pen- 
tru a fi identificat. Însă plutea. Putea fi o sticlă din 
plastic, parțial plină, probabil, de aceea era ținută la 
suprafață de aerul din ea. 

- Evident, alt potop, a spus Burton. 

- Întreabă Computerul, poate știe ce s-a petre- 
cut, l-a îndemnat Frigate. 

Burton s-a uitat urât la el. 

- Nu fi nătărău. Cine a făcut așa ceva sigur a dat 
instrucțiuni Computerului să ne răspundă. 

- N-ai cum să știi. Poate că lui Snark nici nu-i 
pasă. Poate că vrea să aflăm. În orice caz, dacă şi-a 
închipuit că vom muri cu toții, şi nu ar mai exista 
nimeni care să pună întrebări, de ce ar voi să as- 
cundă ceva? 

- Totul e posibil. Îmi pare rău de remarcă. 

Burton a întrebat Computerul dacă făcuse Înre- 
gistrări ale evenimentelor petrecute recent în Tur- 
pinville și în lumea lui Frigate. Acesta a răspus 
afirmativ. Burton a cerut să ruleze imagini din 
Turpinville, începând cu momentul în care lichidul 
începuse să invadeze acea lume. 

Crezuseră că singurele transmisiuni audio-video 
din interiorul lurhilor se făceau prin Computerele 
instalate în acele lumi, acestea fiind conectate prin 
cabluri la podelele lumilor. Însă Snark, necunoscu- 
tul, găsise o modalitate de a sparge acea barieră 
video-audio. Zone selectate ale peretelui lumii fuse- 
seră transformate î în ecrane, iar Burton și compa- 
nionii Săi au văzut diluviul de sus, așa cum l-ar fi 
văzut o pasăre. 

Au urmărit cum apele fântânilor, fluviului, 
mlaștinilor și ale lacurilor au fost înlocuite de lichi- 
dul de culoarea ambrei. Care, a spus Computerul 
drept răspuns la întrebarea lui Burton, era bourbon. 

- Bourbon? s-a mirat Burton și a cerut Compu- 
terului să repete afirmaţia. 

Era, într-adevăr, bourbon. 

Prin orificiile pentru diferitele surse de apă se 
turnase băutură cu presiune mare. Jeturile fântâni- 
lor țâșniseră până când aproape atinseseră tavanul 
încăperii de dimensiuni gigantice, iar fluviul şi lacu- 
rile, dar şi mlaștinile, scuipaseră cu repeziciune can- 
tități uriașe de whisky. 

- Nici nu mă îndoiesc, a murmurat Burton, era 
cel mai bun bourbon. 

Cetăţenii din Turpinville intraseră în panică, 
dar, după câteva minute, folosiseră toate mijloacele 
de transport ca să iasă de acolo. Lovindu-se, înjun- 
ghiindu-se și împușcându-se unii pe alții, se bătuseră 
pentru a pune mâna pe cele o sută de scaune 
zburătoare existente. 

Cei rămaşi se luptaseră pentru automobile, mo- 
tociclete, cai și căruțe. Se îngrămădiseră în tren şi se 
urcaseră până şi pe acoperișurile automobilelor. Cei 
ce avuseseră scaune ajunseseră repede la ieșire, des- 
coperind însă că nu puteau deschide ușa. Cei por- 
niți pe jos și cu vehicule terestre se înecaseră înainte 
de a ajunge la ieșire. 

Dacă nu s-ar fi lăsat cuprinși de panică, oamenii 
ar fi putut produce scaune zburătoare cu ajutorul 
convertoarelor energie-materie, pornind apoi spre 
ieșire. Unde ar fi descoperit că toate eforturile fuse- 
seră zadarnice. 

Deși băutura năvălise cu repeziciune, avusese de 
umplut un volum enorm, iar nivelul ajunsese doar 
la un sfert din înălțimea pereților. Oamenii aflați în 
scaune zburaseră spre tavan, dar fuseseră copleșiți 
de vapori ori muriseră din lipsa oxigenului. Se 
putea ca unii să mai fie în viață, dar nu aveau cum 
să mai reziste multă vreme. Deși nivelul rămăsese 
același, nici nu era nevoie să mai crească pentru a-și 
îndeplini menirea. 

- Ce moarte! a spus Burton, și s-a uitat la fețele 
palide ale celor din jur. Cred c-ar fi bine să încercăm 
legătura și cu lumea lui Netley. 

Acolo $e petrecuse același lucru, cu deosebirea 
că băutura era gin. Din cel mai bun, desigur. 

Burton |anticipase că oamenilor care muriseră în 
ambele lumi li se va refuza de către Computer drep- 
tul de resuscitare, și nu se înșelase defel. Țiganii 
călătoriseră pe un coridor ce ducea către puțul watha- 
nilor - pesemne voiau să îi vadă -, când un robot 
mare pe roți apăruse pe neașteptate și-i străpunsese cu 
fascicule de raze. Zece minute mai târziu, alți roboți 
curățaseră sângele de pe podea şi căraseră cadavrele pe 
care convertoarele le transformaseră apoi în cenușă. 

- Însearhnă că n-am mai rămas în viață decât noi, 
a constatat |Burton. Şapte, dacă-l punem la socoteală 
și pe Snark. Numai că... 

- Numai că? a Întrebat Alice, după o lungă tăcere. 

El nu i-a răspuns. Se gândea că ucigașul ar fi putut 
să-i lichideze mult mai ușor dacă el — sau ea — ar fi 
inundat lumea lui Alice. De ce apelase la mijloace 
diferite? Doar din dorința macabră de a se distra, 
folosind androizii exotici împotriva lor, creaturile 
fermecătoare din două cărți fantastice pentru copii, 
care deveniseră brusc monștri însetați de sânge? 

I se părea mai probabil ca ucigașul să fi făcut o 
excepție, ddoarece el sau ea îi fusese oaspete. Și do- 
rise să-şi vadă dușmanii, oameni pe care trebuie că-i 
urâse profund, uciși în modul cel mai sângeros. 

Iar oaspetele făcuse asemenea aranjamente pro- 
gramând androizii să îi cruțe viața. 

Îi cunoștea prea bine pe Alice, Peter Frigate şi 
pe Li Po ca să îi bănuiască. În acest caz, rămâneau 

ceilalți doi. William Gull, care pretindea că se schim- 
base, devenind foarte religios, dar ucisese cândva 
cinci femei. Și Star Spoon care, totuşi, nu avea nici 
un motiv, din câte ştia el. 

Dar Gull nu se afla în Turn de suficientă vreme 
ca să înveţe a folosi Computerul cu priceperea, ba 
nu, cu ingeniozitatea dovedită de ucigaș. 

Star Spoon studiase îndelung și sârguincios modul 
de lucru cu Computerul, dar ar fi fost capabilă ca 
într-o perioadă de timp relativ scurtă să acumuleze 
cunoştinţe pe care nu le posedau cei care folosiseră 
Computerul mai multă vreme? 

Poate exista un al doilea Snark. 

Dacă așa stăteau lucrurile, însemna că erau la 
cheremul lui. 

Totuși, era posibil ca unul dintre ei să fi înțeles 
profund potenţialul deținut de Computer şi învă- 
tase cum să comită toate acele crime. 

Dar de ce să fi vrut? 

S-a ridicat de la consolă. 

- Trebuie să derulăm memoria tuturor pe pe- 
rioada ultimelor şase săptămâni. 

- Sunt prea obosit, a spus Frigate. 

Și Alice, Gull şi Star Spoon au susținut că ajun- 
seseră la epuizare. 

- Să facem asta mâine, după ce ne odihnim, a 
propus Alice. 

- Oricum, e o pierdere de vreme, a vorbit Star 
Spoon. Responsabilul pentru asta, și a făcut un gest 
vag cu mâna, o fi instalat amintiri false. 


428 philip jose forme: 


- Da, ştiu. Dar trebuie să procedăm astfel. 

Au mai rămas o oră, comunicând fraze scurte și 
banale, presărate de pauze lungi și apăsătoare. În 
cele din urmă, Frigate a spus că ar fi vrut să 
mănânce ceva. Ceilalţi au fost de acord să încerce, şi 
au mâncat mai mult decât s-ar fi așteptat. Au băut 
de asemenea mai mult decât s-ar fi cuvenit și au de- 
venit mai animați, dacă nu chiar nepăsători. Burton 
le-a vorbit despre ceva ce îl frământase încă de când 
intrase în casă. 

- Inamicul nostru a închis ieșirile din lumile lui 
Turpin și Netley. Ar putea face același lucru și în 
cazul acestui loc. Cum nu a reușit să ne ucidă pe toți 
cu ajutorul androizilor, s-ar putea să apeleze la me- 
toda foarte eficientă de a ne îneca. Ar fi preferabil să 
plecăm de aici și să ne instalăm într-un apartament. 

Au discutat îndelung pe această temă. În cele din 
urmă, la sugestia lui Burton, Alice a dat ordin ca 
ușa spre zona centrală să se deschidă. Ecranul le-a 
arătat că funcționa. 

- Dar asta nu înseamnă că Snark nu ar putea să 
o închidă oricând doreşte. 

- Atunci, să ieşim de aici, a spus Frigate. Necazul 
e... ce l-ar putea împiedica pe Snark să închidă uşa 
apartamentului? 

- Nu știu, a recunoscut Burton. Măcar nu ne 
poate îneca. 

Au pus convertorul energie-materie să le facă 
scaune, după care au zburat pe deasupra lumii întu- 
necate și pe sub simularea de lună plină. Nimeni nu 

a scos o vorbă despre cadavrele de pe câmpul de 
bătălie. Nu vor avea timp să se ocupe de ele, ciorile, 
vulturii și șoimii le vor descărna. Până la întoarcerea 
lor, în caz că se va întâmpla, vor mai găsi doar oase. 

După încă un păhărel de noapte bună, s-au retras 
în dormitoarele separate din cadrul apartamentului, 
mai puțin Burton și Star Spoon. Ea s-a strecurat în 
pat imediat și i-a spus „Noapte bună, Dick“, după 
care a și adormit. S-a culcat și el câteva minute mai 
târziu și, în ciuda temerilor, a adormit pe dată. S-a 
trezit patru ore mai târziu, insomnia de care sufe- 
rise toată viața prinzându-l din nou în ghearele ei, 
precum Bătrânul Mării!. Femeia dormea pe o parte, 
cu spatele la el și sforăia delicat. S-a dat jos din pat, 
a îmbrăcat o robă, s-a dus în camera de zi și a coman- 
dat o cană mare de cafea. După ce aceasta i-a alungat 
oarecum starea de oboseală, s-a apucat de lucru la con- 
sola Computerului. Cinci ore mai târziu, introdusese 
toate interdicțiile și priorităţile pe care le putea con- 
cepe pentru a-i proteja pe toți cei din apartament. 
Era sigur, totuși, că mai existau și altele. Va trebui 
să-și întrebe camarazii pentru a mai adăuga inter- 
dicții la lista lui. 

„Trebuia să fac asta demult“, a gândit el. 

A hotărât să nu mai aștepte până când se vor 
trezi și ceilalți ca să vină la micul dejun. Obosiţi 


1 Personaj din O mie și una de nopți, care s-a urcat în spina- 
rea lui Sindbad Marinarul și nu a fost dat jos de acolo decât 
după ce a fost îmbătat cu vin (n. tr.). 

cum erau, puteau dormi și până la amiază. A Înce- 
put să verifice coridoarele, pentru că, la ora aceea, 
nu găsise altceva de făcut. A pornit din partea de sus 
a Turnului, unde se afla hangarul, a trecut pe la eta- 
jul întâi, apoi la al doilea. Asta i-a răpit puțin timp, 
deoarece a constatat dintr-o privire că zona circu- 
lară era pustie, nu se vedea nici un semn de viață, cu 
excepția animalelor din micile lumi. 

Scanarea a trecut la nivelul șaizeci și a gonit în 
susul și-n josul coridoarelor, dar și în camerele 
aflate de-a lungul lor. A ajuns la un coridor al cărui 
perete interior alcătuia o latură a puțului în care se 
aflau wathanii. De acolo, ştia el, orice observator 
putea vedea suprafața masei lor. 

Brusc, a strigat: 

- Stop! 

S-a uitat fix la peretele curbat şi transparent al 
puţului. 

Entitățile frumoase, strălucitoare, multicolore, 
care se umflau, se strângeau și se învârtejeau, și 
se numeau wathani dispăruseră. Puţul era pustiu 
și întunecat. 

Peter Frigate a intrat primul în încăpere. 
Oprindu-se, s-a uitat la Burton, la pistolul cu fasci- 
cul de pe masă și la uşa întredeschisă spre coridor. 

- Ce se petrece? 

Li Po a sosit exact când Burton deschisese gura 
ca să-i răspundă. 

- Mai întâi bea niște cafea, Pete. 

- Ce mai faci, Dick, l-a întrebat chinezul. 

- Am stat treaz mai toată noaptea. Am lucrat. 

Şi Li Po a aruncat priviri spre pistol şi ușă. A ri- 
dicat din sprâncene, dar nu a făcut nici un comen- 
tariu. După ce și-a turnat cafea dintr-un vas de pe 
masă, a zis: 

- Arăți groaznic. Ai cearcăne la ochi... parcă ai 
fi un raton în călduri. Ce-ai făcut? 

- Mă simt mai mult decât groaznic, a spus Burton 
rar. Mă simt... tu cum te-ai simți dacă ai ști că se 
apropie sfârșitul lumii? Ori poate-ar trebui să spun 
că lumea s-a sfârșit — practic, așa este. 

Frigate a băut toată cafeaua din ceașcă fără să 
tresară. 

- Sfârșitul lumii se petrece tot timpul. 

Burton nu și-a dat seama ce insinua, și nici nu 
s-a gândit că merita să afle. În orice caz, cuvintele 
lui Frigate erau doar un mijloc de a amâna vestea 
proastă. 

- La ce te referi? a întrebat Li Po, după ce a sor- 
bit din cafea. 

- Poate ar trebui să aştept până vine toată lumea. 
N-aș vrea să mă repet. 

- Lasă asta, l-a îndemnat Frigate. Să auzim. 

Burton le-a spus că sala cu wathani era goală. 

Li Po şi Frigate au pălit, dar nu au scos o vorbă. 

- Apoi am verifica! evidențele privind trupurile. 
M-am silit, pentru că inu voiam să știu ce se întâm- 
plase cu ele, deși, desigur, bănuiam deja. Dar tre- 
buia, așa că... 

- Şi, ele... ele... sia bâlbâit Frigate, gata să se 
sufoce. 

- Toate au fost șterse. Mai mult de treizeci și 
cinci de miliarde șase| sute patruzeci și șase de mi- 
lioane. Fără nici o excepție. Toate. Şi, de când am 
făcut constatarea, nu à mai sosit nici un wathan. 

Li Po s-a așezat. 

- Am trecut prin|prea multe șocuri în ultima 
vreme. 

După un timp, Frigate a zis: 

- Aşadar, când vom muri, va fi pentru ultima oară. 

- Întocmai. 

După o altă pi pai - doar o catastrofă 
inimaginabilă ar fi reușit să-l amuţească pe Li Po 
atât de mult timp, a gândit Burton -, Frigate și-a 
turnat brandy în cand pe jumătate plină cu cafea și 
a golit dintr-o înghițitură lichidul aburind. Li Po 
arăta de parcă ar fi vrut să procedeze la fel, a dat să 
se ridice, a clătinat din cap, după care s-a lăsat moale 
pe scaun. Era prima obră când Burton îl vedea refu- 
zând ceva de băut. 

Băutura l-a ajutat pe american să-și mai recapete 
culoarea în obraji. A mai băut ceva, de data asta sec. 

- Snark a avut prioritate asupra acelei funcții au- 
tomate... Cum adică, de acum înainte nu se mai 
înregistrează nici un trup? 

- Exact. 

- Dar dacă noi supraviețuim până când ajung cei 
de pe Lumea Grădină aici, am putea fi reînregistrați. 
Altfel ne pierdem și noi șansele la nemurire. 

- Bineînţeles. Dar când vor sosi, timpul nostru se 
va fi încheiat. Dacă nu suntem pregătiți să Conti- 
nuăm, evidențele privind trupurile noastre. vor fi 
şterse. lar dacă nu suntem gata, vom fi și noi șterși. 

S-a ridicat ca să-și mai toarne cafea, s-a uitat la 
sticla de brandy şi a decis să nu bea. 

- Am întrebat imediat Computerul. Am rămas 
șocat, desigur, și m-am blestemat, am ridicat glasul 
împotriva sorții, dacă vreți să știți, pentru că, ime- 
diat ce ne-am întors de la Alice, am dat comandă 
Computerului să refuze ștergerea oricăror evidențe. 
Am încercat să împiedic asta. Dar era prea târziu. 
Nu am știut atunci, deoarece idiotul de Computer 
nu m-a anunţat, că instrucțiunile mele veneau prea 
târziu. Ar fi trebuit, numai că Snark îi dăduse in- 
strucțiuni să nu afișeze aceste date decât dacă i se cer. 

- Ne-am lăsat duși de curent, și am intervenit cu 
întârziere, a spus Frigate pe un ton resemnat. Une- 
ori... mă întreb dacă nu cumva Snark a pus Com- 
puterul să transmită vreun fel de câmp de suprimare 
nervoasă, ceva care să ne blocheze inteligența. 

- Nu cred. Ne-am făcut de lucru cu jucăriile... ca 
niște copii. Cu toate astea, a spus Burton și a ridicat 
un șerveţel, scoțând la iveală o biluță galbenă, de 
mărimea unei afine - cât voi ați dormit, eu am fost 
ocupat. Sfera asta înregistrează un corp. Am pus 

Computerul să-mi reproducă una. Acum e goală, 
dar am vrut să văd cum arată. Și, ņinând-o în mână, 
am ajuns să descopăr ceva... o teorie, dar e singura 
explicaţie rațională pe care am reușit să o găsesc. Cu 
alte cuvinte, cum de-a putut Snark să pătrundă în 
lumea lui Alice, a lui Turpin și a voastră... a lui 
Netley... și să pună în mișcare acțiuni ce nu se pu- 
teau realiza din afara acelor lumi? 

O clipă mai apoi, în cameră a intrat Alice. Burton 
a trebuit să repete povestea și să aștepte ca ea să-și 
revină îndeajuns, cât să poată asculta continuarea. 

-În primul rând, nu cred că a fost Snark. Adică 
nu cred că există vreun Etic ascuns în Turn. Nur l-a 
eliminat, deși nu putem fi totuşi perfect siguri. Dar 
crimele din lumile mici au fost comise de către unul 
dintre noi. De unul dintre supraviețuitori. 

Li Po a sărit ca ars de pe scaun și, tremurând, 
a zis: 

- Gull! Ori Star Spoon! Dar de ce? 

Burton a dat aprobator din cap. 

- S-ar putea ca Gull să fi redevenit un ucigaș, dar 
ar fi trebuit să înnebunească pentru a face așa ceva. 
Star Spoon? Și ea ar fi trebuit să fie nebună. Dacă așa 
stau lucrurile, și el, și ea au reușit să ne păcălească. 
Dar să vă spun care e teoria mea. 

- Întâi, și vă rog să mă iertați că intervin, a spus 
Frigate, trebuie să avem în vedere că autorul nu e nici 
Gull, nici Star Spoon. Dacă ucigașul este cineva pe 
care încă nu l-am văzut? La urma urmelor, Williams 
i-a ridicat din morţi pe Gull și pe ceilalți implicați 

în crimele legate de cazul Jack Spintecătorul. Și mai 
sunt țiganii. Nu știm cine i-a resuscitat, dar cred că 
Williams, probabil în glumă, ori ca să ne sfideze. 
Ori poate altcineva. În orice caz, după mine, cineva 
a resuscitat o persoană care este nebună și distruc- 
tivă, iar aceasta este cel de-al doilea Snark. 

- I-am cerut Computerului să scaneze Turnul în 
căutarea altor oameni. Mi-a raportat că nu a găsit pe 
nimeni. Am cerut o verificare a tuturor celor resus- 
citați, iar numărul lor corespunde cu cel rezultat 
din calculele mele. Cu toate astea, Computerul ar 
putea prezenta doar date conform instrucțiunilor 
primite de la cineva. 

Frigate şi-a azvârlit brațele în aer. 

- Nimic nu e sigur! 

- Nici n-a fost vreodată. Totuși, cred că nu tre- 
buie să avem în vedere un terţ. 

A ridicat sfera în sus. 

- Uitaţi cum cred că a procedat... el sau ea. 

După părerea lui Burton, ucigașul comandase 
efectuarea unor înregistrări corporale într-un con- 
vertor energie-materie. 

- Nimeni nu a impiedicat această acțiune, decât 
atunci când i-am cerut Computerului să nu permită, 
dar era prea târziu. Fapta se comisese. 

Lui Snark, sau celui de-al doilea Snark, cum s-ar 
spune, i se oferise posibilitatea de a pătrunde în lu- 
mile lui Turpin, Frigate şi Alice. Pesemne că în 
toate lumile și în câteva dintre apartamente. 

- Acolo, Snark a pus sfere de înregistrare în con- 
vertoarele care erau mai izolate, și se foloseau ra- 
reori sau deloc. Și Snark a continuat să le ascundă 
în locuri unde putea avea acces imediat și probabil 
că le-a purtat cu sine, în îmbrăcăminte. 

Apoi Snark s-a sinucis într-un apartament ne- 
ocupat, fără să afle nimeni. Prin înțelegere preala- 
bilă cu Computerul, Snark a fost resuscitat într-un 
convertor din interiorul unei lumi. Convertorul în 
care a murit Snark a dezintegrat apoi cadavrul. 
Snark nu voia ca el să fie găsit de cineva, deși pro- 
babilitatea era redusă. 

După ce a pătruns în lumea lui Alice, Snark II a 
făcut ce-și propusese. Androizii au fost programați 
verbal când se aflau departe de Alice și Maglenna, 
ori poate au fost programaţi înainte de apariția lui 
Maglenna. Cum Snark trebuia să păstreze secretul 
asupra acestui proces, fără îndoială că a avut nevoie 
de câteva săptămâni ca să-l încheie. Însă inundarea 
celor două lumi a fost ordonată din afară. Eticii au 
crezut că erau absolut intangibili când se aflau în 
lumile lor private. Sigur, nu țineau la măsurile de 
securitate nici pe jumătate față de noi, întrucât cre- 
deau că Turnul este o fortăreață inexpugnabilă. 
Ştiau că unul dintre ei trăda, dar nu puteau accepta 
nicicum ideea că acesta le-ar putea periclita exis- 
tența. Însă o persoană ingenioasă putea inunda mi- 
cile lor lumi dând ordin ca lichidul să pătrundă 
înăuntru până umplea tot spațiul sau până când cei 
dinăuntru se înecau. 

- O fi adevărat, a spus Alice, dar cum a putut 
Snark închide ușile celor două lumi? Și cum vedea 
ce se petrece în acele lumi când a început inundația? 
Computerul avea comenzi să deschidă ușa doar 
când se folosea codul și el nu transmitea imagini sau 
alte comunicări decât conform instrucțiunilor pri- 
mite de la locatari. Nimeni nu putea avea prioritate 
față de acestea. 

- Dar ele puteau fi ignorate prin diferite mij- 
loace. Snark a făcut camere de filmare în lumile în 
care intrase prin intermediul sferelor de înregis- 
trare, a dus camerele până în tavane și le-a fixat 
acolo. Să ne înțelegem, Computerul a primit in- 
strucțiuni să nu transmită frecvențe de undă prin 
circuitele din pereți decât pe anumite canale, dar 
Computerul a interpretat aceste instrucțiuni literal. 
Avea ordin să transmită frecvențele prin circuitele 
din pereţi către convertoare și auxiliarele Compu- 
terelor, precum și către dispozitivele de comunicare. 
El nu a făcut distincție între Computerele instalate 
și autorizate de Etici și cele instalate ulterior. Pre- 
supun că adăugirile au fost autorizate. 

- Dar ușile? a întrebat Alice. 

Snark a etanșat ușile la exterior cu o substanță 
care s-a întărit, și astfel a opus rezistență mecanis- 
melor de deschidere a ușilor, care se rabatează spre 
exterior. Asta însemna că etanșase ușile în timp ce 
petrecerea lui Alice era în plină desfășurare. Snark se 
sinucisese, fusese resuscitat/ă într-un apartament, 
iar apoi se deplasase rapid cu un scaun zburător către 

zona centrală și aplicase substanța la ușile celor două 
lumi. Apoi a dat comandă ca sistemul de alimentare 
cu lichide să transforme totul în bourbon și gin și a 
declanșat potopul. După care, s-a sinucis din nou, a 
fost resuscitat/ă într-un apartament și a revenit în 
lumea lui Alice ca oaspete. Acolo, a așteptat până 
când androizii au declanșat atacul, așa cum se stabi- 
lise. În timpul atacului, s-a asigurat că nu va suferi 
vătămări din partea androzilor. Planurile lui/ei nu 
reușiseră perfect, însă nu s-a pierdut cu firea. Mai 
existau și alte posibilități. 

Li Po a spus: 

- Doar cei care au participat la petrecere ar putea 
fi bănuiți! Așadar... Gull sau Star Spoon! 

- Nu neapărat, a spus Frigate. Snark putea fi și 
altcineva, dacă acea persoană ar fi avut posibilitatea 
de a pătrunde în acele lumi. Trebuia să fie cineva 
dintre cei resuscitați, cineva cunoscut. Ar putea fi 
oricine. La o adică, nu am văzut toate trupurile din 
lumea lui Turpin, a lui Netley sau... a mea. Trebuie 
să vedem cine lipseşte. 

- Întâi, însă o să îi luăm la întrebări pe Gull și pe 
Star Spoon, a spus Burton. 

Dacă unul dintre ei dovedea o inteligență atât de 
infernală, nu se putea să fi anticipat că unul dintre 
ceilalți era la fel de deștept ca Sherlock Holmes, ca 
să reducă numărul suspecților la doi? 

Dacă aşa se prezenta situația, Snark știa că iden- 
titatea sa avea să fie dezvăluită curând. 


zeii lumii fluviului 439 


Ca şi cum i-ar fi citit gândurile lui Burton, Li Po 
a spus: 

- Așa se explică prezența pistolului cu fascicul 
pe masă? Eşti pregătit pentru a-l primi pe Snark? 

- Da. Dacă vreunul dintre ei apare pe ușă purtând 
vreo armă în mână, nu voi fi luat prin surprindere. 

- Mi se pare, a spus Alice, că e... adică unul din- 
tre ei, s-ar putea sinucide... pentru a fi resuscitat în 
altă parte. Ce l-ar împiedica pe Snark să intre pe 
acolo? a întrebat ea, și a făcut semn către ușa des- 
chisă către coridor. 

- A, de aceea e vorba. Păi, vezi tu, am copiat 
modul de acțiune al ucigașului. Azi dimineață am 
sigilat ușile de la camerele lui Gull și Star Spoon. 

Burton nu a mai trebuit să spună ce se va întâm- 
pla. Cel vinovat va reuși să iasă, și nu va trece multă 
vreme până ca acesta să știe şi de ce. Singura cale de 
scăpare era aceea aleasă mereu de Snark. Sinuciderea, 
urmată de resuscitarea în altă parte. 

- Dar dacă Snark se va preface că este nevinovat, 
cerându-ne să îi dăm drumul din cameră? a întrebat 
Frigate. 

- Nu le dăm drumul. Mai devreme sau mai târ- 
ziu, Snark va pleca de acolo. 

Emoția pricinuită de aceste raționamente îi făcuse 
să facă uitat șocul provocat de descoperirea că wat- 
banii dispăruseră și că evidențele fuseseră șterse. Nu 
se concentrau asupra ideii paralizante că vor pieri 
pentru vecie data următoare când vor muri. Ori că 
oamenii încă în viață în Valea Fluviului nu vor mai 

fi resuscitați după moarte. Ori că suferiseră în van 
ca să ajungă acolo. 

Nu, s-a gândit el. Nu era zadarnic, nu însemna o 
pierdere ide vreme. Am trăit mult mai mult decât 
ne-am închipuit înainte de a fi murit pe Pământ. 
Ne-au fost restituite trupurile tinere și am luptat și 
iubit cu toată vigoarea tinereții și sănătății perfecte. 
Am trăit'aprig, am fost activi și ne-am străduit din 
răsputeri să ne atingem scopurile. A meritat. lar dacă 
reuşim să trăim până la sosirea celor de pe Lumea 
Grădină, noi... ba nu. Această fază a proiectului se va 
încheia, iar noi trebuie să murim ca să facem loc pen- 
tru resuscitații din cadrul următorului proiect. 

Are să-și facă griji la momentul potrivit. Acum 
însă singurul lucru important era Snark. 

- S-a activat un ecran, a anunţat Frigate. 

Burton s-a ridicat și a mers la consola din colț. 
Pe ecran a apărut Gull. Văzându-l pe Burton, a zis: 

- Bună dimineaţa! Nu știu ce s-a întâmplat, dar 
ușa nu vrea să se deschidă. 

- Ciudat. Ai întrebat Computerul de ce? 

- Sigur, dar spune că nu știe. 

- Vom vedea ce se poate face. Până atunci, ai 
grijă să nu mori de foame. Cere-ţi micul dejun, și 
noi vom investiga. 

După ce ecranul s-a stins, Burton a cerut acti- 
varea ecranului din dormitorul său. A înfățișat 
încăperea imediat - Burton fusese aproape convins 
că legătura se întrerupsese - și a văzut că patul era 
gol. Star Spoon nu se vedea, dar putea fi la baie. 

A verificat dacă vocea lui se transmite în încăpere și 
a strigat-o. Deși i-a repetat numele de câteva ori, nu 
a primit răspuns. 

- A plecat. 

- Dar unde-i este trupul? a întrebat Frigate. 

- Nu ştiu. Trebuie să descoperim. 

S-au dus până în holul dormitorului, înarmați cu 
pistoale cu fascicul. Burton şi Li Po le-au folosit ca 
să ardă substanța de etanșare. Cum fumul avea un 
miros astringent, care i-a făcut să tușească, au trebuit 
să încetinească procesul de ardere ca să permită siste- 
mului de aer condiționat să elimine fumul. După ce 
și ultimele bucăți din substanța violetă au dispărut, 
Burton a rostit codul, iar ușa s-a deschis. Precaut, 
a intrat primul, cu pistolul pregătit. Nu au găsit pe 
nimeni în dormitor sau baie. 

- Cred că s-a sinucis intrând în convertor și inci- 
nerându-și trupul, a spus Frigate. 

- Asta i-ar face dispariția și mai misterioasă, a 
vorbit Burton. Mă-ntreb unde o fi acum. 

- Nu pari surprins, Dick, a remarcat Alice. 

- Nu. Eram aproape convins că Gull nu a avut 
suficient timp să învețe modul de lucru cu Compu- 
terul ca să realizeze tot ce a făcut Snark. 

- Pentru numele lui Dumnezeu! a exclamat 
Frigate. De ce ar face ea așa ceva? Ce are împotriva 
noastră? Cred că ne urăște cumplit! Pe toți! De ce? 

- Cred că a fost mereu foarte tristă, indiferent de 
veselia pe care a arborat-o, a spus Li Po. A avuto 
viață nefericită, multe necazuri, oricum, atât de 

multe, încât își închipuie că viaţa ei a fost rea, prea 
oribilă ca să o mai îndure. A suferit enorm, a fost 
violată și s-a abuzat de ea, iar violențele la care a 
supus-o Dunaway au umplut paharul. Cred că - deși 
s-ar putea să mă înșel, dar mă-ndoiesc de asta - ea 
a decis că ar fi mai bine să murim cu toţii. Cu alte 
cuvinte, tuturor ne-ar sta mai bine morți. Mi-a spus 
odată că îi părea rău că noi fuseserăm resuscitați, 
că era cumplit că nu ne puteam găsi refugiu măcar 
în moarte. 'Ție ţi-a spus vreodată așa ceva? 

- De câteva ori. 

- Trebuie să fie vorba de ceva mai mult, a spus 
Frigate. Dacă voia să moară pentru totdeauna, nu 
era nevoie decât să şteargă evidenţele proprii. 

- Nu e sănătoasă la minte, a precizat Burton. 
Pesemne i-a intrat în cap că ne face tuturor un ser- 
viciu, asigurându-se că nu vom suferi așa de mult ca 
ea. De asemenea, îmi închipui că dorește să se asi- 
gure că oamenii care i-au făcut pe alții să sufere nu 
vor mai face asta. 

Era îngrozit, mai cutremurat de faptele ei decât 
de orice altă experiență prin care trecuse. Dar nu o 
detesta. Deşi ea comisese cel mai mare păcat din 
lume, păcat irevocabil şi de neiertat, Burton nu era 
în stare să urască pe cineva suferind și dement. Îi era 
milă de ea. Întristat chiar. Dar trebuia să o ucidă. 
Nimeni nu putea să-şi afle liniștea decât dacă ea 
dispărea, și el îi va face un serviciu de neprețuit scu- 
tind-o de alte suferinţe și nenorociri. 

Era convins că ea plănuise să-și pună capăt vieții, 
dar abia după ce toți cei rămaşi în Turn vor muri. 
Burton a presupus că ea ar fi dorit să îi distrugă și 
pe cei din Valea Fluviului, dar nu avea cum. Star 
Spoon trebuia să fie mulțumită ştiind că, în cele din 
urmă, ei vor muri. 


35 


- Prostii! 

- Poftim? s-a mirat Alice. 

- Nu avem nici cea mai vagă idee ce se petrece în 
mintea aceea sucită. Nici nu contează dacă știm ori 
nu. Important este să o oprim. 

Brusc, s-a auzit un ţiuit. Burton a tresărit, cu toate 
că aștepta acel sunet, şi s-a dus la consolă. Pe ecran a 
apărut planul unui etaj al Turnului și un punct lumi- 
nos de mici dimensiuni, dar strălucitor, care se deplasa 
de-a lungul unuia dintre coridoare. Într-un colț al 
ecranului scria: NIVEL 4, CORIDOR 10. 

Ceilalți s-au îngrămădit în spatele lui. 

- Şi-acum, ce facem? a întrebat Frigate. 

- Probabil a părăsit încăperea unde a fost resus- 
citată, a spus Burton. Pereţii camerei au fost vopsiți, 
desigur, astfel încât imaginile din trecut să nu-i fie 
vizibile, și, după părerea mea, Computerul prezintă 
trecutul doar când el poate fi văzut de subiect. Eu 
i-am cerut Computerului să-mi arate unde se află 

imaginile din trecutul ei. Fără îndoială că Star Spoo 
a dat instrucțiuni să nu dezvăluie prezența ei, cân 
ne permite să scanăm coridoarele din apropierea Ic 
cului în care se află. Insă ea nu poate să Împiedic 
imaginile din trecutul ei să o însoțească de fiecar 
dată când își părăsește camera. 

- E inteligentă, a intervenit Li Po. Curând își v: 
da seama că o urmărești prin intermediul imagini 
lor din trecut. Sigur îi va cere Computerului să îi 
arate imagini cu noi. 

- Da, a confirmat Burton, dar acela care o ia 
înaintea altuia şi îi dă primul instrucțiuni Compu- 
terului poate avea un avantaj. Eu i-am comunicat 
deja să nu arate unde sunt imaginile din trecutul 
nostru. 

- O să-și dea seama când Computerul nu i le va 
arăta, a spus Li Po. O va face să devină foarte 
prevăzătoare. 

Oricum ar fi prevăzătoare, a încuviințat 
Burton. Pete, du-te și îndepărtează substanța de 
etanșare de la ușa lui Gull. Povesteşte-i ce s-a întâm- 
plat și dă-i un pistol. Avem nevoie de toată lumea. 

Frigate nu prea avea chef să se ducă, dar a plecat 
imediat. 

- Nu putem rămâne aici. Cât e deschisă, nu poate 
bloca ușa. Dar ar putea pune la cale ceva - de exem- 
plu, vreun robot care să ne secere cu fascicule în 
momentul când am scoate capul pe ușă ~, de aceea 
nu vom rămâne aici. 

Lumina oranj se oprise la un puț, VC-A3-2. 

- Asta duce spre coridorul nostru. Nu mai avem 
multă vreme la dispoziţie. 

S-a ridicat de pe scaunul aflat la consolă și a 
trecut prin uşa care ducea spre coridorul ce dădea 
spre dormitoare. Frigate tocmai terminase de topit 
substanța de etanșare și aștepta să se risipească 
fumul. Uşa camerei lui Gull s-a deschis, iar Burton 
a strigat: 

- Spune-i să-și țină răsuflarea și să vină imediat aici! 

Ceilalți s-au dus în dormitoarele lor ca să-și ia ar- 
mele și baterii de rezervă. Burton a urmărit ecranul, 
în vreme ce restul aveau diverse lucruri de rezolvat. 
După ce au ajuns în camera principală, le-a spus ce 
trebuiau să facă. Gull era derutat și nu știa ce se 
întâmplase, pentru că Frigate nu avusese timp să-i 
spună decât o parte din adevăr. Cu toate acestea, a 
reacționat imediat după ce Burton i-a transmis grăbit 
câteva instrucțiuni și a dat fuga să le îndeplinească. 

Apoi au părăsit cu toții apartamentul, iar Burton 
a pus Computerul să închidă ușa. Apartamentul era 
la jumătatea coridorului, între cele două puțuri de 
lift. Când au plecat, Star Spoon se afla în apropierea 
intrării la puţul de la etajul patru, spre dreapta lor. 
S-au grăbit de-a lungul coridorului, către puț, Alice 
rămânând în urma lor pentru a intra într-un apar- 
tament de pe partea dreaptă. Urma să se poziţio- 
neze în zona întunecată din apropierea ușii, care va 
rămâne întredeschisă. De acolo, putea vedea intra- 
rea în puț, situată la circa o sută treizeci de metri. 

Cei patru bărbați s-au despărțit când au ajuns la 
coridorul perpendicular cu cel pe care se aflau. 
Puţul liftului era în centrul coridorului transversal, 
şi la fiecare colț existau intrânduri adânci, care să 
permită trecerea maşinăriilor mari. În puț se putea 
intra din patru laturi. Li Po și Gull au mers către 
dreapta, pe coridorul perpendicular, şi au ocupat 
poziții înapoia unor uși închise parțial, aflate la 
vreo treizeci de metri de puț. Burton a continuat să 
meargă pe coridor şi a intrat într-o cameră care era 
la vreo treizeci de metri de puț. Frigate trebuia să 
meargă spre stânga de la intersecție și să se ascundă 
după o ușă la șaizeci de metri de puț. 

Când va ieşi din puț la acest nivel, Star Spoon se 
va afla la mijloc i între pistoalele celor cinci bărbați. 

În camera în care intrase Burton era întuneric, 
singura lumină fiind licărul unui ecran de la o con- 
solă. A urmărit pe el punctul oranj, așteptând ca el 
să se deplaseze în puț şi să urce spre etajul al treilea. 

- Nu se grăbeşte defel, a mormăit. Oare ce face 
pe acolo? Încearcă să-și imagineze toate capcanele 
posibile? Ori și-a pierdut curajul? 

În dimineața aceea, foarte devreme, Burton luase 
aproape cincizeci de kilograme de exploziv plastic 
din convertorul energie-materie. Folosind scaunul 
zburător pentru a se ridica la partea de sus a celor 
șapte puțuri de lift şi de-a lungul laturilor acestora, 
lucrând cu îndârjire, presase explozivul în jurul 
intrărilor în puțurile cele mai apropiate. Nu așezase 
plasticul pe fundul intrărilor, deoarece Star Spoon 

îl putea vedea înainte de a ieși. Până să iasă din puț, 
chiar dacă ea vedea plasticul din lateral, nu va mai 
avea cum să scape. Siguranțele de proximitate vor 
declanșa explozia. 

Se putea întâmpla ca tot efortul lui Burton să se 
dovedească inutil în cazul când ea ar alege un puț 
mai îndepărtat. Dar dacă trecea prin apropierea unei 
deschideri minate, încă putea declanșa explozia. 

S-a uitat de-a lungul coridorului și prin des- 
chizătura puțului. Apoi a aruncat din nou o privire 
la ecran. Ah! Punctul oranj urca de-a lungul liniilor 
ce indicau puțul în apropierea căruia așteptau ei. 

S-a ghemuit lângă ușă. Câteva secunde mai târ- 
ziu, a apărut un vehicul transparent, în centrul 
căruia stătea așezată Star Spoon. Rămânând suspen- 
dat în puț, acesta s-a oprit, ceea ce i-a îngăduit lui 
Burton să vadă toate detaliile. Semăna mult cu scau- 
nul blindat pe care îl confecționase el, dar poseda 
fascicule de raze mult mai puternice. 

A reușit să vadă doar spatele lui Star Spoon, după 
care ea a întors capul și a rămas astfel incât îi oferea 
un semiprofil. Nu avea nici o expresie pe faţă. 

Blindajul putea rezista o vreme razelor unui pis- 
tol cu fascicul folosit la putere maximă. Putea fi 
străpuns doar dacă raza era menţinută într-un sin- 
gur punct câteva secunde. Dar Star Spoon făcea 
vehiculul să se miște continuu. 

Partea descurajantă era că în caz că o ucideau, 
avea să fie resuscitată în altă parte a Turnului. Orice 
victorie a inamicilor ei era o jumătate de victorie, 

iar pentru ea, un răgaz. Cu toate acestea, trebuiau să 
lupte și să spere că o vor prinde înainte de a se sinu- 
cide sau de a fi ucisă. Ori să-i găsească sferele de evi- 
dență și, în cele din urmă, ar ajunge în aceeași situație 
ca ei. Următoarea moarte va fi definitivă. 

Burton se așteptase ca ea să apară într-un vehicul 
blindat şi spera ca blindajul acestuia să absoarbă 
măcar o parte din șocul exploziei, astfel încât să o 
facă să-și piardă cunoştinţa. După cum se prezentau 
lucrurile, Burton nu era sigur dacă nu cumva avea 
mai mult decât era nevoie pentru a-şi realiza scopul. 

- Hai! Înaintează! Ce mai aștepți? 

În momentul când vehiculul se va deplasa din 
centrul puţului către deschidere, el va face un pas 
înapoi și, apăsându-și urechile cu palmele, se va lipi 
de perete, ca să evite undele de șoc directe. La fel 
vor proceda şi ceilalți. 

În cele din urmă, Star Spoon s-a hotărât. Se ui- 
tase de-a lungul coridorului, drept înainte și 
văzuse că, în afară de una, toate ușile apartamen- 
telor erau închise. Îşi va da seama că era ușa lui 
Burton şi, spera el, îşi va închipui că toți cinci se 
ascundeau acolo. După ce a verificat coridorul 
care îl întretăia la unghi drept pe cel din fața ei, 
Star Spoon a văzut că toate ușile de-a lungul acestuia 
stăteau deschise. Așa arătau coridoarele aproape 
pretutindeni în Turn. 

Mulțumit că ea se îndrepta spre ieșire, Burton 
s-a retras vreun metru din dreptul ușii. Apoi și-a 
pierdut cunoștința, nici n-a auzit explozia. 

Când și-a revenit, simțurile lui bruscate încă nu îl 
ajutau pe deplin, tuşea din cauza fumului încins ce se 
vălătucea în jurul lui. S-a așezat în fund, proptindu-se 
de perete, și a încercat să se ridice, dar nu a putut. 
Puterea îl părăsise cu totul, iar gândurile i se împrăș- 
tiaseră precum niște oameni ieșiți la un grătar la iarbă 
verde, în fața cărora apare pe neașteptate un urs. 
Când a reușit să se ridice, a traversat camera cu pași 
împleticiți, și a constatat că aerul se mai limpezise, 
semn că instalația de aer condiționat aspirase o mare 
parte din fum. Ecranul încă licărea, înfățișând punc- 
tul oranj pe coridor, undeva după un colț. Și-a dat 
seama că în acel loc erau poziţionați Li Po și Gull. 

Era totuși bine că știa cine era și unde se aflau el 
şi ceilalți. Cu toate acestea, abia se mișca. 

- Trebuie să ajung acolo și să o prind. 

Buzele i se mișcaseră odată cu gândul, dar nu 
putea să-și audă vocea, tot astfel cum nu avea cum 
să audă glasul propriu, și al Isabelei, soția lui de pe 
Pământ, din derularea trecutului său pe peretele din 
apropierea ușii. 

Când a ajuns la ușă, era capabil să gândească su- 
ficient de limpede ca să-și dea seama că se întâm- 
plase ceva neplăcut. Explozia fusese mai violentă 
decât ar fi trebuit. Să fi calculat el greşit, ori se pe- 
trecuse ceva neprevăzut? 

S-a uitat pe după ușă, și-a dat seama că scăpase 
pistolul cu fascicule pe undeva, s-a întors să-l recupe- 
reze și a revenit la ușă. Fumul rămăsese doar un văl 
subțire. A văzut fragmente din vehicul, azvârlite și 

împrăștiate pe podea. Sfera fusese confecționată 
dintr-un material casant. Explozivul ce fusese plasat 
în deschiderea cea mai apropiată de Burton explo- 
dase. Pesemne că o bucată din vehicul, ce zburase cu 
viteză prin deschizătură, activase siguranța. Explozia 
suplimentară dublase efectul undelor de șoc, dar nu 
explica nici pe departe forța violentă care îl făcuse 
să-și piardă cunoștința. 

Probabil că şi în vehicul se aflase o mare canti- 
tate de exploziv, iar acesta explodase când se de- 
clanșase capcana pregătită de Burton. Ori poate era 
o coincidenţă că explozivii din vehicul explodaseră 
exact când acesta ieșise din puț. 

Manevrantul vehiculului fusese un android, o 
copie fidelă a lui Star Spoon, care fusese trimis în 
avangardă, pentru a se sacrifica. 

Burton continua să aibă dureri de cap. Avea im- 
presia că gândurile lui se chinuiau să urce un deal 
abrupt, zbătându-se să ajungă pe culme, unde să se 
închege din nou şi să devină o forță reală. Majori- 
tatea lor urcaseră panta, dar încă nu se organizaseră 
suficient. De ce derularea trecutului o însoțise pe fe- 
meia falsă şi nu pe cea reală? 

Treptat, şi-a dat seama că ea trimisese androidul 
în avangardă. lar idiotul de Computer, identifi- 
când-o drept adevărata Star Spoon, trimisese deru- 
larea trecutului împreună cu ea. Apoi, adevărata 
femeie ieșise din bârlogul ei... pesemne că-și ascun- 
sese trăsăturile sub vreo glugă sau se mascase... şi ur- 
case printr-un puț care nu era minat. 

Acum se vedea venind pe după colțul intersecţiei 
cu coridorul unde se aflau Li Po și Gull. Așa cum se 
așteptase, se găsea în interiorul unui vehicul zburător 
blindat, un duplicat al celui în care apăruse androi- 
dul. Nu purta mască. Spre deosebire de android, fața 
îi era expresivă, având un zâmbet diavolesc, dar își 
mișca buzele, pentru că vorbea singură. 

Mașinăria a ajuns la mijlocul coridorului, puţin 
dincolo de pereții puțului - Burton putea vedea 
prin deschizăturile acestora ~, și s-a oprit, după care 
a descris un sfert de întoarcere, astfel încât Star 
Spoon să se îndrepte cu fața spre coridor. Ce se 
întâmplase cu Li Po și Gull? Oare erau încă amețiți 
de explozie? Ori făcuseră greșeala prostească de a o 
ataca atunci când trecuse pe lângă ei? Nu avea cum 
să știe, nu auzise nici un țipăt. 

Mașinăria, deplasându-se la aproape doi metri 
deasupra podelei, a ajuns la singura ușă închisă. S-a 
oprit și a întors. Din locașul aflat sub banchetă a 
ieșit o ţeavă, a trecut printr-o gaură din sferă și a 
împroşcat un lichid violet. Burton simțea că proce- 
sele lui mintale se desfășurau cu încetineală de melc, 
ar fi trebuit să recunoască pe dată acel lichid ca fiind 
o substanță de etanșare. Îi bloca înăuntru pe oame- 
nii despre care credea că se află în apartament. Ori, 
chiar dacă nu ar fi fost sigură că ei erau înăuntru, 
trebuia oricum să desfășoare acea operaţiune. 

A văzut cum Alice a scos capul puţin pe după 
ușa întredeschisă. După ce a aruncat o privire, s-a 
retras cu repeziciune. Atentă să deplaseze vehiculul 

prin dreptul ușii de la apartamentul lui Burton, Star 
Spoon nu o observase. 

Burton a remarcat o pată luminoasă pe perete, 
alături de Star Spoon. Aceea trebuia să fie expune- 
rea memoriei ei. După ce androidul dispăruse în ex- 
plozie, Computerul comutase imaginea pentru a o 
însoţi pe femeia reală. Acum, când se apropia să dea 
lovitura mortală, nu se sinchisea dacă ceilalți știau 
unde se găsea. Poate chiar voia ca ei să știe, în ideea 
că s-ar aventura afară, să o atace. 

Având un pistol cu fascicul în mână, Li Po a 
făcut un pas în afară, apărând în câmpul vizual al 
lui Burton. Văzând-o pe Star Spoon, s-a retras în 
grabă. A fost norocos că Star Spoon nu-l observase 
nici pe el, nici imaginile din trecutul lui, căci aces- 
tea ar fi apărut pe peretele intrândului din faţa lui. 

În stânga ei era montat un mic televizor. Însemna 
că era în legătură cu Computerul, pe care îl folosea 
pentru a afla dacă cei cinci erau liberi și, dacă așa se 
prezenta situaţia, să le știe poziţiile. 

Lichidul violet se întărise deja pe deasupra ușii 
și a zidului din jurul acesteia. Burton s-a așteptat 
ca Star Spoon să întoarcă mașinăria, însă ea nu a 
făcut asta. În schimb, s-a apucat să repete procesul 
de etanșare. Evident, voia ca ușa să nu mai poată fi 
clintită din loc. 

Burton mai avea un minut, poate două, până 
când ea va declanșa căutarea. S-a dus la convertorul 
energie-materie şi a dat instrucțiuni Computerului. 
Nu îl îngrijora ideea că Star Spoon ar putea inter- 

cepta comunicarea lui sau afla ceva despre activi- 
tățile sau poziția lui în acele momente. Instruise 
Computerul cu mult timp în urmă să nu-i dezvăluie 
lui Star Spoon nimic despre sine sau camarazii lui. 
Ea putea scana toate camerele din Turn, dar camera 
lui nu îi va fi prezentată. Cu toate acestea, refuzul 
Computerului de a scana acea cameră îi sugera ei o 
informație indirectă, chiar dacă era falsă. Insemna că 
dacă nu era în camerele scanate, Burton se afla în- 
tr-una dintre celelalte camere. 

A deschis convertorul, s-a aplecat şi a ridicat cu 
o mână o masă cenușie de consistenţa aluatului, un 
kilogram jumătate de exploziv plastic. După ce l-a 
dus până la ușă şi l-a lăsat pe podea, s-a întors la 
convertor. A închis ușa acestuia; două secunde 
mai apoi, a deschis-o din nou. Siguranţa de proxi- 
mitate apăruse pe platanul convertorului. Reve- 
nind la ușă, a introdus tija lungă de metal ce ieșea 
din cutia metalică de mici dimensiuni în mijlocul 
masei de explozibil. 

A setat siguranţa prin comandă vocală şi a tras 
cu ochiul pe după ușă. Apoi a exclamat: 

- O, Doamne! 

Folosind probabil un detector de căldură şi su- 
nete, Star Spoon stabilise că Alice se găsea în camera 
ei. Alice făcuse singurul lucru ce-i stătea în putință, 
închizând ușa cu comandă vocală. Iar acum, Star 
Spoon se apucase să o etanșeze. 

Burton a sărit de după ușă, a țintit cu pistolul, și a 
văzut raza, o linie strălucitoare, de culoare stacojie, 

având diametrul de 6 milimetri, pornind din bulbul 
de la capătul armei sale către partea laterală a sferei 
transparente. Dacă raza ar fi putut străpunge blin- 
dajul, ar fi trecut şi prin capul lui Star Spoon, în 
apropidre de urechea ei stângă. Însă în acea clipă 
blindajul s-a luminat, iar ea a văzut asta pe dată. A 
mișcat p manetă de pe tabloul de comandă, aflată 
lângă mâna dreaptă. Rotindu-se vehiculul s-a înde- 
părtat de ușă, s-a oprit şi a ţâșnit spre Burton. 

S-a răsucit pe călcâie şi a alergat foarte aproape 
de perete, sperând că a doua ușă o va împiedica să-l 
vadă. Dacă evita să fie lovit, dacă ea ajungea în 
dreptul ușii la declanşarea exploziei, dacă el reușea 
să ajungă înăuntru înainte ca explozia să spulbere 
totul... A vrut să se uite peste umăr pentru a apre- 
cia viteza vehiculului ei. Poate accelerase atât de 
mult, încât reușea să treacă de ușă înainte de pro- 
ducerea exploziei. Însă nu-și putea permite să pri- 
vească în urmă, pentru că i-ar fi încetinit fuga şi, 
pe de altă parte, nici nu ar fi putut schimba cu 
nimic lucrurile. 

A prins marginea ușii şi s-a răsucit pe după ea cu 
atâta forță, încât s-a izbit la umăr de stâlpul ei și a fost 
aruncat în jurul propriei axe. Pe lângă ușă au trecut 
două raze|sângerii. Pesemne că alte raze loviseră ușa. 

„Nu mai contează, a gândit el. Am ajuns înăuntru.“ 
Încă o undă de șoc l-a trântit la pământ, dar de această 
dată forța ei a fost mai mică decât a primei explozii. 

Rugându-se, s-a ridicat de la podea, ţinându-se de 
marginile ușii, și s-a uitat pe după ea. Cum nu se 
produsese prea mult fum, a văzut clar vehiculul 
lipit de peretele aflat vizavi de ușă, unde fusese pla- 
sată încărcătura. Explozia îl azvârlise de-a curme- 
zișul coridorului și-l izbise de zid. Star Spoon își 
pierduse cunoștința. Burton a urmărit vehiculul recă- 
pătându-și viteza, hârșâindu-se de zidul de metal, 
după care s-a ciocnit de zidul de la următoarea in- 
tersecție. Ajuns acolo, s-a blocat. 

Având pistoalele pregătite, Li Po şi Frigate au 
venit în goană de după colț și s-au apropiat de Burton. 

- Unde-s Alice și Gull? a întrebat Frigate. 

- N-avem timp de asta acum! Pete, pregătește se- 
ringa și acul! Po, vino cu mine! 

Frigate a scos seringa din cutia prinsă la centură. 
Cât Burton a ţinut pistolul cu fascicul nemișcat 
asupra unui punct de pe blindajul maşinăriei, chi- 
nezul a dat fuga în cea mai apropiată cameră să co- 
mande convertorului o scară și două console pe 
care să se suie până pe mașină. Burton dorea să o 
prindă vie pe Star Spoon, dar spera că, în situația în 
care ea ar da semne că s-a trezit, gaura din blindaj 
va fi suficient de mare pentru a putea să o găurească 
şi pe femeie. 

Din fericire, Li Po s-a întors foarte curând, ast- 
fel că au reușit să distrugă încuietorile bocaportului 


456 philip josé farmer 


cât ea a rămas nemișcată. Burton s-a târât înăun- 
tru, a luat seringa de la Frigate, i-a făcut injecția cu 
drog în braț şi a folosit comenzile pentru a așeza 
vehiculul mai bine pe podea. Au transportat-o pe 
Star Spoon în cea mai apropiată cameră, au așe- 
zat-o pe un pat, au dezbrăcat-o şi i-au percheziţio- 
nat hainele, după care au plasat-o în convertor 
astfel încât Computerul să-i poată examina sistemul 
nervos. A anunțat că avea creierul prea complex 
pentru a fi de android. 

— S-ar părea că am pus mâna pe ea, a spus 
Burton. Doar că... dacă a anticipat posibilitatea asta 
și a dat instrucțiuni Computerului să prezinte un 
raport fals? Asta ar însemna că e încă în viaţă prin 
labirintul de aici. 

- Nu cred că ar fi avut în vedere și o asemenea 
posibilitate, a vorbit Li Po. Trebuie să fi fost con- 
vinsă de invulnerabilitatea pe care i-o oferea vehicu- 
lul blindat. Trebuie să accepți anumite lucruri din 
bună credință. 

- Nu, eu nu sunt de acord. 

Deși s-a gândit că Li Po avea probabil dreptate, 
Burton dorea să cerceteze Turnul în amănunțime. Asta 
până când avea să fie sigur în privința lui Star Spoon. 

Lăsându-l pe Frigate să o păzească, Burton și Li 
Po au ars substanța de etanșare de pe ușa lui Alice. 
Deși nu intrase în panică, Alice a avut nevoie de un 
pahar sănătos de băutură ca să-şi domolească nervii. 
Se gândise că va rămâne întemnițată pe- vecie, ori 
măcar pentru o perioadă ce i se va părea o veșnicie. 

În drumul de întoarcere spre camera unde se 
găsea Star Spoon, au văzut trupul lui Gull zăcând cu 
fața în sus pe podeaua coridorului. Li Po a spus că 
fusese surprins de o rază țâșnită din vehicul, atunci 
când Star Spoon pornise în urmărirea lui Burton. 

- Cred că a ieșit din cameră exact când eu am 
plonjat în încăperea mea, a spus Li Po. Nu înțeleg 
de ce. Înainte de a ne ocupa poziţiile, mi-a spus că 
nu era în stare să folosească arma. I se părea normal 
să ucidă androizi, pentru că nu erau ființe umane, 
dar nu putea ridica arma împotriva lui Star Spoon. 

- Trebuia să ne spună și să stea împreună cu 
Alice, a subliniat Burton. 

- Cred că a ieșit pe coridor să o convingă să se 
predea de bună voie, a adăugat Li Po. Era la fel de 
dement ca ea. 

După ce s-au consultat, au ajuns la concluzia că 
ar fi fost un act de cruzime să o încuie pe Star 
Spoon într-o cameră cu speranţa că îi vor lecui ne- 
bunia. După ce au întrebat Computerul, au aflat că 
tehnicile criogenice ale Eticilor le depășeau cu mult 
pe cele create pe Pământ. Putea fi înghețată instan- 
taneu fără să i se afecteze nici un țesut, drept care au 
procedat astfel. Avea să rămână într-un congelator 
până la sosirea celor din Lumea Grădinii. 

După o zi de odihnă, au început căutarea. Prima 
încăpere în care au intrat era aceea pe care o părăsise 
Star Spoon când pornise să îi ucidă pe toți. Compu- 
terul nu a vrut să le dea poziţia, dar a pus imediat la 
dispoziție evidențele privind deplasarea luminii oranj 

pe planurile Turnului. Intrarea în camera de la etajul 
o sută șaisprezece - Eticii numărau etajele de sus în 
jos -, astfel că le-a fost uşor. Star Spoon nu închisese 
ușa, deoarece crezuse că doar ea va rămâne în viață 
după îndeplinirea misiunii pe care și-o asumase. 

Au intrat cu precauţie în camera extrem de 
spațioasă, cu holuri plecând în două direcții. Existau 
câte cinci camere pe fiecare hol, care nu au vrut să 
se deschidă la comanda lui Burton. Deși nu putea 
pătrunde în ele, a reușit să vadă înăuntru doar ce- 
rând Computerului imagini pe ecran. Curând și-a 
dorit să nu fi fost atât de curios. 

În fiecare încăpere era câte un prizonier. Singurul 
pe care l-a recunoscut a fost Dunaway, bărbatul care 
o violase pe Star Spoon în Turpinville. Ceilalți 
erau trei chinezi, doi albi, un amerindian, doi negri 
și un om de Neanderthal. Li Po îl cunoștea pe unul 
dintre chinezi. 

- E Wang Chih Mao, un funcționar mărunt al 
împăratului. L-am întâlnit o dată. Star Spoon mi-a po- 
vestit despre el. E cel care a violat-o când avea zece ani. 

Patru dintre ei dondăneau ca niște nebuni. Doi 
păreau să fie pe cale de a înebuni. Dunaway căzuse 
într-o stare vecină cu catalepsia. Cel de-al nouălea se 
ascundea sub pat și nu a vrut să iasă când Burton l-a 
chemat afară prin intermediul ecranului. 

Au urmărit imaginile din trecut, de pe tavanele, 
podelele și pereţii încăperilor. Mereu, mereu, 
văzute prin ochii lui Star Spoon, violurile suferite 
se derulau pe ecrane mari, în culori pregnante și cu 


zeii lumii fluviuiul 459 


volum sonor puternic. Bărbații puteau scăpa de ele 
doar în somn, care nu venea tocmai ușor, poate doar 
în starea de nebunie sau de moarte. Sinuciderea era 
aproape imposibilă. Erau goi pușcă și nu aveau cum 
să confecționeze ștreanguri din haine. Convertoa- 
rele din camere le ofereau doar pâine, carne fără os, 
şi legume. În afara paturilor, care constau doar 
dintr-un cadru și o saltea, nu exista nici o piesă de 
mobilier. Băile aveau toaleta fără scaun și un robi- 
net pentru apă rece deasupra unei chiuvete mici. 
Nu aveau săpun, prosoape și nici hârtie igienică. 

Alice s-a cutremurat. 

- S-a răzbunat. Oribil. 

- Justiţie poetică, a spus Frigate. A reușit totul 
datorită științei. 

- Nu-i putem ajuta în nici un fel, a precizat 
Burton, decât dacă închidem convertoarele şi-i lăsăm 
să moară de foame. 

Întrebat fiind, Computerul le-a spus că nu putea 
face asta fără aprobare din partea lui Star Spoon. 

Cum nu au descoperit nimic revelator în dormi- 
torul ei, s-au apucat să examineze zonele pe care 
Computerul refuza să le scaneze. Deși au descope- 
rit douăsprezece, nu au reușit să pătrundă în aceste 
camere despre care știau că sunt încuiate sau aveau 
ziduri oarbe. După trei săptămâni de incercări, au 
renunțat. Mai aveau un loc de investigat, uriașa ca- 
mera de pre-resuscitare, situată în subteran, unde 
Burton se trezise cu mulţi ani în urmă. Însă nu au 
putut pătrunde acolo. 

- Nici Star Spoon nu a reușit, a spus Burton. 

Acum, după ce rezolvaseră cea mai importantă 
problemă, trebuiau să se gândească la viitorul lor. 
Nu puteau ieși din Turn, şi nici nu-şi puteau aduce 
iubiți, iubite sau alți camarazi. Erau trei bărbaţi și o 
femeie care se voiau doar pe sine. 

Anii ce îi așteptau nu aveau să fie doar sumbri, 
a gândit Burton. Viitorul îi apărea ca o Siberie a 
spiritului, o Eră Glaciară a emoțiilor. Era ade- 
vărat că ei patru se cunoşteau foarte bine de ani de 
zile și trecuseră împreună prin multe dificultăți, 
ajungând să conlucreze ca o echipă închegată - 
alta mai bună nici nu s-ar fi putut găsi - pentru 
a-și atinge scopul. Acum se înțelegeau fără să se 
creeze între ei frecușurile obișnuite între oamenii 
ce stau în contact prea apropiat și frecvent, dar, în 
cele din urmă, aveau să se plictisească unul pe 
altul. Aveau nevoie de o comunitate mai nume- 
roasă decât de patru persoane. Aveau nevoie de 
iubite și de prieteni buni, dar și de câte o persoană 
necunoscută. 

„Nu numai cu pâine trăieşte omul“!, spusese 
cândva un înţelept. Ar fi putut spune că nimeni nu 
trăiește cu adevărat fără alții, mulți alții, cu care să 
poată discuta. 

Până la sosirea celor din Lumea Grădinii, cei 
patru aveau să devină suciți, scrântiți, excentrici. 
Nişte eremiţi bizari. Nebuni de legat. 


1 Biblia, Deuteronomul 8.3 (n. tr.). 

Se mai punea problema eliberării sexuale. Alice 
nu îi va accepta pe toți trei ca amanți, ba nici măcar 
pe unul. Ea credea cu fermitate că pentru a avea un 
iubit, trebuia să fie îndrăgostită de el. 

Într-o seară, bărbaţii stăteau pe scaune în balco- 
nul castelului din lumea lui Burton, unde hotărâ- 
seră să locuiască toți vreme de o lună. Soarele 
artificial era la zece grade deasupra orizontului arti- 
ficial din vest, şi beau ceva cât o aşteptau pe Alice să 
li se alăture. Li Po spusese că pe măsură ce trecea 
vremea, cu atât mai puțin respingătoare i se părea 
ideea de a face femei-android frumoase, pe care să le 
programeze pentru a le fi partenere de pat. 

— Îţi dai seama imediat că nu sunt cu adevărat 
umane, că sunt mai mult decât tâmpite, a spus 
Frigate. Nu ai ce discuta cu ele aşa cum ai face-o cu 
o femeie adevărată. Ţi-ai da seama pe dată că pa- 
tima lor e simulată, mecanică și inconștientă. De 
acord, realizezi o detensionare sexuală. Dar asta 
nu-i de ajuns. 

- Adevărat, a acceptat Li Po, dar tot ar fi mai 
bune decât nimic. 

- Serios? a întrebat Burton. 

În acel moment, Alice a apărut pe balcon. Băr- 
bații au abandonat subiectul, nu pentru că Alice 
s-ar fi simțit stânjenită de natura lui, ci pentru că ar 
fi trăit un sentiment neplăcut, întrucât nu putea să-i 
ajute în nici un fel. Au discutat despre ceea ce rea- 
lizaseră prin studiu în cursul acelei zile. Burton 
investigase dialectele care dăduseră naștere matricei 

limbilor semitice, Li Po studiase franceză și engleză, 
ca să poată citi poezia acelor naţii, Frigate studiase 
toate filmele artistice făcute (sau, mai curând, cele 
păstrate de Etici), iar Alice îşi găsise o nouă pasiune: 
pictura în ulei. 

La cina servită de androizi, au discutat despre 
misterul încă nesoluționat al uciderii lui Loga și 
despre identitatea femeii pe care o ucisese Nur. 

Burton şi-a împins scaunul, îndepărtându-l de 
masă, a scos un trabuc din buzunarul cămășii, a 
aprins-o și a zis: 

- Mi-aș dedica mai mult timp ca să descifrez 
aceste enigme dacă ar sluji la ceva. Computerul nu 
va voi - sau nu va putea - să ne permită nici măcar 
să vârâm piciorul în ușă, ca să zic aşa. Am convin- 
gerea asta. Nu vom afla nimic decât la sosirea celor 
din Lumea Grădină, poate nici măcar atunci. 

- Nu va trebui să așteptați chiar atât de mult. 

Alice a scos un țipăt. Burton a rămas fără grai, 
şi-a împins scaunul mai în spate și s-a ridicat, 
rămânând față în față cu bărbatul care vorbise. 

Zâmbind, Loga stătea la intrarea în sufragerie. 

Loga își pierduse înfățișarea de curcan pus la 
Îngrăşat. Hainele, un kilt de culoarea cerului senin, 
roba galbenă cu dragoni albaștri și sandalele albastre, 

îi scoteau în evidență trupul bine clădit și musculos, 
fără pic de grăsime care să-l facă supraponderal. 

Nu era înarmat. 

A ridicat brațul în sus. 

- Vă rog. Dacă vă liniștiți, o să vă explic totul. 
În primul rând, vă cer scuze că v-am luat prin 
surprindere. 

Burton își revenise deja din șoc şi a reușit să 
spună: 

- Întotdeauna ţi-a plăcut să dai lucrurilor un 
aer teatral. 

- Adevărat. 

- Cum ai intrat aici? l-a întrebat Li Po. 

- O să vă spun totul la momentul potrivit. Nu 
am întâmpinat probleme când am vrut să am 
prioritate față de cod. La urma urmelor, eu dețin 
comanda asupra Turnului. 

S-a dus la bufetul aflat lângă ușă ca să-și toarne 
un pahar de coniac. Ținându-și o mână la piept, 
Alice s-a așezat. Bărbaţii au schimbat priviri semni- 
ficative, al căror înțeles le era clar după o intimitate 
atât de îndelungată. Dacă va face cea mai neînsem- 
nată mișcare ce ni se pare amenințătoare, sărim cu 
toții pe el în același timp. 

Cu toate acestea, Loga se purta foarte degajat, 
aproape amical. Asta nu însemna nimic. Era un 
actor desăvârşit. Pe de altă parte, a gândit Burton, 
de ce ne-ar pregăti ceva rău? 

- Am dreptate că topirea ta... moartea ta... a fost 
un subterfugiu, o simulare realizată de Computer? 

a întrebat Burton. Şi că ne-ai urmărit tot timpul de 
când ai dispărut? 

Loga s-a întors cu fața la ei, încordându-și picioarele 
solide, de parcă ar fi stat pe puntea unei ambarcaţiuni 
cu pânze ce sălta pe valuri. A zâmbit și le-a spus: 

- Da. Știu că asta a fost una dintre posibilitățile 
pe care le-aţi avut în vedere. 

- Așadar, ne-ai spionat și ai tras cu urechea la 
discuţiile noastre! a spus Burton, furios. 

- În toate încăperile, mai puțin în cele vopsite. 
Ideea a fost excelentă, dar am știut încă de la înce- 
put că sunteți inteligenți și plini de imaginație. 
Desigur, acesta este unul dintre motivele pentru care 
v-am ales ca Agenţi ai mei. Nu este totuși adevărat că 
mi-ați blocat complet posibilitățile de monitori- 
zare. Când aţi utilizat Computerele auxiliare, le-am 
interceptat și pe ele. 

A sorbit din coniac și i-a privit peste buza paha- 
rului. După ce l-a lăsat jos, a continuat: 

- E bine să ai cu cine discuta. Dar nu chiar cu 
oricine, voi sunteți deosebiți. Mă simt foarte apro- 
piat de voi. Cu toate că-mi imaginez, în aceste mo- 
mente sunteți supăraţi pe mine. Nu vă găsesc vină 
pentru asta, dar sunt convins că după ce-mi ascultați 
povestea, o să mă iertaţi. 

- Nu cred, a spus Alice, măsurându-l printre 
gene, și strâmbând din buze. Nu-mi dau seama ce 
joc faci, dar ești răspunzător pentru sfârșitul... 

S-a oprit apoi, de parcă i-ar fi venit o idee. 
Obrajii i s-au înroșit și mai tare. 

- Repet, Îmi pare rău că a trebuit să vă supun 
unor asemenea chinuri emoționale. Dar aţi supra- 
vieţuit, și ați fi supravieţuit chiar dacă nu rămâ- 
neaţi în viață, ca să zic așa. A trebuit să mă asigur 
că veţi fi capabili să menţineţi Turnul în funcțiune 
şi că meritaţi această încredere, pentru că nu vă 
veţi lăsa corupți de puterea nemăsurată pe care o 
aveaţi la îndemână. Am crezut că veţi trece testul, 
dar gândirea și dorința mea nu ar fi fost de ajuns. 
Trebuia să vă ofer exercițiul puterii. Adevăratul 
Caracter al cuiva se dezvăluie nu prin ceea ce 
spune, ci prin ceea ce face. Aţi dat greș în anumite 
privinţe. S-ar fi cuvenit să vă resuscitați camarazii 
care au murit în cursul expediției spre Turn. Sunt 
convins că, dacă evenimentele nu v-ar fi împiedi- 
cat, aţi fi făcut asta foarte curând. Am rămas deza- 
măgit, totuși, pentru că voiam să îi pun și pe ei la 
încercare. 

- Mai toți ar fi acționat la fel ca și noi, a subli- 
niat Burton. 

- Ştiu, dar voiam să facă dovada practică. 

- Au făcut cu vârf şi îndesat. La fel ca noi. 

- Până la un punct, l-a contrazis Loga. Însă tes- 
tul suprem era comportarea lor în Turn. De pildă, 
Turpin nu a fost suficient de selectiv când și-a resus- 
citat prietenii. Și nici tu, Li Po. Ai greșit cumplit re- 
suscitând-o pe Star Spoon. 

- De unde să știu? a spus acesta, ridicând din 
umeri. 

- Dar ai tras învățămintele necesare? 

- În'văţ mai iute decât mă enervez, a precizat chi- 
nezul. Dacă ar fi să mai fac asta o dată, m-aș asigura 
ca mai întâi Computerul să nu le ofere celor resus- 
citați nici o putere care să poată fi folosită î împo- 
triva mea. 

- Foarte bine. Dar te-ai asigura să nu deții nici tu 
puteri pe care să le folosești împotriva altora? Ele 
constituie un pericol pentru tine, dar și pentru cei- 
lalți. Puterile ar putea să-ți fie răpite de alții, în 
ciuda tuturor măsurilor de prevedere. 

- Problema se pune astfel: acum suntem demni 
de încredere? a întrebat Burton. 

- Ce se întâmplă dacă resuscitezi pe cineva care ar 
părea demn de încredere, dar apoi te dezamăgește? 
Acea persoană ţi-ar putea răpi puterile, folosindu-le 
în scopuri pe care tu le respingi, deoarece le so- 
cotești dăunătoare. 

A sorbit din nou, după care a început să se 
plimbe de colo, colo, în timp ce vorbea: 

- Consideraţi că dispariţia mea a fost crimi- 
nală, întrucât a dus la ștergerea matricelor corpo- 
rale și, în acest fel, la pierderea nemuririi pentru 
aproape toți resuscitații. Nu este adevărat, și sunt 
dezamăgit că aţi putut crede că eu aș îngădui să se 
întâmple ceva atât de îngrozitor. De fapt, s-a 
întâmplat ca... 

- Ai pus Computerul să facă o copie după sine, ori 
această copie exista deja, a spus Burton. Duplicatul 
deține evidențele. Ori există doar un Computer, 
însă el ne-a prezentat rapoarte false. 

Loga s-a oprit în loc și s-a uitat la Burton cu ui- 
mire, după care a izbucnit în râs. 

- Când ţi-a venit ideea asta? 

- Acum o clipă. 

- Am făcut o copie a Computerului înainte de a 
dispărea. 

- Înseamnă că nu a fost un test pentru noi, 
când am pătruns prima oară în Turn și am împie- 
dicat Computerul să moară? Sacrificiul lui Göring 
a fost inutil? 

- Nu, situația aceea a fost reală. M-am înspăi- 
mântat atât de mult, încât am făcut acea copie. De 
fapt, copia a devenit Computer principal, pentru că 
vi l-am lăsat pe primul drept jucărie. 

- Eu cred că instalarea Computerului de rezervă 
încă de la începutul proiectului ar fi fost o proce- 
dură tehnică standard, a spus Frigate. 

- Noi am considerat că ar fi fost imposibil ca 
acest Computer să funcţioneze eronat, fiind capa- 
bil să primejduiască proiectul. Am socotit că era 
invulnerabil. 

- Da, păi și Titanicul a fost declarat nescufundabil. 

- Și ce a fost cu femeia mongolă pe care a ucis-o 
Nur? a întrebat Alice. 

- A, de ea era vorba! Făcea partea din planul 
menit să vă deruteze și să vă nedumerească. Trebuia 
găsit cineva răspunzător de moartea mea, iar ea 
apărea astfel plasată încât puteaţi crede că era vino- 
vată. Și atunci ați fi încercat să descoperiţi cine şi ce 
era, însă nu aveai cum să aflați. 

- Era androidă? a Întrebat Frigate. 

- Desigur. 

- Unii dintre noi au avut impresia că Nur a 
ucis-o cam prea uşor, a spus Frigate. 

Burton a expirat fumul, sperând că astfel trecea 
mai calm decât era în realitate. 

~ Mulţumesc pentru explicație. N-am motive 
să-ți mulțumesc pentru stresul creat, pentru an- 
goasă şi vărsarea de sânge. Dar, după cum zici, a tre- 
buit să învăţăm din necazuri, și fără îndoială că 
intențiile tale au fost bune. Cu toate astea, așa cum 
singur ai spus, nu gândurile și intențiile dezvăluie 
caracterul cuiva, ci acțiunile lui. Dar, fie ce-o fi, am 
o întrebare, pesemne cea mai importantă dintre 
toate! A făcut o pauză, apoi a continuat: Noi vom 
rămâne în Turn? Ori va trebui să revenim în Vale? 

Loga a zâmbit. 

- Voi ce aţi vrea? 

- Nu pot vorbi în numele celorlalți, dar eu aș 
prefera să rămân aici. 

Şi ceilalți spuseseră că le-ar plăcea să rămână acolo. 

- De ce? 

- Din două motive. În primul rând, pentru mine 
viața e mai plăcută aici - în ciuda evenimentelor pe 
care le-ai provocat. Îmi oferă prilejul de a studia, de 
a dobândi cunoștințe pentru care mi-aș fi dat și 
viața când trăiam pe Pământ, asta dacă aș fi socotit 
că am suflet și dacă mi-ar fi oferit cineva asta. Pe de 
altă parte, e mult mai luxos, cât se poate de aproape 
de Rai, așa cum și l-ar imagina cineva ca existând 

fizic. În al treilea rând, cred că merit să stau aici. 
M-am apropiat cât se poate de mult de starea de 
Continuare. Dacă aș fi trimis din nou în Vale, m-aș 
simţi sărăcit și frustrat, și asta nu m-ar îndemna 
să-mi ridic deloc nivelul etic. În realitate, m-ar face 
să pierd nivelul atins. 

Loga i-a întrebat pe ceilalți dacă aveau aceleaşi 
motive sau unele similare. 

- În primul rând, înainte de a vă spune ceea ce 
vreţi să știți cu atâta disperare, o să vă povestesc 
altceva. Burton, când ai zis că te afli cât se poate 
de aproape de starea de Continuare, fără să-ți dai 
seama în mod conștient, ai rostit adevărul. Fap- 
tul că ai afirmat așa ceva mi-a stârnit curiozitatea. 
Remarca aceasta a ta ascunde și altceva decât ceea 
ce pare la prima vedere? Ai unele bănuieli, unele 
suspiciuni că...? 

A zâmbit și a mai luat o gură de coniac. Burton 
și-a dat seama că Loga se aștepta ca el să dezvolte su- 
biectul. Dacă asta dorea, avea să fie dezamăgit. 
Burton nu avea habar la ce făcea aluzie Loga. 

- Va trebui să mergi mai departe, a spus Burton. 
Ziceai că... 

- Prea bine. Ai aflat de la mine și de la cei din 
Biserica celei de-a Doua Şanse că, atunci când atingi 
un anumit nivel de moralitate și noblețe de carac- 
ter, când devii milos, înțelegător și ai scăpat într-o 
oarecare măsură de psihoze și nevroze, înseamnă că 
ești pregătit să Continui. Când mori, nu mai ești 
resuscitat pe Lumea Fluviului. Wathanul tău dispare, 

nu mai poți fi prins sau detectat de instrumentele 
noastre. Vi s-a spus că wathanul, sau sufletul vostru, 
dacă preferați acest termen, merge la Dumnezeu și 
este absorbit în El. Este o explicaţie care ascunde 
neştiința. Era singura explicaţie ce părea să se potri- 
vească. Numai că... 

A sorbit din nou. Și-a plimbat privirea asupra 
lor, de parcă le-ar fi anticipat reacția la următoarele 
lui cuvinte. Părea încântat de ce vedea. 

- 'Tristul adevăr este că, deși nu-mi dau seama 
dacă este chiar atât de trist, așadar adevărul este că 
wathanii nu dispar niciodată, ei Continuă întotdea- 
una! Nu doar atâta vreme cât trupurile în care au 
sălășluit continuă să fie resuscitate! 

Burton nu a rămas atât de uimit pe cât era de 
așteptat. Cândva, cu multă vreme în urmă, avusese 
în vedere o asemenea posibilitate, dar o respinsese. 
Alice era şocată, arăta ca și cum nu mai era dispusă 
să creadă spusele nimănui. Li Po a zâmbit, apoi şi-a 
mângâiat mustaţa. Faţa lui a rămas impasibilă. 

Burton s-a gândit la Computer, care spusese că 
oameni precum Buddha și Iisus Hristos Continua- 
seră. Evident, nu se întâmplase așa. Computerul îi 
dăduse informaţii false. De ce? Loga îi transmisese 
instrucțiuni care să ducă mai departe dezinformarea. 

Burton a oftat. 

- Care este adevărul? De data asta o să ni-l spui, 
nu? Sper că nu-mi iei scepticismul în nume de rău, 
dar ne-ai minţit de prea multe ori. 

Alice a întrebat cu glas tremurător: 

- Şi wathanii? Ne-ai spus că erau artificiali. Dacă 
nu ar fi existat rasa aceea care i-a creat în Antichi- 
tate, am fi cu toții lipsiți de suflete. Acesta e ade- 
vărul lui Dumnezeu? 

- Cine poate ști adevărul lui Dumnezeu? a vorbit 
Loga. Adevărul dumnezeiesc este că tot Ceea ce Este 
Este. Bineînţeles, e o realitate că anticii au creat wat- 
banii și noi, care le-am moștenit lucrarea, am avut 
grijă ca fiecare ființă umană concepută pe Pământ să 
aibă unul. Nu este adevărat că merg la Dumnezeu sau 
că sunt absorbiți în El. Poate că se va întâmpla într-o 
bună zi. Nu știu, și nu cred să știe cineva. Adevărul 
este că poți fi nemuritor, în mod relativ, oricum. Nu 
vei putea trăi dincolo de moartea universului și pro- 
babil că nici atât de mult cât el. Dar ai posibilitatea de 
a trăi un milion de ani, două milioane, sau poate chiar 
mai mult de trei. Atâta vreme cât găseşti o planetă de 
tipul Pământului, care să aibă miezul fierbinte și să 
aibă la dispoziție mașini de resuscitare. Din neferi- 
cire, nu li se poate permite tuturor să atingă nemuri- 
rea. Așa ceva ar face ca nemurirea să fie o pacoste sau 
o treabă diavolească pentru restul oamenilor, iar 
aceştia ar încerca să îi domine pe alții prin luarea sub 
control a mașinilor de resuscitat. Chiar și așa, tutu- 
ror, fără nici o excepție, li se oferă câte o sută de ani 
de viață după moartea lor Pământească, pentru a do- 
vedi că pot trăi în pace și armonie cu sine și cu ceilalți, 
în limitele tolerabile ale imperfecțiunilor umane. Cei 
care pot face acest lucru devin nemuritori după ce se 
încheie cele două proiecte. 

- Aşadar, a spus Burton rar, standardele, țintele 
etice, nu sunt chiar atât de greu de atins, atât de so- 
licitante după cum am fost făcuți să credem? 

- Sunt greu, dar nu imposibil de atins de patru- 
zeci la sută dintre resuscitați. 

- Şi ceilalți șaizeci la sută? a întrebat Alice. 

- Evidenţele privind trupurile lor vor fi distruse. 

- Mi se pare greu de făcut. 

- Într-adevăr. Dar e absolut necesar. 

-~ Şi după aceea? s-a interesat Frigate, părând 
neliniștit. 

Supraviețuitorii vor fi duși, ca evidențe 
trupești, sub forma sferelor galbene, pe Pământ. 

- Pe Pământ? s-a mirat Burton. 

Nu i se spusese, dar avusese senzația că Pământul 
fusese distrus. 

- Da. În cea mai mare parte, viața de pe Pământ 
a fost distrusă de radiaţiile rezultate în urma 
războiului în care s-au folosit bombe cu hidrogen și 
atomice. Dar cei de pe Lumea Grădină l-au cură- 
țat — au avut nevoie de o sută șaizeci de ani - și l-au 
repopulat cu forme de viață animală și vegetală. 
Pământul va fi pregătit pentru voi, dar nu veţi mai 
fi felul de oameni care să-și bată joc de el, ucigându-l 
prin poluare. Și... 

- Atunci nu ni se va permite să avem copii? a 
întrebat Alice. 

- Pe Pământ, nu. Nu va fi loc, deși va exista 
spațiu pentru viață, cât să nu vă daţi coate, după 
cum spuneți voi. Există însă în univers milioane de 

planete fără forme de viață inteligentă, și puteți 
merge acolo dacă vreți să aveţi copii. 

- Pământul! a spus Burton cu un aer visător. 
Dorul lui de casă era atât de puternic, încât simţea o 
durere în piept. Pământul. Nu mai era cel pe care îl 
ştia el, însă sigur topografia lui nu se modificase. lar 
faptul că nu mai rămăsese același cunoscut de el la 
data morţii era de bun augur, trebuia să recunoască. 

- Vine ca un mare șoc, a continuat Alice. Am 
fost o membră credincioasă a Bisericii Anglicane, 
iar apoi, odată ajunsă aici, mi-am pierdut credința și 
am devenit agnostică până recent, când m-am gân- 
dit serios să devin membră a Bisericii celei de-a 
Doua Şanse. Iar acum... 

- Loga, a intervenit Burton, pentru că, în sfârșit, 
ne dezvălui adevărul, spune-mi ceva. De ce ai deve- 
nit renegat şi ai modificat cursul evenimentelor asu- 
pra cărora conveniseră semenii tăi Eticii? Susţii că 
nu ai suportat ideea că se putea întâmpla ca familia 
ta, cei iubiți de tine, să nu Continue? E vorba de 
sensul pe care tocmai l-ai explicat, nu de cel vechi? 
Ai provocat această bătălie sângeroasă, această 
răsturnare a propriilor camarazi, doar ca să le mai 
oferi ceva timp părinţilor, copiilor și verilor tăi? 

- Vă jur pe ce a fost, este sau ar putea fi sfânt că 
acesta este adevărul. 

- Bine, dar atunci nu înțeleg cum se face că tu, 
care ai crescut pe Lumea Grădină de la vârsta de 
patru ani, ai putut trece testul. Dacă standardele etice 
au vreun sens, vreo valoare, de ce nu ai fost eliminat? 

Cum de-ai putut deveni criminal? Un criminal 
înzestrat cu conștiință, dar criminal? Ori ai fost cu 
adevărat Etic și apoi, într-un anume fel, ai înnebu- 
nit? Iar dacă tu ai înnebunit, ce i-ar putea împiedica 
pe alții să se țicnească? 


38 


Loga a pălit, a așezat paharul pe masă, și s-a 
întors din nou spre ei. A zâmbit, apoi și-a plimbat 
privirea de la stânga la dreapta și înapoi, ca și cum 
ar fi căutat ceva aflat în spatele grupului. 

- Nu sunt nebun! 

- Dar gândește-te la tot ce-ai făcut de dragul câ- 
torva zeci de oameni. 

- Nu sunt nebun! Am făcut totul din iubire! 

- Și iubirea își are nebuniile ei, a spus Burton. 

S-a rezemat de spătarul scaunului, a aruncat 
fumul în sus, după care, zâmbind, a continuat: 

- Deocamdată nu are importanță dacă eşti nebun 
ori nu. Încă nu ne-ai dat un răspuns. Trebuie să ne 
întoarcem în Vale ori putem rămâne aici? 

- Mă gândisem că aţi putea rămâne. Socotisem că 
ați atins nivelul la care sunteți demni de încredere și la 
care vă puteți bucura de tovărășia celorlalți în spiritul 
iubirii. l-aţi putea aduce și pe alții. Eu intenționez 
să-mi aduc familia și să le arăt tuturor ce trebuie să 
facă, dacă vor să ajungă nemuritori. Unii dintre ei... 

- Ai îndoieli în privința unora, deci? a întrebat 
Burton. 

Frigate s-a aplecat peste masă, privindu-l fix 
pe Loga. 

- Ni s-a spus că trecerea testului, Continuarea, 
ar fi un eveniment ce se desfășoară în mod automat. 
Nu presupunea judecata unor ființe umane. Acum... 
cine va judeca? 

Pe Burton l-a iritat întrebarea, deși se gândise și 
el. Întrebarea esenţială era cea pusă de el. Celorlalte 
li se putea da răspuns mai târziu. 

- Acest lucru va fi făcut de Computer. După 
aceea, oamenii din cadrul acestui proiect, locuitorii 
din Valea Fluviului, vor mânca o hrană care îi va 
face să adoarmă și să moară. Wathanii lor vor fi 
apoi scanaţi. După cum știți, wathanul evidențiază 
prin culori și lățimea relativă a benzilor evoluția 
etică a individului. Cei care corespund standardelor 
vor fi reuniți cu trupurile lor pe Pământ. Cei care 
nu vor întruni condiţiile, vor fi eliberați, putând 
pleca oriunde vor. 

- Fiind judecaţi de o mașină? a spus Frigate. 

- Mașina este infailibilă. 

- Dacă nu-i modifică cineva criteriile, a precizat 
Burton. 

- E foarte improbabil. 

- Nu mai este, de când ai făcut ca totul să fie 
posibil. 

Loga l-a fulgerat cu privirea. 

- Eu nu voi mai fi aici. 

- Dar unde? 

- Voi pleca spre o planetă nelocuită, cu dintre 
navele aflate în hangar. 

- Puteai face asta imediat după ce te-ai debarasat 
de tovarășii tăi Etici și de Agenţii lor, a spus Frigate. 
De ce nu ţi-ai luat familia ca să pleci împreună cu ea? 

Loga s-a uitat la Frigate de parcă nu-și putea 
închipui că i-ar putea vorbi cineva în acel fel. 

- Nu, nu puteam. 

- De ce? l-a întrebat Burton. Mi se pare cea mai 
logică acțiune posibilă. 

Nu erau pregătiți. Nu ar fi trecut testul, 
Computerul i-ar fi respins. Şi ar fi fost sortiți pieirii. 

- E absurd, a continuat Frigate. Ce-ţi pasă? Ai fi 
ajuns în siguranță pe altă planetă, unde nu te-ar fi 
găsit nimeni vreme de o mie de ani, poate chiar ni- 
ciodată, și ai fi avut și familia cu tine. 

Loga s-a încruntat, și pe frunte i-au apărut bro- 
boane fine de sudoare. 

~ Nu înţelegeți. În acest caz, nu ar fi trăit. Nu ar 
fi putut Continua. Nu-i puteam lua cu mine decât 
după ce ar fi atins nivelul care face nemurirea su- 
portabilă pentru ei. 

Ceilalţi s-au uitat unul la altul. Fără nici o vorbă, 
și-au spus: e nebun. 

Burton a oftat și s-a aplecat ușor în faţă, a întins 
mâna pe sub masă și a luat un pistol care se afla 
acolo încă din ziua când fusese construit castelul. 
Cu un deget, a mutat cadranul pe poziţia imobili- 
zare. A scos arma iute și a apăsat pe limba glisantă 

ce slujea drept trăgaci. Linia de un roşu deschis l-a 
lovit pe Loga în piept, făcându-l să cadă pe spate. 

- A trebuit, s-a scuzat Burton. E nebun de legat, 
şi ne-ar fi trimis pe toți înapoi în Vale. Numai 
Dumnezeu știe ce ar fi întreprins după aceea. 

La ordinul lui Burton, Frigate s-a grăbit să aducă 
de la convertor o seringă în care se găsea cantitatea 
potrivită de somnium. Burton a rămas de pază, 
pregătit să-l năucească pe Loga dacă ar fi dat semne 
că-şi recăpăta cunoștința. Omul era impresionant de 
puternic, o lovitură care i-ar fi doborât cu totul pe 
unii, pe el îl făcuse să-și piardă doar parțial cunoștința. 

Burton a pășit agitat de colo, colo, gândindu-se 
cum putea rezolva problema lui Loga. Trebuia 
ținut în viață. Imediat ce ar fi murit, fără îndoială că 
ar fi fost resuscitat într-o încăpere secretă. Asta ar fi 
însemnat sfârșitul pentru cei patru, deoarece Loga 
avea prioritate asupra comenzilor Computerului. 
Dacă ar fi fost introdus într-un cilindru criogenic, 
ar fi fost mort din punctul de vedere al wathanului, 
şi ar fi fost resuscitat într-o cameră secretă din Turn. 
Dacă s-ar trezi ca prizonier, s-ar putea sinucide, in- 
diferent ce măsuri de securitate ar lua cei care l-au 
capturat. Chiar dacă bila neagră din creierul lui, 
aceea care putea elibera o otravă mortală doar prin 
rostirea mentală a unui cuvânt codificat, ar fi fost 
extrasă pe cale chirurgicală, el tot se putea sinucide 
înghițindu-și limba, sufocându-se. Burton ar fi putut 
să-i taie limba, dar nu se simţea chiar atât de crud, 
indiferent cât de deznădăjduită ar fi fost situația. 

Era posibil să-l mențină drogat pe Loga. Cu 
toate acestea, Burton se îndoia că Eticul ar fi putut 
supraviețui vreme de treizeci și trei de ani într-o 
asemenea stare. Era inutil să ceară Computerului 
să afișeze memoria lui Loga, astfel încât să se poată 
localiza evidenţele trupești pe care Loga le ascun- 
sese. Computerul avea probabil instrucțiuni să nu 
dezvăluie acest lucru. 

Burton s-a oprit brusc, apoi a zâmbit. Exista 
o soluţie. 

Desăvârșirea planului a durat două zile, întrucât 
a trebuit să fie extrem de prevăzător. O singură 
greșeală, iar Loga putea câștiga. 

A cerut Computerului să realizeze un android 
modificat, care să arate exact ca Loga și să aibă vocea 
lui. Dincolo de piele, androidul îl reproducea per- 
fect pe Loga, mai puţin în ceea ce privea structura 
creierului, care era mult mai simplă. Dacă androidul 
ar fi fost duplicat în proporție de sută la sută, ar fi 
fost, în multe privinţe, identic cu Eticul și s-ar fi 
comportat la fel. Singura diferență, extrem de mare, 
era că androidul nu avea conștiință de sine. 

Pe cale verbală, Burton l-a programat în limbajul 
Eticilor, iar apoi a transmis ordinele către Computer. 
Acesta a comparat amprentele vocale, câmpul elec- 
tric emis de piele, fața și forma corpului, culoarea 
părului, a ochilor, forma urechii şi compoziţia chi- 
mică a mirosului de respirație cu amprentele exis- 
tente pentru Loga. De asemenea, a scanat amprentele 
papilare, palmare și plantare. Din nefericire, în ciuda 

acestor măsuri, Computerul a refuzat să se supună 
androidului în condiţiile în care nu i se dădea 
cuvântul codificat. 

- Foarte supărător, le-a spus Burton celorlalți. 
E vorba de un cuvânt sau o expresie, dar asta ne 
blochează. Un cuvânt dintr-un milion. 

Nimeni nu a scos o vorbă, toți erau mohorâţi. 
Până și Li Po a rămas tăcut. 

După două minute, Alice, care stătuse încrun- 
tată și-și mușcase buzele, a vorbit: 

- Știu că nici unul dintre voi nu crede în intuiţia 
feminină. Nici eu, așa cum este ea definită de obi- 
cei. Cred că este o formă de logică, însă ea nu ur- 
mează regulile logicii, fie ele aristotelice ori 
simbolice. Nu cred că intuiţia feminină, numiţi-o 
astfel, ori cum doriți, este limitată la femei. Vai, dar 
ce tot spun? 

- Chiar, ce tot spui acolo? a întrebat-o Burton. 

- Ideea este nebunească, deșucheată. S-ar putea 
să mă fac de râs! 

- Orice idee va fi apreciată, a liniștit-o Burton. 
Îşi promit să nu râd de ea. : 

- Nici noi, a asigurat-o Frigate. În orice caz, ce 
importanță ar avea dacă râdem? 

- Treaba e că nu are nici o noimă sau rațiune, a 
spus Alice. Mda, poate că are o oarecare rațiune. 
Loga e extrem de priceput la înșelătorii, și-i place 
foarte mult să facă tot felul de jocuri, chiar copilă- 
rești, după mine, dar asta e. 

- Asta e, ce? a făcut Burton. 

- Mi se pare improbabil. Şansele să greşesc sunt ex- 
trem de mari. Dar... nu știu. N-ar strica să încercăm. 
Nu ne-ar lua prea mult timp. 

- Pentru numele lui Dumnezeu, ce anume? n-a 
mai răbdat Burton. 

- Păi, vă mai aduceți aminte ce a strigat Loga 
înainte de a ceda? Ori a părut că va crăpa, mai bine zis. 

- Í tsab u, a spus Burton. În limba Eticilor, asta 
înseamnă „Cine eşti?“ 

- Da. Oare Loga nu ne-a dat cumva un indiciu, 
adevărata parolă? Părea foarte amuzat când a spus 
asta, de parcă nu ar fi existat nici o șansă ca noi să 
folosim expresia. Nu aveam cum să descoperim ex- 
presia care să ne deschidă drumul, cea mai impor- 
tantă. Cu toate astea, nu a rezistat ispitei de a o 
rosti. Noi trebuia să credem că se adresa persoanei 
care l-a ucis, una despre care acum știm că nu a exis- 
tat. Şi, în același timp... 

- Ar fi nebun să se joace așa cu noi, a spus Burton. 

- Ei, bine? 

- E o nebunie, dar nu ne-ar lua decât o clipă, a 
adăugat Frigate. Ce-avem de pierdut? Pe de altă 
parte, chiar dacă e mai tăcută, s-ar putea ca Alice să 
aibă un spirit foarte pătrunzător În ce priveşte psi- 
hologia indivizilor! 

- Mulţumesc! Când am ajuns pe Lumea Flu- 
viului, nu eram prea pricepută să descifrez caracte- 
rul oamenilor, dar a trebuit să-mi dezvolt acest talent 
pentru a supraviețui. 

Au intrat în camera unde dormea androidul. 
Burton l-a trezit cu blândețe și i-a dat o cană cu 
cafea. Apoi, fără grabă și cu răbdare, i-a spus ce tre- 
buia să facă. Încă o dată, s-a așezat în fața ecranului 
de pe perete și a rostit: 

- I tsabu u. 

Pe ecran a apărut alfabetul Etic. 

- Asta Înseamnă „gata“, a explicat Burton. 

Androidul i-a comunicat apoi Computerului că 
transfera controlul primar lui Burton. Însă Com- 
puterul a refuzat să-i dea ascultare. 

- Și acum ce facem? 

Burton a chemat androidul și i-a zis să iasă cu el 
pe coridor. Deși nu știa dacă era necesară o aseme- 
nea măsură de prevedere, nu-și putea permite nici 
un risc. După ce i-a dat instrucțiuni androidului ce 
să spună, a urmărit din prag felul cum transmitea 
comenzile. Și Computerul i-a dat ascultare. 

Au ovaţionat cu toții şi s-au îmbrățișat, iar Li Po 
a executat un mic dans. 

Androidul dăduse instrucțiunea ca toate persoa- 
nele din evidențe, cu excepția câtorva, ale căror 
nume și numere de înregistrare le-a transmis, să fie 
resuscitate în Valea Fluviului. Din acel moment, 
procesul de resuscitare trebuia să continue până la 
încheierea proiectului. 

Androidul a mai spus că voia ca măsurile de se- 
curitate date de el, adică de Loga, să fie anulate. Şi a 
expus diagramele ce arătau locurile în care Loga își 
ascunsese evidenţele trupești. 

- Foarte bine, a spus Burton zâmbind. Dacă tre- 
buie să tratăm cu Computerul prin intermediul an- 
droidului, asta este. Mă împac cu ideea. 

Le-a trebuit o oră ca să adune cele treizeci și nouă 
de evidențe ascunse în încăperi de la diferite etaje. 

- Dacă nu ar fi atât de şiret, aş fi perfect încre- 
dințat că Loga nu poate fi resuscitat fără ştirea 
noastră, a vorbit Burton. Dar dacă a ascuns niște 
evidențe fără să-i spună și Computerului locul unde 
se află? 

- În cazul ăsta, a spus Frigate, nu ar putea fi re- 
suscitat, deoarece Computerul nu ar fi conectat la 
acel loc, astfel că nu ar putea declanșa operațiunea. 

- Poate a pus evidența într-un convertor neconec- 
tat la Computer decât pentru alimentarea cu energie. 
Procesul s-ar realiza şi de un Computer auxiliar. 

- Atunci să-i cerem Computerului să ne înștiin- 
teze de orice solicitare de energie ce este neobișnuită. 
Ordinul dat de Loga Computerului să suprime in- 
dicațiile ce rezultă din folosirea de energie de către el 
a fost revocat. 

- Va trebui să riscăm. Nu putem sta cu mâinile 
încrucișate, temându-ne că ar exista vreo şansă ca 
Loga să se elibereze. 

Ceilalți au fost de acord cu Burton privind posi- 
bilitatea de a repopula Turnul. Aveau să facă acest 
lucru după curăţarea celor trei lumi private. Au 
sprijinit în unanimitate sugestia lui ca locuitorilor 
Văii să li se spună adevărul, de fapt, toată povestea, 
de la bun început. 

- Eticii au considerat necesar să răspândească 
jumătăți de adevăr despre Biserica celei de-a Doua 
Şanse din cauza credinței în tăria impulsului reli- 
gios. Dar eu cred că trebuie să li se servească Între- 
gul adevăr, chiar dacă nu e deloc ușor de digerat. 
Vom resuscita unii oameni în Turn, îi vom lăsa să 
trăiască o vreme aici, după care îi transportăm în 
Vale cu un aparat de zbor. Le vom da fotografii și 
proiectoare de film care să funcționeze cu acumu- 
latori. Adevărul se va răspândi foarte lent din 
cauza populației enorme și a lungimii Văii Flu- 
viului, dar cu timpul va ajunge la urechile tuturor. 
Desigur, unii vor refuza să creadă. Ghinionul și 
păcatul lor. 

L-au plasat apoi pe Loga în camera criogenică. 

Li Po și-a resuscitat tovarășii, Alice, pe 
Monteith Maglenna şi pe alţi câţiva, inclusiv pe 
surorile sale, Edith şi Rhoda; Frigate, pe Sophie 
Lefkowitz și alte douăzeci de persoane, Burton, 
pe Loghu, tokariana blondă din Antichitate, pe 
Cyrano de Bergerac, pe titantropul Joe Miller, pe 
Kazz, omul din Neanderthal, pe Tom Turpin, 
Jean Marcelin, Baron De Marbot și pe mulți alții, 
pe care Loga îi recrutase în cursul războiului pur- 
tat de el împotriva Eticilor. 

După şase luni, Burton i-a invitat pe toți locata- 
rii Turnului, care numărau acum peste două sute de 
persoane, la castelul său, pentru a participa la o pe- 
trecere. După ce mesele au fost debarasate, Burton 
a dat ordin unui android să bată intr-un gong masiv 

de bronz, ce stătea în spatele scaunului său. S-a ridi- 
cat și, înălțând un pahar de vin, a spus: 

~ Cetăţeni ai Turnului, vă rog să-mi acordați aten- 
ție. Vă propun să toastăm. Pentru noi. 

Au băut cu toții, după care el a continuat: 

- Încă un toast. Pentru cei care au dublă 
cetățenie, cea a Pământului și cea a Lumii Fluviului. 

Apoi a lăsat jos paharul. 

- S-ar părea că avem cu toții situații bune și sun- 
tem fericiți, de aceea mă rog să o ținem tot așa până 
la sosirea celor de pe Lumea Grădinii. Poate chiar și 
după aceea. Când va veni vremea, de ne place ori 
nu, va trebui să revenim pe Pământul restaurat ori 
să trecem în uitare. Sper, și cred că noi, cei de aici, 
vom avea dreptul să mergem pe Pământ, unde ne 
vom bucura de viață până când miezul lui se va răci 
și va trebui să ne mutăm pe altă planetă mai tânără. 
Asta se va întâmpla peste câteva milioane de ani, și 
cine știe ce se va întâmpla într-o perioadă de timp 
ce ne este imposibil să o concepem? 

A tăcut, a luat o înghiţitură de vin, a lăsat paha- 
rul jos și a privit roată către cei strânși acolo. 

- Din câte am înţeles, miezul Pxmântului va fi 
exploatat pentru a se putea folosi convertoarele 
energie-materie. Însă această energie va fi utilizată 
doar pentru a-i resuscita pe cei care mor acolo, și cu 
astfel de oameni pe Pământ, nu va fi nevoie de 
multă energie pentru resuscitare. Nu vor exista po- 
tire sau convertoare care să furnizeze hrană. Hrana 
va fi cultivată pe sol. Dacă lucrurile vor funcționa 

conform planurilor făcute de Etici, Pământul va fi 
o planetă plăcută și liniștită. Vor domni pacea şi ar- 
monia, deşi eu am îndoieli că leul va putea sta 
alături de miel. Mai ales dacă leul e flămând. Leilor 
iarba nu li se pare hrănitoare. Și, desigur, nici măcar 
cei care au Continuat nu vor fi perfecţi. Cu foarte 
puţine excepții, iar acestea ar putea deveni modele 
nepieritoare pentru noi ceilalți, ființele umane nu 
sunt și nici nu vor deveni perfecte. 

Multe persoane din public se uitau la Burton 
întrebându-se ce se pregătea să le spună de fapt. 

-~ Sunt convins că unii dintre voi așteaptă viața 
pe Pământ cu mare plăcere. Ştiţi că mereu veţi trăi 
aventuri. intelectuale, întrucât ocaziile pentru stu- 
diu și creație artistică vor fi egale cu cele puse la dis- 
poziţie de Turn. Şi veți fi fericiți la ideea că viaţa vă 
va fi senină, ordonată și lipsită de primejdii. Veţi sa- 
vura cu pasiune o asemenea perspectivă. 

A tăcut și s-a încruntat. 

- Cu toate astea, există o alternativă la Pământul 
pe care l-am descris. Am verificat navele spaţiale 
din hangar şi am descoperit că nu este nevoie de 
echipaje deosebit de instruite pentru navigaţie şi 
funcționare. Sunt complexe în sine, dar şi un copil 
inteligent de doisprezece ani, după ce studiază puţin, 
poate urca la bordul uneia, pornind într-o călătorie 
spre orice destinaţie dorește. Desigur, cu condiţia ca 
nava să aibă suficient combustibil. 

Frigate a zâmbit spre Burton și a ridicat o mână 
cu degetul mare şi arătătorul formând litera O. 

- Ce-ar fi dacă am respinge ideea de a reveni pe 
un Pământ aproape utopic? a întrebat Burton. Dacă 
am prefera un alt gen de viață ori nu suntem con- 
vinși că, oricât am iubi Pământul, așa cum am spus 
mai devreme, vom fi aleși să facem parte dintre 
cetățenii lui? Nimic nu ne poate împiedica să ne 
îmbarcăm pe o navă spaţială, pe toate cele aflate în 
hangar, dacă dorim, alegând una dintre planetele 
virgine catalogate în sistemul de navigație al navei, 
iar apoi să ne îndreptăm spre aceasta. Ce vom face 
acolo, grupul nostru pestriț, alcătuit din oameni 
aproape nemuritori, ținând de multe rase, națiuni și 
limbi, dar și perioade istorice diferite? Nu am duce 
viaţa fastuoasă şi ușoară de care ne bucurăm aici, ori 
mai restrânsă, dar totuși plăcută, de pe Pământul în 
devenire. Deși putem duce cu noi știința și tehnolo- 
gia Eticilor într-o formă uşor de transportat, nu 
ne-am putea sluji de ele vreme de secole. Ne va tre- 
bui mult timp până când populaţia ar crește în ase- 
menea măsură încât să avem suficientă forță de 
muncă pentru a face toate treburile grele şi neplăcute 
necesare pentru procurarea materiilor prime care să 
fie prelucrate. Aceste planete au fost presărate cu 
generatoare de wathani și dispozitive de prindere, 
aşa cum s-a procedat și în cazul Pământului. Putem 
avea copii, pentru că se vor naște cu wathani, vor fi 
conştienţi de sine şi vor avea liber-arbitru. Însă - şi 
a privit din nou în jur — dacă vreunii dintre noi ori 
dintre copii vor muri, vom rămâne morți multă 
vreme. Poate pe veci. În cazul în care Eticii ar reuși 

să ne depisteze, noi, cei care am plecat cu nava 
spaţială din Turn, vom fi judecaţi atunci și acolo, pe 
dată. S-ar putea să trecem, şi astfel să ni se permită 
să trăim. Ori, poate nu. În orice caz, dacă vom muri 
curând, va trebui să așteptăm astfel multă vreme, 
pentru că s-ar putea ca Eticii să nu poată ajunge pe 
planeta noastră decât peste mii de ani. lar dacă, în 
acest răstimp, descendenţii noștri ar reuși să con- 
struiască mașini de resuscitare, cum vom ști dacă ei 
vor decide să ne ridice din morți? Nu putem anti- 
cipa situaţia politică, religioasă ori economică a res- 
pectivei perioade. S-ar putea ca urmașii noştri să 
considere că ar fi mai înţelept să nu ne resusciteze. 
Acesta nu e nici pe departe cel mai rău lucru ce se 
poate întâmpla. La început, după ce ne stabilim și 
construim locuințe cu propriile mâini, lucrăm 
pământul, plantăm, culegem recoltele și aducem pe 
lume prima generaţie, vom deveni o societate ar- 
monioasă. Dar pe măsura trecerii secolelor, a mile- 
niilor, limba noastră comună, esperanto, se va 
sparge în dialecte, apoi în limbi care se deosebesc la 
fel de mult precum franceza de albaneză. Deși ra- 
sele se vor amesteca într-o Oarecare măsură, unele 
grupuri vor dori să-şi păstreze caracteristicile rasi- 
ale, iar brava noastră lume nouă va avea rase dife- 
rite. Limbi diferite și rase diferite. Ca pe bătrânul 
Pământ. Dar așa vom avea diversitate. Și, deși ne 
vom strădui să ne creştem copiii în iubire, cu vre- 
mea, pe măsură ce generaţiile se succed, ori poate 
peste foarte scurtă vreme, vom avea același fel de 

populație ca pe fostul Pământ. Doamnelor și dom- 
nilor, după ce vom fi trudit îndelung și chinuitor și 
vom fi supraviețuit multor dificultăți și primejdii și 
poate vom fi întemeiat o societate echitabilă pentru 
toți, vom asista totuși la degenerarea ei inevitabilă. 
Ca şi pe Pământ, vor exista oameni putenici și oameni 
slabi, bogați și săraci, hotărâți și nehotărâți, curajoși 
și lași, proști și deștepți, deschişi și închiși, generoși 
și hapsâni, miloși și indiferenți sau cruzi, sensibili și 
nesimțiți, blânzi și brutali, brute și victime, sănătoși 
mintal, pe jumătate scrântiți și nebuni de-a binelea. 
Va exista ură, dar și dragoste, disperare, dar și bucu- 
rie, înfrângere, dar și triumf, nenorocire, dar și feri- 
cire, deznădejde, dar și speranţă. 

Le-a aruncat o privire scurtă, văzând toate chi- 
purile de parcă ar fi fost unul și același. lar oamenii 
au înţeles spiritul, chiar dacă nu și forma exactă în 
care avea să formuleze următoarele fraze. 

- Dar... vom avea o diversitate imensă, o bogăție 
și un spectru atât de larg, lucruri pe care nu ni le 
poate oferi o viață scutită de riscuri. Și vom avea 
parte de aventură. Vom respinge Raiul și Iadul ce 
ne-au fost promise. Însă vom lua cu noi o părticică 
de Rai și, sunt convins, ceva mai mult din Iad. Ar 
putea Raiul să există în vid? Fără Iad, cum credeți că 
ar putea exista Raiul? Vă întreb, prieteni, și chiar pe 
cei care nu ţineţi prea mult la mine, ce să alegem? 
Noul Pământ? Ori necunoscutul? 

Toţi cei prezenţi au rămas tăcuți. Apoi Frigate a 
exclamat: 

- Asta e o întrebare retorică? Încotro baţi, Dick? 
- Ştii tu prea bine, a spus Burton. 

A făcut un semn către stele. 

- Cine merge cu mine? 


POSTFAȚĂ 


Deși oricărui autor i-ar plăcea să creadă că fie- 
care cuvânt al său rămâne gravat pentru totdeauna 
în inimile cititorilor, s-ar putea ca unele dintre eve- 
nimentele descrise în precedentele romane din seria 
Lumea Fluviului să se fi estompat în memoria 
unora. lată o scurtă trecere în revistă a aventurilor 
petrecute până la romanul Zeii Lumii Fluviului. 


Richard Francis Burton, faimosul (sau infamul) 
explorator, lingvist, scriitor, poet, spadasin și antro- 
polog britanic moare în 1890, la vârsta de șaizeci și 
nouă de ani. Contrar așteptărilor sale, se trezește din 
morți. Se află într-o încăpere uriașă, în care miliarde 
de trupuri plutesc în aer. Toate trupurile pe care le 
vede sunt umane, cu excepția unuia din apropiere. 
Trupul e de hominid, dar nu aparţine vreunui mem- 
bru al speciei Homo sapiens. Înainte de a reuși să eva- 
deze din acea încăpere, doi indivizi care apar într-un 
fel de aparat zburător îl fac să-și piardă cunoștința. 

Când se trezește din nou, Burton stă întins pe 
malul unui fluviu lat dintr-o vale îngustă, înconjurată 

de munți înalți, imposibil de escaladat. Are trupul 
de la douăzeci și cinci de ani, mai puțin cicatricele 
de atunci. Este doar unul dintre cele treizeci și cinci 
de miliarde de oameni resuscitați sub un cer necu- 
noscut de pe malurile unui fluviu lung de șaispre- 
zece milioane de kilometri. 

Așa cum vor demonstra evenimentele, resurecția 
nu se realizează prin mijloace supranaturale. Se face 
cu ajutorul unor dispozitive științifice inventate de 
ființe necunoscute, la începutul primei cărți, Înapoi 
la trupurile voastre văzlețite (sau Fluviul Vieţii). 
Autorii acestei acțiuni, Eticii, au instalat instru- 
mente de înregistrare pe Pământ cu mult înainte ca 
primii oameni să se desprindă din rândul maimu- 
telor. (Cel puţin așa li se spune lui Burton și celor- 
alți pe parcursul seriei.) Aceste mașini înregistrează 
toate ființele umane de la concepția lor și până în 
momentul morții. Și, așa cum se descoperă în volu- 
mul al patrulea, Labirintul magic, sufletele (pe care 
Eticii le numesc wathani) sunt artificiale, nu există 
în mod natural. Sufletele sunt furnizate de Etici. 

La începuturile Lumii Fluviului, locuitorii săi 
cred că au fost resuscitați toți oamenii care au trăit 
între anul 2 000 000 î.e.n. și 2008. Curând își dau 
seama că toți copiii care au murit pe Pământ până la 
vârsta de cinci ani, cei înapoiaţi mintal și psihopaţii nu 
au fost resuscitați. După cum află Burton de la un Etic 
renegat, aceștia au fost resuscitaţi pe o planetă numită 
Lumea Grădină. Iar în ultimul volum aflăm că doar 
oamenii născuţi între aproximativ 99 000 î.e.n. și 

1983 au fost aduși pe Lumea Fluviului. După ce se 
încheie acest proiect inițiat de Etici, vor fi resus- 
citați și cei care au murit după 1983. 

Eticii sunt moştenitorii câtorva culturi, unele 
dintre ele non-umane, care și-au luat sarcina de a 
înregistra și resuscita speciile inteligente de pe mai 
multe lumi din întregul univers. Dacă nu ar fi pro- 
cedat astfel, toate ființele inteligente care au murit 
vor rămâne moarte pe vecie. 

Unii Etici, deghizați ca pământeni, au răspândit în 
Lumea Fluviului conceptul religios de Continuare. 
Un locuitor al Văii nu poate Continua decât dacă a 
atins un anumit standard etic superior - cu alte cu- 
vinte, un anumit stadiu de „bunătate“. După o sută 
de ani, proiectul se încheie, iar cei ce nu vor reuși să 
atingă un anumit nivel etic vor muri pentru tot- 
deauna. Wathanii celor care au ajuns la această 
etapă vor fi absorbiți de Dumnezeu. 

Acest concept este lansat de Etici și transmis prin 
intermediul câtorva religii - de pildă, cea promovată 
de Biserica celei de-a Doua Şanse. Misionarii și Bise- 
rica îşi învaţă discipolii să vorbească esperanto. Este 
necesară o limbă pe care să o poată înțelege oricine, 
datorită amestecului de oameni proveniți din multe 
epoci și locuri. 

Burton şi alți câțiva sunt vizitaţi încă de la înce- 
put de un Etic ce refuză să-și dezvăluie identitatea. 
Burton și alții îl numesc X sau Necunoscutul 
Misterios. X (despre care aflăm, în Labirintul 
magic, că este Loga, membru al Consiliului celor 

Doisprezece al Eticilor), neutralizează planurile se- 
menilor săi. El explică atitudinea sa în diferite mo- 
duri, dar adevăratul motiv care îl determină să 
devină renegat ne este dezvăluit în cel de-al patrulea 
volum, Labirintul magic. X îi recrutează pe unii 
dintre resuscitați pentru a-l ajuta să-şi realizeze 
complotul. Între aceștia se numără Burton, Sam 
Clemens, Cyrano de Bergerac, un titantrop gigan- 
tic pe nume Joe Miller și alți oameni excepționali, 
bărbați, dar și femei. 

Ei descoperă că Fluviul izvorăşte dintr-o mare 
aflată la Polul Nord al acestei planete, apoi şer- 
puieşte în josul unei emisfere, dă ocol Polului Sud, 
apoi șerpuiește din nou către cealaltă emisferă, 
vărsându-se cu vuiet înapoi în locul de unde a por- 
nit, marea de la Polul Nord. Din roca-mamă de pe 
fundul acestei mări se înalță semeț, construit de 
Etici, un turn în care se află toate circuitele şi 
uriașul creier de proteine al Computerului. Tot el 
găzduieşte într-un puț central wathanii, în vreme 
ce morții sunt stocaţi în evidențe fizice. Când este 
resuscitată o persoană, wathanul se reatașează ime- 
diat de trupul ridicat din morți. Această entitate 
conţine toate amintirile trupului, copiindu-le 
practic, asigurând astfel conștiința de sine a minţii 
față de trup. Fără watban, părții fizice a individu- 
lui i-ar lipsi conştiinţa de sine şi mijloacele de a-și 
păstra identitatea. 

Primul volum, Înapoi la trupurile voastre răzlețite 
(sau Fluviul vieții), are ca obiect descrierea modului 

de alcătuire a Lumii Fluviului și eforturile lui 
Burton de a scăpa de Etici. Aceștia au aflat că el a 
fost trezit În camera de resuscitare de colegul lor re- 
negat. Burton se sinucide de șapte sute șaptezeci şi 
șapte de ori în încercarea de a fugi de Etici, dar este 
în cele din urmă prins. Este interogat în Turn de 
către Consiliul celor Doisprezece, în rândurile 
căruia există un renegat. Memoria lui este înregis- 
trată, astfel ca membrii Consiliului să îl poată vedea 
pe renegat prin ochii lui. Însă renegatul a rearanjat 
anumite circuite din Computer și a făcut în așa fel 
încât membrii Consiliului să creadă că amintirile 
lui Burton privind interogatoriul au fost şterse. 
Burton revine în Vale cu memoria intactă. 

În cel de-al doilea volum, Vasul miraculos, scrii- 
torul american Samuel Clemens visează să constru- 
iască un vas uriaș cu zbaturi, cu care să poată călători 
în susul Fluviului, până la izvoare. De acolo va 
merge pe jos până la Turnul ce se înalță din mare. 
Nu poate să-și împlinească visul multă vreme, deoa- 
rece planeta este săracă în fier și alte metale grele. X 
face astfel încât să devieze de pe orbită un meteorit 
alcătuit din fier și nichel, iar acesta se prăbușește în 
Vale, și Clemens îl folosește pentru a extrage meta- 
lul. Vasul îi este însă furat de partenerul său, Regele 
Ioan al Angliei, fratele lui Richard Inimă-de-Leu. 
Sam jură să construiască alt vapor, să-l ajungă din 
urmă pe loan și să se răzbune. 

În cel de-al treilea volum, Planul misterios, după 
multe dificultăți și încercări ale altora de a-i fura și 

acest vas, Clemens termină construcția. După ple- 
carea lui pe Fluviu, un alt grup construiește un di- 
rijabil și pornește în zbor către Turn. Numai un 
membru din grup reuşeşte să pătrundă, fără însă a 
mai reveni. În drumul de întoarcere, echipajul des- 
coperă că unul dintre membrii săi este X, dar acesta 
evadează, iar nava aeriană este distrusă de o bombă 
plasată de el la bord. 

În cel de-al patrulea volum, Labirintul magic, 
asistăm la confruntarea dintre cele două nave înar- 
mate. În bătălie, ambele se scufundă, iar căpitanii 
lor pier alături de mai toți membrii echipajelor. 
Burton și câțiva dintre recruţii lui X supraviețuiesc. 
Folosind o ambarcațiune de mici dimensiuni, ei 
urcă pe Fluviu atât cât pot, după care escaladează 
lanțul masiv și abrupt de munți ce înconjoară Marea 
Polară de Nord. Burton are convingerea că unul 
dintre membrii acestui grup este X. După ce pătrund 
în Turn pe o intrare instalată în secret de X, Burton 
află cine este acest X. 

Totuși, din cauza absenței locatarilor Etici și a 
Agenţilor acestora (uciși de X), mecanismele Tur- 
nului, lăsate în părăsire foarte multă vreme, au ne- 
voie de întreținere. Cum acest lucru nu se întâmplă, 
o supapă care permite trecerea apei de mare se 
blochează, astfel încât creierul de proteine al 
Computerului este ameninţat. Dacă moare înainte 
de repararea supapei de admisie, întregul proiect 
este zădărnicit, iar evidențele privind trupurile se 
vor pierde. 

Herman Göring, fost nazist şi Mareşal al celui 
de-al Treilea Reich, face parte din acest grup. El s-a 
căit pentru faptele rele comise pe Pământ și s-a con- 
vertit la credința propovăduită de Biserica celei de-a 
Doua Şanse. Se sacrifică în încercarea de a repara 
supapa. Nu reuşeşte însă, și se pare că din această 
cauză Computerul va fi distrus și, odată cu el, va 
dispărea și orice speranță de nemurire pentru trei- 
zeci şi cinci de miliarde de oameni. 

Cu toate acestea, Alice Liddell Hargreaves, 
membră a grupului, găsește o metodă ingenioasă de 
a dejuca supușenia sinucigașă a Computerului față 
de anumite inhibiţii, iar proiectul este salvat. 

Acum, locuitorilor Văii li se acordă timpul su- 
plimentar de care Loga, Eticul renegat, susține că ar 
avea nevoie pentru ca toți să atingă nivelul de la 
care pot Continua. Proiectul se va relua așa cum a 
fost conceput inițial, doar cu această excepție. 
Semenii lui Loga și Agenţii acestora nu vor fi resus- 
citați, deoarece ar putea strica planurile. 

Cartea pe care o aveţi în faţă, Zeii Lumii Fluviului, 
începe la câteva săptămâni după încheierea celei de-a 
patra, Labirintul magic. 


